
Odsjek I. 


Od utrnuća rimske vlasti na Zapadu do pokušane joj obnove 
s Istoka (476—532). 


Istočno carstvo rimsko. 
I. Romanija uoči vladanja Zenonova. 


Pri zadnjoj četvrti V vijeka, oko god. 410, zapadna rimska care- 
vina, većim dijelom rastrojena 1 podijeljena megju (žermane, srljala 
je konačnoj svojoj propasti, a ista sudbina. da je varvari poklope, 
kano da će onda stići i carevinu istočnu. 

Složnim posljednjim naporom obje imperije, pod vrsna dva vladara, 
Leonom u Istoku i Autemijem u Zapadu, ohrabriše se u god. 468 
na veliku vojnu, ne bi li se one napokon riješile Vandala i Alana, 
uvaljenih u Afriku, i kralja njihova Genserika, glavnog razbijača po 
Romaniji. Ovaj osvojitelj rimske Afrike sve do Cirenaike, ortak ne- 
kadašnji Atilin, pak ponovni, iza Alarika, ljuti sadirač Rima grada, 
glasio se sa pronicavosti, varvarskog lukavstva i ratne vještine. U pre- 
dugoj svojoj vladavini, što se proteže od 428 do 4717 god., išao tek 
na to, da ruši rimski svijet, od Boga eto napušten. ,Protiv koje če- 
ljadi zapovijedaš da krenemo? — Protiv one, na koju se Bog srdi!“ 
pričalo se, da je jednom svesilni varvar, dok je u luci kartaškoj 
stupao na lagju vodilju uz jedra raspružena, podviknuo na upit 
krmilara.! Mrzitelj, kao što poroka, tako i vrlina i vjere i samog 


! Procopt de Bello Vandalico, 1. T, e. 5. Bonnae, 1833. Za mnogo 
koješta u V vijeku, pa otuda.do preko polovine VI, do pred zadnje 
godine cara Justinijana I, Prokopije nam postaje izvorom sve to va- 
žnijim, a za doba Justinijanovo svjedokom izuzetne vrijednosti. Rodio se, 
na izmaku ovog V vijeka, u Cezareji, glavnom gradu Palestine, i umro 
je, po prilici, kad i Justinijan, samo što godina rogjenja i smrti mu 
poznata nije. Izučen pravnik u Boritu, te i pravni tajnik vojskovogje 
Belizara pri vojnama glasovitim, očevidac velikih dogagjaja, bistar i učen 
kao rijetko ko u njegovo doba, a uz to hladnokrvan i nepristran, Pro- 
kopije, za historijski rad, usporegjuje se s Polibijem i donekud s Tu- 

tvarnog napretka čitave Romanije, Genserik, što neposrednim poti- 
canjem, što postojanom svojom srećom, sokolio sve varvare na zator 
jednog svijeta, do dna duše njemu omraženog. Suprot dugovjekog, 
a nikad nesustalog zlotvora svom snagom naprli udruženi carevi 
Leon i Antemije, pak ne uspjeli. Ogromnu Hotu od 1,113 ubojnil 
lagja, što bješe gotovo slavodobitna doplovila u luku na domaku 
Kartage, upropasti Gtenserikovo vjerolomstvo. Zamolio petdnevno pri- 
imirje za pregovore o vandalskoj pokornosti carstvu, a u to na rimske 
naturio požarne svoje lagje. Uzalud bijaše Sardinija vec oteta Van- 
dalima: uzalud vojskom iz Egipta otet Tripol: onom palidbom suz- 
bijeno je do 100,000 rimskih momaka,_i bačeno u more 1,300 cen- 
tenara_ zlata! Na osam godina prije (460), da slomi istog dušma- 
nina, sam za se pregao viteški zapadni car Majorijan, no i njemu 
zapali Genserik_ brodovlje od 500 lagja, sabrano u hispanskom zatonu 
Kartagene i spremno na Afriku. Koliko možemo kroz oskudne vijesti 
u tamu onog doba prozreti, i ondje Germani, iz careve pratnje, zar 
spletoše izdaju, pa Vandali podmetnuše vatru. Rimskim polomom kod 
Kartagene i Kartage Genserik, najvigjeniji stup germanstva i var- 
varstva, učini se još viši. Vec hreca samrtno zvono zapadnome car- 
stvu, dok je istočno na ljutoj muci, gotovo podjednako. 

Nakon neočekivane one nedaće obiju carevina Germani žurnije 
nastaviše grabež rimskih zemalja, poodavno već započet. Sklopi se 


kididom. Oštro mu je shvaćanje vojnih i političkih posala. I što on ne 
sazna po svojem iskustvu, pripovijeda vjerodostojno po sopstvenom ši- 
rokom čitanju i marljivom iztraživanju. Prvak je izmegju svih historika 
bizantskih i u pogledu stila, jedra i jasna. Napisa, oko pedesetih godina 
VI vijeka, 2 knjige o ratovima protiv Perzije, opet 2 o ratu vandalskom, 
3 o ratu gotskom i 1 opću do god. 554. Ovo je historijski njegov rad 
(1sro;ix0v). Nego kod darovitog čovjeka srce ne bijaše prema umu. Da 
se Justinijanu dodvori, najposlije osu cara zidatelja svakojakom hvalom, 
u djelu Mept zruuzrov (De Aedificiis). A da se njemu osveti, valjda 
što ga no promaknu na visoka mjesta, premda so ubrajao megju ,illu- 
stres“, bijaše prije toga iseijedio p: otiv Justinijana i žene mu, carice 
Teodore, obilati sok otrovne svoje žuči, u tajnoj knjizi Aviadora (Hi- 
storia arcana). U istoj knjizi nagrdi i Belizara, svog vojvodu, naročito 
ženu mu, Antoninu. Po svemu načinu pisanja, ovaj je pamflet Proko- 
pijev, i ako neki, u novije vrijeme, pokušaše prišiti ga drugima. Pro- 
kopije je slab hristjanin. Nazori njegovi ljuljaju se megju hristjanstvom 
i poganskim helenizmom. Dvije knjige, laskavu i pogrdnu, red je upo- 
trebiti s velikom pažnjom. 

1 Id. 1.1, e. 6. Centenar je 100 rimskih libara. Pošto su se od jedne 
libre kovala 12 zlatna solida, izilazi grdan trošak. Za vrijednost solida 
vidi opasku u I Svesci, na str, 105. 

odmah savez Vandala i Gota, kako bi se sa svih strana grčko-rimski 
svijet pritisnuo. Cijelom gragjevinom civilizacije imali drmati po- 
bjedonosni Vandali iz Afrike, Vizigoti iz južne Galije, Ostrogoti sa 
Dunava. Jači pokret giblje onda sve Gdermane: Romanija se razdire. 
Osim Sardinije, Vandali privalili svojem afričkom posjedu još Siciliju. 
Vizigoti, dok se istočno od Rodana razastirali po Provinciji, k sje- 
veru doprli do Loire, a preko LDirineja k jugu pritisli najveći dio 
Hispanije, potčiniv sebi i germanske Suebe u Galeciji. Svome pod- 
ručju pomicali su megje Burgundi un istočno-južnoj Galiji, Franei u 
sjevernoj. Po napuštenoj Britaniji sve jače razmahali se Anglo-Saksi, 
gusarski gospodari Germanskoga mora. Ovako na Zapadu, osim gdje- 
kojih rimskih ulomaka, malo opaženih, još ne bješe u općoj poplavi 
varvarskoj ogrezao tek srednji pas Galije i Italija, u kojoj se spre- 
mala kobna buna Rugijanca Odovakra, dok su se Alpama na sjeveru, 
u Reciji i Noriku, žurbala pomanja germanska plemena. Na Istok 
tištali, uzduž Save i Dunava, Ostrogoti i srogjeni im Gepidi, ponositi 
i jedni i drugi, što nedavno, po Atilinoj smrti, ustavši na Hune, 
slomiše, u strašnom boju na rijeci Netadu, silu turansku. Krajeve 
rimske oni već i otkidali na srednjem Dunavu. Podravlje i Posavlje 
bijaše njihovo. Gorje do njih, vrljali divlji Langobardi. Dalmacija ili 
Nirik, prisajedinjen, čas zapadnoj, čas istočnoj carevini, postao var- 
varsko trkalište, po sjevernoj mu strani. A jedna velika gomila Ostro- 
gota, od Rimljana amo od Dunava prilivaćena uz Vizigote, ono pri 
prvoj najezdi Huna na Europu, bila se, već od cijelog jednog vijeka, 
čvrsto ugnijezdila nasred poluostrva Hema-planine.  Nepouzdani ovi 
saveznici stajahu u 'Vraciji, na domaku Carigrada. Ostrogotima “pak 
dunavskim i Gepidima iza legja, u tmini studene Europe i Azije, 
miješala su se i kršila, a da se čisto nije znalo, ni kako ni kuda, 
plemena svakojaka, sarmatska, slavenska. turanska. Iz dubina onih 
čuo se, otkad dokad, tutanj varvari. Potres razorni mogao je svaki 
čas da snagje Bizantiju. 

Megju nekima uplašenim i očajnim u Romaniji išao je šapat mukli, 
da Usud Rimu usudi propast skorn i punu: dvanaest jastreba na 
palatinskom brežuljku da proreče Romulu dvanaest vijekova  tra- 
Janja državi: eto dovršen je vijek dvanaesti. U  materialnoj potište- 
nosti, u skučenosti duhova, javljala se, po kartaškom porazu, i ku- 
kavština, tamo amo. Armand, pretorijski prefekt u Galiji, vizigotskome 
kralju Euriku predloži opću diobu nje megju Vizigote i Burgunde : 
s drugarom velje izdaje, Seronatom, tužen je s toga u Rimu i go- 


dine 469 osugjen na smrt, koja se njemu izmijeni izgonom, dočim 

ovaj plati glavom. Visoki raskvareni činovnici očajavali o earstvu. 
I zbilja, sudeći onako od oka, bilo je misliti, oko sedamdesetih go- 
dina V vijeka, da će se pod Germanima i drugim varvarima ugušiti 
sve latinsko i grčko. Dok uzroci propadanju, ekonomski i vojeni,! 
djelovahu uvijek jednako, pak i gore u sve to većoj bijedi; dok se 
pokazivahu zli biljezi staračke malaksalosti i na Zapadu i na Istoku. 
dotle Germani, naročito oni gotskog govora, bijahu maldane kraju 
dotjerali raskomadđanje . zapadne carevine, nastanivši se, kao samo- 
svojni narodi, ili pod varavim imeuom savezniki. ,foederati“, i po- 
moćnik, ,auxiliarii“, po najplodnijim njenim pokrajinama, i već po- 
čeli rimsku zemlju komadati takogjer na europskoj strani carevine 
istočne. A da u žestokom ovom vrenju varvara_ bude pogibija do 
malo kao neizbježna, pridogje još jedna bijeda. Ruju, mute bez ikakva 
obzira Gdermani u oba stojna grada. kako u Rimu, tako i u Bizantu. 
Uzobijestili se, naime, germanski zapovjednici varvarskoga dijela one 
malobrojne vojske, kojom izravno, van naroda već naseljenih i po 
kraljevima svojih nezavisno ravnanih, raspolagahu jošte obje carevine. 
U preopasnim smutnjama, tik do prestola, ističu se dva goropadna 
čovjeka. | 

Jedan od dvojice, Ricimer, zapovijedao je soldatima varvarima u 
Italiji. Bijaše on vec, s oružjem u ruci. uklonio do dva sebi mrska 
vladara, Avita (4ĐĐ—6G) i Majorijana (467—G1). za to, što su se, 
po, izumrću malo vrijedne "Teodozijeve kuće. stali ozbiljno brigati. da 
Rimstvo učvrste i kako tako urede zapadno carstvo. U žilana Sueba 
Ricimera, kome djed po materi bio vizigotski kralj Valija, strujila 
čista germanska krv. Bješe u službi Rima, pa i rimski patricije, 
ali Rimu nije nikada dobra mislio. I ako laskavi glasovi uznošahu 
moćnog čovjeka, što jednom, u početku sreće svoje, u doba Avitovo, 
suzbi na moru Vandale, postoji sumnja, da i njegovo muklo rova- 
renje doprinese porazu kod Kartagene. Istina. nisu se pravo voljeli 
(tenserik i Ricimer; no, i pored nesuglasica i razmirica svojih osobnih, 
svi su ovi Germani spram Rimljana disali jednom dušom. Djela iz- 
obličuju Ricimera i njegov smjer. Odmah iza one nesrece, na po- 
vratku iz Hispanije, on smaknu cara Majorijana, koji i Hispaniju i 
Galiju bijaše, u prkos Germanima, tamo naseljenim, opet podvlastio 
Rimu. Pravedna historija, koja ne gleda na srecu, meće u ljudske 
odličnike plavokosog ovog cara viteza, ovog žilavog i radišnog vese- 
ljaka. Po Majorijanovoj smrti varvari pak na sav mah rušili, pored 





! Istaknuti su u I Svesci, pod napisom: Romski svijet na domaku 
propasti. 

spokojna Ricimera, zapadnu carevinu; na plijen zalijetali se iz daleka 
i sami Saksi. Zlokobni i zlovarni German niti glave na to okretao 
nije. Taj postojani protivnik i ubilae sposobnih rimskih vladara, nakon 
što pade u grob tromi Sever (461—5), njegova lutka, ne pripusti 
više k prestolu, za dvije godine (460—1), nikakvog gospodara na 
Zapadu. Ime svoje već on davao urezati i na samim novcima onoga 
svog cara Severa. Ricimer je preteča Odovakrov. Nego, rimski srčeni 
namjesnici, Egidije u srednjoj Galiji i Marcelin u Dalmaciji, to so- 
kolovi izišli, kao i Majorijan, iz latinskog jata Aecijeva, od zemalja 
svojih još odbijali napade Germani, ne obzirući se na Ricimerovo 
nasilje u Italiji. Junačkog Egidija čak i Franci, razdvojeni, digli na 
štit, od straha i pošte, kao kralja svoga. U Dalmaciji ili Iliriku, na 
toj krvavoj košulji megju Istokom i Zapadom, podjednako se odli- 
kovao Marcelin. Ricimeru ne prispje jošte hora za dokinuće carstva 
na Zapadu, tim više, što su se čopori Alana zatrčavali u [taliju, 
njegovo područje, a Genserik bez ohzira gusario posvuda i rušio. 
Zapovjednik italskih Germana primi za to iz Carigrada novog cara 
Antemija (467—12), iz prejasne i prebogate stare kuće. Iza vladaoca 
bješe ovaj lice najotmenije u Istoku: njemu, mužu kćeri cara Mar- 
cijana, svak nagagjao i carsko nasljestvo tamo, kad ne bi gotska 
stranka bila do bizantskog prestola proturila Leona. Blagi i plemeniti 
Antemije, da zvijer ukroti, uz izuzetno sjajne svatove, dao Suebu 
jal Gotu, obično obučenu u germanski kožuh, iilje svoje, krasnu 
kćerku, ama ni ta mnogocjena žrtva ne pomože. Brzo doživje Ante- 
mije pomenuti poraz kod Kartage. Sa carem rimskog pravog osjećanja 
ne podnosio se German. Kad ne mogao u Rimu njega pod svoju volju 
da skuči, Ricimer, kao zapovjednik nad Ligurijom, zasio u Milanu, 
otkud mu je lako bilo ruku pružiti još drugim Germanima. Ojačćan 
četama svojih Sueba i Burgunda, provali u Rim, u ljetno doba 472 
god., prepusti grad pljački varvarske soldatije, poprska ga krvlju 1 
pogubi cara, svog tasta. Tad metuu na presto Olibrija, po ženi, ca- 
revnoj Placidiji, pašanca Huneriku, Genserikovu sinu. Zacari ga, kao 
Rimljanina ugodna Vandalima. Buknu i kuga. lujeto ono kužno do- 
napokon posla Bogu na istinu opakog Ricimera, a jesen 1 Olibrija. 
Suepski siledžija moralno stoji niže od gusara i razoritelja (rense- 
rika. Vandal bio Rimljanima očit dušmanin, nezavisan razbijač; Sueh, 
promaknut do visokog patricijata i do konzulata, uzvišen do srodstva 
sa svojim gospodarom, posmicao rimske careve, pak i tasta, dok 
stajao u njihovoj službi i vjeri. Zlikovačkom veličinom nadmaši on 

sva historijska lica groznog V vijeka.! Da se zapadna earevina pod 
bremenom svojih nevolja k zemlji položi, trebalo još jednog jakog 
udarca. Zadnji taj udarac zadade joj taman Ricimer. Što u Rimu 
carska moć ispred soldata. varvar& spade na ništa. to je djelo šesnae- 
sterogodišnjeg krvnog rada njegova (456—72). Razmećući se onako 
bezočno po diecezi italskoj, uli on plaćenicima u sree osjećanje, da 
je i starinska vlasteoska Italija zemlja na pazaru, kao i svaka druga. 
Jošte četiri godine (472-—6) smutnje smjerom Rieimerovim. a ne- 
staće carstva na Zapadu. Galami i bjesni soldatija varvarska pod su- 
sljednim svojim vogjama, Gundobadom, Orestom, Odovakrom, dok 
u to i najmanji ostatak domaće rimske vojske ode netragom. Bura 
odnosi careve, Glicerija, Nepota i malog Romula, s kim se završi 
sudbina zapadne carevine. 

Sred političkih ondašnjih prilika moglo se činiti, da će isti vjetar 
oduhati i carstvo na Istoku. Posao najvažniji, namještanje vladara, 
stao i tamo presjecati mač gotski. (dotovo u jedno doba, kad i u 
Rimu, dokonča se u Carigradu Teodozijeva porodica, u glavnoj svojoj 
lozi. Teodozije II umrije god. 450, i brzo za njim, god. 458, sestra 
mu Pulherija. Ženski posljednji odvjetak ugašene kuće, bijaše ona 
sebi za supruga odabrala Marcijana, i stavila mu carski vijenac na 
glavu. Bilo je misliti, da će odličnog Marcijana (460—7), po pri- 
hvaćenom običaju, naslijediti jednako čestiti muž careve kćeri, poznati 
nam Antemije, čija se obitelj dičila i time, što se u starini posvojači 
s kućom Konstantina Velikoga. Ali ne dade to vojska i gotski pre- 
težni utjecaj. Aspar, rodom Got ili Alan, moćan i ugledan bogastvoni, 
vezama, visokim patriciatom rimskim, a najviše za to, što bijaše po- 
glavica onog dijela Ostrogota, koji se kao saveznički narod nastaniše 
u Traciji, htjede za cara svog predloženika, Ilira Leona. Cukalo se 
onda po Carigradu, valjda neistinito, da car Marcijan pade žrtvom 
Asparovom: ovaj bio bi ga dao otrovati." Novi car Leon iz prva, 


! Na kakvu je stramputicu kadar njemački šovinizam da zavede 
historike velika glasa, a diplomatskim otmenim tonom na oko hladne, 
vidjeti je- iz ovog suda o Ricimeru: Bei allen seinen Gewaltsamkeiten 
erscheint er an der Spitze der germanisehen Truppen doch stark und 
nicht unwiirdig. L. Ranke: Weltgeschichte. IV Th. I Abth. Leipzig 
1883. S. 353. 

2 Joannis Zonarae Annales, \. XII, e. 25. Patrologine Graecae T. 
CXXXIV—CXXXV. Lutetiae Paris. 1864 i 1887. Pokraćenu opću jednu 
historiju, Emrou tsropičiv, od postanka svijeta do god. 1118, što no 
latinski prevodioci zovu Annales, sastavi Jovan Zonaras istom u XII 
vijeku, kasno prema našoj dobi. Ali mu je djelo u opće važno, pošto 

budući još privatnik, služio je Asparu, nadgledajući kano proku- 
rator, njegova dobra; postao zatim vojnički tribun, to zapovjednik 
jednog manjeg odjela vojske. Uzvišen iznenada na carstvo, morao 
je obećati gotskome svome štitniku, e će mu mlagjeg sina, imenom 
Patricija, proglasiti cezarom, biva nasljednikom: careva jedna kći 
udaće se za Patricija. S rimskim imenom, a zar i polovnim rimskim 
odgojem, mladi Patricije mogao lakše da se uspne na presto. Starijeg 
svog sina, Ardabura, držao (dot Aspar uz koljeno: ocu ostarjelom 
bijaše on desna ruka megju varvarskom soldatijom. Aspar i Ardabur 
imali u to rimske šarže najveće: dok je Aspar hio vojni magistar 
u Carigradu, Ardabur bio vojni komit Orienta, to jest u Aziji velik 
zapovjednik. Što je radio Ricimer u Zapadu, kao da će Aspar izvo- 
diti i u Istoku, još boljom srećom i sa manje krvi, našav uporište 
u samom prestolu i u jednom, ako i malom dijelu, grčko-rimskoga 
svijeta. Po Istoku povlačili se još poneki Arijevci, a Arijeve vjere 
s cijelim gotskim rodom bijaše Aspar. Poradi jedne vjere voljeli se 
ti Grci i ti Germani. Pak i inače, u dugoj svojoj službi, ovaj dje- 
latni čovjek steče pristalica sebi. Jednom odlikova se tako, da mu 
zaslugu zabilježi i historija. Buknu u prestolnici strašan požar. što 
je plamao za četiri dana. U golemoj nesreći vigjao se patricije Aspar, 
gdje trči ulicama. noseći na plećima sud, pun vode, i nagoneći puk. 
da radi jednako, dok je dijelio svakome po komad srebrnog novea.! 
Dade napraviti i veličajnu čatrnju do bedema carigradskog. 

Činilo se tada, da de prostorijana obiju carevina, ovako ili onako 
njima podvrgnutih, uhvatiti Germani, osobito Goti, veselo svoje kolo, 
držeći u jarmu sve Romane. Rodu gotskome. vrlo razvriježenom, i 

se ono tu i tamo naslanja na dobra, kašto i izvrsna vrela, izgubljena 
za nas. Šteta, što ih on tek izuzetno raspravlja. Obična mu je izreka: 
»gedni vele ovako, a drugi opet ovako“. Zonarina historija nije ni kratka. 
sadržinom, i pored napisa joj. Izdavači je razdijeliše u 18 knjiga, od 
kojih trinaesta počinje ulaziti u naše pripovijedanje. Zonara je monah, 
te je za pokajanje grijehova živio u manastiru na jednom od Prinčevih 
otočića, ne daleko od Carigrada, pa drži sasvim malo do svog zvanja 
kao historičar. Kaže za sebe, u predgovoru: ,Mogao bi mi se ko 
pravo i nasmijati, što mi je preči posao sporedan od posla većeg“, to 
jest od molitve. Mukom ga prijatelji skloniše na pisanje, osobito radi ko- 
risti duhovne. Ipak taj samotnik bistro gleda u političke prilike, jer prije 
monaštva bijaše zapovjednik carske tjelesne garde i prvi tajnik u dvoru. 
Priručno djelo Zonarino, kako je ono dobro i glede forme, uvijek je 
držano u priličnoj cijeni, i prevedeno na više jezika. 
!Id.1 XIV, e. 1. 

megju Germanima najdarovitijemu kano da bješe sugjeno biti općim 
baštinikom zemalja latinskih i grčkih. Već u davnini car Aurelijan 
Gotima prepusti rimsku prvu pokrajinu, laciju preko Dunava. Na 
kojih sto godina potom. Vizigoti kao trkom prevalili svu europsku 
Romaniju unakrst, pregazivši, uz južnu Galiju, tri velika poluostrva, 
ono Hema planine, onda italsko, pa hispansko, i uz to najprvi po- 
vrijedivši donle netaknuti Rim. Sada pak gotski ili polugotski ljudi 
tresli oba prestola. Mimo Ostrogote i Vizigote, govorahu gotskim 
jezikom jošte Gepidi i Vandali.! Zar isto tako i Burgundioni. Gdje 
se pak nalažaliu zajedno, bili su se s Gotima već srasli i Alani, od 
sarmatskog roda. Niti pomanja neka plemena germanska, kao Heruli, 
Ruzi, Turcilinzi, Taifali, po svojim dialektima govorom ne razliko- 
vahu se mnogo od Goti. Imahu, u opće, i jednu nošnju, kraću, sa- 
braniju od rimske i grčke. A i sama fizična vanjština hijaše jednaka 
ovomu mnogobrojnomu ljudstvu: ,svi su bijeli tijelom“, kaže o njima 
Prokopije,* ,plavokosi, visoka rasta i oblika prikladna“. Pa gotovo 
svi slijegjahu Arijevu vjeru, s istim valjda bogosluženjem na got- 
skom jeziku, po Ulfilinu prevodu biblije. Arianizam, već preturen 
kod većine Grka i Latina, dok se svojom popularnom shvatljivošću 
Božje Trojice pronosio megju plemenima gotskog postanka, imao (do 
skora, pomoću Germana, prosjati iz nova. Aspar bio bi, veli se, 
od cara leona zahtijevao, da pretorijski prefekt, carev doglavnik u 
upravi, bude čovjek njegove vjere, arijanac. Na dogledu je svjetska 
i vjerska vladavina Gota. Eto će se obistiniti tlapnja jedna vizigotskoga 
kralja Ataulfa: ,Da bude Gotija, što prije bijaše Romanija“.* Sud- 
bina Zapada hoće da stigne Istok. 

Nego se moćni Aspar prevari u Leonu. Susrete u njeinu, na po- 
sljetku, osvetnika carstva. Za prilično dugog svog vladanja (457—14). 
pronicavi i raznovrsnim zanimanjem prvašnjeg svog života ishitreni car 
nagje načina, da se malo a malo gradi pravim gospodarom i najzad 
da se ispod nadmoći Gota iskopa. U njega iskustvo nadomještalo 
slabu izobrazbu, jačina duha nejakost tanašnog tijela. Leon bio kre- 
postan i milosrdan. Običavao reći: ,Kako sunce dava, kojima sjaje, od 
svoje toplote, tako valja i car, na koje pogleda, da im pruži milost“.! 
Ali ovaj Ilir, ili Tračanin, rogjen megju kršnim Besima u brdima 
Hema, znao bi, u ljutoj nevolji, biti i bez obzira. Za mnoge godine 





" Procopii de Bello Vand. I 1, e. 2. 
š Id. ib. 

* Sveska I, na str. 196. 

* Zonarae 1. XIV, e. 1. 

živio na miru s Asparom, ili od zahvalnosti prema čovjeku, koji ga 
uzdignu na presto, ili od gotskog straha; ama tražio i druge potpore 
u rimskoj vojsci i njenim vogjama. Ono obećanje Asparu, da će mu 
sina proglasiti cezarom, zapinjalo. Pravovjerni puk bojao se carstva 
u Asparovoj porodici, arijanskoj i gotskoj. Jednog dana Aspar, raz- 
ljućen zbog tvrdokornog otezanja Leonova, rukom mu prihvati pur- 
puru, navaljujući riječima: ,Care, ko tu oblači, ne smije varati!“ — 
»Niti se dati prisiliti i vući kao rob!“ bi carev odgovor.! U oni čas 
prijateljstvo se jamačno razvrže, no Leon ne mogao da sili odoli, te 
popusti oholitom Gotu. Asparov sin, Patricije, za nevolju odreče se 
arijanstva, i imenovan je cezarom. Bude to krivo senatu, i još krivlje 
»Klericima, monasima i onima od puka, koji pravo vjerovahu“.? Po- 
diže se buna u Carigradu. Car je stiša zborom, a 1 silom, dašto po- 
moću Gota i arijana. Dogje odmah zatim gore pomenuti kobni dan 
godine 468, kad je naprezanje sviju sila, osobito istočne carevine, 
svršilo porazom kod Kartage i nadvladom Vandali. Javno mnijenje 
krivilo i Aspara, da je imao udjela u izdaji i Mote i vojske (ense- 
riku,* kako se Leon ne bi učvrstio i Rimstvo se oporavilo. I ako se 
u ranoj mladostr Aspar, isto kao i Ricimer u početku, bio borio 
protiv Vandala, ništa za to. Nastale sad za njih vanredne prilike ; 
u velikoj moći, drugi vidici zanosili oba čovjeka. Pri slomljenoj snazi 


! Id. ib. 

ž Id. ib. 

5 Theophanis Chronographiu, A. M. (Avno Mundi) 5961, Bonnac 
1839. No bijaše nam pri ruci bolje izdanje de Boor-ovo, Leipzig 1883--5. 
Kao Zonara, i Teofan, za sadržaj i oblik, dolazi megju bolje historio- 
grafe bizantske. Rodio se, oko polovine VIII vijeka, u uglednoj kući, 
svagda živio pobožno, pa ozidao sebi i manastir. Pobornik za ikone protiv 
cara ikonoklasta Leona Armenjanina, dvije godine odsjedi u tamnici, i 
preminu zatim, valjda 817 godine, u zatočenju, stekav svetačku čast, 
kao svjedok za vjeru, Ouožovnrr:, Confessor. Njegova Noovoyozo!z, 
gdje se po susljedici godina, ne samo vladari, nogo i petorice patrijara, 
s rimskim na čelu, pripovijedaju dogagjaji od 284 do 813 god., za- 
dahnuta je skroz bogobojaznim duhom. Teofan nastavlja Hroniku Gjorgja 
Sincela, na molbu ovog svog prijatelja, kome smrtna bolest presječe 
djelo pri Dioklecijanovu nastupu. Ako i Teofan nije u pravom smislu 
bistoričar, opet je imao dobrih izvora pred sobom, što ih mi sada dijelom 
nemamo, pa vjerno i piše. Prostodušnost njegova najbolje se ogleda u 
ovim riječima predgovora: ,I mi po našoj moći mnogo knjiga istraživ 
i istumačiv, ovu hronografiju . . . sastavismo, ništa sami ne domećući, 
već sabravši od davnih historiografa i logografa ... Nagje li ko što 
nedostatno, neka to pripiše našem neznanju i tromosti nizokog nušeg 
uma, i oprosti nam Boga radi“. 

jedne i druge carevine, Germani u Zapadu s Ricimerom spremali 
umorstvo cara Antemija, dok u Istoku, pri Leonovoj tjeskobi, sin 
Asparov, novokrojeni cezar Patricije, po vijesti jednoj, u onoj za 
Romaniju crnoj godini,' stao se neobičnom hvastom gizdati u ve- 
likom gradu Aleksandriji. Otac Aspar bio u to najprvi u senatu, 
»princeps senatus“, i najprvi megju patricijuna. Tmurni se oblaci 
tada vijali dugo nad jednom i drugom državom rimskom. Sinu 
najposlije munja krvave boje. Osornoga (Gota zadesi iznenagjenje u 
Bizantu. U god. 471 ubijeni su Aspar i Ardabur, u carskoj palači, 
mačevima kubikulari eunuha; uz oca i brata, zatomljen je 1 cezar 
Patricije, kako ne zna se čisto. Armenarh, treći Asparov sin, izmače 
pokolju pomoću Zenona, potonjeg eara, i u Izauriji uze kćer Zeno- 
nova jednoga kopilana, te poživje srećno u Carigradu iza Leonove 
smrti. Oprošteni car uzeo odmah goniti arijane, Gote i ne-Gote, za- 
tvorivši im crkve i zabranivši im sastanke. Zbog krvnog djela bez 
redovnog suda protiv Goti pade iz nekih usta, naročito arijanskilh, 
za leona riječ, da je kasapin, ,makelles“; no drugi ga nazvaše 
»velikim“, što oprosti carstvo objesniki Aspara i Ardabura, a 1 vje- 
rojatnog nasljestva Patricijeva. Cijenjahn, po ćuti ne tankoj onog 
doba, da Leon samo preduhitri Aspara, i preteče, pače kazni, nNe- 
vjeru nevjerom. Govorilo se i to, da car ugje u trag zavjeri, te uništi 
urotnike.* Što više, caru izbavitelju čak i pokoljenja za njim uzdr- 
žaše harnu uspomenu, bilježeći kao neki prelom iza njegove čvrste 
vlade. Nepoznati autor života svete Teoktiste piše zanj: ,leon, srećni 
car, k sebi u grob zakopa srecu Rimljana“. 

Car Leon u Istoku smače germanskog vogju Aspara na godinu 
prije, nego će germanski vogja Ricimer smaći cara Antemija u Za- 
padu. Plamen ognja varvarskog već lizao Bizantiju: Leon uduši vatru. 
Svojom hitrinom i odlučnošću otkloni gotsku opasnost od druge pole 
rimske carevine. Bizantija je oproštena nametljivih Asparida, s ve- 
likom mukom, u petnaestoj godini Leonova vladanja. Kolika bijaše 
pogibao od (ota, vidjelo se odmah po pokušanoj njihovoj osveti. Nu 
glas, da su Aspar i Ardabur ubijeni, Ustris, Asparov hipaspist iliti 
čovjek iz njegove tjelesne pratnje, s Gotima u Carigradu navali na 
carsku palaču. Zametne se boj izmegju njih i ekskubitori, carskih 
tjelesnih stražara: (Goti strieljali, dok ih stražari jedva nadbili, s ve- 
likim gubitkom na obje strane. Ostris usjede na konja i umače van 

1 Id. ib. 

* Zonarae 1. XIV, e. 1. 

š Patrol. Graecae_T. CXXXIV, p. 1209. 


II. Zašto traje Bizantija. 11 
bedemi, pa on i Teoderik, Asparov nećak, s gotskom svom silom 
dogjoše na Carigrad. I)a ih u grad ne pretekoše rimske vogje, Bazi- 
lisko i Zenon, te ih razagnaše, ,bio bi se učinio darmar“.! Ger- 
mani s oružjem provališe u Rim god. 472: ne održaše se, niti ugjoše 
u Carigrad god. 471. 

No kakove i kolike bile Leonove zasluge za Bizautiju, on joj nije 
trajni, istinski izbavljač u nevolji, makar ga takim isticali Bizantinci. 
Čovjek jedan ne može, sam po sebi, da spase državu razrovanu i 
onemoćalu. Historijsko čudo rimske istočne carevine, koja preko svakog 
nadanja, imajući isti loši ustroj ekonomski i vojni, preživje zapadnu 
svoju blizanicu za golemu periodu od malne pune tisuće godina, 
tumači se drugim razlozima, nego li je rad i pregnuće jedne osobe. 


= 


ll. Zašto traje Bizantija. 


Prirodna tvrdoća Carigrada. Ako se carstvo istočno ne surva 
u isto doba sa zapadnim, ima najprije to da zahvali tvrdome polo- 
žaju svoga glavnoga grada. Da je tek jedan grad sposoban čuvati 
za dugo i podržavati trošnu, klimavu imperiju, glasi nevjerojatno, na 
prvi mah. Taj razlog kao da je površan: ipak je u stvari tako. Kad 
Konstantin, uz Dioklecijana rgjavi tvorac nižega carstva, proširi Bi- 
zaut i ozida Carigrad, tim izvede veliko djelo: zabi klin u dva svijeta. 
S novom drugom prestolnicom vladalačka pažnja na zapadni dio ca- 
revine doista popušta u nekoliko, ali za naknadu dignu se na Istoku 
grad gotovo neslomljiv. Davna dorska naselbina Bučzvriov preobra- 
žena je u novi Rim, viz Per, kako je svečano nazivahu istočujaci, 
žurnim radom za četiri godine (326—30). Spram starijega Rima, 
rpesBureoz Poun, na brzo je narastao, izjednačio se, najposlije i od- 
skočio novi Rim. (Grad svoj odabrani, što će nositi i njegovo ime, 
Konstantin vanredno ukrasi, pa ga i još poljepšu car Julijan, koji 
se u njemu rodi, a uzdignu i time, što carigradski senat, već osnovan 
od Konstantina, on posve isporedi s glasovitim rimskim. Kad se za 
prvih sto godina ovi carski grad, u početku sazidan na pet brežu- 
ljaka, raširi toliko, da zahvati jošte dvije glavice, ležao je na sedam 
njih, taman na lik vječitoga Rima. 

Stari Rim na Tiberi za duge vijekove opasa čvrsti bedem ljudske 
snage, rs junački. Novi Rim na Bosforu štićaše u veliko priroda, pa 
i visoki debeli zidovi. Utvrdio se u europskom donjem kraju trač- 
koga Bosfora, na poluostrvu, gotovo u obliku trokuta. Sa tri strane 


LO - 


1 Theoph. Chron. A. M. 5964. 

jedne i druge carevine, Germani u Zapadu s Ricimerom spremali 
umorstvo cara Antemija, dok u Istoku, pri Leonovoj tjeskobi, sin 
Asparov, novokrojeni cezar Patricije, po vijesti jednoj, u onoj za 
Romaniju crnoj godini,' stao se neobičnom hvastom gizdati u ve- 
likom gradu Aleksandriji. Otac Aspar bio u to najprvi u senatu, 
,»Princeps senatus“, i najprvi megju patricijima. 'P'murni se oblaci 
tada vijali dugo nad jednom i drugom državom rimskom. Sinu 
najposlije munja krvave boje. Osornoga Gota zadesi iznenagjenje u 
Bizantu. U god. 471 ubijeni su Aspar i Ardabur, u carskoj palači, 
mačevima kubikular eunuha; uz oca i brata, zatomljen je i cezar 
Patricije, kako ne zna se čisto. Armenarh, treći Asparov sin, izmače 
pokolju pomoću Zenona, potonjeg cara, i u Izauriji uze kćer Zeno- 
nova jednoga kopilana, te poživje srećno u Carigradu iza Leonove 
smrti. Oprošteni car uzeo odmah goniti arijane, Gote i ne-Gote, za- 
tvorivši im crkve i zabranivši im sastanke. Zbog krvnog djela bez 
redovnog suda protiv Goti pade iz nekih usta, naročito arijanskih, 
za Leona riječ, da je kasapin, ,makelles“; no drugi ga nazvaše 
»Yelikim“, što oprosti carstvo objesniki Aspara i Ardabura, a i vje- 
rojatnog nasljestva Patricijeva. Cijenjahu, po ćuti ne tankoj onog 
doba, da Leon samo preduhitri Aspara, i preteče, pače kazni, ne- 
vjeru nevjerom. Govorilo se i to, da car ugje u trag zavjeri, te uništi 
urotnike.* Što više, caru izbavitelju čak i pokoljenja za njim uzdr- 
žaše harnu uspomenu, bilježeći kao neki prelom iza njegove čvrste 
vlade. Nepoznati autor života svete Teoktiste piše zanj: ,l.eon, srećni 
car, k sebi u grob zakopa sreću Rimljana“.* 

Car Leon u Istoku smače germanskog vogju Aspara na godinu 
prije, nego će germanski vogja Ricimer smaći cara Antemija u Za- 
padu. Plamen ognja varvarskog već lizao Bizantiju: Leon uduši vatru. 
Svojom hitrinom i odlučnošću otkloni gotsku opasnost od druge pole 
rimske carevine. Bizantija je oproštena nametljivih Asparida, s ve- 
likom mukom. u petnaestoj godini Leonova vladanja. Kolika bijaše 
pogibao od Gota, vidjelo se odmah po pokušanoj njihovoj osveti. Nu 
glas, da su Aspar i Ardabur ubijeni, Ustris, Asparov hipaspist iliti 
čovjek iz ujegove tjelesne pratnje, s Gotima u Carigradu navali na 
Carsku palaču. Zametne se boj izmegju njih i ekskubitori, carskih 
tjelesnih stražara: Gota strieljali, dok ih stražari jedva nadbili, s ve- 
likim gubitkom na obje strane. Ostris usjede na konja i umače van 


1 1d. ib. 
* Zonarae 1. XIV, e. 1. 
Š Patrol. Graecae_T. CXXXIV, p. 1209. 


II. Zašto traje Bizantija. 11 
bedemi, pa on i Teoderik, Asparov nećak, s gotskom svom silom 
dogjoše na Carigrad. Da ih u grad ne pretekoše rimske vogje, Bazi- 
lisko i Zenon, te ih razagnaše, ,bio bi se učinio darmar“.! Ger- 
mani s oružjem provališe u Rim god. 412: ne održaše se, niti ugjoše 
u Carigrad god. 471. 

No kakove i kolike bile Leonove zasluge za Bizantiju, ou joj nije 
trajni, istinski izbavljač u nevolji, makar ga takim isticali Bizantinci. 
Čovjek jedan ne može. sam po sebi, da spase državu razrovann i 
onemoćalu. Historijsko čudo rimske istočne carevine, koja preko svakog 
nadanja, imajući isti loši ustroj ekonomski i vojni, preživje zapadnu 
svoju blizanicu za golemu periodu od malne pune tisuće godina, 
tumači se drugim razlozima, nego li je rad i pregnuće jedne osobe. 


ll. Zašto traje Bizantija. 


Prirodna tvrdoća Carigrada. Ako se carstvo istočno ne surva 
u isto doba sa zapadnim, ima najprije to da zahvali tvrđome polo- 
žaju svoga glavnoga grada. Da je tek jedan grad sposoban čuvati 
za dugo i podržavati trošnu, klimavu imperiju, glasi nevjerojatno, na 
prvi mah. Taj razlog kao da je površnu: ipak je u stvari tako. Kad 
Konstantin, uz Dioklecijana rgjavi tvorac nižega carstva, proširi Bi- 
zant i ozida Carigrad, tim izvede veliko djelo: zabi klin u dva svijeta. 
S novom drugom prestolnicom vladalačka pažuja na zapadni dio ea- 
revine doista popušta u nekoliko, ali za naknadu dignu se na Istoku 
grad gotovo neslomljiv. Davna dorska naselbina BuZžvrewv  preobra- 
žena je u novi Rim, viz Pour, kako je svečano nazivalu istočnjaci, 
žurnim radom za četiri godine (926——30). Spram starijega Rimu, 
rpesBureoz Pon, na brzo je narastao, izjednačio se, najposlije i od- 
skočio novi Rim. (irad svoj odabrani, što će nositi i njegovo ime. 
Konstantin vanredno ukrasi, pa ga i još poljepša car Julijan, koji 
se u njemu rodi, a uzdignu i time, što carigradski senat, već osnovan 
od Konstantina, on posve isporedi s glasovitim rimskim. Kad se za 
prvih sto godina ovi carski grad, u početku sazidan na pet hrežu- 
ljaka, raširi toliko, da zahvati jošte dvije glavice, ležao je na sedam 
njih, taman na lik vječitoga Rima. 

Stari Rim na Tiberi za duge vijekove opasa čvrsti bedem ljudske 
snage, rs junački. Novi Rim na Bostoru štićaše u veliko priroda, pa 
1 visoki debeli zidovi. Utvrdio se u europskom donjem kraju trač- 
koga Bosfora, na poluostrvu, gotovo u obliku trokuta. Sa tri strane 

obuhvatilo ga more duboko, s južne Propontida, s istočne sam Bosfor, 
sa sjeverne produljeni njegov rukav, grčki N:sz:, Rog. Privezao se 
za suhu zemlju s najkracom ertom, zapadnom. ,Grad“, po lijepoj 
riječi Prokopijevoj, ,more ovjeučalo, a prihvatila ga zemlja na jednom 
okrajku, te gradu zavezala vijenac morski“. Opet pjesnički hvali Pro- 
kopije običnu tišinu tog mora ćarigradskog, ,kao da su tu postav- 
ljene megje valovima, i da pošta gradu svaku oluju otud otklanja“! 
Carski grad dok unaokolo obliveno more radovalo, ono njega i bra- 
nilo. Oko Carigrada, kud ga val plakao, duljila se jedna sama zidina. 
obrubljena malim četvornim kulama u razmacima od sto koraka; uo 
s kopna zakriljivalo ga dvostruko platno, uz duboko iskopanu jarugu. 
Dizala su se, ovdje na suhoj megji, uzlazeći i silazeći po prirodi tla, 
čak i do tri platna, ako se bedemom kaže jošte niski treći zid pred 
jarugom. Najviši je bio nutarnji bedem, golem i prejak, sa učestalim 
debelim kulama četvornim ; nešto niži drugi bedem spoljašnji, s malim 
zaobljenim kulama. Jednostruki bedem pored mora pokazuje samu 
visinu od petero ljudi, u sadašnjim ostacima. Nego je gradu stajalo 
svegjer na raspolaganje ubojno brodovlje. Imale lagje, osim dviju 
malih južnih umjetno izdubenih luka, "Teodozijeve i Julijanove, glavno 
svoje pristanište u sjevernoj prirodnoj luci Roga. U obliku volovskog 
roga, ogromna ova luka prodrla, poput široke rječine, za nekolike 
rimske milje u kopno. ,Rog“ prozvaše ,Zlatnim“ sa krasote i bo- 
gastva, što iz svijeta njemu u duboke vode prilažaše. Bacale tu sidro 
1 lako se kretale velike lagje, čak do 1,200 njih. Romoneci, utjecala 
je u Zlatni Rog rječica Barbis. 

Ne hvatamo sliku velikoga grada, ako ne pogledamo na okolinu 
njegovu. Historija često spominje predgragja carigradska: Blaherne, 
Sike. Hebdomon. Nalazile se Blaherne na sjevero-istočnom kraju samoga 
grada. Sike, tako nazvane po izvrsnim smokvama, ležale preko Roga, 
gdje je sada Galata. Hebdomon bio poljana vojnička, no ujedno i 
carsko najsjajnije plandište, od grada sedam rimskih milja daleko. 
Izvan bedemi, u predgragjima, kao i ua obalama čitavog Bosfora, 
u čistom zraku i hladovini, rado se bavili carigradski bogataši. Uz 
carske i senatorske palače, još bilo onuda silu erkava i manastira 
imućnih. U oči svud udaralo spoljašnje obilježje hristjansko, ali slavu 
najveću slavila raskoš prirode i ljudi. Kao što negda oko starog svjet- 
skog Rima, uzduž 'Tibere i mora, pa do Baji, tako i u okolici vi- 


! De Aedificus 1. 1, e. 5 Bonnae 1838. 

lovnoga grada, novog Rima, gdje priroda sasu više čara, nego li igdje 
drugdje u Europi, nizali su se, u dugom redu, ljetnikovci i gragje- 
vine. Razasuli se po cijelom Bostforu, jednako na strani europskoj i 
na azijskoj, gdje se spram Bizanta bijelio oveći grad Halcedon. Pun 
mitoloških i historijskih uspomenu, vijuga se Bosfor, izmegju kitnih 
brežuljaka, glavica i rta, sa bajnom susljedicom morskih svojih je- 
zera, u dužinu od 27 kilom. Regjala se na pitomoj zemlji, pod pla- 
vetnim prozirnim nebom, bašta do bašte, villa do gospodske velle, 
crkva do crkve, varoš do varoši, kojima se slika odrazivala u ogle- 
dalu modrog tihog mora. Ista draž zemlje s ljudskim bogastvom 
obila po svoj Propontidi (Marmarskom moru), od helespontskog do 
bosforskog tijesna. Kamene i mramorne hogomolje i palače ne samo 
se dizale u Carigradu, već resile, kao niz biserja, po bizantskoj izreci, 
sve zatone i pribrežja onamošnjih razrezanih obala. Gospoda se vo- 
zikala sa kraja na kraj; gospoda, u čijim rukama se natrpavalo bo- 
gastvo, loše razdijeljeno, pa i zamjeravano od Prokopija. Ljudsko 
raskošje uz milote prirodne. Svjetskim uživačima lahori, pirkajući, 
donosili mirise bosforskih i propontskih perivoja. Gragjevine se još 
većma u očima isticale pri toplim bojama neba istočnog, dok se kra- 
sile bujnošću i kitinom južne vegetacije. Posred žubora živih voda, 
zelenila se loza, smokva, naranča, lovorika, uz gajeve orah, omo- 
rika, platana, klena, hrastova. Dizali perje čempresi i jablani. 
Svojom okolinom proširivao se ovako Carigrad u neizmjerno. Samo 
šteta, što ta ubavost i bogastvo stajaše, na strani europskoj, izloženo 
nasrtajima sjevernih varvara. Bilo izloženo i četvrto predgragje cari- 
gradsko okolo tako zvanih Zlatnih Vrata. Gradu se otvorahu prema 
suhoj zemlji sedmora vrata, pa najglavnija od tih prozvaše, po rim- 
skom običaju, Zlatna, ,Porta Aurea“, što nju krašauhu pozlaćeni svako- 
jaki nakiti, uz plosne rezbarije i kipove. Ipak prestolnica, sama za 
sebe, varvarima prkosila. Do tri puta, u V vijeku, Germani oplije- 
niše stari Rim: god. 410 s Alarikom, 455 s Genserikom, 472 s Ri- 
cimerom; novi Rim osta čitav. Car Honorije povukao se bio u moč- 
vare ravenske; carevi istočni svagda stolovali u stojnom gradu. Nad 
Carigradom sijala provedriča na nebu. Veličali ga zato govorom i 
stihovima istočni ljudi. Opadao Romulov grad, vrijegjan od varvari, 
dizao se grad Konstantinov, nepovrijegjen. Gizdav se dizao, naročito 
otkad zidatelj Justinijan njemu usavrši ukras, već sasut po Konstan- 
tinu i Julijanu. A ispred oluje varvarske, natrpa se u tom pouzdanom 
skloništu i sva sila umjetnina, otetih iz Istoka i iz Italije. Veličini 
istočne prestolnice, isporegjene sa zapadnom, nagje se i pjesnik. Jedan 

od boljih stihotvoraca Justinijanove dobi, Pavao Silencijar, zakliktace: 
»dogji, starija Romo latinska, da skladnu pjesmu pjevaš novorogjenoj 
Romi; dogji usklikom radosti, što ćerku gledaš veću od majke“.! 
U visoke Kajde o Carigradu udaraju i današnji pjesnici, na putu 
k europskom Istoku. 

Izuzetna tvrdoća Carigrada bila i u tome, što je ležao megju Ku- 
ropom i Azijom, i obama svijetima čuvao ključeve od vrata. Bez Hote 
pretežne neprijatelju ne bi za rukom išlo, da u isto doba sa svih 
strana grad opkoli i stisne, ma koliku vojsku on imao. Ovoj samoj - 
bijahu neoboriva prepreka dvojaki bedemi na suhoj megji. Da ne- 
prijatelj konačno nadvlada Bizant, morao je kretati, ujedno i na kopnu 
i na moru, jačom silom. Kad bi god Carigrad napadnut bio sa eu- 
ropskoga kraja, ostajalo mu jedno krilo slobodno preko Bosfora k Aziji, 
odakle njemu pritjecala pomoć: ako hi nanj nasrnuli sa strane azijske, 
privukao bi k sebi vojsku iz Europe. U toliko lakše ovo išlo, što 
grad ležuše u sredini carevine, te od svih granica gotovo jednako 
poodaljen. Niti bi dušmanin s flotom lagodno pristupio. Ma da je i 
vladala u vodama Propontide ponajčešće tišina, neprijateljske lagje ne 
provlačile se bez muke kroz helespontsko tijesno ili kroz bosforsko, i 
ne pristajale zgodno uz obale onog zaklopljenog mora. Prije nego li 
Rimu, varvari uzalud zaprijetili Carigradu; zaprijetili već onda, kad 
započe njihova trajna seoba u Romaniju. Augusta mjeseca 578 pod. 
bijena_ je sudbonosna bitka kod Drenopolja, gdje zaglavi istočni 
car Valent. Opite pobjedom, gotske gomile valjale se k prestolnici, 
»snujući mnogo koješta u zator slavnoga grada“.“ S opsadnim spra- 
vama primakli se varvari malo ne do pred gradska vrata, no od 
opsade odustali odmah i sve sprave napustili, čudom pogledavši ,opseg 
zidova i predjele grada, produljene u neizmjerno, pa i nepristupne 
mu divote, 1 bezbroj žitelja“. U dugom toku svoje historije, Bizant 
vidje ispod svojih bedema (ote, hunske kutrigure, Avare, Perzijance, 
Arape, Bugare, Slavene, ali suzbi svaku dušmansku navalu tano sve 
do IV krstaške vojne, kad se na njegov pad steče, uz domaću smutnju, 
jača mletačka flota sa silom krstaških vojnika. Kartaga takogjer, utvr- 
gjena i ona na jednom poluostrvu, s kriloni slobodnim k moru, mogla 


! Pauli Stlentiarit. Deseriptio Heclesiae Sanctae Sophiae. Patrol. 
Graecae T. LXXXVI. Parisiis 1865 (pars post.), v. 164—7. Bio pri- 
micer, to jest prvak, silencijarA. Smatrali ga odličnim pjesnikom, pa 
opisa u jednom spjevu veliku crkvu Svete Sofije. 

je da dugo prkosi svakome napadaju sa strane. I Mleci, neosvojivi 
usred laguna, biše temeljem trajnoj mletačkoj veljoj sili srednjeg 
vijeka. Engleska, po zemlji i prirodi svojoj malo vigjena, no opasana 
psrebrnim pasom mora“, koje smatra kao vlastitim, zaskočila na osvoj 
jedne pole svijeta, i tek sada sprema joj se ustuk. Isto tako i ne- 
prelomivi Bizant okupi oko sebe sve pokrajine rimskog istočnog car- 
stva, da bez prestanka krvavi boj bije na tri strane svijeta: k sje- 
veru, protiv nasrtljivog, pršljivog varvarstva četa i hordija german- 
skih, turanskih i slavenskih: k istoku, protiv uregjene velike sile 
perzijske, gotovo ravne rimskoj: k jugu, protiv Arapa, ushićenih 
Muhamedovim evangjeljem sablje i požude. 

Po sebi tvrdi Carigrad bivao je još tvrgji radi oblika trako-ilir- 
skoga ili, kako ga sad zovemo, halkanskoga poluostrva. Sve su sje- 
verne megje ovdje vrlo znatne. Prevaljive i prohodue su doista, i 
varvari ih često prevaljivali, no su opet prezgodne, u vidu stra- 
tegičnom, pa su i one branile earevini glava. I poluostrvo Hema 
planine čuva obliveno more, dočim ga na sjeveru omegjašuje velika 
rijeka Dunav. Nema zemlje u Europi, gdje bi sa sjevera nasrćući 
neprijatelj naišao na veće prepreke, nego što to biva po balkanskim 
predjelima. Ovo najbolje znadu ruske vojske, koje u našem vijeku 
tri puta udariše onuda. Prva liniju obrane sačinjava Dunav, toliko 
širok i dubok u donjem toku. Čitavu ovu crtu strategičnu bijahu 
Rimljani najbolje utvrdili, i spojili s drugom, što ju pruža lomni 
Hemo ili Balkan, idući uporedo s onom prvom. Balkan nema nego 
sedum, a to ne lako provaljivih klanaca, pak ti klanei, preko kojih 
išlo se s juga gornjom i donjom Mezijom na Dunav, bijabu redom, 
po podesnim cestama, stavljeni u vojeni sustav s utvrdama podu- 
navskim. Stršahu na liniji Dunava utvrde i utvrgjeni gradovi, na- 
ročito za Justinijana 1, u sve do kakovih 80 njih. Po prilici, radi 
»godnog položaja, isticahu se oni isti gradovi, koji 1 danas: Bononia 
(Vidin), Nikopolj, Novae (Sištovo), Sexaginta-Prista (Ruščuk), Trans- 
marica (Turtukai), Durosturnm (Silistrija). K zapadu jačabu liniju, 
sa svojim bojnim lagjana, Singidunum (Biograd), na utoku Save u 
Dunav, i Ratiaria, ua dunavskoj zakuči do Bononie. Obje te postaje 
rimskog brodovlja stražile gornju Meziju (Srhiju), da varvarima spri- 
ječe put najlakši u poluostrvo trako-ilirsko. Nego i u donjoj Meziji 
(Bugarskoj) mogli napadači da se provlače preko samotnih hareša 
Male Skitije (Dobruće). Podignu se tamo, od Tomi (Kestendža) 
do Dunava, velika zidina, ,Vallumn 'Frajani“, kojoj su ostaci i danas 
vidni. Ovaki obrambeni sustav na Dunavu duže vremena zaustavi 

Gote; a kad Vizigoti budu amo prihvaćeni, te se mnogo koješta nu 
tim branicima rušilo, Dunav opet ostade uvijek prepreka najjača na- 
valama varvari. Ako se i rječina nakon jeseni češće sledi poput tvrda 
kamena, te je varvari upravo u to doba, za čvrste zime, obično i pre- 
lažahu, ipak takva vojna imala za njih mnogu nepriliku. Kad bi vo- 
jevanje pošlo po zlu, upadači boćcahu svi listom da zaglave, samo 
da ih na uzmaku zateče raskravljenje dunavskoga leda. I da nisu 
bile na oprezu, ili da nisu bile spremne lagje s rimskim vojnicima, 
a to je valovita rijeka mogla po sebi da proguta hordiju na bijegu. 
Ispred Rimljana u potjeru varvarima ne bi svegjer ispalo preplivati 
Dunav, ili s konjima, ili s pomoću naduhanih mašina, što bi prive- 
zali konjma za rep. Od prilike bivalo isto i na drugoj liniji obrane, 
na sedam klanaca balkanske kose. Ispod tih stijena više puta bi izašli 
krvave glave. Ma da se tu i otvaralo sedam prolaza iz Mezije u Tra- 
ciju, klanci ukazivali su se teško prohodni. Sila varvarska odbijala 
se manjom snagom rimskom; a kad bi, na povratku nesrećuom, u 
klance jadikovce zagazile čete, od Carigrada odgurnute, čekaše ili 
tu u često puna nedaća. Na ovi način Carigrad je imao tri čvrste 
brane zasopce: visoke i široke svoje bedeme s morem, kosu IHema 
planine i Dunav. Uz to, na Egejskom moru, vrlo čvrsta Tesalonika 
(Solun) preuze mrtvu stražu Macedonije, štiteći (Grčku. 


Lakše novačenje vojske na Istoku i bolja sprema. Ne samo 
da se je oko Carigrada svila trojaka zaštita i on stao tvrdom sto- 
pom na dva svijeta, nego je i novačenje vojske bilo lakše na Istoku. 
Mi već istakosmo naše mišljenje, razlažući ga dosta na široko, da 
je ustroj vojske, nedostatan i traljav, najviše doprinio općemu rasulu 
cijele rimske države." Okrivismo carstvo zbog loše obrane njemn po- 
vjerenog ogromnog svijeta rimskog. Carevima započeto i brzo pro- 
vedeno obezoružanje gragjana, neredovno i nespretno novačenje sta- 
jaće vojske, sasvim malene za stražu prostorija neizmjernih, radosno 
primanje Germani u vojsku domaću, lakomisleno prihvatanje na rimsku 
zemlju čitavih njihovih plemena kao saveznika, nesugjenih i nepouz- 
danih, to je vec izloženo, i to je sve imalo pogubnih posljedica, kao 
na Zapadu, tako i na Istoku. Ali u istočnoj carevini nije čisto 
onako naopako išlo, kao ono u zapadnoj. Ovdje kmestvo s latifundi- 
jama svuda preote mah, te se moralo s mukom izmegju kmetova 
kupiti malo vrijednih novaka za vojsku. Koliko mi znamo, sami rato- 
borni porimljeni Gali igjahu još rado u vojnike. Ko čita Prokopija, 

vidi, da je na Istoku ponešto drukčije, u neku ruku bolje. Latifundije 
su dašto i tu, s tromim kmestvom, ali ne u tolikoj mjeri. Po brdnim 
predjelima ne mogu da se protežu ogromni posjedi, a brdovit je 
Ilirik, oveći dio "racije sa Hemom, istočni i južni dio Male Azije, 
Armenija. Kako gospoda ovuda ne spraviše sve pomanje ljude pod 
kmestvo, ovi ne bijahu odložili noža i ljutog mača, te nije baš ve- 
lika muka bila izmegju njih brati vojsku. Rasadnik je vojnički na- 
ročito Tracija s Ilirijonm, dok ne otanča i taj pod neprestanim ta- 
manjenjem varvara. Bizant drži u svojoj službi 1 (ota i Heruli i 
Huna i Slavena, no pod rimska znamena jednako hrle kršni momci 
iz brdnih i oskudnih unutrašnjih krajeva. Uprav za to i na prestolu 
bizantskom vigjati je često vojnika 'Fračana, Ilira, Izaurjana, Arme- 
naca, srećom uznesenih. Domaća momčad, rogjeni sinovi Bizanta, 
stoje u nekoj ravnoteži s plaćenicima varvarima, i sprječavaju ovima 
premašaj u državi. 

Nije premučati još jedno, za vojsku dosta važno. Istočni ljudi, 
(arci, od vajkada bijahu Rimljanima majstori u primjeni znanosti na 
napravu strojeva. Razvijenija industrija na Istoku dogje u prilog rat- 
nome zanatu. U Bizantu ratna je sprema bolja, ratne sprave podes- 
nije, nego li drugdje; bolje je to, nego, na primjer, kod Perzijanaca, 
koji su za bojnu vještinu Bizantincima najbliži. Pomoci će Carigradu 
više puta, da se iz viteške nevolje iskopa, grčki pronalazi. Filozof i 
mehanik Proklo požarnom nekom spravom od bakra riješiti će, kako 
se veli, pomorsku bitku ispred Carigrada (514) protiv Vitalijana bun- 
tovnika, koji će na cara Anastazija i prestolnicu izvesti vojsku, ve- 
ćinom varvarsku. Nama nepoznata ona hemična sastojina, što ju izumi 
Sirjanin Kalinik, doprinijeti će dvaput (G68—T5 i 117) izbavljenju 
glavnoga grada od opsade Arapi, sažgav im brodove. Teoretik Man- 
ricije, valjda car, ispisaće pravila strategije. 

Veća ekonomska snaga. Srazmjerno, bijaše jača i privredna 
snaga na Istoku. Glasio se je Istok sa svog bogastva čak od onda, 
kad ga Rim prvom osvoji, kad lakomi prokonzuli i propretori, u re- 
publikanske doba, onamo plijenjahu provincije, grdno hogateći sele. 
Visoko carstvo dade, u opce, istočnim krajevima reda i mira, a niže 
carstvo, u materialnom pogledu, veoma ih ne ošteti, uprkos činov- 
ničkoj skupoj upravi i lošemu sustavu financijskom. Bizantija pored 
svega ostajaše najhogatija država onda na svijetu. Od suviška svoje 
zemljoprivrede, Frigija, Bitinija i Tracija mogahu, u nuždi, da žitom 
opskrbe veliki Carigrad.! Davao pak obilate hrane žitorodni Egipat. 


1 Procopu Historia Arcana, e. 22. Bonnae 1838. 

U plodnoj uvijek nilskoj dolini, tada kao i sada, poljodjelstvo je hilo 
najmanje aleatorno: ne visi ono o pojavama vazduha, već o poplavi 
Nila, što rijetko kad, nestatkom vode ili nje prevršenom mjerom. 
težaka iznenagjuje. Egipatska žetva hranila redovno Carigrad, te je 
triput preko ljeta dovozile tovarne lagje tamo. Ako se po pučanstvo 
nezdrave latifundije proširuju Egiptom, pa i ravnicama Frigije i Bi- 
tinije u onda gajenoj i plodnoj Maloj Aziji, a i Tracijom djelimično, 
ima opet dosta malih posjednika i slobodnih težaka i čobana po svima 
brdovitim krajinama Istoka. Ovdje latifundije ne sagnuše sve poljske 
privrednike pod tromo kmestvo. : 

Mnogo je življe i po gradovima Istoka. Još pri cjelovitoj carevini 
rimskoj, većega maha imaše industrija u helenskome pučanstvu, što 
Se već od starine bavilo zanatima i umjetnošću. Kad sa svih strana 
varvari salijeću i ruše, a tišti državna uprava, silazi, dašto, blago- 
stanje gragjana, kojima se lomi, sad jedna, sad druga grana, te i 
sami zanati opadaju. Zlo je narodu po selima, a dobro nije ni na- 
rodu po gradovima. Ipak na Istoku, kao u nekoj zavjetrini, ljudi su 
mirniji, više rade i veća im je zavrjeda, dok na Zapadu oluja uji i 
sve raznosi. Velika su stjecišta pučka i veliki su gradovi industrijski 
Aleksandrija, Autiohija, Carigrad, kao da sad ko reče: Manchester. 
Liverpool, Lyon. Svima imućnijim po Europi htjelo se tkanina, sa- 
gova, papira iz Bizantije, osim plemenitih onamošnjih vina, strojeva 
i podesnijeg oružja, što se moglo i pored zabrane izvoza lako kriom- 
čariti. ' 

Nadasve trgovinom ovih i još drugih stvari odskače ekonomna 
snaga Bizantiji. Što je sada Atlantski ocean, i što će s vremenom 
biti "Tihi, bijaše tada Sredozemno more. K njemu se okrenuo svjetski 
najveći promet, a Carigrad jest na razmegji Europe i Azije. Ravna 
Carigradu sa tri luke, imenito s onom dubokom Zlatnoga Roga, ne 
bješe drugog trgovačkog grada nigdje. Istakao se stojni grad istoč- 
noga carstva kao ogromno središte prometa. Gdje je sve leglo, gdje 
je sve u kuburi, ljudi, pa bili i sami divljaci, još trguju. Izmjena 
rukotvorina i zemnog priroda tako je nužna za namirenje ljudskil: 
potreba, da darmar varvarski, što potrese istočnim dijelom rimskog 
carstva, a razruši dio zapadni, ako i umanji saobraćaj megjunarodni, 
ne slomi ga, niti uništi trgovinske veze. Prilazilo se iz krajeva 1 za- 
padnih i istočnih k Carigradu, jošte neoštećenome. Uz okretne Grke 
još i promećurni Semiti, iz Sirije i Palestine, miču se po svijetu i nose 
trg. Pod imenom Siraca obično se i spominju na stranama zapadnim. 
Osim drugih mjesta, oni pohagjaju često Masilju (Marseille). Pa, na 

uzvrat, iz Masilje i iz drugih gradova zalaze zapadnjaci po dobitak 
u Carigrad. Tačka je to, gdje se stječu prodajne stvari i gdje se 
posluje najviše. Ovim se prometom udovoljava, koliko to okolnosti 
dopuštaju, poglavito raskošju vlastele i novih varvarskih gospodara 
na Zapudu: Carigrad je njima, po prilici, što je mnogoj europskoj 
gospodi sad Pariz, kome tugjinske kupnje luksurioznih predmeta do- 
bacuju silnu korist. Isto na carigradskom tržištu svijet iz Europe 
nalazio skupocjene stvari odaljenog ili krajnjeg istoka: tamnjan i 
smirnu iz Arabije, mirodije iz Indije, svilu iz Kine. U [ vijeku, u 
vrijeme starijega Plinija, računala se, godišnje, na 100 miliona sesterca 
uvozna roba iz onih strana, za potrebu Rimljana, a uvoz ne bješe zar 
mnogo manji ni tada, krajem V vijeka. Ova svota, doduše, niti iz 
daleka ne približava se današnjemu prometu jedine Engleske od ka- 
kovih pet miliarda fran. s Indijom i jedne miliarde s Kinom ; no je 
to Englezima ukupni uvoz i izvoz, dok su Rimljani otud amo tek uvažali. 
Istočna trgovina kretala se k Carigradu trima glavnim putima: Crvenim 
morem preko Aleksandrije, Perzijskim zalivom preko Mezopotamije i 
velike sirske Antiohije, rijekom Oksom (Amu-derjom) i Kaspijskim i 
Euksinskim morem na Bosfor. Ovo trgovanje na sve strane, s cijelini 
istokom i cijelim zapadom, zgreaše silnog novca u stojni grad bi- 
zantskih careva. Placala je svaka lagja, ulazeći i izlazeći iz triju cari- 
gradskih luka. Računa se nekako, da s ovim i s ostalim prihodima 
padaše, u Justinijanovo doba, u carsku blagajnu iz samog Carigrada do 
200,000 fran. danomice, što bi lako bio milion po ondašnjoj većoj moći 
novca. Učini se, ovako, treovina znamenitom polugom državne ekono- 
mije. A tome će se primetnuti, za cara Justinijana, domaća proiz- 
vodnja svile 1 svilenih tkanina, s ogromnim dobitkom. Ne će onda 
više trebati, da se iz daleke zemlje Seres (Kine) svila dovozom na- 
bavlja, uz previsoke cijene. 

Rimskome carstvu istočnom jezgra je grčka. Daklem prilike 
su bolje u rimskome carstvu ua Istoku. Rekosmo rimsko carstvo, a 
ne rekosmo grčko. Zvanično, ono se zvalo rimsko. A_i sagradi se 
na temeljima, što ih duboko udariše Rimljani. Ne samo da je car- 
stvu bila rimska cijela uredba, kakvu je udesiše Dioklecijan i Kon- 
stantin, nego su se i zakoni pisali i oglašavali ponajčešće na latin- 
skom jeziku, tamo do IX vijeka. Latinski, po izvoru, jesu i nazivi 
u vojsci, u uredima, u dvoru megju dostojnicima. Bizantinci su se 
uvijek dičili i ponosili, da su Romeji, Rimljani. Dvije carevine bijahu 
cigla jedna latinska država sve do smrti Teodozija I (17 jan. 395), 
kada se trajno odijeliše pod dvoje njegove djece i nasljednicima nji- 

hovim. Sve pregjašnje podjele, što začestaše od Dioklecijana u na- 
prijed, preduzimane su od časa do časa, za zgodu, za prolaznu po- 
trebu, u carevini cjelokupnoj. Sta više, još jednom pokušaće s Istoka 
car Justinijan, da tu cjelokupnost obnovi. Uza sve to srčika je istoč- 
nome carstvu grčka; ono je grčko već u V vijeku, u jezgri svojoj. 
Ali, iako mu je helenska, a ne latinska, osnova narodna, to ne biva 
sa novog, sa prijekog remecćenja jezičnoga, ili zbog promjene, koju 
bi u njemu varvari napadači izveli bili. Bijaše tako donekle i u početku. 
Rimljani, gospodari svijeta, niti htjedoše, niti mogoše grčki život 
udušiti na odaljenom istoku. Po stranama istočnim doprije latinština, 
s naseonicima, s vojskom, s trgovcima 1 sa odanošcu gospodarima, 
tek u Ilirik, u Meziju i u Daciju, gdje je i danas sačuvana u Ru- 
muniji, a po kojim ulomkom i na Balkanu, naročito uzduž rimskih 
cesta, vojničkih i trgovačkih. Ima dokaza, da se i u VI vijeku, 
prij» doseljenja Slavena, najviše govorilo latinski, ili neo-latinski, ne 
samo u Iliriku, već i u Meziji.! Nego, po ostalome Istoku grština 
pretegnu. Na selu, osobito u brdima, nisu se doduše istrli narodni 
jezici od starine. U Europi još se čuje riječ ilirska i tračka; megju 
robotnicima u nilskoj dolini prevlagjuje koptički, ili neo-egipatski 
govor; prevlagjuje po Siriji semitski: u Izauriji, u Armeniji, na Kav- 
kazu po gotovo netaknuti su jezici zemaljski. Za pravo reći, manje 
je narodnosnog jedinstva na Istoku, nego li na Zapadu, gdje latin- 
ština bijaše svuda dublje prodrla. Ali krajeve inojezične, isto kao i 
helenske, držao je u čvrstom sklopu politički duh romejski. Upravnu 
vještinu od svojih prethodnika Rimljana naslijediše i novi Rimljani, 
Romeji. Nije to, doista, centralizacija vlasti ustežna i razborita, koje 
kano nedostižan uzor pruža nam visoko carstvo; no je opet, i pored 
težine, uvijek žilava centralizacija. A naročito moćni Bizant u cjelinu 
sve okupi. Veličanstveni grad, grčki od iskona, priljubi k sebi ljude. 
Oči upiralu unj sva gospoda, i gotovo sva trgovačka i obrtnička 
ruka, to jest, viši i srednji razredi istočnog društva, te grčki i go- 
vorahu. U opće, grština vladaše u gradovima. Grčko gojilište bješe 
za Egipat velika Aleksandrija, za Siriju velika Antiohija. U VII 
1 "Theoph. Chron. A. M. 6079. Bizantska jedna vojska, ratujući s Ava- 
rima u klancima planine Hema, a po svoj prilici onuda i unovačena, 
rasplaši se ovim slučajem. Kljusotu jednom prevali se tovar, pa go- 
spodaru životinje dovikne domaćim jezikom neki njegov drug: ,, Torna, 
torna, fratre!“ kažući mu time, da se vrne, e bi tovar podigao. Kad 
ljudi ovo začuše, pomislili, da neprijatelj iznenada ide na njih, te uda- 
riše u bijeg, iz svega grla i oni vičući: ,Torna! Torna!“ 

vijeku, kad Sloveni, Hrvati i Srbi svojom seobom pritisnuše, po sje- 
vernom balkanskom poluostrvu, već prorijegjeno ilirsko-latiusko ži- 
teljstvo, i kad Arapi od carstva otcijepiše semitsko pučanstvo Sirije, 
koptičko Egipta, latinsko i berbersko sjeverne Afrike, grčka narod- 
nost, sa zaplećem Helade u Europi i sa zalegjem Bizanta u Anatoliji. 
uze još većeg maha u užem opsegu države. Bizantija brzo asimilira, 
kao i današnja Amerika. U nju uljeze, dakako, svakakova tugja na- 
truna; no došljake pretapa i prekaljuje u Bizantince crkva, vojska, 
uredi, općenje, u gradu i u polju, s obrazovanim Romejima. 

Njegove zasluge za Europu. Čuvajući ostatke grčko-rimske pro- 
svjete, helenstvo će s Bizantijom proživjeti treće dugo razdoblje bitka 
svoga, iza prvog u slavnoj davnini, i drugog pod rukom Rimljana. Na 
odmet nije taj treci odsjek helenskoga življenja. U Bizantiji pored mnogih 
pokora nižu se i visoke ljudske vrline. Justinijan uz Belizara, Mau- 
ricije, Heraklije, poneki carevi izaurski, poneki maćedonski, pa i još 
drugi vladaoci, sve do kraja imperije, sve do očajnog posljednjeg 
zatočnika za dom i vjeru, Konstantina XI, obviti su ili živim sjajem ve- 
likih djela, ili turobnom svjetlošću najviše tragedije. U srednjem vijeku, 
oni manji nisu od porednika svojih na Zapadu. A_i sami pokori i 
bruka bizantska zanimaju u psihološkom vidu. Istočna carevina rimska 
vrijedna je, u historiji svijeta, pomuijeg obzira od onog mrzovolja- 
stog, što joj obično u dio pada. Prostorom svojim iz početka velika 
je to država, sa 42 provincije, u 7 vrlo prostranih dieceza: Dacija, 
Macedonija, Tracija, Azija, Pont, Orient i Egipat. Privaljeno je k njoj 
takogje predjela od dieceze ilirske. Od prilike je to čitava polovina 
svjetske države rimske, kao četiri Austrije sada. Juka je svojim utvr- 
dama i moću ekonomskom. Prestoni neosvojiv Carigrad sa veličine, 
sjaja 1 vreve stavlja u čudo varvare. Kad na poziv prvoga Teodozija 
uljeze unj i vidje ga kralj Vizigota, mnogobožac Atanarik, reče, opsje- 
njen, o gospodaru tog grada i te imperije: ,Pai jeste bog na zemlji 
imperator, i kogod nanj ruku digne, krv ga jela!“! Napram Zapadu, 
za više vijekova, odskače Bizantija i uljudbom. Sustav joj je politički 
zaista loš: autokracija s razgrananim činovništvom, u čijim rukama, 
što hoće da svim i:svačim raspolažu, izdiše sloboda općine i sloboda 
naroda. Baca uz to vjerski grijeh, izjednačen. s krivičnim zločinom, 
državu i careve u vrtloge dogmatiziranja, u smutnje nedogledne. U 
politici, u knjizi, u umjetnosti, sve je nekako suho i bez pravog ploda. 
Po nestatku plemenitog, tankog osjećanja slijedi uvijek i umna de- 

kadencija, a srce se Ifeladi snizi već u drugom razdoblju, pod rim- 
skim gospostvom. Ali, dok se kroz prva ljuta vremena srednjega 
vijeka razastire po razvaljenom Zapadu tama. dotlen na ognjištu Bi- 
zanta, ako i uzanom, tinja iskra prosvjete. Mračna ona noć nad Za- 
padom, skroz povarvarenim, istraja strašno dugo, u punoj nevidjelici 
sve do X ili XI vijeka, i pokraj časovite uzaludne brige Karla Veli- 
koga za nešto svjetlosti. Pa i kad se Zapad iz varvarstva pridigao, 
kad sam uredi svoje comune 1 sam stao raditi za duševnu slobodu, 
Bizantinci, ili u dodiru s krstašima, ili najposlije bježeći od Turaka, 
pomogoše, naročito Italiji. pri naučnoj i umjetničkoj obnovi. Protka 
se na osnovi ponajviše grčko-rimskoj i sama arapska civilizacija, od 
koje se vrnu na zapadnu Europu, sad ova. sad ona zraka. Ako Bi- 
zantinci malne zatomiše osjecaj ljepote, što se njim proslaviše Heleni, 
preći njihovi, od znanja, tog drugog helenskog tvora, ne izgubiše 
taman silu. A još jedno je primetuuti neprocjenjivim zaslugama Bi- 
zantije. Na istočnom pragu Europe, ona se bez prestanka lomila. 
odbijajući najezde perzijske i arapske, i navale sjevernih varvara. 
Ako ne očuva sebe, i slomi se pod sabljom turskih janjičara, očuva 
Europi istočna vrata, to u vrijeme najopasnije, protiv ushićenog muslo- 
manstva arapskog, koje se zaletjelo bilo, da cio svijet osvoji.! 


l»ll. Zenonova vladavina. 


Sreća soldata Zenona. Što Odovakar Zapad liši cara njegova, 
te je zapadna carevina, gubitkom Italije i srednje Galije, razorena 
do kraja, tome su krive, i mimo silu germansku, velike smutnje na 
Istoku u doba najprvog rimskog cara u srednjem vijeku. Zenona 

1 Tek u ovo zadnje doba moderna historiografija uzela marljivije pro- 
učavati i pravednije ocjenjivati Bizantiju. Na priliku, u Oneken-ovoj zbirci, 
G. F. Hertzberg: Geschichte der Byzantiner und des Osmanischen 
Reiches, Berlin 1883. Isto i K. Krumbacher: Geschichte der Byzan- 
timischen Litteratur, Miinchen 1897, IL Aufl. Ovaj zdušnom pomnjom 
ispituje i razglaba izvore bizantskoj historiji. Jednako rade i Francuzi: 
G. Sehlumberger sa svojom poviješću careva Nikefora Foke i Jovana 
Zimiska u X vijeku, pa Ch. Diehl sa svojim studijama o Africi bizantskoj 
i o Egzarhatu ravenskom. Pristrano shvaćanje bizantskog življenja skri- 
više dosad dvije sasvim oprečne struje. (rkovnjaci Bizantiji ne opro- 
stili, što se u njoj prelomi jedinstvo crkve. Bezvjerci, megju njima i 
veliki pisci, od Voltaira i Gibbona pa do Taina, od nje zazirali, kao 
od zemlje zastoja i pjesnavila političkog. Sve osugjivati, prosto na prosto, 
sad se više ne smije. 

Izaurjanina. Sapetom snagom istočnog carstva okoristiše se Germani 
Odovrakovi i Grermani Hlodovegovi. 

Ukrotitelj Gota, car Leon I, umrije u januaru ili početkom februara 
god. 474, i naslijedi ga unuk po ćeri, istoimeno dijete Leon II. Sla- 
bačkog tog mališa, zar od same četiri godine, jedinca svog, bijaše 
mati Ariadna povila svome mužu, jednomu presrećnom soldatu iz 
Izaurije, Tarasi-Kodiseju, za koga leon u početku vlade udade ćer, 
tražeći u bizantinskim visokim časnicima sebi nekog oslona protiv 
gotske snage Asparove. Na. svadbi, proslavljenoj sa carevom ćeri, 
Kodisej pobaci neglatko svoje ime izaursko,! i uze ime boljeg zvuka: 
Zenon, po zemljaku jednom, što megju Izaurjanima izigje negda na 
veliki glas. Bijaše to Flavije Zenon, za 'Veodozija I[ moćni magistar 
vojske u Orientu i rimski konzul god. 418. I na drugu diku Izaurije, 
careva zeta, sasula se visoka dostojanstva: posta Zenon g. 468 vrhovni 
zapovjednik vojske u Orientu, pa magistar vojske m praesenti, biva 
do careve osobe, patricij, konzul za god. 469. A i do prestola, još 
za živa Leona 1, bude najbliži. Tnao Leon još drugu ćer, Leoneiju, 
stariju od Ariadne, i udatu ža patricija Marcijana, sina Antemiju, 
caru rimskom na Zapadu, Leonovu štićeniku i prijatelju. Ali Leon- 
cija ne rodi sina; njoj od srca otpale same ženske, te bi pažnja svr- 
nuta na Zenonovu kucu. Pri oslobagjanju od Gota, bio je ovaj od 
velike pomoći tastu Leonu. Pače sa Zenonom i radi Zenona učinjen 
je prvi korak k prelomu izmegju cara i Gota Aspara.? Opremio bio 
Leon svog zeta sa sopstvenom vojskom u Traciju, gdje stajahu (doti. 
Podgovoreni od Aspara, neki vojnici u malo ne umoriše Zenona, 
koji. doznav zasjedu, umače u grad Serdiku. U potonjoj tragediji, 
kad u carskoj palači biše posječeni Asparidi, Zenon je imao velikog 
udjela: sačekivao u Haleedonu glas o usmrćenju njihovu. Na to, pri 
osvetnoj navali Goti na Carigrad, priteče i on, da rasprša ustanike. 

Srećom milovani soldat iz Izaurije uspe se i na prestolje, uz sin- 
čića Leona. Odmah, dne 7 februara, carsko dijete, pristavkom senata, 
okruni, pred narodom u hipodromu, svog oca Zenona. Od Valenta 
unaprijed, istočni su se vladari vjenčavali, obično, van grada u Helb- 
domu; Zenon je najprvi, koji još svečanije, u samoj prestolnici, sva- 
kome na očima, dostaje se carskog znamena. Ia oca ovjenča dia- 
demom za suvladara, nejako dijete, postavljeno na carskom hipodrom 


! Nije u bizantinaca jednako pisano, ili što se oni ne saglašavaju, ili 
zbog pokvarenih tekstova; no je nesumnjiv drugi dio imena: Kodis- 
aziog, Košisaćoc, Kodisseve. Nastrano je ime i Zenonovu ocu: Rusubladeot. 

ž Theoph. Chron. A. M. 5962. 

Skom sjedalu, potrebova, pri svećanome činu, pripomoći od majke Ariadne 
i babe Verine, udovice Leona 1. Tini je Zenon učinjen pravim aneu- 
stom, drugim carem. Već za godinu +444 kovali su se novci s imenom 
obaju augusta: oba imena iznose edikti. Dašto na djelu. kod sitnosti 
prvoga augusta, suvladar Zenon jeste jedini autokrator. 

Ko daje imperiju u Carigradu? 1z ovih je obiteljskih prizora 
čisto vidjeti. da u istočnoj imperiji porodično nasljegje carskog do- 
stojanstva opruži već jednu jaku i duboku žilu. Istina, i u prvom 
početku rimsko se carstvo izručuje. kad je to samo moguće. ili od- 
raslim pravim sinovima i braći, ili drugima, posinjenima adopcijom, 
tako, da mi govorimo o domu Julijevaca, Flavija, Antonina. Ovo je 
i naravno: svak želi predati vlast svojima. Ali tek u nižem carstvu 
na javu izlazi kao neko obiteljsko pravo, sve to jače: sitna djeca 
postaju carevima, žene su na vidiku. Vladajući autokrator ne samo 
da obično za sebe živa stvara sebi nasljednika. proglašujući ga ce- 
zarom, onda i drugim augustom, već i oporučno može pokatkad da 
uredi nasljestvo. Nego bi bilo krivo mišljenje, da je već sada u 
Bizantiji utvrgjeno pravo dinastično. Vladaju dinastije, maldane sve- 
gjer i posvuda, nad Germanima u Zapadu. no se Istok još drži pravne 
tradicije rimske, i ako mutne. Po teoriji, imperiju daje narod rimski, 
koji na senat prenese suverensko svoje pravo, zadovoljan, da u hipo- 
dromu carigradskom augustima novim uzvikuje: daje ga i vojska, 
svojom aklamacijom imperatoru, iliti autokratoru, kako se veli na 
Istoku. Do brza stala ovdje i crkva pridavati svoje osveštavanje. U 
Bizantiji brižno se pazi na javne hristjanske biljege, a episkop novog 
Rima već je na Istoku najugledniji arhijerej. Pribiva do autokratora: 
osim mitropolija u diecezi Tracije, ravna i mitropolijama u diećezama 
Azije i Ponta; na prigodnu sinodu skuplja oko sebe episkope. te hi 
došli u glavni grad radi posla; drži, odmah iza episkopa starox Rima, 
prvo mjesto u općoj crkvi, koje njemu primijeni drugi ekumenični 
sabor, u IV vijeku; patrijar je on, pa još više na očima, nego li pa- 
trijari u Aleksandriji, Antiohiji i Jerusalimu. Ko da cara i carevinu 
naspori bolje od njega? Otkud se krepča molitva, nego iz usta nje- 
govii, može nad diademom izlijevati ? Caru na glavu meće diadem 
patrijar stojnog grada, ili se meće barem uz njega nazočna, u hipo- 
dromu, u carskoj palači, u veljoj crkvi. Prenos carske vlasti nije 
dakle strogo odregjen. Nagljestvo u imperiji koleblje se: tu je senat, 
vojska, carigradski patrijar i volja živoga cara, koja dakako najviše 
odlučuje. Iz neodregjenosti ove mogu da proisteku mutljavine i ratovi 
sragjanski. Ali je pretjerano reći, da u tome bijaše velika neprilika 

po bizantsku carevinu. Poredeći Istok s ondašnjim Zapadom, gra- 
gjanski su ratovi zbog nasljegja manje česti u Bizantiji: munja su 
čuda i pokori u vladarskim domovima; vladari, jedno s drugim, pa- 
metniji su i bolji su. 

Zenon sam autokrator i buna nanj. Mali Leon ne preživje 
godinu 474: umrije novembra, od bolesti, iza samih deset mjeseci 
carovanja po imenu. Ako kome, a to ocu bila sasvim nezgodna sinova 
smrt. Namah uzdrina se presto Kodiseju Izaurjaninu, pogrčenu za ne- 
volju u Zenona, koji eto ostade megju podrugačima i neprijateljima, kao. 
odsječena grana u carskom domu. Otkud neotesanom, divljemu Izaur- 
janinu pravo na presto? Podvališe mu, da je on potajno otrovao 
sina, kako bi postao jedini vladar. Podvala nagje vjere, kako na 
Istoku, tako i na Zapadu, gdje se jož poteže u vijeku VII.! Ta gla- 
sina bijaše glupa, jer bi Zenon svakako protiv sebe bio uradio, a 
uvijek njemu vjerna žena Ariadna ne bi mu nikad oprostila bila ne- 
djelo na sinu. Kleveta, premda se rušila sama po sebi, naškodi Ze- 
nonu u veliko. Po svoj prilici, prosu se iz samog dvora, te je s toga 
1 više vjerovana. 1)o mala, poslije djetetove smrti, baba Verina, pu- 
nica Zenonova, nešto zaište od njega, što joj on odbi. Strastvena 
žena to duboko upamti, i ne držeći u ruci zeta, pomisli na drugog 
cara, svog brata Baziliska. Ustade ovaj na Zenona i uputi se k Cari- 
gradu iz Herakleje u Traciji, gdje je nekad bio magistar vojske, te 
imao vojničkih veza, pa i sa samim (otima. U Carigradu, u carskoj 
palači, gdje i sama stanovaše, Verina dražila, plela; pomagali i po- 
neki od senata. Bojeći se Verininih zasjeda i da ga ko od palatina 
ne ubije, Zenon izagje, s mnogim blagom, preko Bosfora u Haleedou, 
a odatle glavom bez obzira, brzim konima poštanskim, k svojim zem- 
ljačcima u rogjenu Izauriju. Pobježe 9! januara 475 god., s majkom 
svojom Dalis, izgubivši presto sama dva mjeseca iza smrti sina Leona. 
Razvikaše carem Baziliska već ispred stojnog grada, na tako zvanom 
Kampu (Kžuzo:, Campus Martius), Martova to poljana na lik one 
u Rimu. Senat va prizna. Stara Augusta Verina, supruga prvoga 
Leona, ovjenča diademonm brata Baziliska. Krišom od matere, odana 
Ariadna izagje iz Carigrada, hrleći k mužu Zenonu. 


o | 1Isidori Hisp. Chron., c. 112. Ozbiljni Prokopije (Bell. Vand. 1. I, 

6. 7) niti jednom riječju ne odaje, da on misli o nasilnoj smrti ,,dje- 
teta“ Leona. Na Zapadu ispreo se čitav jedan roman. Groznome mužu 
Ariadna da podmetnu drugo dijete, slično Ieonu, koji se ovako spase 
i poslije, kao pop, doživje Justinijanovo doba. 

Njegov karakter. Nije čudo. što je ovaj u prekratko vrijeme. 
sred žamora ili svačje apatije, lišen carskog diadema. Osin žene, 
Zenona u palači, u domu prvoga Leona, niko ne volio. Njegove lične 
vrline hile su sitne, a poroci veliki. Ako se od prostog vojničkog 
pasa malo po malo do one visine uzdigao, znak je doista, da je i 
mimo sreće u koječemu bio sposoban. Kazivalo se, da trkača, bržeg 
od njega, nema. Niti mu je bitrina prirodne pameti bila malena. 
Praktičnjak, pun naravnog razbora, ne bi nikad, premda enjevljiv, 
stvar važnu prelomio, već čekao zgodu: čekao je dugo, postojano, 
feliuskom strpljivosću. Prema prilikama vazda se lukavo upravljao. 
On ce se izvući iz svake osobne opasnosti, izmotaće se iz svake mreže, 
koju mu zapleću. I sam bio prepreden. Niske i zlobne ćudi, srtao, 
u nevolji ili zbog osvete, k okrutnosti. | na obrazu mu se odrazivala 
zloća: ,bio premrska lica, a dušu imao i goru od lica“.! Leon 1 
ne učini ga suvladarom svome unučiću i njegovu sinu Leonu 11, 
»Jer ga ne cijenjaše prikladna carstvu, pošto niti osjećanje carsko 
imaše, niti obličje dostojno za vladaoca“.* Krupna i neskladna tijela, 
sav rutav, crnio se u obrazu, ,kako ono Heleni naslikavaju Pana“.5 
Čini se, da i nenaklonost pučka prema osobi tako neprijatna lica 
ponuka Leona, da za autokratora naznači unuka prenejaka, presko- 
čivši zeta. Pokojnog cara valjda odvrati i življenje Zenonovo. Ova 
soldatina, gdje mogla, živjela veselo, pila, ljubakala. Kad mu tast, 
a poslije i sin umrije, raskalašenik, oprošten obzira kano sami auto- 
krator, dade maha svojim pohotama tako, ,da ga nije ni u čen su- 
stezao zazor i srunota“.* Moguće, da Bizantinci nešto pretjeruju iz 


! Zonarae_ Ann. 1. XIV, e. 1. 

ž Id. ib. 

8 Cedrem T. I, p. 615. Bonnae, 1838. Ko je bio Gjorgje Uedren i 
kad je živio, niti on o sebi, niti drugi zanj kažu. Po sadržini njegove 
ručne knjige, Xuvolic isrogpićiv (Compendium historiarum), koja počinje 
s postankom svijeta i završava se s god. 1057, nagagja se, da je živio 
o polovini XI vijeka. Razmatranja odaju erkovnog čovjeka, možda ka- 
lugjera. Puki površni kompilator, pripovijeda bez duha, a češće i bez 
razbora, ono, što nagje u svojim knjigama. Slijepo vjeruje u svašta. 
Ali djelo nije bez svake vrijednosti. Po koja knjiga, od njega upo- 
trebljena, nama propađe, pak on više puta donosi, što drugi Bizantinci, 
pametniji i bolji, na primjer Zonara, radi kratkoće propustiše. 

* Evagrit Scholastic Ecclesiasticae_ Historiae 1. III, e. I. Patrol. 
Graecae_ T. LXXXVI (pars post.), Parisiis 1865. Sirjanin iz grada Epi- 
fanije, bavio se Evagrije, kao odvjetnik, syolxsrisc, u velikoj Antiohiji. 
Jednom prilikom sposobnost njegova razglasi se i u Uarigradu, te ga 
odlikovaše carevi Tiberije i Mauricije. Pod stare dane (bilo mu oko 60 

mržnje na divlje soldate izaurske i na Zenona, koji docnije zaluta 
u vjeri. Bilo jamačno ljudi i gorih od njega. Jedan pisac veli, da 
je imao brata Konona, ,koji ga nadmašivao u zloci, žedan krvi i po- 
kolja ljudskog“. Taj se pisac svakojako nabacuje na ,presramotni narod 
Izaurjana“.! | 
Divlji Izaurjani. Uzmimo časom na oko Izanriju, gdje se rodi, 
uzgoji i sad zakloni Zenon, ne bi li mi njega i bolje upoznali, a 
ujedno shvatili zaziranje bizantskih pisaca od one zemlje i njene če- 
ljadi. Izaurija bijaše na lomnuom Tauru, u sredini južne Male Azije, 
krajina u zabiti, brdni to dio davne Cilicije. Od pamtivijeka, po 
onim kosama i prodolima, oskudni gorštaci tjerali hajdučiju. Pritiski- 
vali gdjekad 1 samo primorje Cilicije, napadali lagje, ubijali na njima 
sve mornare, pa se trgovački i putnički brodovi, ploveći onuda, držali 
radije suprotnih obala velikog ostrva Cipra. Prilika je, da se Izaurjani 
nalaze megju strašnim gusarima Pompejeva vremena. S brgianima 
Ciceron imao posla u svom cilicijskom prokonzulatu. i želio, da ga 
senat prizna za triumfalna imperatora nad njima. Stiša ih Rim, no 
nikad zapravo ue priljubiše se životu i civilizaciji rimskoj. Počinju 
se na novo isticati u vrijeme velike anarhije, o polovini III vijeka, 
kad Perzijanci zasužnjiše cara Valerijana. Opasa ih po tom pas čvr- 
stih rimskih utvrda, ali su ih malo smetale, da žive po svoju, kao 
neki zatureni divljaci, a do zgode i provalnici. Amijan nam slika 
jednu bunu Izaurjana u IV vijeku, za cara Konstanca i cezara Gdala.? 
Opisuje im razbojnički život. Kako kad, ili stoje oni ućutani, ili sr- 
ljaju iz svojih brda, miješajući sve. Sa visova iznenada poput oluje 
dolje se obaraju, silazeći u primorje, trčući po susjednoj Pamfiliji 
k jugu, zasjedajući putove 1 loveći putnike po luikaoniji, k sjeveru. 
Hitri na nožu i maču, a kršni i lagani, napadajem i urljavom pre- 
tječu glas o svome dolasku. Posade rimske okolo Izaurije, dok bile 
svagda na muci, udarale na sto mika, čim hi vojnici uljezli u brdnu 


god.), pri kraju VI vijeka, napisa široku erkvenu historiju u šest knjiga, 
od 4351 do 5093, dvanaeste godine Mauricijeva vladanja. Vrlo je pomnjiv 
u prikazivanju dogma, a kako se u Bizantiji crkvena historija mnogo- 
struko prepleće s političkom, djelo je važno i za svjetovne zgode, premda 
pisac češće iznosi i bajke. Stariji ljudi njemu pričali o dobi cara Ana- 
stazija. Strastveno navaljuje na osobe jeretika, no, vičan, kao odvjetnik, 
naslanjati se na tvrde isprave, rado ih navodi. I u opće voli pominjati 
svoja vrela, od kojih neka za nas odoše netragom. Piše skladno i jasno, 
a ozbiljan je i pored religijske strasti. 

1 Zonarae 1. XIV, e, 2. Cine to i drugi. 

3 L. XIV, e. 2. 

zemlju. Izaurjani odvaljivali stijene ogromne, gagjali ih sulicama, što 
po dvije i po tri držahu u ruci. Smeli bi se razvezani vojnici po uva- 
lana i gudurama, sebi nepoznatim. a poznatim brzome koraku gor- 
štaka. Hajduke te (Amijan ih zove ,latrones“), kad bi dolje u 
ravnici zatečeni bili, momčad rimska bez pardona, bez milosrgja, 
»klala, kao nijemu životinju“. Nego, pri opadanju carstva i pri te- 
škoći novačenja, ove ovake hajduke bizantska država sad prima rado 
u vojsku. A i sa svoje strane primiču se (ireima ovi ljudi tugjinskog 
govora, valjda semitskog. Bijeda ih tjera iz siromašne domovine. 
Rade svašta, da hljeb zarade: gotovo svi zidari u Carigradu dolaze 
iz Izaurije ; ali im je zanat vojnički najmiliji. Carigradski puk mrzi 
na njih: 473 god., u hipodromu, svadi se S njima i u galami puno 
ih utuče. Što junaštvo, što sreća, uznosi ipak mnoge na visoke časti 
u vojsci, te se često u historiji Bizantije spominju vogje izaurske. 
Jedan od njih eto sad _dovinu se i prestola. S vremenom  iskočiće 
iz ljutog krša Izaurije čuvena carska porodica, koja na Istoku raz- 
lama ikone. 

Novog vladara Baziliska život pregjašnji. Od surovog Ze- 
nona, te je nalazio najvece uživanje svoje u veselom društvu pri sre- 
brnoj čaši vina, nije baš mnogo bio bolji, i ako uglagjeniji, novi 
vladar, Verinin brat Bazilisko. Lakom i raspušten uz raspuštenu ženu 
Ženonidu, za njegovu kobnu osobu privezivala se jedna crna uspo- 
mena za rimsko carstvo. u početku ove historije pomenuti poraz kod 
Kartage. Moglo bi biti, da nabožni hroničari Baziliska ozloglašuju 
za to, što on u vjeri zastrani, no i trijezni Prokopije, koji življaše 
blizu do onih doba, vrlo nepovoljno sudi o njemu. Car Leon TI, dok 
postavi zeta Zenona nad vojskom u Orientu, odredi šuru Baziliska 
za zapovjednika u Traciji. Ljudima iz svoje kuće bijaše on ovako po- 
vjerio rimsku vojsku u Aziji i rimsku vojsku u Europi. U Traciji, 
Bazilisko češće suzbi varvarske napadače sa Dunava, te bi počašćen 
i konzulatom. Ali u zač čas, 468 god., izruči mu Leon vrhovno za- 
povjedništvo u vojni protiv Genserika. Zahvaljujemo Prokopiju po- 
tresno pripovijedanje o pustom danu, kad je poražena rimska flota, 
a sramotom obliven Bazilisko.! Onake flote Rimljani prije ne imaše: 
1,113 lagja, na njima zar 100,000 veslači i momaka! Š njom pri- 
stade Bazilisko pod varoš Mercurium, daleko od Kartage 280 stadija, 
tek 35 rimskih milja. Da pravcem ode na Kartagu, bio bi je zauzeo 
i slomio kraljevinu vandalsku. Oklijevanju bi uzrok ili tromost, ili 


! De Bello Vand. 1. 1, 6. 6. 

izdaja. U to ukrca Genserik svu svoju vojsku na svoje ubojne lagje, 
dok priugotovi drugih lagja bržih, a praznih. Umoliv preko posla- 
nika od Baziliska primirje za pet dana, kako bi bajagi razmišljao i 
cara udovoljio, sačekivao, naćulenim ušima tigra, pogodan vjetar. 
Čim zaduhnu, eno ono praznih lagja s punim jedrima na Rimljane, 
i kad im blizu dogju, Vandali ih zapale sa čamaca. Rimski brodovi, 
budući u kupu, upaljivali se jedan za drugim. Sve se uskomeša. Vika 
i buka silna miješala se s vjetrom i s praskom plamena; miješala 
se zapomaganja i zapovijedi. Doplove Vandali, strijeljajući, utapajući, 
robeći. Sa jednim dijelom flote Bazilisko uteče. Mjesto njega proslavi 
se legat Ivan, kako bi se sad reklo, podadmiral. Ivanovu lagju op- 
kolili odasvud neprijatelji. Na palubi trče on unaokolo, siječe mačem, 
te posiječe mnogo njih. Kad na posljetku vidi, da mu je već lagja 
ulovljena, baci se u more sa čitavim svojim oružjem. Genson, sin 
(zenserikov, začugjen junaku, moljaše ga, da se preda i spase. Ali 
on utonu u pučinu, uzviknuvši: ,Ne će Ivan u pasje ruke!“ 

Je li nije li Bazilisko kriv izdaje, sada je teško reci. Kazivali onda 
neki, da je od (Genserika krišom primio silu zlata. Tvrdili drugi, da 
mu je mocni Aspar bio preporučio štegjenje Vandala i Genserika;! 
kako se njihovim polomom ne bi Leon učvrstio. Čini se zaista, da 
je Bazilisko već podavno vrebaov na presto. K ovome zakrčivao mu 
tada put ujedno Zenon, oženjen carevom ceri Ariadnom, 1 cezar 
Patricije, sin Asparov. Nego i Asparidima bijaše smetnja najveća 
odvjetak Leona I, porod Zenonov: pa je moguće, da su se Bazilisko 
i Aspar složili protiv zajedničkog takmaca. Svakako Prokopije je . 
uvjeren, da je Bazilisko tražio, za postignuće carskog vijenca, pot- 
pore u Aspara, koji zbog ,uvrjede“ rovaše protiv Leona. Za cijelo 
car Aspara vrijegjao time, što nije više htio za nasljednika sina mu, 
cezara Patricija. Ali sve ovo spletkarenje još ne dokazuje Baziliskovu 
izdaju kod Kartage. Izvjesno je samo to, da se svali strašna bruka 1 


1 Tvrdi se i ovo i ono u sačuvanim ulomcima Teodora Lektora : 
Excerpta ez Ecclestastica Historia Theodorit Lectoris. Patrol. Graecae 
T. LXXXVI (pars prior). Parisiis 1865. Teodor je vremenom vrlo blizu 
dogadjaja, pa veli (1. 1, 6. 25): ,,... primivši novca, sve i sva izdade 
nagovorom Asparovim“. Živio je barem do god. 520 taj Teodor, lektor 
(4vayvosrns) u velikoj crkvi carigradskoj, rodom iz Paflagonije. Sastavi 
crkvenu historiju od Konstantina I do Justinijana I. Rogjenom glavom 
svojom radio je na njoj, od Marcijana dalje, kao manje više savremeni 
pisac; no izgubi se ovi najvažniji dio njegova rada. Mi od toga imamo 
tek izvode, u dvije knjižice, skraćene po Nikeforu Kalistu u XIV vijeku. 

svačji gnjev na sramnog bjegunca ispred Vandali. Kad se u Cari- 
grad povrati, Bazilisko brže umače u crkvu sv. Sofije. Smrtnoj po- 
gibelji jedva utekao tek na vruće molbe sestre Verine. careve supruge. 

Dočepavši se Bazilisko prestola sedam godina docnije. 9 jan. 479. 
bunom na Zenona i pripomocu (Goti iz Tracije, odmah odredi pre- 
zuntivnim nasljednikom sina Marka, koga proglasi cezarom, a na- 
skoro i suvladarom svojim. Diademom obavi glavu ženi Zenonidi, te 
postade augusta. Svog hližnjeg rogjaka, vojvodu Armata, što svojski 
poradi na njegovu uzvišenju. pritegnu k sebi u dvor, kao magistra 
prisutna, 2 praesenti. Verina ga poslije htjede i konzulom. Vele, da 
je taj Armat ašikovao sa Zenonidom. Žamorilo se, da u Baziliskovoj 
carskoj palači zapovijedi dijeli papuča žena, ili intrigantnili poput 
Verine, ili maloobraznih poput Zenonide. T onako novog autokratora 
uznese, osim gotske pomoći, ženska revolucija palačna Žena Ženo- 
nida podraži Baziliska na vjerski jedan preokret, koji ga skupo stade. 
Bijaše ona privržena Eutihovoj jeresi. 

Vjerske stranke i trzavice u Bizantiji. Nama je zahvatiti 
po iz daljega, da kretanje vjerskih stranaka, toliko zamašno i za po- 
litičke odnose u Bizantiji, čisto razaberemo. Javni život u istočnoj ca- 
revini rimskoj, sve do prestanka ekumeničnih sabora i do provedenog 
raskola izmegju dviju crkava, istočne i zapadne, onamo do vijeka IX, 
vrti se oko dvije osi.! Jedna je politička, druga je vjerska. pa se 
ne zna, koja je čvršća i više drži, dajuci pravac svjetskim dogagjajima. 

Što se svaki vjerski spor promeće u posao politički, i od svake 
vjerske raspre ide po državi trzavica, tomu je uzrok prejaka sveza 
megju crkvom i carstvom u novome Rimu. Tu svezu vec ocijenismo, 
govoreći o starome Rimu.? Iza kako je dopuštena, milanskim ediktom 
od god. 318, sloboda vjerovanja, carevi hristjanski do brza stali sve 
to više odregjivati, šta je vjerovati, šta li nije. Unatoč Hristovu nauku, 
da je država jedno, a religija drugo, dogje se opet do vetog za- 
htjeva rimskog i poganskog, da se državljani moraju pokoravati sta- 
rijoj vlasti i njenim zakonima u pogledu vjere. Utaman prvi hristjani 
opstanak svoj u državi osnovali na pravu privatnog udruživanja i 
sastajanja, ponajviše na onome za pogrebne svrhe: utaman njihovi 
apologeti nikad od države ne zatražili. da im ova vjeru štiti, kao 
! Što teologija i prepori opet maha uzimaju u zadnjoj dobi bizantskoj, 
to više ne izvire iz dubokog vrela doginatike, već se odnosi na spoljašnje 
prilike carstva, koje, pri očitoj propasti. hoće i ne će da traži oslona 
u inovjernih zapadnjaka. 

ž> U | Svesci, na str. 34—9. 

pripoznatu religiju, već samo zamolili sebi mira od nje, u ime du- 
sevne slobode. Zaboravljen je novi nauk, pai prepaćena progonstva: 
stara misao, koja vjeru spajaše s državom, održa pobjedu nad Hri- 
stovom mišlju. Nije se više pamtjelo, koliko su, pri tom nazoru, 
hristjani iz početka progonjeni bili: progonjeni kao opasni tvrdoglavci 
(obstinati), što bi se od državnog hogosluženja odvraćali, a ne pri- 
brajali se od države pripoznatim sljedbama; progonjeni, kao učesnici 
tajnih društava, magjonici, vrijegjatelji carskog veličanstva. Turene 
su u zaborav i od njih mučene muke: gragjanima rimskim siječenje 
glave, negragjanima udaranje na križ, borba sa zvjeragju u amfitea- 
trima, 1 ovako koješta. Kad minuše dani patnje, hristjanstvo učini 
se državnom religijom, upravo kao u stara doba. Kao god što megju 
poganima negda, tako i sada čovjek svim tijelom i svom dušom, gra- 
gjanskim lponašanjem i domaćim življenjem, pamecu svojom poli- 
tičnom, promatranjima i vidicima svojim naučnim, neodoljivo pripadao 
državi. Gdje pak vjere nema, neka pomaže prisilje. Začestaše u za- 
koniku vjerski zločini i svjetovne kazne. Još prvi Konstantin, ogla- 
sitelj milanskog edikta, jednom udari putem fizične sile: da bude 
mira medju hristjanima u carevini, on zaprijeti smrću pristalicama 
Arija 1 čitaocima arianskih spisa. Državna vlast hoće potom, da se 
u vjerske stvari sustavno miješa, za Gracijana i Valentinijana II i 
suvladara im Teodozija. A naročito od ovoga prvoga Teodozija tamo 
dalje do prvoga Leona, to do početka naše historije, sipala se nad 
Sve inovjernike, pogane i jeretike, gusta tuča državnih pedipsa. 'Teo- 
dozije I god. 391 zabrani pohagjanje hramova, a god. 392 ubroji 
pogansku žrtvu no ,erimen majestatis“, to jest protiv žrtvitelja za- 
prijeti smrt, koju u istoj godini odredi i protiv maniheji. Smrt Teo- 
dozije II udari na sljedbenike Nestorijeve jeresi; smrt, uz zapljenu 
dobara, na svakoga idolopoklonika Marcijan. Smrtna kazna, kašto 
izoštrena mukom ognja, u opće čekala inomišljenike. Okosi se ovako 
država sa svom silom na mnogobošće i jeretike, na svako mišljenje, 
što nije na dlaku njezino. Reda je bilo, inovjernike gušiti u krvi, a 
porodicu im, i nedužnu, lišiti imanja. Uz to, obasipali ih grdnjom, 
i gledali ubijati ih rugom. U Bizantiji, nastojanjem Teodozija 1, nasta 
običaj najerublje, prostačke poruge protiv inovjernih zalutanika. Dade 
Teodozije u javnoj latrini, gdje izdahnu Arije, načiniti sliku njegovu, 
urezanu u mramoru, kako bi je prolazeći obeščastili mokracćoni i 
pljuvačom. Naredi se zatim to isto za Makedonija i druge jeresiarhe, 
Smijeh razvaljivao usta neotesanoj prostadiji, ali se ujedno upaljivao 
u njoj grozni fanatizam. 


2 Istočno carstvo rimako. 

Prisilje u vjerskom poslu pregje s Istoka na Zapad, osobito kad 
mu ose ovdje nagje i tanki teoretik uo Afrikancu Augustinu. glaso- 
vitom episkopu u Hiponi. koji opravda pripomoć erkvi po sili dr- 
žavnoj. Ustali se onda teorija materialnog pritiska u stvarima vjere. 
.Coge intrare!“ "Pjeraj nek ulazi !! postade nabožna lozinka. Minu 
vrijeme. kad hristjaninu nije bila dika goniti, nego hiti gonjen; kad 
su 'VFertulijan i o Laktaucije branili slobodu savjesti: kad se Martin 
Torski zgrozio, što državna vlast smaknu jednog jeretika zbog jeresi. 
Nagovaranje. razumna i tiha propaganda bolje misli, ispravne dogme, 
prelazila, pod isprikom pobožnosti, u boguunrsku grubu silu. Država 
je vjerski krvnik. Zato zvuče tad nekako čudno ove riječi rimskog 
episkopa (relazija : » Hrist ... vazluči. kroz posebito djelovanje l odje- 
lita dostojanstva, nadležnost jedne i druge vlasti tako, da bi hristjanski 
imperatori za vječni život trebali sveštenike, a sveštenici držali se, 
kod stvari u svijetu, carskog odregjenja. Po taj način duhovno za- 
nimanje stoji daleko od napasti tjelesne, pak ose oni ne će, služeći 
Bogu, u posle svjetske nikako upletati, dok i s druge strane ne će 
pomišljati, kano da oko stvari božanskih nastajava onaj, koji na svje- 
tovnim  poslima radi. Nalaze ovako obje struke svoje odmjerenje“.? 
Papa je Gelazije sveštenikovao krajem V vijeka (492—6): ali riječi 
ove padoše u dračje onih doba. 

(vrsti, metalni spoj megju crkvom i državom usprkos svih za- 
mjenitih neprilika i šteta, bio je veće dogotovljen posvuda, širom 
čitave Romanije. Ako se erkva na Istoku sljubi tako s državom, da 
se crkovni život rasplinu u gragjanskom, a gragjanski, obratno, u 
crkovnom, ista se pojava donekud zamjećivala i na Zapadu, izmegju 
varvara. Pri rasulu carstva, episkopi postajahu najvigjenija lica u vijeću 
municipialnom. a prigodom i najprvi dostojnici državni. Da k sebi 
privuče i na uzdi drži prisvojene varvare, zapadna jerarhija ne uvidje 
boljeg srestva do ovoga: u surovoj i plahovitoj varvarskoj duši buditi 
ono poštovanje, sto ga prostacima uvijek nameće spoljašnja sjajnost, 


! Krivom alegorijom primijeni to Augustin iz Lučina Evangj. XIV, 
23. Baš protivno Luka nagoviješta u Djelima Apost. VIII, 86—1, gdje 
pripovijeda o krštenju eunuha kraljice Kandake po gjakonu Filipu: 
»Reče eunuh: evo vode, šta brani meni dau se krstim? A Filip mu reče: 
ako vjeruješ od svega srca svojega, možeš“. Dakle ne samo da se ne 
smije siliti, no nije ni dopušteno, da se krsti onaj, koji čisto ne vjeruje. 
Kršćavanjem, ili na silu, ili bez obzira, napuni se crkva, na svoju štetu, 
s prividnim hristjanima i prividnim pravovjernima. 

* Gelasii papae de anathematis vinculo. 1. D. Mansi: Sacrorum Con- 
Ciliorum nova et amplissima collectio. T. VIIL, p. 88—95. 

ugled dostojanstva i čina. Jerarhija stala se vrzati oko germanskih 
vladara s ponudom: dajem i daješ! Crkva će se s toga priljubiti ii 
varvarskim državama, premda ne onoliko, koliko državi grčko-rimskoj. 
Spoj je nešto manje čvrst. U opće, vladalac varvar nije za to, da 
prikupi sve, da pritisne živo srce, kao što rimski car. Autokrator 
tišti više. Gore je u Istoku, nego u Zapadu. | 

Čita se češće žestoka korba, što su se Bizantinci prvih vijekova, 
narod i carevi, svagjali, pregonili i krvili zbog vjere. Poput suho- 
njavih filologa, motaju se gdjegod oko stvarce neznatne; lome se o 
prepoziciju, o adverb, o cigli jedan « u adjektivu, o jednu piknju ili 
o črknju. Pokuda pogagja i ne pogagja. Ono zlo bijaše do sustava i 
zakona, više nego do ljudi i ljudske strasti. Kad se ne htjede rasuda 
o vjerskom grijehu pripustiti samoj crkvi i Bogu, čiju pravdu mi 
zamračenom našom pameću slabo dokučujemo; kad je savjest ljudska 
bila stezana mnogim oštrim zakonima, i na ljude, za prekršaje reli- 
giozne, udarane kazne najljuće; kad je gragjaninu stajao mir domaći, 
sloboda, imanje, život, do vjeroispovijesti njegove; onda čuda nije, 
da se je svuda pronosilo brižno pitanje, šta je čisto pravovjerje, šta 
li nije. Gragjane, naravski, bacalo u brigu svako kretanje vjersko. 
Budući po srijedi sreća ne samo duše, već i tijela, ljudi, i preko 
volje, postajahu bogoslovi. Cak i djeca u školama uzbugjivana su na 
prepore o vjeri. A čitavi bogoslovi pokazivali se navlastito carevi, 
rodili se oni u senatorskom domu ili u težačkoj kolibi, uzgajali se 
na purpuri ili od motike i vojničkog pasa došli na carstvo. I njima 
O pravovjerju visila sreća na prestolu. Prvi svečani usklik njima od 
naroda bijaše: ,mnoga ljeta tebi, caru pravovjerni!“ Zasijecalo je 
vjerovanje u sve i sva. Pošto država bješe tako usko svezana s crkvom, 
a oni u državi autokratori, to jest sami uznositi vršioci javne vlasti, 
red im bilo, htjeli to ili ne htjeli, pri zapodjenutom sporu o vjeri, 
reći svoju i presjeći negdje. Stajahu oni na visokom braniku vjere. 
I ako ne sa erkovnoga, spor imali riješiti i dići sa državnoga gle- 
dišta. Ovako u teoriji. Na djelu pak svaka vjerska raspra bješe 
crkovno-državna, pri onome sustavu. Carevi, u opće, nisu izumitelji 
bizantskih tančina u dogmama i nisu uzročnici vjerskim smutnjama. 
Tek položajem svojim zaneseni su i bačeni u vrtloge religioznih stra- 
naka. Nisu baš, u opće, ni sposobni, da vode pretanke rasprave o 
bogosloviji. Pa otkud bi sami i znali, kojoj će se privoljeti dogmi? 
Crvenim mastilom oni potpisuju, što će drugi prosuti po hartiji. Ako 
svečano i anatemišu, drugi umeću anatemu u pisma njihova. Njih 
salijeću pravi bogoslovi sa svih strana, dostojanstvenici iz erkve,. 

naročito episkopi. eda bi oni presjekli ediktom, što ovi ili mozgaju 
n osami svoje sobe, ili skupa zaključuju na erkovnom saboru. Ali, 
kad se odluka oglasi pismom svetim“. kako je nazivaše carska biro- 
kracija, red je caru, da silom prevede odmah svakoga u jedno vjersko 
kolo: da silom, ustreba li, digne sa vladičanskih stolica i episkope i 
mitropolite i patrijare, uporne u protivuom mnijenju, da ih, protjerav, 
zatoči daleko u manastir ili u pustinju. Otud svaki put nastaje smutnja 
velika u crkvi i izvan crkve. Skidaju se jedni episkopi, podižu se 
drugi. Drmanju kriv je car, a opet ue može da ga izbjegne. Ta, car 
je »episkop spoljašnjih stvari“, i kao takav, kao vladalac, vrši svoju. 
Nego, obično, cijeloj smutnji biva pokretač i duša erkovnjak koji. 
Car je provagjač. Možemo uzeti, da u deset razmirica vjere radi 
carevi po sebi zapodiru tek jednu. 

Od muke i nevolje dakle Bizantinci, natjerani državnim sustavom, 
vijali su barjakom vjere. Ipak nije premučati jedno. Cud, pretežno 
grčka, istočnih žitelja podbadala ove na zametanje sporova i zadje- 
vica. Ondašnji Grci, premda ljudi najobrazovaniji u Evropi, ne bijahu 
od helenskih svojih predaka ubaštinili taman mnoge vrline. Umjet- 
nička krasota odvrati od njih lice, barem to gotovo odmah iza Justi- 
nijanova vremena; njih minu sloboda i stvarajući duh davnih Helena. 
Ali im opet ovi na ostavu dadoše pretanku i prepredenu svoju misao, 
pa uz logičnu sofisteriju još i gramatikalno dubenje, provrženo u 
suhi pedantizam. Izlažahu rasprave i raspre najčešće iz Aleksandrije, 
velikog središta kulturnog, onamo ua jugu, izmegju Egipćana, od 
vajkada na glasu pravdaša i smutljivaca; često iz Bizanta i Antiohije 
polusemitske. Niko živ nije mogao jamčiti, da ne će, u ovom ili 
onom kraju carevine, koji postom izoštreni pustinjak, koji cjepidlaka 
kalugjer, imenito koji patrijar, mitropolit, episkop, uduben u istraži- 
vanju bogoslovnom, iznenada bahnuti u svijet, ili se oglasiti posla- 
nicom, spisom, da ljude smete i uzbuni. Zapodjenuta bi se raspra 
upalila iz grada u grad, iz pokrajine u pokrajinu, brzinom puščanog 
praha, u živahnom narodu, kod monaških gomila po brojnim mana- 
stirima. Plamen zahvatao čitavo pučanstvo. Pekar, pružajući ti hljeb, 
dobacio bi upit o spornoj dogmi; dućandžija, vraćajući u sitnom 
novcu, u obolima, pretičak cijene, izlanuo bi se o vjeri. Imućne go- 
spoje nošahu na opravama uvezene slikarije iz sv. Pisma. U samoj 
crkvi, pri podignutom vjetru pravdanja, nerijetko laik koji, izmegju 
sabranog naroda, upadao bi episkopu, ili čak i patrijaru, u riječ, gdje 
bi ovaj, besjedeći s amvona o dogmi, upotrebio riječ, pobožnicima ili 
neprijatnu, ili malo bistru. Pri tome. bilo, dašto, gibanja, žamora i 

povika u hramu Božjem. Pod despotovanjem careva, kako nestajaše 
posla političkog, eto najbolje bilo onako tratiti vrijeme, cjepidlačeći 
o naravi Hrista. A nije uz to baš trebalo mnogo se obazirati na 
ćudoredni Hristov nauk. Religijska ona revnost bijaše ponajviše spo- 
ljašnja: mućak iznutra, surovost u mjesto hristjanske ljubavi. Na- 
božni prepirači prelazili bi češće od rječkanja na ličnu uvrjedu i ' 
grdnju, od grdnje na šake i tjelesnu ozledu, od ozlede katkad i na 
= klanje. Hrdali se i tukli u ime vjere! Od takovih jadovitih prizora, 
od take pomame, odvraćahu se, rastuženi, pogdjekoji trijezni umovi. 
Osobito osugjivahu to ljudi djelatni. Belizarov tajnik, Prokopije, u 
svojoj historiji gotskoga rata, prigodom poslanstva dvaju istočnih 
episkopa arhijereju u Rim zbog sporne jedne dogme, reći će: ,Što je 
to preporno, ne ću, i ako dobro znam, nikako da pripomenem, pošto 
ja držim, da je ludost i drzovitost hotjeti ispitivati, kakva je to narav 
Boga. Koliko vidim ja, nije čovjeku sasvim dokučljivo niti samo 
čovječje, a nekmoli će on saznati ono, što se na biće Božje odnosi. 
Meni je bez opasnosti, ako tek šutim o onome, što no se poštuje 
samim vjerovanjem. Što se mene tiče, za Boga ja ne znam drugo 
kazati, do li to, da je on neizmjerno dobar, i da sve drži u moći 
svojoj. Misli li ko, bio sveštenik ili svjetovnjak, da i više zna o tome, 
neka kaže“.! Ali ove, i slične riječi, zaglušivala je vika svijeta, te 
se htio boriti za vjeru, a vjeru ne vršiti. 

Krasne riječi Prokopijeve, bez pridržaja i onako općenito izrečene, 
idu predaleko. Bilo je ljudi, koji bi zazbilj svojim životom častili 
Hrista, a opet o Hristu besjedili. Hristjani tadašnji jednoga i drugoga 
spola, kad im bijaše do dublje pobožnosti, a lično obrazovanje do- 
voljno, čitahu bibliju, po savjetu sveštenstva. U svojim listovima, pop 
Hieronim to naglašuje i preporučuje.* Njegova je želja, da djevojka 
hristjanka znade, šta više, na pamet psalme, Solomunove poslovice, 
evangjelja, apostole i proroke. Drugi pop V vijeka, Salvijan, govoreći 
O varvariima savremenim, koji bijahu vjerom arijani, njih žali i do- 
nekud ispričava ovako: ,Ljudi varvari, lišeni rimske, pače i ljudske 
erudicije, ne znaju šta drugo osim onog, što slušaju od svojih doktora 
(sveštenika), pak što čuju, ono i slijede, te je i naravno, da oni 
upamte više pouku, nego li zakon (sv. pismo), pošto, prazni znanja 
i bez svake knjige, do tajne Božjeg zakona dolaze više onom poukom, 
nego li čitanjem“. Daklem, kako bi plitko hristjanstvo uklonili i 

IL. 1,e. 8. | 

* Epist. passim. 

3 De Gub. Dei 1. V, e. 2. 

srca uzdigli do visine živog Hristova nauka, sveštenici upućivahu 
laike na čitanje sv. Pisma. Ali oni time u isto doba bugjahu i vjersku 
strast u mnogom pršljiven i naletniku. U pravim hristjanima otanjila 
bi se i udubla pobožnost; u hristjanima onako na oko uzmutio bi se, 
pod izlikom vjere, duboki talog ljudskog nevaljalstva.! 

Vjerska strast, što osvaja pamet. dok ne pročišćava život, i vjerska 
nesnošljivost, što zatire i sije mržnju, biše u Bizantiji ubitačne, kako 
državi i miru gragjana, tako i ljudskome duhu. S toga zar isto toliko, 
koliko zbog nepokoja i svagda uznemirivanog življenja pod prijetnjom 
sjevernih varvara, istočnih Zorovastrovih sljedbenika i južnih sljedbe- 
nika Muhamedovih, zape umni rad na Istoku. Spušta se na Bizantiju 
duševna težina; redomice se gase, jedan po jedan, gotovo svi pla- 
meni grčko-rimske prosvjete. Ispred strogosti zakona i pod poticanim 
fanatizmom većega broja ljudi, uništeno je dragocjeno pravo slobode 
mišljenja umnoj manjini. Nad svakim kretom duše bdije država; nad 
svakim spoljašnjim iskazom vika i krika svjetine. Bizantineu je bilo 
na oprezu stajati, koje on knjige drži u kući, koje riječi izušćuje ili 
u prijateljskom razgovoru, ili pri poslu, ili na ulici. Špioni doušivali. 
Strastvenici mogli čak i ubijati, kako ono rulja hristjanskih fanatika, 
u početku V vijeka, primlati bjelodano, u velikom gradu Aleksan- 
driji, krasnu i duhovitu djevojku Hipatiju, zanesenu u nevrijeme za 
poganskim uzorima Helade. Pestima 1 toljagama malne primlatiše, 
0 polovini istog vijeka, carigradskog svetog patrijara Flavijana i 
jednomišljenike njegove, na samom erkovnom brojnom sastanku, na 
razhojničkom saboru u Efezu, to na očigled državnih prisutnih či- 
novnika, bijesni monasi i erkovnjaci eutihianskog mišljenja, i oni 
većinom iz Egipta. Usilje i sablazni su na redu. Po carevini, svaki 
vjetar bogoslovnog novog nauka uzmutiće do dna društveno more. Bi- 
zantija leti iz jedne trzavice u drugu. A kad. završetkom ekumeničnih 
sabora na Istoku, presta paroksizam, tišina onda, pri istrošenoj snazi 





1 Tanki pravnik i bogoslov Evagrije hoće da smutnje radi vjere 
formalno opravda ovako (1. Ill, e. 11): ,Nek mi se ne potsmijeva iko 
od onih, koji mahnitaju za idolima, što (kod nas) drugi (episkopi) zba- 
cuju prijašnje i uvijek nešto novije primeću vjeri. Jer mi, ispitujući 
neiskazanu i neistraženu filantropiju Božju, i hoteći je u veliko pošto- 
vati i isticati, pristajemo ili tamo ili amo. Kod hristjana niko od onih, 
koji pronagjoše jeresi, ne htjede baš prvi da blasfemiju izreče, niti po- 
srnu on s voljom, da božanstvo uvrijedi, uma tek misleći, da kaže ono 
onako bolje od drugih prije njega“. S ovim Evagrije valjda kani po- 
bijati i gore pomenute riječi o religiji u hladnoga Prokopija, no još ne 
istumači nam, čemu sila zbog vjere i grozna progonstva, 

svega tijela, sliči mrtvilu. Umuknu glas slobodnog istraživanja i sa- 
vjesti, što se ne da silom ravnati; umuknu bajagi pred Bogom, no 
Božje mjesto sebi prisvoji za to sasvim nepozvana država. U pri- 
tisnutim državljanima Zija duševna apatija. 

Pregled rada četiriju prvih vaseljenskih sabora. Gledom 
na bizantsko revnovanje za dogme, nije nam megjutim kriti ovo. 
Pošto bi se jednom otpočela raspra kakva o Hristu, valjalo je riješiti 
po što po to. Propade inače hristjanstvo, jer mu se jezgra iskvari. 
Hrist i apostoli mu nisu se, istina, gubili u tančine, budući njima 
glavna briga oko ćudorednog usavršivanja ljudstva. Ali je opet kano 
ključ, što drži svod čitavog hristjanskog nauka, vjerovanje, da je 
iskonskim nekim grijehom prvog čovjeka smrt uvedena u svijet ovi, 
koji se pomrači, te bi čovjek lišen nade vječitog blaženstva sva dotle, 
dok drugi čovjek Hrist, ujedno Bog, ne iskupi ga žrtvom beskrajne 
vrijednosti, krvlju svojom, smrt satrijevši. Da se proti novotarijama 
razbistri i utvrdi pojam o Bogu, o Božjemu Sinu i o Božjoj Trojici, 
držana su, kroz IV i prvu polu V vijeka, četiri velika ekumenična, 
to jest općenita sabora. Saborisali episkopi, no ne stišali razdore. 
Istočna uvijek budna mašta titrala se i dalje novim mudrinama i 
novim donle neupotrebljenim izrazima. 

Četiri prva sabora vaseljenska ustanoviše vjerovanje redom ovim i 
ovako. Već za Konstantina, god. 325, sabor u Niceji riješi, protiv 
aleksandrijskog popa Arija, da je Sin istosućan (5uoovs:oc) s Ocem. 
Hrist je dakle jednak svome Ocu, sušti Bog. Ta riječ nicejska osudi, 
ne samo stroge Arijevee, kojima je Sin bio Ocu nesličan (2v99105:), 
nego zatim i polu-Arijevce, koji Hrista kazivahu stvorom najuzviše- 
nijim, no tek naličnim (Guoodsnoc) Ocu. Sa stvorenim Sinom aria- 
nizam se nekako uklanjao trojstvu u jednome Bogu. Trojicu brisao 
negda Sabelije, umujući o tek troimenom Bogu: brisao nju Arije, 
dajući drugojačiju suštinu Sinu i Duhu Svetomu. Nicejsko riješenje 
ne udovolji svakoga, te i ne smiri duhove. Borili se još po vijeka. 
Pod Konstantinovim nasljednikom, Konstancijem, hristjani u carstvu, 
nagovaranjem 1 siljenjem ovog vladara, većinom se nagjoše polu- 
Arijevci, te se takome arianizmu privrgoše i svi Germani gotskog 
govora, uz druge još varvare, koji su se upravo onda počeli obraćati 
kosmo, ljudski razum opraštao se mučnoce tajinstvene Trojice, triju 
lica u Boga. I sam Arije zalazio taman u prosti puk pjesmom i 
govorom. Nego, sa smanjenim i sniženim Hristom, smanjivao se žar 
i požrtvovnost hristjanska. Što se ovako vjerovanje dohvati Gota, 

imalo je teških posljedica i po rimski svijet i po njih. Kad je ono, 
poslije napornog truda velikog aleksandrijskog episkopa Atanazija, 
pod Teodozijem I, na izmaku IV vijeka, gotovo ugušeno megju Gr- 
cima i Latinima, istraja svejednako megju slabo gibljivim Gotima. 
Od arianizma ovi napraviše oštri mač, uperen. kao što protiv opće 
crkve, tako i protiv potčinjene Latinije. Na uzvrat, i Latini za- 
mrziše na gospodare inovjerne, i podrovaše temelje njihovim drža- 
vama. Na Istoku, dok se slegnu pomenuta jeres, razdor vjerski za- 
buktje s drugih povoda. Kad je potisnut arianizam, iskoči raspra o 
božanstvu Duha Svetoga. Već i onako, pri sporu arianskom, ras- 
pravljalo se usput o Božjoj Trojici. Arijevći i u Duhu Svetomu 
vidješe stvorenje. Porekoša Duhu bitak Božji, smatrajući ga kao stvor, 
ili puki odsjev i dar božanstva. Episkopi, došli 381 god. pozivom 
revnog Teodozija u Carigrad na sabor, što no se zove drugi ekume- 
nični, osudiše carigradskog episkopa Makedonija i ,borce protiv Duha“ 
(zvevy.27042y0). Bude ovako na čisto izvedena dogma o cijeloj. Božjoj 
Trojici. Umovanje se onda vrnu opet na Hrista, dubljom istragom. 
Marija nije mogla da rodi Boga; ona rodi čovjeka, te je nesmisao 
nju nazivati Bogorodicom (92975403), reče carigradski episkop Nesto- 
rije. A, po logičnom izvogjenju Nestorijevaca, pošto je Hrist u isti 
mah Bog i čovjek, imajući dvije strogo razlučene naravi, ima i dvije 
osobe. Zapravo, dva su sina: jedan je Bog Riječ od Uca, drugi je 
na golo čovjek od Marije, Isus. Djevica Marija Boga ni za što i ni 
kroz što ne rodi; najviše moglo bi se neopredijeljeno kazati, da rodi 
Hrista. Bogomajka nije. Izopći Nestorija treći ekumenični sabor, sa- 
bran god. 431, za Teodozija Il, u Efezu, i pridrža Mariji već uče- 
stali naziv matere Božje, jer u Hristu, uz dvije sjedinjene, a nesmi- 
ješane naravi, nisu dvije, nego je jedna sama osoba. Privrženici 
Nestorijevi, progonjeni u carevini, razbježaše se ovdje u zakutke, a 
vanka u Arabiju i najviše u Perziju, gdje osnovaše crkvu haldejskih 
hristjana. U Ktezifon, prestolnicu perzijsku, sobom ponesoše mnogi 
zanat iz Bizantije, pa u gdječemu njene neprijatelje poučiše pri ru- 
kovanju bojnih strojeva i za taktiku rimsku, kako će po prilici to 
isto uraditi u Brandenburgu od Ludovika XIV iz Francuske protjerani 
hugenoti. Sad perzijske preostatke Nestorijana_ Rusija kani pravo- 
slavlju i svojoj politici da pridobije, na očigled Engleza. Razlaganju 
Nestorijevu bijaše se u Aleksandriji živo odupro djelatni episkop 
Kiril, a u Carigradu arhimandrit Eutih. Ovaj, uz još druge zasukane 
protivnike Nestorija, smisli i kaza, da, kako je u Hristu jedna osoba, 
tako mora biti jedna narav, goa. Shvatali oni Hrista malne kao 

samog Boga, što je tek u površnoj spodobi jednog čovjeka megju: 
ljudima pribivao. Isus je neka preuzvisita fantazma, bez pravog tvarnog 
rogjenja od Marije. Dade to povoda novoj buci. Jedna jedina osoba, 
ali dvije naravi, svaka o sebi, nesmiješana, kako i nerazlučena, 
osječe četvrti ekumenični sabor, što ga car Marcijau sazva u Hal- 
cedon, u godini 451. Movopos.ra, borci za jednu narav, izopćeni su 
iz erkve; ali se radi toga raspali žestoka i dugotrajna borbu. Da- 
našnji Abisinci još se drže Eutihova nazora. 

Bazilisko ukida halcedonsku dogmu. Za vjerovanje već po- 
davno, u prošlom naraštaju, osugjenog Eutiha sad uložili svu brigu 
Zenonida i Bazilisko. Sabor halcedonski, što proglasi jednog jedinog 
Hrista u dvije naravi, nesmiješane i nerazlučene, ciljao je u isto doba 
i na Eutiha i na Nestorija. Ipak činilo se mnogima, da sa ispoviješću 
dviju naravi u Hristu priupada se u Nestorijevu jeres, koja Hrista 
rastavi u dvije osobe, Božju i čovječju. Održali se, ovako ili onako 
pritajani, Eutihovci, naročito u Egiptu. OCvala u Aleksandriji bogo- 
slovna škola, najviše njihova. Nestorijevci izobrazivali se u suprotnim, 
školama sirskim, u Antiohiji i Edesi, pa nestorianizam bio kao ze- 
maljska religija tamošnjih Greko-Semita. Ta, i sam Nestorije rodom 
bijaše Sirjanin. Nego, prema pristašama Nestorijevim prevlagjivale 
brojem pristaše Eutihove. Za vjerom ovoga pristajala većina naroda 
u Aleksandriji, množina u Palestini, a znatni ulomak i u samoj Si- 
riji. Šta više, na velike patriaršijske stolice u Aleksandriji i Antiohiji 
zasjedoše Eutihovi vrući privrženici, Timotej Elur i Petar 'Tangar. 
Kad se očitovaše, zbačena su oba u vrijeme cara Leona I. Petar bio 
anatemisao one, koji govore, da Bog nije razapet, te pridao trisagiju 
u liturgjiji, gdje se Bog triput svet priziva, riječi eutihianskog smisla : 
6 orxupođeic dt fužc! razapet za nas!! Otud su ovaki Futihovci pro- 
zvani &eozaoytra, bogomučnici, latinski ,passiani“. Još veći revnitelj 
i stradalnik za vjeru Eutihovu bijaše Timotej. Za osamnaest godina 
izdrža zatočenje, iz kojeg wa sad Bazilisko povrati na stolicu aleksan- 
drijsku, kako uzdignu ponovno i Petra na patrijaršiju u Antiohiji. 
Došla obojica, iz zatočenja Vimotej, iz skrovišta u jednom manastiru 
Petar, na poklon k svome vladaocu u Carigrad. Timotej Elur pro- 
slavi triumf. Krenu iz carske palače k veljoj crkvi, litanijajući. 
Bješe običaj, da patrijari na kolima, ili na konju, ili na magarčiću 
jašući, prate procesiju, ovo zadnje po primjeru Isusovu, pri ulasku u 
Jerusalim. Sjedio Timotej na magarcu, a gomila njegovih pristaša, 
osobito Aleksandrinci, što su se u stojnom gradu desili, patniku 

podvikivali: hozana! i ponavljali usklik: ,Blažen onaj, ko dogje u 
ime Gospodnje!“ Protivnici, a tih bijaše većina, oveseliše se, kad 
Timotej negdje u litiji s magarca pade. uganu ili slomi nogu i po- 
vuče se.! Lako Timotej nagovori Baziliska, da enciklikom ua sve 
episkope baci anatemu na haleedonski sabor. Okružnica carska uprav- 
ljena je na "Timoteja, koji nju, po svoj prilici, i sastavi. Vrijedno je, 
da joj se cijeli sadržaj ovdje iznese, eda mi, jednom za svagda, 
upoznamo slične carske naredbe u pogledu vjere, te da vidimo, na 
jednom primjeru, punu zbrku vjere i politike. Bazilisko kaže, da 
»Prije svake brige za posle ljudske, on nahožno i revno odaje poštu 
Bogu i Spasu Isusu Hristu“. Drži, da ,ujedinjenje pastve Hristove 
jeste i njoj i podanicima svima na spasenje, a njegovu carstvu temelj 
nepreloman i bedem nepokolebljiv“. Za osnov vjere prima sabore ni- 
cejski, carigradski i efeski. Što je poslije toga u Haleedonu učinjeno 
na razdvoj crkava i porušenje svjetskog mira, zapovijeda, da se ono 
u svakoj crkvi od svakog episkopa anatemiše, i odnosni spisi da se 
spale, to po izgledu cara Konstantina i mlagjega Teodozija. Nijed- 
nome hiereju, niti laiku, ne daje se, da prestupi zaključke prvih sa- 
hora; svi preosvešteni episkopi imaju potpisati ovo carevo pismo: 
svak, koji, raspravljajući, učeći ili pišući, ikako radi protiv, potpada 
pod zakone cara Teodozija. Jesu li episkopi ili klerici, neka se svrgnu ; 
jesu li monasi ili laici, biti će zatočeni, uz zapljenu dobara, ai pod- 
vrženi kaznama najkrajnjim. Ovako, s pomoću Trojstva, biće mir.? 
,Božanstvenu zapovijed“, 9:2 &žrzi:;, augusta Baziliska i sina mu, 
cezara Marka, potpisa do pet stotina episkopa, s patrijarom jerusa- 
limskim; dakako uz njih Timotej aleksandrijski i Petar antiohijski, 
koji bijahu pokretači. Ali kobna okružnica ta Baziliska stade prestola. 


Buna, potaknuta od patrijara Akakija i Danila stilita. 
Svoga potpisa ne dade Akakije, patrijar carigradski (4171—89). Ode 
i dalje. Obuče se u crno i erninom zastrije u crkvi napušteni oltar 
i vladičansku svoju stolicu do oltara. Pokajničko patrijarovo odijelo i 
crni biljezi uzmutiše narod tim više, što crkva istočna. pri obredima, 
malo upotrebljava crninu. Sve je uzrujano. Monasi oblijeću ; ljudi, žene, 
djeca, komešaju se po ulicama, vrve k crkvi, gdje patrijar na amvonu 
brani vjeru i napada Baziliska i Zenonidu. Mnoštvo, što se u crkvu 
sleglo, pohuli Baziliska krivovjerca, i haleedonski sabor vikom nazva 
svetim. Za patrijara je, a protiv autokratora, i velika većina senata. 


1 Id. A. M. 5967. 
2 Evagrii Ece. Hist. 1. III, e. 4. 

Puk prijetio, da će grad potpaliti. A i planu požar jedan, što uništi 
prebogatu biblioteku sa 120,000 rukopisa i neke krasne starinske 
kipove u njoj. Propade razglašena Afrodita od Knida i Hera od Sama. 
Uzurpatora, sad uzročnika nesreći, izvikivali po gradu baš pravim 
» Baziliskom“, Zmajem Ognjenim. Pred pučkom srdnjom Bazilisko 
izagje iz prestolnice u podgragje Hebdomon, davši zapovijed senato- 
rima, neka od njih niko više ne opći s Akakijem. U carevini, po 
nekim mjestima, bilo i gore. Pri izvršenju carske naredbe i pri iz- 
mjeni episkopa, nastali neredi, a u mješavini pljačkale se kuće i 
prolijevala se krv. Kao god u Carigradu, i u drugim gradovima 
Istoka svijet se žestoko, bijesno, prepirao o dogmi. Po ulicama, na 
trgovima, u krčmama, nije se toliko pitalo, što ono na sjeveru rade 
hunski Kutriguri i Utriguri, koje novosti na zapadu od cara Nepota, 
oženjena sa nećakinjom Auguste Verine, i što motaju u Italiji var- 
vari saveznici, koliko se raspravljalo, je li AsYo:, Riječ, s nama od 
iste puti po čovještvu, te je li, ili nije, haleedonski sabor ekumeničan. 

Pri buni u Carigradu nagje se patrijaru Akakiju čudan jedan po- 
moćnik, koji na Baziliska raspali do živog plamena i onako uzbugjene 
Carigragjane. Bijaše to stilit Danilo, uz pratnju monahi. Ispred Da- 
nila još više, nego ispred Akakija, ukloni se Bazilisko u Hebdomon, 
bliže k vojsci u Traciji. 

Treba, da časom promotrimo monaštvo, što utječe na duševno ras- 
položenje Bizantinaca i često pokreće političke dogagjaje u carstvu. 

Monaštvo u Bizantiji. Monaštvu nije sasma jasno postanje, ali 
svakako se osniva na Hristovu savjetu savršenosti, po kojoj revniji 
gdjekoji vršioci njegova evangjelja pred ostalim hristjanima odskaču. 
Ima dvojaki hristjanski život. Jedan je običan, po općim zaporvije- 
dima, drugi je savršeniji, mimo želju imanja i djece uzvišen nad 
poslom svagdašnjim, uznesen k samom nebu krilom visoke nade. 
Hristovi ovi pregaoci, dok progonstva traju, odbijaju se od svijeta 
grčko-rimskog, što njih zaokružuje, i hrle, prigodno, na same muke 
vjere radi. Taki se hristjani spominju kao žszžrzn, 16vxyg0 ,60nti- 
nentes“, ,devoti“. Uzdržni su i predani sasvim Bogu i Hristu; sa- 
motuju dušom svojom i nekako su samci u svijetu, no ostaju usred 
društva. Oblikom je drukčije potonje pustinjaštvo i monaštvo. Da su 
požrtvovni oni ljudi tražili, u ovećem broju, ispred Dioklecijanova 
progonstva sebi zaklona u zabiti, u pustoši, nije vjerojatno; pusti- 
njaštvo na veliko počinje malo doenije. Taman kad s prvim Kon- 
stantinom prestadoše progonstva, više hristjana stalo se žuriti k pu- 
stinjama. Utječu na to razni razlozi. S hristjanstvom, branjenim pa 

i milovanim od javne vlasti, provaljuje poganska natruna u sve to 
šire redove Hristovih sljedbenika; prave borbe za vjeru nije nigdje: 
uživanjem pogodnosti i bogatstva kler se raščinja: visoki pobožnici, 
vjerski vitezi bježe u pustinju. U to, carevina se raspadala: tamnjela 
pred varvarima, pa i pod carskom ješuom i teškom upravom, slava 
sjajnih i veselih dana. Čemu se zadržavati u jadnom svijetu, gdje 
varvari lome, gdje čovjeku drugo ne izvire, do crna, a duhu neharna 
| beskorisna tugat U vrućim istočnim krajevima ko bliži Bogu od 
samotnika? Njemu, u pustošnoj, ali uzvisitoj prirodi, po danu igra 
pred očima morganska vila; u noci, duši mu progovara zvjezdasta 
vedrina neba, kad nju rika lava ne potresa. Hod života je kratak, 
žudnje ga zapinju; eto hristjaninu zhježišta i lijeka daleko od društva, 
u samoći pustinje. Egipat, starinski taj čudni zavičaj veselja i Sjete 
u jedno, a naročito 'Tebaida, južniji i samotniji mu dio, prva je po- 
stojbina pustinjaki, zvayopžra. U rodnom Egiptu nižu se jedan do 
drugoga bučni gradovi i varoši, dok je odmah do njih pustoš. Pukla 
nad pustom zapadnom ravni, pokraj nilske doline, ljudskome duhu 
privlačna druga poljana na nebu, po kome noću, u modroj dubini, 
niču i tiće se zvijezde, kao rijetko gdje u Božjem svijetu. Uz to zi- 
jaju tamo pećine, grobovi prostrano izdubeni, komore u piramidama, 
Eto stanka, makar kakva, ljudima sustalima bolom života. Zaklonje- 
nika bilo tu i u samoj poganskoj davnini. Egipćanin Antonije, čiji 
se vanredno produženi život proteže preko druge pole IlI vijeka i 
prve pole IV, jest prvi historijom prilično ovjereni pustinjak hri- 
stjauski u Tebaidi. Brzo zatim vidje pustinjake lomni Sinaj, Sirija na 
svojoj pržini, Mezopotamija po svojoj pustopoljini. Razmicali se oni 
i po svemu Istoku, gdje je lakše življenje, nego li u studenijem Za- 
padu: pregršt brašna, malo sočiva može da prehrani čovječje tijelo, 
kome je dovoljna i najlaganija odjeća. Pustinjačke žice bijaše od 
vajkada na Istoku, te broj anahoret& u IV i V vijeku naraste u ve- 
liko. Mnogi se drugari pribiše kod isposnika i bogomoljaca na glasu ; 
načinjene su kućerice i ćelije, nastadoše kao ulice i sela, Azopa. 
Naravno, da zajednička molitva, zajedničko življenje, zovošov, pre- 
obrazi onda anahorete u eenobite. Kad se pak, već u IV vijeku, sve 
ćelije skupiše pod jedan krov, i sve se pobožno stado, užvšsx, pod- 
vrže jelnome arhimandritu, tad iskrsoše pravi manastiri, Movzsrrp:2. 
Dade im uredbu i tvrda pravila ponajprije Egipćanin Pahomije, oko 
god. 340. Bijahu monasi svakomu na izgled: odani molitvi, postu, 
razmatranju duhovnom, ručnom radu, i ponegdje, ali kašnje, i učenju, 
jer se iz početka od njih prezirala knjiga, kao duši danguba. Ne 

polagahu zavjeta doživotnih. Obično za navijek odijeljeni od svijeta, 
mogli po svojoj volji da se u svijet vrate. Ali opet nadasve držali 
do čistoće, poniznosti i posluha svome ocu, svome vogji, 2992:, "rrov- 
uevos iliti žgywzv8pirn:. U drugoj polovini IV vijeka, asket i veliki 
episkop u Cezareji u Kapadociji, Bazilije, uredi još bolje monaško 
življenje, 1 manastire pritegnu episkopima pod vlast i priveza društvu. 
Zidani su manastiri u blizini gradova; uzimani su iz njih češće čla- 
novi klera. Sve to više monasi ulažu svoje sile na korist ljudi i 
svijeta. Rade mnogo, zaragjuju, a i dosta uče, dakako poglavito 
bogosloviju; staraju se za roblje, sirotinju i zapuštenu djecu; u ime 
Boga i pravde Božje doskaču, koliko mogu, zloupotrebama uprave i 
opominju namjesnike. Za neke monahe ostaje ipak glavno molitva, te 
se u V vijeku pojavljuju tako zvani axot»nro:, nesaneni: u manastiru 
moli se i pjeva dan i noć bez prestanka, dočim jedni bogomoljei iz- 
mjenjuju druge. Nego je ljudsko, da se natrune i najljepše institu- 
cije. Što po modi, što po tromosti, ugje u monaštvo i čeljad nepo- 
zvana, svikla besposlici, ovaj da ne plati dugove, onaj da ne ide u 
vojnike, treći za kojekakvu ličnu korist. Čim manje zvanja, tim više 
razmetanja. Kad bi se vjerski koji pokret zatalasao, eno monaha, 
gdje izlaze iz manastira i gomilama idu, te čine iskaz. Fanatizam ih 
goni. Ako je nekim monasima do tihe molitve i do mira u skrovištu 
duše svoje, nekima je do buke i sile. Surovi i bezobzirni, a naoru- 
žani, osim pobožnosti, batinama, gdjegod oni i tvarno nasrću na svoje 
suprotnike. Ima ih na čete, na male vojske. Veliki manastiri broje 
stotine i stotine monaha. Priča se, da oko Makarija, Antonijeva uče- 
nika, rogjena u Aleksandriji, okupi se do 5,000 pristalica u jednom 
manastirskom naselju. 

Svi anahoreti ne pregjoše megju monahe, koje sabra manastir. 
Neke anahorete drži odjelite žarka pobožnost, u često stramputna. 
Najčudniji su pobožnici na stupu, srvitra. Borave na visokom jednom 
stupu, uzdignutu u okolini kakve varoši, kašto u blizini manastira, 
ili i unutar ograde samog manastira. Isposniku, koji nikad ne spušta 
se sa stupa, ljudi donose tanku hranu i pružaju okrjepu svetih tajana ; 
nauzvrat, on dijeli blagosove i savjete i moli se za njih. Svijet mu 
se divi i vrvi k njemu. Na vršku svoga stupa izložen je svakoj ne- 
pogodi vremena, žezi i studeni: dogodi se, da gdjekog takog sveti- 
telja na visini smrznu zima, ili ubi, usred oluje, grom. Ovakih atleta 
molitve i pokore ne vidje oštrije nebo Zapada, osim jednog djakona 
u Galiji; no na Istoku povlače se stiliti sve do XII vijeka. Ovu po- 
božnost, ljudma prije nepoznatu, uveo u prvoj polovini V vijeka, za 

vrijeme Teodozija II, Simeon iz Sirije. Na vrhuncu jednoga brda, u 
okolini Antiohije, proboravi on sedam godina na manjim stupovima, 
dok se ispe na stup od četrdeset lakata, na kojem poživje trideset 
godina, do 459. Stup imao jedva dva lakta u promjeru. Svetac nosio 
oko vrata verigu gvozdenu, pustio dugu bradu, tiara mu pokrivala 
glavu. ,Stajao megju nebom i zemljom“, veli ushićeni Evagrije,! ,,na 
zemlji angjeo, u puti gragjanin nebeskog Jerusalima“. Egipatski mo- 
nasi, u početku, osudiše mu nastrano bogomoljstvo, ali čudnome 
čovjeku najposlije odadoše priznanje. Zbog glasa svetosti neodoljivi 
su stiliti, kad se upleću u politiku. Bijaše Teodozije zapovjedio, neka 
se Židovima u Antiohiji povrate sinagoge, njima silom od hristjana 
otete. Kad to saznao Simeon, pisao caru tako oštro, kao čovjek, ,koji 
se samog svog cara (na nebu) boji“. Teodozije brže opozva zapovijed 
i otporuči ,presvetome i vjernome ispovjedniku“, neka se zanj moli.? 
I sami po sebi tražili vladari gdjekad savjeta u stilita. Car Marcijan 
prilazio bi k Simeonu potajno, u odijelu privatnika. Istomu stilitu 
obrati se Leon I, baš u poslu gore pomenutog Timoteja  Elura, 
kad prvom ovaj zasjede na patrijaršijsku stolicu u Aleksandriji. Ti- 
motej bio postao episkop usred strahovite gradske mutljave. Bijesna 
aleksandrinska svjetina, osobito lagjari, na dan uskrsni skočiše na 
patrijara Proterija, njima neprijatna. U krstionici, gdje se skloni, 
rinuše mu nož u trbuh, mrtvo tijelo objesiše, onda vukoše po uli- 
cama, pak te zvijeri okusiše od utrobe mu, spališe lešinu i vjetru 
daše pepeo.* Timotej bi osugjen kao sukrivac i zatočen. Postrada i 
radi Eutihove vjere. Kazasmo već, da je zadržan u pritvoru osam- 
naest godina, što u Paflagoniji, što u Hersonezu. 

Timoteja Elura gonili svetitelji stiliti. Nanj i na Baziliska, uzroč- 
nike eutihianskoj smutnji u Carigradu, ustao Danilo. I ovome slje- 
dovatelju Simeonovu ime išlo od usta do usta, sa svetosti. Nekolike 
rimske milje od Carigrada, pri ulasku u Bosfor iz Crnoga mora, 
prebivaše on na planinskom vrhu na stupu, već u doba prvoga Leona. 
Uzagje na stup četiri godine poslije smrti svog preteče Simeona. 
Zimi njega bio oštri mraz euksinski, ljeti morio žar sunčani i pri- 
peka. Danilo se razglasi svuda: svijet ga držao i svecem čudotvorcem. 
Car Leon bio više puta pošao k njemu na poklon, i umoli ga jednom, 
da mu poravna raspru s kraljem nekim iz kavkaske zemlje Laza. 
Svetac se sad spusti sa svoje visine u prašinu svjetsku. Sigje, da 

!L.1e. 135 i 14. 


ž Id. ib. 
3 Id. 1. II, e. 8. 

patrijaru Akakiju pomogne u borbi s Baziliskom. kome sa stilitom 
bude najteže. Čučav mnogo godina na stupu, Danilo nije mogao 
hoditi, te ga donesoše u grad, gdje ga primi, kličući od radosti, 
nebrojeni svijet. Stade uz to silna vika na vladara bezbožnika. Uzalud 
Baziliskove pristaše prkosile narodnoj uzrujanosti. Jedan od njih, sa 
prozora jedne kuće, poviknu: ,Nu ti rimskoga konzula novog kroja!“ 
pa eto pade .mrtav s mjesta po Božjem sudu, rekoše poslije. Bilo 
vigjati Danila uz patrijara na javnim bučnim zborovima. Uzev mo- 
nahe i revnitelje izmegju puka, pogje u Hebdomon, i izigje, dašto 
s punom slobodom, pred Baziliska, da š njim raspravi oni prepor o 
halcedonskom sinodu. Sveca se ogluši Bazilisko. Ne razuvjeri tvrdo- 
glavca toga ni vatreni jedan monah, Olimpije.! 


Zenon se vraća. U gradu do skora puče glas, da se Zenon vraća. 
Kad ovaj pobježe u Izauriju, bijaše Bazilisko nanj poslao vojsku pod 
braćom Ilusom i 'Trokondom, Izaurjanima, te vještima toj zemlji. Sa 
društvancem svojih pristalica, k njemu pribjeglih, Zenon se najprvo 
zatvori tamo u tvrdu Ubaru, a otolen, kad prispje vojska Baziliskova, 
u Seleuciju, rogjeno svoje mjesto i glavni grad Izaurije. Ovdje. ga 
dugo opsjedali Ilus i Trokonda, dok se vjerski razdor u Carigradu 
razbuktio do bijesa. Buka u preslolnici, tajne poruke mnogih sena- 
tora, neodržana neka obećanja i mito Zenonovo učiniše, te vojska 
ispred Seleucije prevrnu vjerom. Ilus i I'rokonda privedoše je k svome 
zemljaku Zenonu. Veseo Zenon zavjetova se svetoj Tekli, svojoj štitnici, 
da de joj presjajni hram ozidati u Seleuciji, sabra mnoštvo izaurskih 
momaka i s vojskom pojačanom izljeze iz Izaurije. Takogjer iz obližnje 
Likaonije priteče k njemu mnoga momčad. Bude brzo njegova velika 
Antiohija, gdje metnu posadu. Krenuv iz Izaurije, preko Pila u Bi- 
tiniji prispje u Niceju, na domak Carigradu. 

Svrgnuće i smrt Baziliskova. Prekasno se pokaja Bazilisko. 
Opozva prvu okružnicu, i izda drugu za halcedonski sabor. U sve- 
čanom ovom pismu, u ,božanstvenom orakulu“, deziov de$rusua,? osudio 
podjednako i Eutiha i Nestorija; no potbunjeni puk i monasi ne 
vjerovali jeretiku. Opremio u to na Zenona brojnu drugu vojsku, iz 
Tracije, iz Carigrada i iz same palače, povjerivši je svome rogjaku 
Armatu, prezentalnom magistru. Svog glavnog pomagača i pouzda- 
nika Armata uzeo bio Bazilisko, preko carovanja, dvaput uzasopce 
sebi druga u konzulatu. Njega sad kumio Bogom i primljenim 


! Theodori Lect. 1. I, €: 38. 
š Evagrii 1. III, e. 7. 


46 Istočno carstvo rimsko. 


— ĐĐ -.-- o. o mo aaa Lou 





krštenjem, da ga ne izda. Tračka vojska bješe jaka, te se Zenon 
uplaši i u malo da ne uzmače iz Niceje. Pomože mu obična hitrina 
u podmićivanju. Preko odaslanika svog obeća Armatu doživotnu čast 
jednog nazočnog magistra i sinu njegovu Bazilisku nasljestvo sa 
čašću cezarskom na samom prestolu. Ova silna obećanja i novac op- 
sjeniše i primamiše na izdaju Armata, koji se ne sukobi sa Zenonom, 
već drugim putem krenu svoje legije, tobož k Izauriji. Zenon uljeze 
u Carigrad, radosno, reghi, dočekan od senata i puka, naročito od 
Prazini. Bijahu Prazini jedna od dviju glavnih stranaka, u koje se 
dijelio narod radi igara u amfiteatru. Zenon pripadao toj stranci. 
Straža u palači mahom pokloni se njemu. 

Lijepo prihvati vrnutog zeta i sama Verina. Brat joj Bazilisko 
održa se na preotetom prestolu jednu godinu i osam mjeseci, od 9 
januara god. 475 negdje do septembra god. 476. Njegovu vladavinu 
Prokopije naziva tiranidom,! što će reći vlast nezakonito prisvojena. 
Uz to zamjera uzurpatoru i lakomost, kojom ozlovolji gotovo sve sol- 
date, i one same u palači. Naravno, pobožni pisci bizantski još oštrije 
osugjuju tog smutljivca u vjeri, kome ističu ,zloću života i bezumlje“.?ž 
Nego, bezumlje svoje Bazilisko plati užasno. Pred vraćenim Zenonom 
bio se zaklonio. sa ženom i djecom, u krstionicu stolne crkve, gdje 
na svetoj trpezi položi carski diadem. Crkva uživala pravo nepovrje- 
divoga azila; no patrijar Akakije malo mario, da se tu bavi jeretik. 
Zenon je za proslavu svog radosnog povratka davao igre u hipo- 
dromu, pak sa svoje strane, na Božju vjeru neprelomljivu, obeća za- 
klonjeniku, i svima njegovima, da im krv ne će proliti. Izigjoše iz 
posvećenog zbježišta. Zenon ispuni im obećanje na svoju, po izaursku. 
Nesrećnike otpravio u Kapadociju u kulu jednu, čuvanu od soldata 
Izaurjana. Zazidaše kuli vrata. Baziliska, Zenonidu, suvladara Marka 
i drugu im djecu proždrije memla od kamena. ,Studeni i glagju 
moreni“, kazuje Prokopije, ,jedni bježe u krilo drugih, i, zagrlivši 
premila tjelesa, poginuše. Ova odmazda državne krivde pade na Ba- 
ziliska“.? — ,Tu biše i pokopani“, primjećuje Malala.* 


1 De Bello Vand. 1. 1, e. 7. 

> Theoph. Chron. A. M. 5969. 

3 De Bello Vand. |. 1, e. 7. 

4 L. XV. Izmegju Bizantinaca neki vele, da su posječeni na putu u 
Kapadociju. Mi se držimo Prokopija i Malale, dvaju pisaca po vremenu 
najbližih dogagjaju. Joanms Malalae Chronographia. Patrol. Graecae 
T. XCV]I. Parisiis 1860. Retor Malalas, Eutihove vjere, rogjen u sirskoj 
Antiohiji, a u ostalom nepoznat, složi kano svjetsku jednu povjest, 
koju mi sad posjedujemo u potonjem izvodu. Ide pripovijedanje od 





48 Istočno carstvo rimsko. 


2. LL -- -.  — 


povratka, otpusti nešto od poreza podanicima. (Caru se za čas ljudi 
obradovali. Ali do brza provali bijes iz nevjerne i ljute duše izaurske. 
Promišljao Zenon skorašnju nevjeru Armatovu, i pored zakletve, 
prema rogjaku, pa u sebi reče: ,Kako ne održa vjeru Bazilisku, lje 
ne će je ni meni nikako!“! Jednog dana, dok Armat igjaše da gleda 
hipične igre, isječen je na komade. Sva njegova imovina ode u fisk. 
Ovog raskalašenog nevaljalca, preljubnika Zenonide, malo ko požali 
u Carigradu; no ljaga još drugog krutog izdajstva pade na Zenona. 
Prekrši on spram Armata zakletvu, položenu u ime krštenja, to jest" 
hristjanske vjere, krštenjem primljene, što bješe u ono doba, a i 
poslije u srednjem vijeku, prisega od sviju najjača. Mladog cezara 
Baziliska spase rogjakinja Ariadna: načiniše ga erkvenim lektorom 
u Blahernama, te bude potom episkop u Ciziku, gdje vladikova uzorno. 
Najernjom nevjerom Zenon ubijao takmace svoje, Baziliska prije, sad 
Armata, i opravdavao se po svoju. Reče: ,Ja njega iznevjerio nisam. 
Učinio sam, te je on na svome mjestu ostao magistar, a cezarom 
stvorio sam mu sina“.ž 

Bune nanj: gotske i Marcijanova. Surova prostota izaurska 
činjaše Zenona odvratnim, himbenost i vjerolomstvo omraženim. Imao 
se zato boriti dugo, otkad bi povraćen na presto, sa čestim bunama 
i mnogim opasnostima, iz kojih ga opet izvuče njegova uvijek spremna 
lukavština. Posla mu odmah zadadoše (Goti. Njegov tast, car Leon, 
bijaše 471 god. slomio Asparide i (tote odgurnuo iz blizine prestola, 
no ovi ostadoše svejednako naseljeni u Traciji. I ako im Leon suzbi 
osvetnu navalu na Carigrad, od nevolje prizna ih zatim za saveznike, 
uz plaću godišnju od 2,000 libara zlata. Još bolje progjoše pod Ba- 
ziliskom, koji se na njih oslanjao. (Gotski vogja ili kralj, Teoderik, 
nećak ženi Asparovoj po bratu joj, kao da će u Bizantiji postati 
drugi Aspar. Već pod Leonom oglašivao se osvetnikom i naslje- 
dnikom Asparida, tražeći, kano rogjak, i privatnu njihovu ostavštinu. 


1 Zonarae 1. XIV, e. 2. Malalae 1. XV. 

> Chronicon Paschale, V. 1, p. 603. Bonnae 1832. Ovo je naj- 
sadržaja, kojoj je svrha sračunavati vrijeme pashe ili uskrsa, u starih 
hristjana veoma preporno. Knjiga počinje s Adamom i, u koliko je 
danas sačuvana, dospijeva s godinom 627 poslije Hrista. Skalupi je, iz 
drugih knjiga, jedan klerik, dosta nevježa, u prvoj polovini VII vijeka, 
u zadnje doba cara Heraklija. Ima u njoj, ovda onda, i bistorijskih 
bilježaka, osim razmatranja. Najvažnije je ono, što ide u razmak megju 
god. 602—27, jer potječe od savremenog svjedoka, koji življaše u 
Carigradu. 

Bazilisko primi Gote u pokrajinu Traciju, gotovo na vidiku Cari- 
grada, dok oni otprije u tračkoj diecezi imahu sjevernije naselje, pak 
se i o tom radilo, da isti Bazilisko rimsku vojsku raspusti i uzme 
do sebe same gotske čete. Carstvo bi istočno, po taj način, na skoru 
propast izručeno bilo Gotima. Eto i taj 'Teoderik sušti Ricimer u 
istočnim stranama! Na sreću, povraćaj Zenonov razbi onu kobmu 
osnovu. Ali trački Goti, ozlovoljeni, sad nalegoše na Carigrad svom 
težinom susjestva svog najbližeg. Protiv njih Zenon potraži i nagje 
pomoći u panonskih Gota, nad kojima u ovo doba počeo vladati 
mladi Teoderik, potonji glasoviti osvajač Italije protiv Odovakra. Ia 
razlikuju dva Teoderika Gota, ondašnji ljudi ovoga nazivali Mlagjim, 
onoga Starijim, ili Triarovim sinom, ili ŽpaBoc, Škiljo, pošto bijaše 
razrok. Prijateljevao Zenon s mladim 'Teoderikom već onda, kad prvom 
zasjede na presto. Sad gledao, da dva Gota jednog na drugog na- 
draži: mladog prozva svojim prijateljem i obasu častima i probicima, 
što oduze starijemu. Pobjesni ovaj, i stao harati po otvorenoj Traciji. 
Panonski Teoderik, valjda putem rijeke Marga (Morave), zakidao 
Teoderika Triarova, koji preko iposlanik zamoli u Carigradu mir u 
god. 418, drugoj poslije Zenonove restauracije. Car naginjao oba 
Teoderika prihvatiti u vojničku službu rimsku. Nego, plaću i živež 
davati i jednim i drugim Gotima, saveznicima, bijaše teret prevelik 
za rimsku državu. Pak i tih Gota kao pljeve: unutrašnji brojni fede- 
rati raznijeti će carstvo Senat, vijećajući, caru dade savjet, da se u 
savezništvu dodrži tek jedan od dvojice gotskih poglavara. Rimska 
vojska, i ona u prevažnoim i opasnom poslu upitana, izvika, bojeći 
se štete u plati i ugledu, neprijateljem 'Teoderika Škilja. Nekim 
Rimljanima, koji š njim šurovahu, ulovljena su pisma, te su kažnjeni 
na tijelu i doživotnom tamnicom: bijahu, po svoj prilici, negdašnje 
pristaše Baziliskove. Ali politika, da se Goti megju se glože i zatiru, 
ne uspje za dugo. Dva se Teoderika pomiriše i saletješe zajedno 
cara sa tražbinama. Uzalud Zenon obećavao mlagjemu silu srebra i 
zlata, pa i ćer negdašnjeg zapadnog cara Olibrija za ženu, samo da 
navali na starijega. Zenon, usamljen, prekinu rat na tračke Gote. 
Pred njima prednu i prepade se. Vojska, psujući na cara, što ništa 
ne uradi, povuče se u zimske stanove. 

Velika je prilika misliti, da ovi neuspjeh Zenonov hi povodom, u 
Carigradu, vojničkom ustanaku od god. 479. Vojnike, što se u pre- 
stolnici desiše, uzbuni na Zenona njegov pašanac Marcijan. Bijaše 
Marcijan od svijetla roda, sin Antemiju, otrag kojih dvaest godina 
caru u Rimu, a oženjen Leoncijom, mlagjom sestrom Ariadne. Rodi 

se Leoncija na purpuri od Leona već cara, dok se Ariadna nagje 
njemu još kao privatniku. S Marcijanom ustadoše i braća mu, Romul 
i Prokop. Zenonovi ljudi stjerani su u palaču od vojnika Marcija- 
novih. Bio bi ovaj jamačno oteo carstvo, da se časom ne ulijeni.! 
Umjesto da nakon krvavog okršaja zauzme odmah carsku palaču, sio 
na večeru, pa legao spavati, a u to Ilus, vojni magistar, jedan dio 
vojnika mu novcem k sebi pripami. U sutrašnjem boju podleže Mar- 
cijan, i zakloni se u crkvu apostoli. Izvučen je otud privolom patri- 
jara Akakija i zatočen u Kapadociju. Ovdje je. pomoću nekih monaha. 
spremao bijeg uzalud: otpratiše ga onda u Tarso un Ciliciju, i tu 
rukopoložiše za popa. I braću mu, Romula i Prokopa, u onoj noci 
Ilus zateče iznenada, gdje se oni kupahu, te ih uapsi, ali pohjegoše. 
Prokop uskoči megju (iote k starijemu Teoderiku, koji ga Zenonu 
ne htje nikako izručiti. 

Na glas carigradske bune, trački Teoderik sabra svu silu svojih 
momaka, kako bi u mutnom lovio. Kazivao, da ide u pomoć earu, 
no mislio drugo: pri gragjanskom ratu i metežu, uvući se u Cari- 
grad. Dotle Zenon bio se riješio svog suparnika, i već sjedio tvrdo 
na prestolu. Protiv tračkih Gota pokuša upotrehiti opet (tote panonske. 
Mlagjemu Teoderiku obećavao brda i doline; obeća mu i gotovu 
pomoc rimske vojske, ako se krene na starijega Teoderika. On ponovo 
naturi Gote jedne na druge, a, da bi se sami megju sobom klali, 
rimske obrečene pomoći ne bi nigdje. S toga razljućen, uze i mlagji 
Teoderik harati po zemlji carskoj. Zamršene su zgode kroz dvije 
godine 479 i 480. Zgodama mrsi konce lukavstvo Zenonovo, koji 
vodi, sad ove, sad one dogovore s Gotima. Jednom, s mlagjim 'Teo- 
derikom pregovara o povratku cara Nepota iz Solina u Rim silom 
panonskih Gota, i o izgonu, ne samo Odovakra, već i tračkih Gota, 
u naknadu čega panonski bi zapremili parče zemljišta na desnoj 
strani rijeke Marga. Dogagjaji su zapleteni i zbog toga, što Goti, 
strašću svojih vogja, časom udaraju jedni na druge, a časom opet, 
po narodnoj sućuti, druže se. Jedanput 'Teoderik: 'Triarov, utaboren, 
negdje na Hemu planini, dojaha do neprijatelja mlagjeg 'Veoderika, 
i doviknu mu, koliko mu nosilo grlo, da je dijete neiskusno, te 
da tare Gote suplemene, na samu radost nevjernoga Rimljanina. 
Gotski prvaci, što s obje strane čuše prekor, prinudiše Teoderika 
panonskog na zajedničku borbu protiv cara. Preko dviju godina 479 
i 480 gotsko pustošenje, sve do Crnog mora i do Grčke, uzima, kad 


! Theoph. Chron. A. M. 5971. 

većeg, kad manjeg maha. Našao jednom i Zenon vješta vojnog ma- 
gistra, Sahinijana, čovjeka starinskog kova, koji mlagjeg Teoderika 
prisili na uzmak od Grčke. Ometao car u to i Teoderika starijega, mi- 
teći novcem poneke .od najprvih njegovih ljudi, da ga napastuju. Ot- 
kriveni su i ubijeni. 'Vaj isti Teoderik god. 481 bahnu s vojskom do 
na četiri rimske milje od Carigrada; no ne učini rišta na žao ni 
caru, ni Rimljanima. Utakinica megju dva Teoderika zaključi se s ko- 
rišću Triarova sina. Njemu dodijeli car plaću za 13,000 saveznika 
gotskih, uz odliku jednog vojnog magistra nazočnog. Prizna mu, , 
valjda, i ostavštinu Asparidi. Naskoro zatim, u istoj god. 481, umrije 
ovaj Teoderik Škiljo, koji toliko uznemiri Zenona i Bizantiju. Oštrina 
njegova usiječe se duboko u pamet istočnjacima, jedan od kojih nam 
potanko pripovijeda, kako on ono zaglavi. Poginu slučajno. Zajašiv 
konja bijesna, skoči ajgir upropnice, prije no što će ga objema no- 
gama obuhvatiti i usjesti. Tamo amo gonio se s konjem, dok se 
probo u hok na jedno koplje, po varvarskom običaju postavljeno 
pred njegovim šatorom.!' Sa Teoderikom Škiljem minu i slava tračkih 
Gota. Cijeli narod Ostrogota prikupiće Teoderik mlagji, koga će tromi 
i ujedno zasukani Zenon uputiti k Italiji, nabacivši ga na Odovakra. 

Ustanak 1lusov i protucar Leoncije. Iza buna u Europi planu 
na Zenona buna u Aziji, opasna i duga. Početak joj je, valjda, u 
god. 483,2 a povod prvi u spletkana dvorskim. Ovdje ga ulazi: opet 
oVerina. Stara augusta, poslije pada Baziliskova prividno izmirena sa 
zetom, nije mogla nikako da ga trpi. Da od njega zazire, da joj se 
duša grozi pred njim, imala razloga, osobito sada. Ubio na tvrdu 
vjeru brata joj Baziliska, dotamaniv i cijelu obitelj ovoga; ubio joj 
rogjaka Armata; prognao Marcijana sa ženom Leoncijom, drugom 
njenom ćeri. Verina rovala protiv Zenona, a i Zenon ,Verini punici 
svakojake zamke pleo“.* Nekud bilo da pukne. Nalazio se do Zenona 
drugi Izaurjanin, poznati nam Ilus, koji bijaše, izdavši Baziliska, po- 
vratio cara, svog zemljaka, iz Izaurije u Carigrad. Bi posrednikom i 
.u izdajničkoj pogodbi megju Armatom i Zenonom. Zahvalan Zenon 
na Ilusa sasu sve časti: on magistar nu praesenti, senator, patricije. 
konzul u prvoj godini restauracije. O kolo zajedničke im sreće tvrdo 
se zavezaše dva Izaurjanina. Bio Ilus doglavnik, kano neki veliki 


! Evagrii 1. III, c. 25. 
ž Nije ovdje slijediti Teofanovu Hronografiju, po kojoj bi izlazila 

godina 481. Drugi je pisci ne bilježe. 
8 Evagrii 1. III, e. 27. 

vezir, kod rastresenog i razvraćenog cara.! Pomenute nevjere i ubistva 
dijelom jednim pripisati je, po Bizantincima, kako caru, tako i njemu. 
Svojim duhom i običajima Izaunrija se razmahala u Carigradu. I 
Longin, brat Ženonov, bude nazočni magistar i do dvaput konzul. 
Njega, kao što i brata, zanosilo pusto zabavljanje. Privi k sreu po- 
zorišne rabote: kočijaškim strankama u stolnom gradu, Prazinima, 
Venetima, Rusima i Bijelima dao nove plesače, u mjesto ostarjelih 
i s oprostom bogato nadarenih." Ius, vijećajući na pouzdano sa Ze- 
nonom, nagovarao ga, da opasnu Verinu ukloni iz grada. Stara 
augusta znala motati čitavo klupko spletaka. Dogovorena je varka, 
kako bi se ona ulovila. Reghi, da se Zenon bio nešto posvadio s jed- 
nako malo vrijednim bratom Longinom, koji se povuče u rogjenu 
Izauriju. Verina je zamoljena, neka ide onamo s Ilusom, noseći ca- 
revo pomirno pismo, eda bi se Longin S njom vratio. Na putu preko 
Haleedona zateče Verinu izdaja: Ilus je isprati u tvrgjavu Papurion 
u Izauriju, da tu pod stražoni živi sa ćeri Leoncijom i Marcijanom, 
prognanicima. Zatim dogje llus s Louginom natrag u Carigrad. Za- 
točena Verina pisa ćeri carici Ariadni, zaklinjući je, da je iz pri- 
tvora oslobodi. Kad Ariadna to zaište od muža, ovaj joj reče: ,Išti 
to u patricija Ilusa!“ Sa suznim očima carica za majku molila Ilusa, 
ali ga ne umoli. Šta više, svemoćni bezobzirni Izaurjanin njoj najzad 
odvrati: ,Ti tražiš, da metneš drugog cara ua mjesto svog muža!“3 
Smirenoj i svagda strpljivoj Ariadni bilo odviše. Razdražena ode k caru 
i zapita ga: ,Ima li Ilus ostati u palači, ili ja?“ — ,Dašto ti. Možeš 
li što protiv Ilusa, eto uradi!“* bi Zenonov odgovor srdnjom uskip- 
ljeloj augusti i supruzi. Jednog dana, kad je Ilus, iza svršenih igara, 
uzlazio stepenice hipodroma, jedan vojnik iz dvorske shole nanj za- 
mahne mačem, da mu glavu presiječe ; spatar, tjelesni čuvar do Ilusa, 
pripazi, primi udarac na svoju mišicu i spase život magistru, kome 
tek vršak od mača dohvati desno uho i odnese. Sholara Zenon odmah 
dade pogubiti i Ilusu se zakle, da ou o napadaju nije ništa znao. 
lus ne povjerova, i na ogorčenom srecu ureza nezgodu duboko. 
Ozdravljen, nosio kamilavku, koja mu ozledu skrivaše, pa od cara 
zatraži izmjenu zraka na istok, jer da je još slab od rane. Zenon, 


! Po jednoj vijesti (Marcellini Comitis Chronicon, an. 484), on je 
»magister officiorum“, to jest najmoćniji od ministara (v. I Svesku, na 
str. 135—6). | 

ž> Malalae 1. XV, 

3 Theoph. Chron. A. M. 5972. 

4 Id. ib. 

kako bi ga sasma udobrovoljio, učini ga vojnim magistrom u Orientu, 
davši mu vlast, da sam imenuje duke, podregjene vogje. Bješe to 
kao naknada čovjeku, što je donde sjedio njemu uz koljeno i ravnao 
upravom carstva. | 

Hus, kuhajući osvetu, uze k sebi Leoncija, rodom baš iz Orienta, 
iz Sirije. Vogja u tračkoj vojsci, a toliko vrstan u ratnom poslu, 
koliko odličan izobrazbom, patricije Leoncij imao je priuzeti staru 
augustu, kivnu Verinu, i povesti je na Zenona natrag u Carigrad. 
Još drugi senatori bijahu kod Ilusa: Marso i Pamprepije, ovaj po- 
sljednji optužen radi magjije. Ničim neograničeni vojni magistar u 
Orientu skupi odasvud jaku silu vojnika. Pripremama bilo središte 
velika Antiohija. Ilus, Leoncije i sva kita otmenika odoše k Verini 
u Papurion, i svečano je otud izvedoše u Tarso u Ciliciju. Ovdje 
izvan grada, u crkvi sv. Petra, augusta Verina ovjenča Leoncija za 
cara, valjda u god. 483. 

Davne neprijatelje, Ilusa i Verinu, složi krvna mržnja protiv Ze- 
nona. Svu svoju žuč na zeta izasu strastvena stara carica u jednom 
pismu, koje nam sačuva Teofan.! Pismo je upravljeno na sve glavare 
po pokrajinama, i glasi ovako: ,Verina augusta svima arhontima i 
ljubiteljima Hrista zdravlje! Vi znate, da je carstvo naše, i da po . 
preminuću našeg muža Leona odredismo carem 'Tarasi-Kodisu,? na- 
zvana po tom Zenona, eda bi podanike usrećio. Nego videći, da je 
država turena zbog njegove nezasitljivosti u nazadak, nagjosmo za 
nužno vama ovjenčati cara hristjanina, urešena pobožnošću i pravdom, 
kako bi državom spasonosno upravljao i ratne posle vodio razborom. 
Okrunismo vrlo pobožnoga Leoncija za cara Rimljana, koji eto hoće 
za sve vas da se brine.“ Što se Verina pozivala na neko svoje pravo 
obiteljsko, da po svojoj volji dade carski diadem, o tome je moglo 
da bude pogovora; no pogodi u pravu žicu, gdje ležakinji Zenonu 
"dobaci u lice nisko postanje iz Izaurije, guljenje podanika, ličnu 
tromost u ratovima. Mnogi se u Aziji i u Egiptu odvrgoše od Ze- 
nona, i prihvatiše protucara, koji 27 juna god. 484 uljeze u Antiohiju, 
gdje imenova svog pretorijskog prefekta. Ali se libili, ili bojali, 
drugi; pače je Leonciju bilo s oružjem ići na rodno svoje mjesto, 
Haleidu u Siriji. Niti se on dugo održa u Antiohiji. Nanj i na Ilusa 
Zenon posla prejaku vojsku, vogjenu od Ivana Skita. Poslan je i 
mladi Teoderik s Gotima. Po smrti Teoderika Škilja, sam ovaj motao 


1 Chron. A. M. 5974. 
ž Bad je u tekstu: Traskalissaia, 

sa svima (iotima i trknjama dodijavao carevini. Nalazeći se Zenon 
u zapari pred Iusom i Leoncijem. smiri se s Teoderikom i povjeri 
mu krajeve u Daciji i donjoj Meziji, uzduž Dunava, na čuvanje, to 
u god. 483. Da sebi pak privrgne mladog varvara, sad moćna i ju- 
načna, a bistra i nelišena grčkog obrazovanja, car podijeli mu odliku 
za odlikom. Za godinu 484 namijeni njemu konzulut, i prikaza ga 
rimskoj vojsci kao magistra ,in praesenti“. Ius i Leoncije bijahu 
vješti vojnici, i bilo im se sad boriti na život ili smrt: raspali se rat 
žestok, no se ne mogoše održati protiv mnogo pretežnije sile Ivana 
Skita i Teoderika Gota. Nadbijeni. povukoše se u Izauriju, u tvrgjavu 
Papurion. Teoderik ostavi Ivana, da tu opsjedne Ilusa, Verinu i protu- 
cara, a s Gotima vrati se u Carigrad. Gotskog kralja nagradi svilena 
obuća jednog patricija, možda 1 triumf na carev trošak, pa i kip. na 
konju pred carskom palačom. Verina umrije u opsjednutom Papiriu. 
Trokonda, Iusov brat, konzul u god. 482. uhvaćen od Ivana, kad 
kupljaše vojnike, izgubi glavu. Sve to tješuje zatvoreni Deoncije i 
Ilus hrabro se još odupriješe, izdržavajući opsadu za četiri godine. 
Istom 488  padoše neprijatelju u ruke, a izdajom jednog brata 'Tro- 
kondine žene, podmićena od Ženona i prevaruo uvučena u tvrgjavu. 
Vodili zarobljene Leoncija i Ilusa k namjesniku u Seleuciji iza- 
urskoj, no već u putu ih ubiše, pa im glave ponesoše u Carigrad. 
Nataknute na motke, pronošene su u triumfu preko hipodroma i po 
tom izložene u predgragju Sikama, kod crkve sv. Konona. Povrvje 
tamo svijet, da gleda izgrgjene glave dvaju najopasnijih Zenonovih 
protivnika. 

Henotikon. Misli nemilog Zenona nue bijahu za cijelo obraćene 
k blagoj Hristovoj nauci. Ipak je brigom i osjećanjima hristjanskim 
zalahnuta njegova vjerska okružnica od god. 422. Istina, da je caru 
posavjetova i napisa patrijar Akakije, sve do smrti svoje, u god. 489, 
njegov pouzdanik u poslu erkovnom. Zenon. srušiv Baziliska, zane- 
sena za Eutihovee, ovima ne bješe prijazan. Odmah po svojoj restau- 
raciji ukloni Petra sa patrijaršije antiohijske.  Hotio protjerati i Ti- 
moteja Elura sa aleksandrijske, ali ga uputiše, da pusti na miru 
jednog slomljenog starčinu. što će i onako brzo umrijeti. A i umrije 
do skora. Ono pet stotina episkopa, koji prihvatiše Baziliskovu okru- 
žnicu,! ispričali su se pismom na Akakija, da je ,ne potpisaše po 
naumu, već od nevolje“.ž Moglo se misliti, da je ovako sve smireno, 


1 Vidi gore, na str. 40. 
ž Evagrii |. III, c. 9. 

zablude Eutihove“.! Rimski papa, Feliks IH (423 —92), uskrati mu 
općenije. 

Bune se i Samarjani. Nije bolje sreće bio ni sa Židovima. 
Stranka Prazina učini smutuju i pokolj u Antiohiji: poklaše, veli se. 
sve Židove, grdeći im tjelesa. Car zbog toza svrgnu komita nad Si- 
rijom, no s druge strane išla glasina, da bi on po tome bio rekao: 
> Čemu samo spaliti lešine Židova? 'Trehalo je, da oni sažegu Židove 
žive“.* Grubo osjećanje Zenonovo i neobzir njegove vladavine raz- 
dražiše zar na bunu i Samarjane u Palestini. u god. 484. Izraelski 
ovi sinovi, izmiješani sa došljacima iz Mezopotamije, nekako se ure- 
diše u vrijeme Aleksandra Velikoga. Židovi bijahu Manasa, brata 
Jadu velikome svešteniku, lišili sveštenstva, što uze za ženu ćer sama- 
rijskog vojvode, te ovaj onda svog zeta preko reda načini vjerskom 
glavom nad Samarijom. Zazorni čistim Židovima i od onda od njih 
sasvim odvojeni, Samarjani preturiše sve nesreće, što razvrgoše i ras- 
pršaše židovski narod. Ostadoše oni u Palestini, dosta na miru. Brdo 
svoje Garizin držahu presvetim, i na vrhu mu najvišem sastajahu se 
na molitvu, jer da tu otac Abram prinese žrtvu i zakonoša Mojsije 
zakopa sveto posugje. Sad pobunjeni na Zenona, okruniše hajdučkog 
svog vogju Justasu. Započe buna u Neapolju, njihovu glavnom gradu 
ispod (Tarizina. O trojičinu dne, dok je episkop služio liturgjiju, pro- 
vališe u hristjansku erkvu, mnoge tu ubiše i episkopa na oltaru iz- 
raniše. Ode ovaj u Carigrad, da caru pokaže odrezane prste u svojih 
ruku. Uz to Justasa ugje u Cezareju, najjači palestinski grad, sasiječe 
više hristjana i podmetne vatru crkvi sv. Prokopija. Banio se kao 
vladar i držao hipične igre. Ali ga zatim duka Palestine, Asklepijad, 
nadbi u boju, uhvati i glavu mu odrubi, koju uz diadem posla caru. 
Zenon ublagajni dobra samarijskilh prvaka, Samarjanima zabrani vo- 
jenu službu i na vrhuneu Garizina ozida veliku crkvu Bogorodice. 
Caru bijaše ranjeni episkop u pamet dozvao proroštvo Isusovo Sama- 
rjanci, da će se na Garizinu pravi Bog častiti u duhu i istini. 

Got Teoderik i spoljašnja politika Zenonova. U zadnjim 
svojim godinama Zenon oslobodi donapokon od Ostrogoti istočnu 
carevinu, ali time, što ih pusti na Italiju. Gotskog kralja, hrabrog 
Teoderika, sebi pomoćnika u preopasnom ratu protiv Leoncija i Ilusa, 
! Ovako Victor Tonnennensis, episkop u prokonzularnoj Africi, čija 
je jedna Chronica, poglavito crkovna, napisana za. vremena cara Ju- 
stina 11. Berolini 1894, a. 482. Ed. Th. Mommsen. Hronika ide od 
god. 444 — 567. 

car, kao što vidjesmo, visokim častima i svima pažujama okruživao, 
kad od jednom megju njima puče ponovo razdor. U god. 481 Teo- 
derik se odvrgne od Zenona, pohara sa svojim Gotima cijelu Traciju 
i dogje do pred bedeme Carigrada, kojemu presiječe i vodovod. Po 
svoj prilici dogodi se ovo usljed okolnosti, jačih i od Teoderikove i 
od Zenonove volje. Saveznicima gotskim bilo tijesno u dva kotaru, 
njima ustupljena u Iliriji i u Meziji, a njihove požude bile velike. 
Ne budući težaci, što bi zemlju radili, češće su kuburili uz svoju 
odmjerenu savezničku plaću, dok je kralj njihov, zakićen rimskim 
lovorom, čašćen um svjetskom Carigradu, uživao i sunčao se u carskoj 
milosti. Kad bi rasipači varvari sve svoje pojeli i popili, sve svoje 
opuhali, bez mnogog obzira zagazili bi na tugje rimsko. Tim bijahu 
gotovi nesporazumi, pa i svagja i boj s Rimljanima. Tijesno živarili, 
uz marvu i slabo obragjivanu zemlju, takogjer Goti u Panoniji, glavni 
to dio naroda. U krajevima gotskim sve se bješe uzvikalo na kralja, 
i uzvici odjeknuli do njega. Valjalo se zar i krupnih protiv pogr- 
čenog kralja, tamo daleko usred raskoši carigradske. Da se ne 
omrazi, Teoderik priteče k svojima. Došlo, iza ljute pohare i požara u 
Traciji, do ugovora megju Zenonom i Teoderikom, na propast Odo- 
vakrovu: neka tamo u Italiji Goti traže sebi lijepog posjeda, nek 
izvojšte ćertiu, treći dio italskih zemalja, prisvojen od savezničke 
bagre oko Odovakra siledžije. Odnosi izmegju ovoga i Zenona ne 
biše nikad prijateljski. Pripomenusmo već, kako istočni car uputi 
Odovakra, za patricijat u Italiji, ka zapadnome caru Nepotu, koji u 
Dalmaciji življaše kao na obiteljskoj baštini.! Kad Nepota 480 god. 
ubiše dva njegova komita u vslli do Solina, Odovakar dogje godinu 
zatim iz Italije, da osveti umorenog cara. Ovako otimač, kralj (rer- 
man& u Italiji, savijao se iz prva, ne bi li caru na Istoku ugodio. 
Odovakar za prve godine nije ni novaca svojih kovao, niti se kra- 
ljevskom purpurom oblačio. Vladao potiše u Italiji, no ne ublažio 
mrzost u Bizantiji. Čini se, da najposlije vrati Zenonu milo za drago: 
stao ševrdati, pri dugoj buni Ilusovoj i Leoncijevoj. Već u pregjašnjim 
pregovorima megju 'Teoderikom i carem, jošte za živa Teoderika Škilja, 
bijaše pala riječ o Italiji. Sad se steče sve, da se ono ostvari: želja 
gotska, Zenonova mržnja na Odovakra, tjeskoba opsagjenog Carigrada, 


! U spljetskom muzeju čuva so grobni natpis, što spominje porodicu 
glasovitog Marcelina, Nepotova strica i oblasnika u Dalmaciji. Marcelin, 
Aecijev prijatelj, kad ovog pobjednika Atile na katalaunskom polju 
usmrti car Valentinijan, bijaše kano otcijepio od carstva Dalmaciju i 
nju održao. 

bizantska korist. da se Tracija riješi svikolikih Gota. Rastvorenom 
dolinom rijeke Marga (Morave) Ostrogoti, trački i panonski, stajali 
u dodiru, te svagda bili na skoku, da ukupnom silom nemilo haraju 
po cijelom balkanskom poluostrvu. Podhadala Teoderika i lična ger- 
manska pizma na Odovakra, što se ovaj, taman u ovo doba, obarao 
na Ruge u Noriku i na kraljevski im dom, u srostvu s Teoderikom. 
Gotski kralj od starinske loze Amalovaca pribra sve Ustrogote i krenu, 
u jeseni god. 488, na (terimane u Italiji, koju sebi una maču pridobi. 
Što s ovim osvojem, što već sa starim posjedom zemalja rimskih, za- 
premiše istočni Goti veći dio prefekture italske. Zenon pridrža mučke 
svoja carska prava, ali se ne izjasni ni prema Teoderiku, pobjedniku 
(dovakra. On se ne očituje, već diplomatski šara. Na djelu pripušta 
ipak, prvi izmegju rimskih careva, cijeli Zapad Germanima. 

Nemar Izaurjanina Zenona za ono, što se dešava tamo na Zapadu, 
ukaza se za rana, još pri prvom početku njegove vladavine. Sa Gen- 
serikom, polomiteljem Majorijana i Leona, brže sklopi ugovor, da 
Vandali ne će činiti neprijateljstva Rimljanima, ni Rimljani Vanda- 
lima.! Istina, bijahu ovi dodijali teškim gusarstvom, pa će se ugo- 
vora jednako držati i Anastazije i Justin, sve do poduzetnog Justi- 
nijana. Planu i arijansko progonstvo Hunerika, Genserikova sina, na 
katolike i Rimljane: o tome i o halcedonskom saboru pisa caru Feliks 
papa rimski; Zenon ni mukaet. Precćuta isto odsudnu neprijateljsku 
pobjedu kod Suesioni, gdje Franak Hlodoveg konačno uništi vlast 
rimsku u Galiji. Podnese mirno i omanja zadnja zadiranja rimske 
zemlje sa strane Vizigota Eurika. Na sve to s Istoka niko se ne 
kreće. Od Zenona pa do Justinijana bruje varvari, ni od koga sme- 
tani, po Zapadu, te njihova historija teče svojom strujom, odvojena 
od historije istočnoga carstva. Uništeno carstvo na Zapadu Zenon 
preturi preko svojih izaurskih legja. 

Mala korist u tome, što on u nekoliko očuva moć rimsku na Istoku, 
u Armeniji, na vidiku Perzije. Armeni su pradavni narod arijskog 
porijekla, i pod svojim kraljevima pregjoše, manje više nezavisni, 
doba akemenidsko, macedonsko, partsko-rimsko. U prvoj polovini V 
vijeka dva se kraljevska brata, Tigran i Arsak, zavadiše, pa mlagji 
Arsak podloži svoju zemlju rimskome caru 'Veodoziju 1I, dok Tigran 
dade svoju Armeniju, četverostruku prema bratovoj, Perzijancima. 
Otuda raspra izmegju ovih i Rimljana istočnih, stišana ugovorom, da 
Tigranov dio ostaje Perziji pod vazalstvom, a Arsakov Bizantiji. Ali 


1 Procopii De Bello Vand. 1. I, e. 8. 

opet iz ovoga ragjali se sporovi megju Carigradom i Ktezifonom. 
Istočni rimski imperatori i perzijski kraljevi kraljeva za puna dva 
vijeka, tamo od god. 529, pa do arapske pojave, otimaju se o go- 
spostvo nad Armenima, onako pocijepanim i podijeljenim. Armenija, 
vazalna Rimljanima, bijaše dvojaka: Veća (Armenia Major, Meyzan),, 
gdje bi rimski car po svojoj volji postavljao upravitelja, nazivom 
komita, i druga, što je, Eufratom obuhvaćena, išla do grada Amide, 
i u pet svojih kotara imala doživotne satrape iz nasljednih nekih 
armenskih rodova. Ovi primahu od cara znakove vlasti, izmegju 
ostalih i purpurne čizme do koljena, što ih nošahu jedini veliki vla- 
dari, rimski i perzijski. Ud pet ovakovih satrapija četiri ukinu Zenon, 
namještajući i tu, po volji. kotarima predstojnike, no opet Armencee 
rodom. Učini on ovo nakon svladane bune Leoncijeve za to, što 
Armenija dignu oružje za protucara. Jadne li jedine ove stečevine 
Zenonove ! | | 

U to Saraceni pustaije zalijetali se iz megjašne Arabije u Pale- 
stinu i Siriju, A Huni bez zapreke prolazili Dunavo i ,trčarali omi- 
lama“ po Vraciji.! Valjda hunske čete prihvaćale sad zgodu slobod- 
nijeg prolaza, nakon što Ostrogoti, saveznički čuvari dunavske linije 
i. Hema planine, makoše se k Italiji. Već odmah, prvom godinom 
kukavne vladavine Zenonove, hordije sjevernih i- južnih pljačkaša 
stale. dodijavati na megjama. Izaurski vojnik, premda uzdignut do 
samog prestola srećom soldatskom, za vojnu snagu rimsku mario 
koliko i za lanjski snijeg. U poslu vojničkom vješti Prokopije za 
Zenona zna kazati jedino ovo, da on iskvari tjelesuu gardu.? 1)o 
3,000 vojnika već odavna bješe odregjeno na stražu palače: zvahu 
se sholari, syožago.% Placa njima bila veća, nego drugim vojnicima, 
a primali se iz prva po izbor momci, naročito iz Armenije. Do skora 
dvorsko blještilo privlačilo tamo i pukih gizdavaca, ljudi samo željnih 
odličja i kite. Kad Zenon preuze vladu, bude prosto svakome, i ne- 
junačnom, ulaziti u gardu. U nju uvrsta on sebi poznate i sasvim 
pouzdane ljude, zar zemljake iz Izaurije; razda mjesta i za novac. 
Presjajno obučeni (gadpocinovec), sholari većim dijelom postadoše tek 
paradni konjanici, izmegju kojih bijahu najvigjeniji ,domestici“ i 
» protectores“. 

1 Evagrii 1. IIL, e. 1. 

ž Hist. Arc., €. 24. 

š Za sholare vidi u I Svesci, na str. 171—2. 

GozrphAzae:, smještenih u atriju palače, pa i drugdje. Kad bi 
silenciar iz službe istupio, čekalo ga odličje bivšega duke, ,ex-đdux“. 
Ipak u oči udaralo, što Anastazije, vršeći čin ,megju nizokim do- 
stojanstvima“,! uspe se iznenada na presto. On ne bijaše ni patricije, 
ni senator. ni komit, ni magistar kakav. 

Novome caru, lijepom staren od kakvih šezdeset godina, rodom iz 
Drača u Epiru, narod nadjede još jedan nadimak: Šixopog, za to, što 
mu šarenica u desnom oku bješe plava, a crna u lijevome.ž Te rijetke 
oči bijahu i krasne, odrazujući veselje i dobrotu na licu okruglastom, 
s prosjedom kratkom bradom i kosom. Rast tijela, vrlo visoka, pri- 
davao je Anastazijevoj osobi majestetičnost. I odijevao se prikladno. 
Sasma prijatuome obliku odgovarao je i prvašnji život ujegov.. Dok 
bi u zoru pijetli zapjevali, eto silenciara Anastazija, gdje već ide u 
crkvu, da tu ostane, moleći se, sve do svršetka Božje službe. Postio 
mnogo: davao potrebnicima i siromasima. kad Anastazije prvi put, 
u carskom odijelu, sjede na sjedalo svoje u hipodromu, narod, kao 
iz jednog glasa, mahom povika: Gospodaru. kako si živio, tako i 
carnj 1“? 

Nego je pravovjerje Anastazijevo bilo mnogima, a osobito patrijaru 
u Carigradu, sumnjivo veoma. Pitanja o vjeri rado zametao, još kao 
dvorski činovnik, pa mu nije u nabožnom govorenju baš sve išlo po 
pravoj žici. Godinu prije smrti Ženonove imao on već posla s patri- 
jarom KEufemijem (490—6) Zadržavao se u erkvi na svojoj sjedalici, 
i oko sebe bi okupio slušača, razlažući o vjeri. Bogoslovac taj dodija 
patrijaru. Optuži ga ovaj Zenonu, da mu smutnju pravi. Dobiv od 
ćara punomoć nad njim, dade u crkvi prevrnuti stolicu njegovu i 
reče mu: ,Kad te volja polaziti crkvu, a ti onda misli, kao god i 
ona; inače, ukloni joj se sasvim, da neiskusne ne zavedeš. Uzradiš 
li drukčije, ošišav ti kosu, kroz puk provesti ću tebe.“* Na ovu 
prijetnju ućuta se Anastazije. Držao se je ou mišljenja Eutihova, uz 
neku primjesu manihejsku, ako nije ovo zadnje podvala pravovjernih 
mu protivnika. Kazivali oni, da mu je mati bila vatrena manihejka, 
a ujak arijanac. Pred Amnastazijem, preko svačjeg očekivanja progla- 
šenim za cara, nagje se sad na čudu patrijar Eufemije, ,svet čovjek 
i čisto pravovjeran“." Od novog cara, prije no što će ga krunisati, 


! Zonarae 1. XIV, e. 3. 

> Veli obratno Zonara, ali ovako Malala (€. 16), koji je savremen. 
š Cedreni p. 626. 

* Theophanis Cbron. A. M. 5982. 

Zonarae 1. XIV, e. 8. 

zaiska pisanu ispovijed vjere, i da ne će ništa izmijeniti u dogmama 
crkve. Ariadna i senat skloniše Anastazija, da pismom svojim, patri- 
jaru izručenim, potvrdi sabor haleedonski. Tada je i okrunjen, dne 
14 aprila, na očigled naroda, u hipodromu, to drugi car, koga osvešta 
crkva, rukom carigradskog patrijara. Anastazije, sve dotle neženja, 
privete _ k oltaru augustu Ariadnu, kad se navrši četrdeseti dan iza 
Zenonove smrti. Patrijar Eufemije odmah se u toj godini postara, 
da episkopi, nazočni u prestolnici, sinodalno prihvate i potpišu rije- 
šenje halcedonskog sabora. 

Ustanak izaurski. Na skromnog i neuglednog silenciara, sad 
autokratora voljom jedne žene, digoše se Izaurjani. Brojni u Cari- 
gradu, a za dugo i paženi i milovani od svog zemljaka Zenona, nisu 
oni nikako: podnosili, što im milosti prestaju, što im se zlatne kule 
ruše. Izmegju ostaloga, kano da bi carstvu hili saveznici nekakovi, 
poput Germanf ili Hun4, a ne na golo podanici, oni primali čak i 
godišnji dar, ,donativum“, na koju blagodat prema svojim supleme- 
nicima Ilus bijaše privolio Zenona. Ni čuti ne htje Anastazije za taki 
dar. Izaurjani stali bučati i komešati se pri igrama: šta više, drznuli 
se po ulicama vući i grditi kipove Anastazijeve i Ariadnine. Osim 
jednog nezakonitog i razvraćenog sina, Zenon nakon sebe ostavljuše 
brata, već nama poznatog Longina, dvaput konzula, principa senata 
i mocna uz zapleće cijele Izaurije. Dok je Ilus upravljao, malo vri- 
jedni Longin prebivao za deset dugih godina zatočen u Izauriji, gdje 
ga zadrža, radi koje krivnje ne znamo, svemoćni ministar Zenonov. 
Za INlusove bune on dogje, god. 485, k bratu caru, koji pregjašnju 
nemilost obrati u milost beskrajuu. Zenon kanio njega odrediti za 
cezara nasljednika, no mu se namišljaj razbi o otpor javnoga mni- 
jenja, kojem dade najžešćceg izražaja srčani Pelagije, te izgubi i život 
pri tom prosvjedu. Po bratovoj smrti Longin čeznuo jednako za 
carstvom. Imao sebi privržena drugog Longina, magistra vojnog, po 
svoj prilici takogjer Izaurjanina. Uza sve to glupi i mrski ŽZenonov 
brat nije ni sada, u lovu za purpurom, bolje sreće bio. Drskost svoju 
mnogi Izaurjani u Carigradu platiše odmah kaznama i izgonom. 
Uhvaćen je i Longin, prisvajač prestola, pa ga Anastazije god. 492 
dade zatočiti u daleki Egipat i rukopoložiti za popa u Aleksandriji. 
Preminu mirno sedam godina zatim. Magistra Longina, sumnjiva, car 
svrgnu. Ali u kršnoj i divljoj Izauriji raspali se rat, dug i težak. 
Uzmuti se sva Izaurija, pa skoči na oružje u istoj god. 492, dok na 
bunu dade poklič zbačeni magistar Longin. Car bio neoprezno pustio, 
da se ovaj u svoj krš povuče, premda je znao, da mu dobra ne misli. 

Zenon bijaše u Izauriji, tamo u pouzdanom skloništu do slučajne ne- 
volje. natrpao i silnog oružja i novena. kojim se posluži Longin, te 
sabra_ oko sebe do kakovih 150,000 ustaša i hajduka. U toj pusto- 
lovnoj vojsci iskoči kao pravi vogja Izaurjanin Niniling, čovjek divlje 
smionosti, jošte od Zenona postavljen nad Izaurijom. Bio hrom, ama 
konjik najžešći. Isticao se tu i Konon. Izaurski bijes spopade i ovog 
episkopa u Apameji, pa umjesto odežde navuče na sebe oklop voj- 
nički i učini se vogjom. Nalazio se i iz bizantskog senata čovjek 
vjetrenjak, Atenodor. Sva se sila hajdučka spusti na obližnju Frigiju 
i cijelu je pregazi do sjevernog joj grada Kotijeja. Anastazije opremi 
na njih najbolje svoje vojnike, Skite, Gote i Ilire, to tračku vojsku, 
pod vogjama najvještijim, Ivanom Skitom, Ivanom Grbavim i patri- 
cijem Diogenom. Bila se, u toj god. 492, preljuta bitka kod Kotijeja, 
gdje, zaletjevši se prvi u najgušće neprijatelje, pade Niniling, uz 
velik dio gomila izaurskih. Da pobjedonosna rimska vojska ne prionu 
uz plijen i vrijeme ne potrati, polom Izaurjana hoćaše biti potpun. 
Izaurjani se povukoše na visove i utvrde planine Taura, kuda 493 
nastavio se rat, koji u malo da ne upropasti vojsku Diogenovu. Si- 
gjoše Izaurjani s visina megju oba 'Taura, opkoliše Rimljane i glagju 
ih gotovo umoriše, kad al .najposlije bahuu Ivan Grbavi i smlavi 
opsjedatelje, u boju kod Klaudiopolja, gdje je i episkop Konon na 
smrt ranjen. Na to, god. 494, harana je Izaurija, graci po njoj ru- 
šeni i neštedimiće popaljivane varoši; no se Longin i Atenodor još 
držali. Zaklonjena u lomne visove po primorju, pritajana u gusarskim 
lukama, preostala momčad izaunrska lovila po moru hranom natova- 
rene lagje, dok Ivan Skit, iza dugih opsada onamošnjih tvrdih mjesta, 
dobi u ruke najprije Atenodora, onda i Longina. Odrubljene im glave 
poslane su u Carigrad, gdje ih, za igara u hipodromu, pronosiše na- 
okolo, nataknute na motke, i potom izložiše u Sikama. Naokolo su 
vogjeni i zasužnjeni Izaurjani, od kojih je mnoštvo preseljeno u Tra- 
ciju, da bude mira u zemlji divljačkoj. Posljednje gibanje silnog 
izaurskog tog potresa osjeti se sve do god. 497. Ukrotitelje Izaurije, 
oba Ivana, Skita i Grbavog, car nadari konzulatom. 

Anastazijevo ponašanje u povodu vjere. Izaurski dugotrajni i 
dosadni rat dade povoda razmirici megju carem i patrijarom, s kojom 
otpočinju Anastazijevi sve to veći zapleti i neprilike, u pogledu vjere. 
U prve je car snošljiv bio, bez sumnje. Ma koliko Anastazije bludio 
pameću po širokom polju sopstvenog razmatranja u pravcu eutihi- 
anskom, a može biti i manihejskom, on opet, po ćudi blagoj i miro- 
ljubivoj, svoje mišljenje ne nametao drugima carskom vlašću. Sustezala 

ga od toga i želja, da u državi ne bude smutnje. Za carevu snošlji- 
vost imamo jasno svjedočanstvo erkvenog historičara, strogog pravo- 
vjerea_Evagrija. Anastazije, veli on, ,nikako ne hoćaše da štogod 
obnovi, naročito u poslu erkovnom. Gledao na svaki način, da pre- 
svete crkve ostanu bez smutnje i svi podanici da se nauživaju tišine 
najdublje, nestavši svake zadjevice i svagje u stvarima crkovnim i 
političnim“.! Za red državni cijenio je, da će hiti najshodnije, ako 
se očuva henotik Zenonov. A odlučno nije ni to zahtijevao, nego je 
najvolio, da se svaka erkva drži svoje zasebne ustanove, dogme u 
njoj izobičajene. Gonio je za to episkope, koji bi što novo prenitili, 
što izmijenili u vlastitoj eparhiji. Kazuje dalje Evagrije, da u opće, 
u ovo doba, halcedonski sinod u erkvama nit se povlagjivao, niti 
osugjivao javno. Megjutim neki od episkopa ne davahu, da se od 
sinoda ni ciglo jedno slovo otkine, i ne općahn s onima, koji bi što 
poricali; neki, nasuprot, sinod anatemisahu. Istočni episkopi, žali se 
isti pisac, ne skladahu se sa zapadnima ili libijskima, pa niti oni 
općahu megju sobom, niti ovi. Po nazoru naše moderne države, taki 
nesklad ima da poravna sama crkva bez tugjeg utjecaja neduhovnog, 
pošto se sve to tiče odjelito& carstva Božjeg i lične duševne odgo- 
vornosti pred Bogom. Ali careva nijednostranost, državna neutral- 
nost u sporovima vjere, bijaše u ovo vrijeme veoma zazorna, zbog 
tvrdog spoja erkve sa državom. Ondašnji ljudi dužili cara, da po novo 
preduzme crkovnu revoluciju, da, braneći ortodoksiju, otjera sa nji- | 
hovih stolica episkope oporne, pa bilo i uz prolijevanje krvi. Većina 
u Egiptu, u Palestini, u Siriji, odbijala halcedonskt sabor. Po ustežnoj 
i nepristranoj metodi odvojio Anastazije daleko od svoje dobi. Re- 
koše, da on i svi državnici njegova kroja pripadaju sekti nehajnikii 
za vjeru, da su bezglavni, žxzvzio, koji ne znadu. na čemu su u 
Pitanju vjere. Dvorska to, servilna struja! Istražujući privatno mišljenje 
Anastazijevo, rekoše drugi, da je on duboko ogrezao u jeresi onih, 
koji miješaju dvije naravi u Hristu, svvyurrjo? 

Zbog vladine neodlučnosti i vjerotrpljivosti svoje sukobiće se ear 
s najvišim poglavicama erkve na Istoku, kao na Zapadu. Zaboravio 
obvezu, da odbrani vjerovanje haleedonsko. Kašnje će on o toj stvari 
otpisati papi Hormizdi (514—23) u Rimu: ,Promišljajte dobro, što 
je sve sada raditi. Znam ja, da bez mnogog krvoprolića ne ide ono, 
o čemu vi pišete, neka naregjeno bude“.? Tada pak, pri kraju izaur- 


1 L. 1, e. 29. 


* Zonarae 1. XIV, <. 3. 
š Mansi. T. VIII, p. 895—". 

skoga rata, zavadi se sasma s patrijarom  Eutemijem u Carigradu. 
Treba reći, da je svagda nešto peklo Anastazija. Kazasmo, da kad 
Ariadna htjede skromnog sileneiara zaodjenuti parpurom, Eufemije 
ne privoli, da blagoslovi i ovjenča cara drukčije, već ako on svoje- 
ručno napiše obvezu. e ce čuvati vjeru ueoskvrnujenu. Ta je obveza 
učinjena bila s najjačom zakletvom, i predana prezviteru Makedoniju. 
čuvara svetog posugja velje crkve. da je megju ovin pohrani. Su- 
mnjali, da je Anastazije manihejac. Onu uskratu i ono duševno pri- 
silje vladar ne zaboravi. (ar i patrijar jamačno ne bijahu prijatelji. 
U izanrske smutnje upleten je nekako i Eufemije, pravo ili krivo, mi 
sad ne znamo. Stoji, da je dopisivao sa vogjama ustanka. Pripovijeda 
se, da caru dodijav produženi taj rat. obrati se Eufemiju, valjda po- 
štovanu 1 moćnu kod Izaurjana. ne bi li on posredovao, da se buna 
utiša sasvim. Patrijar bio bi priopćio molbu patriciju Jovanu, tastu 
buntovnika Atenodora, i Jovan otrčao carn, da mu sav razgovor do- 
javi, te Anastazije onda na Eufemija još jače zamrzio. Megjusobiea 
gonila ih k prelomu. Kal su Izaurjani napokon svladani, car preko 
dvorskog jednog dostojnika poruči patrijaru: , Molitve tvoje, preosve- 
šteni, omrljaše čagjom tvoje prijatelje !“! Episkopi, na navadnom okupu 
u glavnom gradu, glasovaše caru za volju izopćenje i svrgnuce Enfe- 
mijevo, god. 496. Uzbudi se narod i litanijajući protrča u hipodrom. 
Uzalud. Eufemije bi zatočen. i na njegovo mjesto dogje pomenuti 
prezviter. Makedonije 11 (496—911). koji potpisa henotik. Prethod- 
niku, i njegovoj pratnji, dade Makedonije novca za put. 

Njegova uprava: ukinuće hrizargira. Što maknu poštovanog 
patrijara, Anastazije zamjeri se mnogima. Ali su svi pisci, i sami 
oni, koji ga zbog vjere kude najžešće, složni u tome, da mu je 
upravljanje svjetovno bilo i zdušno i brižno. Prokopije pak, koji je 
za mladosti svoje savremen ovome caru, i o javnim poslima sudi kao 
strogi političar, uznosi ga u svojim knjigama, na dva mjesta, punom, 
po gotovo vaunrednom hvalom. Kaže zanj, da ,ništa ne znadijaše, ni 
običavaše činiti nepromišljeno“,? i naziva ga ,od svih autokratora 
najpredvigjavnijim i u ekonomiji najpametnijim“.* Po čovječanskom 
svome osjećanju, Anastazije zabrani rvanje ljudi sa zvjeragju, ostatak 
to krutih igara rimskih, i ne dopusti takogjer, da se neizbrisivim 
žigom na koži označi roblje, uz ove krasne riječi u ediktu: ,Pošto 
je naša vruća želja, da se opraštaju i oni. koji su u jarmu ropstva. 


! Theoph. Chron. A. M. 5987. 
ž De Bello Pers. |. [, e. 10. 
š Hist. Are. c. 19. 

kako bi mi trpjeli to, da se u ropsku nevolju privode oni, koji su 
u slobodi ?“! Ekonomska tjeskoba nizokog carstva učini, te su se 
magistrature u često prodavale, sa znatnim dobitkom erara, ali uz 
slabo jamstvo uredovanja prikladna: car ni toga ue htjede. Ipak 
znamo, e nije mogao da u dobroj nakani istraje. Do danas sačuvani 
soldatski natpisi u dalekim krajevima, na megjama carevine, hvale 
carevu brigu, da se zloupotrebe časnik prema njima, pri opskrblji- 
vanju živeža, uklone. Anastazijevo staranje za boljitak svih svojih 
podanika ukazivalo se u svakom mjestu i svakom prilikom. Kad skrši 
bunu izaursku, on oprosti ponešto svima porezovnicima. Kad grad 
Amida postrada od Perzijanaca, otpusti mu sve daće za sedam go- 
dina. Gdje bi se god nesreca desila čestiti bi čovjek svuda i svagda 
blagom rukom pritekao u pomoć. 

Ali ništa ne proslavi Anastazija, koliko ukinuće hrizargira, koje 
on preduze 498 god. po jednoj, ili 590 po drugoj vijesti. Hrizargir 
u prvom osnovu bijaše obrtarina, udarena naročito na trgovce, no 
proteže se na sve radnike,“ pa i na svakoga, koji bi makar šta za- 
služivao. Prometnuo se, za nižeg carstva, u sve to težu ličnu doho- 
darinu. Erar zakačio sve i sva, tražeći sebi dio od bilo kakve zarade, 
od svake tečevine. Placalo porez muško i žensko, slobodno i neslo- 
bodno, libert, rob, prosjak, puštenica, bludnica, boravili u gradu ili 
na selu. Iskao se od nižeg čeljadeta po jedan srebrni novac. Bralo 
se ovliko i za svakog vola, konja i mazgu; po šest obola* za svakog 
magarca i psa. Sudeći po riječima pisaca, ne samo da taj porez bješe 
u mnogom slučaju sramotan, nego i ubitačan, a nesnosniji od same 
ondašnje teške zemljarine i glavarine. Udaren bajagi na trgovce, 
obuhvaćao je i one, koji bi jedva istucali koru hljeba. Svuda jauk i 
kuknjava, kad bi se svake pete godine, uz rubače, najavila ova ,lu- 
stralis collatio“. Čizmar podizao svoj nož k nebu, jer na nožu sve 
njegovo, a imao plaćati. Da dadu novac nemilom egzaktoru, od ne- 
volje neki su roditelji prodavali djecu, te je lustralno naredno vrijeme 
povećavalo broj roblja. Čisto proplakati nad tim prizorima! Daća. veli 
Evagrije, bijaše ,žalosna, Bogu mrska i nepristojna samim varvarima, 
a nekmoli prehristjanskome carstvu rimskom“.+ Ali je namet primetao 


1 Malalae e. 16. 

> Vidi I Svesku, na str. 117—8. 

3 Drukčije 1oXMe. 12 njih ide u jedan srebrni novac, ,siliqua“, a sre- 
brni je novac !/,, jednog zlatnog solida. Za zlatni solid vidi 1 Svesku, 


na str. 105. 
* L. III, e. 39. 

carskome potrehnome eraru silnog novena. Pretorijska prefektura, naj- 
viša oblast rimska, smatraše kao zadatak svoj prevažan držati. uz 
posebna ,serinia“ i računare. u oočevidnosti gomile i gomile ovakih 
porezovnika. Anastazije se odvaži na ukinuće hrizargira. , Učinjeno 
je po njenm djelo golemo i. kano reci, božaustveno“, veli dalje Eva- 
grije. koji za vjeru nije caru prijazan. Moljahu i plemenite duše, da 
se jad dokrajči. Monasi iz Jerusalima bili za to poslali odaslanike 
dobrome Anastaziju: filozof "Timotej iz Gaze napisano o ljutom po- 
rezu čak i neku tragediju! No to bijahu teoretičari. Car sav pregao. 
da misao u djelo privede. Iznesavši stvar pred senat. kako bi odmah 
prigovor svaki utukao. označi je ,grdilom i novom nekom prokle- 
tinjom“.* Sve hartije o niskoj daći preda ognju, pred pukom u hi- 
podromu. A da ne bi poslije njega drugi carevi obnovili hrizargir. 
prečini se. kao da se takve ueopreznosti pokajao, i dade istražiti, ma 
edje hili. popise poreza. pa, kad je odasvud sve sabrano, nasloži ono 
u ogromnu hrpu, koju potpali i na pepeo nasu vodu. želeći, da sve 
ode netragom. 

Je li hrizargir, dok je ukinut za nišce i uboge, uzdržan za trgovce. 
nije saznati po izvorima. Biti će ovo potonje. A nije sasvim čisto 
vidjeti ni to, kakvim je daćama i prihodima novim Anastazije po- 
mogao državnoj financiji, vrlo oštećenoj onim dokinućem. Sto nam 
se kaže. da car naknadi ,largicije“. to jest erar. iz svog fiska, ili, 
kako bi mi rekli, iz svoje osobne listine, to nije niti iz daleka moglo 
biti dovoljno. Izdašne pomoci nagje u drugome. On nekako preredi 
zemljarinu : imalo se zar placati u nove ono, što se namirivalo dotad 
u naravi. Dade u zakup daću za hranu i odjeću vojničku, a može 
biti da je 1 povisi. Osim toga oduze kurijama municipalnim pravo i 
dužnost rasporezivanja,? postavljajući za to u svakom gradu po jednog 
poreznog predstojnika, nazvana ,vindex“. Vime kao da je zadat udarac 
preostaloj autonomiji municipija u nizokom carstvu: kuriali se odsele 
Sve manje spominju, premda se Anastazijeva konstitucija, kojom ih 
liši prava, da oni kiipe porez, svagda ne održa od potonjih careva. 
Anastazije hotio, po svoj prilici, hraniti manje porezovuike od samo- 
voljnog i nepravičnog rasporezivanja po gradskoj kurialnoj gospodi. 
Po Evagriju, ona gradska reforma ne urodi dobrim plodom. ,Otad“, 
opaža velikim dijelom daće se prosuše, i evijeće gradova otruni 


1 Cedreni p. 62%. 

ž Evagrii 1. IlL, e. 89. 

* Za bolje razumijevanje ovoga gledati, u I Svesci, finaucijsku uredbu 
nižega carstva. 

se“.! Ali suvremeni Prokopije ne može da dosta nahvali upravnu 
uvigjavnost 1 financijsku vještinu carevu. I pored ukinutog  hrizar- 
gira, za potrebe prijeke i nepredvigjene sabrao Anastazije omašuu 
gotovinu. Rukovoditelji carske blagajne tvrgjahu, da se kroz 2% go- 
dina njegova vladanja u nju bez natege unese do 320,000 eentenara 
zlata.* Uz elastičnost zgodno uregjene finance, car mislio i na dalje. 
olakšanje tereta. Želio ukinuti na molbu sveca Sabe još jedan teški 
namnet, za koji mi ne znamo izbliže, no se sveću i caru usprotivi 
pretorijski prefekt Marin. Ovaj Marin, ili Marijan, rodom iz Sirije. 
umnik, slavljen sa rijetke sposobnosti u mehanici, i filozof, za dugo 
pri upravi bio je Anastaziju glavni pomoćnik. 

Nagodba s Teoderikom u Italiji. Ovaki car, pobožan na svoju, 
upravitelj izgledan, za podanike staratelj prebrižan, pa Već u 'od- 
maknutoj dobi života, nije, dakako, volio ratovati. Držao je omalenu 
vojsku, te se reklo, da pokrajine carstva bijahu, za njegove vlade, u 
malone ispražujene od soldata. U pogled varvara, Anastazije bi ra- 
dije iskupio od njih mir, nego li u rat stupio. Po ovome smjeru 
on uredi i svoje odnose napram Ostrogoti i kralja im 'Teoderika, koji 
u Italiji god. 495 nadvlada Odovakra do kraja. Premda sam Zenon 
ha ovog Germana otimača napusti drugog Germana TVeoderika, rimski 
carevi u Bizantiji opet prijekim okom gledali na varvarsko razme- 
tanje u starome Rimu. Ostrogotskome kralju dobitniku Anastazije se 
ne ukaza nizašto prijaznim za prvih pet godina, iza kako je Odovakar 
uklonjen. To daje misliti, da je i njega smatrao nekim uzurpatorom 
vlasti na Zapadu. Nego u god. 498 bude drukčije. Gotu, djelom 
gospodaru u Italiji, car izruči vladalačke one znakove, što ih je 
Odovakar, skidajući Romula, bio odpremio u Carigrad. Te znakove 
odavna željkovao kralj Ostrogota, pa, primivši ih preko poslanika 
svog, postao, kad se ovaj povrati iz Carigrada, zakonitim upravljačem 
Italije na ime rimsko. Anastazije prema Teoderiku premaši mjernu 
popustljivosti, što Zenon iskaza prema Odovakru. 

Bulgari sa Slavenima prvi put prelaze Dunav. Zušto se sad 
car s kraljem nagodi, nismo obaviješteni. Ali, promatrajući kronološki 
sklop dogagjaja, valjda pogagjamo razlog: u ovo vrijeme Bulgari | 
druge hordije hoće da pregju Dunav. Anastaziju je ua hunsku i 
slavensku nenadnju svrnuti svu pozornost svoju. 

! LIL e. 42. 

ž Hist. Arc. e. 19. 

. Bulgari. prije nepoznati. trčaraju po Iliriku i Traciji“. bilježi 
Teofan. u svojoj IIronogratijić za desetu godinu vlade Anastazijeve. 
biva 409.1! odinah iza nagodbe megju carem i Teoderikom. Bijahu 
Bulgari dotad Bizautiji neznani provalnici, pošto se istom u zimi od 
god, 408—-9 za prvi put pojaviše amo od Dunava. Ipak čuo za 
njih u daljini već Zenon. koji u svojim razmiricama s Teoderikom 
nadraži ih, dašto novcem, na panouske (Gote, oko god. 482. Nadhi 
ih u boju mladi Teoderik. Bulgari. iz prva Blugari, dvene Bugari. 
izbačeni su, po razvrenuću Atiline države. na površinu iz dubokog 
ogromnog taloga ural-altajske varvarštine. Megju Hune idu i Bugari, 
ili barem su š njima tijesno srogjeni. Nije jasno kazati, šta rade. 
kud se kreću, kako se komešaju i taru huuska mnoga plemena nakon 
bitke kod Netada (454), gdje pade. boreći se protiv ustalih Gepida 
i Ostrogota, prvorogjeni Atilin sin, Elak. Kad Ostrogoti brzo zatim 
suzbišu još jednu očajnu najezdu Huni. razveza se i razasu na sve 
strane rukovet hunskih i ne-hunskih naroda, složenih rukom Atile i 
njegovih prethodnika. Onaj zaludni nasrtaj za obuovu gospostva bi 
iz ,Hunnivara“, hunskog golemog tabora ušančenog, onamo preko 
najdonjeg Dunava, valjda megju ovom rijekom, Crnim morem i 
Dnjestrom. Tvrdi i prezgodni taj ,budžak“ u današnjoj Besarabiji, 
a na dohvatu ondašnje donje Mezije i Tracije, zapremiti će doskora 
Bugari. Ne izgubi se ipak ime huusko, koje se, i na Istoku i na 
Zapadu, s odvratnošću i grozom pominje još dugo; ali pravi Atilini 
Huni do malo iščezoše, rasplinuvši se u druga sebi srodna plemena. 
Postoje ti Huni najviše za živih Atilinih sinova. Nego ove sinove 
vogje prati, obično, ili traljava, ili huda sreća, što će biti i uzrok, 
da na sviet izlaze druga imena za huuske raspršane hordije, da maha 
uzimaju dragi ural-altajski narodi. Sa razbacanim četama Huna, Ati- 
lina djeca, Hernak, Uzindur, Emnedzar, traže, pri raspadu očeve 
države 1 silnoj nastaloj mješavini, zakloništa kod istočnih Rimljana. 
Namještaju se, kao plaćeni, no prevrtljivi rimski saveznici i gostovi, 
na desnoj strani Dunava, uzduž rijeke. od Male Skitije (Dobrudže) 
gore do prema Panoniji. Kod ovih Huna pribiše se, po Meziji i čak 
po Iliriku, ne-hunske čete Sarmata, Alani, Skira, Satagii. U to, sta- 
riji Atilin sin, Dengizik, s većim dijelom  pustaija hunskih ne htje 
podaništva rimskog, te ostade tamo od Dunava. Dušmanske trkuje u 
carevinu najposlije plati, od. 469, porazom i «lavom svojom, koja je 
u Carigradu pronošena na moci po hipodromu, pa drugdje i izložena 


! A. M. 5994 — Cedrenus, p. 628. 

za više dana. Ubi ga magistar u Traciji Anagast, Slaven, sudeći po 
imenu. Od Bizantinaca počinju se zatim kano glavni predstavnici 
hunskog roda pominjati Kuturguri, Uturguri! i Bugari. Zapadno vd 
Meotide (Azovskog zaliva) prostirahu se Kuturguri na široko po 
ravnicama. Premda ih carstvo svake podine lijepo darivaše, prelazili 
su donje Dunavo, čas saveznici, a čas i neprijatelji Rimljanima. Meo- 
tida ih dijeljaše od istočnih sunarodnika njihovih, od Uturgura, koji 
Rimljanima nisu davali posla, već se do prigode krvili s braćom ku- 
turgurskom ili s Gotima Tekraksitama, ulomkom jednim od roda 
gotskog, što preostade u Krimu. ,Više njih (Kuturgura i Uturgari), 
k sjeveru, naseljena su neizmjerna plemena Anta“,* u doba Proko- 
pijevo, to jest u vrijeme ovo. Anti su velika istočna grana Slavena, 
pa desno od njih, na oba brijega Volge, kretali svoje čerge Bugari. 
Pošto se razbi obruč hunske zajednice, možemo njih smatrati sad 
najjačim hunskim narodom. A i skitaju se, po prilici, duž srednje 
Volge i gornjega Dona po onim istim mjestima, kud vrljahu Huni, 
prije no što ce ovi razvrći Gotiju i preći u Panoniju. Regbi, da već 
onda Bugarima glavno središte moći bijaše na Volgi, gdje u nju 
utječe Kama, i gdje do kasna, do XIII vijeka, ustraja s glavnim 
gradom ,Bulgar“ jaka država, koju slomiše Tatari. Ali bugarska 
plemena već se raspružila k jugo-zapadu, po primjeru starih Huna. 
Sjeverna ih tama davi, pak se kreću prema jugu. Uz put, Bugari 
trgaju, vode sa sobom i srodne Kuturgure i inorodue Slavene. 

Danas preteže učenjačko mnijenje, da Bulgari, isto kao i Huni, 
pripadaju tataro-turskom, prije nego li fino-ugarskom ogranku ural- 
altajskoga roda.* Jezik se njihov posve malo odvajao od onog, kojim 
govorahu Hazari, istočni im susjedi, valjda djelomice održani u da- 
našnjim Čavašima, u okolini Kazana. Bili ovo ili ono, prvašnji su 
Bulgari sasvim različiti od potonjih poslavenjenih Bugara, kao | 
Franci od Francuzi, Langobardi od Lombarda, švedski Rusi od sla- 
venskih Rusa, norveški Normani od francuskih Normana. Oni su 
divlji turanski naletnici. Pri najezdama naglim, jahali netimarene, 
ružne konje. I sami ružni s kosim očima, prljavi u širokim svojim 
gaćama, straha zadavali nemilošću obličja i ćudi, poput saplemenih 
Huna. U sukobu, borili se nožinama od bakra; iz daljega, snažnom 
i pouzdanom rukom odapinjali velike strijele. No ničega rimski soldat 
nije se tolika bojao, koliko bugarskog konopca sa zamkom na kraju, 

1 Inače: Kutriguri, Utriguri. 

ž De Bello Got. |. II, e. 5. 

3 Vidi u 1. Svesci, na str. 38310—1. 

slična američkome ,lasso“. Hitio_ bi ga bugarski konjanik. pa kad 
bi uuj neprijatelja uhvatio. priveži konopac sedlu za oblučje, i zagrehi 
konjem, dok se na komade ne rastrgne tijelo ulovljenog čovjeka. 
Neuredni i okrutni kod kuće. još okrutniji u boju, strašili bi nepri- 
jatelje i pustim svojim magjijama, u čemu kao da i sastojaše čitava 
im vjera. U divljoj duši bijahu skroz raskvareni. Na razbojištu di- 
zala se od njih zaglušna vika, uz trubljenje oštro i turobno. Ti 
oskudnici žute ljudske pisme. sjeverni ti nomadi hez ikakove poljo- 
privrede, žderali meso i pljančili silno do prihvaćene zgode. Svak- 
danji im napitak bio kobilje mlijeko. U mržnji na njih, Bizautiuci 
kao da ne smažu dovoljno riječi. eda bi grštenje i grozu svoju izra- 
zili prema svireposti ovih Huna. Bugarska ,poganija“, bugarski , pro- 
kletnici“, to im je gnjevni vapaj. Odleže se i do Zapada jeka bu- 
garske strahote, hoćemo li to suditi po franeuskoj riječi: bougre. 
Da 1 riječ u nas: ugursuz šiba na kuturgnre, na sve Ugure, onda 
uortačene s Bugarima, ne tvrdimo, jer čini se novija. Ako je Bizan- 
tincima vjerovati, kud bi konji ovih divljaka prolazili, tud bi nesta- 
jalo ljudskog naselja. I zapadnome piscu Kasiodoru Bulgari su ,svemu 
svijetu stravični“.! Na tugje dobro, u župnije i ljepše zemlje, rado se 
zalijetali gladni Bulgari, pod plemenskim vodjama, ,boljarima“, ovis- 
nima o migu jednog vogje vrhovnog, ,hana“, ponajčešće nasljednog 
iz porodice najvigjenije. Bijahu bugarske hordije čule mnogo koješta 
pričati o velikoj sreći Atile, o župama pitomim, o ženskinju lijepom, 
o zlatu i srebru, tamo dolje po bogatoj Romaniji. Požude iste ujedale 
srca i mnogobrojnim Slavenima od krasnog arijskog roda. Na izmaku 
V vijeka, obje slavenske grane, istočni Anti i zapadni Sloveni, već 
se raspružiše do Dunava. Njihova je prostrana Dacija. koja im le- 
žaše na dohvatu, budući staroj slavenskoj postojbini na sumegji. Opse- 
zaše Dacija sadašnju Rumuniju i Erdelj, u još širim granicama. Svla- 
davši Dake ili Gete, bijahu je naselili Latin iz Italije. Pri velikoj 
rimskoj anarhiji u drugoj polovini II vijeka prepuštena Gotima. 
postade ona trkalište svakojakih  varvara. dok je napokon zauzeše 
Sloveni i Anti. Na rijeci Dnjestru megjili su se, pri južnome kraju. 
oni i ovi, pa Dacija hila obama na domaku. Latinski naseonicći. uz 
polatinjene Dačane, valjda se povukoše, kao drugdje, tako i ovdje. 
u gorovite predjele, na karpatska pasišta, ispred došljaka slavenskih. 
Naročito iz Dacije, ili preko Dacije, čete slavenske, što turkane, što 
od svoje volje, prate bugarske hordije, pri prelazima Dunava. Nijedna 


1 Var. VIII, 8. 

ih mocna sila ne sprečava, pošto onuda nestade Ostrogota, nedavno 
preseljenih u Italiju i u Ilirik. Istina, nalazio se u DDaciji gotski 
narod Gepidi, ali mu sila ne bila ravna ostrogotskoj, niti od iste 
pomoci bilo njegovo sasvim labavo savezništvo s Rimljanima. Pak će 
i Gepidi najposlije, to u trećoj četvrti VI vijeka, hiti istrijebljeni od 
bugarske braće, od Avara, udruženih s Langobardima. Od Huna pa 
do Pečenegii, naleći ce osobito turanske hordije na Balkan, sve do 
kraja XI vijeka. Prate ih Slaveni. Naprijed na grad careva! zaori 
kroz vijekove megju Slavenima isto onako, kao i inedju Turanima. 
Može biti, da od te bojne vike, od žarke žudnje, više nego li vd 
prevelikog poštovanja, dobi Konstantinopolj u slavenskima jezicima 
ime, što 1 sad nosi: Carigrad. 

Kad ono u god. 499 Bugari sa Slavenima ispreko Dunava upa- 
doše u Meziju i pljačkajući spustiše se u Traciju i Ilirik, druge pu- 
stalje, u isto doba, uznemiriše Palestinu, Feniciju, Siriju i donju 
Mezopotamiju. Pojurili na plijen Saraceni Skeniti, ili, da drukčije 
reknemo, Arapi pod šatorjem. Jesu li ove dvije udaljene provale 
sjevernih razbijača u Europi i južnih skitnica u Aziji u tvarnoj 
kakvoj svezi, mi ue znamo. Moguce, da su se Arapi iz sirske pu- 
stoši makli, na glas dosade i neprilike carstva u Europi. Skitačinom 
svojom dosagjivali Arapi Za tri godine, a njih suzbijale snažno, po 
raznim krajinama, rimske duke, dok ih sasvim smiri Anastazije, na- 
godivši se s arapskim poglavarom ili šeikom Aretom. Od tada je za 
dugo duboki mir vladao na južnoj megji carevine. 

Jednako za tri ili četiri godine traje savremeni bugarski rat. Spo- 
minje se preljuto haranje po Traciji u god. 499, onda u god. ĐUIŽ 
bez rimskog odpora. Kad se prvog puta Bugari zatrčaše u Traciju 
i u Ilirik, nabasaše na rastavljena odjeljenja rimskih vojnika pod 
dukama ili tribunima pojedinim. koja se najposlije sabraše pod Ari- 
stom. Bila to vojska od 19,000 momaka, sa 520 kola, nakrcatih 
svakog oružja; vojska omašna, po nazoru onih doba. Bizantinci, u 
opće, biju bitke s malim brojem svojih vojnika: pomaže redovnom 
službom: izvještena hrabrost, i tehnika, savršena prema varvarskoj. 
Ipak Rimljane snagje puni poraz, u boju kod neke rijeke Zurte, 
god. 499. ,Tu se slomi hrabrost ilirska“,! dok izginu više od 4,000 


1 Marcellina Comitis Chronicon, au. 199. Monumenta Germanine 
Historica, Berolini 1894. Ovim je dogagjajima savremen Marcelin, rodom 
Ilir, koji je Justinijanu, prije njegova carstva, služio u kancelariji, i 
za to dobio čast komita. Zapopi se poslije. Dosta suhoparnu jednu hro- 
niku, od 379 do 534 god., napisa svojim rogjenim latinskim jezikom, 


2. ZL LL LZ LL 


14 Istočno carstvo rimsko. 

momaka. koje u boju, koje u bijegu ili u rijeci. Časnici, megju njima 
četiri komita, padoše junački. sokoleci svoje ljude, smetene od tru- 
batanje. urljave, urnebesa. Ovima se pričinjalo, da bugarski vračari 
užasna pogleda. kao vragovi. usred konjičkih čopora, prave stravičnili 
neodoljivih magjija. (dore rekosmo, da je suština bugarske, kao i 
hunske vjere u opće, bila u bajanju. Usred divlje Afrike i danas 
crnački bajač prvi izilazi pred neprijatelja, pred slona, pred lava, da 
ljutom kletvom namijeni njemu propast. sehi zdravlje. Dok se malo 
ili baš ništa ue vjeruje u kakva boga pomoćnika, dotle vjeruje se 
mnnogo u zlobne neprijateljske duhove. koje nije red moliti, već tje- 
rati ih daleko od sebe. "Taki pusti divljaci bijahu i Bugari. Gdje bi 
iznijeli pobjedu, pratio ih povećani užas. Od ovih varvara žacali se 
i drugi varvari. Poviše njihovih hordija oblijećahu gavrani: pred njima, 
u putu, trubači trubljahu nešto grozovito.! Kazano je, da Anastazije, 
uoči bugarske provale. sebi pritegnu ostrogotskog kralja Teoderika. 
priznavši mu zakonitost vladanja u Italiji. Kako nam se pak u ovo 
vrijeme, premda ne znamo godinu, ali svakako prije 507, javlja 
poraz Bugari, u Srijemu, pod mačevima Ostrogoti, bilo bi misliti, 
da je to ostrogotska pomoc, pružena carstvu. (Goti za cijelu ne vo- 
ljahu Bugare, te uskrsnute Ilune, niti Buleari gotske Germane, koji, 
nakon Atiline smrti, razbiše i potiskoše hunske hordije natrag k is- 
toku. Bilo što mu drago, utišani su Bulgari i Slaveni iza god. Đ02. 
Trke će iz nova otpočeti istom god. 534, kad Justinijan ratuje s Van- 
dalima, onda s Ostrogotima. 

Anastazijeva zidina. Sa sjevera prijećaše pogibao. Kako bi od 
napadača Bugara i Slavena bolje odbranio Uarigrad, predgragja nm 
i ubavu okolinu, Anastazije podienu tako zvani ,Dugi zid“, -0 uz- 
zg0v zegoz. Branu linije dunavske i drugu branu balkanske planine 
varvari sad lakše provaljivali, pri umanjenoj vojsći carevoj. Briga za 
porezno rasterećenje nalagala je caru štednju u tome. Da doskoči 
drugačije nestatku vojene snage, on odvoji, strategično, okolinu cari- 
gradsku od ostalog obrambenog sustava. Zemlja oko Carigrada sači- 
njava oveće poluostrvo, koje sa sjevera optječe Crno, s istoka Bos- 
forsko i s juga Marmorsko more. Tek zapadna strana pohiostrva veže 
premda se bavio u Carigradu i svrnuo naročitu svoju pažnju na istočnu 
carevinu. Za stvari VI vijeka smatrati je Marcelina za dobra svjedoka, 
dakako vrlo prijazna svom gospodaru Justinijanu i neprijazna jereticima. 
Na Anastazija je upravo kivan. Hronika se nastavlja do god. 548, ali 
drugom nečijom rukom. * 

.1 Zonarae 1. XIV, e. 4. 

se za kopno, u dužini od kakvih 40 rimskih milja. Po svoj ovoj 
dužini dade car protegnuti, preko ravnica i bregova, od mora do 
mora zid, visok 20 stopa i debeo jednako, s kulama, poregjanim na 
njemu, i s jamom uzanj. Rastavljao se zidini jedan kraj od drugog 
gotovo za dva dana hoda, a daljina joj je od Carigrada bila od kojih 60 
rimskih milja. Obuhvaćeno i zaštićeno zemljište imalo oblik paralelo- 
grama, prostorijom sublizu jednaka sa starom Atikom. Oba kraja 
zidu, kome se i danas vide ostaci, čuvale su, sa južne mu strane, 
dvije jake tvrgjave, lijevo Selimbrija, (sad Silivri), desno Herakleja 
(Eregli). Rad oko svega toga zidanja dovršen je valjda za pet go- 
dina, B0T— 12. ,Car izvede djelo veličajno i dostojno uspomene“, 
veli, u istom tom vijeku, Evagrije.! Dalje kuže, da je Anastazijev 
zid varvarima prepreka do prestolniće, pošto je ova od poluostrva 
načinjena kao ostrvo jedno. Sadašnji pisci, naprotiv, skloni su vidjeti 
u Anastazijevu poduzeću znak slaboće i kukavštine. I sa samog vojnog 
gledištu Anastazijeva je zidina pokazivala jedan nedostatak. Nije bilo 
nikako moći, protiv velike neprijateljske vojske, u isti mah čuvati 
predugu liniju od dva dana hoda, pa bi varvarima, kad bi zidu za- 
prijetili na više mjesta, lako za rukom pošlo prodrijeti na mjestu 
jednom, a da se rimski stražari tome i ne dosjete. Presiječe li se 
onda i uzmak u Carigrad, kule na zidu i tvrgjave do zida postaju 
stupice, u kojima su posade ulovljene. Zid mišolovka je, u mjesto 
da bude branik. I u vidu političnom, kano da škakljiv bijaše taj 
Anastazijev osnov. Povuci, amo do Carigrada, glavnu crtu obrane 
značilo je, u neku, sjevernim  varvarima prepustiti, kao trkalište, a 
na brzo kao i sjedište, balkansko poluostrvo. lo skora to će i biti: 
naseliće a, većim dijelom, Slaveni i Bugari, za tim Hrvati i Srbi. 
Ali zidanje Anastazijevo opravdavaju ondašnje prilike. Već odavna, 
od god. 579 ovamo, naleže na Dunavo i prevali mu utvrde sva sila 
varvara, Germana, Sarmata, Slavena i Turana. Varvarske gomile, iz 
dubina sjevernog i istočnog svijeta, valjahu se k Dunavu i češće | 
opasnije, nego li k Rajui. Anastazijev zid, pametno stražen, ako i nije 
mogao da svegjer zaustavi vojske varvara, opet bi ih kraće ili duže 
zabavio, te dao zgodu pretvrdome Carigradu, da jaču obranu spremi. 
Pokriti i obezbijediti prestolnicu bijaše glavno. "Tu je kucalo bilo ži- 
vota čitavoj rimskoj istočnoj carevini. Okolina carieradska, uz ogromno 
bogato zalegje preko Bosfora, uz Anatoliju, Siriju i Egiput, sklapala 
se, i bez poluostrva balkanskog, u državu, vrijednu ljudskog zauzimanja. 
Takav sjajni sklop zemalja u rijetko bilježe listovi svjetske historije. 


IL. II, ce. 38. 

Sprema se seoba Slaveni na _poluostrvo Hema planine. U 
doba Anastazijevo, krajem Vi početkom VI vijeka, rastvori se polu- 
ostrvo Hema planine učestanim napadajima Bugara i Slavena, ali se 
ovi onda po njemu jošte ne naseliše. Postupno preinačivanje etno- 
gralskih odnosa otpočeti će onuda. na veliko, stoprvo za više od po 
vijeka doenije, pod vodstvom Avari, tih drugih Turana. koji se na- 
mecu i Slavenima i Bugarima. Poluostrvu pretvara se obličje latinsko 
i grčko u drugoj polovini VI vijeka. doseljavanjem slavenskih ple- 
mena. Odlični iztraživači hotjeli su. u naše vrijeme, dokazati. da je 
ta seoba mnogo davnija. no dokazivanje im malo uvjerava. Spominjani 
sa i navogjeni osobito Kostoboći i Karpi, čiji se napadi protežu od 
Marka Aurela do Dioklecijana. koji Karpe. u ogromnim gomilama. 
prihvati amo od Dunava. Ali najnovija nauka voli u njima prije vi- 
djeti Dačane i Tračane. nego li Slavene. Može se lakše misliti, da 
su Slaveni bili Bastarni. takogjer u gomilama preseljeni od Diokle- 
cijana, premda 1 ove mnogi drže za Germane. No je glavno, po našem 
sudu, drugo. I da baš spora nema o slavenskoj narodnosti Bastarna, 
pa 1 Karpi 1 Kostoboka, nije s uma smetnuti, da ih rimska oblast 
rasija, kao kmetove, megju druge kmetove ili fiska, ili privatnika. 
Ti narodi, razvrgnuti i silom raseljeni, nisu nikakovi rimski federati 
1 gostovi, što bi stajali na okupu. Bez zapleća svoga u objemu rim- 
skom, bez svojih vogja i bez tvrdog rasporegjaja porodičuog i ple- 
menskogs, narodnost njihova nije nigdje nalazila oslona. Takovi se 
varvari ponajviše gube. za dva tri li naraštaja, megju jačim kme- 
stvom ilirskog, latinskog i grčkog govora. Na ovi je način progutano, 
sliveno u _Romeje silu Germani i Sarmati, naročito u doba visokog 
carstva. Tim se ne poriče, da su pojedini kmetski zaseoci i sela 
mogla 1 do kasna sačuvati jezik svoj varvarski, pa i slavenski, 
čemu su dokazom poneka mjesna imena slavenskog kova na polu- 
ostrvu Hema planine. I prije VI vijeka bilo je, po većoj prilici, po- 
gdjekojih jezičnih ulomaka slavenskih, potekli ili od Bastarni ili od 
drugog naroda kakvog. Nego, za omašno naseljavanje Slavena ispreko 
Dunava odlučna je historijska pojava Bugari. Provalama svojim, po- 
najčešće s pratnjom Slaveni, obijali su oni i širom rastvarali vrata od 
poluostrva slavenskom prodiranju, koje će brzo i nastajati. Poganija 
bugarska nemilo zatire, tamani sve i sva, pa pripravlja prazno zem- 
ljište, navlastito izmegju Dunava i Hema, po donjoj i gornjoj Meziji, 
nastavanju Slavena sa ženama i djecom, sa cjelovitim plemenima. 
(roza te hvata, čitajući Prokopija i Bizantince, za ono, što sve rade 
Bugari, a donekud i združeni im Slaveni. Iz početka niti odvogjahu 

sužanja, već primlaćivahu ljude, poput marve. Gledati je bilo i to, 
kako gdjekoje privezuju rukama i nogama za četiri koca, pak udri 
štapima po luhanjama, kano da je to pasji skot, ili su zmije, ili 
kakva zvjerad. Ukazaše Turani Europi i gadno kolje. Udarali bi se 
nanj rimski stanovnici, ponamještani i rasporegjivani na velikim ce- 
stama, da tu u jecanju ispuste dušu. Konstantin Porfirogenet tvrdi,! 
da u gornjoj Meziji, to jest od prilike u današnjoj Srbiji, nakon bu- 
garskih zatornih najezda, putnik jedan ne nagje nego ciglih 50 ljudi, 
što življahu lovom, a megju njima ni djece, ni žene kakove. Biti će 
površno opažanje i priča koga trgovca, no je priča značajna. Što 
kroz prve desetke VI vijeka počiniše Bugari, to će u drugoj polovini 
istog vijeka nastaviti i dovršiti Avari, turanska njihova braća. Po 
sjevernom poluostrvu Hema zija praznina urogjenog pučanstva, pa i 
nastaje slavenska seoba. Pri naplavi varvari u rimsku carevinu, upada 
nešto u oči. Germanski narodi pritisuuše cijelu zapadnu earevinu, 
ali, s izuzetkom jednog obruba zemlje pokraj Rajne i gornjega Du- 
nava, pretopiše se, po vremenu, megju osvojene Latine, primivši im 
jezik. Na poluostrvu balkanskom ižčezava, naprotiv, jezik latinski i 
grčki, premda je staro pučanstvo, un opće, tuda žilavije, nego li na 
Zapadu. Još u VI vijeku Bizauntija, na europskoj strani, novači po 
Traciji i po Iliriku najbolje svoje soldate, kao što ih novači, u Aziji, 
po Armeniji i Izauriji. Čudnu obratnu pojavu rasplinuća starih Ži- 
telja na Balkanu megju došljacima slavenskim tumači strahovito ru- 
šenje bugarsko, pak odmah zatim i avarsko. Iz poplave slavenske 
po zemljama opustošenim, po poljima zabataljenim, isplivati će, kao 
zadnji potomci starosjedilaca, današnji Rumunji, uz Cineare, onda 
nazvani Vlasi. Njih brda zakloniše. Vrleti sačuvaše i Šćipetare, pre- 
ostale, valjda, još od Pelasgi. Ona razlika trajanja Slaveni i netra- 
janja Germana, naseljenih na rimskoj zemlji, objašnjava se još, no 
tek u drugom redu, sa ratarskim zanimanjem, što je kod prvih bilo 
razvijenije. Težaci, najposlije, udaraju narodnosni biljeg na zemlju. 

Rat s Perzijom. Sasanidi prije Anastazija. Miroljubivi Ana- 
stazije ugibao se je, po mogucnosti, vanjskim zapletajima. Ali, reghbi 
upravo s toga, nailazile na njega bijede sa strane. Od čitavog jednog 
vijeka, i više, rimska se carevina malo obzirala na Perziju. Kroz to 
dugo doba mir se samo jednom, a časovito, pomuti megju dvije velike 
sile, megju carstvom imperatora rimskih i carstvom Sasanidi. (4. DUŽ 
Anastaziju je bilo zagaziti u trogodišnji rat s Perzijom, teži od bu- 
garskog. Naruši mir kralj kraljeva, Kabad. 

Otkad u vrijeme cara rimskog Aleksandra Severa, 226 god.. prvi 
Sasanid. Ardešir sruši u Iranu moćnu kraljevinu Parti. i, obnovivši 
perzijsku državu, osloni se. s narodom svojim. na davne uspomene 
perzijske veličine i podjedno uzbudi najživlje osjecanje za Zoroastrovu 
pod Macedoncina i pod Partima potamnjelu vjeru, otad Rimljani 
imadđoše na Istoku neprijatelja žilavijeg 1 opasnijeg od samih Parta. 
Sasanidi su žešći od Arsacida: polomi rimski veći od onoga s Krasom 
kod Kari. Sabrana je velika Perzija i iznova podignuta protivu (irka. 
Parti bijahu tugj narod, što se. kao aristokracija osvajačka. nametnu 
Irancima i obike iranske tek djelomice prisvoji: Perzijanci ustadoše. 
da tu aristokraciju zatru i da obnove u ejelini iranski vjerozakon. 
Ovima je 1 država jače sabrana. Nema više, kao u partsko doba. 
moćnih satrapa 1 nekim gotovo tezavisnim oblastima; nema samo- 
svojnih gradskih uaselhina grčkih. ni brdskih plemena slabo potči- 
njenih. Sve steže perzijski tvrdi obruč. Nenaduo uskrsnuće Perzijanaca 
i čiste iranske vjere, nakon uspavanosti i začamnalosti za duže od pet 
vijekova, od kako carevinu Akemenidi bijaše razvrgao Aleksandar 
Veliki, zaprijeti odmah Zapadu. Perzijanci se otresali na Rimljane, 
baštinike Macedonaca 1 opakog“ Aleksandra, razoritelja Irana. Partski 
Arsacidi, od plemena neiranskog, na noveima označivahu sebe kao 
prijatelje (arka, zekežžnvez; perzijski Sasanidi ne će, na svojim nov- 
cima, da znadu za grčki jezik, i kuju na njima, Zoroastru predani, 
oltar sa svetom vatrom. Parte malo po malo zanošaše struja grčko- 
rimske civilizacije: novi Perzijanci stupaju u najljuću opreku š njom. 
gajeći vjeru i obrazovanje zasebno. Po Iranu odoše onda bez traga 
zadnji ostaci maćedonsko-grčkih uaselbina, a tištani su svi, koji svetu 
vatru ne obožavali, bili helenski pogani, ili Židovi, ili hristjani. Ra- 
zoreni su i sami hramovi: partski: uništeni spomenici partskih kra- 
ljeva. Mržnju megju novom Perzijom i Rimom zaoštri još neko hi- 
storijsko pravo. Ardešir (Artakserkse) vodio bajagi porijeklo svoje 
od Akemenida. pak poruči Aleksandru Severu, da rimsko carstvo 
ima perzijskome ustupiti oblasti. što ih u prednjoj Aziji negda po- 
sjedovahu Akemenidi, njegovi pregji. Historijsko ono pravo po drev- 
nim Akemenidima Sapur IL proteže do Macedonije i do Strume u 
Kuropi. Nego, tobožuju baštinu Kirovu i Darijevu bahati Sasanidi 
na brzo pustili iz vida, sve do kasnog vremena Kosroja Parveza 
i rimskog cara Ieraklija. Megju dvije velike sile vijala se borba, 
uz zamjenitu sreću i nesreću, tek oko Armenije. kavkaskih krajeva 
i Mezopotamije. 

Od te borbe spomenućemo, ovdje uzgred, poraze najglasorvitije, | 
dva rimska i jedan perzijski, što se desiše prije ove naše dobi. Šapur I 
(Sapores), Ardeširov sin i nasljednik, uze Nizib, najjači branik Mezo- 
potamije, opkoli i glagju pritisnu pridošlu rimsku vojsku sa samim 
carem, poštovanim starcem Valerijanom, i, čudo nečuveno! zarobi 
rimskog imperatora, god. 260. Cijela Armenija dopade Perzijancima. 
Nastupi tada, za Galijena, strahovita anarhija, koja kano da hoće 
rimsku carevinu rasturiti. Još danas u Perziji sačuvane rezbe Sasa- 
nida prikazuju gordog Šapura ua kouju, a u prahu pred njim jadnog 
Valerijana. Priča, a može biti i po istini, vremenom neodaljeni Lak- 
tancije,! da bi Šapur carskom svom sužnju stao nogom na legja, 
kad bi u kola sio ili konja zajašio, i da je Valerijanu po smrti odrta 
koža, onda u erveno obojena, obješena u hramu. kao viječni trofej, 
te prikazivana, pri oštrom sporu, poslanicima iz Rima. 1 zbilja pre- 
napeta bijaše svagda perzijska oholost! Nekolike desetine godina po- 
tom, uprav u Laktancijevo doba, iskrsnu Rimljanima osvetnik. Dio- 
k.ecijanov cezar, (Galerije, pošto je u prvoj jednoj vojni na Perziju, 
u mezopotamskoj ravni kod zlokobnih Kara, kao i Kraso, potučen, 
provali u nastajnoj god. 298, sjevernije preko. brda, smlavi u noćnom 
napadu vojsku pod perzijskim vladarom Narsom, ovoga rani, oplijeni 
prebogati tabor i zarobi žene, sestru i djecu kralja kraljeva. Isprana 
je ljaga Valerijanova i ponovljeno slavlje velikog Trajana, pobjednika 
nad Partima! Mezopotamija bude rimska, uz još pet kotara preko 
Tigra s današnjim Kurdistanom ;:u krug rimski povučena je Armenija 
i Kavkaz. Opet jedno po vijeka zatim okrenu se kolo srece. Car 
Julijan zanosio se visokom, gotovo pjesničkom jednom mišlju: drugi 
Aleksandar, kanio je pregaziti unakrst Perziju, do Indije. Ali mla- 
dome preduzetnom caru, u god. 363, na vidiku Ktezifona, stojnog 
grada Sasanida, zagje sjajno sunce, kome se bio privolio, napustiv 
propetvg Hrista. Perzijski džilit probode mu prsa. Upropašćenoj rim- 
skoj vojsci, i njenome novom caru Jovijanu, Šapur II, koga prozvaše 
Velikim, nametnu sramotni mir. Kotari preko Tigra, pa i cijela Mezo- 
potamija s Nizibom i drugim tvrdim gradovima, povracćeni su Perzi- 
janeima. Pod volju Perzije savi se 1 Armenija. Uz još novu štetu, 
izgubi se ovako sva tekovina Dioklecijanova 1 Galerijeva. Sa stečenom 
granicom Eufrata Perzija se za dugo vremena pokaza udovoljena, te 
prestadoše veliki ratovi megju njom i rimskom earevinom. Šta više, 
nastupiše kao prijateljski uzajamni odnosi izmegju dvije velike države. 

Istočni car Arkadije. god. 408 na umorn, oporučno naznači, u teškim 
prilikama, nejakome sedmogodišnjem sinu Feodoziju II za tutora ple- 
menitog perzijskog kralja Iesdegerda 1 (Isdogerda). Ovaj se odmah 
skrbništva 1 primi. pišući rimskom senatu. da ce oružje diguuti na 
svakog napasnika  siročeta. štićeniku svom.  Jesdegerdov nasljednik. 
Bahram Vo (Varanes), zarati god. 421 na Veodozija. no od boja brzo 
odustane, kad u Bizantiji prihvatiše predlog njegov, neka odsle ni 
s jedne strane, na megjama obiju carevina, ne bude nova kakva 
utvrda podignuta. Od ouda vladao je mir sve do Anastazija. 
Dugotrajni taj mir koristio je u veliko Bizantiji. Kad se Huni u 
Panoniji utvrdiše na Tisi i srednjem Dunavu, pa kad je Atila, ogro- 
mnom silom hunskog, germanskog. sarmatskog i slavenskog svijeta, 
strahovito tištao (441—1), za Teodozija 11, na europsku stranu is- 
točne carevine, jaka perzijska navala mogla je biti sudbonosna. A i 
potom, dok su prijetili Asparidi i Goti, rat s Perzijom bio bi Bi- 
zantiji na. smetnju golemu. Sila perzijska sapinjaše joj jedno od dva 
krila, krilo azijsko. Istina, Perzijanci, nemajući ubojnih lagja i ne 
raspolažući vojenom svom tehnikom Grka. nisu bili sposobni, da Cari- 
grad svladaju. Ali opet ne dostajaše ni Carigradu snage. da sruši 
Perziju. Uspeta na Iranu, kao na tvrgjavi golemoj, stajala je Perzija 
hez ikakve znatne dosade varvarske. Crno more, Kavkaz i Kaspijsko 
jezero bile brane na sjeveru: od Iudije ne prijetila opasnost, s istoka: 
Arape. s juga, do Muhameda držala u puuoj nemoći plemenska ras- 
cjepanost 1 žive svagje. Perzija, čas dražila Arape na megjusobnu 
ludu utakmicu, čas ih imala pri ruci kao divlje pomagače protiv Bi- 
zantije, ma sjevero-zapadnom obrubu arapskog poluostrva. O kakvom 
novom proroku, o kakvom ujedinitelju pustošima i razmiricama vje- 
kovno rastrganih Saracena niko ni sanjao nije. Perzijanci gledali tek 
na rijeku Okso i na vrata Kavkaska. otkud se kadikad k jugu za- 
lijetale hordije turske i huuske. 1 Atilini Huni bijahu se trenutno 
pojavili preko Armenije. No prolazne ovake trknje ne mogahu drmati 
prostranom 1 tvrdom visoravni Irana. Kakogod na arapskoj pustoj 
granici, isto tako i na pustoj granici Turkestana perzijski su vladari 
naimali, do potrebe, turske oružane momčadi. U Carigradu, više nego 
u Ktezifonu, odjekivala je prijetnja svih tih gladnih varvara. 
Perzijske prilike u očima pisaca bizantijskih. Vjera. Per- 
zljance mi ne smatramo za varvare, niti su ih baš uvijek za takove 
smatrali Rimljani istočni. Perzijsko carstvo stajalo kao najednako 
s rimskom imperijom. Zvanično, kralj kraljeva bijaše rimskome caru 
»brat“, to i na samim ustima poslaniki, iz Carigrada došlih u Ktezifon. 

Prokopije nazivlje svegjer perzijskog kralja BxaQ29:, kao god i cara 
rimskog, dočim su kraljevi varvarski, pak i sami moćni Merovinzi, tek 
izuzetno ovako nazivani, nego im se pridaje manji naslov: žoynyirn;, 
Zo/eov. Perzijanci su se, doduše, nalazili izvan velike zajednice hri- 
stjanske, a i spolja, u mnogočemu, oštro su se odvajali od Grka i 
Latina. Na primjer, premda južnjaci, nošahu gaće, kao što i većinom 
(tali, dok to još ne činjahu ni istočni ni zapadni Rimljani, a bijaše 
im oznaka varvarštine. 

Ali nije u golo poganstvo ipak išla vjera, ćudoregje i običaji iranski, 
i ako veoma nastrani. U Iranu, u toj zemlji preoštrih opreka pri- 
rodnih, svježe zeleni i mrtve pustare, žarkog ljeta i ugrižljive zime, 
divnog vazduha i bijesnih vjetrova, stara arijska vjera u dnevnu i 
godišnju vječnu borbu bogova svjetlosti sa bijesima tame izoštri se 
u najsavršeniji dualizam, s nekim etičnim smjerom. Po dotjeranoj 
religiji, koju su pripisivali davnom proroku u Baktrijani, Zarathustri, 
u Grka Zoroastru, vasiona se dijeli u dva suprotna carstva, po njoj 
vladaju dva načela. Jedno je carstvo čiste svjetlosti i dobra s vlada- 
vinom Gospoda sveznalog, Ahura-mazde, u docnijem jeziku Ormuzda, 
uz razregjene njegove angjele, a drugo je carstvo tmine i zla, pod 
rukom Agrć-majnya, Zlo-mišljenika, kašnje Ahrimana, uz njegove 
zloduhe. Uba počela jesu od iskona. Ormuzd stvori svijet, i na njem 
čovjeka s korisnim živinama, upućujući ga, preko svojih čestitih du- 
hova, k istini i pravdi, dok Ahriman stvori tamu i smrt, zvjerad i 
gamad, pustoš i truhlež i svakojaku bijedu, koju u svijet božji on 
upleće, skrećući ljude, preko zlih duhova, k laži i nepravdi. Ormuzd 
je jači. Na kraju vijekova on će održati punu pobjedu nad Ahrima- 
nom ; svjetlost će u sav cijeli svijet prodrijeti i veseliće se blaženici. 
Dušu svakog obožavatelja Ahura-mazde, svakog mazdejea, čeka, do 
prestola Svevišnjega, drugo tijelo, prozirno, koje od sebe sjena ne 
daje. Mazdejac zaslužuje drugi svijet, kad na ovome vrši zakon Zoro- 
astrov, uklanja se nečistoći, zatire gamad, gaji zelen i voćku. Zoro- 
astrova duhovna ova religija išla je donekud naporedo s prirodnom | 
vjerom arijskih otaca, koju ona pritisnu, no ne uništi. Očuvani su 
Irancima prirodni bogovi i bjesovi, u koliko se ne prometnuše u 
dobre i .zle duhove. Zemlja. voda izvorna i kišna, vazduh, vjetrovi. 
zvijezde, mjesec, ostadoše sveta bića. Ostade na osobito visokom mjestu 
sunce, ,Mithras“, mladi pobjednik tame, nerodice i laži, koga na 
priliku svoju stvori višnji Ormuzd. Svakog jutra Perzijanci metanisali 
pred suncem na ishodu. U ostalom, mazdejska religija ne trpljaše 

i prinesenim žrtvama na brdnom proplanku ili do vode žive. Ali 
poglavito bogosluženje bijaše oko presvetih oltara božanske neugasive 
vatre, u priprostim bogomoljama. Ovdje dolje na zemlji, ni u čemu, 
kao u ognju. nije se odrazivala nebesna snaga Ormuzdova. 

Mi sustav Zoroastrove religije sad ocjenjujemo pravilnije od Bizan- 
tinaca, koji izbliže ne poznavahu vjersku knjigu, Avestu. Složiše i 
napisaše ovu sveštenici u iranskom narječju Baktrijane, na tako zva- 
nom zendskom jeziku: napisaše je malo a malo, na osnovu nauka 
Zoroastrova. Sveto to pismo mazdejsko, koje, veli se, sastojaše od 21 
posebne knjige, većim dijelom izguhi se, što nemarom, što trenjem 
helenske kulture, za vremena Macedonaca i Parti, te se spase cje- 
lovita sama dvadeseta kujiga, Vendidad, uz još nekoje ulomke, što 
sve dogje i do nas. Preporodioci Perzije, prva dva Sasanida, Ardešir 
i Šapur 1. svoni snagom pregoše, pomagani od sveštenika maga, da 
se ulomei pisma svetog prikupe, pa proglasiše Avestu vjerskim i dr- 
žavnim zakonom. Već odmah pod Ardeširom saborisaše mazi u is- 
točnom Iranu, u Baktri, kako bi raščistili i utvrdili vremenom na- 
trunjenu i rasklimanun vjeru Ormuzdovu. Ali od razornika Aleksandra 
Velikoga, pa do obnovitelj Sasanida, proujaše nad Iranom, za duže 
od pet vijekova, bijesne oluje, pod tlakom kojih promijeni se znatno 
i sum jezik. Ne samo da se više unije razumijevalo zendski, nego i 
zapadni perzijski jezik, sačuvan do danas u natpisima kraljeva Ake- 
menida, ne bješe već pučki. Govorilo se huzvareš, ili pehlvi, to jezik, 
što nastade semitskom prejakom primjesom, iz mezopotamske nizine, 
gdje ležaše stojni Ktezifon, sa jezičnom iranskom jezgrom, od prilike 
onako, kao sto je obilna normansko-franeuska potka uturena u ger- 
manski osnov engleskog jezika. Avesta bi prevedena ua huzvareš, 
može hiti i s nekim umecima prema prilikama novim. Bdili mazi, 
s velikim magonm na čelu, nad čistoćom zakona, te imali ne mali 
utjecaj, tumačenjem svojim, a i gatanjima. na same državne posle. 
Njihova jerarhija, utvrgjena nasljestvom u izvjesnim rodovima, i 
mocna molitvom, žrtvom, vračanjem, pa i nadziranjem neokaljanog 
mazdejskog života u narodu. zatvori Perziju napram drugih religija. 
Zapluntje se oltar Ormuzdove viječne vatre protiv oltara s krstom 
od suhog ružnog drveta. Hristjanstvo, koje bi po svoj prilici, da su 
istrajali Arsacidi i Parti, bilo u Iran provalilo i presvojilo ljude. 
astukuu ispred Sasanida 1 Perzijanaca. Hristovoj duhovnoj religiji od- 
uprije se najžešće poluduhovna religija Zoroastrova. Pokušaj zbliženja 
izmegju dvije vjere, što ga odmah u III vijeku učini Perzijanac Mani, 
začetnik maniheizma, plati ovaj glavom. Tek pojedini jeretici, naročito 

proždrt, raduju mu se sreći: njegova duša, slična bogu, uzlazi u 
raj. Kada u vojni, kako to biva, bolest zahvati mnoge, izvode se 
ovi jošte živi i izlažu; primetne im se komad hljeba i vode. pa i 
štap. čim ce. dokle dišu, otjerati živine: no desi se, da kojeg jad- 
nika. što ne može rukama da makne. polumrtva one proždiru. Desi 
se i to, da se mnogi i kući vraća, blijed i grozan, kao ono u 
tragediji sa sjenovitih vrata. Od takovog prokletnika svi bjegaju, dok 
mazi opoganjenoga ne pročiste.“! Svakog mrtvačkog mjesta aratosi- 
ljali se pobožnici: bijaše igralište zloduha. Sve i sva, u dodiru s mr- 
tvim, oskvrnila bi mahom nečistina, ta grozota mazdejska, te je va- 
ljalo nju dignuti ili uništenjem, ili čišćenjem po molitvi magovoj. 
Ko bi poravnio i istro pogrebno jedno mjesto, već bi time samim 
dobio oproštenje svih grijehova. I osim pobacivanja mrtvaci, jeza 
hvataše Bizantince zbog drugog odvratnog običaja u Perziji. ,Vjen- 
čavaju“, veli dalje Agatija, ,sestre i necakinje: šta više, oci ceri, 
sinovi. jaoh! matere“.* udo, ali i prikrvlje to pripadaše istoj teoriji 
čistoće i nečistoće. Bračne sveze s inbvjernima bile su tako nečiste, 
da grješnike u ovome trebaše utući, kao zmije i vukove. (ist smatrao 
se brak megju samim mazdejeima; prečist u još tješnjem krugu poro- 
dičnom ; naročito su se mazi gdjekad ženili materama. Dok se ne bi 
žacali, ismjehavali su Grci neke druge obike, proizišle iz mazdejskoga 
pojma čistoće. Perzijanac nosio svagda uza se nožić za obrezivanje 
nokata: skrivao se brižno od svačjeg oka za svaku naravnu potrebu ; 
ugibao se koječemu, da se ne omrlja, a megjutini vodom se ne umivao. 
Sloboda i tijela i duha sapinjana je Perzijancn svegjer budnom bo- 
jazni osjenjenja i opoganjenja, pa i stanovitim formulama materialne 
molitve preko dana. Duh ubijaše nabožna ceremonija. S osmješkom na 
usnama pričalo se u Carigradu o godišnjoj vjerskoj slavi, najljepšoj 
tamo preko Eufrata, što ju nazivahu ,ukinuće zala“. O toj svečanosti 
takmili se Perzijanci, da poubijajn, u što većem broju, zmije i divlje 
živine. Bijaše to svrh svega prijatno OCrmuzdu.? U lranu, tvarna reli- 
gija preplete čovječje življenje, od prilike kao u davnom Egiptu. 

Ova ovaka religija duh ispijala 1 morila. Mazdeizam potpuno oprav- 
dava izreku, kojom Prokopije u opće sudi o narodu perzijskom: ,Ako 
ikoji narod, a to Perzijanci, jesu prostodušni i tvrdi vanredno u na- 
činu življenja“.4 Ali ovo Bizantincima odvratno, ili smiješno, lice 

I LII, e. 23. 

* Ib. 

3 Ib. 

4 De Bello Pers. 1. II, c. 28. 


IV. Car Anastazije. R5 


perzijskog života, imaše i svoje naličje plemenito. Ako je A-thrimanovo 
bilo, te Ormuzda vrijegjalo kojekakvo materialno mrljanje i mršenje, 
vrijegjala je njega isto laž, potvora i svaka himba. Iziskivala je Avesta 
vd Perzijanaca, da budu istiniti, pa da se čuvaju kragje, prevare, 
duga lakoumna, riječi prekršene, kao grijehova najvećih. A u megju- 
narodnim odnosima otskaču pred varvarima upravo time, što se vjerno 
drže sklopljenih ugovora. (Gilavno je, po Avesti, istina i vjera nepre- 
lomna. Valja uz to paziti i na čistoću duše, jer ima i duševnog gada, 
preko tvarnog. Gad je pometnuće i protunaravan svaki grijeh. To je 
Ahrimanovo. dok je Ormuzdova plodnost ljudska i zemaljska. Bogu 
čovjek najprijatniji jest onaj, koji žrtvuje, pak onaj, koji svojski svoju 
kuću kući, pak onaj, koji najljepše zemlju radi. Poročna je tromost. 
Uz ovakove vjerske zapovijedi, naravno je, da se u Perziji ulagalo 
i truda i pomnje na ratarstvo i zemljoprivredu. Svjedoče za to i gla- 
soviti paradizi, perivoji perzijskih gospodara. Urediti gradinu, i u 
njoj podizati voćke, bila je dužnost. Vrtovi, bujni i bogati povrćem 
i zeleni, ukazivali Perzijanca nabožna. Moguće, da se ovaki mazde- 
izam u nečemu dodirnu vjere Slavena, od Perzije neudaljenih u dav- 
nini, te da ih potkrijepi u nagonu k zemljoradnji. Utemeljila bi se 
Perzijancu i brojna porodica na lijepoj zemlji i u čistoj kući, u toliko 
više, što vjerozakon ne trpljaše neženju, niti žensko neudato. No 
poligamija, veoma razvriježena, opet je rušila obitelj. Amijan, koji 
vidje iz bliza i prouči Perzijance za Šapura IL, u doba pobjede nad 
Julijanom i zanosa im najživljeg, kaže, da Perzijanac svaki uzima 
toliko žena, koliko mu dopušta imovina, te da bračna ,ljubav trne, 
rastresena kroz mnoge pohote“.! A narodu zabavlja, što je bludan. 
Taj sud važi, jer je izrečen od pisća, koji je politeist i u ovakome 
poslu malo strog za cijelo. Ipak priznaje, da su Perzijanci vrlo trijezni 
i u piću i u jelu: ,pijančenju se ukljanjaju, kao kuzi“, niti za objede. 
osim kraljevske gozbe, imaju vremena odregjenog, već svak jede kako 
kad, po potrebi, a nikad preko gladi. Najradije večeravali. Hvali ih 
takogjer, što u ratu, prolazeći, na neprijateljskoj zemlji, preko voc- 
njaka i vinograda, ništa nigdje ne tanane. Amijan to pripisuje nekoj 
bojazni od otrova i čarolija; no mi znamo, da to bijaše propis vjere 
Zoroastrove. Prokopije opaža, da ni u zauzetim gradovima Perzijanci 
ne rušahu bez potrebe ili bez kipeće osvete.? 

Htjedoše neki u ovo zadnje doba, po izmudrenoj filozofiji historije, 
uznositi Irance, kao god što, sličnom teorijom o moralnoj nadmoći, 


1 L. XXIII, e. 6. 
š De Bello Pers. |. I, e. 9. 

dižu se u visinu, ili se čak u zvijezde kuju (zermani.! Perzijanci u 
Aziji, i Germani u Europi, da su pasmina odabrana, rod najvrsniji 
izmegju Arijaca.ž Jednima da je bio zadatak raščistiti Aziju; dru- 
gima Europu, izangjalu i truhlu. Ali mi eto vidjesmo, da je perzijsku 
obitelj uništavala strast za ženama i razmahana poligamija. Ovom, 
a i čestim prikrvljem, bračni je život bio sasvim rastrovan. Što se 
Sija, nije sve zlato u plemićske i svešteničke aristokracije perzijske. 
Iskrenost je, dašto, odlikovala u veliko Perzijanca:; istina i vjernost, 
kao dva krila, uzdizale mu dušu. Bio je radišan, bio i plemenit: kaže 
se, da je radije davao, nego li primao. Ali zebnja pred materialnom 
nečistinom, dok ga je izlagala tugjemu rugu, stezala mu je duhovno 
obzorje. 

Političko uregjenje. A kvarilo sve u Perziji, gragjane i državu. 
uregjenje političko, koje bijaše despocija, bezgranična i nesavjesna. 
Car rimski još uvijek obraća se na gragjane, cives, zora; despot 
perzijski ima pod rukom gole podanike. Upravo od ove istočne de- 
spocije Dioklecijan i Konstantin uzajmiše poneka pravila, na nesrecu 
nižega carstva rimskog i bizantskog. Vladaoci perzijski stolovali su 
zimi, navaduo, u ravni babilonskoj, u Ktezifonu, onda proširenom u 
veliki Madain; ljeti na iranskoj visoravni, u Ekbatani, staroj pre- 
stoluici Medije. Kralj kraljeva uzvija se do nedogledne visine: u sebi 
ima on nešto od zvijezda, a brat je Suncu i Mjeseeu.š Metanisalo 
sve u prahu pred njim. Pri svakoj žrtvi, u svaku molitvu upletali 
ga mazi; njemu u slavu i na zdravlje pjevalo se u vojsci. Za su- 
gjenje odregjivali su se ljudi pametni i pravedni, koje Amijan hvali,ć 
a pri sudu izmotavanje pravoslovaća 1 odvjetnika pletipravda podno- 
silo se nije; no kralj mogao da kazni koga hoće i kako hoće, čak 
i velikaša da udari na križ. Kazne su, u opće, bile grozne, osobito 

! Znameniti francuski pisac Taine smatrao Anglo-Saksa čovjekom 
najdotjeranijim. 

ž Takog je mnijenja bio nedavno preminuli diplomat i naučnik, grof 
Gobineau iz francuske Normandije. Zanosilo valjda njega normansko ari- 
stokratsko porijeklo. , 

3 Svoje pismo od god. 358, na cara Konstanca, Sapur II počinje 
ovako: ,Rex regum Sapor, particeps siderum, frater Solis et Lunae, 
Coustantio Caesari, fratri meo, salutem plurimam dico“. (Ammiani Mare. 
I. XVII, e. 5.) Kad su megju Perzijom i Romanijom napeti odnosi, zna 
kralj kraljeva udarati u još jaču žicu. Pisaće Kabad Justinijanu: ,Kabad, 
kralj kraljeva od Sunca na istoku, Flaviju Justinijanu cesaru od Mjeseca 
na zapadu“ (Malalae 1. XVIII). 

* L. XXIII, ce. 6. 

protiv odbjega i nezahvalnika. Koža bi se ljudma odrla. ili cijela, 
ili po komadima. (zrozota je bilo i to, što bi uz osugjena krivca 
propala, češće, i rodbina njegova. Samodržac kralj strašio je nepre- 
stano, očigledno. Stajaše svegjer pred kraljevskim domom gvozdeni 
jedan tronog. Kad bi koji Perzijanac saznao, da ou u kraljevu ne- 
milost upade, red mu je bilo nanj sjesti i iščekivati višnju presudu. 
Niko da ga odbrani, nijedno sveto mjesto da ga zakloni: čekao on 
tu pokatkad i za mnoge dane, dok bi, po kraljevoj zapovijedi, došao 
smicatelj.! Nego bi opet kralj kraljeva znao i nagragjivati obilato. 
Najveće odličje bijaše od kralja darovana mitra, iskićena zlatom i 
biserjem, ili zlatni i biserni ukras perčina. Biti pak lišen toga sma- 
tralo se za preveliku kaznu. Odlikovani plemići postajahn gospodaru 
stolni drugovi i savjetnici, to obično na gozbi, usprkos Aveste, obilnoj 
i veseloj, gdje se raspravljalo o poslima državnim i o ratovimu.? 
Kralj imaše i drugih savjetnika, sveštenike mage, koji bi ga putili 
u vjeri i gatanjem proricali božju nakanu i dogagjaje. Mazi, pobornici 
protiv smrtonosnog Ahrimana, brigali se oko ljudskvg života, dara 
Ormuzdova, te učiniše se ljekari, onda na glasu, pak i time rasla 
njima moć. Svakome nužni sveštenici, a i nužni liječnici, utjecali 
su mazi na sav život perzijski još ovim, što otmena djeca, netom 
odvojena od njege materinske, povjeravala su se njima, da ih do 
petnaeste godine uče u vjerozakonu. Samodržni kralj, istina, savijao 
sve pod svoju volju; mogao iz svoje porodice da odredi sebi čak | 
nasljednika, preko uobičajenog prvorostva, što se 1 sluči više puta. 
dašto uz nemire i gragjanske ratove: ali je opet morao računati 
s tvrdim zakonima mazdejske vjere i mazdejske čistoće. Sveštenstvo 
bijaše utvrgjeno kao aristokracija nasljedna. Okupljala se okolo kralja 
kraljeva još druga aristokracija, vojnička. Hijetko biva, da pod go- 
spodarom, u svojoj moci bezgraničnim, postoji plemstvo s pravom 
nasljegja, a takvo plemstvo postojaše ipak u Perziji i jako i brojno. 
Kod ovog bilo naći velikih imovina, pa 1 visoke magistrature u njemu 
prelazile od naraštaja na naraštaj. Od plemića perzijskog niko u 
svijetu osorniji; ,oblasnicima arogancija čini se kao prirogjena“, veli 
Prokopije.“ Na dva vijeka prije Prokopija gledao je Amijan te iste 
plemiće, gdje se gizdaju biserjem i dragim kamenjem, zlatnini na- 
rukvicama i lancima; gledao ih ohole, lukave, okrutne, gdje smrću 





1 Procopii De Bello Pers. 1. I, c. 283. 
2 Ammiani Marc. 1. XVIII, e. 5. 
š De Bello Pers. 1. I, e. 11. 

* prijete kmetovima i prostadiji.! Slugama, što su ih dvorili za stolom, 
ili drugdje, nije bilo ,ni zinuti, ni pisnuti, ni pljunuti“, koje potonje 
inače lako shvaćamo, jer pljuvača bješe Ahrimanova. Ovi aristokrati, 
navadno uozbiljeni i namršteni, hodaju uza sve to laganim i elegantno 
nehajnim korakom. Po Amijanu, govore mnogo, ljuto, nesklapno: 
riječ im svagda prijeti, bili oni u sreći, ili se našli na nevolji. U 
vanrednim prilikama, spominje nam se zbor viših plemića, ,sav senat 
Perzijanaca“, po riječi Prokopijevoj; no redovne kakve skupštine pod 
autokracijom ne smije da bude. Pred gospodarom nikom će poniknuti 
plemstvo hvastavo i bahato. U ratu, stoje uz kralja odličnici pouzdani 
i Šutljivi, kojima je muk svetinja. 

Vojska perzijska. Perzijska se aristokracija ističe velikom rato- 
bornošću. Zdrav i čio bijaše rod ljudski u Perziji. Realistični Amijan 
opisuje ga živo.3 Perzijanci su malne svi suhonjavi, a čvrsti, radi 
trijeznog života i žarke klime. Crnomanjasti, ili žutosmegji, s dugom 
čupavom kosom i bradom obilnom, mrka su pogleda iz kozjih očiju, 
uz obrve svinute na polukrug i srasle ujedno. Da su ono mršavi i 
kosmati kao koze, rugao im se i Julijan pred rimskim vojnicima; no 
to hijaše poruga vojskovogje ironičara, koji prezrenjem neprijatelja 
hoće da svoje ohrabri. ,Krasota ženskadije sjaji se u Perziji“, veli 
Amijan. Premda južnjaci, ljudi imahu nošnju, što im sve udove tijela 
pokrivaše, od glave do pete, nego puštahu, da vjetar maše širokim 
rukavima i skutima odijela, živim bojama našarana. Tako odjevena, 
a nekako razmaženo hodeći, gospoda nisu pokazivala vanjštinu taman 
ubojnu, dok su u istini bili junaci. Pasali svagda mač, i na samoj 
gozbi. Perzijanci bijahu ponosni i u boju viteški, što Rimljani, obični 
im neprijatelji, priznaju bez okolišenja. Naročito su se odlikovali nji- 
.hovi konjanici, koji su se pod suncem sijali u teškom oklopu. Po 
koji pregalać, prije zametnute bitke, rado bi, u očima obiju vojska, 
izišao na megdan junački. Vidok Amijan naslikava nam veliko ko- 
njištvo perzijsko, na bojištu, kao cijelo od gvožgja; 1 viziri na že- 
ljeznim kacigama načinjeni su po spodobi lica čovječjeg, uz same 
rupe za oči i disanje. Od te konjice dio stajaše nepomičan s kopljima, 
a dio drugi, oboružan s lukom narodnim, odapinjaše, vještinom 1z- 
uzetnom, smrtonosne strijele, uz oštri fijuk. Strijele načinjahu kao 
oblak, a strjeljači se izmjenjivahu, dok bi se svi tulci iscrpli, te došlo 


1 I. XXIII, e. 6. 
2 Id. 1. XXL, e. 15. 
8 L. XIX, e. 9; 1. XXIII, €. 6; 1. XXIV, e. 4. 

do koplja. Prokopije ipak opaža, da njihovih strijela udar nije prejak, 
pošto luk vrlo ne napinju, j da je rimska strijela žešća zbog strijelaca. 
snažnijih tijelom ; no dopušta, da su ,perzijski vojnici u strijeljanju 
izvješteni više od sviju smrtnika“.! Viteški konjanici Perzije, što pre- 
tječu vremenom teško naoružane viteze dobi feudničke u Europi, obla- 
gahu kožom i konje svoje. U rasporedu na bojnom polju, iza kouja- 
nik& nalažahu se slonovi, s mukanjem i sa razvaljenim žvalima strava 
konjma i ljudma kod neprijatelja. Prema gospodskoj konjici slaba 
bijaše težačka pješudija sa štitovima duguljastim i izbočitim. kožom 
obloženim. Smatrani su pješaci tek kao pomoćnici, pa bijahu i po- 
služnici gospodi na konju. Ti prtljažari; ti kmetovi od nižeg roda. 
ne primahu ni plaće, niti nagrade kakove. Rješavahu bitku konjici. 
Po sudu oficira Amijana, ona brojna 1 sva oklopljena konjica, u kojoj 
svakome jašiocu pruživi oklop od željeznih pločica pristajaše kao da 
je od perja, zadavala je velikog strahu: ,njene jakosti, na polju otvo- 
renom, neizmjerno plašili se narodi“. Ovi se oklopnici borili i pješke, 
sa gradskih bedema: od tvrdog im oklopa odbijali se udarei. S njima. 
po ravnoj Mezopotamiji, Rimljani su imali uvijek najtežeg posla, pa 
se silnun najezdama perzijskim otvarao put i do velike Antiohije u 
Siriji. Nego, jednaka sreca Perzijance pratila nije po brdovitoj Maloj 
AZiji, 1 s toga tek jednom, za cara Heraklija. pri vanrednim  prili- 
kama, mogli su da Carigradu u glavu zaprijete. Prsa o prsa bijući 
se, Perzijanci bi brzo sustajali, no sipali, i uzmičući, strijele za sobom. 
Da ih tuku, pješaci bi rimski navalili u tijesnom redu i ubrzanim 
korakom. Dok bi se ovako ugnuli dugome daždu strijela, dotlen u 
okršaju padalo Rimljana srazmjerno manje Bila je naprotiv neruka 
rimska, kad bi konjanici perzijski, na samo bez svoje pješadije, prhli 
i razbježali se, onda se poviše puta vracali na juriš. Sponinjane su 
navalne vojske perzijske i od 100,000 vojnika, što konjanika. što 
pješaka, sa slonovima i pomoćnim četama od pokorenili naroda. Kako 
su se oni rado zanosili uspomenama iz doba Akemenida, u velikim 
vojskama iskazivala se i ,četa neumrlih“, kao najjunačnija rezerva. 
Po redovima, i do zapovjednika, lepršale su se zastave vatrene boje. 
Vladari bijahu gotovo svi ratoborni, te izlavahu sebe, ne rijetko, i 
u samom kreševu. Govoreći o jednoj poljskoj palači perzijskog kralja, 
Amijan piše, da slike u njoj prikazivahu kraljeve love, ,jer kod njih 
drugo se ne slika, ni reže u kamenu, doli razni pokolji i ratovi“.? 


—— 





! De Bello Pers. I. I, e. 18. 
ž L. XXIV, e. 6. 

A ratovi veselili vascijelo plemstvo. U sjajne oklopnike iz plemstva 
perzijskog, kakogod i u raskoš na tamošnjem dvoru, ugleda se rimsko 
niže carstvo, pa napravi sebi oklopnike, ,cataphracti“, poput onih u 
Perziji, što se perzijskom riječju zvahu ,elibanarji“. Na oči bijahu 
krasni tako. ,da bi rekao, e su to kipovi načinjeni Praksitelovom 
rukom“,' ama u Rimu i u Bizantu takvi su oklopnici služili uajviše 
Za paradu. U Perziji, naprotiv, sačinjavali su kao srčiku narodne 
vojske. lran, sa nesravnjivom svojom konjicom: sa pomoću  potči- 
njenih plemena, na rubu Arabije i Turkestana, kao god i po Arme- 
niji 1 po Kavkazu: sa vojskama napadnim od 100,000 po izbor mo- 
maka, što bješe za ona doba broj omašan; sa razvijenim ratarstvom 
i znatnom trgovinom: veliki je Iran moguo, da još jače i duže utječe 
u svjetske zgode i da se zar odbrani od lagane konjice potonjih Arapa, 
nosilaca islama. I sana tehnika grčko-rimska bijaše, dijelom jednim, 
Već prisvojena od Perzije. Ali su Perziju ometali razdori u palači 
kralja kraljeva i prečesti gragjanski ratovi. Bile su joj na štetu ne- 
procjenivu rasuta obitelj i despocija, zlo složena s bahatim plemstvom. 

Peroz i Kabad. Početkom ovog našeg srednjega vijeka kraljevaše 
u Ktezifon-Madainu Peroz (Peroses, Pherozes), čiji sin Kabad (Ku- 
bades)? zavojšti na rimsko carstvo, za cara Anastazija. Peroz je po 
redu sedamnaesti Sasanid. Njemu bilježi se vladanje izmegju godina 
458—484. O Perozu i sinu mu Kabadu Prokopije, koji je Kabadov 
savremenik, zna pripovijedati čudnih zgoda. Omotava osobito Kabada 
obilna romantika, u gdječemu malo vjerovatna. Ali romantika nicala 
kao po sebi na aristokratskom tlu Perzije i u ktezifonskoj palači, gdje 
se rovalo i plelo na svaku ruku. 

Ispod iranske visoravni, na sjevero-istočnoj crti tamo preko velike 
rijeke Oksa (Amu-darje), boravljahu u sadašnjem Turkestanu i po 
stepama Kirgiza, mnoga ljuta plemena, obično u ratnoj službi Perzije, 
no katkad i u opreci š njom. U ova doba, Bizantinci ih nazivahu 
Hunima Bijelima, ili Eftalitima. Usprkos hunskog imena, da nisu ono 
bili pravi Huni, čisto nam kaže Prokopije. Sa Hunima ne bijahu me- 
gjaši, niti imahu š njima zajedničkih običaja. Ne provodili zvjerski 
život, a držali se megjunarodnih zakona. Nisu se zapravo ni skitali, 
već nekako stajali naseljeni, pod vladavinom svog kralja. Tek jedna 
ustanova bila im čudnovata. Bogati izmegju njih uzimali k sebi do 


1! L. XVI, e. 10. 


2 Imenima prvi je oblik perzijski. Zagragjeni su oblici, obično izno- 
šeni od Bizantinaca. 

dvadeset i više drugara za stvlom; ti su smatrani kao sauživači či- 
tave bogataševe imovine ; ali, kad njihov gazda i gostitelj umre, red 
im je živima sići u grob š njim. Ovo za cijelo ne bijaše drugo, do li 
poznata nam uredba vojene družine (comitatus) germanske, ili galske, 
koja potonja dužaše družinare ne nadživjeti palog svog vogju. Pošto 
Prokopije izričito veli, da izmegju Hun ,jedini su ovi bijela tijela, 
a ne grdi“,! sva je prilika, da su to bili Turei. Na toj megji Irana 
stoje Turci od pamtivijeka, a radi pomiješanja s bijelim kavkaskim 
rodom u svojoj blizini mogli su i onda, isto kao i danas, istrti, u 
jednom dijelu naroda, fizičnu oznaku svoje žute pasme i prometnuti 
se u bijele ljude. S ovim Hunima zagazi u veliki rat Peroz, i zapade 
s vojskom u zasjedu. Poštegjen je pod uvjet, da pred kraljem hun- 
skim metaniše, i da se tvrdo zakune, e više ue će ratovati protiv 
Huna. Po savjetu mag& kod sebe, kralj kraljeva zbilja učini metani- 
sanje na osvit dana, ali u misli svojoj pred Suncem na ishodu, kako 
to bješe vjerski običaj u Perzijanaca. S takom  doskočicom svojih 
maga Peroz cijenio, da je riješen obećanja i ugovora. l)a ljagu ispere, 
povede mahom na Hune cijelu perzijsku vojsku, uz savezne pomoćnike. 
Pratilo ga svih triest njegovih sinova, sposobnih oružju. Zadesi opet 
Perziju silno iznenagjenje. Hunski kralj, za čije ime ne znamo, dade 
iskopati ogromnu dugu jamu, na granici do perzijskog grada Gorga, 
i pokriti je trskama i zemljom: na jami bio prekid jedan, neiskopan, 
kud na Perzijance nasrne, da onud i uzmakne, manja hunska četa 
konjika; pojuri za njom konjica perzijska, a proguta je jama. Propu- 
doše tu Peroz i svi mu sinovi. Perzija imala plaćati danak Hunima. 

Od kraljeve djece bio je kod kuće ostao jedan mladi momak, Kabud, 
koji će naslijediti oca. Mladiću Prokopije ističe vrlo oštru pamet i 
djelatnost. Nakon dvije godine ukinut je onaj sramotni danak. Nego, 
neiskusni samodržac bijaše 1 novotar strahovit. Uz druge zakone, 
napisa i taj, neka budu žene zajedničke Perzijancima. Uzbuni se 
narod, svrže bijesnog i manenog vladara, sveza ga i utamniči. 1Do- 
staviše na mjesto njegovo Balaša (Balaskes, Blases), Perozova brata. 

1 De Bello Pers. 1. I, e. 8. 

> Zbog nedostatka izvori, sad se megjuvlugje Balaševo računa razli- 
čito. Pri pomućenoj hronologiji, neki godine bilježe ovako: Peroz (458 
do 84), Balaš (184—8), Kabad (188—531), dok drugi stavljaju: Peroz 
(457—88), Balaš (488—91), Kabad (491—551). Regbi po Prokopiju 
(De Bello Pers. 1. 1, 6. 4—6), da je Kabad naslijedio odmah oca i 
vladao za dvije godine, pa onda za druge dvije godine sjedio na pre- 
stolu stric mu Balaš. 

Žacajući se proliti krv svog kraljevskog roda, zatvoriše zbačenog vla- 
dara u tako zvani ,gradac od zaborava“: ko zapadane unj, ime mu 
se ne smije spominjati pod smrtnu kaznu. Kabada posluživala u za- 
tvoru njegova prekrasna žena. Po uputi muža, ljubavlju zatravi ona 
tamničara, te slobodno izlažaše i ulažaše, dok učini, te se privuče 
gracu, s nekoliko konja uz ljude pripremne, jedan plemić, sužnju 
privržen. Kabad, izmijeniv odijelo sa ženom, ovu ostavi u kuli, i u 
mraku jedne noći pobježe i umače megju Hune. Oženi cer tamoš- 
njega kralja. Razlegne se onda bojni poklič po Bijeloj Huniji, pa Kabad 
s jakom hunskom vojskom provali u Perziju i zadobi presto natrag. 
Dade Balašu, stricu otimaču, zaslijepiti oči. Zasljepljivali ili vrelim 
uljem, ili usjalom gvozdenom iglom. Svog izbavitelja iz zatvora, ple- 
mica Seosa, nagradi Kabad kraljevski. lTčini ga kao nekim velikim 
vezirom, postavivši ga, preko običaja, nad svom vojskom i nad cijelom 
upravom. 

Kabadov rat s Anastazijem. Pomenuti dogagjaji, iza nekog vre- 
mena, posredno budu uzrokom rata megju Perzijom i Bizantijom. 
Za onu obilatu pruženu pomoć, a možda i za potonje druge usluge, 
dugovao je Kabad veliki novac hunskome kralju. Od rimskog cara 
zamoli on zajam. Anastazijevi savjetnici mišljahu, da je carstvu ko- 
risno, svagjaju li se Perzijanci i Huni i taru li se megju sobom. 
Car zajam uskrati. Na molbu dade odgovor, da će inu novac uzuj- 
miti, ako dostavi pismenu obvezu, što bješe uvrjeda za kralja kra- 
ljeva i za mazdejca, čovjeka od istine i vjere neprelomne. Razljućeni 
Kabad prekinu, god. 502 mir s Bizantijom, koji nepomućen trajaše 
od kakovih osamdeset godina o tragu. On batali ugovor megju 
Bahramom V i Teodozijem II. Istom djedovi ondašnjih Perzijanaca 1 
Rimljana bijahu se borili. 

Svi Bizantinci ovaj rat označuju žestokim i krvavim. Imajući i 
Hun& uza se, Kabad provali naglo u rimsku Armeniju, popljačka je 
bijesno i odjuri u Mezopotamiju, gdje je preko zime stao opsjedati 
Amidu. Metropola Amida bijaše Rimljanima najtvrgji oslon na strani 
gornje Mezopotamije. U gradu, zatečenu iznenada iz čista mira, ni 
vojske, ni spreme: ali se Amigjani ipak hrabro odupriješe. Kulu jednu 
branili čak i monasi. Na zidodere perzijske bacalo se balvana sa 
gradskih zidova; nasip jedan, viši od bedema, gragjani srušili pod- 
rovom, te su zakopani malne svi neprijatelji, što se na njem nalazili. 
U jadu, Kabad već dizao uzaludnu opsadu, i Amigjani podvikivali 
i rugali mu se sa bedema, kad al Perzijanac jedan otkri starinski 
lagum, potkopan do kule, čuvane od monah. Krozanj četa perzijska 

ugje noću, sasječe monahe čuvare, pa se u zoru zametnu onuda 
očajni boj. Kabad dao primaknuti k bedemu ljestve, i na ove bez 
prestanka tjerao vojnike svoje, koseći sabljom krivuljom, akinakom, 
svakoga, koji bi uzmicao. (irad je zauzet u osamdeseti dan opsade, 
i Kabad na slonu uljeze unj veličanstveno. Zapovjedi pokolj. Ami- 
dejski hierej najposlije umoli kralja, da se pustoj krvi kraj učini. 
Ostavivši posadu od 1,000 vojnika, Kabad odvede roblje, no naskoro 
sve ih otpusti kući. ,Prema ovim sužnjima“, primjećuje Prokopije, 
»upotrebi filantropiju, kralja dostojnu“.! Pade i grad Teodoziopolj u 
Armeniji. 

Na prvi glas prekršenog mira, brižni Anastazije maknu iz Hurope 
u Aziju vojsku Goti, Besa i drugih Tračana. ,Bolje vojske na Per- 
Zljance odavna carstvo ne vidje, niti će je kašnje vidjeti“, veli naj- 
bolji sudac u vojnom poslu, Prokopije.“ Vogje bijahu vrsne: dva 
magistra ,in praesenti“, Patricije 1 Hipatije, carev nećak po sestri, 
pak Areobind, magistar u Anatoliji, porijeklom Got i Asparov unuk 
po Ardaburovoj jednoj ćeri. Vojevali još u istoj vojsci, no kao pod- 
regjene vogje, Justin, potonji car, i Vitalijan, uz oca Patricijola, 
Anastazijev potonji protucar. Da vojnici ne bi ni u čem oskudijevali, 
postavi Anastazije nad blagajnom i opskrbom, S vlašću neograniče- 
nom, Egipćanina Apiona, odlična patricija, čovjeka rijetke djelatnosti. 
Ali ta jaka i sjajna vojska nepodesno bi podijeljena na četiri zapo- 
vjedništva. Vojskovogje se ne slagahu, naročito Hipatije s Areobindom. 
Tromo sabra se vojska, a vogjena je nesustavno, dok podleže Amida, 
u koju Kabad metnu posadu, pa uzmače. Ne našavši neprijatelja, 
Rimljani razvezano, svaki vogja za se, stali upadati u Perziju. Ob- 
znanjen o tome, velikom brzinom Kabad nahrupi megju rastresene 
neprijatelje. Odio jedan rimski ode bez obzira, napustivši oko; dva 
su druga, pošto isjekoše četu Huna, zatečena, gdje se bez oružja od- 
marahu, kupajući se u jednom potoku, ili gotoveći objed, i većinom 
izginuše pod kopljima perzijskih konjika, bahnulih iznenada. U neki 
mah zastade pobjednik Kabad. Javiše mu, da su Huni provalili n 
Perziju. Kralju je bilo ići na sjever i tamo dugo vojevati. Preko zime 
od god. 603—4 Rimljani opsadili Amidu, i u njoj posadu perzijsku, 
koja hrabro odbi nasrtaje, ali napokon, glagju izmorena, predade 
grad za 1,000 litara zlata. Da se nedjelju dana još sačekalo, grad 


1 De Bello Pers. 1. L, e. 7. 


ž e, 8. Ne kaže broj vojnika, dok ga kaže Marcelin (Chron. an. 5083) 
od samih 15,000, valjda neispravno. 

bio bi i onako pao. I dalje, do god. 50Đ, otezalo se ratovanje. Car 
bijaše odazvao nećaka Hipatija i vodstvo povjerio novome magistru 
Keloru, vrsnome zemljaku svom iz Ilirije, koji povede sobom 2,000 
novih vojnika, pa, žareći i paleći na kraju perzijskom, u malo da 
se ne dokopa i pretvrdog grada Niziba. Dotle Kabad imao goniti 
Hune i gušiti ustanak Kaduzija, gorana naseljenih do Kaspijskog 
jezera, pa kad se i kuga pojavi u Perziji, sklopi s Rimljanima pri- 
mirje na sedam godina. Rat se svrši neodlučno. Ipak, njim koristeći 
se, Anastazije utvrdi obje granice, mezopotamsku i armensku. Od 
male varoši Dar& načini u blizini megje, a suprot Niziba, grad s jakim 
bedemima, ukrasivši ga crkvama, trijemovima, kupeljima, i prozvavši 
ga, po svojem imenu, Anastaziopolj. Sve je to dovršeno do g. 50%. 
I Amida je obnovljena, a pritvrgjen, na drugoj granici prema Perz- 
armeniji, Teodoziopolj. Podizanje megjašnjih novih branika protivilo 
se starome ugovoru, koji uglaviše Teodozije i Bahram, te je Kabad 
prigovarao, no ga Anastazije utiša, što novcem, što prijetnjom rata 
ponovljena. Car od onda očuva trajni mir u Aziji. 

Stranačke trzavice u Bizantiji: Prazini i Veneti. Usred 
perzijskog rata, ili uoči njega,! sluči se u Carigradu smutnja s ve- 
likim krvoprolićem. Smutnju učiniše dvije hipične strane. 

Pomenusmo jednom stranku Prazini, kad ona uskliče Zenonu pri 
njegovu povratku na presto. U Carigradu ništa nemirnije od Pra- 
zin& i suprotnih im Veneta. U starom Rimu, i po rimskoj carevini, 
utrke u cirku, zar uzete od Grka, kojima bijahu dio olimpijskih 
igara, već odavna se uobičajiše. Gatka kazivala, da sam Romul! uredi 
» Circenses“, na čast Suncu i bogovima, i po bojama razluči i prozva 
četiri stranke. Rimska su gospoda držala i gajila, u svojim ,villama“, 
konje viteze, pak izvodila ih na utrkivanje. Pobjeda pribavlja slavu 
i konju i jahaču, ovome, često puta, i bogastvo. Natpis, nagjen u 
Rimu, obavješćuje nas, da je Mauritanac Krescent, kao kočijaš, kroz 
deset godina dobio milion i po sesterc&.ž Da se takmac utrkivač upro- 
pasti, polažu se kletvene ploče u grobove, misleći, da će mrtvi oba- 
taliti one, čije je ime na pločama napisano. Za hipičnu igru sve 
jače su se zanimali gledaoci, osobito za careva. Neron tražio slavlje 
u kočijaštvu; Kaligula bio žestok strančar za Prazine, Vitelije za Ve- 


! Godinu 503 bilježi Teofan (Chron. A. M. 6997), 501 Marcelin, a 
498 Chron. Pasech. (p. 608), ako tu nije i više od jedne tučnje. Mar- 
celin pominje jednu i u god. 507. 

ž Po ondašnjoj novčanoj moći sesterea, kao da bi mi rekli: milion 
i po fran., od prilike. 

nete. Utrkivači ,prasini“ (zeleni) i ,veneti“ (plavi) nazivahu se ovako 
po boji njihova odijela. Osim njih postojahu ,albati“ (bijeli) i ,ru- 
sati“ (rumeni), kojima Domicijan, davač presjajnih igara, toliko u 
Cirku, koliko u amfiteatru, primetnu i kočijaše sa zlatnom i srebrnom 
bojom ; ali se s vremenom svi ovi redovi stekoše u ona dva prva. 
Hristjanstvo učini, te se ukinuše krvne igre gladiatorske. pa i sa 
zvjeragju u amfiteatru; otud igre u cirku s bigama i kvadrigama još 
većma učestaše, uz veliko saučešće naroda. U prostrani cirk mogao 
uvijek prosti svijet da se u jačem broju zgrne. U Rimu ogromni 
Kolisej sadržavao je do 80,000 gledalaca, no u cirku se, kašto, bro- 
Jalo njih i do 360,000. 

Strast sakupljenog općinstva, koja pracaše utrke, uspe se u cirku, 
ili hipodromu bizantskom, do vrhunca. A to je i lako razumljivo. 
Živahni grčki narod po Istoku, nemajuci posla u političkom životu, 
a sad i u samom općinskom posve malo, otkako Anastazije kuria- 
lima oduze rasporezivanje, ta) narod dao se, vidjesmo već, u ras- 
pravu vjerskih pitanja, onda i u besposlien hipičnih igara. Opklagjali 
se za razne igrače i po tome se cijepali u stranke, naime u rečene 
Prazine i Venete, u Zelenaše i Plavaše. Samo časom da pomislimo 
o sadašnjoj nervoznosti u Engleskoj kod ,Derbv“, u Francuskoj kod 
»Grand Prix de Paris“, što se davaju jednom u godini, za jedan 
dan i jedino sa konjima, shvaćamo odmah strast Zelenaši i Plavaši 
pri dramatičnijem prizoru dvokolica i četveroprežnih kola u više- 
dnevnim potresnim igrama. Po pravilu, trkalo se u 24 navrata, a u 
svakom navratu do € puta uzduž cirka. Glavom car pribivao utr- 
kama u hipodromu, sjedeći na sjedalu uzvišenom. Konstantin u novoj 
prestolnici načini cirk, nalik onoga u Rimu, i u cirku carsko sje- 
dalo, kome bi car iz palače prilazio stubama na zavojicu. Cešće sam 
vladar svojom bi rukom dijelio nagrade kočijašima slavodobitnim. 
Sve bilo uzbugjeno, ushićeno. Za zgode u hipodromu zanimalo se 
sve, muško i žensko, bogato i nebogato, tako reći od cara do ulič- 
noga derana. Bijaše kano dika za imucne ljude stranci svojoj dari- 
vati lijepa kola, svojim troškom hraniti konje. Pokrovitelji ti zvahu 
se privrženici puka, omuorsvovrec, a Oraaoyo:, slavni negda republi- 
kanski naziv, vogja stranke, koji bi držao knjigu upisanih pokrovi- 
telja. Takih bogatih davača brojili Zelenaši, na razmaku VI i VII 
vijeka, do 1,900; Plavaši 900 njih. U Carigradu, svečanost utrki 
povećavala se još okolnošću jednom. U cirku, kao i u teatru, uzvi- 
cima se izražavalo, do prigode, javno mnijenje, to već od vremena 
rimske republike. Pučko mišljenje, ne nalazeći u carskoj Bizantiji 

drugdje oduška, još jače izbijalo, klicanjem i podvikivanjem, preko 
igara. Šta više, katkad i sam car, služeći se naročitim elasnikom. 
ulazio bi u razgovore s poglavicama dviju stranaka. Kao što u erkvi 
nerijetko pri vjerskim sporovima, tako i u hipodromu, pri političkoj 
ili stranačkoj vanrednoj prilici, puk bi izjavio nazore svoje. Hi- 
podrom, u neku, postajao ,forum“. Taj običaj očitovanja, koje sad 
sebi prisvajaju dvije pučke stranke, dru, jest kano slabački zadnj 
glas nekad suverenog rimskog naroda. 

Dvije stranke, svaka pod svojom zastavom, zelenom ili plavom. 
prometnute su, već u Anastazijevo doba, u prave fakcije. Natječu 
se, svagjaju i mrze megju sobom do zla boga. Zaboravljena je pri 
tom domorodna dužnost, ne gleda se na neprijatelja sa strane. Šta 
Bugari i Slaveni, tamo preko Dunava u mutljavini barbarskoj ? Šta 
li opasna Perzija? Koješta! Glavno je to, da jedna stranka, ro u£39:, 
ne nadmaši drugu. Bivalo je svagdanjih zadjevica. Omraza izmegju 
fakcija tako se važesti, da se češće dolazilo do tučnje i do ubijanja: 
nasrtalo se na kuće svojih protivnika: bjelodano na ulici ubijali se 
ljudi. Pri silnoj trzavici, više bi puta i sama pravda malaksala, pošto 
su se i neki suci bacali u vrtlog toga strančarenja. Kazne malo ko- 
ristile; malo pomagala 1 riječ sveštenika, koji se jadahu nad tim 
bijesom. A _komešali se, udarali u mahnite vjetrove, Zelenaši i Pla- 
vaši ne samo u prestolnici, već i u Antiohiji, u Aleksandriji i u 
svakom ovećem mjestu, gdje se držahu utrke: ,otuda (iz Carigrada), 
kao neka zaraza“, piše Prokopije, ,zlo provali svuda po rimskoj ea- 
revini“.! Od istog autora niko življe ne slika nam, u kratkim pote- 
zima, svu ljutinu i besmislicu ovog stranačkog trzanja, ovog raz- 
dora, od koga bi zaplamtjela pokatkad cijela carevina. ,Od starine“. 
veli on, ,u svakom gradu postoje suprotne stranke Veneti i Pra- 
zina, ali je noviji bijes, koji zbog tih imena i boji tjera ljude, da 
blago troše, da tijelo izlažu ljutim udarcima i samoj smrti. Hrdaju 
se sa suparnicima, a da ne znaju za što: biju se, dobro znajući tek 
to, da ih čeka, ma i nadjačali protivnika, tamnica, pa čak i smrt. 
Megju sobom ničim uvrijegjeni, zamrzice jedni na druge mržnjom 
bez kraja i kouca, makar otprije bili prijatelji ili rogjena braća. Za 
stranačku pobjedu zapostavlja se svaka druga svetinja: ne misli se 
ni na zakone. ni na državu, niti na pogibelji, ili unutrašnje, ili 
spoljne. Sve da je i u najtežem domovina ozlegjena, ne mare oni 
za to, samo ako je stranci dobro, jer ovako zovu sumišljenike. Raz- 


1 Hist. Arc. e. 8. 

Menu Bizantinca, kao prefekta vigila, vrhovnog gradskog policajca. 
Prazini se na to uzbune, Mena hoće da neke uapsi, pa, kad oni 
umaknu u jednu crkvu izvan grada, uzme gotsku stražu i glavom 
ode tamo. Bundžiju jednog, pritajena "pod oltarom, dao posjeći i 
glavu mu baciti s mosta na Orontu. Strčali se pomamljeni Prazini, 
Mena nasrne na njih sa stražarina i sa Venetima, ali nadbiju ih 
Prazini. Onda ovi žare i pale po gradu, komit pobjegne iz Antiohije, 
Mena je uhvaćen, uškopljen, vučen po ulicama, obješen i spaljen. 
Car komitom u Orientu učini Ireneja, koji utjera strah u grad, strogo 
kaznivši izgrednike. 

Anastazije vrsno upravlja, no uznemiruje carevinu vjere 
radi. I pored toga, što bi strast Zelenaši i Plavaša pokatkada uski- 
pjela do nereda i uzbune, istočna je carevina, za punih dvadeset 
godina, bila srećna pod mudrom Anastazijevom upravom. Što je 
carev kip, god. ĐO6, na previsokom stupu usred jednog trga stojnog 
grada uzdignut, to bijaše zasluženo priznanje vladalačke njegove 
skrbi. Car olakša, vidjesmo, gragjanima terete, a opet sredi državnu 
financiju tako valjano, da je vazda pri ruci imao novca, čim da 
doskoči svakoj potrebi redovnoj i vanrednoj. Hvali ga savremenik 
Malala, što, tako reći, u svakom gradu Romanije, ozida gragjevine, 
vodovode, bedeme, očisti luke, podignu javna kupališta.! U njegovu 
vremenu silni potresi oštetiše Carigrad, velika Antiohija gotovo sva 
pade, ostrvo Rodo bi razrušen: na nužne popravke car udijeli mnogo. 
Gradovima potrebnim za više godina otpustio bi daće; isto ovako i 
krajevima, od neprijatelja oplijenjenim. Što se pak tiče opasnosti sa 
strane, bijaše s Perzijom uglavio mir, dok na odbranu stojnog grada 
i okolice mu protegnu od mora do mora svoj veliki zid. Ako i nije 
slavno, opet je ratovao časno. Samo što mu vanredni pustolov Mundo, 
Atilin unuk, kog ćemo docnije bolje upoznati, smlavi bezkažnjeno, 
god. 505, u Meziji na rijeci Margu (srpskoj Moravi), vojsku od 
10,000, ali bez daljih težkih posljedica. Flota je carska od kojih 
100 ubojnih drugih lagja, a isto tolikih dromona, krstarila do Ita- 
lije. Car, vrsni upravitelj, mogao je da bude sasma zadovoljan sa 
dvaestogodišnjim svojim radom (491—911). 

Vjerska tržavica udari u svu carevinu god. 911, a sa Anastazijeve 
krivnje. U pogledu vjere Zenonov henotikon bio na snazi još uvijek, 
kao državni zakon, no uz onu slobodu vjeroispovijedanja, koju pripusti 
Anastazije i koju spomenusmo gore.“ Već kazasmo, da car 496 god. 


1 €. 16: 
ž> Na str. 64—-5. 

maknu sebi neugodnog carigradskog patrijara  Eufemija, i da na 
mjesto njegovo dogje Makedonije, pristajući na henotikon. Ipak iz 
pohrane crkovne ne dade pisma, kojim se car bio Eufemiju obvezav, 
da ne će u vjeri išta promijeniti. Novome patrijaru hvalila se dobrota 
i milosrgje veliko. Čeljade neko htjede ga ubiti mačem iz zasjede: 
patrijar mu odredi mjesečnu hranu. Isto učini i prema nekim ubogim 
svetogrdnim kradljivcima. S Makedonijem regbi da se je dugo slagao 
Anastazije, čijim potaknućem patrijar se pobrinu, da privede slozi 
manastire u prestolnici, razdvojene radi henotika. Ali Anastazije, to 
mi znamo, bijaše u duši rovar vjerski. Kao obzirau upravitelj, želio 
mira državi po slovu henotika; kao osoba, naginjao je Eutihu, i 
možda povrh toga još gojio neke ideale stramputne sasma. Kažu, da 
car sebi pronagje nekog maniheja iz Cizika, bajagi  prezvitera, koji 
se usudi, u carskoj palači Helenianu, bojadisati čudnovatih slika, 
drugojačijih od svetih crkovnih ikona.! To puk uzmuti, a kako se 
Anastazije bojao iskazi, dade nalog gradskome prefektu, da ga u 
litijama prati, što i kod susljednih vladara otad ugje u običaj. Dozva 
u prestolnicu i manihejskog jednog revnika, Ksenaju. Uzrujaše se 
kler, monasi i narod. Careva onog prijatelja patrijar Makedonije ne 
ndostoji ni općenja, ni govora, te je iz grada brzo opremljen natrag. 
Drugi monasi, Eutihovci, dvjesta njih, došli iz Azije, da se u Uari- 
gradu razmeću protiv Makedonija i sabora haleedonskog; Anastazije 
ih lijepo dočekao; njima pomagali, pri mućenju, sumišljenici klerici i 
laici u gradu. Tada dohrlili iz Palestine u Bizant na otpor protiv 
smutljivaca i drugi monasi ,bogonosci, potaknuti božanskom rev- 
nošću“.2 Sve bilo napeto; slutilo sve na oluju vjersku. Bijahu se 
u gradu pojavili jošte i poslanici aleksandrijskog patrijara Jovana. 
Kako Egipat poprijeko pristajaše uz Eutiha, obećavali ovi caru, u 
ime Jovanovo, do 2,000 litara zlata, bude li on jasno osudio halee- 
donski sinod. Niti s tima poslanicima ne htje opciti Makedonije, ka- 
zavši caru, da se sinod onaj ne da anatemisati ,bez ekumeničnog 
sabora, uz rimskog episkopa prisjednika_prvog“.? Svuda se javljahu 
nesuglasice. Antiohijski patrijar Flavijan teška srea bio potpisao he- 
notik, dok Ilija, jerusalemski patrijar, otpisa caru, da se on drži 


! Doenije pisaše i u Zapadu, da bi se on, prigodno, podrznuo isprav- 
ljati čak evangjelja, ta djela ,prostaka“ (Isidori Hisp. Chron. e. 113). 
Ovu vijest već bilježi episkop Viktor. Ton. u svojoj kronici, pod 
god. 506. 

ž Theoph. Chron. A. M. 6002. 

8 Id. ib. 

sinoda haleedonskog. Megjutim  Aleksandrinci, pod patrijarom  Jo- 
vanom, caru postaviše kip. U samoj carevoj rodbini puče razdor. 
Monah Dorotej iz Aleksandrije, pravovjeran, sastavi knjigu Vozveošx 
i uruči je Magni, ženi Anastazijeva brata, takogjer pravovjernoj, koja 
je djeveru dade na čitanje u nadi, e će ga obratiti. Car je pročita, i. 
razljućen, zatoči Doroteja u jednu egipatsku oazu. Ona tragedija sa- 
državala proroštva iz prilika dnevnih. Patrijaru Makedoniju ostajahu 
privrženi, ujaku uskos,. Anastazijevi nećaci, Hipatije, a osobito Pompej. 
s pobožnom i milosrdnom svojom ženom. 1 augusta Ariadna preko- 
riće poslije muža, kao ,uzročnika mnogih zala hristjanima“.! 

Buna u Carigradu zbog trizagija. Naravno je, da usred toli- 
koga goriva od jednom planu vatra. Iskra, što će se njom svud za- 
paliti strašan požar vjerski, vrenu u Carigradu radi trizagija. Taj je 
trizagije glasio: Žooz 6 ie0:, Zorvog ipuo0s, Zoz ROzvaro:, kra rave) 
žjinsvv duže! Svet Bog, svet jak, svet besmrtan, sveta Trojica! Po- 
miluj nas! Kazasmo već, da u liturgiji, pri tome trokratnom zazivu 
svetosti Božje, antiohijski patrijar Petar, za vremena cara Leona 1. 
umetnu, na mjesto ,sveta Trojica“, riječi: ,razapet za nas“,? čime 
se po Futihu izrazivalo, da je Isus razapet, ne u spodohi čovjeka, 
nego kao Bog. Prizivanje ovakovo otad povlačilo se, manje više, po 
erkvama azijskim, a sadržavalo posreduu potvrdu eutihianskih na- 
zora. Riječi trizagija bijahu najsvečanije. Od trizagija ništa svetije u 
hristjana istočnih, koji 1 jutrom, ustajuci iz postelje, onako se mo- 
ljahu u slavu Trojice. Pričalo se, da sami angjeli jednom naučiše 
molitvu Prokla, carigradskog patrijara. Netom sveštenik pristupaše 
k oltaru, hieropsalt bi je zapjevao s amvona. Anastazije nakani se, 
da se i u prestolnici, kao što već bivalo u mnogom gradu Azije, 
trizagij. po eutihijansku promijeni. 

Jednog dana nedjelnog 511 god.,š dogje, po zapovijedi carevoj, u 
crkvu gradski prefekt Platon, pope se na amvon i glasno izreče tri- 
zagij, s dodatkom. Nasta užasna vika i buka. Neki od vlađine stranke 
bijahu plaćeni, i došli u erkvu s batinama. Pjevaju jedni molitvu 
preinačenu, ali ih nadvikuju drugi, većina, iz svega grla pjevajući 
kao i prije. Zavrgnu se opća tučnja. Razbijenih glava novotari su 
izjureni iz crkve. Platon, i ako u milosti prazinske stranke kao neg- 
dašnji joj poglavica, u malo da nije rastržen, i jedva se izmače. te 
se sakri. Buna strahovita provali iz crkve i pronese se cijelim gradom. 

1 Id. A. M. 6005. 


* Na str. 39. 
3 Marcelin bilježi dan 6 nov. 512 god. 

Sutradan je gungula, krvavo ugušena, u atriju erkve sv. Teodora: 
no treći dan zgruu se narod na trg Konstantinov, najveci u Cari- 
gradu. Pobožnici, rasgoropagjeni, zapalili muoge kuće. Uz to mije- 
šali himne i litanije sa psostima i kletvama. Danju i noću pjevali, 
vikali, trkali po gradu, osobito goneći monale, pristalice Anastazija. 
Ušli u dom Sirjanina Marina, jednom pretorijskog prefekta, tad lo- 
goteta, to jest visokog računovogje i predstojnika erara. Mariu bio 
iz Istoka, pa mislili, da on ono savjetova caru. Njega ne našavši u 
uredu, jer pobježe na glas, e nanj ide mnoštvo, oplijenili erar. dro- 
beći srebro i dijeleći megju se. Zgradi po tom podmetnuli vatru. 
Drugog čovjeka iz Istoka, monaha jednog, omiljela caru. zatekli 
negdje, pogubili, glavu mu odrezali, natakli je na koplje i gradom 
pronosili, uz urljavu: ,Ovaj je zasjednik Trojice! Ovaj je miljenik 
neprijatelja svete Trojice!“! I monahinju jednu, od cara vrlo čašćenu, 
ubili i s monahom vukli, prostački ih svezavši zajedno, onda oboje 
spalili. Buna neodoljiva sve obori preda se. Grdili i psovali Anasta- 
zija maniheja; nabacivali se na crnu mu pamet. Dok careve kipove 
rušahu, trg Konstantinov pretvoriše sebi u tabor, kud donesoše gradske 
ključe i vojne znamene. Senatore, Celera i Patricija. odaslane, da ih 
primire, dočekaše krupom kamenja. Neki sa trga odoše u hipodrom 
do careva sjedala, noseci krst i evangjelje, i zapojaše tu neskvrnjeni 
trizagij. Vikalo se: , Drugog cara Romaniji!“ [šli gomilom i do kuće 
plemenite Julijane, žene magistru Areobindu, nama poznatu iz per- 
zijskog rata, i klikovali ovome, kano caru: Areobind pobježe i utaja 
se. A car? šta će car? Anastazije iz Blaherna dogje u grad, i uzagje 
na sjedalo u hipodromu, bez diadema. Sav svijet nagrnu za njim. 
Carevi glasnici dovikaše množini, da je Anastazije eto sasma pri- 
pravan imperatorsku vlast položiti, ali svi ne mogu da caruju, nego 
jedan mora da vlada. Prizor nikad i nigdje nevidjen! Usred dima 
groznog ustanka, srebrokosi starac od već prevaljenih osamdeset go- 
dina, nezastrašen i neslomljen. gleda bijesnu narodu oči u oči! Sto 
videći puk“, veli pravovjerni Evagrije, ,okrenu se kao nekim Božjim 
nagonom, i Anastazija nagovori, da vijenac sebi opet postavi, obeća- 
vajući, da će miran biti“.2 I Anastazije ,obeća sve i sva“, primjećuje 
Marcelin, a tamo ništa ne održa." 

Kad se svi kući razigjoše, car dade pohvatati glavne izgrednike i 
buntovnike: neke kazni smrću, neke pritvori kroz gradskog prefekta. 





1 Malalae e. 16 — Cedreni p. 631. 
š L. III, e. 44. 
8 Chron. an. b12. 

Strah utiša prestolnicu, u onaj mah. Ali će Anastazije, sve to većma 
zanesen svojim rogjenim mišljenjem, napuštati pravac državničke sno- 
šljivosti u pogledu vjere. Početak hi učinjen s trizagijem u Carigradu, 
pak sada on sve dalje tjerao, te se razvrže sasvim s patrijaron Make- 
donijem. Neprijatelji krivili patrijara, da je uzročnik ustanku, no to 
se nije dalo dokazati, već ako se htjelo, da patrijar ćuti i onda, kad 
se Ss novim trizagijem kaljala njegova vjera. U prošloj buni reghbi 
da je on, moljen od cara, više mirio, nego li razdraživav. Anasta- 
zijevu novotariju Makedonije, dakako, tad osudi, a i potad osugjivav. 
Dok careve pristalice u litijama pjevahu eutihijanski tnrizagij, dotle 
Macedonijevi igumni i monasi litanijali trizagij po staroj, i narod uz- 
vikivao ovima: ,Zdravo, ortodoksi |“! Nego, manjina jedna i u kleru 
bila za cara i protiv patrijara, pa su se oko ovoga zamke počele 
plesti od samih klerika i monaha, s episkopom jednim na čelu. Co- 
vjeka, poštovana i ljubljena sa čistoće života i ortodoksije, ocrnjivali, 
da je raspušten i da je Nestorijevac. Navaljivali nanj i javnim psov- 
kama, dok odani mu puk, megju njim i sami pripadnici carskih 
shola, hrabrili su sebe i njega, govoreći: ,Vrijeme je mučeništva, 
ne napuštajmo oca našeg !“? Nagjoše se dva mlada nitkova, koji Ma- 
kedoniju podvališe sramotno djelo, dostavivši prefektu pismenu tužbu. 
Makedonije kazivao, e je gotov da odgovara, ne samo u pretoriju, 
već i u pozorištu, ako se hoće; ali do sudbenog ročišta nije došlo, 
jer su se bojali puka. Policajni ministar, ,magister officiorum“ Kelor, 
noću izvuče patrijara iz episkopija; odvedoše ga u Bitiniju, i poslije 
osudiše nenazočna. Sutradan, iza počinjenog nasilja, odabraše drugog 
episkopa, nevaljalog prezvitera Timoteja I (511—8), koji dade, prije 
liturgije, skinuti sliku Makedonijevu, po starinskom običaju obješenu 
u crkvama. Uzeto je onda iz velike crkve, i napokon caru doneseno, 
svojeručno pismo, davna ona obveza za sabor haleedonski. Car pre- 
mrsku obvezu raspara. Ovo se sve izvrši još u god. ĐII. 

Žalostila se s ovih prizora ostarjela augusta Ariadna. Anastazije 
se dao u posao neharan i traljav. Pod izlikom nestorianizma, zba- 
civao arhijereje; dosagjivao prezviterima i gjakonima, radi halce- 
donske dogme. U Carigradu, neki su metnuti u aps, neki se odatle 
razbjegoše u Rim i po Feniciji. Pri tome bilo i nereda i krvi. 
Na monahe, protivnike nametnutog patrijara Timoteja, nahrupi go- 
mila težaka: razvaljeni su oltari u crkvama, rastaljeni sveti sudovi 


1 Theoph. Chron. A. M. 6005. 
ž Id. A. M. 6008. 

i poneke su osobe usmrćene. Makedonijeva sudbina stiže, god. 512. 
i patrijara u Antiohiji, Flavijana. Monasi, protivni halcedonskom sa- 
boru, navališe nanj, da on taj sabor anatemiše; gradski puk odbi 
silu silom, i mnoge baci u rijeku Oront: dotrčaše u Antiohiju i mo- 
nasi, Flavijanovi branioci, te bi mješavina još veća. Državna vlast 
izagna Flavijana, koji preminu ispovjednik vjere, zatočen u Petri na 
kraju Palestine. Naslijedi Flavijana monah Sever, žestoki monofizit. 
U Jerusalimu ostupi Ilija, na čiju stolicu sjede poslušni Jovan. 1 
Ilija umrije u zatočenju. Ovako. čisti suprotnici halcedonskog sabora 
zauzeše sve istočne patrijaršije. Velika patrijaršija zapadna, sa Simaliom 
(498—514) i Hormizdom (514—28), osta jedina nepotčinjena Ana- 
staziju. U Rimu vladaše Ostrogot 'Teoderik. 

Tekla je dvaestidruga godina njegova carovanja, kad Anastazije 
prihvati načelo državne jedinstvene religije i skrenu stazom, što se 
orosi krvlju, sa vjerske žestine i gruboće onih doba.! U blagoćudnog 
čovjeka, koji se u ime vjere učini progoniteljem, ukazuje se ipak 
žica prirogjene dobrote. (dod. ĐIG prizva iz Ilirika k sebi pet pravo- 
vjernih episkopa, megju kojima rječitog Iaurencija, s kim je dugo 
u dvoru vjerski spor raspravljao: palo tu i oštrih i krupnih: Lau- 
renciju car ipak ponudi i novca za povratak, no uzalud. Kad Sever, 
u mjesto svrgnutog Flavijana, zasjede stolicu antiohijske patrijaršije, 
izopćiše ga dva smjela episkopa iz mitropolije apamejske u Celesiriji. 
Car, izviješten, naloži duki libanske Fenicije, neka dva ona nemir- 
njaka ukloni. Nego, dvojicu episkopa branjaše puk njihov, pa duka 
pisa caru, da to bez krvi ne ide. ,Treba kazati djelo“, pripovijeda 
ovdje Evagrije, ,filantropički učinjeno od Anastazija. a nezabilježeno 
historijom, već posvjedočeno od otaca. Toliko čovječnosti bješe u 
Anastazija, da je razgovijetno otpisao Aziatiku (duki), kako on ne će 
da se išta ovrši, pa ma bilo to veliko i važno. ako se i ciela kaplja 
krvi prolije“.2 Ponegdje, carevo je ime izbačeno iz erkovne čitule i 
molitve, a bezkažujeno. (Cak i živ on je anatemisan, u Jerusalimu. 
Carevoj novotariji pridjede se i pusta šala. U ovo doba krsti se Ala- 
mundar, filarh Saraceni, ili veliki šeik arapski. Kutihianski patrijar, 
pomenuti Sever, oprenii k njemu dvoje episkopa, da obraćenika sklone 
na svoju. Reče im Alamundar: ,Primih danas pismo. da je umro 


1 Nije ispravno ono, što Am. Thierry (Histvire d' Attila et de ses 
successeuwrs, 1864, v_ I, p. 305—6) piše o gonitelju Anastaziju, u opće. 
Po vijestima i šamih Bizantinaca, njemu nesklonih, gonjenje pada istom 
u ovo doba. 

Žž L. III, e. 34. 

arhangjel Mihajl. —- Ta to nije moguće! — Pa kako onda sušti Bog 
bi razapet za nas i umrije?“! 

Rat Vitalijanov. Pobornik haleedonske dogme i osvetnik zba- 
čenih patrijara javi se Vitalijan, u god. D13.2 Jedni ga kažu Tra- 
čaninom, drugi Skitom: rodi se, naime u Traciji, od Skita ovca Pa- 
triciola, vogje federata ili plaćenika stranih. Mi ga uz oca vidjesmo, 
gdje vojeva u perzijskom ratu. Sada razvi zastavu Vjere, ali njega 
zapravo podgrizao crv razularene lične ambicije. Težio za prestolom, 
on od krvi skitske, to jest ili: hunske ili sarmatske, te ga i sami 
pisći njegova vjerskog mišljenja označuju tiraninom. Žacao se nije 
pozvati u pomoc sjeverne varvare, Hune i Bugare, a možda i Slavene, 
na obranu od kojih Anastazije bijaše podignuo istoimenu svoju zidinu. 
Čast rimskog komita dužila je Vitalijana, da carevini čuva prelaze 
Dunara i Hema planine, a kad tamo on ih rastvori varvarima. Po 
jednoj vijesti, brojila mu vojska više od 60,000 pješaka i konjanika. 
S ovim mnoštvom zapremi Malu Skitiju, Traciju i Meziju, i pohara 
zemlju do pomorskih gradova Odesa (Varne) i Anhiala (blizu Burgasa). 
Nanj car posla svog nećaka: Hipatija, magistra u Traciji, koji izdan 
od vojske, zar većinom pravovjerne, izgubi krvavu bitku i zapade 
Vitalijanu u ruke. Carev nećak okovan je u lance, bačen u tamnicu 
i od ujca otkupljen po tom za veliki novac, 900 libara zlata. Na 
Hipatijevo mjesto dogje Kiril, čovjek iz Ilirije. U prvom boju uzmače 
pred njim Vitalijan, pa ni u manjim okršajima ne bijaše srećniji, 
sve do drugog velikog boja, gdje vojska Kirilova svojom voljom vrnu 
se u bijeg. Kiril se zakloni u Odes, no Vitalijan ugje obnoć u grad, 
izdajom stražara na vratima, i, zatekav Kirila u postelji, zakla pa 
nožem svojim skitskim. 

Godina 514 bi još teža Anastaziju i carevini. Održav pobjedu nad 
dvije carske vojske, Vitalijan sa svojim pristašama, i sa još povećanim 
gomilama Huna i Bugara, maknu se naprijed, pohara širom, provali 
Anastazijev Zid, i bahnu do pred samu prestolnicu, do podgragja 
Sika i do tijesna bosforskog. Nakanio se, da zauzme Carigrad i 
spremao brodovlje, kako bi ga sa svake strane opasao i odsjekao 
od azijskog zalegja. Bez sumnje on mislio, da su i Carigragjani ve- 
ćinom njegovi, jer privrženici Makedonijevi i haleedonski. Po riječi 


1 Cedreni p. 631. 

2 Po raznim podacima pisaca ponešto je zamućena hronologija ovog 
trogodišnjeg gragjanskog rata. Mi se držimo Teofanova hronološkog 
bilježenja, jer pristaje najbolje u sklop dogagjaja. Marcelin ovdje stavlja 
god. 614. 

Anastazijevoj, taj ,pas mutio i njega i sva državu“.! Viši zapovjed- 
nici careve vojske u prestolnici, megju kojima magistar Patricije. vec 
dvoumili, da bi se grad mogao održati, i čini se, e su caru svjetovali 
poravnanje kakovo s Vitalijanom. Ne klonu Anastazije, već dade za- 
povijed, da se primakne Hota i vojska ispreko Bosfora. Bijaše flota 
od tako zvanih ,dromona“, brzih lagja. Dromon, iz prva tovarni 
brod za prevoz žita, stupi, kao lagja ubojna ua mjesto triere ili tri- 
reme, od koje je duža, laganija i brža, sa dva sama reda  vozari. 
no uz obilatiju pomoc jedra. Zapovjedništvo dugih i brzih lagja po- 
vjereno je onome Marinu, koji u malo ne zaglavi u carigradskoj buni 
zbog trizagija. Taj davni pretorijski prefekt Anastazijev bijaše čovjek 
velike sposobnosti, u svačemu. Dromoni njegovi pristadoše uz grad. 
dočim svakakove lagje Vitalijanove, na koje on ukrca vojnike gotske? 
1 hunske, stajahu do podgragja Sika. Dvije fHlote pazile jedna na 
drugu za neko vrijeme, onda slijedili manji okrši, pa i velika bitka 
blizu Sika, jutrom jednoga dana. Grčka pomorska spretnost. a i neka 
vatra, pronagjena od glasovitog ondašnjeg filozofa i tehničara Prokla. 
uništiše Vitalijanovo brodovlje. Vele neki, da to bijahu paležna 2r- 
cala, na lik Arhimedovih: savremeni Malala piše vjerojatnije o sum- 
porskoj smjesi, što se bacala na brodove suprotne. Vitalijan videci, 
da mu lagje gore, okrenu svoju u nagli bijeg i numače kraju. Malo 
ih se ovako spase, dok najvećim dijelom one potonuše ili izgorješe, 
i mahom se utopiše Huni i Skiti. Marin preveze svoje ljude do Sika, 
i tu stao tjerati careve protivnike i tvar onu požarnu hitati u kuće 
njihove. Vitalija noću ukloni se, iz poharane okoline carigradske, 
na 60 milja daleko, i potom za neko vrijeme ućuta se u Ankialu. 
Uslobogjeni car za više dana davao zahvalni dizao slavu arhangjelu 
Mihajlu, u hramu njegovu. Rekao bih, da je ovog arhangjela, velikog 
duha, Anastazije osobito volio. Carevi privrženici usklikoše: , Pobijedi 
Spas Hristos i careva sreća!“3 

Da iskali srce. zbog poloma pod carigradskim bedemima, nastavi 
Vitalijan divljački rat i u trećoj god. Đ1IĐ, ubijajući i paleći još žešće 
po poluostrvu Hema planine. Veći dio Ilirika, Macedoniju, Tesaliju 


1 Malalac e. 16. 

ž Jedini češće smeteni Malala pominje Gote. Ono Gota, sto je još 
bilo preostalo u Traciji, vjera arijanska približavala Anastaziju više, 
nego li Vitalijanu. Da nisu to Slaveni, drugovi Huna? Vjestije prostoj 
tehnici Slavene mi nalazimo na lagjama avarskim u glasovitoj opsadi 
carigradskoj od god. 626, za cara Heraklija. 

5 Malalae e. 16. 

lo termopilskog klanca, Epir, konjanici varvarski potriješe i grozno 
poharaše, robeći Rimljane. Ove da iskupi, Anastazije posla Jovanu. 
prefektu Ilirije, 1,000 libara zlata, no, kad ne dotjecalo novea, hi- 
vahu spaljeni ljudi po poljskim kućama, ili obješeni ispod bedema 
nezauzetih gradova. Za porugu, prodao bi Vitalijan zarobljene carske 
vojnike, svakoga po ,follis“, obol. Nadraži na Anastazija i druge 
Hune, u Aziji. Huni Sabiri provališe preko kaspijskih vrata i pro- 
trčaše Armeniju, Kapadociju, Galaciju i Pont, sve do Bitinije. Car 
štete naknadi, a utvrdi u Kapadociji i sama oveća sela. U cijelome. 
Vitalijan_ ne podvrže se i ne primiri se. Vogjeni su, doduše, više 
puta pregovori izmegju halceedonske i eutihianske stranke; čini se. 
da je već god. 613 Anastazije obećavao povratak svrgnutih prvo- 
sveštenika na njihove stolice; svečano obećavao, on i senat, da će 
se držati i sinod u Herakleji, na koji ,će doći episkop Rima 1 svi 
episkopi“.! Ali prave volje za izmirenje ne bijaše ni u koga, niti u 
Anastazija, radi posebnih njegovih vidika vjerskih, miti u Vitalijanau, 
koji je gledao, da se zacari. Za oni sinod u Herakleji bio se postarao 
i Ostrogot Teoderik u Italiji, radeći kod pape Hormizde; no, premda 
tamo dogje do kakvih 200 episkopu, kažu, da car i njegov patrijar 
Timotej sve osujetiše, jer europski episkopi većinom pristajahu uz 
halcedonsku dogmu. Ovima protivnici voljahu sabor držati u Siriji. 
Jošte u g. D117 pada preoštrih riječi megju Hormizdom i Anastazijem, 
koji piše papi: ,Ja ne dam, da se mene vrijegja 1 uništi; ne dam, 
da mi se zapovijeda“.? 

Nije čudo, da su se, pri općoj trzavici, stvarale urote: protiv cara, 
u tri posljednje godine njegova života. Radi velje izdaje mnogi su 
pritvoreni, i megju njima Justin i Justinijan, što će naskoro biti 
carevi. Potonji Bizantinci, zbog vjere Anastaziju neprijazni, pričaju, 
da je ove htio i smaknuti, ali u snu da vidje strašna čovjeka do sebe, 
koji ga zaplaši, te ih poštedi. Mi ćemo reci, ili da su bili bez raz- 
loga okrivljeni, ili da im se krivda nije mogla sudbeno da dokaže. 
Ako je ovo drugo, pokaza se opet Anastazijeva blagost i praveduost. 
Bio meka srca svagda. Taj čudni čovjek, po gotovo jedini vladalac u 
historiji, koji pri svježoj pameti i neslomljenoj krepčini duše, prispje 
do krajnje megje ljudskoga vijeka, svrši na čudni način usred gr- 
mljavine. Bijaše u gradu sebi ozidav palaču, na mijestu uzdignutu, 
vjetrovima na udareu, gdje je rado i boravio. U noći jednoj, valjda 

1 Teoph. Chron. A. M. 6006. 

ž Mansi. T. VIII, p. 424—5: Ep. Anastasii ad Hormisdam. 

1—2 jula god. 518, stušti se nad Carigradom i navali ljetna velika 
oluja. Staroga cara od 88. ili čak od 90 god. i Đ mjeseci, kako piše 
savremeni mu Malala,! nešto pobolijevalo, pa pusti dušu, uzbuejen 
pri strašnom grmljenju i sijevanju. Pravovjernima niko ne izbi iz 
glave, da oluja naročitu nalegnu na carsku palaču. Rekoše, da je 
car bježao iz jedne u drugu dvoranu, iz jedne u drugu sobu. dok 
bezbožnika pogodi strijela Božja. Nagjoše ga sutradan, gdje leži 
mrtav u carskoj jednoj ložnici. Sahraniše ga potiho u erkvi apostoli. 
do supruge Ariadne, koja se prestavi god. SID, i ona nakon dugog 
vijeka, kći, mati i dvaput žena carevi. 


V. Car Justin i Justinijanovo prvo vladanje. 


Zacari se Justin. U oči upada, što za duge vladavine od obi- 
latih 27 god. Anastazije ne označi sebi, izmegju svojih otmenih, a: 
i moćnih nećaka, narednoga zamjenika, cezara jednog. Može liti, 
da je cara, vjerskog strančara, od rodbine njegove u neku odvajala 
vjera. U nestadak priznata riasljednika, plelo se u dvoru živo i žurno. 
imenito kod prefekta nad carskom ložnicom, prvog komornika i kućnog 
ministra, kod moćnog eunuha Amancija. Eunuhu nije prosto uspeti 
se na presto, pa kanio da zacari svog pouzdanika. neki vele i ro- 
gjaka, po imenu Teokrita, koga da je krišoni već podavno spremao 
za cara. Izruči komitu ekskubitora Justinu silni novac, eda bi tje- 
lesnu gardu podkupio za tog predloženika. Bio Justin vremešan, 
od već navršenih šezdeset godina: ali ga u taj mal obmanu sjaj 
žutog zlata i bijelog pustog diadema bisernog, što se onako nasumee 
neznanoviću davao. Novcem privrže on sebi stražare u palači, čiji 
poglavica bijaše: novca se rasturilo i megju dva dema, dvije pučke 
stranke. Autokrator iskoči Justin, preko svakog očekivanja“: a opet 
otpor protiv njega ne javi se- nigdje. Kad ga ekskubitori izvikaše za 
cara, pristadoše odmah senat i narod carigradski, kojima je bio po- 
znat kao čovjek njihove vjere. Govorilo se za Amancija, da je ma- 
nihej, kao što i gospodar Anastazije. Vitalijan i njegovi, koji stadoše 
pod vjersku zastavu protiv Anastazija, ue imahu šta da zabave jed- 
nome čak i tamnicom prokušanome pohorniku halcedonskog sahora. 
Justin nastupi carstvo dne 9) jula. 


1 €, 16. Teodor Lektor (1. 11, €. 37) daje mu 88. Neopredijeljeno, 
više nego osamdesetoljetnim kaže ga Marcelin (Chron. an. 518). Kao 
Teodor, broji caru 88 godina i Viktor Ton. (Chron. an. 518). 

ž Evagrii 1. IV, e. 1. 

Ushićenje Carigragjana za vjeru haleedonsku proširi se u odanost 
i samoj osobi Justinovoj, koji nagje u tome jaka oslona protiv 
svake nenavidosti i napasti. U prvu nedjelju iza proglašenja novog 
cara nagrnu svijet u veliku crkvu za patrijarom svojim Jovanom II 
(018—20). Prj okretu vladanja, bijaše ovaj zamijenio mahom istisnuta 
Eutihovca Timoteja. U crkvi se odigra prizor, kav na nekoj skup- 
štini. Prije liturgije, usklikoše mnoga ljeta caru, carici i patrijaru. 
Glasno zahtijevali onda, da Jovan poduči hristjane o svetinji halee- 
donskoj, vičući pri tom, neka se s protivnicima postupi kano s ma- 
nihejima, to jest neka ih spale na lomači. Patrijar se ukloni u ikono- 
stas, no, dok vika potraja, uspne se na amvon, te izjavi, da ou daje 
poštu svima saborima te i velikome halcedonskom. Crkvom se ore 
burni usklici, pa svijet još traži i svečanost za sabor, a svečani taj 
dan odmah sutra da se proslavi. Viču, da će inače svi noćiti u 
crkvi, i makar se patrijar iz prva nećkao bez careve dozvole ono 
odrediti, oglasi ipak sutrašnji svetac. ]DDesi se i sutra sličan prizor 
radi dvoguhbih knjiga, tako zvanih &izrv/o:, iz kojih se, pri liturgiji, 
čitahu pred narodom imena pravovjernih patrijara i vaseljeuskih sa- 
bora, uz koje crkva pristaje. Oni hoće te hoće, da im budu pro- 
čitana imena i Eufemija i Makedonija i Leona, rimskog arhiepiskopa, 
uz četiri sabora, pa kad Jovan tvrdi, da se to nikako ne smije, 
ne upitavši prije ostale episkope i cara, skočiše i zapriješe crkvi 
vrata. COrkovnu galamu stiša patrijar, dok # čitulu uvrsti sve po nji- 
hovoj volji. 

Njegovo porijeklo i prve zgode života. OUvakovo je raspolo- 
ženje duhova u prestolnici vrijedilo za Justina čitave vojske jedne ; 
ipak sve se u građu čudilo, da se baš on najedared iščahurio kao 
imperator. Iznenagjenje nije bilo u tome, što on od poglavice carske 
garde postade car. Jedan &žzyev zov čv zalzrio cvizzov, jedan 
»omes domesticorum“ ili ,excubitorum“ ili ,praetorianorum“, bijaše 
jamačno ličnost uvažena. Jednome, ili dvojici takih komita, nalije- 
gaše vojno straženje palače, ,cura palatii“, od čega Grci načiniše 
riječ zovporzazrns:, a kašnje rgorozovonzkarne kad činu još više 
naraste ugled. Sa zlatnom šibikom u ruci, taj bi dostojnik koracao 
prvi ispred cara. Sreća Justinova učini, te će kuropalat odsele biti 
smatran kao neki doglavnik caru, osobito dok tu čast vrši jedan 
cezar, to jest nasljednik carev. Šarža je dakle bila dosta visoka, ali 
ljudi u Justinu vigjahu prostaka, kog na carstvo uspe tek ironija 
nerijetka svjetskih zgoda. 

Više od 40 godina nazad, krajem carovanja Leona I, tri mlada 
težaka, ujedno tri volara i svinjara, digoše se iz gorovite Dardanije 
u Iliriji, pa dogjoše pješke u veliki grad careva. da traže sreću u 
soldačini. Oblačio ih izvrnuti kožuh, a sobom na put iz koliba drugo 
ne nosili, do lake brašanice u torbi. Oskudica ih tištala kod kuće. 
dok im dodija radnja u polju kod graca_ Beđeriane, ili Bederine.! 
to u blizini oveće varoši Taurezija. Za trojieu Prokopije veli, da hi- 
jahu rodom Iliri,ž no, kako su ona mjesta ležala na razmegji Ilirije 
i Tracije, drugi pisci, savremeni, označuju ih za Tračane. Tri momka. 
Zimarh, Ditihist i Justin, isticala su se osobitom čilošću i ljepotom 
tijela, pa ih unovačiše odmah u carsku stražu. Mladiće pratila sreća. 
osobito Justina. Odlikova se on u izaurskom ratu, za Anastazija. 
Soldat iz težačke krovnjače, nije znao ni da piše, ni da čita. ali uz 
hrabrost pomagalo mu opet realistično shvaćanje svijeta, koje se. 
doduše, iskazivalo pokatkad kano lukastvo prostačko i prevarno. Pri- 
čalo se, da je, kao tribun u vojsći, bio pri ruci nepoštenom jednom 
nabavljaču, jer od njega on i pratnja mu dobivahu mukte jelo. U 
malo da i ne izguhi život, regbi zbog drugog sličnog posla: njega 
svrgnu i pritvori, zaprijetivši mu glavi, vrhovni zapovjednik. Ipak 
se izvuče iz neprilike, kao što se riješi i tamnice za izdaju, u po- 
sljednje doba Anastazijevo. Popevši se na čast jednog komita earske 
garde, bude i senator. Svojim patronatom 1 milošću štitila je Justina 
starodrevna jedna porodica, otmena ,gens Aniela“, što se, kao hri- 
stjanska, bijaše, već za Konstantina, preselila iz Rima u Carigrad. 
No ponajviše štitio on san sebe. | pod diademom, u poodmaklim 
godinama, ponešto u Justinu još potsjećalo na čvrstog mladića lijepa 
struka, na zdrava volara, koji iz Bederiane diže se u soldate. Doista 
sad bio sijed, ali širokih pleća i prsiju na inače skladnome tijelu. 
Gledao je oštro, a pogleda oštrinu nisu mu ublaživali prošireni ru- 
meni obrazi s tvrdom ertom pravilnoga nosa. Bio 1 sjajan i darežljiv, 
no i davao vidjeti, dla pripada češće neobzirnome i slabo osjetljivotne 
soju ljudi žute dlake. 

Prokopije, koji je iz bliza poznavao Justina, zabavlja mu grubo 
neznanje. Piše, u svojoj skrovitoj Historiji:* ,Nije nista znao u knjigu, 
i, što no riječ, bijaše analfabet: to Rimljanima još se ne dogodi“, 
za jednog cara. Dalje kaže, da je nužno bilo, na drvenoj poliranoj 
tablici urezati prva četiri latinska slova Justinova imena. te bi či- 


1 Ovako piše Agatija. 
ž Hist. Are. e. 6. 
5 Ib. 

novnik purpurnim mastilom, što carevima pristajaše, namočio slova 
i pružio tablicu carw, da je na izvjesni papir natisne. A Proklo kve- 
stor, to pravni ministar, stajaše, pri poslu pisanja, gotovo uvijek do 
careve osobe, da se omaške i pogrješke izbjegnu. ,Ni zla, ni dobra“. 
zaključuje prezirno Prokopije, ,podanicima ne učini Justin, pošto je 
bio čovjek neuk, u govorenju nevježa i puki prostak“. 

Strogost careve ortodoksije i vladanja. Bizantski historičar 
premašio zar u sudu. Nipošto mlohav i smeten slabić, voljom svojom 
upornom i oštrom Justin pribavi odmah halcedonskom saboru opće 
priznanje. Oko dogmatične vrijednosti tog sabora mlatali su se ljudi, 
od dva tri li naraštaja ovamo: Justin, dašto putem državne sile, učini 
kraj haleedonskoj trzavici. Čisto sebe smatrao odabranikom ,neraz- 
družne Trojice“, kako on to piše u Rim Hormizdi.! Tek bijaše istekao 
deseti dan, kako dogje do vlasti, srdito opaža Prokopije,? a već dade 
ubiti u palači Amancija eunuha, sa još drugima, za to, što nešto 
objesno izlanuše protiv patrijara Jovana. Crnili Amancija, kao ma- 
nineja i ,buntovnika na Trojstvo“. Čini se, da je bila po srijedi i 
eunuhova zavjera; š njim poginu i područni mu kubikular Andrija, 
a još dva kubikulara zatočena su. U mjesto prestola, 'Teokrit nagje 
tamnicu, gdje ga zgnječiše velikim kamenima i baciše u more. Ju- 
stina ovjenča patrijar Jovan. Ovjenčana je i Justinova žena, Lupi- 
cina, Lupicija, kojoj varvarsko ime puk, pri aklamaciji, promijeni u 
mekše grčko: Eufemija. Lupicija bila je robinja: kupi je Justin i 
učini je suložnicom, pak i suprugom, kad joj se privrže; sada je 
proglasi za augustu. Bijaše još nižega roda, nego li muž: roda var- 
varskog.? Vrlina je Justinova, što se on niske svojadi, ili prijatelja 


! Mansi. Ep. Justini ad Hormisdam, T. VIII, p. 434. 
ž Hist. Are. e. 6. 
3 Možda i slavenskog: Lupicia == Ljubica. Ali iz ovoga još ne izlazi, 


> da Justin, pa i glasoviti mu nećak Justinijan, imaju se smatrati i oni 


kao Slaveni rodom. Lupicia je kupljena robinja, pa samim slučajem 
primaknuta Justinu. U izvorima nema spomena o slavenstvu Justinovu : 
on je ili Tračanin, ili Ilir. Gatku, po kojoj se Justinijan slavenskim 
imenom zvao Upravda, mati mu, Justinova sestra, Biglenica = Vigi- 
lantia, a otac Istok = Sabatios, unese u novu historiju Alemannus. 
Ovaj izdavač Prokopijevih ,Anekdota“ poziva se na životopis Justini- 
janov, sastavljen od Ivana Marnavića, kanonika u Šibeniku, onda biskupa 
u Bosni, u prvoj polovini XVII vijeka. Marnavić, po svom kazivanju, 
bio bi pocrpao pomenute podatke o slavenskom rodu Justinijana i Ju- 
stina u jednoj biografiji, koju sastavi Bogomil — Theophilos, učitelj 
Justinijanov; no tu rukopisnu biografiju, bajagi pronagjenu u Svetoj 

negdašnjih, ne postidje nikad. Oskudne svoje suputnike iz Dardanije 
car ne zaboravi: njega, pače, preživje putni drugar Zimarh, u visokoj 
časti jednog komita Orienta ili Anatolije. 

Vatreni branilac ortodoksne vjere, požuri se Justin, da natrag po- 
zove one klerike, patricije i senatore, koje Anastazije bijaše odstranio. 
Nekima od njih podijeli i visoke čine, konzulat, pretorijsku prefek- 
turu, zapovjedništva u vojsci. Na oporbenike padao, naprotiv. udar 
za udarom. Patrijar u Antiohiji, Sever, žestok Eutihovac, pobježe u 
Egipat, neki vele, izgubivši pogani jezik. Novi patrijar Pavao dade 
u diptihe po: erkvama unijeti 630 haleedonskih otaca: otud shizma 
u velikom gradu Sirije, jer mnogi cijenjahu. da se pogoduje Nesto- 
rijevoj jeresi s pristankom na halcedonske ustanove. Minu vrijeme 
diplomatskog oklijevanja i obzira prema borcima za čistu Božju narav 
u Hristu. Po ediktu, što dogje na mjesto henotika. protivnici halee- 
donskog sabora ne trpe se ni no okakvom činu, pa ni u vojsci: da 
su iz klera izjureni, po sebi se razumije. Zavlada spoljašnja jedno- 
dušnost u vjeri, dašto uz staloženu. ali nikako ue uništenu vjersku 
strast. Svi episkopi sada pristaju uz halcedonski sabor. što je pri- 
brojen trima prvima vaseljenskim. 

Sa starijim Justinom revnovao je za vjeru mlagji Vitalijan. Vidjesmo 
ga do tri put naoružana zatočnika baleedonskog protiv Anastazija. 
Tog velikog buntovnika, moćna u Vraciji i svagda spremna, da na 
carstvo nabaci rulje Bugara 1 Huni; tog oholicu i skorašnjeg tak- 


—— 





Gori (Athos), osim Marnavića, niko ne vidje. Punim pravom sad se 
zabacuje svjedočanstvo Marnavićevo (K. Krumbacher: Geschichte der 
Byzan. Lntteratur, s. 237). Ali opet pretjerano bi bilo tvrditi, da tri 
momka iz Bederiane, i u njima Justin, nikako ne mogahu, porijeklom 
svojim, biti Slaveni. Tri momka, po velikoj prilici, bijahu kmetovi na 
zeilji fiska, sa dužnošću slučajne vojničke službe. Ovakovi fiskalni 
kmetovi, ponajviše postankom tugjini, nama su poznati iz uredbe rim- 
skog kolonata. Vidjesmo već, kako je carska vlast naseljavala, na bal- 
kanskom poluostrvu, i Bastarne i druge varvare. Pomiješani, u polju, 
s urogjenim kmetovima, došljaci ti, nakon dva tri naraštaja, obično bi 
jezik svoj pometnuli i postali kao novi Tračani i Iliri. Mogla je da 
bude takova, ili slična takovoj, i Justinova porodica. Prokopije, u svojoj 
Hist. Arc. (6. 14), za Justinijana zna da priča nešto čudno. Visoko 
zobraženi Justinijan, govoreći grčki, varvarizao je (žbxopxoCev), iz prva 
pače nije grčki ni lako govorio. Otkud to? Da je obiteljski prvi jezik 
Justinijanov bio latinski, ili ilirski, ili trački, valjda Prokopije ne bi 
upotrebio oštru riječ: gxopxpičeo. Justin i Justinijan bijahu poluvarvari, 
a moguće i Slaveni porijeklom od iskona. Dakako, o slobodno nase- 
ljenim Slavenima na balkanskom poluostrvu još nije govora, za ova doba. 

maca za presto bilo je Justinu po što po to sebi pridobiti. Iz Tracije 
pozva ga k sebi odmah u Carigrad, i učini mu se brat od zakletve. 
Po običaju, pila bi se za to un erkvi Hristova čaša i uzimale zajedno 
hristjanske svete tajne. Ovako pobratimstvo grčki se zvalo 20:)o- 
rusrix, a pobratimi zBelponovnro', ili zvazarot. Pobratim Vitalijan 
posta, sedmi dan iza dolaska, jedan od dva nazočna magistra, pa i 
konzul! za god. DĐ20. U carskoj palači ko vigjeniji, ko silniji od njega! 
Ali jednog dana jula mjeseca, kad konzu! Vitalijan, iza ovršenih 
konzulskih igara, dogje, praćen dvojicom svojih ljudi, u palaču, ovdje 
kod drugih velikih vrata, u dvorištu pred atrijem, izdajnički nasrnulo 
se nanj: pade pod šesnaest ili sedamnaest rana. Uz njega poginuše 
dva tjelesna mu stražara. Bizantinci većinom vele, da ga smakoše 
Carigragjani, kivni nanj, tirana i plijenitelja mnogih gradova, u prošlim 
ustancima; no Prokopije,! kao što i Evagrije,* gotovo vidoci doga- 
gjaja, krive s onog ubistva Justina, koji se pritvori i ne žacnu se 
skršiti vjeru, prihvaćenu s Hristovim svetotajstvom. Dokaz je pak naj- 
jači u tom, što za ono umorstvo niko ne bi kažnjen. Vitalijana ipak 
upropasti i negdašnja mu divlja obijest protiv rimskog: carstva, a valjda 
još većma nemirni mu duh s nametanjem i visokom ambicijom ispred 
starog cara Justina i mladog careva nećaka Justinijana. Ovaj je tom 
prilikom učinjen magistrom ,in praesenti“. I nanj pade sumnja, da 
ujaku pomože ukloniti omraženog i preopasnog Vitalijana. 

Taj takovi nametnik mogao je sebe da drži za neminovnog na- 
sljednika Justinova u carstvu. Vitalijanovo mjesto stao malo po malo 
zauzimati Justinijan. Osim visoke službe prezentalnog magistra, ca- 
revu nećaku dopade sada čast konzulata za god. Đ21. Dočim ga za 
se predobivao, htjede on 1 zasjeniti carigradski puk sjajem svojih 
konzulskih igara, prije nevigjenih. Do 280,000 zlatnih solida utroši 
Justinijan, što pri svečanom svojem hodu, bacajući u svjetinu novea, 
što pripremajući one igre. U amfiteatru izloženo je 20 lavova i 30 
. leoparda, uz još drugu zvjerad. Kočijašima hipodroma darova više 
konja, boljih od boljega, sa cijelom opremom. Nazočni Marcelin 
nagje za vrijedno, da glasoviti taj konzulat ispiše u listovima svoje 
suhe hronike. U očima naroda proslavi se konzul! Justinijan naspram 
Vitalijanu, tragičnoga konzula pregjašnje godine. 

Snošaji s Perzijom. Rekao bih, da iskreno održanje zadate riječi 
ne bijaše taman visoka vrlina Justinova. U ostalom, njegovo je vla- 

1 Hist. Arc. e. 6. 

* L. IV, ce. 3. 

danje, i pored vjerske nesnošljivosti, časno, ako je čast i slava u 
tome, što niko od neprijatelja sa strane ne usudi se onda dirati u 
carevinu. Svojim redom kod financijske uprave, naslijegjenim od Ana- 
stazija, svojom brigom za vojsku i za učvršćenje granica, on očuva 
mir u Podunavlju. Na tamošnjim branicima, gotovo svima, dade po- 
nešto popraviti ili dograditi. Bilo mira i u Aziji. premda se pokatkad 
živo čarkalo na megji Perzije. Ipak s Perzijom umalo Justin da 
ne zagazi u veliki rat, poradi kavkaskog plemena Laza, od prilike 
naseljenih u primorju današnjeg ruskog grada Batuma, kud su sada 
Gruzi. Lazika bijaše područna Perziji: svaki novi kralj u njoj primao 
bi potvrdu iz Ktezifona. (rod. 522, kad 'Izatije, ili Tzato, bude kralj, 
učini se hristjaninom, dogje k caru Justinu u Bizant, pokori mu se 
i primi iz njegovih ruka znakove kraljevstva. Ovjenča ga Justin dia- 
demom romejskog reza i ogrnu mu bijelu svilenu hlamidu sa zlatnim 
obrubom!; na toj blamidi, i na isto onakoj tunici, bijaše uvezen 
plavi mali lik Justinov, čim se odavalo vazalstvo pod rimskim carom. 
Kralju Laza tek čizme ostadoše domace, rumenkaste i potkićene, kao 
i pojas, biserjem, po običaju perzijskom. Pokrštenik Tzato dobi u 
Carigradu i nevjestu Valerijanu, ćer jednog patricija, pa mladenci, 
od Justina presjajno darovani, odoše u Laziku. Na ove vijesti raspali 
se Kabad, koji još uvijek vladaše u Ktezifonu. Otimala se Lazika 
suverenstvu Perzije i vjeri mazdejskoj. ,Dok ti besjediš o miru megju 
nama, a i sklapaš ga, dotle radiš kao neprijatelj. Eto, ti prihvati 
kralja Laza, meni potčinjena, koji nije u vlasti Rimljana, već u dr- 
žavi Perza, od vajkada“ž: reče Kabad Justinu u pismu, što mu 
upravi preko poslanika. Pozivao se Kabad na mir, pritvrgjen nedavno 
sa carem, u god. 520. Otpisa ovaj, da on nikoga k sebi ne mami, 
već primi, zamoljen, hristjanina, ,koji se oprosti poganštine i nezna- 
božačkih žrtava i zablude demona“.? Odgovor ne smiri Kabada. Spre- 
mala se na rimsko carstvo navala perzijska, sa pripomoći od 20,000 
Bijelih Huna ili Turaka, pod vogjom im Zilbigi.+ Turski vogja, bo- 
gato naplaćen, bijaše caru rimskom sa zakletvom svoju vjeru već 
obvezao, a sad je kršio. Još jednim pismom Justin tražio mir. Pomene 
on Kabadu krivu kletvu i nevjeru Huna: ,valja da mi“, nabaci u 
pismu, ,budući braća, prijateljski radimo, i neka se ove psine s nama 


1 Purpurni obrub pripadaše carskome plaštu ili hlamidi. 
> Malalae 1. XVII. 

š Id. ib. 

4 Piše se i drukčije: Zilgbis, Tzilgbir, Ziligdes. 

ne igraju“.! Od jednom će Kabad Zilbigu: ,Od Rimljana primi li ti 
darova na Perze? -— Primih“.? Nakon priznanja ubi ga, i u sumrak 
napusti perzijsku vojsku na Hune, koji pogiboše malne svi. Kabad 
ugovori mir s Justinom. Želio ga zatim, šta više, skrbnikom i po- 
očimom Kosroju, svom sinu od sestre, kome namjenjivaše nasljestvo. 
Stvar car iznese pred senat, čijim savjetom, a i nastojanjem kvestora 
Prokla, ponuda je otklonjena, kano škakljivo upletanje u razmirice 
doma Sasanida. Sa svega toga žaoka ostade u Kabadu i u nasljed- 
niku mu Kosroju, koji će Justinova nasljednika, Justinijana, potonjim 
ratovanjem silno ometati pri njegovu golemom poduzeću obnove ejelo- 
kupnog rimskog carstva protiv Germana na Zapadu. Zbog neprihva- 
ćenog posinjenja Perzija prelomi mir s Romanijom, u zadnje carevo 
doba. Prelomi ga i radi Kavkaza. Justin imenovaše Tzata, kralja 
Laza, svojim sinom. Sasanidi mišljahu, da im se čini nepravda, što 
car rimski, pa ma bilo i radi Hristove vjere, sebi prisvaja davne 
podanike perzijske. 

Pokolj maniheja u Perziji. Postanak maniheizma i nauk 
njegov. Na godinu poslije spora o Lazici, siloviti i plahi Kabad 
učini u Perziji čitav pokolj maniheja. Kako s vremenom od ovih na- 
stadoše Bogomili, ili Babuni, megju južnim Slavenima, i Katari, ili 
Patareni, u Zapadu, vrijedno je, da se na ovu zgodu ponešto iz da- 
ljega obazremo i maniheizam ovdje malko ogledamo. 

Maniheizam, u svojoj suštini, nije drugo, do li Zoroastrova religija 
dvaju počela, to jest mazdeizam ili parsizam, ali dotjeran do veće 
načelne strogosti, pa i s nekom primjesom hristjanskom, po primjeru 
gnosticizma. Lv&gte, spoznaja filozofska, što tajnim svojim sektama 
toliko uzimuti prvu crkvu, oživje opet u maniheizmu, kome je takogje 
navlaka spoljašnja bila u nekoliko hristjanska. Autor je manihejskoj 
religiji Perzijanac Mani (Manes, Maniehaeus), sin plemića Fataka 
Babaka. Rodio se Mani izvan prave Perzije, u Mezopotamiji, u dru- 
gom desetku III vijeka, te je u momačkim godinama doživio slavno 
uskrsnuće svog naroda i vjere iranske. Dok se ova obnavljala rev- 
nošću magi i prvih Sasanida, izigje i on kao reformator, no iz kra- 
jeva zapadnih, s primljenim ponekim pojmovima semitskim i hri- 
stjanskim, svakako sa smjerom, što je sezao dalje od prostog nauka 
Zoroastrova. Zanese ga zar fantastična zamisao, da sljubi dva svijeta, 
iranski i zapadnjački. Mani je bio vrlo provrtan i radljiv. Da uskori 
rasprostiranje svog nauka, sastavi mnogo knjiga, i za javnu i za tajnu 


1 Malalae 1. XVII. 
ž Chron. Paseh. p. 615. 

upotrebu; napisa i mnogu poslanieu. Rado je slušan od Šapura I i 
od Hormizda, no nasljednik Hormizdov, Bahram I (274 — 1), dade 
ga razapeti na križ i mrtvo mu tijelo odrijeti. Draženjem magi. 
navali ljuto progonstvo, u Perziji, na maniheje. 

U temeljnom osnovu maniheizam skladao se sa Zoroastrovom vje- 
rom, no se u mnogome i razilazio, naročito u načinu hogosluženja. 
Dva su vječna počela, dva su carstva, vidjela i tmine, dobra i zla.! 
Božje carstvo vidjela, inače neograničeno, graniči prema dolje sa 
haotičnim carstvom tmine, koja je prirode ženske. U tmini je pet 
elementi : dim, tama, oganj, voda, vjetar, koji rodiše i knezove svoje. 
Od dima su dvonoge živine, od kojih vuku ljudi porijeklo; od tmine 
dolazi, što puže; od ognja četveronošei; od vode, što pliva; od vjetra, 
što leti. Ovim elementima na ustuk stoje elementi i knezovi božji: 
vazduh, vidjelo, dobar oganj, dobra voda i dobar vjetar. Iz tamnih 
pet živalja iskrsnu, po vremenu, zmijska sotona, koja bjesni i drma 
carstvom vidjela. Protiv sotone svijetli bog stvori prvotnog čovjeka. 
kog sotona pobijedi, a istom sa svojih pet onih živalja bog oslobagja. 
U stravičnoj toj borbi splete se, smiješa se vidjelo sa tminom, dobro 
sa zlom, pa iz mješavine postade ovaj svijet vidovni. Adam i Eva, 
kojima je otac Saklas, rogjeni su od knezova dima: no duše su 
dobre i jednake suštine s bogom. Ipak su u jednom čovjeku dvije 
duše i dvije pameti, dobra i zla, te se rvu megju sobom. Vidjelo 
se neprestano izvija iz tmine, dobro se čisti oda zla, boreći se sa 
sotonom i zlodusima od njega stvorenim. Đa prosvijetli ljude i da 
ih pouči razaznati dobro oda zla, prvotni čovjek posla spasa Isusa. 
Dogje lsus da oprosti duše, a ne tjelesa, a ne bješe u puti, te mu 
i smrt i uskrs biše zgoljna utvara. Sveto pismo novog zavjeta red 
je valjano tumačiti, pa su još i bolja druga pisma hristjanska (apo- 
krifi neki). Što se starog zavjeta tiče, Mojsijev bog jest jedan od 
knezova tame. Spasenje nije još izvršeno, jer svejednako postoji Eva, 
pohota. Nego, obećani po Hristu Paraklet eto se pojavi u Maniheju 
(Mani), koji za to, u svojim poslanicama, zove sebe apostolom Isusa 
Hrista. Kroz Maniheja i njegove pravednike djelo spasenja sad hoće 
da pravo uspijeva. Kad se vijek bude skončao požarom ovog svijeta, 
suština zla, i ako će na dalje poživjeti, privezaće se za neku kruglju 
i ostati će tu kao u zatvoru. 


1 Pošto smo na razmaku V i VI vijeka, crtamo manihejski nauk 
osobito po jednom Anonimu iz V vijeka. Anonim gotovo doslovce sli- 
jedi sv. Augustina (Liber de Haeresihus ad Quodvultdeum), koji i 
sam bijaše jednom manihej. 

* 

Manihejska je erkva ustrojena nekako po hristjansku. Po primjeru 
12 apostola, Mani je imao 12 glavnih učenika, čiji su nasljednici 
važili u crkvi kao ,magistri“, uz trinaestoga poglavicu. Magistri 
rukopolažu 12 episkopa, koji opet rede prezvitere u velikom broju: 
na posluzi episkopima stoje djakoni. Maniheji su dvojaki: istinski, 
što su odabrani i savršeni, čxzhsxzro, reže, ,electi“, ,perfecti“, i 
prosti slušači, xzrrjovvevov, ,auditores“. U ove slušače spada mno- 
žina, koja ne može da se do savršenosti i do uništenja ljudske po- 
hote uzvine, već se zadovoljava time, što u crkvi sebi namiče za- 
sluga, starajući se za savršene, posteći i čineći dobro. Odabrani 
maniheji brižno paze na to, da se ne bi mrsili: mesa ne jedu, a 
ponajviše ni ribe, ni jaja, i ne piju vina, te žuči tamnog zloduha. 
niti mlijeka. Jedu grožgja, dok u mast ne će ni prsta zamočiti i 
okusiti. Dolazi svako meso od knezova tame. U svijetu je suština 
božja primiješana svemu, imenito čistim jelima; ona se luči i oda 
zla razvezuje načinom življenja i jedenja odabranika. U slušača, a 
još više u drugih ljudi van crkve manihejske, onaj dio božje suštine, 
što je sklopljen u jelima i u pićima, još tješnje se vezuje, naročito 
pak u onih, koji djecu ragjaju. S toga odahranici osugjuju ženidbu, 
i priječe njezin plod, koliko mogu, jer će se un puti djece okovati 
svijetla suština. Protivnici manihejaca optužiše ih sa gadova, i sa 
nekoga ,scelestum sacramentum“. Radi onog onakog svog čišćenja 
odabranici su prozvani zzezosra, čistioci, odakle, po prilici, dolazi 
ime Katari za zapadne maniheje srednjeg vijeka. Inače, red bijaše 
tima savršenim čistiocima ustezati se od požuda, ne tjerati zanata 
ručnog i ne teći sebi bogastva. Po Maniju, tri zaklopa, tri ,pečata“, 
bijahu udarena na njih: ustega ustiju, rukd i njedara. Življahu od 
prinosa u čistim jelima, u povrću, što bi slušači njima rado pružali, 
da dobiju blagoslov i molitvu njihovu. Usprkos milovanog hristjan- 
skog imena i učestane molitve i posta, ti ,hristjani“, kao što u dogmi, 
tako i u bogosluženju, malo šta imahu hristjanskog. Krštenje vodom 
zabacivali, jer da ne pomaže spasenju. Žrtve na otaru ne činili ni- 
kakove, već postili, i odabranici i slušači, čak i do sedam puta u 
mjesecu. Izricali neke svoje himne, i molili se obilno, dubeći, po 
danu obrnuti prema suncu, kudgod ono kreće. obnoć prema mjesecu, 
a gdje mjesečine nije, prema sjeveru, sjedištu kneza svjetlosti, i stazi, 
kojom se sunce vraća na istok. Ide natrag k sjedištu svom, u carstvo 
božje, sve ono svjetlo, što se po odabranicima očišćava; ide na dvije 
lagje, načinjene od božje suštine, a te su lagje taman mjesee i sunce. 
Iz dobre je vode mjesec, iz dobra ognja sunce. U one dvije lagje 

jesu i božje moći, koje se preobraznju u muškiće, da k sebi primame 
ženske naroda protivničkog, e bi kroz požudu ovima odbjeglo vidjelo, 
prisuto udima njihovim, te, po svijetlim angjelima očišćeno. na iste 
lagje ukrcalo se.. Manihejski pomen mrtvima bijaše vrlo svečan, uz 
mnogo biljega simboličnih.! Svake godine, u martu, činio se pomen 
i velikom učitelju Maniju, čija učiteljska stolica, tu postavljena, poka- 
zivaše, da je on u duhu nazočan. Umrlih manihejskih slušača duše 
prelaze u odabranike; druge niže duše idu u marvu i u bilje, pa 
s toga biljke i drveta, kad ih se ozledi, osjećaju i oluju. Odabranici 
ne bi, u polju, uzbrali voće, niti lista jednog otrgli. Poljodjelstvo 
umorstvo je mnogostručno, osobito gdje se dračje iskopava: slušačima 
se dopušta tek za to, što se odatle pruža jelo savršenima, koji će ga 
u svom želucu pročistiti, izmolivši slušačima oproštenje. U ovome 
je oštra opreka izmegju maniheizma i perzijskog mazdeizma sa za- 
povijegju, da se gaji zemlja. A po gotovo u svemu vjerovanju mani- 
hejskom stoji opreka s hristjanstvom, pak i u shvaćanju moralne 
odgovornosti čovječje. Svaka je tjelesna požuda, govorahu maniheji, 
od tamne protivničke suštine; vječna je i vječno se ponavlja: grijeh 
je do nje, a nije do čovječje slobodne volje. Čisto je vidjeti, da sljed- 
benicima Manijeve vjere sama vanjska odora bijaše hristjauska. 

Uza sva progonstva i učiteljevu sramotnu smrt pod Bahramom, 
Manijeva vjera provlačila se po Perziji i napredovala. U vrijeme Ka- 
badovo, koji inače bijaše više prijazan hristjanima, nego njima, mani- 
heji su se razmahali toliko, da su se čak nadali i prevratu državnom 
sebi u korist. Poglavica, vrhovni episkop, bio im tada Indazar. Pri- 
dobili Ftasuarsu, trećeg sina Kabadova, koga njemu rodi jedna kci. 
i rovali, da Ftasuarsu postave na presto, tobož s pristankom starog 
oca. Kad to sazna Kabad, sakupi narod na veliki zbor, kano da i 
sam hoće stvar pred njim izvesti, razluči došle manileje i na mjestu 
dade ih sve isjeći po vojnicima. Smaknut je episkop Indazar, uz pr- 
vake perzijske toga mišljenja. Pokolj se rasprostije po cijeloj zemlji. 
Ubijani su posvuda maniheji s porodicama svojim, a imanje im je 
plijenjeno u fisk. 


1 Mladi mjesec i zvijezde, što ih je često gledati na stećcima u našim 
pokopištima iz starog doba, mogli bi biti takvi biljezi bogomilski. Ali 
je ovo tek nagagjanje naše, valjda bez temelja. Ako pogagjamo, injesec 
bio bi dušna lagja, a i zvijezda druga takova lagja, ili da je zvijezdom 
tu naslikano sunce, ili da je to božja sjeverna zvijezda manihejska. U 
ostalom, da je mjesec uz zvijezdu kao neka svojina iranska, rekli bismo 
i po tome, što se ono opaža i na tiari Sasanida. 

Justin ne trpi inovjeraca nikakovih. 1 car Justin oštro ih 
progoni, po svojoj državi. Već se u III vijeku pojaviše Manijevi uče- 
nici na rimskoj zemlji, | propovijedali vjeru, sa dosta uspjeha, na- 
ročito po Africi. Vjerska sloboda, uzdržana prilično od Konstantina 
do Teodozija [, pomože im raširivanju. Premda ih počeše potom go- 
niti, kao i sve jeretike, pače zaprijetiše njihovim duhovnicćima smrću 
s ognjem, kaže nam se, da je maniheja opet bio priličan broj nu 
gradu Rimu, u V vijeku. Po Africi bilo njih još više: prije obra- 
ćenja, retor je Augustin njihov slušač. Sustavno, rimska vlast ipak 
ne okomi se na njih; uzeše ih jače protjerivati upanuli Vandali. 
U istočnoj carevini, pri dugoj trzavici radi halcedonskog sabora, kao 
da su maniheji zaboravljeni. Pominju se uzgred, osobito ouda, kad 
se hoće ponešto od njihove vjere prišiti caru Anastaziju. Sada Ju- 
stin, kome i onako bješe zazorno svako inovjerstvo, obori se na njih, 
valjda po glasovima iz Perzije i po primjeru Kabadovu, i smrću 
kazni mnoge. Čini se, da se imenito megju ženama nalazilo mnogo 
pristalica manihejskih. Osugjena je u Carigradu i žena senatora Eri- 
trija.! Goniše maniheje upravo žestoko u istočnim oblastima carevine, 
gdje bijahu, po svoj prilici, i najšire razvriježeni. Na njih zapovjednik 
Sekundo, jednom konzul, a poslan u Istok od Justina da pazi na 
Perzijance i Saracene, diže strastvenu hajku, mnoge stavi pred sud 
i pogubi. 

Oleža careva ruka na sve inovjerce. Prostom i neukom Justinu 
nisu glavu razbijale tančine i mudrine u vjeri; negdašnjem soldatu 
nije bilo do nikakove ravnoteže megju strankama u duhovnoj opreci. 
Njegova je riječ glasila: jedinstvo!*ž U tome ga pritvrgjivaše i ne- 
umolna ortodoksija nećaka Justinijana, koji je ujaku sve to većma 
bivao glavni savjetnik i pomoćnik. Justinijan privede caru poslanike 
rimskoga pape Hormizde. Zbog prigrljenog henotika carigradska je 
patrijaršija stajala. dugo vremena u nesporazumljenju sa zapadnom 
crkvom; sad ne samo da su Zenon i Anastazije izbrisani iz diptiha, 
nego je osugjena i uspomena patrijara Akakija, i ako s nekim oklije- 
vanjem. Još tješnje prijateljstvo sveza Justina i Hormizdina nasljed- 
nika, papu Ivana I (523—6), upletena u tragičnu parnicu, što ju u 
Italiji ostrogotski kralj Teoderik podignu protiv glasovitih rimskih 
prvaka, senator& Boetija i Simaha. Osim haleedonske vjeroispovijesti 
ne trpeći druge, Justin se ispriječi i na arijane. Stao im otimati 

1 Malalae 1. XVII. 


ž Mansi. T. VIII, p. 435, ep. Justini ad Hormisdam: ,,... utpote 
semper unitatis amatores . . .“ 

crkve i davati katolicima. Iz prva ostavio na miru arianske (ote. 
kojih je još uvijek, i poslije gotske seobe u Italiju, bilo nekoliko u 
Istoku, no do skora uzimao crkve i njima, i prevjeravao Gote, gdje 
i kako je mogao. Na nasilje, svojim sunarodnicima činjeno, planu: 
Teoderik, tad vladar nad Ostrogotima i Vizigotima i prestavnik naj- 
vigjeniji arianizma. (God. 523 naloži papi Ivanu i trojici odabranih 
senatora rimskih, vogjenih od mudrog patricija Agapetu, da idu 
k caru. Poruka od prilike glasijaše: Teoderik će s katolicima u Italiji 
postupati onako, kako će car s arijanima u Istoku. Sa četvoricom 
senatora i sa pet episkopa dogje Ivan u Carigrad 524 god., prvi od 
rimskih papa, što se na taj put dade. Cudnog poslanika u čudnom 
poslu, papu prisiljena posrednika za arijane, Carigragjani dočekaše 
ostentativno. Izišli njemu na susret za 12 rimskih milja daleko od 
grada, noseći krstove i zapaljene zublje. Susrete ga i sam ear, i 
pokloni mu se duboko. Patrijar Epifanije (620—86) privoli, da mu 
prvo mjesto ustupi,' Ivan sjedne u erkvi na desni presto, i na dan 
uskrsni činodjejstvova latinskom molitvom. Itjede Justin, da ga veliki 
patrijar zapadni po novo diademom ovjenča. Razilaze se vijesti o 
vršenju Teoderikova naloga po lvanu. Mi ćemo reći, da ga izvrši 
kako tako, ili nikako. U onome poslu papa, naravski, bijaše najne- 
zgodniji miritelj. H da se u njemu uzbuni rogjeno pravovjerno osje- 
ćanje protiv kraljeva naloga, il da Rimljaninu Ivanu zabliještiše oči 
od rimskoga sjaja u Carigradu, on gotske zahtjeve, regbi, izloži mlako, 
a valjda i baci u nemar. Sam bio bi osvećivao iz nova, u prestol- 
nici, crkve, arijanima otete.ž Netom se Ivan povrati u Ravenu, Teo- 
derik utamniči i njega i četiri mu drtiga senatora, posumujivši urotu 
rimsku. Uz Boetija i Simaha, usmrćene u god. D24, postrada i papa 
Ivan, koji 18 maja D26 umnrije, ležeći u tamnici kod Ravene. Cr- 
kovnom svojom strogošću skrenu Justin carstvo istočno, i osim su- 
protne rimske misli, na sustavno neprijateljstvo s gotskim arianskim 
svijetom. Do brza, pod Justinijanom, to neprijateljstvo sazreće do 
rata vandalskog i ostrogotskog. 

Dobra mu uprava carevine, savjetovanjem nećaka Justi- 
nijana. Bizantinci jednim glasom hvale Justinovu upravu, a ne za- 
bavlja njoj ni Prokopije, malo prijazan prostacima iz Bederiane, uspe- 





1 Teoph. Chron. A. M. 6016. 

> Gregorii Tur. de gloria. martyrum 6. 40 — Mansi. T. VIII, p. 
605—7: Ep. papae Johannis ad episcopos Italiae. Papin je list zar 
neautentičan, ali izražava mišljenje katolika o načinu, kako Ivan po- 
slanstvo svoje izvrši. 

tima na presto. Ta hvala zapravo dobrim jednim dijelom ide Justinijana, 
ujakova doglavnika, koji bi u radu, gdje bi ustrebalo, priskočio caru. 
Već od prvih godina careve vlade, prikrivena ruka Justinijana, ko- 
mita, patricija, konzula, vojnog magistra ,in presenti“, kreće sve 
jače upravnim strojem. Po smrti Vitalijanovoj ,cijela uprava pripade“ 
Justinijanu, veli jedan Bizantinać, valjda nešto malo pretjerujuci.! 
Prvaci u dvoru molili onda cara, neka magistra nećaka proglasi su- 
vladarom. ,Vama je poželjeti, da ovu ne obuče mlagji čovjek!“ car 
će njima, prihvativ svoju purpuru.? Ipak ne dugo zatim senat gla- 
sova Justinijanu naslov: ,nobilissimus“, čim je on učinjen cezar i 
označen kao prezumtivni nasljednik. 

Ovrstu ruku Justinovu, a još čvršću Justinijanovu osjetiše hipične 
stranke u Bizantiji. Bješe kao moda, da se i sam dvor ubraja u jednu 
od, dvije stranke. Justin naginjao Plavašima ili Venetima. Održavši 
prevagu u narodu, činili ovi u svima gradovima smutnje, sve to 
žešće, do šeste Justinove godine. Svegjernog komešanja pri utrkama, 
to već kazasmo, bilo u Carigradu, a još više u Antiohiji, odakle bijes 
provali svuda. Bacali se kamenicama, tukli, ubijali. Veneti na Pra- 
zine, Zelenaše, nasrtali mačevima i nožima, pri susretu na ulici; 
navaljivali na njih, utajane po kućama. Podrediv sebi, stranačkim 
vezama, sve i svakoga, prkosili i vlastima; nemoćni, ili nehajni, 
arhonti po gradovima, gradski prefekt u Carigradu, češće nisu smjeli, 
ili nisu marili, da kazne ubistva. God. 523 Justin objavi zakon, do- 
slije u ovom poslu najstrožiji: smrt smutljiveima, uz zapljenu imo- 
vine, pa ma koje stranke bili. (žudno, da se, pored takih prijetnja, 
namah ne smiriše! Palo je glava odsječenih, vješano ih je, spaljeno 
ih je, uz povlagjivanje mirnih gragjana. U Carigradu skotrlja se, na 
grozu sviju, i glava jednog gavana, "Teodozija Ztike, dostojanstvom 
villustris“. Kazni ga gradski prefekt, Teodot, bivši komit u Orientu: 
no je lišen prefekture i zatočen, jer on to učini bez careva znanja. 
Nije to bilo popuštanje, već pozivanje na dužnu poštu prema vrhov- 
nome sucu caru, gdje se radi o krvi pripadnika prvome činu ,božan- 
stvene jerarhije“. Neobzirnom ovakom strogošću utjeran je napokon 
strah,u sve nemirnjake i povracen je poredak svuda. Zabranjeni su 
i neki igrokazi, a po Aziji razmetni su plesači odagnati, dok su 
ostavljeni u Aleksandriji. 

Staranje Justinovo ukaza se u veliko pri teškim nedaćama od po- 
tresi. U rimskom Istoku bilo i prije žestokih trešnja, ali šesti je 

! Zonarae 1. XIV, e. 5. 

* Id. ib. 

vijek, osobito u prvoj poli, vijek geološkog vrenja, što drma užasno 
Sirijom, Malom Azijom i balkanskim poluostrvom. Za Justina. nemili 
trusovi ljuljaju Cilicijom i Ozroenom; razoruju Korint i Drač. Ali ne 
bi nigdje strahota takva, kakova 29 maja D2G god. zadesi raskošnu 
veliku Antiohiju. Bijaše petak. dan poslije Spasova. Potres razvali 
cijelu Antiohiju i u isto doba ošteti Carigrad. Bakuu u Antiohiji i 
požar iz kuhinja, jer je bilo vrijeme ohjeda i duvao vjetar. te što 
trešnjom, što ognjem, sav je grad razasut. ili pretvoren u earište: 
izginulo, kaže se, dašto pretjerano, oko 290,000 duša.! Zaglavi 1 
patrijar Eufrazije. U obližnjim znatnim varošima, Dafni i Seleuciji. 
pa na 20 rimskih milja okolo Antiohije, srušiše se takogje sve zerade. 
Od pametara, nigda i nigdje ovakova nesreća. Od kako Macedonac 
Seleuk grad sazida, i po oen svom prozva Antiohijom, čitav je po- 
stojao za osam vijekova: od jednom sad pusto grobište žiteljima! 
Kao na gomile, ležali usmrćeni ljudi. žene i djeca. Tresla se zemlja 
i tutnjila grozno jošte za dugo. pa nakon triest mjeseci iza prvoga. 
dne 29 novembra Đ28 god., ponovi se prejak drugi potres. Radi 
onog crnog petka antiohijskog car i svi senatori, na Duhove, poku- 
njeni, suzni, pogjoše u crkvu. car bez diadema, senatori u tamnim 
odjećama. U Carigradu biše, za neko vrijeme. obustavljene igre. Ne- 
iskazanu bijedu Antiohije Justin, što je ikako mogao, ublaži: odmah 
dade ĐO ceutenara zlata i posla tamo zidare. | ponovo udijeli Anti- 
ohijanima, a svojski se pobrinu za oštećene sve gradove. 

Nećak august i smrt Justinova. Da se pridigne čemerii 
Antiohija, dade mnogo novea i Justinijan. netom bude proglašen 
augustom uz cara ujaka. Ostarjelomu Justinu na nozi otvori se rana. 
što mu negda u boju zadade strijela. pa. bolujući, učini posinkom i 
suvladarom nećaka, na 1 aprila D2% god., na uskrs. On sam u earskoj 
palači ovjenča mu glavu diademom, u prisustvu patrijara Epifanija 1 
prvaka u vlasti. Ovjenčani Justinijan izagje k narodu, sakupljenu u 
hipodromu, koji mu radosno uzvika, nakon čega se novi august vrati 
u palaču. Naslov auguste pridjenut je i Justinijanovoj ženi, Teodori. 
Prokopije prigovara Justinu, što od nasljestva odmakuu sve rogjake 
Anastazijeve, premda ih bijaše mnogo, a i presjajnih.? Ali prigovor 
nije pravičan. Nemajući rogjene svoje djece, Justin, naravski, izruči 
žezlo sinu od sestre, sposobnom i prokušanom pomagaču svom. BDo- 
maće ovo veselje stari car, kome po jednoj vijesti bilo onda 19, po 

1 Malalae 1. XVII. 

2 De Bello Pers. ). I, e. 11. 

drugoj 17 godina, ne preživje nego samo četiri mjeseca. Preminu 
na 1 augusta, i sahraniše ga, u manastirskoj jednoj erkvi, do žene 
Eufemije. 

Osoba Justinijanova. Justinijan ostade sam vladar u jeku mu- 
ževne dobi, u 44-0j ili 495-0j godini svog života. Preko čitave Justi- 
nove vladavine savjetnik i pomoćnik ujcu i poočimu, pravcem istim 
vodiće upravu, ali sopstvenim pregalačkim duhom. Izuzmemo li prvoga 
Konstantina, na presto u Carigradu ne sjede nigda, niti će unaprijed 
ikad sjesti, veći car od ovog sina Sabacijeva i Vigilaneijina, rogjena 
valjda 483 god., u slamenoj kući, kao i Justin, negdje u polju pri 
Šari planini do Bederiane i Taurezija, megju: današnjim Skopljem i 
Velesom. Spremni genealozi otkriše Justinu i Justinijanu svijetlo po- 
rijeklo: Anicijev rod, od svih hristjanskih obitelji u rimskoj aristo- 
kraciji najdavnija i najslavnija, preselivši se, za Konstantina, iz Rima 
u Carigrad, bio bi u Dardaniji pustio jednu svoju plemenitu vriježu, 
odakle i ti ćarevi.! Toliko stoji, da s ujčevim napretkom poskoči i 
sreća kozarskoga nećaka. Daroviti momak Justinijan, odmah pažen 
vd ujća, pa i dozvan iz Taurezija u Carigrad, išao je u grčke škole, 
te izučio sve. što su se mladi Bizantinci iz senatorskih kuća mogli 
učiti. Uza to, borio se s nerogjenim grčkim jezikom. Za dugo je u 
njega nešto potsjećalo na prve skromne mu dane, na ševarastu ko- 
libu u jednom kraju zabitne Dardanije. Ni car nije sve hrapavo bio 
izgladio, izbrisao, iz početka. ,Ništa ne imaše iz prva“, kaže zlobni 
Prokopije, ,što bi dolikovalo carskome dostojanstvu, nit je mario, da 
ovo sačuva, već je varvarizirao jezikom i držanjem i mišljenjem“.? 

Nego, ovaj s mukom obrazovani poluvarvar budio je pozor i po- 
štovanje. Ako je i bio srednjeg stasa s tijelom jače razvijenim na 
strani gornjoj, opet je njega dičila muževna ljepota, uz duhoviti iz- 
ražaj lica zdrava i bijela, sa pravilno ocrtanim nosom. Bizantinci mu 
ističu živ pogled, ublažen osmijehom na usnama. Kadikad izražaj 
lica znao je biti ipak oštar. U čvrsta čovjeka, ni debela ni mršava, 
bila su čvrsta i prsa. Već prošav, kao car, četrdesetu godinu, uz 
tanku kosu postade i ponešto ćelav, a i prosjed na glavi; brade nije 


1 Jordanis (6. 60), govoreći o ženidbi Justinijanova sinovca Germana 
s Amalovkom Matasuintom, ćerju Amalasuintinom, raduje se, kao Got, 
što je ,conjuncta Aniciorum gens cum Amala stirpe“. O srostvu s Ani- 
cijevima sam Justinijan ne kaže ništa. Punim imenom i naslovom, piše 
se u god. 521: ,Flavius Petrus Sabbatius Justinianus, vir illustris, 
comes, magister equitum et peditum praesentalis, et consul ordinarius“. 
* Hist. Arc. e. 14. 

puštao, to po običaju davnih Rimljana. Ovome opisu odgovara lik 
Justinijanov u mozaicima dviju crkava sv. Vitala i sv. Apolinara u 
Raveni, koji se još i danas čuvaju, a potječu, jedan iz srednjeg. drugi 
iz doenijeg vremena njegova vladanja. Dva mozaika iznose sliku 
Justinijana i žene mu Teodore. Car i carica, s pratnjom dvorana, 
donose crkvi priloge; car na glavi ima diadem s dvostrukim redom 
biserja, dok u lijevoj ruci, pokrivenoj togom. drži zemaljsku kruglju: 
desna ruka kao da redi i zapovijeda. 

A Justinijanove duševne sposobnosti nadinašivale su svaku lvalu 
vanjskoga mu obličja. Rodom ne-Grk, a valjda i ne-Latinin, Injaše 
on, kao malo ko drugi un carevini izmedju izobraženih. usvojio | 
grčku i latinsku ondašuju kulturu. Panfletist Prokopije. uza svu 
mržnju, priznaje, da je vrlo dokučit, pa hilježi veliku oštrinu njegove 
pameti i brzinu provagjanja svega zamišljenog. ! Kano vojni magistar, 
ode na granicu Perzije za kratko vrijeme, i tano se odlikovao. Bješe 
umjetan u svakoj. Preživa pamet Justinijanova segnu se za najrazno- 
vrsnijim poslom, dok shvati po gotovo sve histar mu razum. Pravnik 
i pjesnik, upravitelj i muzičar, bogoslov i arhitekt, ne izmače se 
ništa neumornom, ali i nemirnom tome duhu. Svaku je vršio; svuda 
ga je dotjecalo. Mnoge gragjevine, imenito crkve. a i pogdjekoje 
tvrgjave, izvedene su po njegovoj osnovi. Današnje patrologije štam- 
paju bogoslovne spise, edikte i rasprave, što ih on sam, pored neke 
pripomoći svojih teologa, sastavi. Tropar, ili himnu: ouojevne Oz 
(unigenitus filius), što i sada pri početku liturgije pravoslavne kler 
pjeva, Teofan pripisuje Justinijanu.? Drugi su carevi, već odavna, 
općili pismeno sa senatom i na rasprave slali svog ministra kvestora : 
Justinijan češće išao bi glavom tamo, da živom riječju važne posle 
otrsi, 1 ako nije u prvi mah taman dovoljno, po Prokopiju, raspo- 
lagao jezikom.3 ZŽamjera mu Prokopije i ovo, što bi sio i sam da 
sudi ; oko njega bi se mnoštvo zgrnulo, pa je neprilika ležala i u 
tome, što od njega cara ne bješe priziva. Po istome pisen, takogje 
sam, bez ičije pomoći, rješavao je spise uredovne, i suviše se miješao 
čak i u poslove municipalnih magistrata. Dašto, ovako sitničarenje 
ne bijaše zdravo; no, ako je sam sudio, to je radio po uzoru davnih 
careva. U koječemu, visoki rimski vidici zanosili Justinijana. 

Vanrednog čovjeka ue bismo dovoljno upoznali, da se ne dotak- 
nemo i druge žice njegovih nazora i ćudi, ideala hrisljanskog. U oni 

le. 13. 


š Chron. A. M. 6028. 
5 Hist. Arc. 6. 14: zximep ovro "fc VAOTTn: čyov. 

dan, u koji je ovjenčan diademom, razdade siromasima 1 erkvamu 
svu vlastitu imovinu. Prema crkvi niko obzirniji od Justinijana. Sa- 
vremeni Malala naziva ga ,hristjaninom wznositim“.! Sveštenicima 
je bio tako priklon, da ga jednako savremeni Prokop tuži, ili bijedi, 
što je u gragjanskim parnicama, po zlo shvaćenoj pobožnosti, krivo 
sudio, onima ili erkvama nauhar, a bilo i lako, veli, njega navraćati 
na svoju.? Pri jednoj velikoj litiji, patrijar Mena (5636—92) sjedio u 
carevim kolima, dok je car hodao s pukom, litanijajući.* Kad bi u 
godini nastao časni post, pio same vode i jeo jednom svaki drugi 
dan ponešto zeleni, začinjene solju i kvasinom, naročito prije uskrsne 
svečanosti u velikoj nedjelji; u ta doba pospao bi kako tako koja 
tri sata u noći.“ Ovakim postom jednom oboli teško i upade u ljute 
muke. A i u opće, ustajao je vrlo rano i lijegao kasno, kao da se 
srdi postelji: ,bješe, tako reći, bez sna i jela, i nikada jestivima ili 
pićem do sitosti udovoljen, nego, nešto malo površnim prstom oku- 
sivši, digao bi se (sa stola)“." Sam Justinijan hvali se, u svojim 
novicama, što upotrebljava noć, isto kao i dan, i da ne bdije uzalud, 
već razmišlja o poslima, radeći postojano za svoje podanike. Što se 
tiče neprestane i neutrudive djelatnosti, Justinijanova narav se uka- 
zuje veoma slična Bonapartovoj, koji govoraše: ,Ja kod sebe ne 
mogu ustanoviti mjeru rada“.“ U imperatorskoj earigradskoj palači, 
prečesto u gluho doba noći bilo je slušati, gore dolje po hodnicima, 
monotoni štropot carevih koračaja. U ostalom, iz takve duševne pre- 
napetosti proviruje u Justinijanu doista fantast, što u njegovoj osobi 
ide uporedo sa vrsnim carem i sa visoko obrazovanom osobom. 
Valjda iz iste okolnosti razigranih njegovih živaca vuče uzrok i 
oštrina, kojom bi odmah provagjao svoju volju i nerijetko strogo 
kaznio. U svakom poslu volja mu je bila uporna, u gdječemu i ne- 
umoljiva. Žestio bi se na posrednike molitelje. Justinijana uz to nije 
žarila ni okrutnost, ni osveta. Više puta oprostio čak i onima, koji 
su mu o glavi radili. ,Svakome bješe pristupačan i prijazan, pa nikome 


! L. XVIII: veyzAsbuyoz YosTavo:. 

ž Hist. Arc. e. 18. 

3 Theoph. Chron. A. M. 6030. 

* Hist. Are. e. 13. 

5 Ib. 

* I Bonapartu se dade na nesan. Spavaše obično šest sati, ali bi za- 
drijemao odmah, gdje ne bi imao šta da radi. Često, nakon tri sata 
noćnog šna, ustao bi na kabinetski posao. Justinijan takogje je radio 
svejednako, s rana jutra, u podne, u kasnoj noći, sam ili s drugima 
(Proc. De Aedif. 1. I, c. 7). 

ne dogodi se, da bi izključen bio od saslušaja, niti bi se ikad raz- 
ljutio na one, koji bi nepristojno pred njim stajali ili govorili.“ Ovo 
su riječi jednog protivnika, koji inače piše u zasjedi i podvalama se 
razmeće.! Ali se je car ukazivao ljut i neobziran do skrajnosti, u 
stvarima neosobnim, i u krugu omiljenih svojih nazora. ljut u upravi. 
ljut u vjeri. Mi, dakako, .ne primamo strastvene riječi Prokopijeve : 
,Javno ne bi nikada pokazao srdnje, niti planuo na ljude sebi omra- 
žene, nego bi blaga lica, tihih obrva i mirnim glasom zapovijedao 
propast miriada nedužnih ljudi, rasap gradova, konfiskaciju dobara“? 
Čuje se ovdje deklamacija, koja ne uvjerava. Nego stoji, da bi, na- 
ročito u stvarima religije, obično prevršio mjeru i kaznio plaho i 
kruto. Odmah u drugoj godini njegova vladanja desi se slučaj, da 
se dva episkopa, na Rodu i u Iiospolju u Traciji, preteško ogriješiše 
o čistoću. Car dade ih dovesti u Carigrad, osuditi po gradskom pre- 
fektu, jednoga od njih izmučiti, drugoga i uškopiti. Nošeni su okolo 
po gradu, a glasnik vikao: ,Vi, episkopi, ne kaljajte časno dosto- 
janstvo!“ Otad kazna uškopljenja pade na pederaste. Običaj vodanja 
naokolo i nosanja grgjih zločinaca učesta, od Justinijana dalje. Strah 
od Justinijana, pokatkad kaznitelja nemila, vladara nikad spokojna, 
šetaoca mukla u carskoj palači, razbirača oštroumna u svemu, ugje 
u široke krugove, pa opadači kazivali, da je u cudi i u vidu sličan 
Domicijanu.+ Rekoše, da je i Dioklecijan. Vigjali drugi u njemu 
grozno nešto, paklenu hudobu. Justinijan je demon!“ Ta on ne jede. 
ni pije, kao što ljudi obični. Posti sasma do dva dana, a na obra- 
zima ostaje mu rumenilo. Niti spava. Gle! u gluho doba noci, kad 
svaki Božji stvor počiva, ula se po palači poput avetine.“ 

Čudo, da je Justinijana za vilovnjaka, za neko vanprirodno stvo- 
renje, smatrao i mudri Prokopije, pa, tome na dokaz, pokupio bajke. 
Mati Vigilancija da kaza prijateljskim osobama. kako Justinijan ne 
bijaše sin Sabaciju, njenom mužu, niti čovjeku komu, već, pri začeću, 
da joj pridogje neki duh; ona ovog ne vidje, ali ga osjeti, onda duli 
iščeznu, kao što hiva u suu. Jednom. u mukloj noći, ponekim kubi- 





1 Procopii Hist. Arc. e. 13. 

ž Ib. Drugdje (c. 8) veli, da, majstor u pretvaranju, lagao bi i samom 
suzom, kojom bi olako orosio oko. 

3 Teoph. Chron. A. M. 6021. 

* Procopii Hist. Arc. e. 8. 

5 Isto i Napoleonu u Njemačkoj pripisaše demonsku snagu, a u Ru- 
siji mnogi povjerovaše, da je Antihrist. 

* Procopii Hist. Are. c. 8. 

kularima čiste duše pričini se, e ne gledaju cara, već utvaru ne- 
običnu. Šaptao drugima na uho taki jedan komornik, da car, kome 
se u opće nikako nije davalo dugo sjediti, ustade jednom na prečac 
q prestola, kako bi otpočeo svoje šetnje, kad li eto za tinji čas glava 
mu izvjetri, dok mu se tijelo jednako šetalo gore dolje, pak se glava, 
za divno čudo obnovljena, opet tijelu pridruži. Bogodušni jedan monah 
dogje poslom k caru u Bizant, no se vrati s praga palače kući, spa- 
zivši, u mjesto cara, poglavara demona. Primjećuje, doduše, Proko- 
pije: »Ne pišem, vidjevši ja to, nego čuvši to tvrditi od onih, koji 
nekad vidješe“; ali njegova palestinska mašta ipak vjeruje, da je 
Justinijan ,bio zloćudni demon“.! I on sam u njega pripazio, da mu 
katkad trepte uši, kano u magarca.? Ovim pisanjem Prokopije osu- 
gjuje sebe. U svojim trijeznim knjigama careva ,golema djela“š on 
uzvisio ushićeno. A_i zbilja, uza sve mane, Justinijan radom svojim 
postati će, pa i ostade, veličajan historijski lik. Nije mu za cijelo 
mana, što u noći samuje. Mana mu je pomenuta ljutina u vršenju 
pravde 1 neobzir prema ljudskoj patnji, kaogod što bijaše strog i 
prema sebi. Mana veća neštegjenje ekonomske snage naroda, kako 
bi udovoljio svom maštanju, velikim osnovama, što su mu se rujale 
u umjetničkoj glavi i u duši uzbugjenoj. Po svoju, Prokopije zanj 
opet kaže: ,Posve žedan krvi i novca“.“ Istina je, da rad mnogog 
vanrednog čovjeka, naročito rad osvajača, prati tugja bijeda, patnje 
ljudskoga roda. Mi eto čovjekom ,vanrednim“ nazivamo Justinijana, 
po riječi jednog hroničara, vremenom do njega blizu.? 

Carica Teodora. Čudesnome čovjeku ljudi su zabavljali i fanta- 
stičnu, ili barem neobičnu ženidbu. Justinijan, već proglašen za 
prestolonasljednika, oženi se glumicom Teodorom. Ove ženske glave 
historija, pomućena strašću zlobnika Prokopija, a neraščišćena su- 
protnim svjedočanstvima, ostaje za.nas roman iz demit-monda, gdje 
je teško razlučiti zgoljnu istinu od subjektivne primjese. U Hist. 
Arc. izli Prokopije svu svoju žuč na Teodoru. Poneke stvari, o njoj 
pripovijedane, naprosto su nemoguće. Pokušajmo doći do istine, su- 
blizu. 

Valjda u Justinovo doba, kojih godina nije nam kazano, u eari- 
gradskom pozorištu isticala se, u lakrdijama, mlada glumica Teodora. 


1 Hist. Are. e. 12. 

že. 8. 

3 De Bello Pers. |. I, e. 1. 

* Hist. Are. e. 8. 

5 Chron. Paseh. p. 616: 6 ueyalovuyoc ziz vreplokiv. 

Izuzetno duhovita i Šaljiva, a pri tome krasna i bestidna, svačje oko 
zape za nju. Nije bila flautistica, ni pjevačica na strunama, ni ple- 
sačica, ali kipeći joj smijeh i šala svakojaka privezivali nadasve njoj 
slušaoce i gledaoce. Uarigradski kicoši, gizdava mladež iz senatorskilh 
i bogatih kuća, nikome ne pljeskali, koliko glumici i mimi Teodori. 
Već kano dijete, kretala se ona po amfiteatrima i teatrima. Njezin 
se otac pribrajao osoblju amfiteatralnom. Bio to neki Akakije iz Cipra, 
pazitelj medvjeda i zvjeradi, pri stranci Zelenaši: hranio je zvijeri. 
te bi ih pred opcinstvo izveo na lovačke prestave. Umrije i ostavi 
siročad, ženu i troje ženske sitne djece: Komito, Teodoru i Anasta- 
ziju; prvoj bilo istom sedam godina. Mati udova udala se po novo 
za čovjeka, kome ona namjenjivala službu pokojnog muža: ali prvi 
pantomim Zelenaša, 99xnsrrs, primivši novca, dade mjesto drugomu. 
Kad se, na jednom lovu, sabra svijet, mati prikaza nejačad svoju. 
malene nježne ćerke, s vijencima na glavi i u rukana, kao molite- 
ljice, no i tu svečanu dirljivu molbu odbiše Zelenaši. (zanuše se 
Plavaši, i oni tuskoro lišeni svog pazitelja zvjeradi. Obitelj dogje 
do zabranjivanja. Djeea su bila vrlo lijepa. Odraste starija Komito, 
zasjaji se megju vršnjakinjama i stupi u kolo pozorišuih hetera. (udje 
bi ona prikazivala, mlagja je Teodora njoj nošila sjedalicu. Prispje 
hora i curetku 'Veodori, koja nadkrili sestru. ,Bješe lijepa lica i u 
svemu tijelu dražesna, stasa malena, cruomanjasta, s očima preživim 
uz oštri pogled“, piše Prokopije.! Piše 1 to, ako mm je vjerovati, da 
bi joj se pristojni ljudi na treu uklanjali, kao nekoj ,tiei zlokobnoj“.? 
Zla je bila i prema svojim pozorišnim drugaricama. 

U zamamnu mimu s očima i pramenima eruim zaljubi se jedan 
visoki činovnik, Hekebol, Feničanin iz Tira. Primivši namjesništvo 
Pentapolja, tamo na zapad od Egipta, uze je sobom, ali se poslije 
nekog vremena š njom razvrže. UOtjerana Teodora najprije dogje u 
Aleksandriju, daleko od Pentapolja za deset dana hoda; potucala se 
zatim po svemu Istoku, ća do Paflagonije, dok se sa skitnje vrati u 
Bizant. Dojmi se nje razočaranje i pretrpljena mnoga bijeda toliko. 
da ona promijeni život; skitačica, koja protrča svijet, oda se skroni- 
nosti i regbi pobožnosti. Živjela od svakidašnje radnje svojih ruka. 
Siromašna, predijaše vunu u ubožnoj kućici pod trijemovima, od 
koje će carica kašnje načiniti bogomolju sv. Pantaleona. "Vu je zapazi 
Justinijan, nećak cara Justina. Kao u španskog nabožnog Filipa II, 


i Hist. Arc. e. 10. 
že. 9. 

i Justimijanova narav otvarala se dubokom dojmu ženskog čara. Za- 
nese mu pamet i srece žena, puna duha i još uvijek lijepa: žena. 
koja uz to smjerno živi o svom trudu, umjetna u rukama. Privrže 
joj se ljubavlju izvan reda, te će i ovdje Prokopije priskočiti s go- 
tovom glasinom, da Teodora njega zatravi: ,kažu, da ne toliko mi- 
loštom priveza Justinijana, koliko gjavoljom silom“.t Tu ljubav ne 
utaži nikakav obzir, nikakva prepreka. Na svačije iznenagjenje, carev 
nećak hoće pa hoće, da oženi Teodoru. Rimski zakoni ne pripuštahu 
braka izmegju senatorskog čovjeka i bludnice, a megju bludnice 
vrstahu se glumice. Postojaše od davnine jedna ,lex Julia“ o tome. 
pa hristjanski carevi, Konstantin, Valentinijan i Marcijan svojim 
reskriptima podvrgli infamiji senatore i druge odličnike, koji bi se 
nakanili za zakonitu smatrati djecu, dobivenu od robinje, libertkinje, 
scenične ženske, gostioničarke i ženske infamne, ili dobivenu od ćeri 
njihovih. Car Justin i carica Eufemija žestoko se protivili ženidbi 
nećaka. Dok je živjela Eufemija, dotle nikakvom majstorijom, opaža 
Prokopije, ne uspje Justinijan, da mu 'Veodora bude zaručena; carica, 
priklona njemu u svemu, u ovom samom ne popusti.? Nego po smrti 
ujne, ljubovnik, kome je, po živoj Prokopijevoj izreci, "Teodora ,bila 
slagja nada sve u svijetu“, umoli napokon cara. Justinijan sastavi i 
Justin proglasi nov zakon, što, polazeći sa hristjanskog načela oprosta 
moralno popravljenom čeljadetu, vraća mu prava gragjanska. Po mo- 
dernom shvaćanju, zakon bijaše liberalan. Nakon toga, bračni, pak i 
carski vijenac uresi krasnu glavu Teodorinu.? 

Ta zamilovana i milujuća ,traviata“ ostade svom mužu vjerna i 
predana sve do smrti. Zao jezik Prokopijev ne zna da priča o cari- 
činu kakvom ijubakanju; tek nešto nabacuje o jednom prirodnom 
njenom sinu, koga rodi kao glumica, pa, kad joj se iznenada nakon 
dugog vremena prikaza, nevidom ode po zapovijedi materinoj, jer da 
se bojala muža. Kao da Justinijan dotad ne bi ništa obaznao za 
prvašnji joj razvraćeni život! Neskvrnosti svog braka pružila ona 
jednom i preoštar dokaz. Šaptalo se u dvoru, da carica ljubi lijepog 
mladića varvara, poslužnika u njenim odajama; kad ona za podvalu 
sazna, dade ga išibati i iz dvora ukloniti. Ništa nikad ne pomuti 


le. 22. 

26.9. 

3 U knjizi De Aedif. (1. I, e. 11) Prokopije će, dakako dvorskom 
laskom, o kipu joj postavljenom u Carigradu reći: ,Kip je prikladan, 
no ičine ljepote, koje nipošto nije moći ni govorom kazati, 
r Im oponašati“. 

sklada izmegju dva supruga. Ne posvadi ih niti vjersko mišljenje. 
ponešto razročno. Dok se Justinijan prečvrsto držao haleedonske 
dogme, dotle je Teodora stajala radije na strani onih, koji u IIristu 
kazivahu narav jednu, i. koliko mogla. stitila ih. Jedno ne popusti 
drugome“, veli Evagrije,! ili da zbilja ovako mišljahu. ili da na- 
mjerno, ,po nekoj ekonomiji“ (politici). bijahu ovako megju sobom 
sporazumni.ž Sumnja Evagrijeva ovdje ne pogagja. pošto je iz svega 
vidjeti, da Justinijanu nije s vjerom nigdje bilo do šale ili do titranja. 
Obujmila njega neizmjerna ljubav k ženi. k carici ,predobroj, lijepoj 
i premudroj“, kako će za već pokojnu Teodoru pjevati najbolji pjesnik 
Justinijanova vremena. Teodorin čar, 1 moc u mnogoj stvari. nad 
Justinijanom bijahu takvi, da pozniji Bizantinac Zonara, ovome earu 
neprijazan, anogao je da napiše persilažu: .Stupirši na vladu Justi- 
nijan, carstvo ne bi monarhija. već se vlast podijeli na dvoje. jer 
ništa manje od vladaoca. ako ne i više. zapovijedaše druga života 
mu“.4 Na tu porugu očevidno skrenu Zomaru Prokopijeva Are. 
Historia“. Nego stoji, da je i sam ear uznosio svoju ženu, čak i u 
zakonskim .novicama, to preko svakog običaja. Kako u dušu svoju. 
tako je metnu i u svoje spise. U gdjekojim poslima smatrao je nju 
kao neku suvladarku. U jednoj novici oglašava. da se on posavjetova 
s vrlo pobožnom suprugom, koju mu poda Bog. Niti u natpisima 
ne bi, češće, rastavio svoje ime od imena ljubljene žene. Njeni čari 
ga zavezaše. 

Svoju moć upotrebi Teodora, kao što ua dobro. tako i više puta 
na zlo. Bijaše vrlo darežljiva. Kad bude augusta, udijeli odmah mnogo 
Antiohiji, za oštećenike od potresa. Pa prionu 1 uz drugi mnogi 
posao. Cijenila je ona. da svaka ženska stvar. 1, kano reci, čitavo 
ženidbeno pravo pripada njoj u zadatak. Mada je bila, da se miješa 
u tugje ženidbe. ,Iznenada svakomu nastajaše žena, ne ona, koju bi 
on botio, što je i varvarima slohodno, već koju bi htjela Teodora“, 
primjećuje Prokopije navadnom svojom žestinom.?* Sestru Komito dade 
darovitom mladom oficiru Siti, koji će postati vojni magistar po Ar- 
meniji. U svjetskom hučnom Carigradu svodnici tražili siromašne 
ćeri, 1 uz mali novac u roditelja ih pogagjali, lijepo odijevali, i od 


1 Hist. Ecel. 1. IV, e. 10. 

ž Isto i Prokopije (Hist. Arc. e. 10), koji drži, da opreka mnijenja 
izmegju njih bješe smwno varka. 

3 Pauli Silent. Descriptio Eeel. S. Sophiae, v. 59—60. 

* L. XIV, e. 6. 

5 Hist. Are. ce. 17. 

njih, često preko volje im. činili bludnice. s velikim svojint dobitkom. 
Take svodnike carica dade polivatati i s djevojkama k sebi privesti. 
Pod zakletvom iskazaše cijenu, roditeljima plaćenu, toi do pet zlatnih 
solida. Ona namiri novac 1 djevojke  ,oprosti jarma tog tužnog 
ropstva“.! Iskupi i darova jadnicama takogjer i odijelo, te ih pusti 
kući s još jednim solidom. A ono onakovo podvodništvo zabranjeno je 
zakonom, u napredak. Carica je htjela popraviti i proste triobolarne 
bludnice, te za njih načini, dalje od grada, na azijskoj strani Bos- 
fora, veliki manastir Merzvaz (Pokora). Sa čaršija carigradskih pri- 
kupljeno je na jedared više od 500 njih 1 prevezeno na drugu obalu. 
U tajnoj Historiji kaže Prokopije. da se nekoje vd prisiljenih tih 
pokajnica strmoglaviše, noću, s hridine u more, ali u javnim svojim 
knjieama hvali zavod Metaniju, i za caricu veli, da je kao rogjena 
za to, da u pomoć priteče ženskima nesrećnim.. 

Teodora bijaše žena vanredne energije i rijetke darovitosti: svagda 
provrtna, u svemu domišljata. Ama čisti joj razbor zapinjao o stra- 
stvenost, o neopravdanu mržnju i milost. I same visoke dostojnike 
u vojsci i u uredima često ili zakriljivala pred carem, ili na njih 
mrzila, te ih opadala. Biti će pretjerane ove riječi Prokopijeve: ,NMi 
duljina vremena, ni punoća kazne, niti moljenje i preklinjanje. niti 
prijetnja smrti, iz neba očekivane da tu padne, ne mogaše da je 
prikloni, e bi od srdnje štogod svrgla. Nikad niko ne vidje, da bi 
se Teodora posve izmirila s omraženim, ili živim, ili mrtvim“.* Ve- 
limo: biti će to pretjerano, no rječita osvada, što teče kao iz živog 
vrela, nas uvjerava, da u njoj ima i istine. Ponavlja isti pisac,š da 
je strašan bio gnjev njezin. Gdjekoji odličnici da zaglaviše, potajnim 
caričinim nasiljem. Svog protivnika pozvala bi krišom preda se, pre- 
slušala, dala ga svezati, pak obnoć ukrcati na brod i po pouzdanom 
čovjeku odpratiti do u zadnje krajeve carstva; nekoje ona vrati po- 
slije, no nekoji začamaše u skrovitom zatvoru i tu svršiše. Po Pro- 
kopiju, zakon ne bijaše kadar da onoga odbrani, koji bi u njenu 
nemilost pao. A o protivnicima svojim ona bi sve saznala po sop- 
stvenim špionima, na ulicama i po kućama. Šta više, mogla da po- 
kaže svoju odvraćenost i najbližim carevim rogjacima.“ Sumnje nije, 
da je zazirala od junačkog careva sinovca, Germana, kome udoveu 
car bijaše za ženu dao plemenitu lijepu Matasuiutu, Amalasuintinu 


1 Malalae |. XVIII. 
* Hist. Arc. e. 15. 

ćer, negda suprugu svladanog gotskog kralja Vitiga. Zlobila i mla- 
gjemu Germanu, sinu tog (Germana i Matasuinte. Tvrdi Prokopije. 
da radi carice ljudi su se nekako skanjivali. prezali. s Gtermanovom 
svom porodicom stupati u rodbinske veze. 

U mnogome je car puštao mah svojoj ženi, a to najviše u samom 
dvoru. Nabožna carica ne izbrisa sasvim nagnuća i obike. prisvojene 
već na prvom uranku života, usred glumačkoga svijeta. U preokre- 
nutoj Teodori izlažaše na javu. donekud. jošte uvijek glumica. Bila 
je i mekoputna i tašta. Kaže Prokopije: ,Tijelo njegovaše mimo po- 
trebu, a manje od svoje želje. U kupelj bi prebrzo ulazila. i okupana 
izilazeći prekasno, išla bi na zajutrak, po tom na počinak. Objedujući 
pak i večeravajući, zaželjela bi se svake vrste jestivi i pića; poda- 
vala se svagda spavanju predugom, i po danu i u noći“.! U svemu 
ovom bijaše ona potpuno obratna slika svog uzdržnog i pretrijeznog 
muža. Sa raskošju i jordamom teatralnim miješala su se katkad j 
nabožna joj djela. Za prvih godina, Justinijan i Teodora rado bi izišli 
preko Bosfora u Halcedon na zabavu. Onamo u Bitiniji, nalazile su 
se i toplice Pitije, ili drukčije nazvane Miriangjeli, što ih Justinijan 
sjajno uredi, podigavši hram arhangjelov, kupke, česme, ljetnikovee 
carske. Te terme pohagjao mnogi svijet iz Carigrada. Jednom će 
Teodora, u šestoj Justinijanovoj godini, tamo izići s pratnjom od 
4,000 osoba, okružena od svojih kubikulara, pa od patriciji i prvaka, 
megju kojima sam pretorijski prefekt Mena i komit largicija Ilija; 
uz put obilato udijeli siromasima, erkvama i manastirima, što Bizan- 
tinci hvale, kao velikodušno u nje: no može biti da oni komit largicija, 
financijski ministar, ne bijaše baš toga mnijenja, i da ga glava zaboli 
s caričine munificence. Nije to sve činila Teodora od čiste blagosti 
srca. Koliko je Justinijan bio svakomu, i nepoznatom, svagda van- 
redno pristupačan, toliko je pristupanje k carici bilo mučno. Ipak 
prvaci prilažahu k njoj u vullae i u palaču u velikome broju, neka 
ih vide dajbudi eunusi. Dugo bi se načekali, i mnogo dana gdjegod, 
da pristupa dobiju; prilažahu onda sa strahopočitanjem, ejelivahu joj 
obje noge, čineći metanisanje, i odlažahu odmah, ,jer govoriti, ili 
što moliti, ako ne bi ona to zapovjedila, prosto ne bijaše nipošto“.? 
Kod autokratorfi učinjen je onda još jedan korak naprijed u etiketi 
istočnoj. Po Teodorinu utjecaju nasta novotarija u bizantskom dvor- 
skom poklonu, u proskinezi. Otprije, kad bi pred cara stupio jedan 

ž Ib. 

patricije, poklonio bi se prema desnoj strani carevih prsiju, a ear hi 
ga, pri odlasku, u glavu ejelivao: drugi svi pregnuli bi desno ko- 
ljeno. Sada svi, pa i sami patriciji, udarali veliku metaniju: kleknuli 
bi na koljena 1 na ruke, utisnuli usnu na jednu i na drugu obucu 
wospodara 1 gospodarice, onda ustajali.! Kogod ne bi, u govoru, ku- 
zivao: dzsrorne, gospodar. i disrava, gospodarica, već na prosto 
Sagik;ve, ear, 1 Bzmne, carica, po starinsku, taj bi prolazio kao ne- 
vježa, ili neotesanac kakav. Ovlada laska s jedne strane, s druge 
milost dvorska, po Teodori. Dok se nekad malo išlo u palačn, a 
puauo više k magistratima u dikastere, sad bude obratno. Učini se 
žurba molitelja ko earici. ,U servilnost upade država. imajući nju 
učiteljicu servilnosti!“ viče pravoni razjareni Prokopije.? 

Sve skupa uzevši, ovaka žena, gizdava i raskošna. više naškodi. 
nego li koristova mužu. Njezina odvažnost, kako cemo skoro vidjeti, 
spase jednom, u ćas osudni, očajanog Justinijana, ali 1 njezina oholija 
sagnu tjelesa i duhove k zemlji, a raskošnost bar s jednog kraja 
doprinese, da je najposlije carevina uvaljena u ekonomsku nevolju. 
Kriva je ipak riječ, nu bizantsko novije doba pronošena, da je Justi- 
nijan bio pod papučom Teodorinom, i da je papuča drmala politikom 
carstva. U savremeniki o tome nema govora. Cara. trudnika i pre- 
gaoea, ide slava velikih mu djela, kao god što on sam pred histo- 
rijom odgovara za velike svoje pogrješke. 

Justinijan upeo se, da bude jedna vjera, i trijebi gadove. 
Kad sam nastupi upravu, Justinijan oprosti dugove porezovnicima po 
svoj rimskoj državi, kako i u čemu nismo obaviješteni, ali je prilika, 
da ono bijaše sjajan dar, po navadi carevoj. A 1 januara 628 pgod., 
pri početku carskog svog konzulata, baci u Carigradu megju svjetinu 
toliko novea, koliko ear nijedan prije njega.? Uz ovu sjajnost zaredi 
iz dvora strogost vjerska, koju za cijelo Teodora ne savjetova mužu. 
Justinijan je zauzet bio za halcedonsku ortodoksiju, no tjerao pre- 
daleko ; njegova je pamet išla bezobziree po žici neslomljive logike. 


le. 30. I ovdje kao da nešto pretjeruje Prokopije. 1looszovna:, 
adoratio, mi znamo, uvedena je već od Dioklecijana. Čini se, da je 
Teodora protegnu na svakoga bez razlike, i da joj formu zaoštri, premda 
je ejelivanje nogu i prije pominjano. Punu adoraciju Teodora zahtije- 
vala je i za sebe. ,Biti pripušten k carevim nogama“ kazivalo se za 
saslušaj u cara, to i za same patrijare i pape. Ipak bio običaj, da ovi 
caru iskažu svojo poštovanje tek blagoslovom i kratkom molitvom. 

2 e. 15. 

3 Chron. Paseh. p. 617. Mi uzimamo, da je dvaput on to učinio, 
god. 621, kako kazasmo gore na str. 112, pak opet u ovoj godini. 

Justinov rad pije više dovoljan: po što po to sad jedna vjera i jedna 
crkva u Romaniji, ili s voljom, ili za nevolju! Državnu vjeru doista 
zahtijeva bizantski sustav pune udruge megju erkvoni i državom, ali 
ćud Justinijanova hoće sve do najimanjeca da istjera na kraj. Bez 
pridržaja ikakva, bez ciglog slovca izmijenjena, biše svud pripoznata 
četiri vaseljenska sabora: nicejski. carigradski. efeski i haleedonski. 
Antim I (536), carigradski patrijar, 1 KPeodozije. aleksandrijski. izeru- 
biše katedre, što su oklijevali prihvatiti haleedonsku vjeru. Od god. 
528 do 530, pa i dalje, grme edikti na Eutihovee, Nestorijevee i Ari- 
jevce, na Heleniste, na Samarjane, na Origeniste. Analema i kazna 
idu uporedo. Inovjerci ne smiju javnu službu vršiti ni političku. ni 
vojničku. Niti smiju oporučivati; niti im se prima svjedočanstvo na 
sudu. Oporuka ne vrijedi, makar bila učinjena za djecu ili za rogjake. 
Stavlja se rok od tri mjeseca za obraćenje: ko ne će, neka izlazi iz 
Romanije. Svima su jereticima crkve otete i date pravovjernima. uz 
jedini izuzetak arijana, nazvanih Eksokionita. što su bili Goti. te 
smatrani izvan dosega rimske misli i dužnosti. Vjerska općina Ekso- 
kionita imaše svoje bogomolje u okolini Carigrada i bijaše ugledna : 
njoj nekad pripadali Amali, sad vladaoci u Italiji. Sve one crkve 
izgubiše i svoje blago: srebro, zlato, drago kamenje. a bilo ga mnogo, 
imenito u arijanskim. Ovaku konfiskaciju ne odredi nijedan pret- 
hodnik Justinijanov. 

Jednakom, ako ne većom žestinom ear se obori na poganike. Još 
je bilo naći književnih ljudi, starodrevnim  helenizimom opijenih: 
poglavito na selu bilo još sila seljaka mnogobožaca. sasma predanih 
staroj vjeri zbog tromog konzervativnog svog dua. Javno pogansko 
bogosluženje već odavno zabrani Teodozije 1 Ode dalje Justinijan. 
Zapljena imovine, ili smrt, helenistima (posanicima), koji čine žrtvu: 
smrt hristjanima, koji se u helenizam vraćaju. Kako bi se zlo istri- 
jebilo, zaredi i zvanično istraživanje. IIvalio se vladika jedan, što je 
mnogobošce istraživao po Aziji, kako je on do 7.000 njih priveo 1 
stekao crkvi. Jadna takva tekovina hristjanstvu! Zatečeno je helenisti 
pri libacijama, žrtvama i drugom poganluku. Mnogi izgubiše dobra, 
vi za to bude velik strah“, veli očevidac Malala.! Megju njima nagje 
se i jedan od ministara, kvestor Toma, koji je Za svoje uvjerenje 
pritvoren. Tamnice dopadoše takogjer patrieije Foka 1 Makedonije, 
jednom referendar, to jest izvjestilac caru za molbe: Asklepijad, ot- 
prije prefekt, uplašen okrenu vjerom. Ielenska filozofija 1 helenski 


1 Malalae 1. XVIII. 


134 Istočno carstvo rimsko. 


mitovi zamamljivali još pogdjekoje učene osobe. Književni poneki ljudi 
još gledali, kako se muze igraju na snježanu Olimpu i na evjetnome 
Helikonu. Ovi potragljivei za starim bogovima, i ujedno sljedbenici 
davne mudrosti, sve dotad življahu mirno, pošto je zakon zabranjivao 
same vanjske iskaze poganstva. Car odluči prekinuti i te duševne 
niti, raskopati i taj skromni oltar religije srca. Nagoniv ga i razlog, 
što teurgija i sujevjerje pogansko, već osugjeno u savjesti većine 
rimskih ljudi, tu i tamo, u kraju odaljenom, u kutu zabitnom, izva- 
gjaše, u prkos zakonu, kaljavih i krvnih djela. Dogodi se, da idolo- 
poklonici egipatski, u Filama kod Elefantine, drznuše se prinositi 
ljudskih žrtava. Još uvijek se vršili grubi poganski obredi u raz- 
glašenom proročištu plodovitog boga Amona, u oazi. Živom svojom 
pažnjom to sve poništi car. Zaprijeti svakoj čaroliji, u svakom mjestu. 
U Carigradu pronagjeni su magjonici, koji pri čaranju ogrezoše i u 
groznim blasfemijama; ruke su im odsječene i na kamilama vodani 
su okolo. A da se prelomi tradicija mrske mu poganštine, udari car 
svom silom na glavno leglo mnogohožačke misli, na akademiju u 
Ateni i atenske svetinje iz davnine. U akademiji učitelji, plaćeni vec 
od Antoninovih doba, predavahu Platona .i Aristotela, pa razglabahu 
praktičnu filozofiju, stoičnu i epikurejsku. Kaže nam se, da su se 
predavali i zakoni i astronomija. Nego se ova obično spajala s astro- 
logijom, pa je u Carigradu vogjeno na konju staraca astrologa, pod 
šibama. Posla car, god. 529, naredbu u Atenu, kojom ukidaše ono 
poučavanje, i sve zaklade za školu i za staru vjeru prenošaše na 
atensku municipiju. Sedmero filozofa učitelja ode onda u Perziju, no 
ni tamo oni nemaše sreće, te se vratiše razočarani. Kako bi do kraja 
proveo tvrdu svoju nakanu, car, i sam umjetnik, nije mario, da se 
o umjetnost ogriješi. Od gotovo hiljadu godina stajao u Partenonu 
kip boginje Palade Atene, štitnice grada, uzoriti rad _Fidijin. Car ga 
dade ukloniti, i kip otide nevidom. 

Čistina u svemu! bijaše lozinka nategnute duše Justinijanove. U 
ovo vrijeme ognjevitog djelovanja njegova pada strašni prizor sa dva 
episkopa, koji na više spomenusmo.! Svaki gad, poganički i moralni, 
imao je biti izbrisan sa lica zemlje. Kako bi se u prestolnici gruba 
nemoralnost utukla i bolje na nju pripazilo, car zasnova za to naro- 
čiti ured. Jošte postavi i plebejskog pretora, mpzizoo čnusv, za gradske 
lupeže. Nova ta dva ureda olakšavahu breme gradskome prefektu, u 
čiji je krug donde spadalo istraživanje sviju zločina, no Prokopije to 


1 Na str. 125. 

kudi, predbacujući Justinijanu gnjevno i sumarno sugjenje. od njega 
uvedeno.! Stoji, da se preljuto kaznilo i da se pokatkad i naglo su- 
dilo, te da usljed klevete i neiskrenih svjedočanstava pade 1 koja 
žrtva nevina.* A užas je bilo gledati vučene po velikom treu erje- 
šnike osakaćene i gole. Justinijana ne pravda. što na prigovor nečji 
protiv eviracije, i drugog sramnog nagrejenja. reče: 21Da su to kra- 
dioci svetih predmetls, zar ne bih im ruku odsjekao ?"5 Ne bijaše 
opravdana ni retrouktivna snava njegovih konstitucija. lpak, carevu 
pretjeranost donekud ispričava ovo dvoje. Protuprirodni rad, naslijegjen 
u Romaniji još od starih (irka, trebalo trijebiti. Da se je ta sramota 
još u VI vijeku, i pored Hristova nauka. povlačila po hristjanskom 
svijetu, razabiremo iz činjenice, što poradi Justinijanove strogosti ne 
malo gragjana, a i senatora, poginu.! Drugo je u prilog caru. što on 
ono ne uradi po prirogjenoj tvrdoći srea. Gonila sa nabožnost neu- 
molna, bezgranična. Praštaov bi on velikodušno. kad je god bila po 
srijedi sama osoba njegova, bez krivde vjerske. U ovo doba optužen 
je patricije Probo, jedan od nećaka cara Anastazija. da je autokra- 
tora silno grdio. To bješe ,crimen niajestatis“.  Mekao bih. da je 
protiv novotara iz Dardanije rovala i čitava politička stranka, što oči 
upiraše u ugledne članove Anastazijeva doma, pa se time Prohovo 
zadijevanje u cara činilo još teže. Parnica je vogjena u silenciju. u 
svečano gluhoj dvorani pred carskom ložnicom. Spisi su čitani pred 
carem, i svim silencijem, to cijelim visokim sudskim zborom. Probo 
je priznat kriv. Justinijan uze spise i raspara ih, govoreći osugjeniku: 
»Ja tebi praštam grijeh, što ti na mene učini. Moli Boga. neka ti 
i on oprosti!“ Senat, kome pripadaše Probo. za to uznese cara. 
punim pravom. 

Ustaje Samarija, te se polomi. Skuči pod krutu stegu Justi- 
Nijan sve hristjanske inovjernike 1 heleniste, pa zalivati i Samarjane, 
koje je smatrao ili za jeretike ili za otpadnike. Samarjani, ti polu- 
židovi sa starim zavjetom i bez talmuda. bijahu davni buntovnici 
vadi vjere. Vidjesmo ih za Zenona, kako ustadoše i zlo progjoše, 
Hristjanska je crkva ozidana onda na svetom njihovu brdu Garizinu, 

! Hist. Are. €. 20. 

* Po Evagriju (Iist. Keel. 1. IV, e. 50), silu imućnika lišeno je svega 
imanja po bludničkim potvorama. Delatoricu zapao bi dio ublagajnjenog: 
dobra. 

3 Zonarae 1. XIV. 


4 Cedreni p. 645. 
Š Malalae 1. XVIH. 

i ispod Garizina u Neapolju postavljena vojnička juka posada. Za 
cara Anastazija, samarijska jedna četa napade erkvu i ubi joj stra- 
žare, ali izgrednike sustiže kazna. Kroz one dvije bune poneki Sa- 
marjani, da se uklone zlu, učiniše se hristjani, no onako tek na oko. 
Kad Justinijan najstrožije naloži svima : podanicima puno jedinstvo 
vjere, mnogi od Samarjana, u Cezareji i u drugim gradovima Pale- 
stine, prividno pregjoše u hristjanstvo. Nego se ua selu težaci uspla- 
hiriše već u drugoj Justinijanovoj godini, a, pošto su im otete sina- 
goge, digoše i oružje na cara, god. 930 juna mjeseca. Združeni sa 
Židovima, ovjenčaše sebi za kralja nekoga razbojnika Julijana, sina 
Sabarova, pa palili i ubijali hristjane. Kivni na sveštenstvo, sjekli bi 
popove na komade; obeščastili bi, gdje im se desila prilika, svetačke 
moci. Za neko se vrijeme odupriješe carskim vojnicima, vogjenim od 
Ireneja, no je najposlije Julijan poražen u bici, i odsječena mu glava 
s diademom poslata je caru. Prokopije, koji je sam iz Cezareje, tvrdi, 
da je u toj buni poginulo do 100,000 čeljadi.! Suviše kaže, da otuda 
bude velika šteta i hristjanskim posjednicima zemalja bez ruka te- 
žačkih, a ipak dužnima plaćati godišnji teški porez. Jednako savre- 
meni Malala broji sanih 20,000 poginulih u ratu; no k tome primeće 
još 20,000 muške djece i djevojaka, što ih uze, kao svoj dio plijena, 
jedan filarh Saraceni (arapski šeik), koji pripomože carevcima, pa veli 
i to, da su ostali Samarjani gonjeni po brdima.* Ovo drugojačije 
brojenje valjda izlazi na jedno, svakako na grozno zatiranje ljudi radi 
vjere, jer svrh toga do 50,000, koje Samarjana, koje Židova, skloni 
se u Perziju ka Kabadu kralju, da ga podjare na Rimljane, obeća- 
vajući mu svoje oružano savezništvo. I polučise, da Kabad ne htje 
više sa carstvom o miru pregovarati. Justinijan obnovi u Napolju pet 
crkava, spaljenih od buntovnika, utvrdi bedemom onu presvečanu na 
brdu Garizinu, i nagna na Isusovu vjeru najveći dio onamošnjil 
zemljaka. Ali koja korist od tih obnova i od toga krvoprolića. S novim 
naraštajem, 25 godina doenije, planuće opet buna udruženih Samar- 
jana i Židova, koji će u Cezareji ubiti namjesnika Stefana, i opet će 
se buna ugušiti u krvi. Samarjani ,se krstiše, no do današnjega 
dana drže se obiju vjera: spolja hristjani, jesu mrzitelji hristjaustva, 
dok novcem oni mite preside (namjesnike)“, piše još hroničar u 
prvoj polovini VII vijeka.? Skupo stade cara, u opće, njegovo vjersko 
usilje! Smutnje, tučnje, sječe. bijega, bi puna carevina. U Frigiji, 
1 Hist. Arc. e. 11. 


2 L. XVIII. 
3 Chron. Paseh. p. 619. 

 asketični jeretici, sljedbenici Montana, zapališe svoje bogomolje i sebe 


u bogomoljama. Sa progonstva ,sila ljudi bjegaše neprestano ne 
samo megju varvare, već i u narode daleko naseljene od Rimljana“.1 

Corpus Juris. Mnogo je uharnije bilo Justinijanovo staranje za 
čistinu rimskih zakona. I na tome je radio odmah, čim preuze vladu. 
Kao što u sadašnjoj Eugleskoj, gdje nema sregjenog zakonskog zbor- 


nika, isto i u rimskoj državi zakoni, susljedice izdavani preko nekih 


deset ili dvanaest vijekova, sačinjavahu nešto ogromno i zamršeno. 
Pri zbrci, prosto općinstvo nije moglo, a i sami suci i odvjetnici 
često su bili na muci, da zakonu, u mnogom slučaju, prebiru i pri- 


hrvate konce. Jednako stajahu razvezani i tumači glasovitih pravo- 


slovaca rimskih. Niti izvrstan sustavni rad reditelja pravoznanca 
Gaja iz II vijeka ne bijaše već dostatan. Rasla potrebu pravnog raz- 


“biranja, dok nazadovalo pravuo znanje. Od vremena Aleksandra Se- 


vera umuknu glasovita pravoslovna nauka rimska, kao god što se 
pokvari knjiga 1 svaka umjetnost, pri velikoj anarhiji i darmaru o 
polovini INI vijeka. Sapletene zakone razmrsiti pokušaše otkad dokad 
carevi, naosob Teodozije II u Carigradu i Valentinijan II[ u Rimu 
zajedno, na kojih sto godina prije Justinijana, ali ograničenim te i 
slabim uspjehom. To razmršenje bijaše i nezgrapno. Da se zakoni 
objasne, označilo se pet ponajboljih pravoslovaca starih ; uz dvojako im 
mnijenje, odlučivaše većina njih; uz mnijenja razrožna, imaše pre- 
vladati riječ Papinijanova; uz muk sviju, sam sudae rješava. Op- 
sežno neprocjenjivo blago pravne mudrosti Rimljana ležaše, dakle, 
svejednako u rastresenim ediktima i konstitucijama vladalaca i u 
nesregjenim tumačima raznih jurisprudenta. Natrpa se toga gomila 
ogromna, pod težinom koje hoćaše ono blago da se zatomi i zakopa. 
Što se zakona tiče, isti Teodozije i Valentinijan bijahu, doduše, god. 
438 izdali i ,Codex“, razdijeljen u 16 knjiga, ali sadržavao same 
konstitucije hristjanskih careva. Još manje udovoljavali nezvanični 
zakonici, dvojice privatnih ljudi, Gregorija i Hermogena, koji prije 
Teodozija sastaviše zbornike svoje. Sve lijepo prečistiti i prebrati sada 
ispade za rukom carevim trudnicima. Povjeri Justinijan, već u god. 
521, desetorici pravnika, s Tribonijanom, svojim kvestorom, na čelu, 
izradu jedinstvenog zakoniku, Codex. Počeše ga raditi mjeseca fe- 
bruara 528, pa nastajne je godine bio već gotov, kano da je oko 
glava tih pravnika lebdila žurba careva. Radilo se na sav mah. Svoj 
»Oodex Justinianeus“ car izruči dne T aprila pretorijskom prefektu, 
dok je imao dne 16 stati na snagu. Drugo je popravljeno i popu- 


1 Procopii Hist. Are. e. 11, 

njeno izdanje od 16 novembra 534, koje jedino dogje k nama. Na- 
loženo je pretorijskom prefektu, neka pošlje namjesnicima, u svaku 
pokrajinu, po jedan primjerak zakonika, kako bi se u do jednoj su- 
dnici upotrebljavao isključivo. Da se kakvegod druge konstitucije ne 
navedu, zaprijećeno je pod kaznu krivotvorstva. Zakonik bi razdijeljen 
u 12 knjiga, zar uspomenom na 12 decemviralnih tabla. Mišljenje 
savremenika o carevu tome radu izražava se ovako, na usta Proko- 
pijeva: ,Ruku primaknuv, sve izlišno odsječe zakonima, zbog mnoštva 
im velikog u očitom suporu megju se zapletenima, i, uklonivši od 
njih složenjem prezgodnim nesklad, očuva pravo“.! Kao autentični 
tumač, zakoniku su pridodana objašnjenja starih pravoznanaća rimskili, 
to pod grčkim natpisom Pandectae, što je tu sve sabrano, i pod 
latinskim Digesta, što je rasporegjeno. Sastavak taj iz bezbrojnih 
spisa, a naročito iz spisa triestidevet pravoznanaca najčuvenijih, i na 
autentično objašnjavanje po vladarima ovlaštenih, naruči car šesnae- 
storici pravnika, uz istoga Tribonijana, krajem 530, pa je 1 ovaj pre- 
golemi rad izvršen za tri godine. Tome je takogjer podijeljena snaga 
zakonska, 30 decembra D383. Nadogjoše i Institutiones, naukovna 
knjiga za učenike prava. Zgotovi je Tribonijan, sa dvojicom drugova 
svojih, kroz samu god. 933. Ova ručna knjiga, zasnovana po glasitoj 
Gajevoj, olakša djačko učenje. Dobi i ona zakonsku valjanost. Odsele 
pravo rimsko, po carevoj naredbi, uze se sustavno predavati, uz školski 
tečaj od pet godina, u tri pravoslovne akademije, u Carigradu, u 
feničkom Beritu za Aziju, onda i u Rimu. Školu, ili javno pouča- 
vanje, gramatike i rječitosti latinske i grčke, pu filozofije, pa pravo- 
znanstva, bijaše država već sebi prisvojila, konstitućijom Teodozija II 
i Valentinijana III od god. 425. Dok je iz prva u Rimu svaki pri- 
vatnik mogao javnu školu da otvori, od onda su odregjeni državni 
tečaji i profesori, i udarena kazna infamije na druge javne učitelje. 
Sad Justinijan, proširivši akademije pravoslovne, dade im podesnu 
knjigu ,Institutiones“. Ono sve, uz još zakonske novice, Norvellae, 
što su s reda oglašivane za dugog Justinijanova vladanja, sačinjava 
Corpus Juris. 

Današnji znaoci prava prigovaraju ubrzanom i više puta neurednom 
radu Tribonijana i drugova, megju kojima bješe najvrsniji Teofil, 
Profesor u Carigradu. Rimsko gragjansko pravo, to monumentalno 
djelo staroga Rima, Tribonijan i saradnici ne središe punom vje- 
štinom, ili barem ne takovom, koja bi dolikovala predmetu toliko 


* De Aedif. proem. 

visokome. I u preregjenim zakonima ima još gužve: ima tu i tamo 
nejasnoće. Niti u tumaču. IDugestu, nije baš sve u punom skladu. 
Koješta se ponavlja, koješta je oprečno: nalazi se i krivih pravoslovnih 
navoda, sad poznatih pod imenom  ,tribonianizii“. A i ministar 
pravde, kvestor Tribonijan, premda svestrani znalac, bijaše mirska 
ličnost, pusta udvorica. Helenist i bezbožunik (zZitevz). dok je pred 
carem unutarnje svoje osjećanje tajao, dotle, kako bi se caru udvorio, 
znao je reći, Sjedeći do njega, ,da se veoma boji. e će jednom eto 
od puste svoje pobožnosti umaknuti, uzet na neho“.! Bio je i mitnik 
bezočan, izvrćući zakone i pravdu, taj prvi pravnik svoje dobi. Carev 
kvestor on ostade do smrti, koja ga pokosi zar u I9-oj godini Justi- 
nijanova vladanja. Za neko je vrijeme vršio i čin gradskog prefekta. 
Kad umrije, dosjeti se car ljutoj lakomosti i nevaljanosti svog imi- 
nistra, te ublagajni dio zlo stečenog imanja njegova. premda osta- 
vljaše nakon sebe sina i mnoštvo rogjaka. Vjerujemo li žučijivom 
Prokopiju, nepoštenjaći na golo su ti Justinijanovi kvestori. Prodaje 
carska pisma Junil Aler, Tribonijanov nasljednik: Iupež je Konstantin, 
opet nasljednik ovonme.* Moguće, da je pravniku Prokopiju i do 
osvete, što je tima pravnicima bio zapostavljen. Nego, nepoštenje 
službenika ne obaljuje cijenu zakonodavnom velikom radu cara Ju- 
stinijana. Ne smeta ni to, što uobičajena retorika češće kvari forum 
njegovih novica. 1 ako se gdjegod  nadimlju misao i izreka, jezgra 
je zdrava. 

Svijetu savremenom, a i svijetu nakon sebe, učini Justinijan neis- 
kazanu blagodat. Sabravši u jedno dragocjeni plod rimskog poimanja 
o pravu, on ga uruči Europi. Ako i propudoše, krivnjom varvarskih 
vremena, starinski rukopisi prava i pravoslovlja rimskog, ostale opet u 
njegovu djelu zakonodavstvo čovječno i primjereno ljudskim potrebana. 
Corpus Juris još je danas glavni temelj zakonima. imenito gragjan- 
skim, u svima državama kulturnim. A preko čitavog srednjeg vijeka, 
kad Europu zamrači tinina varvarska, utjecajem toga zbornika koje- 
gdje okretani su na bolje i uregjivani pravui odnošaji. U zborniku 
 provijava prirodna pravda i pravičnost, mjesto čestog nerazuma i 
tvrdoće germanskih ustanova. Onome utjecaju ote se, douekud. jedini 
rod anglo-saski. U Engleskoj rimsko pravo bude tek priponive, veoma 
ograničena, germanskomu. izim na sudu erkovnom. gdje mah preote 
rimska uredba. Od rimštine ode na stranu i mala sadašnja Urnagora. 


1 Procopii Hist. Arc. c. 138. 
še. 20. 

Ima, dašto, mana u rimskome pravu, sregjenom od Justinijana. Za- 
držana je tu, i ako ublažena, davna ustanova ropstva. Teško je koje- 
šta u gragjanskim nekim snošajima, na primjer: izmegju dužnika i 
njegova vjerovnika, izmegju glavara ebitelji i žene, a i djece mu, 
pak i u ljuto dotjeranom pojmu individualnog vlasništva. I stroga 
formalnost rimska svegjer ne vrši zadatak svoj, da štiti pravo. Dok 
ide u prilog pravničkim mudrolijama, donosi i dangube i štete onima, 
koji se pru. Pri zakonu, doista, nema više ni materialnog simbo- 
Jizma, ni neduhatih formula starih doba, ali se ipak postupanje for- 
malno dugovlači i birokratičnom pisanijom pravda postaje skupa. Pa 
niti sudska nezavisnost nije obezbijegjena, pošto za svaki posao sam 
magistrat odregjuje suce. U karnim je stvarima pripleten grijeh sa 
zločiustvom u državi. Sloboda vjerovanja i savjesti trpi užasno pod 
kojekakvim ugroženim kaznama. U opće, kaznena strogost ide pre- 
daleko i što se načina i što se broja krivičnih čina tiče; začestava 
smrt, više puta i okrutna. A u krivičnom postupniku pridržano je 
grozno i nerazumno mučilo, kao srestvo pravnog dokaza, te Europa 
ga se ne riješi sve do XVIII vijeka. Ali, u glavnome, zakonske 
ustanove ostaju kao vječne i nemjenljive, pošto su čisti plod ljud- 
skoga razbora. Pak i u Justinijanovu samom radu eno sija, tamo 
amo, nadanje još boljeg reda i sreće čovječanstvu. Ako ropstvo ne 
dokinuto, otvorena su opet šira vrata oslobogjivanju roba u crkvi, 
liberti su već oprošteni prepreka uživanju pune svoje slobode, te i 
postadoše čitavi gragjani. A 1 svakomu robu car može da dade odmah 
pravo slobodnog čistog rogjenja. Rob hoće da iščezava, pak u polju 
da mu mjesto zaprema kmet, vezan za grudu, ,serf de la globe“, 
koji, i ako nije slobodan gragjanin, opet ne će biti rob u ljutom 
značenju prijašnjih vremena. Institutiones izriču, da je svakome čo- 
vjeku ,sloboda svojstvo prirodno“, i da je ,ropstvo ustanova na- 
rodna“, te time i prelazna. Pravoslovna nauka i hristjanstvo objasniše, 
doista, ovo još prije Justinijana; uo mu je zasluga, što je on dao 
razbistreni nazor pritvrditi i usavršiti. I u porodici je mnogo mekše, 
nego li u starije doba. Ako je još oštra očeva vlast, ona ipak nije 
»dominium“, ne ide do obijesnog zlostavljanja; sin uživa neko svoje 
, pravo vlasništva; brak je uregjeniji i svetiji, što izlazi na korist ženi, 
“strani slabijoj; siročad je čuvana od tugje pohlepe i od štete. 'Ta- 
kogjer u pravu javnom, ili državnom, vrijedno je, da se spomene 
ovo. Justinijan, samodržac u Bizantiji i autokrator bezgraničan, ne 
izbrisa davne rimske nazore o političkoj slobodi. Jeste sada kod cara 
čitava zapovijed i vlast, imperium et potestas, no se priznaje, da je 

to njemu suvereni narod dodijelio svojom ler rega. [ ako car ru- 
kuje svom vlašću zakonodavnom. ovršnom i sudbenom: ako je u 
samoj volji njegovoj mir i rat. udaranje poreza. namještanje i ski- 
danje svakog zvaničnika, nije opet zaboravljeno, da on to sve drži u 
ruci kao delegirani vrhovni magistrat rimskog naroda. Priznato je i 
veličje senata, gdje se kaže, da on vrši zakonodavno pravo. a vrši 
ga s toga, što bješe mučno, radi velikog umimnoženja gragjana, da se 
narod saziva za sankciju zakona. Iz ovog političkog pojima moglo 
lasno da iskoči i parlament, sano da se došlo do drugog bliskog pojma 
narodnoga poslaništva. Iz senata pribra Justinijan članova, da pojača 
svoj ,anditorium“, vrhovno prizivno sudište. Zamjera se Justinijanu. 
što napusti, od god. 542 na dalje. dotle nobičajeno imenovanje go- 
dišnjih konzula. Neprijatno da je njemu zvučio ovi republikanski 
naziv, primljen iz junačkoga Rima. kao što ne htje čuti ni najtanjeg 
glasa iz duhovite Helade. ukinuvši atensku akademiju. Ali zamjerka 
nije opravdana. Pobija nju gornja pravna teorija o suverenstvu na- 
roda. Što, od god. 542 dalje. car ne naznači konzule, on to učini 
s drugog pogleda. Šuplja paradna čast konzulata stajaše ondašnje 
bogataše patricije i preko dva miliona današnjih franaka, za igre i 
sipanje novaca megju svjetinu.! Grdnome tome trošku careva je bla- 
gajna imala, po običaju. vecim svojim dijelom doskočiti. Justinijan, 
najposlije, okani se toga. 

I pored savršene autokracije. zakon i pravo bijahu u Istoku riječi 
uzvišenijega značenja. nego li u već povarvarenom Zapadu. Ovdje je 
manja bezbjednost lična i imovna. Uredbe su gragjanskog prava ne- 
dostatne i nespretne po zapadnim krajevima, dok u krivičnom zakonu. 
ako i diše neka silovita sloboda, pravna nejednakost ragja nepravdu. 
Zlo ti ga miru, poretku i ljudskoj sreci pod varvarima. koji osvoje- 
nike gledaju sa visoka, pa svojim »vergeldom udaraju nižu cijenu 1 
samom slobodnom čovjeku druge krvi, a svojim ordalijama često 
pripuštaju dokaz za počinjeno zločinstvo Bogu i slučaju. Pak 1 poslije, 
kad se na Zapadu rasplete i uredi feudništvo, bolja bijaše sudbenost 
u Bizantiji. Dok se tamo suverenstvo drobi i pravdu kroje feudna 
gospoda, koja ponajbolje zna, da vitla kopljem i jaše konja viteza, 
dotle stupa ovdje u čine kroz pravoslovne škole izučena mladež. 
Uredbom nižeg carstva stvori se, doduše, u Istoku moćna 1 češće, u 
nestašici slobodne riječi i svakox narodnog prestavništva, podmitljiva 

1 Više od 20 centenara zlata, po Prokopiju (Hist. Are. e. 26). U 


golemoj mjeri dijelio se novac, kano naknada za gladiatorsko rvanje i 
borbu ljudi sa zvijerima, što sve dokinu hristjanstvo. 

birokracija, kod koje provedena nije moderna dioba političke i sud- 
bene nadležnosti: no i ovaka birokracija. slabo nadzirana u državi 
ogromnoj, morala se opet osvrtati. u mnogome, na propisane jasne 
zakonske oblike, što bijahu barem vidljiv odraz permanentne pravde. 
Stoji, da je u urednoj Bizantiji lakše bilo doći do svog prava. 
Stoji 1 ovo drugo, da u opće poštenije i štedljivije ruke, uprkos 
svemu pričanju tajne Prokopijeve historije, poslovahu tu sa finan- 
cijom, uz vojsku glavnim uporištem snazi državnoj. U Bizantiji, na 
primjer, država novca ne patvara: naprotiv svegjer svojski radi, da 
mu bude uzdržana čista vrjednota, te se zato bizantski novac i cijeni. 
Pa ono izohraženo činovništvo čuva i drži. i pokraj mnogog gospo- 
dara malo sposobna, u čvrstom sklopu carevinu, kojoj pruža nepo- 
lomnu trajnu podlogu. Razasuti će se država tek onda. kadno, uz 
druge nezgode, tamo hačeno sjeme zapadnjačkog feudalizina proizvede 
klicu velike gospode na uštrb pametnijih uredovnika. Ele i zakoni i 
uprava, za srednjih vijekova, kudikamo više pogoduju u Istoku sreći 
čovječanstva, nego li u Zapadu. potresanu silom i samovoljom varvara, 
pa poslije 1 gospodari feudnika. Uza sve činovništvo podmitljivo, edje 
ovladaoci ili ne će ili ne mogu da nad 'njim bdiju, uza svu despociju 
vrhovnu, zakonska obrana tijela i imetka jača je u Bizantiji. A 
rimska teorija o izvoru vlasti daleko je od germanskog mišljenja, da 
kraljevi vladaju po nasljednome pravu u stanovitoj prejasnoj jednoj 
porodici, potekloj od narodnih bogova u sinjoj davnini. 

Prednjačio je Justinijan primjerom, kako se ima pravedno suditi, ne 
rijetko sam sudeći, javno u palači. Izda i zakon, kaže Prokopije, da 
koji nastupi magistraturu, taj se mora zakleti, e će biti čist od svake 
kragje, i ne će niti što izručiti, niti što primiti; no ne progje, veli, 
godina, kad tamo Justinijan već prodaje magistrature.! Nije valjda sve 
onako, kako tvrdi Prokopije, koji caru uvijek nešto podvaljuje. Za 
sučevu neporočnost opasna je, bez sumnje, kupnja sudbenog čina :; 
no i takog suca steže dužnost. Onaj je zakon Justinijanova novica 
osma. Proglašen je na svečani dan, na uskrs, i naregjeno je, neka 
se na kamenu ureže i izloži, općinstvu na vidik, u svakom srezu u 
trijemu crkve, pa i drugi egzemplar na pergameni da se pohrani u 
crkovnoj riznici. Sučeva je zakletva bila: ,Ne održim li ja sve ovo, 
nek mi bude vraćeno i ovdje i u onamošnjem vijeku, na strašnom 
sudu spasa našega Isusa Hrista, i neka mi bude udio s Judom i na 
me dogje guba Giezova i zebnja Kainova“. Ovi ovaki zakon, usječen 


1 Hist. Are. e. 21. 

u tvrdom kamenu i pred svijetom izložen. ne treba olako uzeti. kako 
to čini Prokopije. Doduše. upravna korupcija vriježi se. kao u tustoj 
zemlji, svagdje, gdje nema. rekosmo. dovoljne javne kontrole. Protiv 
te neprilike još prije Justinijana borili su se uzalud istočni carevi 
Teodozije. Marcijan. Anastazije. 

Sudijama u carevini Justinijan skroji zakonik i djacima poda u 
ruke podesnn pravnu knjigu. Car u ediktu. kojim zakonik oglasi. 
ponosi se, što je to djelo rimsko. 1 nada se, da će ,rimski rod“. vec 
u davnini slavan oružjem i zakonima. te i gospodar nad svima na- 
rodima, istini načinom takav ostati navijeke. Nego. buduci sve ono 
na latinskom jeziku, odmah zapinjalo, u državi istočnoj, o tu latin- 
štinu. Istočnjaci su se. dakako. zvali Romeji ili Rimljani. ali znamo. 
da se tamo najviše govorilo grčki. pak i Justinijan objelodani na 
grčkom jeziku najveći dio zakonskih svojih novica. Kao što latinski, 
tako i grčki su mu i svečani natpisi na spomenicima. imenito er- 
kvenim. Latinsko je, kako onda kazivahu. To syžax fi: moras, 
oblik države: latinska je komanda u vojsci još do VIL vijeka: no 
je zvanični saobraćaj s pukom najviše grčki. Vec pod Justinijanom 
učitelji neki predavali su grčki Iustitucije. Za njegova nasljednika 
Justina, većinom je izgubljena latinska Italija. tu skoro oteta Ostro- 
gotima: za Heraklija. izgubljene latinske oblasti, Afrika. Dalmacija 
i Mezija. S toga, kroz VIL i VII vijek. grčki jezik u Bizantiji po- 
tiskuje latinski, u vojsci, u zakonima. u školi, kao što i otprije u 
uredima, dok ga ne isturi odasvud i posve u vijeku IX. Car Mauri- 
Cije, a još više Heraklije, počeše i sa novaca odbacivati napise rimske. 
To sve slijedilo naravnim putem. bez ičijeg nagovora ili pogovora. 
Justinijanov latinski zakonik napušten je, kad iz njega i iz potonjih 
zakona macedonski carevi, Bazilije I 1 sin mu Leon VI Filozof, 
izvedoše, u drugoj polovici IX vijeka, grčke Dzsouzzi Mzraže:, Im- 
peratoriae. Constitutiones, što ostadoše istočni zakonik sve do pada 
Carigrada. Usred vec sklopljene Grčadije biti ce sve grčko od onda. 
Za to glasoviti Corpus Juris, ako i bude temeljem bizantskoj legis- 
laciji, malo po malo. u izvorniku, pregje tamo u zaborav. Naprotiv, 
latinski Zapad, naročito u južnim krajevima, hoće da ga drži u svježoj 
pameti. Sveštenstvo ga čita i katkada utječe se njema. Istina, pro- 
vuče se malo viejeun kroz najdeblju timušu srednjih doba, ali već sa 
početnom renesansom uči se, vijeka XII, u Bologni kao nauka, pak i 
kao zakon stao prodirati po Europi. Vrnu se tako osobito zapadnja- 
cima Justinijanova blagodat. 

Justinijanova hristjanska politika prema svijetu na strani. 
Dok je ovako živo radio u državi, neutrudni car bavio se 1 mnogim 
vanjskim poslom, te je sve motrio okolo carevine širim pogledom od 
svojih prethodnika. Politički je smjer bio isti, ali pregaoštvo veće. 
Veća i briga za širenje hristjanstva. Pokrštavanje varvari, okolo 
istočne carevine, uze maha, kao nikad prije. Dogje k caru, odmal 
u prvoj godini njegova vladanja, sa sjevera poviše Crnoga moru, 
kralj Heruli, Grait ili (drep, i, učinivši proskinezu u palači, zaište 
krštenje. Kumova mu car i bogato ga darova. S kraljem se tu u 
Carigradu krstiše prvaci u pratnji, megju kojima i dvanaest mu ro- 
gjaka. Heruli postadoše federati ili saveznici rimski, makar protiv 
koga. Justinijan herulskog kralja opremi natrag u postojbinu, S rije- 
čima: ,Kad budem tebe trebao, kazacu ti“.! Malo zatim jednako 
pristupi k caru Gorda,ž kralj Huna do Bospora na 'Tauridi (Krimu). 
Jesu li to bili pravi Huni, ili Sarmati, ili možda Slaveni, nije nam 
saznati. I Gorda bude carevo kumče, a s velikim darovinia opremljeno 
u svoju zemlju, otklen da čuva carstvu grad Bospor i Vauridu. Nakon 
povratka revnovao' hristjanin (torda. Njegovi zemljaci štovali božje 
kipove od srebra i od elektra; kralj ih dade saliti i razmijeniti, u 
grčkom gradu Bosporu, sa miliarizima.* Poganski sveštenici, kad 
vidješe rastaljene svoje bogove, pobjesnili, ubili Gordu i na njegovo 
mjesto postavili mu brata Muageru.* Tad posjekoše u Bosporu stražu 
rimsku, na što car posla onamo lagje i vojsku, pod zapovjedništvom 
Ivana, patricija i bivšeg konzula, unuka nama poznatom Ivanu Skitu. 
Varvari su izagnati iz grada Bospora, i Rimljani mirno držali Tauridu. 

Nikad nue popusti ova Justinijanova skrb, da se surova 1 divlja 
plemena, u blizini carevine, privedu Hristovoj vjeri i rimskoj uljudhi. 
Lazima istočni susjedi bijahu kavkaski Iberi, naseljeni na gornjem 
toku rijeke Kura, od prilike gdje se sad nalaze Oseti. U osmoj 
Justinijanovoj godini, jedan njihov knez primi krst u Carigradu, 
skupa sa ženom i sa svojim prvacima. Stupi knez u savezništvo 
s Rimljanima, pa ga car vrlo počasti, dok carica ženu mu obdari. 
Iberi već bijahu hristjani većinom, no potčinjeni Perziji. Sjeverno 
od Lazi, od mora do Kavkaza, gdje su sada Apkazi, nastavaše 


1 Malalae 1. XVIII. 

2 Gordas mu ime u Teofana; u Malale: Grod. 

3 Smiješane %/, zlata i '/, srebra, ili */, zlata i !/, srobra, sasta- 
vljahu elektar. Bijaše ,miliarision“ novac srebrni, to dvanaesti dio jednog 
zlatnog solida. ,Siliqua“ jest pola miliariza. 

4 Muageras u Teofana, Miigel u Malale. 

pleme Abuse, pod dva svoja kneza. Posanici. obožavali ua prosto 
drveta, dok kinjahu ih knezovi svojim  lakomstvom.  Prodavala su 
se krasua djeca Abased. kao što nedavno djeca Cerkeza. U zimali 
kuezovi roditeljima muškice, da ih uškope. te skupo prodaju treov- 
cima, a više puta smicali i roditelje. da im se ne osvete, Najveci 
dio eunuhi megju Rimljanima. i u carskoj palači, prilazio iz nesrećne 
Abasgije. Justinijan posla tamo jednog eunuha iz palače. Eufranta, 
rodom Abasga, neka u carevo ime zabrani Skopljenje. to . nasilje 
učinjeno prirodi željezom“.! Narod poruku primi veoma radosno, | 
prigrli hristjanstvo. U Abasviji dao Justinijan sazidati erkvu Bogo- 
rodici, postavivši tu sveštenike, koji bi ljude učili čitavom hristjanskon 
životu. Pleme se Abasga otrese potom svojih knezova, pa živjelo i 
urednije i slobodnije. Hristjanstvu 1 pitomijim običajima ear pridobi 
i divlje Tzane, do Armenije. Ljuti pogani. za svetišta imahu Iueove. 
za bogove držahu tice i druge živine, a. još ljuci hajduci, boraveći 
na neplodnim brdima, bijeni od čiča 1 gladi. utrkivahu se u okolne 
župnije krajeve, i bezkažnjeno prkošalu drugima. povlačeći se natrag 
u svoje uvale i šume. Justinijan podignu im crkvu, provede ceste | 
utvrde kroz njihova brda i pretvori ih u pratioce rimskoj vojsci. Još 
pleme jedno car privrže sebi. Bijahu to (doti Vetraksiti. naseljeni do 
Meotide (Azovskog mora), po svoj prilici ostatak gotskog naroda 
poslije njegova raseljenja iz zemalja oko Crnoga mora. Tetraksiti. 
priprosti u vjeri, ne znadijahu pravo. jesu li, nisu li arijani. pa opre- 
miše, u 21-oj godini Justinijanove vlade. četiri svoja odaslanika earu. 
da im d& episkopa u mjesto njihova, koji bijaše onda preminuo. 
Preradosno car im prihvati molbu, dobivši u Gotima ponoćnike protiv 
hunskih razbijača Kutrieura, krstu i uljudbi supreotivnih, kao i svi 
Turani. K sebi približi još druge (Germane. U 15-0j njegovoj godini 
dogje u Bizant, da se pokrsti, Mund, kralj Gepida. 

Uz to utvrgjuje i zigje u veliko. Od [luna svakakovih. od 
Slaveni, od (Gepidi, od Langobarda, primaknutih onda earevini, bilo 
je Justinijanu čuvati produljenu megju Dunava. Onuda utvrde, prije 
Atilinih navala, bijahu u opće tanke: mimo sedam osam li eradova,? 
ponajviše kula kakva su malo stražara. Ud Atile unaprijed, ležalo je 
to dijelom i razrušeno. Anastazijev zid branio tek okolinu Cari- 
grada. Da se cijelo utvrgjenje obnovi i poveća, trudio se iz petnil 
žila, kao pri svakom svom pothvatu, Justinijan. Kaže Prokopije. 


1 Procopii De Bello Goth. 1. 1V, e. 3. 
* Vidi gore, na str. 1b. 
10 

govoreći o ovoni zidanju: ,Poglavito u Europi, dok je (car) nastojao 
rad udesiti prema ocjeni nužde, izvede djela, što nije lako izbrajati, 
ni pismom bilježiti. Jer je učinjeno, koliko zahtijeva blizina rijeke 
Istra i silna potreba poradi varvara, koji tište odonud“.!' Prelaz sje- 
vernim varvarima priječio sad priplet utvrda na erti dunavskoj i na 
crti Hema. Uzduž Dunava, što bješe neprijatelju na prvom dohvatu, 
zidalo se već u trećoj godini Justinijanovoj, 580. Brigom regi, koja 
se bavila svakom sitnicom, sve tvrdo bi još više utvrgjeno; mnoge 
kule postadoše graci. Ali je bilo čisto vidjeti, da ni rječina, ni klanci 
Hema, s raspruženom linijom utvrda k zapadu preko Dardanije, ne 
će, naročito sada, zaustavljati gomile i gomile varvara, lačnih na 
pitomu Romaniju i njeno blago. Bijahu Atiline najezde uzburkale, 
od kraja do kraja i do dubina najvećih, ogromno more varvarsko 
sjeverne Europe i Azije. Podignuti su za to branici i amo od kla- 
naca Hema planine. Susljedica njih naniza se od Drača do Soluna, 
od Soluna do Herzoneza, od Herzoneza do Anastazijeve zidine. U 
blizini svoje rogjene varoši Taurezija, dao car zidati tvrdi i sjajni 
grad Justiniana Prima, po svom imenu, kano ti dar, što dugovaše 
zavičaju svom. U Macedoniji pritvrdi Palenu. Grčka je ojačana na- 
pose. Boljim bedemima ogradi u Tesaliji, osim Larise i Farsala, još 
druge varoši; bolje zaključa termopilsko ždrijelo, taj glasoviti ulaz u 
srednju Grčku, u kojoj takogjer učvrsti Atenu i nekolike gradove. 
Ne zapusti ni korintsku prevlaku, utvrdivši Korint i Megaru. Doda 
nešto i utvrdama u okolini svog stojnog neslomljivog grada. Pregle- 
dana je Anastazijeva zidina. Carigradskom podgragju Sikama ozida 
bedeme, podijeli mu zasebno pravo grada s imenom Justinianopolje, 
teatrom ga ukrasi i prestolnici mostom priveza. 

Gragjenje, dogragjivanje, pritvrgjivanje, zaredi čitavom carevinom. 
Drevnu Palmiru, uz veličajne spomenike onda gotovo opustjelu, car, 
već pri prvom početku svoje vlade, obnovi, te ona opet učini se svi- 
jetlo oko nad sirskom pustarom i branik Svete Zemlje protiv pljač- 
kaša Saracena ili Arapa. Za tu svrhu postavljen je u njoj jedan duka. 
Spram moćne Perzije još se bolje uredi velika tvrgjava Iare, i obra- 
njeni su svi strategični prelazi preko Eufrata i pritoka mu Habore. 
Buprot iste Perzije bijaše kao ogromno predzigje, sa svojim velikim 
brdima, Armenija. Car u rimskoj Armeniji ojača utvrde i usavrši 
sustav Ženonov.? Vojnički je prisajedini sa earevinom, uklonivši do 


! De Aedif. 1. IV, e. 1. 
š Vidi gore, na str. 568—9, 

jednog domaćeg satrapa ili arhonta, i u mjesto komita postavivši 
većeg magistra, uz dvije duke: za magistra posla tamo vrsnog ratnika 
Situ, pašanca svoga po Teodorinoj sestri. Neuredna armenska milica 
bi pretvorena, s pripojeujem rimskih soldata, u pravu vojsku, što će 
moći bolje da nasrtaju perzijskog neprijatelja odoli. Od onda se slju- 
biše Armeni sa carstvom, pak će do skora po koji pogrčeni hrabar 
armenski vojnik zasjesti i na presto u Bizantiji. Kao što Armenija, 
dobi jaču obranu i Kavkaz. 

Ele stršila utvrdama cijela carevina, naročito europski joj dio, 
premda od naletniki varvara svake pasmine, i od njihovih učestanih 
provala, nije kud bilo, da se sasvim očuva Romanija. Strategični 
osnov Justinijanov ostaje ipak veličanstven. te njegova skrb u ovom 
pravcu u nekoliko možda doprinese produženome opstanku bizantijske 
države. Pritiskom avarsko-bugarskim, a poglavito doseobom Sloveni. 
pa onom Hrvati i Srba, do brza, za Foke i Heraklija, biti će izgu- 
bljena dunavska linija, i prelomljena linija Hema. Ali, vogjeni za- 
mišlju Justinijanovom, i upirući se na preostale ulomke branika, 
carevi, sve do XII vijeka, teže za obnovom onog sustava, imajući u 
vidu cjelokupnost carevine u Furopi. Carevina po Justinijanu steče 
najpodesnije utvrde, kako bi se snažno odbranila: tek joj trebalo 
jošte dostatnog broja vojnika. Da je ovih bilo, Bizantija, najmoćnija 
u svijetu, očuva se dovijeka, po svoj prilici. Ali sakato ustrojstvo ma- 
lene vojske po zanatu, naslijegjene od starog rimskog carstva, dočim 
su varvari unaokolo stajali listom naoružani. a romejski gragjani, 
neviknuti oružju, bavili se samo sa privredom ekonomskom: to 
ustrojstvo vojske učini, te začudni rad Justinijanov cilja ne domaši. 
U pojedinim pokrajinama nema domobranaca, nema sregjenog na- 
rodnog ustanka. Carevina postade doista ogromna tvrgjava, no hez 
dovoljne posade. Biti će naskoro očita. oskudica vojnika, već za 
živa Justinijana. Kroz njegove prve pobjede prošlo ono neopaženo, 
pak i sam Prokopije, premda vojeni vještak, odviše pouzdano piše za 
cara ove riječi, u uvodu u svoju knjigu o gragjevinana: ,Carevinu 
rimsku, varvarima odasvud otvorenu, mnoštvom vojnika očuva, 1 sve 
joj megje zidanjem utvrdi zaštiti“.! 

Dugo je zaista vladao Justinijan, ali što ou sve ozida i uradi, ne 
bi se gotovo ni povjerovalo. Zidatelja takovog ne ima u historiji. U 
njegovu gragjenju crkava biće još govora. Pominjemo ovdje. da on 
pogradi, ili dogradi, ili iz nova sazida, do kojih 80 utvrgjenilt varoši, 


1 De Aedif. proem. 

u samom Podunavlju. Poneki su graci podignuti i na lijevoj obali 
Dunava, na zemlji varvarskoj. Uz to popravljeno je, ili izvedeno je, 
vojničkih i trgovačkih drumova, mostova, prekopa, vodovoda, učio- 
nica, bolnica, u većem -broju, nego li što ikoji pregjašuji car uradi. 
U prestolni grad vrvjelo svagda ljudi svakojakih, radi posla ili nadom 
sreće; oskudno, mnogo ih se nalazilo i bez krova. Za njih Justinijan 
i Teodora sagradiše, kraj mora, ogromnu gostiouu, fsvodoyix. Car 
utemelji 10 ovećih bolnica i 23 manastira, i dodijeli im prihod za 
uzdržanje. Sve bi ovo uprav veličanstveno bilo, da se, u godinama 
tužnim, ne prenape porezna snaga državljana, te car, budući na ne- 
volji, skrenu i na zloupotrebe i na nepravde, kako ćemo vidjeti. Zi- 
danje carevo još više upada u oči, kad promislimo na bijede i prirodne 
nesreće, što već od prvih dana pratiše njegovu vladavinu. Bilo to još 
uvijek strašno potresno doba.! Dne 29 novembra 529, u jutru, dvije 
godine iza grozne prve trešnje, drugi potres? opet razvali kako tako 
obnovljenu Antiohiju. Padoše sve zgrade i bedemi, a čeljadi izginu 
malne 5,000; ostali pobjegoše u druge gradove, ili se skloniše u 
kolibe po brdima; dogje zima oštra, pa litanijali bosi, plačni, po sni- 
jegu. Car i carica dadoše mnogo za drugu obnovu grada, koji pre- 
krstiše, za bolju mu sreću, u ,Iheupolis“: imao ,Božji grad“ biti 
Antiohija, to ozloglašeno sjedište razularene raskoši sirske. Kao god 
u Carigradu, zavedena je i u Antiohiji besplatna velika gostiona za 
oskudnike; tome ubožištu car odredi do 4,000 zlatnih solida godišnjeg 
dohotka. Duž obale, u Siriji, na pola se sruši i Laodiceja, s gubitkom 
od 7,600 duša, a ošteti se u veliko Seleucija. Oštećene gradove car 
oprosti za tri godine od zemljarine, dok i obilatim novcem iz državne 
blagajne priskoči njima u pomoć. I)o skora opet zatorni potres stiže 
i grad Mire na moru, metropolu Licije u Maloj Aziji. Car pomože 
i ovdje. 

Petogodišnje ratovanje s Perzijom. Uzroci rata. Pored svil 
ovih grdnih troškova, još je Justinijan trebao izdržati, nalne odmah 
pri nastupu vlade, rat s Perzijom, što potraja gotovo pet cijelih go- 
dina. Megju kraljevshim domom Sasanida i kućom Justinijanovom 
postojaše, poodavno već, nesporazumljenje i omraza, koje se mi do- 
takosmo,* i koju nam treba pobliže ovdje označiti. 


1 Gledaj gore, na str. 120—1. 

* Regbi još jači od prvašnjega, pošto Teofan (Chron. A. M. 6021) 
pripovijeda, da je, uz užasni tutanj, za jednu uru trus trajao, što je u 
ostalom nemoguće. 

5 Na str. 113—4. 


V. Car Justin i Justinijanovo prvo vladanje. 149 








Vidjesmo, da je ostarjeli Kabad uzalud poželio bio, da njegovu 
sinu Kosroju car Justin bude poočim i skrbnik. Raspravljanje o toin 
važnom poslu vogjeno je i svršeno tako, da se zamišljena tijesna 
ljubav izmegju dva doma prometnu u očitu mržnju. O Kabadovo 
nasljegje u Ktezifonu natjecala su se tri njegova sina. Najstarijega 
Kaosa, po zakonu nasljednika, otac ne voljaše. Drugoga Zamu, vrla 
i junačna, ali corava, zakon isključivao : ko je makar kako betežan, 
kraljem ne smije biti u mazdejskoj Perziji, koja betege pripisuje zlu 
bogu. Kabad hotio ostaviti kraljestvo trećemu sinu Kosroju ili Kosrevu 
(Chosroes), miliuku svom. Bojeći se, po smrti svojoj, Zamina otpora 
i bune, on tražio ljubljenome sinu zapleća u rimskoga cara. Pisa Ju- 
stinu: ,Da su nama od Rimljana učinjene nepravde, to znaš i san, 
no eto ja hoću da se okanim svake tužbe na vas, svijestan toga, da 
oni pobjedu najveću odnose, koji, pravo imajući, ipak popuštaju za 
prijateljstvo, te ostaju pobijegjeni po miloj svojoj volji. S toga mi sad 
od tebe ištemo taku milost, što će srostvom vezati ne samo nas, već 
i sve naše podanike, pa će biti podobna, da prirodnu nam ljubav 
uspostavi za blagodati mira. Velim, da posiniš moga Kosroja, koji će 
biti nasljednik kraljestva mi“.! Justin i nećak Justinijan željahu, da 
se plemenita ponuda odmah prihvati; ali kvestor Proklo, cijenjen sa 
poštenja, a zasukani konzervativac, stao prigovarati toj čistoj novo- 
tariji i nabacivati sumnju, da kralj kraljeva kani Kosroja pripravljati 
i rimskome caru za nasljednika. Protivnost i nespretno nagagjanje 
uvažena čovjeka urodiše zlom posljedicom. Uzdrma se odluka Justina 
i Justinijana. U Carigradu se oklijevalo i vijećalo, dok učestaše Ka- 
badova pisma. Donapokon je odregjeno ročište na granici, da se i 
način adopcije i tvrdi mir uglavi. S ohje strane dogjoše ljudi najvi- 
gjeniji; odaslanike rimske vodio Hipatije, nećak cara Anastazija; 
perzijske Seose, Kabadov doglavnik i prijatelj: sam mladi Kosroje 
bio blizu, na rijeci Tigru, kako bi odande vrceni u Carigrad na po- 
sinjenje, čim se sve riješi. Zahtijevali Perzijanci natrag Laziku, sma- 
trajući sva kavkaska plemena kao vazalna Perziji: Rimljani ne davali. 
O načinu adopcije, ovi ne dopuštahu, da bude pismom učinjena, 1s- 
taknurši pravilo: ,varvari ne posinjuju pismom, već obredom oružja“. 
Tu riječ bijaše već osjekao Proklo, pedantni pravnik. Kosroje vrati 
Se k ocu, s jadom u srcu, pošto se ništa ne uglavi. U osveti Kosroja, 
potonjeg kralja kraljeva, naći će docnije Justinijan smetnju najveću 
svome spoljašnjem radu i svojoj politici prema Zapadu. Neuspjeh 

150 . Istočno carstvo rimsko. 


Seose plati glavom. Bješe nepodmitljiv i skroz pravedan u upravi, 
no i ohol preko mjere, te imao puno neprijatelja. 'Tužili ga ovi, da 
neovlašteno zametnu govor o lazici, i da, traljav mazdejski vjernik, 
tuskoro preminulu ženu, mjesto da je izloži, dade u zemlju zakopati. 
Kabad, žaleći prijatelja, pustio, da ga smaknu. I Hipatije pade u 
carevu nemilost. 

Planu Kabad na rimsku uvrjedu. Hotio svom silom da provali u 
carsku zemlju, kad mu se ispriječi ustanak Ibera. Vazalni Perziji 
bijahu Iberi, no velikom većinom vatreni hristjani. Kako bi ih čvršće 
pripojio, namisli Kabad prevjeriti njih u mazdejsku vjeru, pa zapo- 
vjedi kralju njihovu, neka dade bacati mrce ticama i psima. U taj 
mah iberski kralj sebe poda Justinu. Onda se sila perzijska vrnu 
poglavito na Iberiju. odakle kralj s otmenicćima skloni se u zapadnu 
susjednu im Laziku. Upleten je u borbu i skorašnji pokrštenik, lazički 
kralj Tzato. Ratovalo se neodlučno po klancima Lazike, u Perzarme- 
niji, u koju prodriješe Rimljani, i u Mezopotamiji oko Niziba. U to, 
umrije Justin. Primivši carstvo, naslijedi Justinijan i onaj rat, pošto 
je Kabad vrlo dobro znao, da on imaše, za živa ujaka, prvu savjetnu 
riječ. Niti Justinijanovo već odpočeto staranje, da krstu pridobije 
kavkaska plemena, nije bilo za to, da Sasanida ublaži. Podbadaće 
Kabada i Samarjani sa Židovima, koji od careva vjerskog prisilja već 
pribjegavali u Perziju, i obećavali, da će Perzijancima oni pomoći 
do Jerusalima, gdje je grdno blago zlata i dragulja. Sa svih ovih 
razloga rat biva i žešći i širi pod Justinijanom. 

U vojni od god. 528 nadbijeni su Rimljani zbog nesporazumljenja 
megju tri njihove vogje, jedan od kojih bijaše malo zatim glasoviti 
Belizar. Zavagjene vogje jedan na drugog žale se caru, te će ih ovaj 
zamijeniti s notarom Petrom, kome pogje za rukom, u nastajnoj 
vojni, s pomoću Lažana, suzbiti Perzijance. God. 530 razmahala se 
borba na većim ratištima Mezopotamije i Perzarmenije. U Mezopo- 
tamiji je zapovijedao Belizar, imenovan magistrom u Istoku, pak on 
pobra tu svoje prve lovorike. Konjika i pješaka perzijskih bilo do 50,000, 
Rimljana za pola manje; ipak Belizar odnese pobjedu u krvavom 
boju kod Dara, gdje, uprkos hrabrosti čete neumrlih, pade do 15,000 
Perzijanaca. I u Perzarmeniji proslavi se Sita, bijući se, takogjer sa 
polovnom silom, protiv perzijske vojske od 30,000, koju nadbi u boju 
kod Satale. Rimljanima je još teža bila vojna od god. 631. Kabad 
napusti na njih Arape, što ih je god bilo poslušnih njegovoj zapo- 
vijedi. Izmegju sjevernih Arapa, ili Saracena, već odavno niko ne 
izigje na glas, kao što Alamundar. Kroz po vijeka on harao od megje 

egipatske do Eufrata, ognjem paleći, odvodeci roblje gomilama, ubi- 
jajući ih većim dijelom, druge vraćajući uz visoku ucjenu. Boju 
izuzetno vješt, bahnuo bi sa svojim konjicima iznebuha, a već ga 
nestalo, čim bi do rimskih vogja doprla vijest o njegovu pljačkanju. 
Kad bi ga potjera sustigla, obrnuo bi se mahom na neprijatelje su- 
stale i nevrstane, te ih razagnao. (Čitava slika docnijeg arapskog 
nalijetanja, u muhamedovsko doba. Dosadnijega razbijača od Alannun- 
dara, odana Perziji, istočni Rimljani ne upoznaše donde. Protiv njega 
Justinijan postavi za vogju drugim arapskim plemenima Aretu, sina 
Gabalova, i novim primjerom učini ga kraljem; ali Areta podleže 
Alamundaru. Tad ovaj predloži Kabadu nasrtaj na bogatu Siriju i 
Antiohiju. Neobičnim putem. preko sjevernije Eufrata i Komagene, 
15,000 konjice perzijske i mnoštvo laganijih Arapa nasrnuše, te iz- 
nenadiše Rimljane. U boju kod grada Kalinika, na Eufratu, prosja 
osobno junaštvo zapovjednika Belizara, no je rimska vojska uzbijena 
i s velikom mukom spasena u grad. Perzijanci se vrnuše kući bez 
drugog uspjeha, niti Alamundar provede svoju pljačku po Siriji. 
Perzijskog vojskovogju Azaretu, kad mu iza povratka pred lice izigje, 
zapita Kabad mrzovoljasto: ,Pa gdje je rimsko koje nijesto poko- 
reno? Gdje je Antiohija?“! Ponovo provališe Perzijanci, a dočeka ih 
Sita u Mezopotamiji, pošto car odazva Belizara, da mu povjeri vodstvo 
vandalskoga rata. U to borba popusti. Kabad obolje na smrt, dok u 
isto doba dopade i lažni glas, kako se sprema na Perziju varvarska 
najezda kroz kavkaska istočna vrata. 

Arhaičnim imenom Prokopije te varvare zove Masagete. Drugi 
Bizantinci govore o. Hunima Sabeirima, što ih je Justinijan huekao 
na Kabada. Kakva su oni roda bili, teško reci. Kao god što su Per- 
zijanci imali za pomoćnike arapske Saracene, tako i Rimljani tražili 
saveznika protiv Perzije, gdje su samo mogli, a naročito podjarivali 
na nju varvare oko Kaspijskog mora. Gledali i Kabad i Justinijan, da 
ih k sebi primame. Nad pomenutim Sabeirima vladaše kraljica Boa, 
kojoj ostadoše, po smrti muža Blaha, dva mala sina. Vladarka je 
raspolagala sa nekom stotinom hiljada svojih ljudi oružanih. Nju pri- 
dobi Justinijan darom kraljevskih odjeća, srebrnog posugja i novea, 
pak ona, dok su se dva druga sabeirska kralja, Glom i Tirauks?, sa 


!L. I, c. 18. 

* Blach je ime mužu u Malale, a Malach u Cedrena; ženi ime Boa 
u Malale, Boarex u Teofana, Barez u Cedrena, što se valjda svagja na 
jedno: ,Boa-rex“ == Boa kraljica. 

8 IJ Cedrena: Gloen i Styrax. 

20,000 digla u pomoć Kabadu, smlavi im vojsku; prvi pade u boju, 
drugi je u lance okovan i poslan k caru, koji ga dade objesiti. 
Premda se ovo dogodi u početku rata, glas, da se Huni Sabeiri kreću, 
mogao je svegjer da Perzijance uznemiri. 

Odnosi s Etiopijom. Ne bi li stekao saveznika sebi, a neprija- 
telja Kabadu, svoj pogled svrnu Justinijan ća do daljne Etiopije. Car 
nam pruža time jedan sjajni izgled one okate i mudre bizantske 
diplomacije sa dalekim vidicima, koja, baštinjena od prethodnika 
Rimliana, mnogo doprinese i koristi i spasu imperije. Pri gruboj 
strani, ta diplomacija pokatkad radiće i lažju i nevjerom, no se ne 
će sniziti čak i do umorstva opasnog neprijatelja, kao što dockan 
mletačka. Pod imenom Etiopije u starije doba prolazila Nubija, pa 
i Abisinija današnja. Po porijeklu i jeziku Abisinei su Semiti, dose- 
ljeni iz južne Arabije, onda pomiješani sa crnačkim pučanstvom 
aMričkih urogjenika, i u nekoliko sa Koptima ili Egipćanima: otud 
njihovo ime ,Habešin“, smiješani. S Bizantijom ih spajaše Hristova 
vjera, koju njima prinese, u prvoj polovini IV vijeka, Frumentije iz 
Aleksandrije, apostol njihov. Po nazoru aleksandrijskom shvatiše, pri 
potonjim raspravama o vjeri, jednu narav, božansku, u Hristu, te 
ostadoše još do danas monofiziti. U vrijeme Kabadova rata, kad je 
Belizar zapovijedao u Mezopotamiji, smisli Justinijan sebi pridru- 
žiti te Etiopljane, uz Homerite ili Himjarite. Ovi zadnji bijahu južni 
Arapi sadašnjega Jemena, od kojih se Abisinci nekad odvojiše. Po- 
neki Himjariti postadoše hristjani, no udarali na njih globe pri- 
vrženici židovske i poganičke vjere, pretežniji u narodu. Progonje- 
nima priteče iz prijeka, iz Abisnije, s flotom i vojskom u pomoć 
ondašnji etiopski vladalac Helestej, vatreni hristjanin. Razbi u boju, 
gdje im pade kralj, Židove i poganike, i za kralja postavi, pod 
dankom godišnjim, jednog Himjarita hristjanina, imenom Ezimfeja. 
Jednome i drugome kralju Justinijan opremi poslanstvo, kako bi ih 
primakao sebi u savezništvo protiv Kabada. Helestej je stolovao u 
gradu Aksumu, što se i sada jednako zove, u abisinskom 'Tigru, i 
što pridavaše tada Abisiniji drugi naziv aksumske kraljevine. Od 
krajnje Elefantine u Egiptu do Aksuma razmak bio ogroman: 30 
dana hoda po Nilu i pritoku mu Astabori. Aksumski vladar svečano 
primi rimskog poslanika. Kralja oblačila, od pasa niže, lanena odjeća, 
zlatom izvezena; na golim plećima nosio haljak s biserjem, na ru- 
kama zlatne narukvice, oko vrata zlatni lanac; visila mu i četiri 
lančića sa lanene vezene kape na glavi. Dok ga zaokruživali prvaci 
oružani i svirači, sjegjaše na visokim kolima, vučenim od četiriju 

slonova i držaše u rukama mali štit i dva mala koplja pozlaćena. 
Metanisa poslanik pred etiopskim nakaradnim, ali mocnim vladaocem, 
koji ga podiže i poljubi pečat njemu uručenog pisma Justinijanova. 
»Već dugo željah“, reče, ,polučiti prijateljstvo cara Rimljanina“.! 
Car začeo bio veliku osnovuž: Ezimfej, kralj Himjariti, priteguuv 
sebi Maadene, arapske poluskitače u doenije glasovitom Muliame- 
dovu Hegjazu, s ovima i s vojskom svojom imao je navaliti na Per- 
ziju. Justinijanova razigrana mašta već lutala po nekakovoj pokrštenoj 
Arabiji, što listom, kao rimska saveznica, podignuti će oružje na naslje- 
dnog mazdejskog dušmanina krstu. Ali se careve sve nade razbiše o 
neprestane razmirice arapskih plemena. Kašnje će Himjariti jednom 
spremiti češće obećanu provalu u Perziju. no će se i tada ua po 
puta vratiti kući. | 

Srecniji je bio Justinijan, kod Etiopljana i kod Himjarita. u po- 
gledu trgovačke sveze Šš njima. Za važni promet megju istočnom | 
rimskom carevinom i krajnjim Istokom, naime Indijom i Kinom, 
Perzija, nalazeći se u sredini, bijaše na položaju najzgodnijem, a 
Perzijanci se isticahu i kao vješti trgovci. Iz Indije izvozile su se 
mirodije, iz Kine svila, to sve vrlo traženo čak i u varvarskom Za- 
padu i dovoženo u Italiju i u Masilju. Nadasve svila bacala silnog 
dobitka. Teglila, koliko i zlato. Za cara Aurelijana, u drugoj polovini 
HI vijeka, vrijedila je svila 100 zlatnih solida po libri: njih 12, u 
ovo prvo doba Justinijanovo. Kupovinom i uvozom svile, pa i mi- 
rodij, rukovali su po gotovo sami Perzijanci, dakako uz veliku korist. 
Plovili perzijskim zalivom do Taprobane (Ueylan), da kupuju, i proda- 
vali na suhoj megji u tri grada, u svom Nizibu, u rimskom Kaliniku i 
u armenskoj Artaksati. (zospodarili oni i drugim manje znatnim trgo- 
vačkim putem, preko rijeke Oksa na Kaspijsko i Euksinsko more. 
Sav ovaj promet, osim skupoće, oteščavahu otkad dokad razmirice i 
ratovi megju Perzijom i Romanijom. Prijateljstvom Etiopljana i Hi- 
mjarita Justinijan sad širom rastvori treći južni put. preko Arapskog 
zaliva na Aleksandriju. Time se rimsko carstvo donekud oprosti zlatnog: 
trgovačkog prinosa Perziji, no, pošto Perzijanci bijahu ipak bliži skeli 
na Taprobani, ostadoše i na dalje u bržem i lakšem saobraćaju s In- 
dijom. Megjutim, u posljednjim godinama Justinijanove vlade, svila 
ne bi više puki proizvod istočni. Bilježi se godina 952, kadno dva 
monaha, na povratku iz Kine, sa sobom donesoše, u jednoj trstici, 


1 Malalae 1. XVIII. 
5 Procopii De Bello Pers. e. 20. 

jajea svilene bube. Vlastita proizvodnja i industrija svile bude onda 
Bizantincima vrelo velikih probitaka, kao što obrtnicima i radenicima, 
tako i državi. 

Etiopljani oskudijevali su gvožejem, prodaju kojeg strancima zakon 
rimski kažnjavaše smrću. Po svoj prilici, izvozna ta zabrana uki- 
nuta je tada za sprijateljenu Etiopiju. Aksumski kralj bijaše uz- 
vratio prijateljsko poslanstvo Justinijanovo sa poslanstvom svojim, uz 
pismo i darove. U povodu ove careve skrbi za bolji saobraćaj sa 
zemljama u nilskoj dolini, treba nam pripomenuti još jedno. Triput 
preko godine žito iz Egipta dovažalo bi se u Carigrad, nego dovoz 
više puta zapinjao na Helespontu, sa nepogode vremena. Bura kad 
bi zaduhala, tovarne velike lagje, dromoni, ne mogahu nikako unutra 
u tijesno. Justinijan udesi ogromnu gragjevinu na ostrveu Tenedu, 
pri onom ulazu. U tenedske prostrane ambare iskrcavalo se žito, što 
bi male lagje odvozile do Carigrada, dok se velike vraćale u Ale- 
ksandriju natrag. Prije te uredbe, žito bi katkad sagnjilo na floti, 
što bi dugo kod tijesna pogodno vrijeme iščekivala. Prestolni bi grad 
u to patio na oskudici kruha. - 

Mir s Perzijom. (God. 581 carevina rimska i Perzija ugovaraju 
mir. Kabad, nakon duge burne vlade od 40 godina, ako ne i više, 
ležao na umoru. Prizva k sebi svog pouzdanika Meboda, čijom rukom 
dade napisati oporuku, gdje kraljestvo ostavljaše sinu Kosroju, i malo 
zatim preminu. Po izvršenoj svečanosti sahranjenja, Kabadov sin 
prvenac, Kaose, hotio se odmah zakraljiti, ali mu se ispriječio Mebod, 
kažući, da treba saslušati otmene Perzijance. Uz nasljedno svoje pravo, 
Kaose nije ni sumnjao o pristanku vijeća; no, kad Mebod pročita opo- 
ruku, skupština, opominjući se Kabadove veličine, uskliče Kosroju. 
Novi vladar, još ne pritvrgjen na prestolu, primi rimsku ponudu 
mira. 1 pored natezanja s obje strane, uglavi se tako zvani vječiti 
mir, po kome Romanija i Perzija uzajmice vratiše oteto za rata. "Taj 
Kosroje 1, pridijevkom Anošarvan, pravedni, preživjeće Justinijana, 
kraljujući (D81—79) još duže od oca, ai na veću smetnju rimskome 
carstvu. Njegova pravednost bijaše sva prelivena duhom istočnim. 
Prostome narodu olakša terete, strogo pazeći, da se satrapi namjes- 
Nici ne razmeću državnom vlašću; bude pokrovitelj književnicima 
i knjizi narodnoj, te su onda na huzvareš prevedena ponajelav- 
nija djela helenska i indijska; što se vjere tiče, pokaza se nekako 
sklon slobodi savjesti; unapredi zomljodjelstvo i podiže sjajnih gra- 
gjevina. Ali, dok ga u velike hvali istočna historija, ljudska se od- 
vraća od usilnika. Prokopije, koji je Kabada i Kosroja izbliže poznavao, 

ovome zamjera plahu, okrutnu i nezahvalnu ćud." Kako bješe i ,pa- 
meti nemirne, te beskrajni ljubitelj novih stvari“, ozlovolji odmah 
mnoge. Naročito uzruja mage i više prvaka naredba njegova, neka 
donde progonjenim manihejima vjera bude slobodna. Strogi mazdejcći 
se urotiše. Željahu državi za upravitelja viteškog Zamu, a pošto njemu 
ćoravu smetaše zakon, nakaniše kraljem proglasiti nejakog mu sina 
Kabada, pa da otac mjesto njega vlada Perzijom. Zama pristade, ali 
je urota otkrivena. Brata Zamu, i svu ostalu svoju braću sa svom 
muškom djecom, Kosroje dade ubiti. Daušto, listom  izginuše i svi 
velikaši, udionici zavjere. Pokolju izbježe mali Kabad, onda u njezi, 
podalje, kod jednog vlastelina. Ne dugo zatim dogje u Carigrad. ili 
taj pravi Kabad, ili mladić vrlo sličan njemu. Car, premda je nešto 
o njemu dvoumio, primi ga vrlo prijazno i časno. 

Vojskovogje careve: Belizar, Mundo, Hilbud. Usljed mira 
s Perzijom Justinijanu se nadade sloboda, da ratuje u Zapadu. (Cu- 
orevo neumorno svestrano staranje imalo ga neizbježno navesti na 
sukob sa varvarima, što su se banili po otetim oblastima zapadne 
rimske carevine. Od kako se ona do kraja razvali pod udarcima naje 
više arijanskih Germana, bijahu jedva prošla dva ljudska pokoljenja. 
Što djedovi izgubiše, car kani da povrati natrag. Njega na to tjera 
podjednako revnost vjerska i rimsko osjećanje. Glavom ne vodi vojske, 
pošto nije u ova doba običaj, da autokrator iz Bizanta izilazi, ali 
oštrovidno njegovo oko hoće da spazi i odabere vojskama vogje po- 
najbolje. 

Kao što mladoga Situ, kog učini svojim pašaneem i magistroni. 
car pripazi i mladog Belizara. Dok je, za ujčeva vladanja. Justinijan 
bio i sam vojni magistar, nalazili su se u pratnji njegovoj Sita 1 
Bejizar, oba dorifora, biva oficiri tjelesne mu straže.? Mladića jednog 
i drugog onda tek garila nausnica, po izreci Prokopijevoj,* te mo- 
žemo uzeti, da se oni rodiše negdje oko god. 900. Belizara, oficira 
u privatnoj družini Justinijanovoj, vezivaše k ovome najjača lična 
zakletva, pa nam i ovo valjda tumači postojanu mu odanost poto- 
njemu caru, ma da je slavni vojskovogja do tri puta pao u dvorsku 
nemilost. Rodom, kao i Justinijan, ili iz Tracije ili iz Ilirije,“ Belizar 
bude, u mladoj dobi od kakvih samih trideset godina, srećnim 1z- 





1 De Bello Pers. 1. 1, c. 23. 

ž Vidi I Svesku, na str. 194. 

š De Bello Pers. 1. I, e. 12. 

* Prokopije, tajnik njegov, kaže ga iz mjesta , Germania“, na raz- 
megji Tračana i Ilira (De Bello Vand. 1. I, e. 11). 

borom cara, njemu naklonjena, vojui magistar u ratu perzijskom, 
gdje se i prodiči, kazasmo već. Čeka pak njega mnogo veća afrička 
1 italska slava. S punim pravom Prokopije, njegov tajnik, u početku 
svog historijskog pripovijedanja, govori o njegovim ,golemim  dje- 
lima“,! i samo malo pregoni, gdje nastavlja: ,Od dogagjaja u ovim 
ratovima što drugo bolje ili jače ne ce naći onaj, kome je do ka- 
zivanja istinskog, jer su u tima čudesa učinjena, koja nadmašuju 
sve što znamo po čuvenju“. [ zbilja, nije li riječ, prije Belizara, o 
Aleksandru, o Hanibalu, o Cezaru, može biti da historija ne zna za 
vojskovogju, od koga bi Belizar manji bio. U vandalskom i gotskom 
ratu boriće se, valjda, protiv deseterostruke sile germanske, i pobije- 
diti će. Zna historija za mnogo vece ljude, no su u njoj ratnici dosta 
rijetki, na lik Belizara. Vješt svakakvom oružju, pa i svemu, što se 
vojnice tiče, osobno junačan, nikad sustao, zanio bi vojnike za sobom. 
Uštrouman, presmion s razborom, brz i oklijevatelj prema potrehi, 
spokojan duhom i otresen, domišljat u neprilici, bješe čista slika 
pravog vojskovogje. ,Nad smetnjom uzvišen“, riječ je Prokopijeva 
zanj, koja pogagja.* "Tog savršenog ratnika podizala je jošte obična 
dobrota srca. U prvom gotskom ratu neki duka Konstantin silom 
ote odličniku Rimljaniuu mnogocjeni jedan bodež. Na Belizarovu 
zapovijed, neka ono vrati, razjareni vogja nasrne na svog vrhovnog 
zapovjednika, da ga mačem probode u trbuh, na što ga Belizar 
s mjesta dade smaknuti po svojim doriforima. Primjećuje Prokopije: 
» Belizar počini ciglo ovo nedjelo, nikako dolično njegovoj cudi, jer 
je prema svima drugima veliku blagost pokazivao.3 Strog što se tiče 
zapta, inače bi rado dijelio svaku muku i nevolju sa svojim solda- 
tima. Ipak junaka na maču, dobra Belizara, ponizivaše, u očima 
sviju, žena Antonina. I Belizarova ženidba zastrani čudno, kao 1 Ju- 
stinijanova. Mlad čovjek skladna i čvrsta struki, on uze Antoninu, 
udovicu s djecom i stariju od sebe, ali hitru i namamnu. Njoj 
otac i djed bijahu u Carigradu i u Solunu hipični kočijaši; mati 
glasa najtamnijeg. U vojnama bi svagda pratila muža, da se ne bi 
drugoj ženskoj priljubio, a u tome varala ga, kao varala, zaljubivši 
se sama u krasna mladića, Tračanina Teodozija, kuce prestojnika, a 
kršteno kumče Belizarovo i njeno. Divlju strast brižno pritajivala, 
bojeći se i muža i carice, poslije obraćenja stroge. Carici Teodori 
ona bila Zesrr, nastojnica nad odjećama, pa i prijateljica. U splet- 
11.1. 1,c. 1, čova vneoueyeda. 


2 14. 1.111, 6. 1. 
8 De Bello Goth. 1. II, e. 8. 


V. Car Justin i Justinijanovo prvo vladanje. 
kama i himbi prekaljena majstorica. niko pod nebon ue bijaše. kao 
što ona, tako vješt, da nemoguće učini moguće“: uz to otrovna 
kao jakrep, mračna u srdžbi“.! Ovoj crnoj ,silhonetti“ primijesi se, 
valjda, i nekakva Prokopijeva osveta, no je za cijelo Antonina, ako 
i u ženskom dvoru moćna, štetila pred svijetom ugled svog velikog 
muža. Vezan uz takvo žeusko čeljade, gragjanska njegova srčanost 
ne bijaše prema izglednome junaštva ličnom u bojnome kreševu: 
plašio se veoma dvorske nemilosti. Plašio se možda i za to, što mu 
oskudijevala tanka kultura, da mu dušu uzdiže. 1 osim prekorne žene. 
Belizaru se još nešto grubo zamijeralo: očima bi zažmurio na kragje 
sebi potčinjenih, naročito činovnika u intendanciji vojske, što no 
bismo danas rekli. Pomenuti onaj Teodozije, prestojnik njegova domu. 
iz kraljevskih palača u Kartazi i u Raveni. bijaše, kazivalo se, sebi 
strpao bogastva do sto centenara. ili 10,000 libara zlata. Pa i sam 
Belizar dodijeli sebi, kao vojskovogji. neizmjernog ratnog plijena. 
Nakon srećnih vojna protiv Gelimera i Vitiga dogje on do silnog 
novca, »pristojna carskome dvora“.? Mogao je da izdržava kano malu 
vojsku, čak do 1,000 drugara svoje tjelesne pratnje u gotskome ratu. 

Megju znamenite vojne magistre prvih godina Justinijanovih dolazi 
i drugi čovjek, čiji je život sušti roman, nevjerovatan a istinit. Zvao 
se Mundo. Ako nam išta može da predoči vijaviću ljudskih zgoda 
pri velikoj varvarskoj seobi, to je sudbina Mundova. Bijaše sin (Geismu. 
sina Atilina. Imao Atila (teisma od jedne sestre svog vasala Ardarika. 
kralja Gepidi. Kad se huusko carstvo raspade i Atilina se mnoga 
djeca kud kamo razletješe, Gteism ostade s majkom megju (Gepidima 
na Tisi i Dunavu. "Tu mu se nagje i snagom opasa sin, koji se možda 
zvao Mundžuk po imenu pradjeda, Atilina oca, a zatim Muudus ili 
Mundio, po rimsku.* Poslije očeve smrti mladi Mundo boravio u 
Sirmiju, kod rogjaka svog, kralja 'Trustile. Ali njemu, hunskoj vriježi. 
nije bilo najbolje u gotskom narodu Gepida. Pobjegnu od njih i ode 
k jugu preko Dunava, u opustošene i raseljene krajeve blizu rijeke. 
Po gornjoj Meziji do Sirmija okupi oko sebe veliku četu  čeljadi 
svakojake, bitanga, konjokradica, razbojnika, i š njima se utvrdi pri 
sutjecaju Marga (Morave) i Dunava, u gracu Herti. Otud plijenio 1 
harao, silno dodijavajući bližnjim Gepidima i Rimljanima: njegovi 
»8kamari“, hajduci, prozivali ga kraljem. Na divljega četovogju izigje 


1 Hist. Are. e. 1. 

Kor 

8 Ako imo zar nije gormansko, pošto dolazi u germanskim kompo- 
zitima, a megju Gepidima pominje se kralj Mund. 

sam rimski vojni magistar u Iliriku, Sabinijan, stisnu ga u Herti, 
i bijaše već na tom, da ga prisili na predaju. Hajduk vilovao i do- 
vilovao, kad eto očajanome bahnula nenadna pomoć: oprosti ga op- 
sade Ostrogot Peca, od kralja Teoderika poslan, da osvoji Sirmij. 
Privrže se Mundo izbavitelju Teoderiku, koji se u svojim bojevima 
okoristi hrabrošću tog razbijača. Gdje pak vladu u Italiji preuze kci 
Teoderikova Amalasuinta, Mundo, ili da mu je mučno bilo služiti 
jednoj ženi izobraženoj i miroljubivoj, ili da se s Gotima zavadio. 
kao s Gepidima prije, zamoli službu u cara rimskog. Na glasu rat- 
nika Justinijan primi rado, počasti, i povjeri mu obranu Ilirika, one 
iste zemlje, kud. se još povlačio sjen negdašnjeg mrkog hajduka. 
Prokopije kaže za Munda, da bijaše, premda rodom varvar, Justini- 
janu veoma predan i vrstan vojskovogja. Unuk ,svjetskog biča“ Atile, 
postavši rimski ,magister utriusque militiae“, učini se bič Hunima i 
Bugarima, koje će, pri njihovim pokušajima četovanja po Iliriku, 
tući i zatirati. Nasta od njega ,duboki mir i strah varvarskim mna- 
rodima“.! 

Isto je ovako Bugarima i Slavenima, kad bi se po donjoj Meziji 
i Traciji zatrčali, straha zadavao još jedan strani junak u rimskoj 
službi, Hilbud. Bio Hilbud slavenskog roda, po prilici Ant, pa bude 
trepet, bauk svojim saplemenićima. Tome Slavenu, koji se nalazio 
megju domesticima, biva u carskoj gardi, Justinijan prozre veliku 
sposobnost i izvede ga, god. D30, za vojnog magistra u Traciji. Pro- 
kopije hvalom obasiplje Hilbuda. Ističe mu vanredno junaštvo u boju 
i prezrenje novca: cijenjaše ,najveće blago ništa ne posjedovati“.? Vec 
i prije Hilbuda bijaše vrli vojskovogja German malne uništio mnoštvo 
istočnih Slavena, Anta, koji provališe preko Male Skitije. Osobito na 
zapadne Slovene obori se sad Hilbud. Za tri godine njegova boravka do 
. Dunava, niko nije mogao da pregje rijeku. Sa malo vojske on često 
ode i preko rijeke, sijekući, onamo na slovenskoj zemlji, i roblja od- 
vodeći. Nego, jednom Sloveni sa svom silom udariše nanj; u kre- 
ševu pade veći dio Rimljana, a pade i sam mladi strateg Hilbud. 
Odonda prelaz rijeke, manje više, osta otvoren varvarima. ,Sva vlada 
rimska, u ovome poslu, nije nikako mogla da bude ravna valjanosti 
jednoga čovjeka!“ S ovim riječima složi Prokopije najveličajniji grobni 
natpis Hilbudu. 


1 Theoph. Chron. a. m. 6032 — Malalae 1. XVIII. — Mareellini 
Com. chron. a. 5830. 


2 De Bello Goth. 1. TII, 6. 14. 

A pronosio mu se glas za dugo na rogjenoj zemlji, po Slavenstvu. 
Šta više, vjerovali su iz prva Slaveni, da on u onom boju poginuo 
nije. Zaratiše se, skoro potom, Anti i Sloveni, nadbijeni su Auti, i 
jedan njihov mladić, po imenu Hilbud. dopade ropstva meeju Slo- 
venima. Pod svojim gospodaroni istakao se ovaj junaštvom. Kad se 
zatim Anti i Sloveni izmiriše i stupiše megju sobom u savez, već 
je po svjetini tekao glas, potvrgjen i od jednoga sužuja Rimljanina. 
da je taj junačni Hilbud glavom rimski magistar. Dogje. i od Slo- 
vena gospodara kupi ga velikim uovcem jedan Aut. Vraćen megju 
Ante, Hilbud zaište, po zemaljskom zakonu, svoju slobodu. koja mu 
je dana, ali je morao, pod prijetnjem smrti, i sam tvrditi. da je on 
magistar Hilbud. Od toga se Auti nadali velikoj koristi. Justinijan 
ponudi Antima razvaljeni grad 'Vurris, tamo preko Dunava, da ga 
nasele i čuvaju, kako hi se Hunima prelaz rijeke spriječio. Obecavao 
im za to i novca i svoje prijateljstvo. Anti hoće da ponudu prihvate, 
ako car Hilbuda opet uađari čašću magistra. i naloži mu. da megju 
njima ostane. Lažni Hilbud krenu k Carigradu. no u putu. premda 
govoraše latinski i u koječemu oponašaše slavnog Iilbuda. razotkri 
ga varalicom pronicavi Narse, potonji vojskovogja. Lašea povedoše 
svezana u Carigrad. 

Buna Nika. Kroz pet godina najživljeg rada državnog, kod kuće 
i na strani, bijaše Justinijan već podao čitavu mjeru svog staranja | 
sroje darovitosti. Može biti, da je tu mjeru on i prevršio. Korili ea 
neprijatelji, da ga pravi bijes tjera u svaku novotariju. U otrovnim 
»Anekdota“ sikće Prokopije: ,Nije ga hila volja, da išta čuva od 
starinskog, već je svagda hotio, da u sveniu novotari, jednon riječju: 
bješe on najveći kvaritelj primljenih dobrih uredaba“!: preinačivao 
je, samo ,da bude sve novo i da se po njegovu imenu zove“.ž Na 
carevu nespokojnost mnogi gledali prijekim okom: spram strogog 
Justinijana mnogi se sjećali blagog Anastazija, čija stranka postojaše 
jošte. Početkom god. D32, u malo da zgoda jedna u hipodronm ne 
liši Justinijana i diadema i života. 

Dvije hipične stranke Zelenaši i Plavaša, od vajkada nemirne. 
nikad ne uzavreše, kao što u prvo doba Justinijanovo. Ozbiljnome 
caru bilo zaista do reda, no se je i on brojio, po već primljenonm 
običaju, u stranku jednu. Dočim se Anastazije držao, znamo, Zele- 
naša, Justinov dom prianjao je uz Plavaše. U tom kolu nagje se i 

1 Hist. Arc. o. 6. 

še. 11. 

Teodora. Carici ne izbrisa se iz pameti uspomena 12 njena djetinstva, 
kad joj sirotnu obitelj odbiše Zelenaši, a Plavaši je prihvatiše, pa 
se sad živo za ove brigala. Prokopije bijedi 1 cara s pristranosti prema 
njima, i navodi činjenicu, da se oni jednom drznuše napasti i raniti 
visokog činovnika Matana u samoj palači, kad je iz carskih odaja 
izlazio, te nikome ništa za to; nego ispravlja sebe, gdje opet kaže, da 
su Plavaši u opće bili, prema Zelenašima, vrlo ustežni! Car se ipak 
pokazivao donekud prijazan plavaškoj družbi. Žešći strančari u njoj, 
gizdava mlagjarija, prisvojiše neku modu, što ju nazvaše hunskom : 
brada dugačka po perzijskn, ali kosa po hunsku ošišana sprijeda do 
sljepočica i puštena, da se ostrag razlijeva; rukavi do ruka tijesni, 
a gore do ramena preširoki:; huuske i široke hlače i čarape i obuće. 
S ovom nošnjom šepirili se plavaški mladići po ulicama grada. Valjda 
ljubi svojoj za volju, i Justinijan po koji put izigje u tom hunskom 
odijelu. Poneki Justinijanovi novci takogje prikazuju njega s kosom 
sprijeda ostriženom, po venetskoj onakoj modi. Venetska fakcija po- 
stade, ovako, kanoti čisto dvorska. Bijaše manje nasilna od brojnije 
prazinske; manje se razmetala, valjda i od nekog obzira prema caru. 
Ali se oganj strančarenja 1 onom nekako izazivačkoim modom još 
većma raspirivao. Više njih, od jedne i druge stranke, obnoć igjahu 
oružani; po danu skrivahu noževe ispod odjeće; bojažljivi u gragja- 
nima vraćahu se doma već prije zahoda sunčanog. Gradski prefekt 
ili nije htio, ili nije mogao da neredu doskoči. A zlo najgore bilo 
je u ovome. Mnogi zločinac ubrojio hi sebe u Plavaše, pa udri osveti 
se, čak i ubistvoni, svom protivniku, bajagi Želenašu, ili ga okradi, na- 
dajući se manjoj kazni. Kao što bješe običajno pri ovakim trzajima, 
zlo se dohvati i ostalih ovećih gradova u carevini. Preopunim svojim 
govorom ,Historiae_ Arcanae“ Prokopije piše: ,Carstvo rimsko uz- 
drma se, kao potresom kakim ili kataklizmom, ili kao da neprijatelj 
uze svaki grad, jer u svima se sve uzmiješa i sa svog mjesta po- 
mjeri, te se zakoni i poredak državni u onom darmaru prevrnuše u 
 sasma protivno“.? Zelenaši podvaljivali Justinijanu, da ne sluša ozle- 
gjene. Njihovo nezadovoljstvo nagje oduška u cirku. 

Dne 14 januara, u srijedu, držane su hipične velike igre, na pro- 
slavu careva imen-dana. Kao što u svemu, tako i u hipodromu bilo 


le. 7, 10 i 29. 

26. 1. 

3 Prvi dan bune nije izvjestan. Slažući vijesti Prokopija i hronike 
Pashalske, ovaj nam se čini najpriličniji. Nego Marcelin i Malala iznose 
utorak, dan 13 januara. 

Sjajnije pod Justinijanom. koji već pri početku svog carovanja obnovi 
dvostruki trijem za senatore gledaoce. a sjedalo carsko uačini ljepše 
i više. Duljio se paralelogram  hipodroma u istočnoj strani grada, 
lijevo od Sofijine velje crkve, u blizini koje, ka kraju sjevernom. 
dizao se skup onih gragjevina, što sastavljahu veličajne carske dvore. 
U palači, u crkvi, u hipodromu, odmotava se silu znamenitih zgoda 
bizantske historije. Prije no što će utrke zarediti, Zelenaši, uz na- 
vadne usklike caru, glasno se izjadaše. Najobičnije uzvikivalo se rim- 
skome imperatoru: ,tu vincas!“. latinski. ,nika!“, grčki. to jest: 
»slavodobitan bio!“ "Takav živio!“ ili ,hura!“ tadašnjeg vremena 
pratio i utrkivače: dvije bi stranke onim uzvikom sokolile sopstvene 
kočijaše. Otud ime Nika ovoj buni u hipodromu. Bunjenje se vec 
zapodjede razgovorom izmegju Zelenaši i cara. Kazasmo i prije. da 
bi car, do potrebe, preko svog glasnika općio s pukom u hipodromu, 
zadnji to preostatak suverene slobode rimskoga naroda. sakupljena 
na komicije, na zborove svog fora. S druge strane, po samom Kon- 
stantinovu zakonu, dopuštalo se. da svijet javno ili kliče namjesnicima, 
ili da ih kudi: komiti po pokrajinama izvješćivali o tom pretorijskog 
prefekta, u ovaj cara, koji bi stvar razvidio. Ele s oba razloga narod 
bi u hipodromu najčešće izrazio svoje želje i žaobe. Glasnik, ili, 
kako se zvao latinski ,mandator“, stajao do cara: sjedio car na svom 
uzvišenom sjedalu ili prestolu hipodromskom. Bijahu Zelenaši osobito 
kivni ua jednoga od oružanih eunuha u carskim odajama, na kubi- 
kulara i spatara Kalopodija: valjda Kalopodije pletkario s Teodorom, 
Plavašima u prilog. Megju demarhom Zelenaši i carevim manda- 
torom raspreo se ovaj dvogovor, što Teofan pocrpa. bez sumnje, iz 
starinskih zapisnika, ,akta“,! i što ovdje prenosimo kano sliku ko- 
mešanja u cirku: ,Na mnoga ljeta živio, Justinijane auguste! Neko 
čini nama krivo, o ti jedini dobar, i nije nan moći podnositi, tako 
nam Boga! Imenovati ga bojimo se, kako ne bi on po čemu i veće 


sreće imao, a mi nastradali — Pa ko je to? Ja ga ne znam — 
Veliki auguste, ko nas goni, stanuje u Cizmarskoj ulici — Ama vas 
ne goni niko! — Jeste, jedan jedini čovjek nama pakosti. Bogorodice, 
ne hodio on uzdignuta čela! — Da nu! ko je taj? — Ta znaš i 
sam, ko nam zlobi, oj veliki auguste! — Ko to može biti, mi ne 
znamo — Kalopodije spatar nas kinji, gospodaru naš! — Kalopodije 
ne čini ništa — Kakav bio da bio, svršio on kano Juda! Platio Bog 


1 Chron. a. m. 6024. To je po primjeru nekadašnjih ,acta populi 
romani“, Dvogovori se ispisuju i iz poštovanja prema autokratoru, čiju 
svečanu svaku izjavu valja upamtiti. 


ll 

do skora našem pakosniku! — Šutite, vi Židovi, vi maniheji i Sa-| 
marjani! — Nas ti nazva Židovima i Samarjanima. Bogorodica je 
svačja — Ma vaše te kletve dokle će? — Kad bi ko rekao, da go- 
spodar pravovjeran nije, anatema ga bilo, kao i Jude — A ja vam 
velim, dajte se vi krstiti u ime Jedinoga“. Maniheji su se kršćavali 
u ime Jedinoga Boga, a ne u ime Trojice, te je Justinijan Zelenaše 
opet izgrdio, da su maniheji, možda tim i šibajući na stranku mani- 
hejskog cara Anastazija. Na carev sarkazam svi se uspališe: , Nismo 
mi kršteni u ime Jedinoga!“ Graja i dreka u hipodromu. Viče man- 
datar: ,Mir! ako ne ćete da glavu gubite!“ bukači urliču, da nema 
pravde, da je car okrutan, da na prava Boga od njihovih dvaestišest 
na broj već poginu. U onoj gunguli, nabaci neko: ,Kamo sreće, 
da se nije Sahbacije! rodio; ne bi imao sina krvnika!“  Plavaši do- 
vikuju Zelenašima: ,Ta vi sami gojite krvnika, eto ih po svemu 
stadiju!“ Dvije se stranke užasno psuju i nabrajaju ko je koga po- 
sjekao, dok mandator zapovijeda: ,Hulitelji Boga i Bogu mrski, ho- 
ćete li vi jednom ćutati?“ Najzad će Zelenaši caru: ,Kad ti je tako 
milo, mi ćemo od nevolje mirovati, o auguste. Sve, čisto sve znamo, 
ali ćutimo. S Bogom, pravdo, ej zamukla si i ti! Već idemo, da bu- 
demo Židovi. Pa bolje biti, tako nam Boga, i pogani, nego li pla- 
vaške pristaše“. Kad je 1 ova uvrjeda istom mjerom uzvraćena, ZŽe- 
lenaši zagrajaše: ,Gledaocima zemlja kosti izmetala!“ i odoše iz 
hipodroma. Car osta pri utrkama samih Plavaša. 

Megjusobna mržnja dviju stranaka raspali se do bijesa, i počinjeno 
je težkih krvnih izgreda. Dan je 15 januara, četvrtak. Gradski pre- 
fekt Eudemon osudi radi ubistva četiri strančara na odrubljenje glave, 
trojicu na vješala. Provedavši ih po gradu, sijeku im glave i vješaju, 
ali dvojici polomi se drvo i padnu sa vješala, Zelenaš jedan, Plavaš 
drugi, Naokolo sakupljeni svijet gane se i zaviče: ,Brže k crkvi!“ 
Dva još živa obješenjaka uzeše i zakloniše u crkovni azil neki mo- 
nasi. Oko erkve stražu straže prefektovi panduri. Iere su opet u cirku, 
pa Zelenaši i Plavaši zajedno mole pomilovanje, no cara ne umoliše. 
Puvao strogi vjetar. Bio onda prefekt pretorijski, u dvoru carev do- 
glavnik, Jovan Kapadočanin. Bez iole izobrazbe tako, da ne nauči 
drugo do pisanje, a pisao zlo i nekrasno, Jovan ,snagom pameti 
bijaše jači od svakog, kog mi poznajemo“, veli zanj Prokopije, koji 


1 Otac Justinijanov. 


2 Malala (1. XVIII) ovaj dogagjaj, na gubilištu prijeko u Aziji, stavlja 
na tri dana prije bune. | 

ga mrzi.! Doskakao bi svemu. no, po Prokopiju, pao i u svačju 
omrazu. Nije se Boga bojao, ni sramio od ljudi: zloupotrebama pre- 
obogaćen, podade se krapuli beskrajnoj: ,do vremena objeda plijenio 
je imovinu podanika, a vrijeme ostalo provodio u pijanstvu i punoj 
bludnosti tijela“. Zgrtao, a još brže rasipao taj bezočni savjetnik 
carev. Kad im je odbijena molba, dvije fakcije, časom pomećući staro 
neprijateljstvo, složiše se u jedno. Udarili u poklič sebi samima: 
»Mnoga ljeta filantropima Prazinima i Venetima!“ Započeta je protiv 
oblasti prava buna, i dogovorena je udružna riječ naka, kojom se 
ona i prozva. Buntovnici provalili u tamnice, pustili utamničene za 
strančarenje i za druge zločine. ubili sve pandure gradskog prefekta. 
Bolji gragjani, nepripadnici stranke nikakove, stali bježati prijeko, 
na kopno azijsko. U gradu goraše. Na carevu zapovijed, pred po- 
bunjeno mnoštvo izigjoše iz palače dva visoka dostojnika. Kad svje- 
tinu ućutaše i upitaše: .Ma šta tražite? šta se hunite?“ vikali na 
pretorijskog prefekta Jovana, na gradskog prefekta Eudemona i na 
poznatog nam ministra pravde, kvestora Tribonijana. Tražili na smrt, 
imenito Jovana i Tribonijana. Da se buna ukloni. i zar još za to, 
da se velikom krvoproliću izbjegne, Justinijan maknu ona tri omra- 
žena lica, naimenovavši druge ljude. puku prijatne. Sve uzalud. Već 
oteli mah žešći buntovnici. Odoše_ k domu Proba. Anastazijeva ne- 
ćaka, koga Justinijan, kazasnio, pomilova poslije jedne urote. Pred 
kućom stade ih vika: ,Probo car Romaniji!“ Iskali oružja, no Probo 
izmakne, pa mu je kuća zapaljena. Belizar. tada u Carigradu, baline 
sa jednom četom gotskih soldata, 1 siječe, dok se do brza uhvati 
mrak, a svjetina ne stiša. Nisu takogje mogli da se odupru ni sho- 
lari, ni protektori iz carske garde. Uz klanje, traje buna. Gori trijem 
sholara i protektori, pridvor carske palače s krovom od bronzanih 
ploča, velja crkva sv. Sofije sa krasnim stupovima od mramora. Gori 
i palača senatska. U plamenu osvanu petak, 16 januara.ž Baciše vatru 
u prefektov pretorij, što sav izgori sa ,serinia“, uređovnim sobama. 
Duvala bura, te se požar razmahao. Dohvati se plamen i velike go- 
stione, ujedno bolnice Samsonove, i propadoše bolesnici u njoj. Hara, 
ništi oganj znatan dio grada, mnoge kuće bogataši, više gragjevina 
javnih i sjajnih, kipove krasne. (Garište su kupelji Zeuksipove, ošte- 


1 De Bello Pers. 1. I, e. 24. 

š Pouzdan je odavle paaporod dana, jer ih Chron. Paschale tačno 
bilježi, ali nije sve isto pouzdano u rasporedu zgoda. Četiri glavna iz- 
vora, to pomenuta hronika, Prokopije, Malala i Teofan, pojedinosti ne 
pričaju jednako. Sredismo ih, kako nam se svidjelo da je najbolje. 

šk 


164 Istočno carstvo rimsko. 





ćena na jednoj strani i sama carska palača. Grad prikazuje se kao 
da je od neprijatelja uzet, tim više, što sutradan, u subotu, nabrupiše 
vojnici iz Hebdoma. Sijeku se sa pučanima, isječeno je i ženskih, 
pa bačeno u more. Buntovnici se zaklonili u tvrdo mjesto, u tako 
zvani Oktagon, što potpališe sami soldati, nemoćni da unj prodru. 
Ode u pepeo onda trijem bankira, i štošta još. Ali buna ne podlegnu. 

Dan je preloma nedjelja, 18 januara. Car probdio cijelu noć. Bijaše 
u subotnu večer otpustio kući prvake i senatore, sabrane oko njega 
pri onom mućenju. U opasnosti ne htjeli ostaviti cara sama niti Hi- 
patije i Pompej, bivšemu vladaocu Anastaziju sestrići, dok im car 
ne zapovjedi, nek idu kući 1 oni. Justinijan sumnjao na njih. Sntradan, 
tek što sunce granu, po narodu prosuo se glas, da su oni bili iz 
palače otjerani. U mjesto Proba, koji iz kuće izbježe, eto svjetini 
pod rukom drugih nećaka Anastazijevih. Car, po dugom noćnom 
razmišljanju, riješi se na djelo skrušenja hristjanskog. Izigje s evan- 
gjeljem u ruci u hipodrom i sjedne na presto, dok se narod sa svih 
ulica zgrće, da vidi, šta je to. Arena kipti svijetom. ,Tako mi moci 
ove“, reći će car, ,ja vam opraštun ovu zabludu, i ne zapovijedam, 
da se od vas ko uapsi, ama smirite se. Niste krivi vi; kriv sam ja. 
Grijesi moji učiniše, pa ja vama ono zakratih, što me u hipiku za- 
moliste“.! Neki iz puka klicali u povlad: ,Auguste Justinijane, žu 
vincas!“ bučali drugi i psovali: ,Krivo se kuneš, magarče!“ Kazi- 
valo se, to već čusmo od Prokopija, da čudnovatome stvoru, Justi- 
nijanu, trepćahu po katkada uši, a odatle psovka. Car umuknu i ode. 
U to neprimireni svijet otrčao k Hipatiju i Pompeju, kličući: ,Hi- 
patije auguste, rncas!“ Hipatijeva žena Marija, glasita sa svoje kre- 
posti i razbora, sva u plaču držala muža i ne puštala iz kuće, pri- 
zivajući svakog prijatelja u pomoć, da joj ga množina ne vodi na 
smrt. Otrgli ženu od Hipatija, koga preko volje poveli na veliki trg 
Konstantinov, gdje njega, pri nestatku carskih znamenja, ogrnuše 
bijelom hlamidom, glavu mu ovjenčaše zlatnim lancem, digoše na 
štit, na stepenicama Konstantinova kipu, i razvikaše earem. Poneki 
senatori i bivši prefekt pretorijski, Julijan, pritekli njemu. Vijećalo 
ge, u vrevi i hitnji, šta bi sad. Mnogi bijahu za to, da se mahom 
navali na palaču; no Hipatije, smućen u duši i neodvažan, ne dade 
i otide u hipodrom. Po pouzdaniku svom poruči pače caru, neka mu 
zapovjedi, šta da radi. Poruka nije izvršena krivnjom careva ljekara, 
koji samovoljno otporuči, da Justinijana u palači ne ima. Pomisli 


1 Chron. Posch. p. 620—8. 

Hipatije, da je već sve riješeno carevim bježanjem, i primi, na car- 
skoj sjedalici, radosne uzvike, propustiv pogrde na Justinijana i Teo- 
doru. Kroz to stiže četa od 250 mlagjih Zelenaša, paneirom oboru- 
žanih. Spremao se juriš na carsku palaču, da se u nju uvede Hipatije. 

Vijećalo se i u palači. Justinijan očajavao već. Niti silom dotle, 
niti poniženjem onog jutra, javnom ispovijegju svoje krivice u hipo- 
dromu, ne skrši ni utiša bunu. Šta će i kako će? Šta mu ostfijalo? 
Bijeg iz Carigrada. Namjeravao, na jedan dromon da nakrea blago 
i povuče se u Traciju do Herakleje, postavivši za čuvara palače 
Munda, uz 3,000 soldata i kubikulare. Slučajem, kao što Belizar, 
desio se i Mundo u Carigradu, nedavno učinjen magistrom u Iliriku, 
i došao sa četom Herula radi posla. U mnogo dvojako govorenje, 
da li je poći na lagje, ili je do kraja istrajati u prestolnici, upade 
Teodora: ,Mislim, trenutak ovaj nikako ne dopušta gledati, je li 
pristojno, da se žena usudi megju ljude, i je li ili nije običajno, da 
se ona junači megju pokunjenima. Kad je krajna nevolja, valja sva- 
kome, da gleda tek na to, kako će bolje hitnoj potrehi doskočiti. 
Ja držim, nama je hježanje, pa nam pribavilo i spasa, ako ikada, a 
to sada štetno. Čovjeku, što earova, ne podnosi obraz nogama dati 
vatru. Ja ne ću da budem bez ove purpure, niti hoću onaj dan živa 
biti, gdje me susretaoci ne bi pozdravili gospodaricom. A ti, earu, 
hoćeš li, da se spaseš, lako ti je; mi imamo velikog bogastva; more 
je tu, lagje su tu. Ama pazi, da tebi spasenom od spasa ne bude 
slagja smrt. Meni svakako ugagja stara ona riječ, da je purpura lijep 
pokrov“.! Caričin govor uspravi duhove. Iz ognja njene besjede kano 
da bljeskaju poznate nam crne prežive oči Teodorine s oštrim  po- 
gledom. Sve pouzdanje dvora bilo još u Belizaru i u Mundu, u ljud- 
skom rsu dvaju junaka, u hrabrosti njihovih ljudi. Ovaj imao pratnju 
Herula, onaj vjernu družinu mnogih svojih dorifora i hipaspista (0fi- 
cira i momaka). Ali sve visilo o dlaci. Ni Belizar, ni Mundo, ne bi- 
jahu dotad uspjeli; u tutanj lomila se oba o upornost razjarene svje- 
tine ogromnog grada. Bizant u početku V vijeka već brojao više od 
po miliona duša; imao sad, valjda, čitav milion, u 14 svojih pre- 
djela, sa hodom unaokolo od Đ'/, suti, pješke. U gradu iskrsnu i 
protucar, pa vojnici, i sami dvorski, kolebali se, te čekali napeto, 
kud će sve to krenuti. 

Odlučeno je, da se napadne hipodrom. Stajala tu množina neiz- 
mjerna, zbijena, neuredna. Po gradu, izvau hipodroma, začeo se bio, 


1 De Bello Pers. 1. I, e. 24. 

tamo ovamo, nov razdor megju dvije fakcije. Narse, kubikular i spatar, 
izišav iz palače, uzeo, on i pomagači mu, dijeliti krišom novaca ne- 
kima od Plavaša. Ovaj provrtni i domišljati eunuh, koji će se doc- 
nije, kao vojskovogja u Italiji, toliko oglasiti, bijaše Perzarmenac 
rodom, a pribjegao k Rimljanima, nakon što se borio protiv njih u 
početku perzijskog rata. Pogdjekoji Plavaši uzvikivali po ulicama: 
»sustinijane auguste, ću vincas! Gospode, spasuj Justinijana impe- 
ratora i Teodoru augustu!“! DLetjelo kamenica, megjusobno se svijet 
opet kosio, ali je riješenje bilo u hipodromu, gdje se usredsredi buna. 
Na jedna vrata iz palače izagje Mundo, na druga, gdje stražahu pa- 
lačni čuvari, Belizar. Povikne Belizar vojnicima, da vrata otvore, jer 
ide ravno na tirana; ekskubitori s mjesta ni makac, kao da ne čuju. 
Klonut, vrati se caru, kažući, da sve propade, pošto i sama dvorska 
straža već novotari. Justinijan mu reče, da traži izlaska na druga 
vrata bronzana. Provuče se tada Belizar mukom vanka, kroz ruševine 
požarne. Uzvitlali mačevima drugari mu i komornički spatari, pa 
trkom i pokličem na onu stranu cirka, gdje je najgušće mnoštvo 
bilo. Prodrli. Mundo stajao negdje u blizini, sa Herulima i sa sinom 
svojim Mauricijem, dvoumeći, šta da počne. Kad ugleda, da se Be- 
lizar_ bije, provali i on sa sinom u cirk, na ulazu ,mrtačkom“ na- 
zvanu. Ovako su Hipatijevci sa dvije strane napadani. Prispje i Narse, 
valjda s nekima pučanima podinićenim. Ušli sad nasrtači na sva petora. 
vrata hipodroma. Malo ih je, ali nasrću hrpimice, a napadaj je nenadan, 
bijesan, na mnoštvo nagomilano i zbrkano. Kud prolete Belizarovi 
drugovi, sijeku i lome; vrcaju bez prestanka i herulske strijele. Padali 
ljudi, Zelenaši i Plavaši, Carigragjani i stranci, jednako; lomnjava 
je i graja urnebesna. Sve se uskomeša u bijeg, no malo ko iznese 
glavu iz hipika. Belizar sa spatarima poletje k carskom sjedalu i 
rukom svojom ščepa Hipatija. Njega i rogjaka mu Pompeja privedoše 
k caru.“ 

U kobni taj dan izginulo ljudi do preko 30,000, po Prokopiju; 
do 35,000, po drugima, taman kao u velikim bitkama svjetske hi- 
storije. Kad se k tome još pribroje gubici u dnevima prije nedjelje, 
reći je, da: takove strašne bune u jednome gradu od pamtivijeka 
nije bilo. Niti Pariz, za revolucija svojih, nikad se ne okrvavi toliko. 
Velikim Carigradom ovlada crna tuga, prostrije se užas: ,učini se 


1 Teoph. Chron. a. m. 6024. 

2 Jedini Prokopije (De Bello Pers. 1. I, e. 24) pripovijeda, da Hi- 
patija strgoše s prestola Boraid i Justo, sinovci Justinijanovi, i da za- 
jedno s uhvaćenim Pompejem spratiše ga k caru. 

golem strah, i ućuta se grad, i ne bješe utrke za dugo vremena“.! 
Ustručavalo se iz kuće izlaziti; otvoreni sami dućani jela i pića; za 
nekoliko dana ništa se ne radi, od čame, od zebnje. Da trepet bude 
i veći, osvijetli carigradsko grobište munja brze parnice protiv bun- 
tovnik4. Kad su privedeni k caru, Hipatije i Pompej padoše k no- 
gama njegovim, govoreći: ,QGospodaru, stade nas puno muke, da u 
hipik saberemo neprijatelje tvog veličanstva“. Car će njima: ,Dobro 
i uradiste, ali budući oni vama poslušni, zašto vi to prije ne uči- 
niste, no što će sav grad izgorjeti ?“* i zapovjedi spatarima, neka 
ih odprate dolje u tamnicu pod palačom. Pompej plakaše i jadaše, 
te ga ukori Hipatije, da jauka ne (reba onima, koji na prava Boga 
umiru. U gluho doba noći do ponedjeljka, obojicu vojnici smakoše 
u tamnici, i tjelesa im baciše u more. Dok Pompejeva lešina utonu 
za uvijek, Hipatijeva ispliva do žala. Car naredi, da se zemljom zaspe 
u sredini drugih osugjenih, s tablom drvenom uz natpis: ,Ovdje 
leži car Luppe“, kojoj riječi značenja više ne shvaćamo. Iza nekoliko 
dana ipak car poruči njegovim rogjacima, da ga po volji sahrane, 
pa i sahraniše časno u crkvi sv. Maure. Hipatiju i Pompeju, krivima 
radi izdaje veličanstva, po zakonu je imovina zaplijenjena, onda i 
drugim senatorima, što uz njih pristadoše; no poslije Justinijan vrati 
dostojanstvo i dobra, jošte ne podijeljena megju svoje prijatelje, svima 
njima, te i sinovima Hipatijevim i Pompejevim.3 Imanje bijaše iz- 
gubilo osamnaest senatora, to patriciji, konzulari i ,illustres“. U 
crnu nedjelju, nakon poloma bune, bježali u manastire i u crkve i 
time spasli sebi život; zapečaćene su im kuće, onda zatočeni. Uz 
to gradski prefekt kaznio najžešće buntovne strančare, Zelenaše i 
Plavaše. Car objavi svima gradovima pobjedu svoju i pogibiju tirana. 

Gradnja Svete Sofije. U četrdeseti dan nakon slomljene grozne 
bune Justinijan udari izgorjeloj veljoj erkvi temeljni novi kamen, u 
slavu Svetoj Mudrosti, 'Ayta Loptx, biva Hristu Bogu, što je Mu- 
drost Očeva. Pri zidanju novog hrama vigjao se car, obučen u lanenu 
bjelinu, sokoleći radnike. Kanda mu bio težak spomen 30,000 ubi- 
jenih, te nabožnim radom svlačio erni jad sa svoje duše i sa duše 
drugih. Radeći bez pretrga, neutrudno, hitno, dade za ne punih 


1 Teoph. Chron. a. m. 6024. 

2 Chron. Posch. p. 620—8. 

3 Ova milost pobija tvrgjenje Evagrijevo (Hist. Ecel. e. 31), da je: 
Justinijan pokazivao ćud ,zvjersku“, naročito iza bune Nika. Ni u starim 
godinama ne će nemilo postupati s urotnicima, pa će mu Pavao Silen- 
cijar (v. 11—3) pohvaliti nagnuće k oproštenju i ,veliko milosrgje“. 

šest godina dovršiti arhitektonsku tvorevinu, kojoj se čudom čudili 
savremenici, a čude se ljudi još i danas. Prokopije svojim očima 
gledao, gdje se zida hram, u kad se ozida, udivi mu se riječima: 
»Iizvi se u visinu nebesku i natkrili ostale gragjevine, ležeći nad 
gradom, kao lagja usidrena, i kraseći ga, pošto je dio njega“, pa 
jošte: ,Ti bi rekao, da to mjesto ne sjaji suncem s polja, već da 
se plamen u samom njemu ragja, tolika je sila neka svjetlosti po 
ovome hramu prelivena“.! Tu svjetlost, kao da unutra vatra gori, 
primjećuju i sadanji posjetioci,? uza svu štetu, što tursko osvojenje 
i muslomanska odvratnost od slika nanesoše glasovitoj erkvi, prena- 
regjenoj u džamiju. Iz nje je oteto mnogo koješta i srebrno i zlatno, 
što tu Justinijanova ruka razasu, ali oganj jednako odrazuju prostrani 
duvari s mramorjem raznolikim, nebrojeni mozaici kristalni, vrata, 
jabuke u stupova, vijenci, ukrasi, od pozlaćene bronze. Nosi i uznosi 
crkvu do 107 stupova. Kao god ne štegjaše svoju blagajnu, tako ne 
poštedi car ni drugih hramova, da se ostvari idealna tvorina njegovih 
besanih uoći i da što sjajnija ona ispadne. Odsvakuda pokupi gragju. 
Efeska municipija pokloni mu stupove od zelene ,breceie“, preostale 
u hramu, zapaljenom od Hervstrata; hram Sunčev u Palmiri dade 
svoje stupove porfidne; iz još kojekakvih hramova, pa iz kameno- 
loma, nabavljeno je mramorje svake vrste i svake boje. Car ozida 
ovako ,golemu i nesravnjivu zgradu, kojoj ravne ne bi nikad“, i 
»prevazilazi besjedu“, veli stari pisac.* Po gotovo to isto kaže i 
pisac novi: ,Ostaje u duši dojam veličine i tajinstvenosti, što besjeda 
ne može da izrazi, niti vrijeme da briše“.+ 

Na četiri ugla Svete Sofije sad se u zrak izvijaju četiri uznosite 
munare, da straže muslomansku stražu oko nje. Propade veliki pri- 
dvor, atrium, s trijemovima unaokolo, s podom, sa česmama, sve 
od svijetlog mramora i mozaika. Uz mnogo novo, hramu pridato, 
propade i toranj sa 32 svoja zvona; krstionica je prometnuta u mau- 
zoleje sultana. Ali u glavnoj cjelini čuva se crkva; ako je i priduši, 
muslomanstvo je ne utamani. Poglavita joj tri dijela postoje još, te 
se čisto razaznaje i sav osnov arhitektonski. Hristjani prilagodiše 
grčko-rimsku svjetovnu baziliku svome bogosluženju, s ovim raspo- 
regjajem : spram zapada vestibulum vzoWrt, za katehumene i pokornike, 

! De Aedif. 1. I, e, 1. 

> E. De Amicis: Costantinopoli, Milano 1887. Santa Sofia, pag. . 
231—61. 

3 Evagrii Hist. Ecel. 1. IV, e. 31. 

* De Amicis, p. 255. 

onda femplum, vx65, za mnoštvo hristjansko, pak altare, 57424, spram 
istoka, za bogosluženje, vršeno od sveštenstva. Konstantin utisnu ba- 
zilici biljeg vjere Propetoga, dodavši dva pobočna krila, u obliku 
krsta, onoj crkvi, gdje bijaše odredio, da se on i njegovi rogjaci sa- 
hrane. Justinijan nud tim gragjevnim krstoim svede kubu od tvrdog 
kamena, kako bi se predusrela opasnost ponovljene zapale dotle dr- 
venog krova. Kuba, u začetku svom, bila svojina istočnih naroda, i 
prigje Helenima; od Justinijana unaprijed označi svaki hristjanski 
hram po Istoku, te će se, ponegdje, i ua zapadnjačke gragjevine 
prenositi. Kroz trinaestora vrata ulazilo se iz atrija u narteks Svete 
Sofije. U toj pokrivenoj mramornoj dvorani, predugoj i previsokoj, 
otajstvena polusvjetlost odsijevala se na mozaičnim tlima pozlaćenima, 
od kojih se ponešto i do danas dočuva. Ali je tek divno čudo sre- 
dišnji hram, sa nadvijenom kubom. Unj iz narteksa prilazili hristjani 
na četrnaestora vrata. Netom uljeze, i sad se zablehne prihodnik. 
Pogledu razmiče se kuba Svete Solije, kako i kuba Svetoga Petra, 
u ogromnu širinu i visinu, uz razliku, što je Justinijanovo djelo prvo 
u vremenu i dotad nevigjeno. Ima kubi 51 metar promjera, a za još 
više ona smiono se nebu uzdiže, pri laganosti svoje gragje od plavea 
kamena i opeka sa Roda, pet puta manje teških od običnih ondašnjih. 
Kad je potres od god. DDS rasječe na dvoje, Justinijan je obnovi. 
Dok kuba počiva na četiri luka, koji se opet upiru o četiri ogromna 
pilova, lebdi nad glavama kao ponor ajerni, pokrivajući polovinu 
hrama. Udarene su do nje. desno i lijevo, i dvije polukube. Sve je 
golemo, opravno, kićeno, i lukovi i pilovi i stupovi i prozori i pod 
i ikone, u ovom prostoru. Kad bi se svjetlost sunca sa mnogih pro- 
zora unutra prolijevala, ili bi se u noći uždilo do 6,009 svijetnjaka, 
ono sve bacalo iskre, naročito oltar, i do oltara dva prestola, patri- 
jaršijski i carski. Sijale boje zlatne, srebrne, čelične, koraljne, na 
lik krijesa nebeskog. Suni amvon, veli se, obloži Justinijan s plo- 
čama srebrnim u težini od 40,000 libara, to jednogodišnji prihod 
egipatski. Oltar držala četiri stupca od zlata: sveto shranište, ćivot 
na njemu, četiri od srebra sa zlatnim kubetom. U gotovo nedogle- 
dnoj prostoriji erkve kano da se veličanstvo Božje krililo nad tisu- 
ćama pobožnika. Od ovih odlučene i prevješene bijelom koprenom. 
stajale pobožnice gorje u uzvisitim trijemovina. razvijenim unaokolo 
na tri strane središnjeg hrama. Opet prostor ispod dva glavna trijema, 
desnog i lijevog, Širi se toliko, te se tu otvaraju kao dvije velike 
erkve za još drugu munožiju. Kadno Svetoj Sofiji dogje sudni dan, 
oko sedam sati iz jutra 29 maja 1453, priča se, da se u nju zbilo 

malo manje od 100,000 blijedih lica hristjanskih. Broj nije ovjerov- 
ljen, no sublizu podava veličinu cjelovite gragjevine Justinijanove. 
Kuba Svete Sofije, u doba ono posrebrnjena, i s toga više u očima 
nego li danas, izdignu se nebu u visinu, da svijetu naviješta slavu 
hristjanskog Bizanta. 

Crkvi Svete Sofije može ko da zamjeri pretjeranu gizdu, a i te- 
žina joj posve ne udovoljava strogome ukusu. Usprkos hrapavosti 
pojedinih gragjevnih predmeta, uzlijeću Bogu bliže lakokrilne velike 
katedrale, u potonje vrijeme srednjega vijeka. Gotski obluk i strijela 
izvili se k nebu, dok se obluk bizantski zaokružio i otežao, različit 
od harmoničnog i umilnog pravokuta u davnom hramu Helade. Ali 
je opet vanredan taj arhitektonski spomenik Justinijanov. I ako je 
preterećen i preubav, simetrija ga privezuje helevskim spomenicima, 
dok ih smionošću i ogromnošću nadmašuje. Graditelji, Antemije iz 
Trala i Izidor iz Mileta, naosob prvi, spadaju u umjetničke velikane 
arhitektonike svjetske. A ne ćemo pri tome ni cara da mikom mimo- 
idemo. Njegovo oštroumlje, što se rado svega i svačega dohvatalo, 
do dva puta pomože savjetom arhitektima u najmučnijim prilikama 
gragjenja, kad od goleme težine prijećaše opasnost stupovima pod- 
metnutim.! Pak Justinijan gradi, neizmjerno gradi u VI vijeku, dočim 
varvari, Germani, Huni, Slaveni, i njihove vogje, osim ostrogotskog 
Teoderika, svuda po pritisnutom Zapadu i po predjeluna Hema, ruše 
i razbacuju, ili ljuto pljačkaju. Eto već minula dva vijeka, što i sami 
carevi rimski, nalazeći se na nevolji, bijahu zaboravili pravih spo- 
menika podizati. Oni će to zaboraviti i poslije njega. Sami Justinijan 
valja silno kamenje, kao god za utvrde, tako i za crkve. Čak i preko 
moći državnog budžeta pregonio ovaj car, strasni zidatelj. Šta on 
hramova sve ozida, nije lako reći: bio bi sagradio malne 1,000 er- 
kava, na lik Svete Sofije. Podizao ih najviše Bogorodici. Takovu, u 
obnovljenoj Antiohiji, hvalili kao veličanstvenu. Hram Svetih Apo- 
stola u Carigradu, gdje su se imali sahranjivati carevi i episkopi, 
časti dostojni, teško da zaostajaše, po sudu Evagrijevu,? iza kakvog 
drugog; no bio svakako mnogo manji od Svete Sofije. Ova bijaše 
svagda careva prva dika, kojom je on sam sebe uznosio do same 
hvaste, i koja Bizantince zadivi. Kad je dovrši, zavapi Justinijan : 
»Slava Bogu, što me udostoji, te privedoh kraju ovo djelo. Solomune, 
ja nadvladah tebe!“ Dade načiniti i Solomunov kip od kamena i 


1 Procopii De Aedif. 1. I, e. 1. 
2 Hist. Ecel. 1. IV, e. 31, 

napram erkvi ga postaviti. Po dosta slabom ukusu, kip gledaše ono 
čudo i izražajem lica odavaše jad, što hebrejski mu hram crkva za- 
sjeni veličinom i ljepotom. A kad pod stare svoje dane, popraviv 
crkvu i kubu, na pet godina prije potresom oštećene, car proslavi, 
24 decembra 562, novo osveštanje, čvaxztmaz, Svete Sofije, htjede, da 
se slava i veselje produži za dvije čitave nedjelje dana. Pjesnik onih 
doba, Pavao Silencijar, misli, da zapravo Sveta Sofija novoj prestol- 
nici daje prednost napram starijoj. ,Podignuv ogromni hram, učini 
je sjajniju od majke na Tiberi“,! kaže ou caru, pred kim u palači, 
kao što i u patrijarovu domu, krasnoslovi svoj spjev. 


iv. 150—1. 


Odsjek II. 


Od utrnuća rimske vlasti na Zapadu do pokušane joj obnove 
s Istoka (476—532). 


(rermanstvo u razvaljenoj carevini zapadnoj. 
I. Odovakar. 


Vrijeme je, da gledamo na Zapad, gdje Germani dižu država samo- 
svojnih, razorivši do kraja drugu polu carevine rimske. 

Federati u Italiji. Što pripravi Ricimer, izvede Odovakar, prvi 
vladar srednjevjekovne Italije. Već je kazano,!' kako silom germanske 
soldatije Ricimer za dugih šesnaest godina (456-—72) razmetao se, 
smičući rimske careve, ili pokorne ih držeći. Tom istom silom, četiri 
godine poslije, postaje Odovakar gospodar zemlje italske. 

Sila je u germanskih soldata, jer su brojem pretežniji prema rim- 
skima, a divlji i neobzirni. Ima ih svakakovih u službi rimskoj, pod 
imenom ,auxiliarii“ i ,foederati“ najviše. U Italiji nije jedan jedini 
germanski narod, uregjen bilo kako, nego se tu steklo tobožnjih 
pomoćnika iz svakog kraja. Vitlaju oružjem germanski Heruli, Ruzi, 
Turcilinzi, Skiri,? pa uz njih i sarmatski Alani. Za Ricimera i Gundo- 
bada pominju se čete Suebi i Burgunda. Velika hunska mutljavina 
izbaci, po Sarmaciji i Germaniji, na površje sav talog oskudnih i 
nesregjenih malih plemena, pak narodni ustrišći, odrpine, od svake 
krvi, svakojaki pustolovi pohrlili k rimskoj plaći i savezu u lijepoj 
Italiji. Heruli, Ruzi i Turcilinzi bijahu prvim svojim postaukom sje- 
vernjaci, valjda gotskog govora; barem za Herule i Ruge kaže Jor- 
danis, da u staro doba izigjoše, kao što i Goti, iz skandinavskih 


1 Na str. 4—:6. 
š Da su Skiri, ili Skeri, germanskoga roda, nije posve čisto. Jor- 
danis ih kaže dio Sarmata. Danas obično ih vrstaju u Gote. 

krajeva.! Po razvrgnuću Atiline države. našli se Ruzi, sa strane sje- 
vero-istočne, Italiji na domaku. prostirući se po Noriku od Dunava 
do Alpa, te dižući hajku na tamošnje stanovnike rimske. kako nam 
svjedoči život sv. Severina, pustinjaka na glasu i blagog posred- 
nika kod varvarA za latinske svoje zemljake. Bili ljuti. pakosni, la- 
komi, svi ovi varvari. koje tek vodom poškropljeni hristjani arijanski, 
koje kruti mrtvi pogani. Heralima Jordanis ističe oholiju preko na- 
čina i vanrednu vještinu u bojnom  čarkanju. tako da ih je svaka 
država tad naimala, kao lagane vojnike :? ali Prokopije iznosi nam. 
Rembrandtovim bojama, punu sliku ovih svenvijek nemirnih i strašnih 
razbijača.* Kad stanovahu onamo preko Istra, Heruli prinosili i ljud- 
skih žrtava svojim bogovima. Odvratni im bijahu zakonski mnogi 
običaji. Ni starci ni teški bolesnici njihovi ne duljili život. već mo- 
rali zamoliti rogjake, da ili što brže smaknu. Vaki bi se bijednici 
postavili na vrh velike lomače. edje bi ih probo nerogjak koji. a 
onda ljudi iz doma lomaču potpalili i sabrane ostatke potom po- 
kopali. Umre li Herul, bilo reda ženi njegovoj. da pokaže krjepost 
i slavu steče, sebe objesivši do muževljeea groba: inače se od nje 
zaziralo, i na nju mrzila sva svojad pokojnikova. Kraljeve imali i 
ne imali. S kraljem svak hoće da sjedi. svak da jede: prigodoni, 
grde ga bezobrazno. nekažnjeno. Jednom ubivši za ništa svog vla- 
dara, rekoše, da mogu biti i bez kralja i bez vogje. kakonoti ,anar- 


! Jordanis De (retarium, sire Grothorum. origine et rebus gestis, 
6. 3. Paris, 1851 (Nisard-ovo izdanje). O Gotima, i o drugim varva- 
rima, ova knjiga ima vijesti dosta važnih. Pisae nje, Jordanis valjda po 
rimskom, a Jornandes po gotskom imenu, jest Ostrogot iz vrlo vigjeno 
porodice, po tankoj krvi u srostvu s Amalima. Njegov djed po ocu 
bio kao neki tajnik, notaur, Kandaku, poglavici Skira, Satagarija i drugih 
Alana u Maloj Skitiji i Donjoj Meziji. Notar bio i Jordanis, ali, kano 
Got, piše latinski ucotesano. Katolik, možda i obračenik iz arijanske 
vjere, kašnje postade, kako je sva prilika misliti, episkop u Krotonu, 
u južnoj Italiji. Kasiodor, italski ministar kraljeva Amalovaca, napisa 
historiju Gota, koja propade, pa je zasluga Jordanisova djela, što se 
u njemu od te historije dajbudi mršav izvor očuva. Od svoga primetnu 
Jordanis tek male dodatke. Skalupi knjigu. čini se, u Carigradu BDI £., 
za upotrebu pape Vigilija, papi budući drug, kad ovaj ode u prestolni 

grad na prepore i nemile doticaje s carem Justinijanom, Jordanis, premda 

Got, sav je prodahnut mišlju postojane cjelokupnosti carstva rimskog, 
te svojim Gotima žoli, da se rimštini priljube. Njegovo drugo djelo, 
Chronica, nema gotovo nikakove vri ijednosti. 

Ž 6, 23. 

3 De Bello Goth. ]. II, 6. 14. 

histi“, primjećuje Prokopije. Odani svakoj nemoralnoj gnusobi,!' Heruli, 
što ih poznaje Prokopije, bijahu bezočni, grabljivi, vjerolomni: grčki 
historik cijeni ih ,preopake, od svih ljudi najviše“. Kaže drugdje: 
nTeško, pa i dostojno je velike pohvale, da čovjek Herul ne bude 
nevjera i pjančina, već uredan“.* Nego, bijahu ujedno i veoma rato- 
borni. Spustili se sa germanskog sjevera daleko k jugo-istoku, gdje 
se oni u blizini Meotide nalaze o polovini III vijeka. Uz Gote i 
druge varvare srću na rimsko carstvo. Po tom o polovini IV vijeka 
polomi ih i podvrže moćni gotski kralj Ermanarik. U mutno doba 
hunsko oni dadoše opet od sebe glasa: hunski vihor nosi ih k za- 
padu. U boju kod Netada, po smrti Atilinoj, biju se ljuto, regbi ua 
strani njegovih sinova. Naletnici svagda spremni, provališe zatim 
kojekuda, pa brojem i snagom natkriliše varvare oko sebe, plijeneći 
ih. Običajno borili se ua konju, a slabo oboružani, bez kacige, bez 
pancira, uz samo kruto odijelo 1 štit. Čak i bez štita njihovi robovi 
ulazili u bitku, a kad bi se junaštvom iskazali, onda im gospodari 
dopuštahu, da se onim pokriju. U vrijeme Zenonovo, Heruli potči- 
niše danku i hrabre Langobarde, to od lakomosti i obijesti, jer_var- 
vari, navadno, daćama ne podlijegahu jedni drugima. Sve većma 
ugnjetavani Langobardi ustadoše najposlije na njih i potukoše ih 
hametom. Jedan će se dio Herula tad probiti kroz sve narode 
slovenske i dotući se do krajnjeg sjevera preko Varna i Danaca, 
dok će drugi im čopori, amo od Dunava, svakud tumarati, nemili 
gosti carevima Anastaziju i Justinijanu. Privešće ih ovaj hristjanstvu 
i savezništvn rimskom, no slabim plodom, jer u zadnje skitači ve- 
ćinom odmagliše iz rimske zemlje i pribiše se uz Gepide na Dunavu 
i Tisi. Izmegju varvara, koji razvaljivahu carstvo u Italiji, bijaše naj- 
jača, ili najobjesnija, četa, sastavljena od ovakovih Herula. 

Ricimer, vogja germanskih saveznika i grobar carstva, umrije 18 
augusta 472; dva mjeseca za njim njegova igračka, car Olibrije. Još 
četiri same godine bijesa savezničkog, pa na Zapadu rimskoga impe- 
ratora više nema. Ricimer preruči germanske plaćenike svome nećaku 
Gundobadu, knezu od kuće burgundskih kraljeva, uz privolu kojega 
rimski soldati, čini se, izvikaše za cara, poslije nekoliko mjeseci, 
.Đ marta god. 473, jednog oficira garde, Glicerija. Istočni car Leon, 
s tim izborom nezadovoljan, odredi za svog suvladara u Rimu Julija 
Nepota, mnogo uglednije lice. Bio ovaj oženjen sestričnom careve 


1 Gledaj u I Svesci, na str. 251. 
š Do Bello Vand. 1. II, c. 4. 
Š De Bello Pers. 1. II, c. 25. 

žene Verine, a nećak, već znamo. dalmatinskom: junaku Marcelinu, 
upravljaše ondašnjom Dalmacijom. kao obiteljskom baštinom, poput 
Siagrija, Egidijeva sina. u Galiji. Nepot zajedri k Rimu. ulovi Gli- 
eerija i posla ga u svoju Dalmaciju za episkopa u Solinu, sam 
postavši carem 24 juna 414. Nego je Nepot već izgubio bio svoje 
zapleće istočno: žilavi car Leon, šibatelj Germani u Bizantiji, pre- 
minu, vidjesmo, početkom te godine. ostavivši presto nejakome djetetu 
Leonu TI, uz skrbnika omraženog i nehajnog oca Zenona. Da pro- 
tjera Nepota pomoću germanskih saveznika. noči i prihvati zgodu 
Orest, patricije i vojni magistar. Ovaj Tatulov sin. Rimljanin iz Pa- 
nonije, koga Prokopije kaže čovjekom ,vrlo pametnim“.! bijaše u 
svom nestašnom životu mnogo koješta doživio 1 upamtio. kad Pa- 
noniju Huni pritisnuše, oy se povarvari: bavio se u Atilinim dvorima 
i služio Atili, kao tajnik, a i odaslanik u Carigrad. Po gospodarevoj 
smrti i rasuln hunske države, vruu se ko matici rimskoj. Diplomata 
i vojnik, uz to poluvarvar, bio čuven podjednako megju varvarskim 
i rimskim soldatima. Sam već dobrano ostarjevši, namijeni earstvo 
svome mladome sinu Romulu. Ispred pobunjene Orestove vojske Nepot 
uzmaknu iz Rima, pak i iz Ravene. u Dalmaciju. 24 augusta 479. 
U januaru one iste godine i Zenon uteče iz Carigrada. gdje na kli- 
mavi presto zasio Bazilisko. Dne 31 oktobra dao Orest proglasiti za 
rimskog cara sina Romula. koga. što od prezrenja, što od milošte, 
savremenici nazvaše malim augustoni. , Angustulus", te mu ime ostade 
i u historiji. Mislio otac, da ce sam vladati u mjesto momka. 

Tertia. Ne iskoli se očeva ambicija. Saveznici. rulje germanske 
i sarmatske, što se carskim žezlom titraju, od svog štićenika zahtije- 
vali sad, da im dade, u sopstvenu baštinu. treći dio zemlje italske. 
Po svoj carevini zapadnoj varvari dijelili, grabili sebi u vlaštinu 
plodnih prostranih zemalja: do dvije trećine Vizigoti i Burgundi po 
Galiji, opet dvije trećine isti Vizigoti i Suebi po Hispaniji. Vandali i 
Alani, bez ikakva sporazuma s Rimljanima, eto u Africi oteli sve 
bolje; Franci spuštali se sa Rajne, gospodari po sjevernoj Galiji. 
Dok je pusta jagma za posjedom po svemu Zapadu, čemu da jedini 
Grermani u Italiji ostanu plaćenici na golo, bez svojeg doma, bez lijepe 
zemlje sa kmetskim robljem? Lako izlučiti tek treći dio baština. Sta- 
jahu na raspolaganje osobito senatorske goleme latifundije. 

Što su plaćenici tražili. to su oni opravdavali sa jednom zakon- 
skom, ali u samoj stvari netačnom i varavom riječi. Ta je riječ: 


1 De Bello Goth. 1. I, e. 1. 

»tertia“. Po nesrećnome vojnome uregjenju, komu je, za nižeg car- 
stva, glavni osnivač Dioklecijan, razdrobi se rimska vojska.! Stajala 
do tada malne svakolika, sa zamašnim svojim legijama, na megjama 
carevine; od tada, razvezana u manje odjele, prebiva većim dijelom 
po raznim provincijama. Za uzdržavanje kojekuda razmještenih voj- 
nika, provincije, to jest posjednici u njima, podnosili ne malih tereta. 
Najprvo, kako soldati nisu kasarna imali, naprćena je posjednicima, 
osobito većima, dužnost, da im ustupe treći dio, ,tertia“, svog stana. 
Istina, to ne bijaše taman treći dio kuće vlasnikove, nego trećina 
svakakovih zerada, čega i pretjecaše na latifundijama, na obično ve- 
likim i ubavinm zellama. Ovo primanje soldata u goste, ,hospitalitas“, 
strogo je uregjeno, te i naregjeno, u početku V vijeka, carskim za- 
konom. Ali soldatima gostima, ,hospites“, valjalo, osim stana, pri- 
davati još drugo. Što slabija državna blagajna kod namirivanja plate 
(stipendium) i hrane (annona), to veći teret podanicima radi soldata. 
U razmjeru svoje imovine, opskrbljivali ih posjednici sijenom za 
konje, pa i sa samim konjma po potrebi, onda i odijelom i hranom. 
Pojedinome vojniku pretpostavljeni uručivali za to teskeru, ,pittacia“. 
Pošto rimski soldati bijahu, u ovo doba, ponajviše oženjeni, i voj- 
nički zanat prelažuše od oca na sina, po taj način i oni i njihove 
obitelji ugnijezdiše se na zemlji posjednika, ,posessores“. Naraste 
tegoba po ove, kad su varvari, u suton carstva, u sve to većem broju 
primani kao rimski soldati. Konjica, u opće, bješe varvarska; var- 
varska, većinom, i sama pješadija u zapadnome carstvu; prema tu- 
gjinskim gostovima i federatima otanjene rimske legije, rimski ,nu- 
meri“, ostajahu slabije brojem. U goste i u saveznike carska vlast 
tada prihvaća gomile, šta više i čitave narode varvarske. (dermani su 
tobože rimski soldati, pak u to ime eto uživaju zakonsku ,tertia“ i 
»Dittacia“, koje sve oni traže i osornije i bezobzirnije. Pregje se, 
napokon, sa te opskrbe na čistu podjelu, na pareeliranje zemnih po- 
sjeda. Vizigoti i Burgundi polučiše, ponajviše s privolom posljednjih 
careva, mjesto jedne, i do dvije takove ,tertiae“. Neprimjetno, po- 
stepeno, Germani od soldata i gostova rimskih bivaju, uz svoje po- 
rodice. vlasnici manjeg ili većeg dijela onih baština (sortes), na 
kojima sjegjahu, a vodje im, imajući silu, čine se gospodari nad 
Rimljanima. Po svom germanskom običaju, ti suposjednici ne vole 
ni poreza od zemlje plaćati. Njihovu vogju, kralju, šta li, pripadaju 
zemlje fiska, uz neki delegirani ,imperium“, suverenstvo, nad svima 


1 Poduže o tome u I Svesci. 


I. Odovakar. 1. 
žiteljima. Ruka njegova, oružana mačem, seže se, naravno, i za gra- 
gjanskom vlašću: ,magister militum“ postaje još vrhovni namjesnik, 
uz navadnu odliku jednog rimskog patricija. Pravi je suveren, doduše. 
car, i pravi posjednik fiska, no neho visoko, car daleko. Vogj var- 
varfi iz prisvojenoga fiska dava zemalja na posjed svojim drugarima. 
vjernicima okolo sebe, koji za to nadarje ne će biti ničiji ,hospites“. 
. U ovom ovakom praveu plaćenici u Italiji tražili ,tertiu“. 

Odovakar kralj. Iz varvarskoga kola iskoči Odovakar, kao glavni 
pobornik za onu tražbinu. Bio rodom. po svoj prilici, Rug, iz malene 
kuće u malenom narodu, na sjevernoj strani Alpa, sin nekoga Edeka.! 
Došav mlad na soldačinu u Italiju, služio pod Ricimerom i vidio na 
djelu ovoga razmetača, pa dotjerao do dorifora, do oficira, u carskoj 
palačnoj straži, megju protektorima. Niskog varvara uznese, bez sumnje, 
jačina tijela i bistra pamet. Kad Odovakar bude poslije kralj. oko nje- 
gove glave obavi se legenda, pa pričali, da se mladi Rug, u putu, 
na božju sreću u Italiju, svrati časom u spilju samotnika Severina, 
negdje blizu današnjega Beča. Pogleda svetac, gdje u odijelu vu- 
nenom veliki German sagila glavu. e bi prošao na vrata, i proreče 
mu, mjesto one vune i sniženja, sjaj i veličje neočekivano. UOrestu i 
senatu rimskom učini se nesnosan prohtjev varvarskih plaćenika, ko- 
jima na čelo stavi se Odovakar. premda oficir Romulove garde. (o- 
spoda rimska gubila treći dio svog posjeda, a dati plaćenicima u 
nasljegje baštine po svoj Italiji značilo oružju soldatije varvarske, 
donle privremeno najmljene, prepustiti navijek apeninsko poluostrvo. 
Sa već izgubljenom Afrikom i napuštenom Britanijom, sa Hispanijom 
i Galijom od varvara imalne u svakome kraju pritisuutima, bješe još 
Italija, uz zapadnu Iliriju ili Dalmaciju, jedina podloga posve otan- 
čanoj carevini na Zapadu. Bez Italije nije kud bilo čuvati obližnju 
nezavisnu Dalmaciju, nekmoli preostatke rimskih oblasti po Galiji 1 
Hispaniji. Prijetilo puno rasulo svoj zapadnoj carevini. Pred bezočnom 
tražbom plaćenika svojih ne pognu se Orest. S rimskim soldatima, 
i ako snage nejednake. on se riješi na otpor. Bilo to augusta mjeseca 

1 Misli se, da je ovi Edeko ista osoba s Edekom, rugijskim ili he- 
rulskim knezom u službi Atilinoj; nego J. Manso: Geschichte des Ost- 
Gothischen Reiches in Italien, Breslau 1824, s. 82, već primijeti, 
da to mišljenje počiva na samom slučajnom sutjecaju dvaju imena. Ako 
Mansu pak nije sasvim izvjesno niti to, đa je Odovakar German. sumnja 
njegova ide predaleko. Žiće sv. Severina kaže ga takovim. Uz to i 
Odovakar i brat mu Onulf nose germanska imena, a ponajčešće, u ova 
doba, lična se imena pridijevaju po narodnosti. 

416 godine, u jadovito doba po Rimljane u opće. Gragjanski je rat 
po novo rasplamćen u Istoku megju Baziliskom i Zenonom, te upravo 
1 onom mjesecu išao ovaj na suparnika u Carigradu. Odonud neće 
niko sprječavati Germane u Italiji. Gledao Nepot iz Solina, kako 
se Orestu, i sinu mu cariću, vraća milo za drago, kako se nud 
njima osvećuje skorašnja pomoć varvarske soldatije. Ispred savezničkog 
ustanka utvrdi se Orest u gradu Paviji, ali drnovni plaćenici provale 
unj, zapale ga, i sve, što im ruku dopadne, i same neoružane žitelje, 
sasijeku. Svog vogju Odovakra, koji se proturio na prvo mjesto, iz- 
vikuju kraljem, dne 22 augusta. Možda je bijen i drugi boj, malo 
zatim, kod Placencije. Uhvaćen je Orest i pogubljen, dne 27 istog 
mjeseca, pred vojskom plaćenika uz urnebesne poklike njihove; pa 4 
septembra pogubljen je i Orestov brat Pavao, pošto izgubi bitku kod 
Ravene. U pretvrdu Ravenu, ondašnji branik Italije, iz one stope 
uljeze Odovakar, slavodobitni kralj varvara, ,rex gentium“. 

Ovi naziv, što ga Jordanis jednom upotrebljava,! pristaje sasvim 
zgodno novome vladaru Italije. Ako Odovakra i drukčije zovu kra- 
ljem Herula, ili Gota, ili Turcilinga, to biva obzirom na pojedine 
dijelove odasvud strčanih njegovih varvara. On je vodj svih tih i 
još drugih varvara, ,kralj naroda“ svakojakih.? Skršiv svaki rimski 
otpor i pritisnuv cijelu Italiju, podijeli svojim ljudima, Germanima i 
Sarmatima, obećanu trećinu zemalja, čime, dakako, najtvrgje ih pri- 
vrže sebi i novome svome kraljevstvu, koje ne primi nad jedinstvenim 
narodom, niti po staroj lozi, već po maču. A mač dijeli i baštine, 
kako i na osobnu čiju štetu, nismo potanko obaviješteni. Prilika je 
.misliti, da se varvarima privališe, uz primjereni dio poljskog roblja 
i marve, oranice ponajbolje i poneke najubavije vellae, oduzete po- 
glavito gospodi senatorskoj. Njima je to najprobitačnije, najveselije. 
Ne će pobjedni varvari da se trude u polju; oni uživaju, dok znojem 
lica tope zemlju robovi i poluropski kmetovi, dašto latinskog jezika 
ogromnom većinom. Zakinuvši dio njihova posjeda, negdašnji plaće- 
nici bivaju gospoda, kao što su senatori i kurijali. Ali je šteta naj- 
veća po rimski svijet bila u tome, što se onda rasu i preostatak 
zapadne carevine. Dok spaziše Vizigoti, da je Rimljanima Italija iz- 
gubljena i da u Rimu carske vladavine već nema, zauzeše i Galiju 
do Alpa, istočno od Rodana, ,popustom onog tirana“, veli Prokopije. 


le. 46. 

3 Vrijedno je neke pažnje, da i Odovakrovu prethodniku Ricimeru 
Marcelin Komit (Chron. a. 464) pridaje naslov: ,rex“. 

3 De Bello Goth. 1. I, e. 12. 

Savremene mršave vijesti zaboraviše toga slabića, pa i uzurpatora 
prema zakonitome caru Nepotu. Pred odaslanieima rimskog senata 
nagje se Zenon u zapari. U isto doba stiže, naime u Carigrad drugo 
poslanstvo iz Solina, od Nepota. Iskao ovaj od Zenona, š njim sro- 
gjena, kako to znamo, po ženi Ariadni, da mu di pomoci, e bi se 
vratio natrag u Italiju. Za dvor bizantski Nepot, opremljen u Rim 
od cara Leona, a protjeran bunom soldatA varvara, bješe svejednako 
po zakonu vladalac u Zapadu. Tromi, a lukavi Zenon oprosti se ne- 
prilike diplomatskom doskočicom : izjavi, da je car Nepot jedini vla- 
stan udijeliti patricijat Odovakru, kome on ipak ovu čast sad rado 
pridaje, ako ga u tom ne preteče Nepot. Otpisa ovako i Odovakru, 
te je i na čelu pisma k njemu stajao natpis: patricije. Od Nepota 
germanski kralj ni postignu, niti ikad, po svoj prilici, ne zatraži 
priznaju svoga gospostva u Italiji. Niti je imenovan carski ,magister 
militum“, kojom najvišom vojničkom šaržom vogje germanskih na- 
letnika obično pravdahu svoje soldatsko gospostvo. Uz to drznno se, 
da sam imenuje po kojega takova magistra izmegju svojih vogja. U 
očima Bizantinaca osta Odovakar, u pravnom obziru, ,tiran“, to jest 
otimač. 

Tiranin ne bješe, po novijem značenju ove riječi. Doduše, pripovijeda 
mutno Jordanis, da je u početku svoje vladavine Odevakar, kako bi 
uplašio Rimljane“,! dao ubiti komita Brahilu, u blizini Ravene. Mi 
Brahilu ne poznajemo: bio zar, sudeći po imenu, germanski visoki 
časnik, privržen Rinm. Ali je varvar, gospodar Italije, opet pazio, 
da se, osim učinjene diobe dobara, što manje u zemlji promijeni. 
Istina, nama je misliti, da srećni plaćenici. uortačeni sad kao go- 
spodska družina, držahu se, za odnose gragjanske i krivične, vlastitih 
običaja narodnih, valjda svako pleme o sebi. U poslu važnijem, sve 
njih kralj ipak uzimao u tvrde uzde. U to, od varvarske sile pre- 
grube, Odovakar branio Latine. Hotio djelom pokazivati, da njegova 
oblast nije haljina novog konca, da on nije nametnik. Uz carevo, na 
novcu ne dolazi ime Odovakrovo, kako ono učini Ricimer. Kloneći 
se purpure, nije se ni u čemu nosio kao car. Istraja stara uprava i 
staro sudstvo za urogjenike, te nam se spominje pretorijski prefekt 
u Rimu. S polja sačuvano je čitavo obličje carske zenilje. Ostadoše na 
starom i porezi, ako nisu možda ponešto i olakšani time, što se čista 
rimska vojska razvrže i u sve i po sve zamijeni je varvarska, koja 
se sama hranila na svojim baštinama, te joj ne trebalo ni žitnica, 


. i C. 48. . 

ni magaza. Ne smanji se, prividno, ni ugled rimskome senatu. Na- 
metnik i poduzećem jednim pokušao, da Rimljanima zaluči oči. Kad 
god. 480, dne 9 maja, cara Nepota, u njegovoj jednoj villi kod Sv- 
lina, s nepoznatog uzroka smakoše dvorski mu komiti, Viator i Ovida, 
iskrsnu Odovakar kano carev osvetnik, i nastajne godine flotom za- 
jedri iz Ravene onamo. Nadbi i usmrti Ovidu, no ujedno i protegnu 
krilo varvarsko nad Dalmacijom. Iz onda znamenitog Solina, uz eje- 
lovitu palaču i mauzolej silnog Dioklecijana; iz dobivene oblasti dal- 


. matinskog dinasta Marcelina njemu puče pogled na Ilirik. 


Premda arijan, kao i svi germanski hristjanski kraljevi u ono doba, 
nije Odovakar kidisao na tugju vjeru, po primjeru vladalaca vandal- 
skih i vizigotskih, niti je što na žao činio italskim katolicima i nji- 
hovu sveštenstvu. Priteče, šta više, njima u pomoć, da se uklone 
razdori i koješta sredi. Kad ono umrije papa Simplicije, izbor mu 
nasljednika, Feliksa TI (483—92), vršen je pod nadziranjem i s nekom 
privolom pretorijskog prefekta, patricija Bazilija, Odovakrova odasla- 
nika. Po kanonima crkovnim, tako nadziranje bijaše neuputno i nekud 
novo, pošto izbor redovno imao se vršiti većinom glasova klera i 
odobravanjem puka; no je onda onako kraj učinjen smutnji. Dosko- 
čeno je i zloupotrebama pri razvlaštenju crkovnih dobara. Uza sve 
to bijahu ono doista crni dani za Italiju, gdje puče germanska osuda 
zadnjemu Rimljaninu, imperatoru nad Zapadom: za italiju, pritješ- 
njavanu od varvara svake bagre, orobljenu od stranih soldata, opu- 
stošenu, u mnogom kraju, ratovima, bolestima, latifundijama. O tima 
jadima složne su vijesti pisaca V vijeka. Ali italsko zlo Odovakar 
ne poveća od obijesti, preko svoje potrebe. I latifundije počele se 





odrobiti fertiom. 


Rat s Ruzima. Objavi se Odovakar i kao nekakav zatočnik Rim- 
ljana i italske dieceze protiv samih negdašnjih svojih zemljaka, Ruga. 
Ta, i on sam svojim gragjanstvom slavio se kao Rimljanin i pisao 
se na novcu ,Flavius Odovacar“, visoki to Flavije, na lik Flavija 
carskih od roda Vespazijanova i Konstancova. Do Alpa, po Noriku, 
bijahu varvari, Suebi, Heruli, Ruzi, najbješnje harali, prilazeći k Ita- 
liji. Staniše se tu najposlije Ruzi, u sadašnjoj donjoj Austriji, po prilici. 
Tu na Dunavu, kinjili prorijegjeno pučanstvo latinsko i katoličko, 
do iskopa rušili rimske varoši i gradove. Krajina je nekad evala 
rimskim naseljem: u onom visokom gnijezdu legli se i novačili se 
carski dobri vojnici; sad sve vehlo i uvehlo. Neimaštini i nevolji 
preostalih Latina pomagao svetac Severin, dok i on ne preminu go- 
dine 482. I ono nešto živeža, veli se, nasloženo u pustinikovoj spilji, 

liona, uz Ruge. To bi dalo više od 100,000 ratnika. Kretala se prava seoba 
cijelog jednog naroda; osukale se duge gomile iseonika, pa trebalo 
i mnogo hrane. Tjerali ispred sebe svoje živo, goveda 1 ovce; ženske 
na kolima, vučenim od volova, imale žrvnjeve, da žito samelju; zgo- 
dom, i lov pridavao ponešto. Ovakovo sastajanje i kretanje bilo, na- 
ravski, i sporo i mučno. Jedva u mrtvu jesen Teoderik, sabravši svoje 
ljude iz Tracije i Mezije, maknu se iz Nova na put, valjda dolinom 
Marga (srpske Morave),! da k sebi primi (ote iz glavnog tabora u 
Panoniji. Vodio dalji put tik megje gepidske, preko Srijema. U to 
nastala zima; mosuri od leda pokrivaju Gotima kola, oružje. Bio 
februar god. 489. Ogladnjeli, traže od Gepida živeža i slobodan prolaz 
preko rijeke Ulke. Ispriječi im se kralj Trasila, koga oni potuku, 
uz još nekakove varvare bugarske, slavenske, sarmatske, što li, izim 
“Gepida. U opasnom i bijesnom boju na Ulki junački se Teoderik 
bio istakao megju svojima: zagazi prvi u mezlu vodu, da rijeku pregje 
u očima neprijatelja. S prvljeća iste g. 489, ojačan s Gotima iz Pa- 
nonije, spusti se on sa čitavim narodom k jugu, k moru Jadranskom. 
Kanio ga preploviti, te zaći za legja Odovakru, koji upotrebi vrijeme 
tromog hoda gotske silne povorke, da se na Soči utvrdi i da.čuva 
megju Italiji. Ne našavši u primorju dovoljno lagja, Teoderiku je 
bilo pravce udariti na neprijatelja. Jamačno pjevali gotski skaldi uz 
citaru, kako u stara doba veliki Ama! Ermanarik porazi Herule, 
kako ih skuči Gotima pod vlast. Pak i sadašnji Ostrogoti za cijelo 
bijahu jači brojem od Herula i drugih plaćenika u Italiji, sluga ustalih 
na rimske gospodare. Nego, Heruli, Turcilinzi, Skiri, Alani, Ruzi, okićeni 
oko Odovakra, branili i život svoj i baštine. Borili se čvrsto i uporno. 
Prva je bitka bijena dne 28 augusta, do sočkog mosta, u blizini vec 
Atilom razorene Akvileje. Dok se odmarali Goti, sustali od puta, 
mahom poveo Odovakar svoje ljude na njih, ali je ipak suzbijen, pa 
noću napusti i svoj tabor. Pamćenje tog srećnog dana i noći, gdje 
pobjednom stopom stade na tlo italsko, dragalo svegjer Teoderika, 
te u pismima brojio od onda i vrijeme svog vladanja. Složi Odovakar 
opet vojsku u tvrdom gradu Veroni, gdje i sam dogje 28 septembra. 
Ali je Teoderik brzao u potjeru za njim, i gradu napomol stiže 
treći dan. U cik zore naglo opet napade Gote Udovakar i časom ih 
zabuni, dok priletje 'Teoderik, te ih sabra u redove. Boj kod Verone 


! Dva su mjesta Novae, jedno u Gornjoj, drugo u Donjoj Meziji. 
Goti držahu jedan kraj Gornje Mezije, te je prilika misliti, da je onuda, 
lagodnim putem tolikih seoba, Teoderik išao k svojima u Panoniju, 
»ravno preko Srijema“ (Jordanis, 6. 57)... .— o 

od 30 septembra slomi plaćenike. Što izbježe gotskome maču, dobrim 
dijelom utopi se u rijeci Ećavi, Odovakrovoj vojsci iza legja. U taj 
mah, usred pokolja, Goti prodriješe u Veronu. Zbog ove pobjede ugje 
gotski kralj u narodnu pjesmu germansku pod imenom , Dietrich 
von Bern“, veronski 'Veoderik. U vitežkom mezevu on tobože nosio 
ugledno odijelo mnogocjeno, što mu izvezoše majka i mila sestra. 
Za prekrvavog boja. one strepile rad njega i sebe. 

Ne davao se Odovakar. Stopu za stopom bilo Gotima osvajati zemlju 
protiv njega i njegovih varvara, baštinika u Italiji, premda se ovi 
sad nalažahu na nevolji. Latini, i ako sa slabim oružjem, stajali po- 
Dajviše na strani (iot&. Bez otpora uljeze Teoderik u zuamenite gra- 
dove Milan i 'Licin (Paviju).. Kako bi rat isred Italije nastavio, vruu 
se Odovakar k Rimu, no ga gragjani ne primiše, zatvorivši pred njim 
vrata. Smjesti on onda tabor u prejaku Ravenu, koju još bolje utvrdi. 
Otud će sokoliti pristaše i podjarivati, kogagod može, na Teoderika ; 
izletjeće otud na ponovni očajni boj. Smeten dvojakim porazom, 'Tufa, 
do Odovakra prvi vogja, njegov , magister militum“, pregje s mno- 
gima k Teoderiku, ali ga Odovakar opet pridobi, razgovorom u Fu- 
enciji, dok je s odjelom Gota išao, : po nalogu novog gospodara, 
da Ravenu opsadi: oni gotski odio zapade u zasjedu i zarobi se. 
S te nenadnje duboko je potresen 'Veoderik. Izgubi i Tufinu vojsku 
i svoje ljude sa časnicima. I druga znatna šteta zadesi (ote. Izne- 
vjeri ih, s jednim dijelom pribjega Ruga. Friderik, srodnik 'Teode- 


. rikov, ili od varvarske prevrtljivosti, ili od kakve pohote, ili što više 


ne voljaše tuci italske Ruge, svoje sunarodnike. U to, ako ne još i 
prije, silazili sa zapadnih Alpa u liguriju i u padsku ravan Bur- 
gundi, što nečesovi saveznici Odovakrovi, što strašni derači. Opu- 
haše poglavito Liguriju, protegnutu u ova doba i u samu poljanu 
Pada, žareći i latinsko silno roblje odvodeci. Zalijetali se čak do u 
Emiliju. Provalio u Italiju s vojskom Burgundi i sam kralj (dun- 
dobad, valjda bojeći se prevage gotske, kad bi Ostrogoti zaposjeli 
italsku stranu Alpa, kao što im braća Vizigoti već držahu stranu 
galsku u primorju. TVeoderik nagje se na čudu, ispred iskrslih tolikih 
neprijatelja. Iskoči Odovakar iz Ravene, i ljuto se osveti Milanu, što 
se podvrže Teoderiku. (Goti već ne odolijevali. Uzmakoše do tvrde 
Pavije, gdje se pred gradom utaboriše, sa svih strana kano opsagjeni 
sa ženama i djecom i gragjanima pavijskim, a prorijegjeni bojevima, 
oskudni živežem, začmali. Poneki mjeseci u prvoj poli godine 490 
osvanuli njima teški i crni, dok nestrpljivo izgledahu vizigotsku za- 
moljenu pripomoć. Vizigoti ne samo da bijahu braća gotska, već i 

Ostrogotima obvezani. Kad ono, na jedan naraštaj prije, u vrijeme 
konačne propasti rimske, sve dalje po Galiji osvajali, pod moćnim 
svojim kraljem Eurikom, priteče njima na ojačanje Amal Videmir, 
stric Teoderikov, s gomilom Ustrogota, koji se megju Vizigotima i 
naseliše. Sada se ovi Ostrogotima odužiše. Njihova jedna vojska stupi 
u Italiju i Teoderiku odlahne. U boju kod Adue, dne 11 augusta, 
Goti poraziše ljude Odovakrove, a š njima možda i Burgunde, ne ot- 
prtljaše li ovi s plijenom još prije sudara. 

Odovakar je usmrćen. Sa razbojišta Odovakar zakloni se opet 
u Ravenu. Glasoviti grad, negda, za Augusta, ratnu luku za 250 
lagja, pa utočište Honorijevo ispred varvari, sad branik Odovakrov, 
doenije, za grčkoga egzarhata, glavnu tačku saobracaja megju Cari- 
gradom i Italijom, zastire danas mrtvački pokrov. Leži na 10 kilom. 
daleko od mora Jadranskog, jer rijeka Pad snese tuda zemlje za dva 
metra debljine. Stajao je onda do mora sa donjim svojim predjelom, 
s lukom ,Classes“, kojoj vogjaše srednji mu predio ,Caesarea“, to 
duga cesta s kućama. Bio kao neosvojiv i vojsci i floti, usred pad- 
skih bara i zbog čestih pruda do plitkoga žala. Svakog jutra udarala . 
plima, o uštapu najveća, što hi ravensku ravan poklopila čak za dan 
hoda. Onom plimom sve se u grad uvažalo. Kopnom, od zapada, 
duljila se posred baruština jedna sama putanja, tijesna kakoti klanac. 
S nekim brojem svojih vojnika i Rimljana tu, u nepristupni grad, 
ukopa se Odovakar. Protiv njega jedan dio Gota stade u oko, na 
mjestu Pineti, gotovo tri rimske milje daleko od Ravene. U tome 
Teoderik osvajao srednju i donju Italiju, nadbijajući kojekuda raspr- 
šane plaćenike. Sve mu podleže, osim Cezene, južno od Ravene; 
utvrgjeni taj grad, na podanku Apenina, za Odovakra junački branio 
vjerni mu Rimljanin Liberije. Istom u god. 492, sa zauzećem Ari- 
minija, na morskoj obali u blizini Cezene, mogao Teoderik da kuša, 
pomoću dromona, i sa strane mora stisnuti Ravenu. Eno je ušančena 
protiv Ravene Gotadija svakolika; prizvane su i žene i djeca; u 
tvrdoj Paviji, na straži srednje ravni rijeke Pada, ili ondašnje Lui- 
gurije, pušteni su tek savezni Ruzi. Odovakar snažno, istrajno, od- 
upirao se malne za tri godine gotskom opsjedanju. Ne davao Gotima 
mira; često udarao, danju i noću izlazio na njih. Čini se, da je 
upravo opasan po Gote bio nasrtaj pri početku opsade, u noći od 
13 jula 491. Kinjeni su opsjedatelji, no je i u Raveni donapokon 
sve tužno i mučno. Pritiska glad: modij žita! staje do šest zlatnih so- 


1 Modus = 8.754 litara. 

da laska Gotima episkop u Sevili, Izidor, njima dušom privržen.! 
Visoko ih uzdiže i saplemenik Ostrogot Jordanis, gdje veli, da ,po 
gotovo od svih varvara (ioti uvijek biše najmudriji“. Ali stoji, da 
su oni izmegju (ferman& najdarovitiji, a pri sukobima s rimskom 
carevinom i najglasovitiji. Oštro bi sjekao kratki, debeli mač gotske 
pješadije; za taj mač i okrugle gotske štitove već znade 'Tacit.? 
Manje im konjaničtvo odlikovalo se vještim bacanjem džilita. Ne- 
sumnjiva je i krasota gotskog roda. Trgovci tražili su gotsku plavu 
djecu, koju bi u mnogom ratu Rimljani dobivali, ili čak i oskudni oci 
nju prodavali, kako to do nedavna činili današnji Čerkezi. Kad je 
car Julijan, uoči perzijske vojne, pregledavao utvrde na dunavskoj 
liniji, onima, koji ga svjetovahu, da napadne tom prigodom (Gote, 
često prevarne i nevjerne, reče: ,'Ta su za njih dostatni trgovci Ga- 
lati, preko kojih rasprodavaju se svuda i svi bez razlike. Ja tražim 
sebi bolje neprijatelje !“+ Do brza se osveti ovaj prezir Julijanov. Ne 
progje ni jedno ljudsko pokoljenje, a Goti ubiše trećeg mu nasljed- 
nika u Istoku, cara Valensa, i neprebolivu ranu zadadoše rimskoj 
carevini, najprvi od Germani naselivši se u njoj. Taj narod viteš- 
koga kretanja i junačke mišiće, po Izidoru, doista bijaše, u german- 
skoj pasmi, najsavršeniji i najsposobniji. Ipak, njemu je sugjeno da 
propadne. Nedaćom svjetskih zgoda, gotskog potomstva na zemlji 
više nema, u supor teoriji, da bolji i vrsniji svagda nadvlagjuju. 
Prihvatimo li obavijest njihova historičara i sunarodnika Jordanisa, 
Goti su starinom iz Skandinavije. Krajina Gothland, u južnoj Šred- 
skoj, još im spominje ime. Ako se današnje švedsko narječje u onom 
kraju odvaja od poznatoga gotskog jezika u ulomcima Ulfiline biblije, 


1 Isidori Hispalensis episcopi Historia de regibus Gothorum, 
Wandalorum et Suevorum, e. 2. Ed. F. Arevalo, T. VII, Romae 
1803. Mnogo koješta ostade od ovoga plodnoga pisca, koji se rodi u 
okolini Kartagene i preminu god. 636. Vanredno učen za ona doba, 
sastavi, uz ostalo, i jedno veliko djelo Ortginum swe Etymologiarum, 
što, poput neke enciklopedije, sabra sve ondašnje znanje. Naprotiv, 
njegov je historijski rad o Gotima, Vandalima i Suebima u Hispaniji 
vrlo mršav, te nas slabo i namiruje. Kazivanje, koje ide do g. 615, 
kratko je i suhoparno. Ovi Roman, vrlo vigjen na dvoru klerikalnih 
vizigotskih kraljeva, kao što i prethodnik u vladičanstvu sevilskom, 
brat mu Leandar, priljubi se Gotima sasvim, čiju upravu on pretpo- 
stavlja rimskoj. U srednjem vijeku Izidorova su djela mnogo čitana. 

KJE:N 

3 Germ. e. 44, 

* Ammiani I. XXII, e. 7. 

to ne može, uz vjekovne promjene, da bude potpunim dokazom protiv 
narodnog, ako i mutnog, predanja.! Vrlo rano se Goti iseliše iz skan- 
dinavske pradomovine..sumorne i neplodne, jer već IV vijeka prije 
Hr. nalaze ih Grci na južnoj obali Baltičkoga mora. Skandinavija, 
premda prostrana, slabo hrani svoje žitelje, pa će iz nje, iz ,tvor- 
nice ili materice narodi“?, sukljati rojevi iseonika, sve do doba nor- 
manskog. Lagjama prevezeni (toti, te nastanjeni na donjoj Vistuli 
(Visli), desno od nje, u sadašnjim pokrajinama Zapadne i Istočne 
Prusije, potisnuše ili podvrgoše slabija okolna plemena germanska, 
zar istog govora gotskog, imenito Ruge i Vandale. I Vandali bijahu 
onda baltički primorci na Viadru (Odrn); primorci i Burgundioni, 
položeni izmegju Gota i Vandal&. Umnoženi, i po kraljevima uprav- 
ljani čvršće, nego li drugi raskomadani narodi, krenuše Goti prema 
jugo-istoku, na dalji osvajački put. U Skitiji, ili Sarmaciji, uadbiše 
Spale, u Jordanisa možda kvarna riječ za Slavene. Primakli se k Pont- 
skom ili Crnom moru, oko god. 200 poslije Hrista, zapremajući zem- 
ljište na bregovima Boristena (Dnjepra). O ovoj silovitoj seobi k da- 
našnjoj južnoj Rusiji, kroz sarmatski i slavenski svijet, pričala je 
obilno, još tri vijeka doenije, njihova narodna pjesma.3 Hoće velika 
munožija Gota lako da pregori rogjene pragove na studenoj Visli prema 
boljim kućama i zemljama na Dnjepru. Lijepo namješteni, u ovoj 
trećoj domovini, prozivaju se oni dvojakim imenom Ostrogota, istočnih 
Gota, i Vizigota, zapadnih Gota.+ T drugo mjesno ime im se pridijeva, 
za neko vrijeme: oni su ,(ireuthungen“, stepski, ovi ,Thervingen“, 
šumski žitelji. Pri prodiranju gotskih gomila, jedan dio njih ostade 
po tragu; tukao se s Burgundionima, koji su bačeni na stranu s ve- 
likim polomom. Zaiskaše po tom sebi stana u zemlji od drugih Gota 
već osvojenoj, ali ovi odbiše te ,(Gepide“, te potragljivce. Spor se 
riješi ljutim bojem, u kome su (Gepidi nadbijeni, pa im ono porug- 
'Ž 

. | Nego je primijetiti, da oveći broj skorašnjih pisaca zabacuje pri- 
čanje Jordanisovo. Obratno, *zamnišljaju neki jednu gotsku seobu iz sje- 
veroistočnih krajeva Germanije u Skandinaviju. 

2 Jordanis e. 4. 

3 1b. Te pjesme Jordanis češće navodi kao cantus, carmina, fa- 
bulae. Amijanu su to majoruwm laudes, što ih Goti urliču, izlazeći na 
boj (1. XXXI, e. 7). 

+ Prvi začetak ovakove narodne diobe seže, po prilici, još u davninu 
gotsšku. Već i u samoj Skanciji, ili Skandinaviji, Jordanis (6. 8) navodi 
Ostrogote, uz ,Suethans“ (Švede), Dance, Fine i , Vagothe“ (Vizigote?). 


Mi bi mogli ipak uzeti, da u dolini dnjeparskoj, u prostranijoj domovini, 
ovo dijeljenje Gota većma se istaknu. 

naroda po Hunima. Suvremena jedna vijest tvrdi,! da on, pri hun- 
skim najezdama, od očajanja skonča sam sebe. 

Hunima se ukloniše preko Dunava u Romaniju Vizigoti i jedan 
dio Ostrogota; no većina ovih ostade na rogjenoj grudi pod hunskom 
vlašću, za tri pokoljenja (370 —454). Stajali, od prilike na rijeci Da- 
nastu (Dnjestru). U prve su se nekako još jogunili pod svojim kra- 
ljem Vinitarom, od koljena amalskog, možda prasinovcem . Hrmana- 
rikovim. Ovaj napadne Ante, koji su se u hunskoj: mutljavini (aotima 
otimali. Slaveni ga potuku, ali drugom on ih nadbije, pa dade na 
krst razapeti antskog kralja Boža, sa sinovima i TO prvaka, ,kako 
bi od mrtvih visećih tjelesa strah dvostruki ušao u podvrgnute“.? 
Vinitar_se onako razmetao tek za godinu dana. Kralj Huni, Balamber, 
sa svojim ljudima izvede nanj druge Ostrogote pod Ermanarikovim 
sinom, Hunimundom, te ga polomi trećom najezdom ; hunska strijela 
(pjevalo se, da je bila Balamberova) pogodi Vinitara u glavu. Svi 
su Ostrogoti, onamo od Dunava, onda smireni pod kamdžijom hun- 
skih vladara, čiji su vazali Amali. Nego Huni, izim strogog posluha 
pri svojim vojnama, ne mare za ono, što rade potčinjena im plemena; 
mare tek onda, ako im je očita korist, ih ih nagoni pkha obijest. 
Ostrogoti mogli su na svoju ruku da vojuju i da tuku Suebe, pa i 
Gepide. Tukoše se, kao Atilini podanici, u svjetskoj bici katalaun- 
skoj, sa Vizigotima, od njih sudbinom davno odvojenima. Pričalo 
ge, da vizigotski kralj Teoderik pade, na tom krvavom polju, od 
udarca jednog Ostrogota. Minule jedva tri godine, iza katalannskog 
sudara, jedna nakon Atiline smrti, pa se Ostrogoti dokopaju slobode. 
Atilini sinovi hoće da megju se podijele, kao marvu, narode poko- 
rene. Planu na bezočnost Ardarik, kralj Gepida, junak na glasu i 
pažen u dvoru umrlog hunskog gospodara; planu i Valamir, kralj 
Ostrogota. Složeni Gepidi i Ostrogoti k sebi valjda pritegoše još druge 
ljude germanskog jezika. Po prilici, bijaše to treći dio ukupne sile 
Atiline. Pokraj "Tise, u velikim dvorima ovog osvajača govorilo se, 
koliko hunski, toliko i gotski. Bijesni boj Germana pješaka -kod Ne- 
tada u Panoniji, 454 god., povali Hune konjanike i njima još vjerne 
narode, Herule, Sarmate, valjda i Slavene. ,,Čuda velikoga!“ vapije 
Jordanis3: lomilo se gepidsko koplje, bjesnio gotski mač, dok sipala 
hunska strijela, a nasrtali konjici alanski, teško naoružani, i herulski 
s laganijim oklopom. Preko očekivanja, ustanici iznijeli pobjedu. Poleglo 


1! Ammiani 1. XXXI, e. 3. 
* Jordanis c. 48. 
3 e, 60: ,admirandum spectaculum“. . 

derik priznavao, u načelu, za stariju. Iz kovnica njegovih izlazili 
novci s jedinim likom cara Anastazija; na drugom mjestu, do ca- 
reva imena, davao usjeći svoje ime na spomenicima ; S pokornošću 
i s poklonom pisao starome caru, prozivajući ga i ocem. Šta više, 
upire u puno jedinstvo i cjelokupnost carevine, u oba svoja pisma 
k Anastaziju, što nama sačuva Kasiodor.! ,Vi ste“, kaže mu, ,sviju 
kraljevina dika najljepša, vi spasiteljni branič vascijeloga svijeta, na 





1 Cassiodori Senatoris-Variae (rec. Th. Mommsen), Berolini 1894. 
Pod natpisom Vamuae dogje do nas jedna zbirka raznih zvaničnih li- 
stova, što ju skiti, drugima za ugled, Kasiodor, ministar ostrogotskih 
vladara. Listovi, od njega pisani u ime kraljeva, vrlo su važni, eda 
se shvati i ocijeni gotska vladavina u [taliji. Svojim punim imenom 
ministar se zvao: Flavius Magnus Aurelius Cassiodorus Senator. Sad 
prolazi kao Kasiodor, ali Senator mu bijaše lično ime najobičnije. U V 
vijeku porodica Kasiodora doseli se iz Sirije u donju Italiju, u Brucij, 
gdje velikim bogastvom i dostojanstvima bude najvigjenija. Ovi Rim- 
ljani, porijeklom Sirci, olako se prilagodiše gospostvu varvar4. Već otac 
Kasiodorov bio financijski ministar Odovakrov, pa namjesnik Sicilije, 
koju on žurno preruči novomu gospodaru Teoderiku, čiji pretorijski 
prefekt postade. Sin Kasiodor hodio za očevim stopama. Rogjen nešto 
prije od god. 490, zagudi, kao mladić, panegirik Teoderiku, te je na- 
gragjen kvesturom u palači. Vješt poslu, napredova do časti konzulske 
i patricijske i do znamenitog magisterija ,officiorum“. Pretorijski je 
prefekt docnije, za Atalarika, Teodabata i Vitiga. Njegovi listovi po- 
tječu iz vremena vršenih ovih činova. Kasiodor je svojski pomagao 
Amalima, kako bi se Goti i Itali što bolje nagodili, ali se i gospoda- 
rima on oduži obilato. Sastavio njima Historiju Got4, na glavnom osnovu 
gotskog , pjesničkog predanja, uz primetnute vijesti rimske i grčke. To 
opširno djelo u 12 knjiga, izragjeno izmegju god. 5626—33, laskalo 
je kraljevskome koljenu Amala i Gotima; ipak šteta je, što se izgubi, 
osim izvoda Jordanisova. Rabota je po gotovo od nikakove vrijednosti 
Kasiodorov popis konzula, pod imenom Chronica, do god. 519. Vajno 
mu je listovno pisanje i u Variae, koje složi god. 537. Kasiodoru stoji 
pravilo, da obrazovana osoba ne smije pisati uputno, naravno. On se 
neprestano titra sentencama i tankoćama. Bljutavom retorikom iz po- 
ganske izangjale škole malne svaku svoju izreku otežava do mrtve nam 
dosade, a i do tamnoće smisla. Dok padaše ostrogotska država, povuče 
ge u rogjeni Brucij, u manastir vlastiti, odavši se crkvi. Doživje, možda, 
godinu 583, starčina onda od prilike stogodišnja. Bile mu 93 godine, 
kad napisa jednu raspravu o pravopisu. Vidje gospodare u Italiji divlje 
Langobarde, u mjesto mnogo boljih satrtih Gota, i time uništen prak- 
tični rad svog života. , Gratiosum vobis nostrum fecit imperium“ (Var. 
IX, 25) senatu rimskom veli kralj Atalarik o Kasiodoru, miritelju Gota 
i Rimljana. Školska zasukanost i pedanterija nije, valja reći, mudra 
državnika Kasiodora u tom njegovu pothvatu smetala. 

koga punim pravom gledaju ostali gospodari, jer znaju, da u vama 
nešto zasebno leži, pa to znamo naosob mi, koji Božjom pomoću u 
vašoj republici naučismo, kako da Rimljanima pravično zapovijedamo. 
Naše je kraljestvo tek nasljedovanje vašega, oblik je vrsne zamisli, 
egzemplar jedinstvenoga carstva. Mi, koliko za vama idemo, toliko 
prethodimo drugim narodima“.! Dalje veli, da postoje dvije republike 
(istočna i zapadna carevina rimska), ,koje da svegjer sačinjavaju 
jedno tijelo već očitovaše davni carevi“, pak eto treba, da ,u rim- 
skome carstvu svagda bude jedna volja, jedno mišljenje“. Ovo je pismo 
od god. 508, kad se dokrajči jedna razmirica megju Anastazijem i 
Teoderikom. Megju njima naruši se mir god. 504: protiv careve 
vojske Goti u Sirmiju, da ovu važnu tačku sebi steku, pomogoše 
hajdučkome kralju Mundu; flota grčka po tom pohara južne obale 
italske, god. 508. I u drugom pismu, kojim 'Veoderik god. 511 moli 
od cara konzulat za galskog koljenovića Feliksa, opet on ističe je- 
dinstvenost dviju republika." Ele Teoderik, kralj Ostrogota u Italiji, 
diplomatski smatra sebe nosiocem delegirane, povjerene mu carske 
vlasti. Ovo je olakšavalo njegove snošaje s Italima. 

Tertia data Gotima. Ostrogotskome gospodaru bilo je ipak dar- 
nuti odmah u živac Itale posjednike, osobito najveće. Doselili se u 
Italiju Goti, a uz Gote neki broj Ruga i Gepida, da steku sebi i 
kućnoj čeljadi lijepih oranica i vinograda. Tek što uze Ravenu i 
osvoji cijelu Italiju, kralj imao se starati za razdiobu baština megju 
svoje ljude. Tera, ili treći dio italske zemlje s poljskim robljem 
i marvom, već prisvojen od plaćenika Odovakrovih, sad prelazio u 
gotske ruke, po pravu pobjednoga mača. Za cijelo od plaćenika malo 
oko, pribjeg koji od Odovakra k 'Teoderiku, spase svoju baštinu. Od- 
redi kralj, da neovlašteni varvari, posjednici u Italiji prije gotske 
seobe, ne smiju zadržati rimsku zemlju, već ako je nastupila zastara 
od triest godina. Ovako izgubiše posjed, ne samo Odovakrovi ljudi 
većinom, nego i poneki otimači pregjašnji, možda ljudi Ricimerovi. 
Čini se, da čitava tertia, zahtijevana od soldati pod Odovakrom, ne 
bijaše još razdijeljena, pa se sad dioba morala provesti do kraja, 
eda se namire Goti. "Fo, naravski, išlo sa kinjbom Rimljana. Cijenili 
pak Rimljani, da je nepravda i u tome, što oni svakako gube baštine, 
silom njima otete od Odovakra. Opaža Prokopije, da Teoderik ,ne 
učini ništa na žao gotovo nijednom podaniku, niti dopusti, da to 

lVar. 1,1. 


Žž Var. II, 1. 
Šš Var. 1, 18. 

radi tehničke nužde. Pri koncu vladanja, megju g. 525—6, on dade 
nalog svom pretorijskom  prefektu, da se flota dotjera čak do 1,000 
dromona, bilo za prevoz državnog žita, bilo protiv neprijatelja, valjda 
cara Justina. Naći drvlje jelovo i drugo bješe lako, jer njim obilovala 
onda Italija, dok mornare pružalo roblje, što državno, što unajmljeno 
od privatnika. Uz platu, išli bi na dromon i sami slobodni ljudi. Nego 
je vojska kopnena smatrana prva, te cijenio je gotski kralj, da mu 
je tražiti glavno uporište u bojnoj snazi svojih Gota. Osnova on za 
njih i ratnih škola, gdje se, dašto, nije učilo pisati; ta ni sam kralj 
nije azbuke znao, pače govorio, da je knjiga daleko od junaštva. 
Brinuo se, da garda u dvoru bude tačno plaćana, i da oružane i 
magaze za opskrbu vojske budu u redu. Zapovijedao bi, neka se got- 
Skoj mladeži i u mirno doba iz oružana dade potrebno, da se vjež- 
baju. Gotima u aktivnoj službi podjeljivao je, pod imenom dara, i 
godišnju platu, pa da ovu prime, izišli bi katkada glavom pred kralja. 
Novčanog priloga pružio bi i odjeljenjima vojske, kad su ona zem- 
ljom prolazila, dok bi preporučio, da se njive i livade ne oštete, već 
da se od posjednika pokupuje potrebno žito i živo, što je tim vrjed- 
Nije spomena, jer se češće činilo kvara i pod carskom upravom, a 
nekmoli u oblastima upravljanim od drugih varvara. Je li počinjen 
kvar, naplatio bi ga kralj iz svoga, naročito preko ruka episkopa. U 
to trsio se, da vojnicima živež bude svagda gotov. Ovako sregjenom 
vojskom Teoderik postao ,strašan neprijateljima“, po riječi Proko- 
pijevoj.! Iza osvojenja Italije nije, doduše, on rad zagaziti u ratove, ali 
je opet tu, svagda spreman i gotov, gdje god ustreba. Preko duge 
njegove vladavine, momčad gotska, uz onu od pridruženih Germana, 
naraste vidno brojem. Kad će, za dva pokoljenja docnije, Vitig protiv 
Belizara dati bojni poklič na cio narod, iskočiće iz narodnog ustanka 
do kakvih 200,000 oružanika. Stoji vojska pod zapovjedništvom svojih 
prvaka, ,priores“, valjda tisućnika, pa viših duka i komita. 
Prostorom kraljevina ostrogotska bijaše najveća megju ondašnjima 
varvarskim. Obuhvataše, po prilici, izim Sardinije i Korzike, cijelu : 
odiecezu italsku, i sjeverni dio dieceze mezijske do Skarda planine 
(Šar-dag), to sve od Dunava preko Recije, a i možda preko Norika, 
dolje do posjednute Sicilije, i od zapadnih Alpa do rijeke Cibra u Meziji 
i do Drilona (Drina). Ovako Italija sa Sicilijom i sa sjevero-istočnom 
krajinom onamo od Alpa, pa sadašnja zapadna Ugarska, Hrvatska, 
Bosna, Srbija uz bližnji predio Bugarske, sklapahu se u jednu državu. 


! De Bello Goth. 1. I, e. 1. 

Teoaderik kašnje njoj pripoji i Provenecu, tik do zapadne megje. Nego 
Dalmaciju, na istoku, on smatrao kao neku drugu svoju kraljevinu, 
kojom upravljaše, pod nazivom ,princeps Dalmatiarum“, jedan veliki 
namjesnik. 'Te su Dalmacije zapravo istočna Ostrogotija, što se dijeli u 
tješnju Dalmaciju s glavnim gradom Solinom, u Saviju s glavnim 
Siskom (Siscia) i u Sirmij iliti Panoniju. Sve je ovo davna dieceza 
ilirska, od prilike. Da je amo i treća dieceza, afrička, onda sa Sar- 
dinijom i Korzikom u rukama Vandala, pripade Ostrogotima čitava 
prefektura Italije. Pri lijepoj sreći Teoderikovoj, hrlili u njegovu službu, 
nakon što dvaput ih potuče, još i jednojezični Gepidi iz istočne 
Ugarske i današnje Rumunije. Zemlje se pak Ostrogota doticale ze- 
malja vizigotske braće, poodavna naseljene u južnoj Galiji i u His- 
paniji. Poslije rastanka od obilatog vijeka izmegju Istočnih i Zapadnih 
Gota sad se gotski obruč stisnuo nad većom stranom latinske care- 
vine. Vizigoti tuskoro pružiše bratsku pomoć Ostrogotima u Italiji. 
Teoderik od presvijetlog amalskog koljena, iznesavši lovoriku u bo- 
jevima s ljutim Odovakrom, odskoči silan gospodar, malne car u 
zapadnoj poli Romanije. 

Teoderik vlada po rimsku. 'Vakovo nešto bludilv je i u nje- 
govoj pameti. To barem gdje i gdje proviruje iz pisama, što Kasiodor 
napisa u Teoderikovo ime. I zbilja ovaj se i smjesti kano čuvar sve- 
kolike do onda uzakonjene rimštine. U neku ruku pokazivao se takav 
iza uzurpacije i Odovakar, ali kralj gotskog naroda, a ne svakakovih 
plaćenika, čini to mekšom rukom i većim obzirom. Usim gotskog 
ustroja svoje vojske, u vidu takogje kao federatne, Flavije Teoderik 
hoće u svemu po rimsku da ravna. Zanj svejednako traje imperija 
nerazrušena, pa u području ostrogotskom zadržana je rimska razdioba 
provincija, uz dieceze i prefekturu, kako ono udesiše osnivači nižeg 
carstva, Dioklecijan i Konstantin. S istim nazivljem i istom vlašću, 
upravnom i sudskom, od vojničke odjelitom, stoje provincijama na 
čelu ,judices provinciarum“, biva, po raznom odličju, ,consulares“, 
»Gorreetores (rectores)“ i ,praesides“!; a svi su Rimljani. Upravlja 
Rimom, uz brojno činovništvo, gradski prefekt, i predsjedava kuriji 
senata, kome se po kraljevu tajniku Kasiodoru spletavaju najlaskavije 
riječi, pridaju veličajni naslovi starog doba. U kuriju vladar meće 
rimske odličnike, kad i sami u nju ne ulaze po činu, i te predične 
senatore on želi vidjeti okupljene u visokom Rimu gradu. Ali je taj 
senat spao, već odavno, gotovo na prosto gradsko vijeće. Njemu se 


1 O svemu ovome vidi u 1 Svesci, na dotičnim mjestima. 

ipak dostavljaju ukazi na cio narod i imenovanje ministara i viših 
dostojnika, te se bajagi ište i privoljenje njegovo. Prema znanoj nam 
teoriji, senat je nosilac suverenstva rimskoga naroda. Na oko veli- 
čanstvena je ta senatska kurija; tek ljudi ,illustres“ su tu: patriciji, 
konzulari, ministri kraljevi iza vršenog čina. A ,elarissimi“ su, kao 
i prije, svi članovi već nasljednih senatorskih rodova, kuća vigjenih 
častima i bogastvom latifnndija. Pretorijski prefekt sjedi u Raveni 
do kralja; no je kraljev doglavnik za vrhovnu upravu pokrajina, kao 
god što je doglavnik carev onaj u Bizantu. Prefektu je dodijeljen jedan 
»Cancellarius“, a po jedan niži i svakome namjesniku. Viši oni kan- 
celar odskočiće kod germanskih kraljeva, što nemaju pretorijskog 
prefekta. Isti su ministri: oficijski magistar, koji predstoji dvorskom 
činovništvu i paradnim sholama ; palačni kvestor, koji po suverenovu 
naputku sastavlja ukaze i molbe rješava; financijska oba komita, prvi 
largicija, drugi privatni, ili fiska, kojima sad prilazi i treći ,comes 
patrimonii“. Taj je treći ministar financije _primetnut u ova doba, 
valjda za to, što je upravo zamašna obiteljska imovina varvarskih 
vladara, te ona treba zasebnog upravitelja. Trećeg financijskog poslo- 
vača držao je i Odovakar. Moguće, da ga po primjeru germanskom 
postaviše i u istočnoj carevini; svakako i ovdje se javlja, barem od 
cara Anastazija u naprijed. Teoderikovu komitu patrimonija, osim 
što nadzire na zemnoj imovini kmetove i robove, zadatak je, da kra- 
ljevu trpezu svagda raskošno opskrbljuje. U takome ministarstvu 
izilaze i germanska imena na vidjelo. Petorica ovih ministara, uz 
još poneke vijećnike ,primae comitivae“, iliti uzete izmegju dvor- 
skih komita prvog reda, sastavljaju državno vijeće, ,consistorium“, 
opet po rimsku. Nego, gotski gospodar haje i ne haje za državno 
ovakovo vijeće, u koje njegovi Goti po pravilu ne ulaze. Uz to je 
on čovjek vrlo darovit, pa češće voli, da stvari sam rješava. Služe 
mu pri tome, i bez raspravljanja u vijeću, hitri vrhovnici pojedinih 
ureda, ,magistri seriniorum“ iliti ,referendarii“, koji će na brzu 
ruku posao kralju bistriti. Pokatkad radi ovako 1 car u Bizantiji, 
gdje se oni prvaci ureda zovu žvreyozpe:z; no to po gotovo biva pra- 
vilo kod Teodorika. A pri poslu osobito važnu, vojničkom i po- 
litičkom, on je rad slušati neke nastojnike svoje kraljevske kuce, 
»Inajores domus regiae“. "To su Goti, pripadnici možda lične mu 
družine. Obratno, po rimskom kroju nalaze se u dvoru i domestici 
i protektori i silenciari, pa čak i kubikulari eunusi. Kreću se u dvoru, 
i izvan dvora, visoki dostojnici, uobičajeni komiti triju stepena. Zvuči 
razredna titulatura: ,illustres“, ,spectabiles“' ,elarissimi“, sa pri- 





204 Germanstvo u razvaljenoj carevini zapadnoj. 








liko i gotske, iz gornje Italije. Kao da je to glavom car, izigje mu 
na svečani susret papa Simah, senat i puk. Ovima okružen, uz ne- 
doglednu povorku, pogje na poklon Petru apostolu, na Vatikan izvan 
bedemi. Najučeniji Rimljanin onog doba, patricij Boetije, izreče govor 
u gospodarevu slavu. (tot odvrati latinskom besjedom, kojoin obeća, 
e će Božjom pomoci održati sve i sva, što rimski carevi odrediše 
u prošlosti. Te su riječi gotskog kralja, čudesno porimljenog, pra- 
ćene pučkim poklicima, pa na vječnu uspomenu urezane na ploči 
bronzanoj. Ovo htjede ushićeni sav narod. Bješe pošta kralju i pri- 
tvrda njegove obveze. Za svog boravka u Rimu Teoderik odsio u 
palači careva, odakle on častio svakojako rimski senat, teorijsko sijelo 
suverenstva. Prije no što će se u Ravenu vratiti, proboravi u Rimu 
po godine. Kano posljednji svoj dar Latiniji, objelodani pomenuti 
edikt. | 

Sadrži edikt, i ako redi odnose poput kakva zakonika, ne više od 
144 ustanova, gragjanskih i krivičnih, što smjeraju poglavito na vlas- 
ništvo zemlje, na roblje i na ženskinje. Za ovo troje hotio 'Teoderik 
glasno i jasno da odredi, dočim za sve drugo ostajahu na snazi carem 
Justinijanom još ne razbistreni, te dosta pobrkani rimski zakoni. 
Upirao kralj u ono radi svojih silodrenih Gota. Pod novim prilikama 
spor o zemlji ili o megjama tertid, kao i ozleda Latina posjednika, 
pa i robova i ženskih, morao je nastajati često.! Kažnjava se ko se 
gradi, kako bi druge zaplašio, gotskim vojnikom u prezentnoj službi. 
Stiže kazna i svakog varvara (ovako bez zamjere zove se (ot), koji, 
pozvan, ne će na sud. Varvar gospodin ne smije se miješati u tugje 
parnice. Ne smije ni Rimljanin gospodin na korist svog klienta, 
moću patronata, sprječavati pravdu. Nije pripuštena germanska or- 
dalija, sudbeni dvoboj i Božji sud ma kakav. Uklonjen je otkup zlo- 
čina krvninom, biva namirenjem oštećenog ili rodbine. Niti se otmica, 
po svoj prilici češća sa strane Gota, nego li Rimljana, namiruje pri- 
vatno. Do svog edikta mironosnog Teoderik je toliko držao, da za- 
prijeti čak i deportacijom onim sudijama, koji ga ne bi u svemu 
slijedili. U opće, stroge su kazne, što ih edikt udara. Strogost se 
nekako i sama nametala zbog silovnog vremena. Ratovima nepre- 
stanim i invazijama okruća ljudsko osjećanje i podivlja ondašnja 
čeljad. 


! Ovo je dokučita hipoteza Manso-va (Geseh. des Ost-G. Reiches, 
8. 92—5), samo što on ne pogagja, regbi, gdje sa šilovitih bludnih pre- 
stupa voli koriti Rimljane. Goti bijahu, ako i ne u vidu, a ono u samoj 
stvari osvojitelji, Rimljani ošvojenici, te više izloženi svakome usilju. 

Vladalac je težio za tim, da sljubi Gote i Latine, i svakako gledao, 
da megju njima ukloni sukobe. Šta više, nakan bio da načini, pod 
okriljem zakona i poretka rimskog, od dva naroda donekle narod 
jedan. Istina je, da su Goti jošte, tako reći, strani federati, po za- 
natu soldati, od Rimljana odlučeni, i za to nepripadnicći rimskih 
municipija. Istina i to, da kralj svoje Gote, uporište državi, uvijek 
izvodi na prvome mjestu. Ali opet, u naredbama, stoje jedni uz 
druge gotski i rimski kraljevi podanici. A ta se pravna zajednica vrlo 
ističe. Gotu Sunhivadu, odaslanu u provinciju samnijsku, eda bi tamo 
mirio Gote i Latine, piše kralj: ,Mi ne dopuštamo, da po različitom 
pravu žive oni, koje podjednako hoćemo da branimo“!. Ovo oglašava 
rimskome narodu i kralj Atalarik, pri početku svoje vlade. Veli, da 
nje zakon zajednički Gotima i Rimljanima“, to po naredbi djeda mu 
i prethodnika, koji izmegju oba naroda željaše ,sklad najtješnji“?. 
Jeste dakle, za sve stvari sadržane u velikome 'Teoderikovu ediktu, 
jedan jedini zakon za podložnike gotske i latinske. Steže oba naroda 
jedan krivični i posjedovni zakon. U tome ostrogotski kralj odvoji 
daleko od varvarskih vladara, koji će upotrebiti mjeru nejednaku, 
zakon ne opći, ne zemaljski, već osobni i različit, na korist pobije- 
ditelja i na štetu pobjegjenika. 'Vek Burgundi prave izuzetak. 'Veoderik 
rado je i to gledao, što su se njegovi Goti počeli nositi po rimsku, 
što su žutu germansku bradu brijali. Svog sestrića, potonjeg kralja 
Teodahata, svrsta u rimske patricije. Ipak u pravu osobnom, kao što 
su ženidba i nasljestvo, Goti su živjeli po svojim običajima.? Brakove 
megju Rimljanima i Gotima ometavala je vjera, premda znamo, 
da patricije 1 konzular_ Maksim, jedan Anicije, oženi jednu kra- 
ljevnu Amalovku. Imali Goti svoje rogjene suce. Mimo rimskog 
upravitelja u provinciji, kralj odredi i po jednog gotskog grofa, 
»comes Gothorum“. Taj gotski sudija parnicu megju dva Gota rje- 
šava po pravnom narodnom običaju, a možda i kraljevskim odnosnim 
odredbama ;* parnicu megju jednim Gotom i jednim Rimljaninom 
takogjer on rješava, no prije čuvši prizvanog rimskog pravnika pri- 


1 Var. III, 13. 

ž Var. VIII, 3. 

5 Th. Mommsen : Ostgotische Studien (Neues Archiv, Hannover 1889), 
X: Die Rechtsstellung der Gothen in Italien, 

4 Jordanis spominje mutno neke ,bellagines“, to gotski zakoni, što 
su sačuvani do njegova vremena. Nije posve neuputno misliti, da su 
Goti, poslije načinjenog prevoda biblije po Ulfili, stali po malo i za 
posle svjetovne upotrebljavati narodni svoj jezik, kako se ovo desi i 
u Slavena. 

vlada dakle Teoderik suproć svakoga. Dapače, njegova volja svud 
utječe više, nego li careva po Bizantiji, jer se ona kreće u tješnjem 
prostoru, nego li je golema carevina rimska. 

Kraljevo ekonomsko razumno upravljanje, i ako ne uspje 
spojiti Gote 1 Latine. U doba mutno, na pravu sreću svojih 
podložnika bješe Teoderik takov gospodar. Bez ičije smetnje dijelio 
zapovijedi i krojio naredbe. Živo se brinuo i za ekonomski napredak 
u svojoj kraljevini, od prilike onako, kao i savremeni Anastazije u 
carevini istočnoj. Ta mu briga čisto izlazi iz Kasiodorovih , Variae“. 
Bila izvorom njegova, ili bila njemu od tajnika Kasiodora prišapnuta, 
jedna je Teoderikova rečenica vrijedna da se prinese. Piše Argoliku, 
prefektu Rimaf: ,Šta je više kraljevsko, nego li drugoga učiniti sreć- 
nim ?“! I u tome stao on u rimske stope, pa su porezi oni, što i 
prije. Tišti municipije glavni ondašnji izravni porez zemljarina, ali 
kralj i težini poreza i zloupotrebama oblasti staje na kraj, gdje može 
i kako može. Dobrano rasterećuje gradske kurijale i posjednike, dok 
pazi, da svaka bogata senatorska kuća plati svoje. Čak i svečanim 
ukazom zaštićuje kurijale, opterećene porezom.? O tom poslu daje se 
obavijestiti od namjesnik& u provincijama. Rimskom pak dosljednošću 
podvrgava porezu gotske ,tertiae“, premda su u varvara osvajačke 
»sortes“ gotovo svegjer proste od danka državi. Što se Ostrogoti na 
to žale, kralj za to i ne mari. Odmjeruje se zemljarina, kad manja, 
kal veća, po potrebi. Daje se u prirodi, a dijelom i u novcu, u tri 
roka godišnja. Državnim i kraljevim potrebama pomagao u velike 
zemni obilat patrimonij, kojim ravna, rekosmo, treći financijski komit. 
Kralj svraća svoju pažnju na tegobe kmetova protiv nasljednih za- 
kupnika i upravitelja tih posjeda. U razne kraljevske blagajne mnogo 
koješta teklo iz podijeljenih monopola, iz rudnika, poglavito gvoz- 
denih,3 a i zlatnih, iz šuma državnih, iz konfiskacije zločinačkog 
imuća, iz pripadanja dobara bez baštinika redovitih, iz daća kupov- 
nih i prodajnih. Ali je vladar pri tome uočio i potrebe podanika. 
Znao bi im olakšavati terete, naročito pri prodaji žita, vina i ulja. 
Mnogo su nosile carine, no kralj ih obali za pomorsku veliku trgo- 
vinu, ne bi li se tim promet ojačao. Ipak bi do prigode spriječio 
izvoz iz Italije koječega nužna žiteljima. Puno izbacivao hrizargir, 
koji 'Teoderik ne ukinu, kao što vidjesmo da to učini car Anastazije. 


1 Var. III, 11: ,Quid enim tam regium, quam fecisse felicem ?“ 

Žž Var. II, 25. 

3 Obilato željezo u tadašnjoj Dalmaciji predmet je osobite kraljeve 
pažnje (Var. III, 25). 

U ostalom, bilo najlakše i Odovakru i Teoderiku zadržati gotov po- 
rezni sustav rimski. 

Kraljevo staranje za materialnu privredu išlo u prilog osobito La- 
tinima, koji su radili i zaragjivali, dok su (Goti baratali s oružjem. 
Teoderikov nasljednik, Atalarik, (iotima u Reatu i u Nursiji upravlja 
ove značajne riječi: ,Vama koristi, što su Rimljani spokojni, koji, 
dok našu blagajnu obogaćuju, množe vama darove“.! Goti su bili 
neradišni ,varvari“, kako ih je sam Teoderik prozvao, dašto bez pre- 
zirnog smisla riječi, što je onda označivala tek neprosvijećene ljude, 
Greko-Romanima inorodne. Privreda latinska rasla time, što je svako 
usilje uklonjeno, što je sva snaga kraljeve uprave uložena u to, da 
bude reda u polju, bezbjednosti putnicima i trgovcima na svakoj cesti, 
prometne lagodnosti u pomorskim lukama i po rijekama uregjenim, 
Imala je biti tačno vogjena i poštanska služba u državi. Mirno | 
dugotrajno vladanje kraljevo učini, te se on postara i za samo pre- 
sušenje pontinskih bara okolo Rima. Na poboljšice i težaštinu zemlje 
gokolio i druge. Je li sad zemlja, usljed okrnjenih gotskom tertiom 
latifundija, nosila više, ne možemo kazati. Trgovalo se živo s Istokom, 
a i sa Zapadom, ća do Hispanije. Rimu. glavi svijeta od davnine, 
Raveni, svojoj oružani i vojničkoj prestolnici, kralj pokloni skrb po- 
sebitu. U Ravenu daje donijeti mramorje i stare stupove, zapuštene 
drugdje. U ostalom, za očuvanje spomenika rimske veličine doznači 
godišnju svotu. Almnfiteatri, javna kupališta, toplice, vodovodi da se 
drže u redu, pripomaže. Kao što u bizantskom Istoku, onako i u 
donekud obnovljenoj Italiji svijet se veseli pri utrkana u cirku i kod 
borbe zvjerinja u amfiteatru; sluša u teatru lakrdije, i gleda panto- 
mime i plesače. Razmeću se i ovdje, kao u Bizantiji, Plavaši i Že- 
lenaši. I u cirku i u pozorištu megju strančarima lete uvrjede, po 
koji put teče i krv. Kralj čvrstom rukom to zauzdava, i ako u je- 
dnom oglasu na rimski narod veli: ,Mi hoćemo pučkog veselja kroz 
slatke zabave“.? Plaćao bi i kočijaše, ,aurigae“, s jednim ili dva 
zlatna solida, mjesečno, katkad i s hranom. U oba svoja glavna 
grada uzeo on iznova, po carskome običaju, dijeliti largicija svjetini 
u živežu i u novcu, i ako u manjoj mjeri. Kad god. 500 ugje u 
Rim, puku dade poodavno obustavljenu largiciju žita: gradu za uz- 
državanje bedemi doznači godišnju svotu nove. 


-—_ e. 


1 Var. VIII, 26. 
2 Var. 1, 31. 

Tada Rim njega kovao u zvijezde. Bio onda na izmaku strahoviti 
V vijek, vrh sviju možda najgrozniji u ljudskoj historiji, kad je kul- 
turno čovječanstvo, unakrst latinskoga svijeta, po Germanima, Sar- 
matima i Hunima predano pokoljima, paležima, gladu. boleštinama, 
kuzi. Doista zasluživao Teoderik svaku počast od Rimljana. Taj Got 
bijaše nepismen, ali realističkim svojim duhom oštro sve motrio, 
propitkivao, proučavao, te i cijenio kulturne blagodati.! Dok su var- 
vari, u opće, pljačkali nemilice; grabili, gdje bi god našli, svakojako 
rimsko blago, pa potla išlo, kako išlo: rušili od srdžbe, od obijesti, 
od prostačke igrarije gradove i u njima spomenike; za drugo ne 
marili, već za trenutni i očigledni probitak: dotle je ostrogotski go- 
spodar, imajući prosvjetnog osjecanja, pokazivao čvrstu volju, da održi, 
i poštovao je u Italiji minulu slavu Rimljana, kao da je njemu ostav- 
ljena na amanet. Propadne li tugjom zlobom starinski kakav kip, 
gorko se jada i hoće da se istraže krivci. Za jedan kip od bronze, 
što ode netragom u gradu Komu, obećaje otkrivačima 100 zlatnih 
solida, a i samom krivcu, ako se oda, oprost; inače, prijeti mu 
smrću.? Pače je sam obnavljao mnogi grad i podizao spomenike. U 
Rimu, u divovskom gradu, nije mogao da se natječe sa carevima, 
čije veličanstvene gragjevine još onda postojahu, ali se brinuo, da 
sa staro sačuva i po potrebi popravi. U miloj svojoj Raveni ozida 
sebi palaču i grobnicu, i dade ukrasiti crkve mozaicima. Stoje i 
danas poneki stupovi na pročelju palače; ostalo raznese Karlo Veliki 
na svoje boravište u Ahenu. Grobnica, u obliku jedne teške rotunde, 
ogreznu napola u ravenskom blatu; lišena je i Teoderikova pepela, 
koji prosuše inkvizitori XVI vijeka, sa mržnje na arijana. Inkvizitori 
se teško ogriješiše o uspomenu velikoga Gota. Savremeni Prokopije, 
premda istočni Rimljanin, sudi o njemu ovako: ,Imao sve, što na- 
ravski dolikuje jednome caru, jer se izvrsno starao za pravdu i za- 
kone držao čvrste, i čuvao je zemlju od bližnjih varvara, te se istače 
punoćom razbora i jakosli . . . na djelu pravi car, izmegju proslav- 
ljenih u ovoj časti od nijednoga manji, čak od iskona“.? 

Zamjera se slabome ukusu rimskih umjetnika, koji su radili za 
Teoderika. Uzdržavao je, a i osnivao kralj i škola, naročito u Rimu 

1 Njemu, već pokojnomu, Kasiodor plete ovaki vijenac (Var. IX, 
24): ,Stellarum cursus, maris sinus, fontium miracula rimator acutis- 
simus inquirebat, ut rerum naturis diligentius perserutatis quidam pur- 
puratus videretur esse philosophus“. 

š Var. II, 35, 36. 

5 De Bello Goth. 1. 1, e. 1. 

i u Raveni, za gramatiku, retoriku, pravo i ljekarstvo, no s istim plo- 
dom srednje ili loše vrste. Da se uzdrže gramatici s redovnom plaćom, 
nastojala i vlada kralja Atalarika. Kasiodorove Variae u često nam 
spominju ljude učene, odvjetnike i ministre rječite. Ali latinski jezik 
gubi jasnoću, rastrojava se, linja u retoričnoj blezgariji. Tadašnje 
neslane retorike pruža nam primjer Kasiodor, kraljevima sudbeni, pa 
administrativni doglavnik; naduvenosti i laske kraljevima episkop 
Enodije, zvanični njihov hvalitelj. Kasiodor piše listove vladara. Nje- 
gova retorika, izragjena u svakakove tančine, a stavljena u usta gotska, 
ječi prečudno. Zabavljaju sad neki 'Teoderiku, što on, (Got, srcu privi 
tugje običaje i privolje se rimštini uz ovakovi slabi uspjeh, dok oko 
njega umuknu svježa narodna gotska pjesma. Zamjeraju šoveni i 
ovo drugo, da sa ojačanom kraljevskom vlašću prikrati se onda slo- 
boda germanska i dokinu narodna skupština. Ali što kultura zapadna, 
i pored kraljeve skrbi, leži izdušena, tome nije nizašto kriv Teoderik, 
polovni Rimljanin, već su krivi u prvom redu pregjašnji (zermani, 
rušioci sve do Teoderika, to preko čitavog V vijeka. Ogromna seoba 
germanska krenu u zapadne krajeve, koje poklopi i poništi. 'Ve seobe 
vjetar smahnu lijepo cvijeće hristjanske nove književnosti, pa veli- 
kane, Hieronima, Ambrozija i Augustina, naslijediše laskavi Enodije 
i tašti Kasiodor. Usred strašnog varvarskog darmara, svak je odvraćen 
od mirnih misli, i gubi se viši pogled na svijet i društvo; svak samo 
na to gleda, kako da sebi obezbijedi goli život. U Zapadu nema 
gnijezda jednome Prokopiju, koji još može da se izleže u manje po- 
rušenom Istoku. Posljednji darovit zapadnjak u knjizi biće Boetije, 
i on najposlije žrtva arijanske i germanske nemilosti. Sa german- 
štinom nije bilo onda šta započeti. Primitivnu slobodu davnih Ger- 
mana ne skuči Teoderik. To se dogodi u svakoj krajini rimskoj, koju 
varvari naseliše. Zaista varvarski vladari u mnogočemu za svoju upo- 
trebu preuzeše tvorinu carske uprave, što ju gotovu nagjoše; no je 
i nužda bila, pri neredu seobe, pa i radi obrane od domaćeg i stranog 
neprijatelja, da se kraljeva moć učvrsti, na štetu osobnog razmetanja 
i divljačke slobode. 

Pod mudrom i čvrstom upravom kralja 'Veoderika bilo je na po- 
vršini sve glatko i mirno. Činilo se, kao da je ostrogotska država, 
pri slozi urogjenika i varvari, dio ukupne carevine s udovoljenim 
pučanstvom. U Italiji na snazi stajao puni rimski zakon, pak i za- 
jednički Rimljanima i Gotima nekako protesanim, pripitomljenim ; u 
Rimu, svake godine, kao god i prije, jelnome Rimljaninu car istočni 


pridavao konzulsko dostojanstvo. Nego, ona glačina, oni mir varao 
ks 

same oči. Uza sve nastojanje Teoderikovo, Rimljani i Goti disali 
dušom nejednakom i jedni drugima tugjili se. Razdruživao ih vojeni 
položaj, jezik i vjera. Svak je Latinin vidio sebe obezoružana i po 
Cijelo predana milosti gotskog poglavara Italije i njegovih vojnika. 
Sustavno, svi su Latini tureni u slabiće; njima je kao opasana suknja 
nemoćnih žena. U vojsku nije hilo pristupa Latininu, već ako izuzetno. 
Gotski vojnici, rahato sjedeći na svojim baštinama, gotovo u sklopu 
jedne kaste, vjenčavali obično Germanke i germanski govorili. Doista 
mnogi Goti, osobito poradi svojih kmetova u polju, pa još i prije 
zbog dugotrajnog boravka, kao saveznici, u vojsci carskoj, govorili 
kojekako i latinski, ali goština, došla do crkovne upotrebe i do neke 
pismenosti, zvučila ponosno u oružanome narodu. Da je nauče, ne 
marili, ili hilo teško Latinima, te se i ovako rastavljali od Gota. 
Rijetko ko ne-German znao gotski: poneki Rimljani u dugoj službi 
“Kod kralja.! Dva su naroda živjela pocijepana, svaki o sebi. Sučelice 
stajale dvije prestolnice, tvrda Ravena, prepuna neotesanih Gota, te 
načičkana germanskim oružjem, i bajni Rim sa svježim latinskim 
svojim uspomenama. Ako je i Rimu sad bilo dobro, grijalo ga gotsko 
sunce. 

Malo po malo, s vremenom, moglo se to sve izgladiti, da nije 
izmegju oba naroda podignuta i ograda različite vjere. Po ljutoj ne- 
snošljivosti onih doba, kojom se osuda vjerske zablude prometaše u 
nehristjansku mržnju zabludjelih osoba, odvojeno vjerovanje bješe go- 
lema smetnja miru državljana i domovinskoj sućuti. To čisto vidio 
i Teoderik, pa se čuvao da ne istakne vjerska pitanja. Gledao, da se 
ni u čemu o katolike ne bi zadio, premda on i njegov narod osta- 
jahu odani Arijevoj jeresi. Bila to, gotovo od dva vijeka, vjera otaca, 
a uz bogoslužje na narodnom jeziku. Prijao Gotima arianizam, pro- 
stome razumu lako shvatljiv bez Božje Trojice, onako. s naukom, da 
je Sin stvoren, i ako stvor najuzvisitiji. Ugagjao i kraljevima, čije 
puko ratilo bješe crkva narodna s episkopima, po gospodarevoj volji 
izabranima i servilnima. Arijeva vjera, omiljela već s majčinim mlije- 
kom Germanima i vladaocćima njihovim, znala počesto i da drma 
oštrom dušom varvari, izazivajući progonstva protiv potčinjenih ka- 
tolika. Tim više odskače razborita umjerenost kralja Teoderika. Vec 
pri osvajanju Italije slušao molbe Epifanija, pavijskog episkopa na 
glasu sa katoličke svetosti, a posrednika i pod Odovakrom za pomi- 

1 Taki je Ciprijan, ,comes sacrarum“, ili financijski ministar. U oso- 


bitu hvalu mu se bilježi, što poznaje tri jezika (Var. V, 40), to jest 
latinski, grčki i gotski. 

Priča se, da neki katolik, njegov časnik, poarijani se, misleći, e će 
kralju ugoditi. Kralj ga otjera od sebe, s riječju: ,Kako će ovaj čo- 
vjek biti meni vjeran, kad nije svome Bogu?“ Po svoj prilici ra- 
zumio, da taj vrlikapa zasebnog boljeg uvjerenja nema, i tek hoće, 
da se dodvori. 

Kakovih deset godina iza preminuća 'Teoderikova otići ce posla- 
nici kralja Vitiga k Belizaru u Rim za mir, te će moći da mu ovako 
govore: ,Za bogosluženje i za vjeru sve Rimljanima održasmo tako 
brižno, da do današnjega dana od Italiota niko religiju ne promijeni 
preko volje i od sile, a nikakva kazna ne stiže one Gote, što je 
promijeniše. Svrh toga, crkve Rimljana dobiše od nas previsoke po- 
časti, jer nijednome, koji ikad u koju od njih pribježe, nije ni od 
koga sila učinjena bila“.! Ovim riječima ne prigovori ništa Belizar. 
Ta hvala, neosporna, najčistije nam bilježi pravac vladavine 'Teode- 
rika i njegovih nasljednika, koji su se dičili time, što u pogledu 
inovjernih i inorodnih Itala idu sustopice za slavnim kraljem. Za 
cijelo je Teoderik velik German. Usred varvarskoga loma i dima, 
na samome pragu srednjega vijeka, preuze, trista godina prije Karla 
Velikoga, izmiru Germanstva i Latinstva, na podlozi najširoj. Kanio 
već onda pretopiti u novu jednu cjelinu dva svijeta, germanski i rimski. 
Ovaj potonji bješe tada manje razrušen. Kamo sreće za čovječanstvo 
europsko, da se rad ne uništi Teoderiku! Dalekovidan i mudar, kao 
niko od Germana, bio bi i uspio, kad li eto ispriječi mu se rogjena 
vjera Arijeva. Zbog ove gradio na pržini; istraja oštra podvojenost 
izmegju arijanskih Gota i katoličkih Latina. U svojoj pronicavosti 
on zamijeti, da mu vjera ruši djelo, te je majstorskom rukom gladio 
katolike. Sve utaman u ono silovito doba, gdje hristjanska ljubav 
pravog ploda nije imala, dok vjerski plamenovi buktjeli svuda. Ele 
bi jalov sav trud ostrogotskog vladaoca, pa će i sam, pod kraj života, 
doživjeti razočaranje; ali ostaje njemu opet slava zamisli i nakane 
visoke. Premda on najposlije udari i sam u progonstvo ponekih i 
Latina i katolika najvigjenijih, Prokopije će, i pored toga, zasvje- 
dočiti, da, poživjevši u vlasti trijest i sedam godina, umrije Teoderik 
uz pusto žalovanje svih podanika.* Piše doslovce: ,Za čudo, ljubav 
k njemu bijaše velika i u Gotima i u Italiotima“. 

Izobražava Germane, on prvak megju vladarima njihovim. 
Teoderik je rimskom civilizacijom izobražavao i uljugjivao svoje Gote, 


1 Procopii De Bello Goth. 1. II, e. 6. 
šL. Le. 1. 

pa je njih iznesio drugim varvarima na ugled. Šaljući, izmegju go- 
dine B07—11, komita Koloseja na upravu srijemske Panonije, stavlja 
mu na srce, neka tamo, u skorašnjoj postojbini Gota, ukloni, pri 
sporovima ličnim, svako grubo nasilje i nek ukorenjene zle navade 
istrijebi, kako bi time on ,pokazao, pokraj varvarskih opakih običaja, 
pravdu Gota, koji su pohvalno vazda bili na srednjem putu tako, 
da pamet Rimljana usvojiše, dok sebi dohraniše hrabrost narodi“.! 
Ovom istom prigodom kralj, nalažući varvarinma i Rimljanima, u 
Panoniji, nek se, pošto imaju neumitne sudije, progju dvoboja, piše 
im: ,Eto slijedite naše Gote, što vanka znaju boj biti, a doma drže 
se pravde“.? Ako je Teoderik prianjao ovako uz svjetsku ondašnju 
kulturu i njoj pritezao svoje (iote, pa u Gote, donekud prosvijetljene 
i pitome, upirao prstom, kako bi se njihovim primjerom i drugi 
Germani izobrazili, opet on jasno vidio traljavost i opasnost polu- 
tanskog položaja svoga naroda. Pred očima Rimljana i Bizantije Goti 
ostajahu varvari, a on varvarski kralj. Uz poduzetna, hrabra caru 
mogla je s istoka nenadnja da stigne; tuskoro srušeno zapadno car- 
stvo moglo da oživi, ua štetu Gota i svih Germana. A osjećao se 
Germanom Amal Teoderik, uprkos kulturnom svom nagonu. S toga 
tražio, a u nekoliko i našao, zapleća germanskog. Kao god što je 
(fote i Rimljane zbližavao, on preuzeo i drugi zadatak, da izmegju 
sebe miri Germane. Ilitropametan nad sve varvare, visokim rodom 
Amal, jedini vladar u svom narodu, dočim se u mnogih Germana 
razdjeljivaše kraljestvo kano privatna baština, proslavljen junaštvom 
i svijetlim pobjedama, gospodar podesno sregjene i tad najjače ger- 
manske vojene snage, odskoči Teoderik u širokom svijetu varvara. 
(zotovo sve njihove vladare stao sprijateljivati k sebi rodhinskim ve- 
zama i poslanstvima. li neki mah činilo se, da Germani već nase- 
ljeni na rimskoj zemlji, a i izvan nje poneka plemena, počivaju pod 
prostranim dosjenom velikoga Aimala, mironosnoga Ostrogota. 

Vizigoti. Svraćamo pogled na drugu veliku granu (iota, koja se 
u Zapadu naseli, dok ruši carstvo. 

Glavni rušioci Romanije jesu Vizigoti, Ostrogotima braća, po čistoj 
krvi, jeziku, vjeri i nikad nepomućenoj megjusobnoj ljubavi. Najprvi 
od Germana zavrgli osudno krvavo kolo protiv rimske carevine; prvi 
ušli u nju i više ne izišli. Bahnuše oni na Dunavo, početkom zadnje 
četvrti IV vijeka, doduše kao jadoviti bjegunci ispred Huna, kao 

i Var. III, 23. 

ž Var. III, 24. Osugjuje sudski dvoboj i ordalije. 








218 Germanstvo u razvaljenoj carevini zapadnoj. 





Toloze izniješe pobjedu nad Titorijem, podzapovjednikom Aecijevim 
(4839). Vizigotsko savezništvo sa carstvom bi onda obnovljeno, pa 
vremešni 'Veoderik ovjenča se slavom neumrlom u sudbonosni dan 
na Katalaunskoj ravni. U svjetskoj toj bici, jureći sa svojima na 
Ostrogote i (tepide, namještene na lijevom krilu Atiline vojske, pro- 
bode ga ostrogotsko koplje i pregazi ga, svaljena s konja na zemlju, 
vlastito konjištvo. Nakon plača i pjesme, Vizigoti uzdigoše na štit, 
na krvavome razbojištu, sina mu prvenca Torismunda (401—3), koji 
s Aecijem u tom danu slomi Hune. U krvi kralja Torismunda, brata 
svog, do malo umrlja ruke Teoderik II (4538—66). U opće, Hristova 
religija ljubavi tek obliznu ove (zermane; kultura onog doba jedva 
im prekri osinjak duše, ćud nemilu. Ni iskrenosti, ni plemenštine; 
nova je vjera okorjelom varvaru lagana preoblaka. Kao i Ataulf, 
sjajem rimskim Teoderik obasuo dvore svoje, i prijateljevao s carem 
Avitom. Ipak uze Rimljanima u Galiji znameniti grad Narbonu 462 g., 
koji već Ataulf bješe oteo, pa izgubio. No i pored toga pjesnik Si- 
donije kralja, sklona rimštini, prozvaće ,stupom i spasom rimskog 
roda“.! U samoj stvari Teoderik unapredi osobito sreću svog naroda. 
Bijaše, vršeći nalog cara Avita, god. 456 s velikom silom, zajedno 
s Burgundima, provalio u Hispaniju, toliko puta već narošenu obi- 
latom krvlju vizigotskom. Tuda banili se iz nova Suebi, jedini var- 
vari preostali. On ih smlati, u carsko ime. Ali vizigotska vlast stala 
skorim na poluostrvu potiskivali rimsku, čineći se posve nezavisnom, 
onda u suton carstva zapadnog. 

Kralj Eurik, osvajač. Baštinikom najžurnijim puste carevine 
rimske javi se Eurik. I on bratoubistvom učini se kraljem, smak- 
nuvši Teoderika 466 god. I ovdje i drugdje, u kraljevskim german- 
skim kućama, ponajčešće braća su takva, kao da i nisu majčino 
mlijeko iz jednih prsiju dojili. Porodica, koja se onako ljuto u svojem 
krilu krvarila, bijaše od glasovitih smionih Balta: osvojitelj Rima, Balta 
Alarik, jest djed Euriku.ž U bojnoj slavi ovaj bratoubiea ne odvrže 


1 Carm. XXIII. 

ž> U Sidonija Apolinara (Carm. VII) Teoderik Il, brat Eurikov, kaže 
Alarika djedom svojim. Govori Teoderik i obećava, da će zbrisati, ,,quae 
noster peccavit avus, quem fuscat id unum, — quod te, Roma, capit“. 
J. Asehbach: Geschichte der. Westgothen, Frankfurt a. M. 182%, s. 118, 
ne prima ono svjedočanstvo Sidonijevo za to, što je on pjesnik, a drugdje 
potvrde mu nema. Nego Sidonije lično poznaje 'Teoderika, u čijem se 
dvoru i zadržao, te nije čisto dokučiti, za što bi kralju pridio kriva 
djeda. Je li Alarik Euriku djed bio po debeloj ili tankoj krvi, doduše 
se ne kaže. 

se od svoga hreka; naprotiv, kao što pod njim, Vizigoti nikad se 
ne dovinuše do take prevage i nikad prije ne imadoše prostranijega 
posjeda. Niko, kao Eurik, ne okoristi se nemoću carstva, kad u Rimu 
Sueb Ricimer razbaca tamo ano imperatorsku purpuru i Rug Odo- 
vakar na posljetku je položi u kut. Usred jada carevine hitri kralj 
Vizigota ugje u pregovore s prefektom Galije, Arvandom, očajnikom 
i izdajnikom Rima. Taj najviši činovnik carski pisa kralju, neka 
cijelu Galiju izmegju Vizigota i Burgunda podijeli. Nevjernoga pre- 
fekta stiže kazna smrti, prometnuta u zatočenje; no je ipak takim 
rovarenjem oslabljena snaga rimska niz Galiju, te Eurik na Loiri, 
god. 470, potuče Bretone, voljne da Latinima pomažu, premda raz- 
lučene od ovih još sačuvanim keltskim jezikom. Izim teško pristupne 
Bretanije su bara joj i grmika, tvrdo uporište Rimljanima u Galiji 
bijaše i gorovita Arvernija sa zelenim svojim prodolima, uz obilje 
živih voda i sa bujnim visokim pasištima. Upro Eurik, da slikovitu 
ovu visoravan, ovu prirodnu tvrgjavu, metne pod vlast vizigotsku. I 
Arverniju izdavao razvraćeni carski činovnik Seronat, koji to plati 
glavom. Uprkos popuštanju obručenog činovništva i krajnjoj bijedi 
imperije na umoru, senatorska gospoda s junačkim svojim vogjom 
Ekdicijem, sinom pokojnog cara Avita, stala braniti svoje domove. 
Tvrdi grad Clermont češće suzbijao napadaje Vizigota, dok ovi na- 
pokon 474 god. prodriješe u Arverniju, i 415 od ljute nevolje car 
Nepot je ustupi kralju Euriku. Ovaj do skora postaje kralj o sebi, nezavisan 
od kakvagod cara. Na usta Arvernjanina Sidonija glasi se posljednji 
rimski bolni vapaj, što Eurik tamani ostatke carevine po Galiji, i 
što su vizigotske zastave vec zasagjene pored burgundskih i fra- 
načkih; što taj varvar, od Oceana do Rodana, proždire zemlju la- 
tinsku. Sidoniju je Eurik, ,kralj Got&, radi snage strahovit“.! Ai 
preko Rodana stupio Eurik, graheći zgodu pri samrtnoj bljedoći tijela 
rimskog. Kad pada carstvo, ote, u galskom primorju, prevažne na- 
pučene gradove Arelate (Arles) i Masiliju. Razmakli takogje svoje 
megje i Burgundi i Franci. Na dinasta Siagrija, sina namjesniku 
Egidiju, samca na sjeveru od Loire, vreba već udes sa dvosječnom 
sjekirom Hlodovegovom. 

Odasvud sebi ovako zaokružiti vizigotsku državu u Galiji ne bi 
dosta Euriku. Gotskoj svojoj čeljadi steče on i drugu postojbinu, 
prostraniju i čvršću, pri onoj konačnoj pogibiji carstva. U Hispaniju 
se uvališe razni varvari početkom tog vijeka V, ali ih tukoše, rekosmo, 


1 L. VII, ep. 6. 

taman Vizigoti, kao saveznici Rima. Učini se pirenejsko poluostrvo 
njima krvava košulja, usljed njihovih učestanih vojna, što su trijebile 
tamošnje druge varvare i vraćale carevini, kad veći, kad manji dio 
poluostrva. Iz svoje 'Akvitanije obično provaljivali kroz zapadne pire- 
nejske klance, pa se najposlije dostaše, kao vlastitog dobitka, ponekih 
kotara baš u zapadnoj i južnoj Hispaniji. Malo ne čitava polovica 
nje, to tako zvane oblasti tarakonska (Tarraconensis) i kartaška (Car- 
thaginiensis), ostajale ipak, vizigotskom pomoćju, u ruci carskoj. Još pri 
početku svoje vladavine Eurik, s pristankom istočnog cara l;eona, 
posla vojsku, da ratuje u Luzitaniji protiv Sueba. Nego, kad se ono 
otvori, skinućem Romula Augustula, germanska jagma na sve donle 
slobodne rimske zemlje, kralj s velikom silom ode glavom na osvoj 
cijele Hispanije. Provalivši klance zapadne, ote Pompelunu i Oaesar- 
augustu (Saragosu). Hispanski Rimljani, bez oslona državne carske 
vlasti, u jadu visili na tankoj grani; ali opet se ne dadoše bez ot- 
pora. U 'Tarakonskoj, gospoda senatorskih kuća naoružala, kako mogla, 
svoje kmetove, i skupa stadoše na biljegu, na bojno polje protiv 
< brojnijih i spremnijih Gota. Razbijeni su, god. 477. Pritisnu Eurik 
i pod svoje uze Hispaniju poprijeko, podvrgavši svome vrhovnom go- 
spostvu i Remismunda, kralja Suebi u zabitnoj Galeciji. U golu kršu, 
u klancima, Suebi se odbraniše od punog poloma. Na veseli boj, 
s razdiobom baština, dogje saplemenim Vizigotima u pomoć i jedna 
vojska Ostrogota, vogjena od Videmira. mlagjeg brata Teodemiru, 
ocu Teoderikovu, kako već pripomenusmo. U Hispaniji Goti se od- 
sele nagjoše na svome rogjenom domu, u lijepoj drugoj postojbini. 
Eurik, polomitelj Bretonaca na Loiri i nad Rimljanima osvajač 
tvrdog predjela arvernijskog, pa prostorne Hispanije, pa župne i tr- 
govinom bogate Provincije (Provence), uspe se visoko megju (1er- 
manima. On, uz savremenog Odovakra, legao na prsa Romaniji. 
Gotsku svoju tekovinu, što se prostirala od Oceana do Alpa i od 
Loire dolje do Gibraltarskog tijesna, čuvao prečvrsto od požude 
drugih naletnika germanskih. Ode na sjever potražiti Franke ća 
do Rajne i Waala, a na istok Burgunde preko Rodana i Druen- 
cije (Durance), te potuče ih, i ako ih ne slomi. Odbi takogjer, sa 
akvitanske obale, gusare Sakse, morske olujne tice, što oblijetahu 
nad rimskim plijenom. Ovako silni kralj Vizigota zadavao straha 
svima okolnim narodima. Za njega živa jek je vizigotske moći. A 
kada će do malo, u doba Eurikova sina, i Ostrogoti sa još vecim 
kraljem Teoderikom s istoka bahnuti u Italiju, onda kao da hoće 
čitava zapadna Romanija biti pusta Gotija. 


II. Gotske države. 991 


Dvori njegovi. Stolovao je Eurik u Arelatu, ili u Burdigali (Bor- 
deaux), ili u Tolozi, ovdje ponajviše. Mi imademo vidoka Sidonija 
Apolinara, što nama u svojim listovima i stihovima izvagja sliku 
vizigotskih dvora. Po mašti uobrazilji gotskih, a i rimskih dvorana, 
glavni grad Toloza, ukrašen i na lijepom položaju, to na gornjoj 
Garoni, ispred zadnjih obronaka pirenejske visoke kose, bijaše neka 
»Roma Garumnae“. li; tom gradu, i u onim drugima, Eurik svoje 
slave slavio. Vidje Sidonije u Burdigali, i u pjesmi kazuje prijatelju 
Lampridiju,! kako od moćnog kralja ,čeka zapovijedi pokoreni bijeli 
svijet“; vidje, kako se tu njemu klanja Saks, Sikambar, Herul, pa 
i »Burgund, sedam stopa visok, prignutim koljenom moli mir“. Po 
pjesniku, kralj čak zaštićuje Rim od skitskih čopora. Eno Ostrogoti, 
dočim suzbijaju Hune, ponose se pokroviteljstvom Eurikovim. Zanj 
znaju, tvrdi pjesnik, i sami Perzijanci. Boje ga se prekomorski Van- 
dali.2 Srećna li varvarskog onog kneza, koji bi se dostao milosti, 
da stupi u tazbinu s takovim vladaocem! Regbi, da na Eurikov dvor 
spada ono, što Sidonije priča, kako s kitom svatova dolazi knežević 
Sigismer, valjda Franak, da kraljevu ćer zaprosi." Mladog uprosnika 
pokrio crven plašt svileni, zlatom izvezen, a nad plaštem prosuli se 
pramenovi žute ujegove kose. Hodio pješke, sav u sjaju zlata i svi- 
lene bijele odjeće. Pratilo ga, s desna i lijeva, mnoštvo svatova na 
konju, njegove svojte i drugari, u vidu strašno mrki s nagim kolje- 
nima, uz sabrano odijelo; drago kamenje blistalo i na svatovima i 
na svatovskim konjma. Sjajne dvore kralja tasta Sidonije naziva po 
rimsku ,praetorium soceri“, a vizigotski pobjedni narod ,populus 
vietor“.t 

Vizigotima je ugagjala rimska umjetnost i rimski zanat, što bi 
služio na lagodnost života. Kralj Eurik udario na sebe i oko sebe 
gizdu onog vremena. Gospodaru uglagjenu, što nije davao, da se 
od varvarske obijesti ruši bez svrhe: Gotu, pobjedama uzvišenu iznad 
ostalih Germana, senatorska gospoda po Galiji, obezbijegjena i blago- 
darna, umjetničkim poklonima iskazivala poštu. Rimljanin Evodije po- 
kloni kraljici Ragnahildi, ženi Eurikovoj, veliku srebrnu umivaonicu, 
a Rimljanin Sidonije sastavi latinske stihove, na toj umotvorini ure- 
zane: pjesniku bjeloća germanske puti kraljičine sjajnija je od vode, 
proniknute odsjevom bijeloga srebra. Slušao kralj rado spjeve Sido- 


! L. VIII, ep. 9. 
ž L. VIII, ep. 3. 
3 L. IV. ep. 20. 
4 L. VIII, ep. 6. 

nija, pa i Lampridija, na glasu retora i pjesnika onog doba, u Galiji. 
Ako kraljevi vizigotski u mnogočemu urediše svoje dvore po pri- 
mamljivom izgledu carskih dvora, opet ne dospješe do bizantskog 
obrednika Dioklecijanova i Konstantinova. Sjaj i gizda prekomjerna 
ostavljeni su carevima, gospodarima vrhovnim i uglednijim, pa ne bi 
ni ondašnji priprosti Germani veliki jordam podnosili. Sidonije pred. 
oči nam iznosi dvorsko življenje i poslovanje kralja 'Teoderika,! brata 
Eurikova, pa po prilici možemo uzeti, da je isto onako poslovao i 
Eurik. O svemu, što se Teoderika tiče, Sidonije obavješćuje radoznala 
prijatelja Agrikolu. Kralj je ovećeg stasa, jakih pleća, čvrstih mišica 
i ruka. Noga mu malena, trbuh sabran, a prsa izbočena. Iznad čela 
uvija se obilna kosa i, dok se talasa, pokriva uši, po narodnom obi- 
čaju. Nos je ponešto orlovski, a pravilan, uz guste obrve i tanke 
usne na licu s mliječnom kožom, što se katkad i rumeni osjeća- 
njem. Ovi opis nam pruža prikazu, tip osrednji pristaloga sjevernoga 
Gota. Kralj ustaje u zoru, te ide na molitvu s pratnjom svojih sve- 
štenika. U jutru, odmah zatim, bavi se državnom upravom. Dok 
to radi, stoji do njegova prestola komit štitonoša; tjelesna straža 
Gota, sa kožnom odjećom, bdije tu za zastorima; nju ogragjuje re- 
šetka prema polju. Kad je sve opremljeno, gospodar hoće ili da pre- 
gleda svoje dragocjeno blago, ili da vidi konje. Volja ga koji put, 
da pogje u lov, a lovinu strijelja lukom, što mu nosi službenik. 
Nakon lova objed. Sto, i postelje oko stola, zastire, sad purpura, 
sad tanki lau, byssus, uz srebreno posugje, čisto i lagano. Kao što 
drugdje biva, nije tu vidjeti, e bi se sto pod nezgrapnom težinom 
srebra ugnuo. Niti prijaju jestiva, što su skupa, ili sa veličine za- 
čudna, ama zgotovljena umjetno. U jedno je tu grčka elegancija, 
galsko obilje i brzina italska. Jede se i pije trjezmeno; govori se 
malo, ili ozbiljno. lza jela bi kralj malo pospao, kad ne bi igrao 
na kocke, pa se u igri razgaljivao, pomećući zbilju lica i druge po- 
tičući na slobodu, na šalu. U nesvečane dane objed sličio objedu 
jednog privatnika. Oko tri sata popodne, opet žurba posala; prilaze 
parci i sugjenje traje do pred kraljevu večeru. Pri večeri ni lirara, 
ni svirača, ni muzičkog majstora, pa niti timpanistice, ili pjevačice 
kakve; rijetko pripuštali se šaljivi mimi. Veseli se kralj, veli Sido- 
nije, tek strunama onim, što, dočim blaže sluh, hrabre i dušu; a 
možda je u ovoj izreci razumjeti gotsku narodnu pjesmu. Kad s večere 
ustane, dvorska straža noćna zasješće do svih ulaza u kraljev dom. 


iL I, ep. 2. 

Vizigoti i Romani. S ovakim kraljevima nije bilo baš preteško 
podvlaštenim Latinima. Istina, pred očima ovih sijevalo vazda oštrice 
osvajačkog mača; no Vizigoti, kroz čitav niz godina proboravivši na 
zemlji pitomoj i u krugu rimske civilizacije, sve većma otvarali 
svoj duh prosvjetnome utjecaju, 1 pokazivali, da znadu, više od 
drugih varvara, cijeniti blagodati društvenoga poretka. Rimljanin Si- 
donije rado ističe školu rimsku, u koju kralj Teoderik I dade svoju 
djecu, potonje kraljeve 'Forismunda, Teoderika II i Eurika, pa mla- 
gjemu tome 'Teoderiku, čijom pomoću 456 god. zacari se Avit, u 
usta meće ove riječi, novome caru upravljene: ,Meni preko tehe 
odavna se svigja Romulovo pravo, a i otac moj (Teoderik 1), dok 
sam bio malen, zapovjedi, neka se ja učim tvome jeziku, kako bi mi 
drevna knjiga Maronova nagovornom pjesmom umekšala skitske obi- 
čaje“.! I pod samim grabiocem Furikom sačuvano je u ideji ono 
»Romulovo pravo“, carstva rimskoga historijsko pravo, što se u spi- 
sima ljudi književnih jednako proteže, i bez prisutnog eara, sve do 
obnovljene zapadne imperije po Karlu Velikome. Ali je to šturi pojam 
bez jezgre, po Latine golo ime bez moci. Svladanim Latinima ipak 
je bolje, u privatnome pravu, pod Gotima, nego li pod drugim var- 
varima, izuzmemo li same malo znamenite Burgunde. Njima pušteni 
dio baština zakon zaštićuje od svačjeg nasilja, ništa manje od ha- 
ština vizigotskih. Rimski je vlasnik zemlje smatran sudionik gotskome, 
pa mu se zemlja naziva sors, kao da je i ona ižrijebana sa gotskom.? 
Rimljani su i glede lične slobode jednakopravni s Gotima, te su na 
isto pravno ime podanici vizigotskoga kralja. Prije Eurika Vizigoti 
nemahu pisanog zakona, držeći se, onako naprosto, upamćenog adeta 
otaca. Pravne im običaje kralj sastavi u zakonik, ali Rimljanima ne 
taknu u zakone njihove. Kako kazasmo naviše, Ostrogot Teoderik, 
gotovo savremenik Vizigotu Euriku, pogje još i dalje, podvrgavši 
cigloime rimskom zakonu i Gote i Rimljane. Da izjednači i zbratimi 
dva naroda, ne bijaše težnja Eurikova. Valjda ni sani Vizigoti, oholi 
spletenim vijencem tolikih pobjeda nad rimskini svijetom, u onu 
tješnju zajednicu ne bijahu voljni stupiti. Nego opet u vizigotskim 
zakonima ne nahodimo, kao drugdje, različitom uejenom izraženu 
društvenu različitost osvajača 1 osvojenika. U njima nema krvnine: 
nije tu karna stepenica za počinjene zločine, drugojačija prema oso- 


1 Carm. VII: ,... mihi Romula dudum — per te jura placent. . .“ 
2 Inače je riječ sors za posjed stara rimska. Postoji i prije ovakovih 
dioba, koje nisu, obično, ni poduzimane žrijebom. 

bama; vizigotski napredni narod ostavio to u šumama germanskim. 
Rimljanin, i ne gubeći svoj rimski značaj, može da se proturi u 
prve redove, da najvišim častima u državi pristupi. Bio prvi savjetnik 
Euriku, nešto poput kvestora, Leon iz Narbone, poštena duša, a na 
velikom glasu govorništva i pjesništva, kao što i poznavanja prava. , 
Riječ tog svog ministra, Latinina i katolika, Eurik uvažavao malo 
ne u svemu, barem po tvrdnji Leonova prijatelja Sidonija.! Pomože 
kralju pri sregjenju vizigotskog zakonika. Ustaće dugotrajni ministar 
njemu i njegovu nasljedniku, kako ostade Kasiodor Teoderikovim na- 
sljednicima u državi Ostrogota. Naravski, pravnik Leon zagrijavao 
se za rimsko pravo i starao se za sanarodnike svoje. Narlastito sta- 
rinska municipalna uprava sačuvana je Rimljanima. Ovima ključa 
život radenički i trgovački u gradovima, gdje upravlja i sudi obično 
po jedan ,defensor“. Nije ni to zaboraviti, da su sada lakši porezi. 
Bez sumnje plaćali i odsele Latini po poreznom sustavu carstva, ali 
su tereti smanjeni, jer više ne treba grdnog novca za vojsku, za lar- 
gicije, za carski dvor i za razgranatu birokraciju. Globadžijska vla- 
davina nižeg carstva ne sisa posjednicima zemlje i gragjanima krv 
na pamuk. 

Uza sve popuštanje i dozvolu, da se Rimljani služe svojim zako- 
nom, politički pravi narod sastavljahu germanski došljaci, Vizigoti. 
Posvojiše oni do dvije trećine rimskih baština. Ovako bi ugovoreno 
već pod carem Honorijem, kad im je dodijeljena Akvitanija. S jedne 
strane bijaše to osvajački običaj germanski, a donekud još drevniji 
arijski, pa onda i tjesnoća Akvitanije za čeljad mnogobrojnu kao da 
je taku izdašnu mjeru prisvajanja nalagala. Brojilo se Vizigota, dok 
pod Fritigernom i Alavivom prelažahu Dunav, svega njih do 200,000 
ljudi odraslih i sposobnih oružju,? što po prilici daje nam narod od 
blizu tri četvrti miliona duša.* Vizigoti su se plodili, ali se kroz 
cio jedan vijek, od onog prelaska njihova u Meziju do Eurika, go- 
tovo neprestano 1 bili, te trošili se. S toga se u njih svaki prirast 
pučanstva brzo utirao; dapače, vizigotsko pučanstvo umanjivalo se, 


1 L. IV, ep. 22. 

2 Neki sad drže, da to ne bijaše broj ljudi sposobnih oružju, već 
broj duša, Oružane Vizigote računaju na nekih 70,000. 

3 U Transvaslu i u Oranju svi muški, izmegju godina 16—60, nose 
oružje. U viteškoj nevolji, u ratu protiv Engleza, zaseglo se i preko 
onih godina, pa burski general Joubert, na 170,000 duša, brojio ka- 
kvih 50,000 oružanika. Možemo uzeti, da se slično razmjerje pokazivalo 
u varvara pri seobi, gdje bi nosio oružje, ko je iole mogao. 

vojska u istome sklopu. kano onda, kad su tamo amo vrljali.. Propade 
nam Eurikov zakonik, no je oni ustroj poznat po zakonima potonjim. 
Razregjeni su gardinzi, sa svojim porodicama, u tisuće, stotine i 
desetine, koja se razdioba nalazi i u drugih (zermana, osohito u 
Anglo-Saksa, te je za cijelo ne samo germanska, već i općenita 
arijska, jer je uredba ovaka i u prvašnjih Slavena, a ima joj traga u 
Rimljana (meles — tisućni vojnik, centuriv, decurio) i u Helena. Bez 
sumnje su se gotski vojnici, u koliko moguće, vrstali po rodovima, 
brastvima i plemenima. Gotsku tisuću vodio fiufath (po prilici skra- 
ćeno od thusundifath, tisuće vogj, lat. mallenartus), stotinu huwla- 
fath (centenariug, villicus;, desetinu tahunfath (decanus). Ima još 
i vogj od petsto, quingentenarius, kome se ne zna gotski naziv. 
Sve ove svoje nastojnike birahu sebi, po krvi, po ugledu, po ju- 
naštvu, sami vizigotski vojnici. Tisućniku pripadala važna zadaća 
držati u redu i vojničkoj opremi vlastitu tisuću, pa odgovarao, bar 
po docnijemu zakonu, znatnom svotom od 20 zlatnih solida, da niko 
zdrav iz njegove tisuće ne ostane kući, ili se kući vrati od vojske. 
Globi potpadali i petstotinici i stotinici, kad bi ono isto propustili. 
Izgubio bi i glavu stotinik, koji bi pred neprijateljem odustavio svoju 
stotinu. Kako bi pak vojska, a i čitav vizigotski oružju sposoban 
narod brzo došao na ročište, bijahu na to odregjeni sazivači, com- 
pulsores, što ih kralj u kotare svukud šiljao, koja služba izlazi i u 
Franaka na vidjelo. Od Rimljana, valjda, naučiše Vizigoti na vrijeme 
spremiti i živež za vojsku. Na tu granu intendencije pazili su u po- 
jedinim kotarima grofovi, pa se, pod njihovim nadzorom, za to bri- 
gali posebni činovnici (annonarii). Ako su gardinzi udobno živjeli 
na prostranim imanjima, stajali su opet ovako gotovi na biljezi protiv 
domaćeg i vanjskog neprijatelja. U vojenom ovom ustrojstvu nije, 
dašto, bilo mjesta Latinima. 

Začetak silovnog im plemstva. U krugu posjednika: gardingi 
već raste, i s vremenom će se sve više i više razmetati, Još oholitija 
aristokracija. Prelijepu baštinu, opsežni gards, ima svaka porodici. 
Bješe ovo, općenitom riječju germanskom, njen allodium (all - od = 
vlastito dobro), od prilike jednako, a stečeno donekle osvajačkim ma- 
čem i gdjegod srećom ižrijebano. 'To su naviše pomenute Gothicae 
sortes. Nego, približna jednakost imovine morala se doskora pre- 
krenuti. Slijedila promjena, što iz općenitih prirodnih, što iz slučajnih 
uzroka.. I ako je u početku svakome Gotu domaćinu dopala po jedna 
slična baština, remetilo se zatim surazmjerje, po različitoj upravi i 
različitom podmlatku u pojedinim rodovima. Nekima imetak se drobio, 

se od sugjenja, jer je podjela vlasti tek naše novovjeko načelo. A 
ne odvaja se niti od vodstva u ratu, kako to biva kod namjesnika 
rimskih pod nižim carstvom. Komit svoje kotarane sprema za boj 
i u boj ih vodi. Tri funkcije, upravna, sudbena i vojena, sklopljene 
su u jedno. Vojeno ustrojstvo, šta više, pruža podlogu i sudstvu i 
cijeloj upravi. Suci su poznati nam tisućnici, stotinici i desetnici ; 
sudački je raspored udešen prema vojničkome. Kotar se rastavlja u 
srezove, pa tisučnik u svom srezu vodi redarstvo i sudi. 'Visucnici 
su nazvani vicarit comitis, i jedan od njih po cijelom kotaru zami- 
jenio bi odsutnog komita. Valjda i tisucnici upravitelji imaju svoje 
naravne zamjenike u vogjima od petsto. Manji je sudac stotinik, ili 
villicus; još manji desetnik, koji nadzire deset gotskih kuća. Ova je 
desetina najniža upravna jedinica, najsitnija općina u Vizigoti, poput 
friborga u Anglo-Saksa. Voljom desetnika, a i stotinika, rješavaju se 
kojekakve sitnice, dok tisućnik bavi se o prekršajima. Zločinci se 
privode na sud pred komita, koji sudi uz pomoć dobrih ljudi, bone 
homines, što je porota; nju nalazimo. kod svih Germana, pa i kod 
Arijaca, u prvom stepenu njihova razvića. U ostalom, nešto slično 
postojaše i pri tadašnjoj rimskoj sudbenosti. Ne bijaše li krivični 
slučaj zakonom predvigjen, stvar imala se iznijeti pred samog kralja, 
koji bi stvorio presudu. Barem tako odregjuje doeniji potpuni za- 
konik vizigotski. Komit ima uza se oružanih ljudi, kako bi se vršila 
osuda i red držao u kotaru. Kad to ustreba, kralj šalje i jednog 
svog miritelja, latinski pacis assertor, koji će punomoćno raditi, 
temelju povjerene mu vlasti. 

Sve ovo upravno uregjenje bješe namijenjeno ponajprvo koristi i 
debelom probitku Germani. Uprava tetoši Gote. Grofori obzirali su 
se na čeljad svoju, kojoj oni sudili po gotskom zakonu, pismeno sa- 
stavljenu od Eurika. Po tome zakonu rješavali i rasprave, zametnute 
megju jednim Gotom i jednim Latininom, pa je rimsko pravo valjalo u ko- 
liko ga nije stezao običaj gotski. Rimljanina Seronata, koji je u vrijeme 
cara Antemija Rim izdavao, šurujući s Vizigotima, razgnjevljeni Sidonije 
zove ,Katilinom svog vijeka, jer gazi Teodozijeve zakone, dok iznosi Teo- 
derikove“ (gotske).! Daklem, kud pokroče Vizigoti osvajajući, njihov 
zakon: biva preči od rimskoga. U parnicama izmegju Latina puštali 
gotski .sudnici svu brigu rimskoj oblasti. Grofove nije mnogo glava 
boljela glede Rimljana, nego za rimske daće, zbog kojih ima teškog 
posla: mnunicipalno vijeće, kurija, sa defenzorom na čelu. Municipija 

Vizigoti, sad u punoj sreći, možda milion njih, žilavi, daroviti, pri- 
stupni kulturi, mogli, usred četiri pet li miliona mudre Latinije, da 
dadu kvas tijestu novog naroda. Izmegju Germana Vizigoti su naj- 
prikladniji bili, da se brzo sljube s Latinima, pošto najduže oni 
u carevini boravili. Ali ispriječi im se vjera, kao i u Ostrogota. 
Latinina katolika, a naosob sveštenika, ništa nije vrijegjalo, koliko 
pogled na vizigotsko inovjerno bogoštovlje; koliko riječ, da je ,Sin 
podregjen Ocu, a Duh Sveti podregjen i Ueu i Sinu“.! U arijan- 
skim erkvama vršila se liturgija na gotskom jeziku. Zbog vjere jaz 
zijav megju Vizigotima i Latinima tako, da je zakon vizigotski za- 
branjivao i zamjenitu ženidbu. Eurik ozloglasi se i sun svojom ne- 
snošljivošću, on prvi, što znamo, od vladalaca vizigotskih na Zapadu. 
Teoderika u Italiji zaokupiće briga za državnu nepristranost u pogled 
vjere; sve inače kod Eurika, barem po kazivanju 'Sidonija i Trskoga 
Gregorija, vremenom malo odaljena. Saletješe ga, možda, i njegovi sve- 
štenici, s kojima je,:po običaju, svaki dan išao u zoru na molitvu. 
Mislio zar i to, da će gonjenjem drugih vjernika, formalnom reli- 
gijom, ispaštati grješinu bratoubistva. Svakako, on je arijan zatuean. 
Sidonije čuo pripovijedati, kako samo spominjanje katoličkog imena 
Eurika u živać toliko dira, da je svakome dvoumiti, drži li on vla- 
davinu nad svojim narodom, ili nad svojom: sektom“.? Preminulim 
katoličkim episkopima po Galiji davati nasljednike zabranjivao ; ispred 
vrata katoličkih erkava bacalo se dračje; po crkvenim dvorištima, 
pa i do oltara Božjih, pasla marva. U poljskim parohijama nasta 
samoća; u gradovima otanča bogosluženje. Nagodljivi Leon iz Nar- 
bone ostaje ministar, ali se Sidoniju tuga svija oko srca. Sjeća se, 
da je imao carevu ćer za ženu i da je sada katolički episkop u Ar- 
verniji. Kad njega, pjesnika i knjižnika velikoga glasa, prijatelj Leon 
listom zamoli, neka napiše historiju slavnog gospodara Eurika, otpo- 
ručiće, da niko bolje od Leona ministra ne poznaje sve, što se pre- 
moćnoga kralja tiče. Vjere radi proteče i krv. Sam Sidonije, premda 
u svojdbi s jednim rimskim carem i ugledan sa svetosti episkopske, 
za neko vrijeme dopade tamnice. U zao čas po svoj narod ovako 
Eurik od Vizigota odbijao Latine. «Bješe ovaj kralj Gota moću stra- 
hovit, kako nam reče Sidonije; uo ostavi državu, oprekom katoličan- 
stva i arianizma, u dubini podrivenu, kad ono leže u grob 484 god., 


1 Gregorii Tur. 1. V, c. 44. 
ž L. VII, ep. 6. 
3 Gore, na str. 219. 

što ovi za rana, unatoč Gotima, prigrliše pravovjerje osvojenog pu- 
čanstva, jačeg brojem. Sreća im je opet bila i u zemlji, jer zapo- 
sjedoše krasnu i rodnu Galiju, što je svegjer u Europi na prvom 
mjestu bila svojim obiljem i podesnom klimom. Velikoj središnjoj 
Galiji Jležahu uz to na dohvatu sve zemlje okolne. A treća još veća 
sreća po Franke javlja se u ovome, što oni uvijek u dodiru preko 
Rajne ostadoše s germanskim plemenima, koja ne iseliše u Romaniju. 
Udesom milovani Franci mogoše da neprestano ojačavaju sebe i snagu 
svoju ubojnu. Stablo svoje, što je raslo i raslo, zaljevali oni vodom, 
zahvaćenom iz neiserpnog izvora germanštine. 

Rodu franačkome tražiti je porijeklo u onome dijelu Germana, od 
kojih potekoše današnji Srednji Nijemei, izmegju Donjih i Gornjih. 
Svakako se taj rod posebito ubraja u prave Nijemce, pošto nije skandi- 
navskog postanka. A nije niti suebijskog, već je bliži Donjim Nijem- 
cima, te mu i govor bješe ,nieder-deutseh“. Franke po imenu ne 
poznaju stariji pisci. Ime Franci, Francia, Franciae nationes, stalo 
se kod Rimljana glasiti tek o polovini III vijeka, kadno Germani, 
rimskoj carevini prijeteći napadom, pokušaše, misli se, svoja drobna 
plemena skupljati u poveće narode. Iskrsoše tada, od Emsa do preko 
Labe, savezni Saksi, složeni, valjda, poglavito od pregjašnjih Heruska, 
Angrivara i Hauka; onda, desnom obalom gornje Rajne do pritoka 
joj Labna, Alamani, po imenu ,svakojaki ljudi“, zar s prvim osni- 
vačima saveza Teukterima i Usipijima; pa i Franci, uz desnu obalu 
donje Rajne, ća do sjevernih Friza. Sastadoše se, po prilici, u Franke 
već poznati, no donle pocijepani, Amsivari, Hamavi, Hatuari, Tubanti, 
Brukteri, Sugambri, a š njima i veliko pleme Hata. Niti savez bijaše 
ikako čvrst, niti narod sliven u jedno, ali su se pokrivali s imenom 
Frank, što znači ,slobodan“, ,smion“ (frey, frech), ili ,leventa“, 
,skitač“ (warg, wrang), ili je možda uzeto od narodnog ubojnog 
oružja, sjekire dvoplatne (francisea, franca), kao što se ono pridjede 
i Saksima od ljute im nožine (sahs). Bijahu to ponajviše ulomci u 
borbi s Rimom ili megju sobom potrtih davnih plemena na Rajni, 
položenih većinom naprema rimskoj pokrajini , Germania Inferior“. 
Ta se plemena prikučiše i sprijateljiše. Ali je novi savez Franaka, 


i društveni. Pisac nije bez griješke. Izražava se u već opaloj latinštini, 
a i sam sumnja o pravilnosti svoje gramatike, ali za to u historiji mu 
nema retorskog nakita iz škole. Pripovjedaču mana je veća, što je kivan 
na svakog jeretika, i lako vjeruje u mnogu glasinu, osobito izvan Fra- 
načke. Gregorijeve druge knjige o žićima svetaca i o čudesima ne 
vrijede veje. 


III. Franci prevlagjuju u Galiji. 233 


ako se o savezu smije govoriti, tako labav, da pojedini mu dijelovi 
češće još rade o sebi, pa i pod starim plemenskim imenom. Dvojaki su 
Franci na vidiku. ,Ripuarii“, ovako prozvani po brijegu Rajne, la- 
tinski ,ripa“, sjede k istoku uz glavne im Hate, a gledaju na rimske 
velike gradove, Colonia Agrippina (Kčin) i Moguntiacum (Mainz). 
Drugi, ,Salii“, naseljeni su više k sjeveru i zapadu, i imenuju se 
po rijeci Isali (Issel), gore od Rajne u današnjoj Holandiji. 'Težili, 
da prodru k jugu preko Batavije. Ukupni Franci, Ripuari i Saliji, 
nalažahu se megju Saksima i Alamanima. 

Već u stara doba Rimljani sukobiše Germane, pretke Franaka. 
Da ih uplaši, Cezar 55 god. prije Hr. prevali Rajnu na mostu, blizu 
sadašnjeg grada Bonna. Š njima se sraziše i Druzo i sin mu Qer- 
manik, doklen ovome pobjedniku i osvajaču Germanije opriječi se 
zavidna duša cara Tiberija. Od onda, po carskoj sustežnoj politici, 
tekar čuvala se linija Rajne, kad snažnije, kad slabije, srećom izmje- 
nitom. Iza kako se u III vijeku napadnim svojim smjerom javljaju Franci, 
ruka je njihova, a neruka rimska. Istina, legionari ponajčešće tuku 
im čete, nište ih, no gomile napadača vraćaju se, kao iskrsnute iza 
poloma i pokolja. U drugoj polovini toga vijeka. u vrijeme hrabrog 
cara Proba, franačko jedno pregnuće začudi ljude. Oveća četa Fra- 
naka, svladanih i silom preseljenih kraj Crnog mora u Maloj Aziji, 
dočepa se lagja, otigje u gusarinu, harajući po obalama Azije, Grčke 
i Afrike, ote na Siciliji Sirakuzu i u njoj učini poklaće, pa preko 
Gaditanskog tijesna vrnu se oceanom doma srećno i veselo. Nemir 
i ljutinu Franaka ne ukroti nemilost Konstantina, koji ognjem opu- 
stoši im zemlju, a mnoštvo odraslih ljudi zasužnjenih pobaca zvije- 
rima u amfiteatru. Govorilo se, da ti Franci ne trpljahu ropstva, 
dok prirogjena im nevjera donekud smetaše, u rimsku vojsku da se 
uzmu. U cjelini, narod odolje Koustantinu, jer ga šume i močvare 
zaklanjale od mača rimskog legionara. Kroz IV vijek, franačka momčad 
dijelom slijedi četovati, dolazeći ovamo od Rajne na plijen, a dijelom 
ide u rimske vojnike. Sve to većom bijedom pritisnuto niže carstvo 
najposlije prihvaća gomilama te malo pouzdane soldate. Mnogi se 
Franak penje do ugledne vojničke časti; po koji od njih postaje čak 
i visoki magistar milicije, ili vodi tjelesnu carevu stražu. Ponajviše 
zlo pamćeni su u historiji takovi Franci, magistri i vogje. Mrki i 
nevjerni, ili kidišu samim carevima, ili se na njih bune: Magnencije 
na Konstantinove sinove, Konstansa i Konstancija, Silvan takogje na 
Konstancija, Melohaude na Gracijana, Arbogast na Valentinijana II. 
Za ovih buna, naročito za najopasnije s Magnencijem (3890—53), misle 

sad neki, da su Franci Ripuari donekud zahvatili lijevu, slabo ču- 
vanu stranu Rajne, naseljavajući duž rijeke rimsko otvoreno polje. 
Rasijanih kmetova germanske krvi bilo tu valjda jošte od vremena 
prvih careva; a bilo ih za cijelo od početka nižeg carstva, u ovećem 
broju na zapuštenim latifundijama, pod germanskim nazivom ,liti“, 
»leti“, to kmetovi i prigodni carski soldati. Po onom kriju se tada 
Germaustvo učvrsti, ali tiho i neprimjetno. Kad je velika seoba V 
vijeka, pa druga plemena, naročito Goti, gaze užurbano i bučno po 
rimskoj zemlji, Francima kao da je zapelo. Oni su na čudu. Njihove 
razvezane čete važe malo pred sabranim jačim narodima: njihovi 
drski pustolovi ne nalaze više mjesta u carskoj službi. Dok se raz- 
meću Goti, Vandali, Suebi, Alani, Burgundi, dotle u nekoj tišini žive 
Franci. Imaju savezno zajedničko ime, no ništa klimavije od saveza 
im. Osvajački narodi okupljeni su u cjelinu; kod Franaka, po gotovo 
u svakom kotaru, vlada po jedan vojvoda ili kraljić malo znatan. Još 
u konačnim trzajima carstva, Aecije, godine 428 potisnu k Rajni 
natrag Ripuare i 431—-2 potuče ih nemilice. On sili Franke, da još 
služe Rimu. Pod svojim kraljićima, regbi potvrgjenim po carskoj 
vlasti, Saliji tada imali krajinu od Rajne do Skalde (Sehelde), u 
Teksuandriji. U ostalom, Aecije i ponovo, oko god. 449, ima se 
š njima boriti. Neizbježnom propašću carevine najposlije se okoristiše 
i Franći. Željne poglede upirali oduvijek preko Rajne u Romaniju, 
te Ripuari dopriješe do Mozele i Moze, oborivši veliki grad Treveri, 
a Saliji, zapadno od Moze, do oceana i do Sumine (Somme), pri- 
tisnuvši preko Batavije veći dio Belgike. Svrgoše onda jaram rimski, 
kao što sami kazivahu. 

Kakovi su pri padu carevine. U dugotrajnom doticaju s Rim- 
ljanima na Rajni Franci se nizašto ne pripitomiše, kao ono Goti na 
Dunavu. Njih se ne primi Hristova vjera; ostadoše malne svi prijesni 
pogani. ,Kršiti će vjeru, smijući se“, kaže za Franke jedan pisac 
IV vijeka.! Drugi pisac, napominjući ,oholost Suebi“ u Aecijevo 
doba, zajedno ističe ,varvarstvo Franaka“.? Nego Franci, *kao narod 
jošte neugledni,* a nevjere i grubi varvari megju samim Germanima, 
usvojiše, ratujući s Rimom, ili njemu služeći, mnogo koješta od bo- 
ljeg oružja i taktike rimske. Kršni su to junaci u Sjevernoj Galiji 
do Some i do Moze u vrijeme ono, kad cio svijet zapadni tone i 
guši se u moru varvarstva. Sidonije, očevidac opće propasti, kome 


1 Hist. Aug.: Vopisci Proculug, ce. 13. 
ž Jordanis €. 34. | 
8 Procopii Đe Bello Goth. 1. I, e. 12. 

Po priči, što on zabilježi, bila nekad jedna kraljeva žena i plan- 
dovala kraj mora, pa, gle čuda! dopliva ribetina, nje se dotaknu 
i ona zače Mero-wega, ,morskog junaka“, pradjeda porodice.! Ovako 
i Mero-vingi jesu ,morski sinovi“, od mora začeti. Vidjeti je, 
da se priča veže za staru vjeru Franaka. Otuda poštovanje i oda- 
nost franačkog naroda spram Merovinga, kao bogovskog koljena: 
poštovanje vjekotrajno, što iz srdaca ne izbrisa ni samo hristjanstvo. 
S mukom će ga iskopati Karlovinzi. Za odliku od ostale čeljadi Me- 
rovinzi puštali niz pleći dugu kosu (reges criniti). U Germani, slo- 
bodni ljudi u opće imaju dugu kosu, ama ne onako valovitu kao 
što kraljevi. Jesu li od toga kraljevskoga roda bili svi oni poglavari 
i vogje u prvašnjoj Franciji, što ih tradicija ili uzgredna koja vijest 
pisaća imenuje, mi ne znamo. Niti to znamo, da li je ko od njih 
kraljevao nad čitavim franačkim narodom. Veća je prilika misliti, 
da su Franci ponajčešće, naročito u mirno doba, imali nad sobom 
župske knezove, ,gau-kčnige“, manje ili više njih. Latinske vijesti, 
gdje varvarima razvezanim pominju ili ,duces“, ili ,reguli“, ili ,sub- 
reguli“, ili ,regales“, niti kažu jasno, kakva je vlast ovima, niti mi 
tu vlast možemo sada tačno opredijeliti. Po najmutnijem predanju, 
nad svima Francima bio bi, da ne govorimo i o drugim još pustijim 
imenima, najprvi vladao Phara-mund, savremen caru Honoriju; ali 
njega ne spominju ni Gregorije, ni Fredegar, pa i samo mu ime ne 
čini se osobno, jer znači ,plemena glavar“. Bio bi mu bajagi sin 
Hlodion ili Hlojo, koji je inače historijsko lice. Vodeći Franke Salije, 
a možda i Franke ispreko Rajne, čak od megje Toringa,* ljuto se 
bije s Aecijem i s Majorijanom, prije no što će ovaj postati carem, 
za posjed zemlje do Some, te napokon, iza zle i dobre sreće, uljeze 
u gradove Turnacum (Tournai) i Camaracum (Cambrai). Zaustavljeno 
je za onda tek daljnje prodiranje Franaka, jer su Ripuari polomom 
natrag bačeni. Naviše izneseni Sidonijev opis franačkih boraca tiče 
se Hloja i njegovih pješaka. Neki je mir s Rimljanima načinjen, 
nakon što postradaše veliki gradovi Moguntiacum (Mainz), Colonia 


jadima VII vijeka. Jadovito doba ogleda mu se i u pisanju, jer piše 
nepravilno kao malo ko. Ipak, u nestašici boljih autora, vrlo smo srećni 
i sa njegove hronike. A i narodna naša historija njemu zahvaljuje važne 
vijesti o Samonu i o ustanku Slovena na Avare. 

1 6. 9. Druga čestica u imena ,,Mero-vech“ sad se i drukčije izvodi, 
od ,vih“ — svetinja, ili ,vig“, boj. 

j U tima Torinzima neki ne vide prave Toringe, već Sugambre na 
tn salijskom megju Waalom i Scheldom, 


_ 

(K6ln), a Treviri (Trier) više puta. Hloja, pregaoca i prvog valjda 
stalnog, neodrinutog osvajača rimske zemlje, narod održa u trajnoj 
uspomeni ; glasio se kano čovjek velike moći i ugleda.! Je li on 
prelazno imao pod rukom sve Salije i sve Ripuare, neizvjesno je. 
Svakako pod njim Saliji pregaziše Romaniju do Some i staniše se 
megju tom rijekom i Rajnom, premda ih još biju 445 god. Aecije 
i Majorijan. Pošto se pak blizu ovog doba pominje razdor, poslije 
očeve smrti, dvaju kraljevskih sinova megju Francima, što Atili pruži 
zgodu, da ih zarati, te stariji, kome je nepoznato ime, pristade uz 
Hune, a mlagji, po prilici Meroveg, uz Rimljane i Aecija, moguće 
je, da je taj Meroveg Hlojev siu. Kraljevski mladić, istom odrasao, 
pogje, da se kao saveznik prikaže sam glavom u Rim, gdje zape 
za oči njegova plava kosa, razlivena niz pleći. Na Katalaunskom polju 
Franci nisu u istom taboru: u opće, Ripuari boj biše uz Atilu, Saliji 
i Meroveg u redovima rimske i vizigotske vojske. Istog Merovega 
mnogi pobrkaše s prvim legendarnim i učiniše ga hrekom Mero- 
vinga. Taj doeniji Meroveg jest otac Hilperiku. 

Kralj Hilperik. Hilperik, čiji je sin Hlodoveg, izlazi iz nevi- 
djelice historijske, koja manje više guta sve njegove prethodnike. 
Aecije bio strašilo varvarima u Galiji. Nakon njegova umorstva (454), 
rukom Valentinijana III, svi Germani, to Vizigoti, Burgundi, Franci, 
Alamani, Saksi, vrpolje se po Galiji, pa su i Franci na punom do- 
gledu historije. Ipak o jednoj znamenitoj zgodi života Hilperikova 
kano da svejednako čujemo franačku legendu ili narodnu pjesmu, i 
ako je pjesma dosta prilična istini. Bijesni mladi kralj stao ljubiti 
lijepe ćeri svog naroda, dok ga Franci protjeraše, te on uskoči k istoku 
megju Toringe, ako ne zamače megju Toringe salijske. Za vremena 
Ricimerove sile u Rimu, kad se ovome Suebu zločincu ne pokori 
Marcelin u Dalmaciji, uskrati posluh njemu i njegovu caru Severu 
takogje namjesnik u sredini Galije, komit i patricije Egidije, kao 
što već znamo. Zvao se Afranije Siagrije Egidije. Toga Galo-Rim- 
ljanina, ,magister-a militum“, na glasu junaka, uzeli Franci za svog 
kralja. Stvar ponešto čudna, no moguća pri onoj općoj mutljavi. 
Valjda velikome namjesniku, kao prestavniku Rima te starijemu po 
dostojanstvu, oni pridali kraljevsko ime. Rimska oblast zahvati time 
opet polu Galije, od Loire do Rajne. Ali uprava rimska, s utjeriva- 
njem teškog poreza, dotuži Francima. Nakon nekih godina, možda 
osam, privrženici Hilderika poručiše mu, nek se vrati. Neki pristaša, 





1 Greg. Tur. 1. II, e. 9. 

desni prijatelj, posla njemu, pjeva pjesma, jedan komad zlatnog novca 
prelomljena: drugi komad nalazio se u Hilderika. Složiv dva komada, 
ovaj sazna, da je zanj hora. Kad je megju svojim Francima primljen 
po novo za kralja, eto mu za tragom lijepa (rermanka, Basina, žena 
torinškome kralju Bisinu, kod koga je bjegunac bio gost. ,A ko te 
natjera na toliki put?“ pita je Hilderik, začugjen, a ona: ,Ja te 
poznah hrabra čovjeka, pa dogjoh, da budem s tobom. Da poznah 
jačega od tebe u primorskim stranama, bila bih pošla za njim“.! 
Kralju franačkome strasna Basina rodi Hlodovega. Ovako pučka priča, 
u kojoj je, bez sumnje, i mnogo zrno istine, jer zapisana ne vele 
doenije od postanka joj. Svakako izražava franačko osjećanje. Od 
Franaka, valjda ponajviše Hilderikom vogjenih, Egidije nije mogao da 
odbrani Kčiln na Rajni. Nego, š njim uzbi na Loiri Vizigote, 463 g., 
u oštrom boju kod Orleana. Žilavi rimski magistar umrije, godinu 
zatim, zar otrovan, kako i od koga ne zna se, ostavivši sinu Siagriju 
Galiju od Loire do Some, germanskim valovljem još nepoplavljenu. 
Hilderik pljačka gdjegod Rimljane, no im je ponajčešće saveznik. 
Nosio oružje za njih protiv Vizigota, AlamanA, Saksa doplovljenih 
u gusarinu. Vidje soreno carstvo na Zapadu; doživje propast Romula 
Augustula i Julija Nepota, a pored toga održa se rimskome svijetu 
u nekoliko naklonjen, možda bojeći se vizigotske premoći za Eurika. 
On pomože Rimljanima, a Rimljani pomogoše njemu protiv gotske 
onda svima opasne sile. Uz to on ponešto protegnu franačko naselje 
prema jugu. Preminu god. 481 u svom gradu Doorniku (Tournai), 
gdje bi pokopan. (od. 16535 našla mu se grobnica. Bojca sahraniše 
s ubojnim konjem, s mačem, sjekirom i džilitom ; kralja sa stajaćim 
plaštem od purpurne zlatnim čelama osute svile.2 Primetnuše mu 
i pečat s latiuskim riječima ,Childirici regis“ i s urezanim poprsjem ; 
na prsima je pancir, glava je bez diadema, ali je krasi talasasta duga 
kosa jednog Merovinga. Poganinu priložiše jošte i zlatnih novaca 
carskih, to putnina u Walhallu. 

Hlodoveg sebi pokorava zadnju rimsku oblast u Galiji. 
Hilderikov sin, Hlodoveh ili Hlodoveg (Hlodvig, Ludvig)* jest uzor 








1 Greg. Tur. 1. II, e. 12 — Fred, Epitom. ce. 12. 

2 Ovo uputi Napoleona na carske čele, umjesto burbonskih kraljev- 
skih ljiljana. 

3 Valjda nema imena, koje se u povjesnim ispravama tako raznoliko 
piše. U Gregora mu je oblik: ,Chlodoveehus“. Mi se u opće držimo 
starinske. forme. Kome to nije pravo, neka čita ,Hlodvig“, pak i ,Hlo- 
tilda“, ime ženi mu. 

tadašnjega Franka, najsavršeniji tip naroda, u kom je ponikao i pro- 
evao. Ako i nadmašuje obične ljude u svom narodu, on je opet čisti 
Franak. Bilo mu jedva petnaest godina, kad naslijedi oca u maloj 
kraljevini oko grada Tournai, u današnjoj Belgiji nedaleko od fran- 
cuske granice. Vigjalo se onda više takovih franačkih kraljevina 
s uzanim opsegom jedne župe: to u gradu Cambrai, u Therueni 
(Taruenna), i još drugdje megju Salijima. S postupnim prodira- 
njem Franaka sa Rajne u Romaniju i sa slabljenjem carske moći, 
gdje se sabra oveća gomila njih, tu nasta i mala kraljevina. A_i 
kad bi došlo do veće države, navadno bi se ova raspala, dijeleći se, 
kao obiteljska svojina, megju mušku djecu preminulog vladaoca. Ovo 
bijaše franački običaj, različit od onoga gotskih naroda, koji bi po- 
najviše čuvali jedinstvo kraljestva.' Hilperik, otac Hlodovegov, istakao 
se bio megju drugim franačkim kraljićima, najjunačnije vitlajući 
svojom sjekirom, te za to i vodio za sobom, gdje više. edje manje 
Franaka. Hoće se bučnog, goropadnog junaštva, s bogatim plijenom, 
i momku Hlodovegu. Kad dvadesetu svoju godinu namiri (486), 
iz vlastite župe izvede ljude ua Rimljanina Siagrija. 

Minulo deset godina od nestatka zapadnoga cara Romula u Rimu; 
minulo ih šest od smrti cara Nepota u rogjenom Solinu, zbog koje 

i Dalmacija pripade osvajaču Odovakru; u Hispaniji sve rimske od- 
lomine stekle. se u ruke drugom osvajaču Euriku, a rimska oblast, 
preko očekivanja, još se držala u srednjem pojasu Galije. Polo- 
žena megju Somom i Seinom, ili valjda Loirom, stajala na dohvatu 
g juga Vizigotima i Burgundima, sa sjevera Fraucima. Ta nezavisna 
oblast, koja se po prilici još prostirala gotovo do srednje Rajne, i 
kojoj srčika bijaše na zemlji negda moćnih galskih Suesiona, iskrsnu, 
kazasmo. pod Egidijem iz anarhije u vrijeme Ricimerova nasilja, 
1 bijaše malne smatrana kao očevina galo-rimske porodice ,Siagrija“, 
već odavna preodlične sa konzulata 1, “najviših časti. Veliko ono na- 
mjesništvo, po gotovo kraljestvo, Egidije komit, pa magistar vojske, 
ostavi nekako sinu Siagriju. Za kojih dvaest godina. upravljao je ovaj 
svojim Rimljanima, reghi, pametno, koristeći se za cijelo i savez- 
ništvom Franka Hilderika, naročito protiv opasnih Vizigota. Starinske 
vijesti nazivaju ga i ,patricius“ 1 ,comes“ i ,dux“ i princeps“, 


9 


samo ne ,magister“; no Gregorije još ga hoće ,rex“,? što je takogje 
! Ostavljamo na stranu osporno pitanje, je li Kkraljestvo franačko 
davnog postanja germanskog, ili je nova tvorba, načinjena vodstvom 


u vjekovnom ratovanju s Rimljanima, pa i u savezničkoj njihovoj službi. 
ž LIL e. 27. . 

moguće. U metežu onih doba, pri razorenoj imperiji, mnogo koješta 
bijaše zamršeno i nepravilno na svakoj strani. Franački svaki kralj, 
u zapremljenim mjestima galske Romanije, jeste kao neki rimski na- 
mjesnik; u nestatku carskih činovnika upravlja Latinima, puštajući 
im pri tome njihove zakone, u koliko njega i Franke ne oinetaju ; 
njemu je glavno brati za sebe državne poreze. Okolnosti vremena 
dobaciše vrhovnu rimsku vlast pojedinim kraljevima nad gomilama 
Franaka, skorašnjih federat& carstva. Sa svoje strane Egidije, i poslije 
njega Siagrije, po državnom načelu jesu rimski namjesnici, no, pošto 
car nije tu, da svoje suverenstvo vrši, na djelu sami su gospodari ; 
pored civilnog namjesništva, kao vojni magistri drže i vojsku, upravo 
na lik franačkih vladara. Siagrije naslijedi oca Egidija, pa je i u. 
tom pogledu kano kralj. Kao kralja svog već i Egidija bijahu Franci 
za neko vrijeme uzeli. Ele Hlodoveg i Siagrije donekud stoje na 
jednako. Po germansku poruči Hlodoveg ,kralju Rimljana“, da od- 
redi dan i mjesto za boj. Ovaj se odazva izazivu.' Bješe ročište u 
polju kraj grada Suesiona (Soissons), Siagrijeva sjedišta. Doveo mla- 
gjani franački kralj neke tri hiljade svojih momaka; toliko, valjda, 
priveo i Ragnahar, rogjak njegov, kralj u Cambrai. Pozvan, da se 
združi, dogje i treći Meroving, kralj Hararik, ali s namjerom, da 
gleda, čija će ruka biti, pa da priteče pobjedniku i š njim dijeli 
plijen. Slomi se Siagrijeva vojska, i on pobjegne preko Seine, onda i 
preko Loire, ka kralju Vizigota, Alariku II, u Tolozu. Porukom odmah 
zaprijeti Hlodoveg, ištući, neka mu Rimljanina predade, a Alarik, 
»bojeći se, e bi na se navratio gnjev Franaka, izruči odaslanicima, 
pošto su Goti plašljive ćudi, Siagrija okovana“, pripovijeda Gregorije? 
arijanskim Gotima neprijazan. Nego, Vizigoti ne bijahu nizašto pla- 
šivice, niti Hlodoveg tada toliko silan. Alarik, po svoj prilici, nije 
mario, da glavu tare radi Rimljanina, radi vlastelja iz Egidijeve kuće, 
koja za dugo spriječi Vizigotima prelaz u sjevernu Galiju, s onu 


! Ib. Sada u Njemačkoj, na mnogoj strani, očita je težnja od Hlodo- 
vega napraviti neku umjetnu prikazu, koja po prilici postoji toliko, 
koliko bitišu vitezi u nereelnim romanima tako zvane romantične škole. 
Pa i sam G. Bornhak, u svojoj inače vrlo cijenjenoj: Geschichte der 
Franken unter den Merowingern, Greifswald 1863, I Th. s 197—9, 
iznosi na vidjelo Hlodovega, već u ranoj mladosti, više kao političara 
s velikom zamišlju (grosse Idee), nego li kao ljuta osvajača naprosto, 
kakva nam ga predočuju izvori. Bistra historija, što ne gleda ko je 
ko, upotrebljava drugu stvarniju psihologiju. U ostalom, ova se pri- 
mjedba trijeznoga Bornhaka malo tiče. | 

Že Ib. 

vanredne veličine i ljepote, što ga odniješe, veli se. iz crkve u gradu 
Remi (Reims), gdje je vladikovao Remigije.! Već od prije bijahu 
poznati Remigije i Hlodoveg. Episkop odaslao svog čovjeka kralju 
S molbom, da mu, ako ništa drugo od posvećenih sudova, a ono 
makar taj kalež vrati. ,Idi za mnom u Soissons, jer se tu ima dijeliti 
sve, što je zaplijenjeno, pa kad meni tu posudu žrijeb doznači, 
učiniću tvome papi po volji“,* reče kralj. Iza svake franačke pobjede 
bilo je po cestama gledati, kako se voze kola natovarena ispljačkanom 
robom i blagom; kako slijede duge povorke suznih i žalosnih zarob- 
ljenika. Soissons prvi pao, te se ondje natrpao i prvi plijen. da se 
megju Franke ižrijeba: kraljevski dio imao, dašto, biti najveci, ali 
po stanovitom pravilu. Pred sabranim šićarom, kralj se obrati Fran- 
cima: ,Hrabri moji junaci, ja vas molim, da meni mimo moj dio 
ne uskratite ovaj sud“. Svi ce pametniji na to: ,Slavni kralju, eto 
tvoje je sve, što nam je pod očima; i mi sami stojimo pod tvojom 
zapovijegju. Čini, šta ti drago. Tvojoj moći niko se ne smije odu- 
prijeti“. No skoči jedan Franak i povikne: ,Odovle ne ćeš ništa 
uzeti, već samo ono, što čisti žrijeb tebi daje!“ i svojom sjekirom lupi 
u sud. Od čuda svi zinuše, kralj mfičke uze sud i dade ga episko- 
povu odaslaniku. Svanu prvi marta nastajne godine. Svakog oružanog 
Franka stezala dužnost, da se u taj dan kralju prikaže, na općoj 
smotri. Hlodoveg pregledao vojsku, pa gdje dogje pred onog Franka, 
reče mu: ,Ta niko ne nosi tako rgjavo oružje, kao ti. Ne valja ti 
ni koplje, ni mać. ni sjekira!“ Istrže mu sjekiru i hiti na zemlju, 
a kad se Franak saže. da je podigne, zamahuu Hlodoveg sjekirom 
svojom i rasječe mu glava. Tako si ti u Svissonu“, reče, ,s onim 
peharom uradio!“ 

Ženi se Hlodehildom. Uvrjedu, koju ćutke podnese kralj pred 
divljim Francima, oko plijena sabranim, osveti vojskovogja na na- 
rodnoj smotri. ,S tim u sve ljude on utjera strah i trepet“.8 O 
dogagjaju za cijelo premišljali dugo Franci, kad ih sa polja od marta 
mjeseca, ,mirzfeld“, otpusti kući. Ne griješimo cijeneci, da su sa 
$voje strane Latini i njihovi sveštenici željni bili, sve gledali, kako 
bi strašnog mladog poganina pridobili sebi. obrativši ga u svoju 
vjeru. Sveštenici se dosta načekali, sve dok im ne pomože ženska 
glava, god. 492 ili 493. Zvala se Irotehilda ili Hlodehilda (Hrod- 


1 Fred. Epit., e. 16. 
* Greg. 1. I. e. 27. Do VI vijeka u opće episkopi nazivaju se pape. 
3 Ib. 

hild, Hlotilda), i bila od porodice burgundskih kraljeva. U toj kući 
počinjena su grozna nedjela. (zuudeuk, kralj Burgundi, ostavi nakon 
sebe četiri sina: Gundobada, Godegisela, Hilperika i Godomara. Spo- 
menusmo Gundobada, pomagača Odovakru u Italiji protiv Teoderika. 
Brata Hilperika, suvladara ili podvladara u Genavi, valjda katolika, 
on probode mačem, i ženi mu dade objesiti kamen o vrat, te š njom 
u rijeku Rodan, zar kao s tobožnjom magjionicom, po običaju davnil: 
Germana: dvojici muške im djece odsječena je glava i trupla ba- 
čena u jedan bunar. Brata (rodomara možda takogje smaknu. Osta- 
doše dvije Hilperikove ceri: starija, Hrona, zakoludri se: mlagja, 
Hlodelilda, priča se mutno, daleko od stričeva dvora u Lugdunu, 
održa se i ona katolikinjom u Genavi. Velikom većinom u to vrijeme 
Burgundi, i kraljevski im dom, slijegjahu vjeru Arijevu, no kakve su 
hristjanke dvije nesrećnice, može biti da je malo ko od njih mario, 
svakako pustiše na miru i jednu i drugu žensku. Oko glasovite 
i posljedicama svojim preznamenite Hlodovegove ženidbe svila se. 
na debelo pobožna legenda, iz koje, kao prilično istini, ili barem 
od istine ne mnogo daleko, vadimo tek ovo, naročito po pripovije- 
danju kašnjega Fredegara. Ko hoće da i cijelo pričanje zabaci, 
prosto mu. Poslanici franačkoga kralja često dolazili državnim poslom 
u Burgundiju, gdje spaziše Hlodehildu. Kraljevska djevojka bila i 
krasna i pametna. Ovo kazaše poslanici na povratku svome gospodaru, 
koji poslije neke prve ženidbe u rogjenome narodu zaželje se hvaljene 
kraljevne u Burgundiji. Njoj potajno dade izručiti vjereuički prsten, 
pak olpremi stricu joj odaslanstvo sa jednim zlatnim solidom i 
jednim srebrnim dinarom, da je ovako kupnjom po germanskom 
običaju zaprosi. Odhiti prosidbu ne usudi se Gundobad, te prepusti 
Hlodehildu franačkim svatovima i priloži joj, takogje po običaju, 
pristojnu kraljevsku prćiju. Ali po polasku, sutradan, nestašni varvar 
pokaja se 1 posla potjeru za blagom i sinovicom. Uzalud. Srčana i 
dosjetljiva Hlodehilda, istom se bila poodmakla od Vienne, tvrdog 
Gundobadova grada, namah ostavi svoja kola, vučena volovima, uz- 
jahnu na čilog konja i do malo uskoči u Franačku. Prije nego što 
će preći megju, Germanka ne odolje sreu, te dade po družini svojoj 
koješta spaliti na toj prokletoj stričevoj zemlji. Gundobad jedva 
mogao natovarenu prciju da zaustavi, pak i tu poslije izruči nu pr i- 
jetnje franačkoga kralja. 

Ženska ovakvog srea i hitrine imala je utjecati na čovjeka, kao 
Hlodovega. Revua hristjanka, odmah ona pokuša, da muža svojoj 


vjeri obrne. U prve jalov joj trud, jer kralj Meroving od koljena 
i» 

silnog morskog boga, a i sam u svemu silodrean, bješe zalupani 
poganin. Gregorije čisto pogagja žicu duševnog raspoloženja jednog 
Merovinga, kad nam Hlodovega prikazuje, gdje ženi, koja mu govo- 
raše o ništavosti bogova, o jedinom tvoreu Bogu, o raspetom Isusu, 
Božjemu sinu, a skromnome sinu Marijinu, ovako prigovara: ,Ama 
nije u čemu moćan taj vaš bog, pa, šta više, nije niti od _bogovskoga 
koljena“.! Ipak izmoli Hlodehilda, da im bude kršteno prvo dijete. 
Ingomar. Ne bi li muža zasjenila, dade kraljica svečano ukrasiti sago- 
vima crkvu krštenja; ali umre dijete već u prvoj nedjelji dana, u 
krsnim bijelim pelenama. Kralju niko ne izbi iz glave, da ga začara 
voda, kojom ga poliše. Pun žuči, reče: ,Čedo bilo bi živo. da je 
osvećeno u ime mojih bogova: kršteno. u ime vašeg boga, eto 
umrije“. Rodi kraljica i drugog sina, Hlodomera. Mogla ljubljena 
žena i ovog da podvrgne krštenju, no i ovaj pobolje se jednako. 
»Dašto da će i njemu biti. kao i bratu; brzo nestaće ga, kršten je 
.u ime vašega Hrista!“ osječe se, razjegjeni Hlodoveg. Na svu sreću 
dijete ozdravi, ,molitvom majke po volji (rospodinovoj“, primjecuje 
Gregorije. 

Alamanski rat i krštenje Hlodovegovo. Ni kralj, ni njegovi 
Franci, još se ne otresoše poganstva. Kako da se odreku svojih 
lijepih žrtava proljetnih, ljetnih i jesenskih, kad se narod okupljao 
oko kralja sveštenika, koji bi prirodnim bogovima usrdno zahvalio 
na radosti svijetlog proljeća i veselju plodovite jeseni? A kako bez 
zazivanja ratobornih visokih bića, o istim godovima, da se narodna 
smotra i skupština pod oružjem održi, naročito ona u martu mjesecu, 
uoči ore za junake, rata vesela? Nego se Hlodovegu, uz ženu hris- 
tjanku i krštavanu djecu, ipak nešto poljulja mišljenje o moći i 
plemenitosti germanskih bogova. Iz stare vjere izvuče ga najposlije 
pobjeda nad preljutim poganima, nad Alamanima, kojima štovani 
jsti bogovi. ne će pomoći u god. 496. Iz dana u dau povećavao se 
ugled Hlodovegu. Sve to više četa, željnih boja i pljačke, skupljalo 
se pod rukom smionoga franačkog vogje; no rasla jednako zavist i 
natjecanje drugih Germana. Već god. 491 on se imao boriti sa 
Torinzima, bili ovi neko mauje franačko pleme pri ušćima Moze i 
Vaala, ili bili poznato poveće pleme Toringa (Hermundura), susjeda 
Francima u istočnoj strani Njemačke. Potuče ih Hlodoveg. Ali 
mrdniji mu posao s Alamanima. Ovi, po značenju naziva im, ,svako- 
jaki ljudi“ bijahu kao zgusnuti talog njemačke ljutine, a donle 


1 L. II, e. 29. 

priziv. Pade kralj Alamant, i ovi, to vidjevši. nzmaknuše i pleći 
dadoše. 

Ta je pobjeda presudna. Megju njemačkim plemenima uspostavljena 
je premoć Franaka, posred Saksa, Alamana i potonjih Bajovara : 
Torinzi će se s vremenom, nakon što ćešće budu pobijeni, preliti u 
Franke. Po onoj pobjedi sva alamanska zemlja amo od Rajne, osim 
Elsasa, gotovo se raseli i učini se svojina Franaka. I preko Rajne ovima 
pripade predio megju donjom Majnom i Neckarom; preostala Ala- 
manija, južna, ako i samosvojna u upotrebi domacih zakonskih obi- 
čaja, naskoro slušati će u ratu franačku zapovijed. Hlodoveg ne na- 
metnu Alamanima vjeru u Hrista, te se idolopoklonstvo u njih dosta 
dugo održa, kod većine preko VI vijeka; ali Hlodovegova djeca već 
daju im pisani zakonik: ,Lex Alamannorum“. Mnogi Alamani, ne 
snoseći novu sudbinu, prihjegoše k Teoderiku u Italiju. Sad za prvi 
put veliki kralj Ostrogota posreduje i nalazi se licem k licu s kraljem 
Franaka, pobjedom uzdignutim. Šalje mu poslanike s pismom, što 
nam sačuva Kasiodor.! Raduje mu se, što on ,srećno povede u nove 
bojeve narod Franaka, koji se poodavno ulijenio bio“; eto mu je 
»znamenito slavodobiće, kad preoštri Alaman sad u strahu prinugjen 
je moliti za spas života“; neka Hlodovegu ,bude dosta, što pokleknu 
alamanski kralj i gordost onih ljudi; dosta, što bezbrojni narod pod- 
leže ili maču, ili sužanjstvu“ ; sniatra kao svoju slavu svaki napredak 
Hlodovegov, i ,cijeni, kadgod ima o ujemu veselih glasova, da to 
koristi i Kraljestvu Italije“. Ovdje Teoderik osjeća čisto germanski. 
Franački kralj bio njemu i šura. Prijateljsko posredovanje Teoderi- 
kovo, pa i moć njegova, poluči, da umanjena gore pomenuta južna 
Alamanija ostade za onda pod pokroviteljstvom Ostrogoti. Ovi će je 
ustupiti kašnje Francima, u velikome ratu s Justinijanom. 

Svladatelja ljute Alamanije uznosila pjesma. Brujale germanske 
strune; do brza brujaće i rimske.? Drugom se slavom jamačno tada 
glasio tridesetogodišuji Hlodoveg; drugojačije pred pobjednikom Rim- 

! Var. Il, 41. Hlodovegu ime je Luduin, u tome pismu. 

2 U ovom povodu spominjemo još jedno dopisivanje megju 'Teode- 
rikom i Hlodovegom, i ako je to bilo docnije. Prvoga zamoli ovaj, da 
mu u Italiji nagje vješta citareda, koji bi ga, gudeći i pjevajući, raz- 
dragao prilikom gozbe, kao što bijaše običaj i u Teoderika. U zbirci 
Kasiodorovoj (Var. Il, 40) mi još posjedujemo 'Teoderikovo pismo na 
glasovitog patricija Boetija, neka mu on najboljeg citareda naznači, 
nfacturus aliguid Orphei, quum dulci sono gentilium fera corda do- 
muerit“. Taki rimski citaredi pjevali za cijelo i slavu kraljevu. Franci 
je pjevali uz germansku harfu. 

ljan&, Toring&_ i Alamana iskazivalo se poštovanje i strah, nego li 
onda, kad sa tri četiri tisuće svoje momčadi prvom na osvajanje 
izigje iz malenoga grada Doornika. Za to kad puče glas, da će se 
ubojiti kralj krstiti, te hoće megju katolike da se ubroji, radosti 
rimskoga sveštenstva ue bi kraja. I zbilja spremalo se krštenje u 
onoj istoj god. 496. U stravičnom boju s alamanskom vojskom  iz- 
gubi Hlodoveg vjeru u svoje bogove, u nemoćne Wodana, Zia, Do- 
nara. Ne pomože njemu ni Wodanovo koplje, ni Zijev mač, ni Do- 
narov grom. Napokon ispuni se duga želja Hlodehildina. Kad se 
kralj vrati s vojske i teškog rata, kraljica u tajnom dogovoru s vrlo 
znanim episkopom Remigijem,! koga dozva iz Reima, udesi preobra- 
ćenje muža. Sveštenik uvijek od izgleda, učen, rječit, Remigije naj- 
ljepše nagovarao kralja. I sam Hlodoveg uvidio, da mu latinska vjera 
zbližava Rimljane i utvrgjuje njegovo gospostvo u Galiji, no se opet 
pobojavao svojih Franaka, ogreznutih u poganštini, i tu bojazan 
očitova Remigiju. Za rukom pogje posao i preko nade. Franci, već 
duže boraveći na pitomoj zemlji izvan šuma germanskih, u pro- 
svjetnom okrugu usred Latinije, daleko od osvećenih visova i gajeva, 
daleko od svečanih bogovskih drevnih oltara, ti Franci bijahu ne- 
kako malaksali u staroj vjeri. Kralj, kad prvacima i družini oko sebe 
izjasni svoju namjeru, ne nagje otpora. Krštenje je izvršeno licem 
na božić. S rogjenjem Hristovim imao se u Reimu slaviti preporod 
franački. Znao Remigije tu slavu da presjajno uredi, kako bi kralja 
varvarina i njegove Franke zasjenio. Crkva uz krstionicu stajaše van 
grada. Sve do nje prostrti su šareni sagovi. Nego, obraćenicima, i 
pokrštenicima pristaje naročito bjelina. Crkva je urešena bijelim za- 
vjesima; množija svijeća od mirisavog voska zapali se po njoj i po 
krstionici; svakome bliješte oči, i ,prisutnici misle, da su preneseni 
u miomirise nebeske“.? Po docnijoj vijesti, u žiću sv. Remigija, Hlo- 
doveg, ulazeći u crkvu, zadivljen bio bi Remigija zapitao: ,Zar je 
ovo ono kraljestvo Božje, koje mi ti obeća?“ Kralj najprvi prigje 
episkopu, da ga krsti, i ovaj njemu reče: ,Sagni vrat, upitomljeni 
Sugambre; obožavaj, što si spaljivao, spali, što si obožavao!“ Uz 

! Još prije ovog vremena, Sidonije, pišući njemu (1. IX, ep. 7), hvali 
mu vanredni dar govora, ,eloquium exundans atque ineffabile“. 

2 Greg. Tur. |. Il, e. 31. 

3 _Sanetus Dei sic infit ore facundo: Mitis depone colla, Sicamber : 
adora quod incendisti, incende quod adorasti! I“ Ove glasovite riječi 
Gregorije uze, regbi, iz savremene pjesme, U njima donekle još odje- 
kuju egzametri, ' . 

Burgundioni. Već u I vijeku poslije Hr. Rimljanima poznati su 
Burgundioni, kao div roda vandalskog. Sjegjahu na istočnom kraju 
Germanije, megju Odrom i Vislom do Baltičkog mora, u blizini (Gota 
i leto-slavenskih plemena. U ljutome Germanstvu prilično pitomi, 
čini se, da se donekud odučiše od života pretežno čobanskog i lo- 
vačkog, i privikoše zemljoradnji, podižući oveće varoši i sebi stanove 
od drveta čvršće i zgodnije, otkud možda ime ,Burgundiv“, gotski 
» Baurgundja“, po ,baurgs“, tvrgja, grad.! Gotski jezik tumači imena 
i poneke preostale riječi burgundske, pa prilika je, da Burguudioni, 
ili Burgundi, u davnini ponikoše u pučanstvu vandalsko-gotskom. 
Bizantinac VI vijeka, Agatija, kaže ih Gotima: ,narod je ovaj gotski 
i odličan sa osobite bojne vještine“.2 Kad u III vijeku silna provala 
čistih Gota razveja kojekuda mnogo germansko pleme, dotad nasta- 
njeno u porječju Visle, onda su i Burgundi, o polovini onog vijeka, 
slomljeni od Gepidi i bačeni na daleki zapad. 'Tukoše se s Alama- 
nima, pa 1 naseliše do njih istočno, a u blizini Romanije. Prečesto 
svagjali se s ovim svojim susjedima radi megja i posjeda nekih so- 
lana. Poče onda diplomacija carstva njih još većma podjarivati, te ih 
uzimala kao saveznike u alamanskim ratovima. Upotrebi ih u tome 
osobito Valentinijan 1, u IV vijeku. Razpolažući ratobornom i brojnom 
mlagjarijom, burgundski narod bješe onda opasan drugim Germanima 
unaokolo, pa valjano pomože Rimljanima pri straženju najslabije im 
granice, tako zvanog Lomes, megju gornjom Rajnom i gornjim Du- 
navom. Oko god. 310 primaklo se desnoj strani Rajne 80,000 oru- 
žanih Burgunda. Obično prijateljevanje s Rimom pregje njima u naviku 
tako, da su kazivali, e su oni rimska djeca, ,suboles Romana“. Osim 
ovog dosta postojanog savezništva i privrženosti carstvu, kome kroz 
čitavi IV vijek nikad ništa na žao ne činiše, lučilo. ih od ostalih 
Germana tadašnjih još jedno: imahu čudnu političku uredbu. Veliki 
im sveštenik, nazivom  ,sinistus“, vrši sjajni čin doživotno, dočim 
kralj, ,hendinos“, lišava se vlasti, zadesi li narod nedaća boja ne- 
srećna ili gladinje ljute.+ 


1 Vidi u A. Jahn-a: Die Geschichte der Burgundionen und Bur- 
gundiens, Halle 1874, I B., s. 18—9 i 196—7. 

*L 18. 

8 Ammiani 1. XXVIII, e. 5. Po nepouzdanim vijestima, prijateljstvo 
nastalo čak u vrijeme ono, kad pastorak Augustov, Druzo, smišljaše 
osvojenje Germanije. 

4 Ib. Gotski, ,kindins“ je poglavar, a ,sinista“ starješina (Jahn, 
Gesch. der Burg. I B., s. 79—82). Sto se tiče skinuća kralja, to do- 

U početku V vijeka, kad zaredi germanska velika seoba, naprijed 
se pomakoše i Burgundi, sami provalivši kroz rastvoreni limes. (od. 
413 nalaze se na galskoj zemlji. Sjede do Rajne, u provinciji ,,(er- 
mania superior“, na strani joj sjevernoj, od prilike u današnjem 
Pfalzu. Vodio ih kralj Gundikar (Gundahar), dok manji dio naroda 
ostade onamo od rijeke. Podvreoše se cara Honoriju, kao ,hospites“ 
i čuvari megje. Nego se do skora stali razmicati ka zapadu, po rimskoj 
zemlji. Aecije, koji je kanio Galiju pročistiti od Germana, potuče ih 
god. 439, pa nabaci na njih, godinu zatim, i svoje plaćenike Hune. 
Ovi ih poraziše tako, da do 20,000 njih pokri bojno polje; sa svojom 
braćom i malne cijelim rodom tu pade i kralj Gundahar. Izlomljeni 
Burgundi vrnuti su, 443 god., k jugu u drugu postojbinu Sabaudiju, 
gdje se oni pritisnuše k Alpama, za neko vrijeme. U Sabaudiju, veću 
od današnje Savojske, po prilici s glavnim mjestom Genevom, smjesti 
ih carska vlast, opet kao gostove, koji za onda od posjednika rimskih 
primiše valjda sami treći dio baština. Čini se, da ih je vodio Gun- 
deuk, Gundaharov sin, i da je ovaj sjedio u (tenevi. Isti kralj izvede 
na Atilu Burennde, rimske federate. God. 496, takogje kao federati, 
skupa s Vizigotima tuku Suebe u Hispaniji. Ali zapadno carstvo 
hrlilo k propasti. Burgundi iz Sabaudije proširuju se, već počinjući 
od god. 497, k zapadu, k sjeveru, onda i k jugu, postajući susjedi 
Vizivotima. Da je car Autemije god. +70, u zapari svog doba, sklopio 
s Gundeukom nagodbu o namjeni baština, sumujivo je veoma. Bur- 
gundi sami latiše se diobe, koja već iz prva, ili kašnje, bude evo 
ovaka. (Gostovima rimski veći posjednici ustupiše trećinu vlastitih 
robova, a dvije trećine latifundija, dočim su voćnjaci, pašnjaci i ga- 
jevi podijeljeni na pola. Oveća pasišta i šume ostaše nepareelirane, 
Burgundima i Rimljanima zajedničko dobro. Pri krčevini na jeduoj 
strani, i strali drugoj pripada jednak prostor. Kod takove na tanko 
provedene diobe vigja se neka obazrivost spram Rimljana. Svoje ba- 
štine, ,sortes“, varvari možda megju sebe ižrijebaše. Kojima ne do- 
stajalo posjeda, ili ga ne imali, ti zaragjivali sebi kruh kao drvodjelje 
vrlo vješte. Vakim zanatom mnogi se bavili, naročito ljudi niže ruke 
i roblje, no polje i marva zanimali najviše slobodna Burgunda. Bur- 
gundskim članovima rodova, ,faramannen“, usrećenim lijepim bašti- 
nama, hoće da prilaze i mnogi od Burgunda, što ostadoše preko 
Rajne. Nego zakon od god. 501 novome došljaku odrediti će baštinu 
lažaše iz germanske davnine. Švedi katkad žrtvovali kralja u vrijeme 


gladno, Saksi pri ratnoj nesreći. Poganski su kraljevi bogodani, pa je 
do njih milost i nemilost bogova. 

bez roblja, a tek polovnu, iz rimskog posjeda. Gore pomenuti Gun- 
deuk bješe djed Hlodehildin. 

= Kad je razvrgnuta i podijeljena sva zapadna carevina, dopade Bur- 
gundima, ako i ne velika, a to prelijepa zemlja, natapana Rodanom 
i Sauconnom (Saone), od megje alamanske dolje do Druentie (Du- 
rance), od gornjeg Ligera (Loire) do u visoke Alpe. Varvarskom 
seobom i ratovanjem jošte onuda ne obruni se cijelo cvijeće rimskog 
naprednog rada, pa ti pitomiji Germani nalažahu se na tenani sa 
bogatim oranicama i pašnjacima, uz ugodni lov po šumama alpinskim. 
Pod blažom njihovom rukom Burgundija ostade krajina najprosvje- 
ćenija u pogermanjenoj Galiji. Prijekom potrebom vodstva i čvrste 
obrane pri seobi, a i prihvaćenim hristjanstvom na rimskoj zemlji, 
utvrdi se kraljevski rod Gundeukov ili Gundevegov.! Kraljevi bur- 
gundski svagda se dičili, što su visoki dostojnici Rima, vojni ma- 
gistri i patriciji. 

Nakon pomenute nagodbe o razdiobi baština, niti kraljevi, ni uji- 
hovi Burgundi, ne zadirahu, što mi znamo, u Romane, s kojima su 
se nekud i slagali. Već odmah iz početka oni postupiše najblaže. 
Svjedočanstva sva ističu spokojnu im ćud i nastojanje, da žive s Ro- 
manima kao s braćom. Malo kad se s Rimom svadiše. Burgundski 
došljaci bijahu lijepi i krepki tijelom, visoki rastom mimo sve (Ger- 
mane, stasiti ljudi od hvata i preko. Sidonije, koji se mnogo bavio 
megju njima, zove ih ,septipedes“, čovječine od sedam stopa.? I 
sada, u Bourgogni i u zapadnoj Švajcarskoj, susretati je dosta ljudi 
plavookib i plavokosih velikog rasta, vjerovatua to natraga Burgun- 
diona. Isto i poveći gvosci vojničkih pasova u burgundskim grobo- 
vima pokazuju na atletske osobe. Ove osobe, u ostalom, sapinjala 
neka tromost; njima odnemagalo i oružje, manje zgodno od franač- 
koga, kako je u grobovima vidjeti. Ipak, na bojnom polju bilo bojati 
se pješaka burgundskih, jakih ljudeskara, što bi prsimice nasrtale 
ponajviše s kratkim čvrstim mačem jednosječnim poput nožine (semi- 
spatha), a katkad s topuzinom i s kopljem. Strijeljati, ili čim se ba- 
cati, malo voljeli; konje jahale tek čete plemića uz kralja. Časnici 
na konju imali mač dvosječni (spatha). Pjesnik Sidonije ove krupne 
svoje ,patrone“ prigodom hvali i gladi; oko njih maže, i oni oko 


! Po jednoj vijesti, inače osamljenoj, bila bi se istrla stara kraljevska 
loza s Gundaharom, koji uz rodbinu pado u boju sa Hunima. Cini seo 
naprotiv, da je Gundeuk (Gundeveg) sin Gundaharu, koji ima za oca 
Gibiku, hrek porodici. Ovaj Gibika istače se pri komešanju od 407. 

š Carm. XIII. 

mu prvo mjesto u kraljevini. Franačkom kralju, pobjedom nad Alama- 
nima nedavno proslavljenomu, piše: ,Ako si ti voljan meni pomoci 
protiv mojeg brata, kako bi ga ja u boju pogubio, ili protjerao iz 
kraljestva, evo me spravna, da ti iz godine u godinu plaćam onu 
daću, koju ti odrediš“.! Obećavao i neki ustup zemlje. Već prije ovog 
vremena primi Hlodoveg i pismo iz Vienne, od episkopa Avita, moćna 
megju katolicima: ,Onima, koji su ti blizu, sjaj ti svagda diademom, 
a veličanstvom svojim i onima, koji su od tebe daleko“.? Iz retorski 
uvijenog ovog govora lako je razabrati ponudu. Već bio i prebjegao 
u Franačku po koji episkop, osumnjičen. Uz take pomagače i nu- 
dioce, ko srećniji od Hlodovega! Pozva Franke na vojsku, svoje 
Franke, borce i plijenitelje. Na opasnog narodnog neprijatelja Gun- 
dobad zapomaga bratu, i obojica, svak sa svojom vojskom, izigjoše 
na odbranu. Došlo do boja blizu grada Diviona (Dijon). Kad je za- 
metnuta bitka, Godegise!l sa svojima pregje na stranu Hlodovegovu. 
Guudobad je krvavo poražen i pobježe iz kreševa k jugu, na kraj 
zemlje, u tvrđi Avennio (Avignon). Sigjoše Franci za Giundobadom 
u krasnu Provinciju, gdje se napljačkaše do site volje; robili čeljad, 
gazili polja 1 livade, sjekli vinograde, maslinike, voćnjake, sve i sva, 
što im ruku dogje. Godegisel uljeze u Viennu, da u tom gradu po- 
grabi bratovo blago, šepireći se kao sam gospodar u zemlji, dok 
Hlodoveg još pojačanom silom Franaka, doletjelih na plijen, na- 
klopi se duž rijeke Rodana za Gundobadom. Stade pred Avignon 
i opsadi bjekea, da ga uništi. Ali grad bio veoma utvrgjen, a Gun- 
dobad branio uporno zadnju grudu burgundske vlastite zemlje. U 
opće, Germanima i dragim varvarima, zbog tehničke nevještine i ne- 
statka strojeva, kod svakog opsjedanja sve išlo sporo; da se grad na 
predaju prisili, glavno srestvo bio glad. Opsada se oteže. Franci, na- 
tovareni plijenom, htjeli kuci, dakako. U to, odlični neki Rimljanin, 
Aridije, odan Gundobadu, načini se pribjegom ka kralju franačkom, 
koga nagovori, da iz Burgundije ode, pod uslovom, neka mu ova 
godišnji danak placa. Preko svojih odaslanika Hlodoveg uglavi s (run- 
dobadom mir i danak. Franačka vojska krenu na put kući. 

Ne samo da Gundobad iz krajne opasnosti iznese, još u onoj go- 
dini, zdravu glavu, već brže potom zavlada čitavom Burgundijom i 
osveti se bratu na izdaji. Jedino, što Teoderik iz Italije, onim se 
ratom koristeći, ote burgundskom utjecaju dio Provence, za kojom 


1 Greg. Tur. |. II, c. 32. 
2 Mansi. T. VIII, p. 175—1. 

posezahu i Vizigoti i Burgundi. Što se Godegisel podade Francima 
i bude uzrokom, da je Burgundija ponižena i pod danak skučena, 
uvrijedi za cijelo većinu naroda. Iskupi Gundobad ojaču vojsku i po- 
vede je na otetu mu Viennu, gdje bijaše Godegisel. Pri tijesnom 
opsjedanju nasta u gradu glad, i Godegisel, da njega i vojnike mu 
glad ne zahvati, izbaci svu svjetinu na polje. Megju ovom se nalazio 
i nadglednik gradskog vodovoda. Razljućen, prokaza opsjedačima pod- 
zemni put vodovodom do usred grada, gdje neopaženo š njim doprije 
odio vojnika. Sa bedema branioci, strijeljajući, odbijahu juriš, kad li 
njima iza legja zazvuči truba: neprijatelj ispod zemlje bahnuo u grad. 
S polja razbiše vrata, provališe, i zapanjene borce pod mač okrenuše. 
Iz pokolja umače Godegisel u jednu crkvu arijansku; ne zaštiti ga 
crkva, već je tu posječen s episkopom. Jaoh ti ga protivnicima Gun- 
dobadovim! Pogubljeni su, uz Burgunde, i rimski otmenici iz sena- 
torskih kuća, koji na Godegiselovu stranu stadoše. Četa Franaka, ili 
Hlodovegovih, ili otkud drugdje, čisto se ne zna, valjda Godegiselu 
ujedno pomoć i franačka posada u znatnom gradu Burgundije, sabra 
se i povuče u neku kulu. Predaše se Franci zatim Gundobadu, koji 
njima ništa na žao ne učini, nego ih maknu iz Vienne i otpravi 
vizigotskom kralju Alariku u 'Volozu, rašta, nije ni to znati. Može 
biti, da je već onda nešto nategnuto megju Francima i Vizigotima, 
pa arijan Gundobad rad bio prislanjati se arijanu Alariku. Vizigotima, 
doslije prvim Germanima u Galiji, ne bijaše jamačno u volji, što 
silno napreduje jedan franački osvajač drske duše, a k tome i druge 
vjere. (iundobad propusti plaćati Hlodovegu ugovoreni danak, a ovaj 
ga ostavi na miru, čini se zbog toga, što je zabavljen bio prečim 
poslom. Mutili se Alamani. koji su tek god. BO4 stišani. Pa fra- 
nački kralj svrnuo pažnju na Vizigote, od Burgunda jače neprijatelje 
arijanske. 

Burgundski vladar Gundobad. Sastanak episkopa kato- 
ličkih i arijanskih. Mi se zar ne varamo misleći, da je Gundobad 
od Hlodovega mira imao sa još jednog razloga. Odsele on uradi 
sve, da sebi privrgne Romane i katoličko sveštenstvo, 1 tako ukloni 
franačku napast. Da živo radi, dala mu zgodu i država, pod njim 
sad ujedinjena. Oni onaki krvolok i ubica svojih rogjaka bio inače 
čovjek oštra razuma, a oprezan i pametan vladar, kad ga ne bi strast 
varvarska zaošinula. Himben, svoje žrtve, umorenu braću i svojte, 
znao javno pred narodom i oplakivati. On je glavom oni Gundobad, 
koji za kratko vrijeme u Italiji naslijedi moć svog ujea Ricimera, i 
god. 473 postavi Glicerija za cara, nakon čijeg pada vrati se u 

kaza ga na odobrenje ,episcopis et eleetis provincialibus“, biva, izvrši 
on sve u sporazumu s otmenicima u rimskome pučanstvu. Ovako na- 
čini se kralju knjiga najšira i najsregjenija od sviju, što varvarski 
vladari izdadoše na korist rimskih svojih podanika. Matica bi polo- 
žena u kraljevskoj riznici, ,in thesauris“, a kraljev referendar, Rim- 
ljanin Anijan, razasla po jedan primjerak nje na sve kotarske pogla- 
vare, comites, e da bi ga se oni vjerno držali. Na bolje shvaćanje 
gdjekojemu zakonu pridao se i tumač, pa sve ispalo za ona doba 
tako podesno, da se upotreba toga brevijara rimskih zakona proširi 
i uzdrža još nakon vizigotskog pada, čak do XII vijeka u Galiji, kad 
se tamo počelo učiti Justinijanovo pravo, kojim je brevijar oturen. 
Ako Alarik u brevijaru, dašto, izostavi sve o caru, o carskim činovni- 
cima, o vojsci rimskoj, o kaznama na arijane, odredi opet za municipije 
autonomnu jurisdikciju širu, nego li pod carstvom. Obzirnim ovakim 
postupanjem kralj privrže sebi viši i srednji stalež rimskoga pučan- 
stva. Misaomi_ Rimljani cijenili, da im je bolje pod uredbom Vizigota, 
nego li pod tvrdom rukom divljih Franaka. Nego, kraljevo drugo 
djelo ne bi uharno ni Latinima, ni Vizigotima: da dogje do obilnog 
novca, on ga patvori uoči rata, a i nove poreze propisa. Kleru ka- 
toličkom, ne bi li ga primirio, ugagjao u onom trenutku Alarik. 
Dopusti episkopima, da se sastanu na zemaljski crkovni sabor, go- 
dine 506 u vizigotskoj Galiji, a nastajne godine i u Hispaniji. Sa- 
borisanje otpočeli episkopi molitvom za kralja i narod. Kako je vi- 
djeti, Alarik sad ne bio lijen, da ide spreman u susret osvajačkome 
bijesu Hlodovegovu. 

Hlodoveg podiže u vis zastavu vjere. Zakiti se i osobitom pobož- 
nošću prema sv. Martinu. Svečev grad Tours bio do megje, na lije- . 
vom brijegu Loire, kud je jedan odio franačke vojske imao, pri svojoj 
navali, udariti putem. Stajala crkva, s Martinovim moćima, za 550 
koraka van grada. Sjajnu tu baziliku, dugu 160 stopa, sa širinom 
od 60 i visinom od 45 do svoda, dade sazidati Perpetuo, iza Mar- 
tina treći vladika, od prebogatog senatorskog doma, malo prije vre- 
mena Hlodovegova. Veličanstvenoj bazilici, uz 120 stupova, divili se 
Franci pokršteni i nepokršteni, a regbi, više nego samog Boga, bo- 
jali se svetitelja. Cula se zapovijed kraljeva: ,Da niko ništa ne uzme 
iz tog kraja, osim trave i vode!“! Nekom siromašnom seljaku jedan 
Franak ote sijena. Dozvan pred kralja, izgovarao se, da je i sijeno 
trava; kralj posiječe ga mačem, ,brže no što će riječ preko usana“, 


ib. 

Hlodovega, nije li i ovaj tražio njega. Ako je za gotovo uzeti hvali- 
save Gregorove riječi, i povjerovati franačkoj tradiciji, potonji svojom 
rukom posječe prvoga. U malo da i Hlodoveg ne poginu. U ona) 
mah dva Gota udariše ga kopljem u oba boka; spase ga čvrsti pancir 
i vrli konj.! Pokriše bojno polje i mnogi Rimljani, osobito gospoda 
iz Arvernije. Alarik bijaše na vojsku pozvao jošte Rimljane, vješte 
oružju. Arvernjane kralju priveo Apolinar, sin nama poznatog Sido- 
nija, pjesnika i episkopa. Pade i Apolinar. 

Rimska jedna odlična manjina borila se hrabreno uz Vizigote, ali 
većina, i ako se nije borila, težila u Franke. Hlodoveg se svuda raz- 
glašivao kao žarki štitnik crkve i jerarhije katoličke. Zapovjedio, da 
na vizigotskoj zemlji niko ne smije dirati ni u kakva katoličkog popa, 
niti u udovice, Bogu posvećene, niti u djecu im, pa ni u same nji- 
hove robove.? Povijedali erkovnjaci, da franački kralj za svoju po- 
bjedu kanio dići zadužbinu. Pri polasku na vojsku, upućen pobožnom 
Hlodehildom, da se za nešto zavjetuje, e bi mu Bog pomogao, kralj 
da zavitla ibojnu svoju sjekiru, i gdje pade, tu obeća ozidati erkvu 
apostolima. Mukla uzrujarnost većega dijela Latina protiv arijanskih 
Vizigota pregje u očito pristajanje za Francima. Rastvori se ovima 
plodna Akvitanija, djedovina vizigotska. Odmah iza velike održane 
pobjede prodrije Hlodoveg do Garonne, uzev Bordeaux, dok mu sin 
Teuđerik pokoravao Auvergnu. Prezimili Franci na osvojenim zem- 
ljama. S proljeća BOB god. ugjoše u prestonu Tolozu, gdje pograbiše 
nešto od Alarikova blaga. Pred. tim pustim blagom, što ga prvi 
Alarik nakupi iz popljačkanog Rima, od požude igralo srce svakome 
varvaru, no čarni prizor minu Hlodovega: većinom ga bijabu Vizi- 
goti žurno prenijeli dalje u pretvrdu Carcassonu. Grad se ovi održa 
protiv svakog napadaja. Vojnu potom za onu godinu Hlodoveg pre- 
pusti sinu i Gundobađu. Nego, vraćajući se, ote Vizigotima na juriš 
grad Angoul&me (Ecolisma), što se dotlen bio odbranio, sprječavajući 
saobraćaj megju porječjem Loire i Garonne. Bedemi Eeolisme, vć- 
ljahu preushićeni katolici, soriše se od sebe, na prvi pogled Hlodo- 
vegov. Stoji tek to, da franački kralj, s pomoću BurgundA razvrže Vizi- 
gotima tako zvanu kraljevinu tolozansku, ,regnum Tolosanum“, u 
Galiji. Zapadnu stranu te kraljevine pročistio sam od Vizigota, istočnu 
sve do megje burgundske pritisnuo sin mu Teuderik, a k jugu do 


1 Po Gregorovu pripovijedanju, Hlodoveg ubi Alarika usred gotske 
bježanije. 
š Epist. Chlodoveci regis ad episeopos, ap. Ruinart p. 1327. 

da zapljusne do u poluostrvo i pirenejsko i italsko, gdje su naseljena 
dva velika ogranka gotskog roda. To sve zakidalo Teoderika za srece. 
Ma da i nije više bilo nadati se kakovoj pripomoći od saveznih To- 
ringa, Herula i Varna; ma da je i Gundobad uletio u franačke re- 
dove, Teoderik će tada priskočiti Vizigotima sa svom silom svoje 
vojske. Spominjalo se, da u prošlom naraštaju to učini i stric mu 
Videmir; nedavno Vizigoti pritrčali Ostrogotima u odlučnom boju 
kod Addue. Imamo Teoderikov ratni oglas,! kojim poziva, preko sa- 
jona Nanda, sve Gote u svojoj državi na vojnu u Galiju, određivši 
im rok na 24 juna 08. god. Ponositi kralj ponosito ih hrabri: ,,Za 
Gote je dovoljno, da im se stavi do znanja rat, jer malo trebaju, 
da ih na to ko podstakne, pošto ratobornom rodu veselje je iskazivati 
ge“. Zakašnjeno je dosta ono ročište vojsci. Ostrogoti će u Galiju 
jedva u drugoj polovini te godine, dok se pogibija Alarikova već 
izvrši na godinu prije. S razlogom nagagjamo, da prebrzi Hlodovegov 
napadaj iznenadi kralja u dalekoj Italiji. Čini se i to, da je Hlodoveg 
dugo bolovao, pa, jedva oporavljen, iznenada gruhnuo na Vizigote. 
Čim se sabra i uredi ostrogotska vojska, 'Teoderik je povjeri svojim * 
vojvodama, a osobito najboljemu vojskovogji, vrlome (Gepidu Ibasu. 
Ostrogotski se odjeli uputiše k Provenci preko Alpa. U to, držali 
još Vizigoti, osim Carcassone, znameniti Arelate (Arles) na Rodanu. 
Grad opsjedala sjedinjena vojska burgundska i franačka. Snažnom 
odbranom ravnao ostrogotski hrabri komit Tuluin, kralju Teoderiku 
rod, koga ovaj bijaše još prije tamo poslao. Ali se Arelate već na- 
lazio na nevolji velikoj: pretrgnut saobraćaj rijekom, ljuta oskudica 
živeža, zidine gdje i gdje prolomljene, smutnje usred grada. Ugledni 
episkop Cezarije, sa sveštenstvom, očito odavao ljubav svoju za jedno- 
vjernim Francima, pa Goti, uznemireni, gonili njega i druge, i bila 
galama. Uprkos svemu Tuluin održa se dotle, dok prispje u Provencu 
Ibas s Ostrogotima. Opsadna vojska, čini se, pogje većinom suprot 
ovih; onda opsagjeni ispadoše, sijekući, a i robeći nekolike od Burgunda 
ispred grada. Prestade opsjedanje pretijesno, no se ipak odugovlači 
do god. Đ10. Odlučna bitka bijena je te godine, valjda u blizini 
Arelata, izmegju složenih Ostrogota i Vizigota na jednoj, a Franaka 
i Burgunda na drugoj strani. Ovi su potonji hametom potučeni. Po | 
jednoj vijesti, inače malo vjerojatnoj,? do 30,000 njihovih lešina prekri 
bojno polje. Hlodovega nije tu bilo, ne znamo za što. Zar mislio, 


1 Cassiod. Var. I, 24. 
š Jord. c. 56. 

načini se sam po sebi, ili može biti i ugovori se mir megju Ostro- 
gotima i Francima uz Burgunde. Ostade Hlodovegu, i franačkoj dr- 
žavi za njim, osvojena Akvitanija, od Toire do zapadnih i srednjih 
Pireneja. Iz ovoga rata, uprkos zadnjemu polomu, mnogo izniješe 
Franci, dok Burgundi iz njega izigjoše praznih ruku i s nekim gu- 
bitkom. 

Uregjuje galsko primorje i upravlja Vizigotima. Dva moćna 
vladaoca, ostrogotski i franački, silom svojom stajahu kao najednako. 
Običnim marom upro sada Teoderik, da sebi uredi skoro stečenu 
pokrajinu Provencu, a nejakome svom umuku Amalariku njegovu kra- 
ljevinu. Pametnim izborom svojih poslovača i mudrom uputom, što 
njima davaše, on upravljao primorjem u Galiji i Hispanijom srećno 
i mjrno, na puno zadovoljstvo svih podanika. Rimljani, doista, nisu 
mogli nizašto da se žale. Kao da njima hoće uskrisiti prefekturu 
Galije, posla im tamo u Arelate jednog namjesnika, sa naslovom 
»Vicarius praefecti praetorio Galliarum“, čovjeka katoličke vjere. Ta, 
katolik bijaše i sam proslavljeni vojskovogja Tbas Za takog vikara 
prefekture postavi, već u god. 608, Rimljanina Gemela. A god. 5610, 
kad je s Francima nastao mir, dogje un Arelate čak i jedan ,prae- 
fectus Galljarum“, to odlični Rimljanin, patricij Tiberije. Iz pisma, 
što Teoderik upravi provincijalima Galije,! kad tamo opremi Gemela, 
najčistije opet izlazi na javu pravac kraljeve politike spram Latina. 
Veseli se njima, što su ,nakon dugog vremena povraćeni rimskome 
običaju“, pa ih bodri, ,pošto su darom Rožjim staru slobodu stekli. 
da prigrle i rimsko življenje, odbacujući varvarštinu i pomećući ćud 
okrutnu, jer u pravdi njegove dobi ne valja, da oni žive po tugjin- 
skim navikama“. Na snazi je sada puno pravo rimsko, te kralj kaže 
provincijalima: ,Prihvatajte malo po malo obike juridične. Sto je 
pravično, nije teško, i ako je novo. Jer kamo ljepše sreće, nego da 
se ljudi samo u zakone pouzdavaju i da ne prezaju zbog nenadnje 
kakove? Javno pravo jeste stalno uporište ljudskome životu, nemoć- 
nima pomoć, moćnima ustega... Varvarstvo se razmeće po miloj 
volji... Obezbijegjeni, vi već možete bogastvo vaše da iznesete dru- 
gima pred oči“. Ovo je najstrožija osuda varvarA i njihova bezvlagja, 
pri prelomn rimske civilizacije. A osuda teče iz usta jednoga Germana. 
Kakav li vladar taj Teoderik, vičan maču, rodom varvarin! Iz dvora 
ravenskog vrcaju varnice, da u Galiji zapale rimski patriotizam ! Do- 
puštamo, da je tajnik Kasiodor ovdje ponešto istresao iz pune svoje 


1 Cassiod. Var. III, 17. 

nom od Moze do usred Njemačke, Torinzima u susjestvu. Čini se 
dosta vjerovatno, da su se Franci već od postanka dijelili u te dvije 
glavne pole, te nije posve utvrgjeno, da se Sigibert brojio u Mero- 
vinge, kao što kraljevi salijski. Vremeniti Sigibert bijaše ohronuo ; 
on dopao rane u koljeno, u boju s Alamanima kod Zulpicha, po 
svoj prilici na onom strašnom ograšju, gdje je o dlaci visila fra- 
načka pobjeda. Iinao sina Hloderika, što se takogjer uz Hlodoveka 
borio, vodeći Ripuare na polje vogladensko protiv Vizigota. U Kčln 
opremi Hlodoveg svog čovjeka, koji šapnu Hloderiku: ,Eto tvoj je 
otac već ostario, slab je na nozi i hramlje. Umre li on, tvoje je 
doista kraljestvo, pa i moje prijateljstvo“.! Divlji sin počini njemu 
svjetovano nedjelo. Stari izašao jednom iz Kčlna i došao u šumu, 
blizu sadašnje Fulde, na plandovanje i valjda malko da se provede 
lovom ; zadrijema o podne. pod svojim šatorom, gdje ga zatekoše i 
smakoše od sina plaćene ubice. Očevu smrt Hlodovegu javi Hloderik 
na usta izaslanika, i ponudi mu dio, što ga volja, od očeva blaga. 
Onaj zahvali, i posla svoje ljude, tek za to, veljaše, da vide riznicu. 
Kad Hloderik njima redom pokazivao sve, pa i kovčeg, gdje otac 
spremaše zlatne solide, zamole ga, neka još jednom, kako bi ono 
procijenili, unutra turi ruku do dna, a on se duboko sagne; u taj 
mah zamahne jedan sjekirom i glavu mu rasiječe. Doletje Hlodoveg 
megju Ripuare. Sazva narodnu skupštinu. Pred njom, izmotavajući 
se, svalio svu krivnju na Hloderika i kako tako oprao sebe: da on 
ni zašto nije rad proliti krv svojih srodnika! da bi zazor i sramota 
bila, kad bi on to učinio! Najposlije reče: ,Pošto se evo ovo do- 
desi, ja vama dajem savjet taj: je li vam po volji, utecite se k meni, 
kako biste bez bijede živjeli pod zaštitom mojom“. Usklikoše Ripuari, 
udariše na svoje štitove ubojnim oružjem, podigoše ga na štit i triput 
unaokolo pronesoše na očigled sviju.? U pripojenim Ripuarima, ili 


1 Greg. 1. II, e. 40. 

ž Ovo pripovijedanje o načinu, kako Hlodoveg dogje do kraljestva 
megju Ripuarima, Gregor završuje sa nešto čudnim riječima: ,Bog 
ovako od dana u dan pod njegovom rukom strovaljivao mu neprijatelje 
i kraljevinu mu uvećavao zato, što je on pred njim hodio prava srca 
i radio ugodno pred njegovim očima“. Ovu primjedbu neki pravdaju 
time, što Gregor, koji u ostalom po istini kazuje Hlodovegove zločine, 
ovdje razumijeva tek Božju pomoć, pruženu “pravovjernome vladaocu 
u čitavome nizu svjetskih dogagjaja. Nego, ona onaka Gregorova pri- 
mjedba zvuči odurno, pak u ustima čovjeka zlatna glasa i ćudi znak 
je otančalog moralnog osjećanja, u metežu varvarskom i pod zadahnu- 
ćem dogmatičke prežive strasti, koja donekud ispričava i samo nedjelo, 
ako počinjeno na inovjercu, dostojnu Božje i ljudske pedipse. 


ITI. Franci prevlagjuju u Galiji. 21 
Austrazijancima, franački osvajački narod po Galiji nagje, sa istoka, 
jako zapleće zgoljnog Nijemstva. 

Imao Hlodoveg bližih rogjaka Merovinga megju Francima salij- 
skim. Takav bio Hararik, kralj. što je zar sjedio u gradu Therouenni. 
Kad se Hlodoveg zaletje na Siagrija, taj Hararik, kako znamo, dogje 
na bojno polje, da po iz daleka gleda na koju će stranu pobjeda 
nagnuti i da s pobjednikom dijeli plijen. Već od ono doba mrzak 
bio. Hlodovegu. Sad krenu nanj, i s lukastvom zarobi ga zajedno sa 
sinom. Oboje dade svezati i ostrići im merovinšku dugu kosu, onda 
zapopi oca i zagjakoni sina. Hararik se jadao na svoje poniženje i 
plakao, a sin će jednom njemu, šibajući na izgubljenu odliku dugih 
pramena: ,Na zelenom drvetu okresaše ove grane; suhe zaista nisu, 
pa će brzo iz nova potjerati i narasti. Kami onome, koji je to učinio !“1 
Riječ dogje Hlodovegu do ušiju. Zapovjedi, neka se obojici glava 
odsiječe u isto doba. Oteta je kraljevina i Ragnaharu u Cambrai. 
Bio Hlodovegov drug u boju kod Soissona, no poslije primao k sebi 
Franke, uporne hristjanstvu. "Taj poganin živio razvraćeno i imao 
do sebe jednako prljavog čovjeka, ljubimca Fara. Kad bi se god 
kralju prinosilo darova, kazao bi: ,Za me i za moga Fara ovo je 
dosta!“? Pade u ljutu omrazu svojih podanika. Ljudima (leudes) oko 
Ragnahara, germanskoj njegovoj družini, vjerom vezanoj, Hlodoveg, 
da ih k sebi privabi i prevjeri, slao nakita za oružje i narukvica, 
bajagi zlatnih, no bijahu od pozlaćene mjedi. Pridobiv leude, krenuo 
vojsku na Ragnahara, koji je pobijegjen u boju. Htio izmaći sa bo- 
jišta, ali ga drugari uhitiše, svezaše mu ruke nauznako i privedoše, 
zajedno s bratom Riharom, Hlodovegu. ,Kako ti to pusti, da te vežu, 
i okalja naš kraljevski rod ? Bolja je za tebe bila smrt!“ nabrekne nanj 
Hlodoveg, i sjekirom obori ga na zemlju. Okrene se za tim Riharu: 
»D)a si svome bratu pomogao, ne bi on doista bio vezan!“ pa i 
njega po glavi. Nakon toga kad nevjerni leudi razabraše, da je ono 
patvoreno zlato, izigjoše sa žalbom pred Hlodovega, koji se razgnjevi 
na njih, družinare izdajnike, i kaza im, da su još srećni, što ne iz- 
dišu na mukama. ,Ovo ovakovo zlato“, reče, ,i predobro je za onog, 
koji gospodara svoga navlaš u propast gura“. Nikom ponikoše, pre- 
padnuti. Poginu naskoro i Rignomer, drugi brat Ragnaharu. Niti se 
s ovim završi klanje Merovinga. Mnogo njih satritelj jednako po- 
ubijao, čak i najbliže sebi rodom. Bojao se zasjede njihove, a i osvete 


1 Greg. Tur. |. II, e. 41. 
2 L. IL e. 42.. 

vjeka od Hlodovega. U mukloj i hladnoj hinbi slika i prilika Tibe- 
rijeva, samo što je ovaj uglagjen Rimljanin, a onaj surov varvar. 
Rečeno je, da je franački silnik proizvod tadašnje sredine, dijete 
gluhvg doba, gdje varvarština već snizi mišljenje i osjećanje ljudsko 
otupi. Hlodoveg, srcem poganin, navikama German, cijeni, da mu 
je sve prosto, ima li tek za se formalnu molitvu i blagoslov sve- 
štenstva, kome brižno ugagja, i milost svetitelja Martina, koga se 
boji, kako se bojao Vodana i Donara. "To stoji, no stoji i to, da pri 
zatiranju mnogobrojnih svojta on odmakao od svih Germana, pa i 
od samog burgundskog Gundobada. Koja razlika izmegju franačkog 
1 ostrogotskog vladaoca, takogje čeda svoje dohi, no uzgojena u 
Bizantiji! | 

Teoderik nadživje Hlodovega. Preminuo ovaj iznenada u Parizu, 
pri svršetku 511 god., u punoj muškoj snazi. Istom dosegao četr- 
desetipetu godinu svog vijeka, nakon triest godina vladanja, kojim 





mljanina Atala iz ropstva kod jednog Franka (1. 1II, e. 15). Ovo je 
zgoda iz vremena Hlodovegovih sinova, Teuderika i Hildeborta. Ni u 
samih pouzdanih historika klasične rimske dobi nije naći mnogo odlo- 
maka, što bi se s onim dali usporediti glede psihološke istinitosti i 
prežive lokalne boje. Gregoru svakako bijaše pri ruci i ondje, gdje 
očevidac nije, dosta izvora čistih, pa ma kakvi bili oni. Ako su od 
njega pripovijedane zgode više puta potresne i osvijetljene turobnim 
plamenom tragedije, to je do grozote čitavog onog doba širom Europe. 
Zbog preživog toga kazivanja Gregorova, naginje i Ranke (Weltg. IV 
Th. I Abth. s. 437) mišljenju, da ga tu ulazi pjesnički nakićeno pre- 
danje, više nego li povjest istinska; no stvar je to ličnoga osjećanja. 
Kritici, svakako, biva teško dokazati, za što i odakle pjesničke niti 
bile bi se priplele prozi Gregorovoj. Jedno je ipak dopustiti. Nije puno, 
po želji, znanje naše sudbonosnog rada Hlodovegova, pošto mu ne za- 
bilježiše sve pjevanje pisci savremeni. Ponegdje ima u tomu nejasnoće, 
a ima i praznine. Što pak Ranke, eda bi: malo pročistio Hlodovega i 
umanjio franačka zločinstva, kuša sniziti vjerodostojnost Gregorovu prema 
Fredegarovoj u ,Historia Epitomata“, i prema onoj drugoga pisca, koji 
u prvoj poli VIII vijeka sastavi , Gesta Francorum“ (Analekten: Gregor 
von Tours, IV Th. II Abth.), taj pokušaj, regbi, ne uspje. O Hlodo- 
vegu, po Ranku, jesu tri verzije, i dvije zadnje, za kralja manje teške, 
bile bi pocrpane iz starijih vrela, nego li je pričanje Gregorovo, 0s0- 
bito za to, što su kraće i prostije. Ali ovakim dokazom ne obara se 
opće mišljenje, da Fredegar i pisac ,Gesta“ nisu drugo do kompilatori, 
koji, gdje zgodno, a gdje i nezgodno, Gregora skraćuju, dok ponešto 
malo umeću i iz druge tradicije. Gregorova je tradicija i davnija i 
čistija. Jedino, što u njoj jamčiti doslovno ne smijemo, to su pojedino 
izreke u govorima. Govori su, doduše, značajni i pristaju izvrsno, ali 
je predanje moglo da ih u nečemu i promijeni. 

u Europi zapadnoj načini drukčiji raspored sila. Trošio se, a moguće 
da se i istrošio na rvalištu franačkom. Sahranili ga u erkvi apostoli, 
potonjoj erkvi sv. Genovefe. Osnova ovu uputom žene. Hlodehilda, 
odana svome junačkome mužu, kao što i on njoj, bar u koliko znamo, 
povuče se sada sa svijeta. Ode u Tours k erkvi sv. Martina, otkud 
rijetko kad zalazila u Pariz. Još mladoj udovici bez prekora najmi- 
lije bilo baviti se svakom dobrotvornošecu. 

Crkovni sabori u Aurelianu. Iste one godine, u kojoj će ne- 
nadno umrijeti, kralj Hlodoveg naredi, da se iz prostrane njegove 
oblasti u Galiji sastane u gradu Aurelianu (Orleans) erkovni sabor. 
Iz 5 mitropolija dogjoše 32 episkopa. Bio Hlodoveg okupio u jedno 
kolo sve Franke i privrgao ih sopstvenoj kraljevskoj porodici, ali 
taj poganin, tek preodjeven u ruho hristjansko, čisto je uvigjao, da 
njegovoj državi još drugi ugalni kamen može da pruži sama kato- 
lička jerarhija, jamčeći pokornost i posluh Romana. Jerarhiji zbog 
toga ugagjao kralj po svaki način, i potvrdi kanone, u onom sa- 
boru usvojene. U tim se kanonima ukazuju mnoge važne prilike 
svega onog doba, društvene i političke, pa ćemo ih ovdje iznijeti. 
Jednako u Orleanu držani su galski erkovni sabori za vladanja Hlodo- 
vegovih sinova, drugi 583 god., a treći 538, koji popunjaju ustanove 
prvog sabora. Da ne bude prekida, sastavljano sve u jedno.! 

Prvi aurelianski sabor postavi sebi glavnim zadatkom, da kod Fra- 
naka utvrdi ugled sveštenstvu i crkovno imanje obezbijedi, to na 
podlozi povlastica, stečenih već u rimskome carstvu. U opće, izriče 
se oprost klerika i crkovnih zemalja od javnih tereta (can. 5). Zemlje 
i bogastvo rastu kleru tim, što kralj daruje crkvama (e. D) 1 vjernici 
prinose poklone na oltar (e. 14). A rastu iz dana u dan svakojakim 
oporukamna. Ne smije se, ma ikako, nijedna oporuka od pokojnikovih 
rogjaka kršiti ili krnjiti (III Aur. e. 22); dobro, darovano crkvi, 
gotovo više nikad ne rasvaja se, jer na to pazi episkop, u koga je 
uvijek tražiti od podregjenih crkovnjaka izuzetnu dozvolu (III Aur. 
6. 23). Za cerkovnu zemlju, makar kome bila zakupljivana, ne vrijedi 
obična zakonska preskripcija (c. 23). Hristjanin, što zadire, bilo na 
koji način, u erkovnu i svešteničku imovinu, ne može se nikako za 
svoju ,groznu požudu“ (III Aur. e. 22) ispričati, lijepo da u prve 
i dobije parnicu na svjetovnom sudu. U ostalom, javna oblast, barem 
središnja kraljevska, navadno bijaše, već počevši od Hlodovega, da- 
režljiva 1 vrlo prijazna, to crkvama, to pojedinim osobama sveštenstva. 


1 Mansi. VIII, IX. 

što svojim rukama nisu sposobni, da sebi zarade svagdanji kruh 
(e. 16). Veliki hristjanski godovi ne će se svetkovati na selu, već 
u gradu (c. 25). 

Kler megju Francima. Posljednja ova odredba primicaše jedne 
drugima, katolike Franke i katolike Romane. Na njihovo moralno uje- 
dinjenje mnogo više doprinese jedna vjera i zajednički kler, nego li 
uljudba rimska, koja je, megju V i VI vijekom, sve to većma venula 
pod mrzlim zadahom (Germana. 1 Vo vijeku civilizacija jošte diše ; 
pominju se i pjesnici i retori i knjižari i pozorišta, ali nada svim ovim 
već se stere pokrov mrtački. U mračno nastalo doba jerarhija je go- 
tovo jedina čuvarica pravde Božje i ljudske, ljubavi i milosrgja prema 
bližnjemu, pa i jadnih ostataka propale književnosti. Po svem se 
čini, da episkopi u Galiji bijahu, na razimaku V i VI vijeka, velikom 
yećinom lijepo obrazovani zadnjim utiskom kulture na umoru, te 
pobožni, srčani i brižni, na korist puka, protiv tađašnje sile. U raspu 
starodrevnih institucija, u općoj nestašici reda i poretka, ili erkovni 
blagosov, ili anatema, ispunjahu prazninu slabog i prezrenog zakona. 
Kad ono Franci, nakon krštenja Hlodovegova. malo po malo svi pri- 
gjoše hristjanstvu, strepljahu u opće, i ako s dušom punom pogan- 
štine, na bogodanu besjedu episkopa, ,sveštenika višnjega Boga“.! 
Na .pravu sreću ondašnjih ljudi, crkva načini se branik čovječanstvu. 
Trebalo za to, da jerarhija, kao što vidjesmo u gore pomenutim ka- 
nonima, obrani sebe ogradom vlastite sudbenosti, sada, dašto. izlišne. 
Nadodamo li riječima kanona još ovo, da optuženome episkopu ne 
sudi kralj, nego njegovi drugovi, ostali episkopi,* reći nam je, da 
u franačkoj Galiji, pak i u zapadnoj Europi, jerarhija cijela zatvori 
se unutar bedema neprolomive tvrgjave. Naše nazore o jednakom 
pravu, i o jednom sudu svima, taj izuzetak, dakako, vrijegja. Ali 
bez toga, u strasno i surovo ouo doba, u metežu sveopćem, bio bi 
se utrnuo i zadnji oni luč prosvjete i plemenitog morala. 

A do skora i ošteti se to rimsko sveštenstvo, izobraženo i pobožno. 
Debela tama varvarskog vremena poklopi i samu crkvu, zamrači je- 
rarhiju. Pod težinom germanštine duši se u Latina znanje i tanki 
ukus. U drugu ruku, Franci pokršteni počeli se lakomiti na crkovno 
bogastvo i šuljati se u red sveštenički. Crkvama civilno lice priznavao 
rimski zakon, pa već u carsko doba one imale zamašitih posjeda, 
koji su se novim nabožnim darovima povećavali iz dana u dan. Vele 


1 Greg. Tur. 1. VI, e. 11: ,pontifex summi Dei“. 
ž Id., passim. 

cijenjeno i uharno vladičanstvo poželješe do brzo varvari. Do njega 
doći bijaše često puta tim lakše nedostojnima, pa Latinima, pa Fran- 
cima, što svešteničke časti nisu uvijek slobodnim izborom namjenjivane, 
već ih takogje podjeljivala milost franačkoga kralja, ili otmenika 
kojega kod kralja. Po starinskom običaju crkve, odabiraše episkopa 
sveštenstvo u sporazumu s narodom; ali, prije no što će mitro- 
polit uz episkope mitropolije pristupiti, po kanonima, na regjenje 
njegovo, trebalo kraljeve naredbe, ,praeceptio“, što se davala pismeno 
.na pismeni podnesak.! Već pri kraju VI vijeka, kraljevi će darivati, 
ili prodavati, čak i laicima tu potvrdu, i na to će bolno jadati papa 
Gregor Veliki, gotovo u svakome pismu svojem Brunihildi, Hilde- 
bertu II i Hlotaru I. Po Galiji je neki prelom u crkovnoj stezi 
odmah iza Hlodovega, dakako varvarskim utjecanjem. U početku VI 
vijeka još nema zazornog prizora, ili za taki bar ništa ne znamo, u 
onom svijetlom kolu episkopi, gdje prednjače Remigije iz Reima i 
Avit iz Vienne, no eto već o polovini istog vijeka slušamo iz usta 
samog episkopa (iregora, kako stega naglo opada. Popovi su koje- 
kakvi, koludrice se bune. Koči se blagotvorni rad jerarhije. Mrlja i 
sila varvarska dohvati se klera i najvišega. Dva brata episkopa, Sa- 
lonije i Sagitarije, onaj u gradu Ebredunu (Embrun), a ovaj u Va- 
picu (Gap), Rimljani, sudeći po imenu, oružaju se kacigom i _pan- 
cirom, te sijeku pošteno, doduše Langobarde, pogane derače po 
susjednom kraju Galije.ž Dva episkopa, zbog zločinačkog života, svrže 
episkopski sinod u burgundskom Cabalonnu (Chalons) od god. 579.3 
Kantin, episkop u Arverniji, neznalica je i pjančina na glasu; sa 
gozbija nose ga u četvero. Posta padavičav, no svejednako tugje 
otimao, od moćnih svagjom, od slabijih silom. Kad mu neki njegov 
pop pokloniti ne htje vlastitu svoju zemljicu, dade ga uhvatiti i sa- 
hraniti, kod zabitne crkvice, u jedan starinski sarkofag, da tu umre 
od gladi. Pop srećom sam se iskopa iz groba. Kantin prijateljevao 
sa Židovima radi dragocjenih predmeta, što bi od njih kupovao.“ 
Eonije, episkop u Venetima (Vannes), takogje se ružno opijao; opijao 
tako, da ,nije mogao koraka maknuti." Badegisil, čist varvar taj, 


! Instrumenta electionum ap. Ruinart p. 1354—6 — Greg. Tur. 
l. IV, e. 5, 6, 7. 

2 Greg. Tur. 1. IV, c. 43; V, 21. 

3 Maru episcopi Aventicensis Chronica. A. 455—581. Berolini, 
1894. Ed. Th. Mommsen. 

4 Greg. Tur. 1. IV, e. 12. 

5 L. IV, e. 41. 

kazao bi: .,Zar za to, što sam ja klerik, ne ću osvetiti nanesene mi 
uvrjede ?“! Ovo su savremenici našeg bogobojaznog Gregora, koji sa 
još ponekim svojim drugovima diči vladičanstvo, germanskom me- 
ćavom zameteno. Manjina jedna u kleru čuva nauk Isusov. 

Franci i Romani. Iskvari se kler u tijesnom druženju sa pokato- 
ličenim Francima, ali to isto vjersko druženje pomače sreću DLatinima. 
U prvom mahu osvajanja, kad se pogani Franci razliše bujićom po 
Galiji, sve se napasti svališe na Rimljane. Ovima bilo mnogo gore, 
nego pri doseljavanju Burgunda i Gota. Radi toga vidjesmo, da se 
na vogladenskom polju senatorski posjednici bore junački uz Vizigote 
protiv Hlodovegovih Franaka, i ako Hlodoveg bijaše tuskoro latinsku 
vjeru prihvatio. Franak prigodno otimao bez ustege, bez obzira. 
Silovit i goropadan, pravo na lijepu koju baštinu odregjivala mu sje- 
kira, kojom vitlaše. O redovnoj kakvoj razdiobi zemalja ne ima po- 
mena u tog osvajača. I svojom grubljom surovošću, svojom ohološću, 
u veliko dosagjivao taj zalupani German. Rusu svoju glavu on dizao 
spram Romana i smatrao ga polovnim čovjekom. Ovi nazor biće pre- 
nesen i u zakonik salijski, gdje se rimski čovjek procjenjuje za polak 
manje od franačkoga. Ali obraćajem Franaka u istu vjeru nasta neka 
mijena. Vrijeme ponešto omekša, a svakako utoli vjetar varvarski. 
Vjersko saglasje zbliži, nastojanjem klera, osvajače i osvojenike. Bi- 
jahu oni na skoku, da se ukažu kano drugi Vandali ili drugi Anglo- 
Saksi, bahati rušioci i zatornici svega rimskog, kad eto ispriječi im 
se crkva. Što je zemlje i baština pograbljeno u prvo vrijeme prodi- 
ranja, ono, dakako, ostade Francima, no dalje nepravedno prisvajanje 
zaustavi naročito zajednički kler, u ime Boga i Božje pravde. Čini 
se, da germanski došljaci tim lakše svoju potrebu namiriše, što u 
velikoj Galiji bijahu prostrane zemlje fiska, koje u dio padoše Fran- 
cima i njihovim kraljevima. Pak i sami kraljevi, koliko mogli, valjda 
već od Hilderika, nasilja sprječavali, da im nekog poretka u državi 
bude i da im napredovanje posred (zalije bude olakšano. Po ovi 
način, usprkos svih društvenih razlika, koje ćemo do skora pregle- 
dati, u Franačkoj načini se kao narod jedan, smiješan od Germani 
i Romana.? 


1 L. VIII, ec. 39. 

* Zamašita je historijska činjenica franački ulazak u rimsku Galiju, 
ali o načinu, kojim Franci nju zapremiše, razilaze se mnijenja. Da 
je čitava zapadna carevina, pa i Galija, od Germana na golo osvo- 
jena, to je mišljenje postarijih iztraživača, koje ne može više da po- 
stoji pred istraživanjem novijim. Naročito Goti i Burgundi zemlju rimsku 

romanska im se riječ nameće, kano riječ intelixentnoga svijeta. La- 
tinski glas, pojanje, propovijed, pismo, salijeću ih odasvud, u trgo- 
vini, u crkvi, u spisima zvaničnim ; zlatni solid 1 srebrni dinar izlaze 
iz kovnica, gdje rade Rimljani. Datinski jezik premašuje. Upotrebljavaju 
ga vladari za svoje zakone i naredbe; glasi se donekud i pri samom 
sugjenju Franaka: svoje oporuke i darovštine ovi daju sebi napisati 
latinski. Iz svoga franački jezik primetnu vrlo malo latinskome vul- 
garnom, što i u Galiji, kao svukud, mah otimlje pri sve to većem 
nestajanju učiona. Osobito u brojnim gradovima, Franci. posred mnogo 
pretežnijeg latinskog pučanstva. govore latiuski najčešće, pa. razgo- 
varajući s Romanima,. upleću svoje poneke riječi za oružje i rat, koje 
će ostati u francuskome. Postepenom utiranju franačkoga jezika do- 
prinese i kler, zazirucći od prijeshe mu poganštine u pjesmi i u 
izrazima. Nego, duž lijeve Rajne valjda već onda mah preotela 
njemština. Na golo Nijemci ostaju Franci ripuarski, pak će se ponekad, 
tokom franačke historije, u Austraziji dignuti njemački vihor i pro- 
ujati k zapadu u Neustriju, manje više polatinjenu. Može biti, da 
je tako donekle tumačiti i potonju pojavu austrazijskih majordoma 
Pipinida iliti Karlovinga, s kojima se iz nova Germanstvo osnaži. 
No i Saliji su iz prva goli Germani. Pokorivši sebi sjevernu i srednju 
Galiju, stajali oni u Neustriji, što više moguće, na okupu, kano 
vojska u svakom času spremna na boj. Glavno im sjedište bilo oko 
Soissona i Pariza, do pobjedonosnog im vogje Hlodovega. Boravili 
ponajviše u polju, po svojim esllama, u prostranim gazdinskim dvo- 
rima sa stajama (hoven, hof, court). Oni su se tu-vrlo lijepo 1 provodili. 
Nije li bilo boja, plandovali i živjeli, usred svoje služinčadi, raskošno, 
pijući na gozbijama do ponoći, veseleći se, ašikujući, osobito dok im 
pretjecalo blaga, sjekirom i kopljem stečena. Kad bi to gronulo, kad 
bi se obilje spirilo, bijahu voljni, na svaki kraljev poziv, u drugi 
rat, na drugu pljačku. Njihova se ćud malo promijeni i onda, kad 
se naglo pokatoličiše. Drže naslijegjenu od otaca kod kuće tromu 
lijenost; nosi ih žudnja za debelim, masnim uživanjem. U vidu strogi 
katolici, jer se oni ne bave vjerskim tančinama, a niti ih razumiju, 
Franci, još za dugo, i življenjem 1 mnogom prazuovjericom ostaju 
poluhristjani. Javno oni, doista, ne prinose više idolima svojim konj- 
skih glava, ali im šuma, drveće, svejednako šapće koješta tajnovito. 
A kadri su kadikad, da u strasti rogjenoj iskažu i neko drzovito ne- 
znaboštvo. Sva hristjanska tanka uljudba, visoki moral, pricijepljen 
je na tvrdo drvo franačko. Hramno, na primjer, Hlotarov sin, Hlodo- 
vegov unuk, sa svojim razularenim drugovima po Arverniji bjelodano, 

a nekažnjeno, grahi mlade Rimkinje senatorskih kuća.! Po izgledu 
gospodara svojih, češće je obijesna i franačka služinčad. Sigivald, 
rogjak Teuderika, sina Hlodovegova, tugje otima po miloj volji, pa 
i sluge njegove zadirkuju, kradu, ubijaju, a niko pred njima ne smije 
ni pisnuti.2 Poneki Franci borave i u gradovima, kao prvi u prvim 
gragjanima.? Svima pred oči iznose osvojeno bogastvo. Franačkih 
prvaka žene, pred rimskim sugragjankama. blistale se u sjaju suhoga 
zlata 1 dragoga kamenja; pod teškim svojim nakitom hode gordo, ili 
jašu na konjma, dok pred njima i za njima ide pratnja poslužnika.“ 

U franačkoj državi ne proglasi se jednakopravnost Rimljana i Ger- 
mana, kao što je to učinjeno u državi ostrogotskoj i burgundskoj. 
Ali romanskoj nejednakoj sastavini pučanstva osvanuše bolji dani, 
čim Franci latinsku vjeru prihvatiše. Već primijetismo, da to bješe 
sreća po Romane. Pripuknu led megju ljudima, saglasnim u reiigiji. 
Na više je izložen sav utjecaj i moć klera. Uz to, radi sebe i državne 
koristi, Romane podigoše i sami franački vladaoci. Što je još bilo, 
osobito u južnim krajevima, zanata, obrta, trgovine, knjige, ono sve 
sporila ruka latinska. Življom trgovinom i zlatarskim radom bavili 
ge i Židovi, kojekako trpljeni, a dosta brojni u plodnoj Galiji. Mu- 
driji Latini pristajali Hlodovegu i njegovim nasljednicima u posao 
upravni, poglavito financijski. Kod Hlodovega, i njegovih sinova i 
unuka, vigjati je Latina ministara, poslanika, savjetnika uvaženih. 
Mnogi su od njih uzimani u kraljevu družinu, postajući , Romani 
convivae regis“, što žive i blaguju u njegovu domu, i time odskaču 
od prostoga Franka. Vrstaju se ovako u novo plemstvo, koje se oko 
kralja stvara. Ima i dosta Romani, koji žive pod franačkim salijskim 
zakonom. a ne žive pod rimskim, te su jednakopravni i Francima 
najvišim. Kad bude Burgundija doenije pripojena Franačkoj, do tri 
Rimljana uzastopce vršiti će tamo čin već važna majordomata. U 
istoj Burgundiji onda na javu izilazi i administrativni patricijat, što se 
osobito daje ljudima rimskim. Tome patricijatu nije opredijeliti čisto 
značaj; no čini se, da je veliko namjesništvo, kad Burgundija ne ima 
zasebitoga kralja Merovinga. Pak i u Provenci, što će ju Franci do- 
biti od Goti, ponajviše Rimljani su namjesnici, ,rectores Provinciae“. 
Sva južna Galija bolje je sreće i bolje kulture. Kaže nam Gregor, 
da jedan sveštenik iz sjeverne Galije ne će, izmakom VI vijeka, da 


L. IV, e. 13. 
L. III, e. 6. a 
L. VIII, e. 31. 
L. IX, e. 9. 


mo o“o- 


282 Germanstvo u razvaljenoj carevini zapadnoj. 


ide kao episkop u Provencu, zbog tamošnjih ,senatora sofističnih“, 
veljaše, ,1 filozofičnih sudaca“.! I u pretežno germanskoj Austraziji 
dva će Latinina biti majordomi. Po čitavoj franačkoj državi de- 
šava se i slučaj, da jedan Rimljanin biva upravitelj kotara, kao što 
nad svojima, tako i nad Francima. Stupaju Rimljani, šta više, i u 
samu franačku vojsku, po prilici već za Hlodovega, premda je opće 
pravilo u Germana (vidjesmo to i u Teoderikovoj Italiji), da vojena 
sila bude čisto njihova. U ovom pogledu ima znamenit primjer. 
Rimljanin Eunije Mumol, iz proste gragjanske porodice u gradu 
Autisiodoru (Auxerre), u trećem pokoljenju iza osvoja, to za Hlodo- 
vegovih unuka, postaje, kao 1 otac mu, upravitelj (comes) svoga 
grada i kotara, onda patricije i vojvoda (dux) u vojsci kralja Gunt- 
hramna, pa se iza Hlodovega pročuo i kao najvještiji vojskovogja mero- 
vinške dobi. Kad umrije, ostavi kano kraljevsko blago od 250 talenata 
u srebru, a više od 30 u zlatu.ž Mi već spomenusmo Aurelijana, 
koji je do Hlodovega u alamanskoj bici i postaje franački vojvoda. 
Traju, kao što i prije, posjednici kurijali i gospoda senatorska. Ne 
samo da rimski posjednici čuvaju svoje lijepe velle 1 baštine, u koliko 
ih osvajači u prvi mah ne razgrabiše, nego znadu poneki, držeći se 
kraljevskog skuta, i povećavati očevinu. Više njih ima bogatih, poput 
franačkih prvaka. Oporuke kažu, da je bilo Rimljana s golemom imo- 
vinom od 10 do 20 »illa, svaka sa prostranim oranicama ili vino- 
gradima, s pašnjacima i šumama, uz težake i čobane ropske. Čini 
se, da je veći dio posjedi svejednako u rimskim rukama. Za kućića 
Romana, da se iz slučajnog ropstva otkupi, iskalo se do 10 libara 
zlata. Gdjegod ti ugledni Rimljani pozivaju Franke na gozbu; pa 
će ih svojim kretom i besjedom elegantnom opsjenjivati, a i opijati.“ 
Kano ljudi jedne vjere, Franci i Rimljani mnogo opće megju sobom. 
Očito je iz historije Gregorove, da imućniji i srećniji dio romanskoga 
žiteljstva svrsta se, ovako ili onako, megju osvajače, kao znatna sa- 
stavina nastajnoga galo-franačkog naroda. Romani, u opće, stoje doista . 
podregjeni i razlikuju se od Franaka. Nego, siloviti duh, što u ova 
doba posvud provijava, dohvati se i njih. Češće se razmeću, kao 
i Franci. Ne biva rijetko, da u razmirici megju Latininom i 
Frankom, ovaj će izvući tanji kraj. Ili što sljeduje izgledu varvarskom, 

1 L. VI, e. 9. 

2 L. VII, c. 40. Valjda je ovi Gregorov talent običan ,manji“ od 
60 rimskih libara. 

3 L. III, c. 15. 

* L. IV, e. 35. 

ili što u državnoj vlasti dovoljne obrane ne nalazi, vidjeti je po- 
katkad kojeg moćnog Rimljanina, gdje se sam osvećuje Franku i 
oružanom rukom napada na njegovu villu, na dvorac u polju.! A 
za Hlodovegovih sinova Rimljani, bar u gorovitoj Arverniji, drže 
čak i utvrgjena mjesta, pogdjekoji ,,castrum“, u kom se oni brane 
od franačkih napasnika. I ove silovne obike, uz nošenje oružja, hoće 
u neku ruku da izjednače dva plemena, germansko i romansko. Megju 
obama se izmjenjuje nošnja, vojnička i gragjanska, izmjenjuju se 
lična. imena. Neki Rimljani stali uzimati germansko ime, poneki 
Franci latinsko. Nakon tri četiri li naraštaja. oni Franci, što s Hlo- 
dovegom  prodriješe usred Galije, po narodnosti u malo čemu, ili 
ni u čemu, ne razlikuju se od Latina. 

Društveni raspored u Franačkoj. Franačkom pobjedom kod 
Soissona dokinuta je rimska politička oblast i u najzadnjem kraju 
Gtalije. Na djelu, suvereni su tada varvarski vladari, franački, vizi- 
gotski i burgundski. Ali dolazak Franaka ne sunovrati društvo. Onim 
dolaskom u malo čemu se promijeniše socialni odnosi, izuzmemo li 
vidniji položaj uvaljenih Germana. Mi jednako susretamo brojno roblje, 
poljsko i domace: liberte, sa stegnutom lično: i imovinskom  slo- 
bodom; kmetove, za zemlju privezane na latifundijama, uz dužnost 
godišnje daće i rabote; slobodne, no prorijegjene i osiromašene male 
posjednike, ,minores possessores“ i nešto jače posjednike, ,euriales“, 
glavno ovo uporište već traljavim municipijama; senatorsku gospodu, 
svijetle posjednike prostranih latifundija sa ubavim vellama, sa pa- 
tronatom na široko razvriježenim, sa častima u municipiji, sa ličnim 
zvučnim nazivljem.2 I pored franačke provale, sve se to uščuva, i 
ako ponegdje zakinuto i ponešto prolaznim grabežem oštećeno. Ogromni 
posjedi carskoga fiska udovoljiše one Franke, koji se staniše na zemlji 
rimskoj. Hlodoveg tim podmiri svoje Franke, dok Romanima, iza 
prve otimačine, ostade, kazasmo, netaknuta svojina. Kralj nije davao, 
da se oni razvlaste, jer smatrao sebe i rimskim namjesnikom, kano 
nekim prokonzulom u Galiji, pa branio Rimljane. 

Osvoj, dakle, ne preokrenu ondašnji društveni raspored. Ipak, pod 
varvarskim dojmom, pri razlamanju starinskog političkog ustroja, 
nešto se pooštri, a nešto malo i promijeni u društvu rimsko-franačkom. 
Brije Sjever, uz pridošle (zermane. Raste broj robova. (Gotovo nepre- 
stani ratovi izbacuju množinu zarobljenika, što se prodaju. Ratovanjem 


i! L. III, e. 35. 
ž Vidjeti ovo u I Svesci, na str. 51—73. 

u svakome kraju bivaju sužnji i Germani, isto kao i Romani. Često 
i krivična osuda uvesti će ljude u stanje ropsko. Za rimskog carstva, 
nagjosino u velikom broju kućne robove koji svakojako služe gospo- 
dara i obitelj njegovu, i robove seljake, koji obragjuju zemlju ili 
pasu gosina stada. Svi ujedno bijahu, po prilici, čitava polovina ukup- 
noga žiteljstva. Društvena ta nevolja sad je povećana. Roblja je tušta 
i tama, te možemo za cijelo uzeti, da u Franačkoj veci dio duša 
čamaše u ropstvu. Ovo ovako sudimo po ljutini tog vremena, a raza- 
biremo, da primjer jedan navedemo, i iz oporuke opata Aredija, na- 
pisane 912 god.! Aredije, rodom prosti Rimljanin (ingenuus) iz grada 
Limovicae (Limoges), ostavlja ipak zamašnu baštinu s mnogobrojnom 
čeljadi, pa na vinogradima, njivama, livadama, gajevima, stoje većinom 
težaci robovi, manjinom težaci kmetovi (mancipia colonaria), koji po- 
tonji, osobno slobodni, drže, pod teretom daće, svoje njivice, svoje 
vinograce (eampelli et vineolae). Koliki je broj neslobodnih ljudi 
imao tek biti na latifundijama više gospode! Pak i oni težaci kme- 
tovi u nekom vidu su polurobovi. Ne samo da duguju godišnji do- 
hodak i rabotu gospodaru zemlje, nego se od zemlje ne rastavljaju 
nikako. Mogu da služe u vojsci kao lako oružani sa platom, ali se 
ne pripuštaju nijednom činu političkoga života. A i sa samim dolaskom 
Franaka poraste im broj. Franci sobom povedoše svoje kmetove, lite 
drukčije ,lidi“, ,laeti“, ,lazzi“ (u Tacita liberti), to zar ili ,leute“, 
ili od ,lassen“, pustiti. Ti su ponajviše zanatlije u franačkim dvor- 
cima, ili su još veći poslužitelji, menisteriales. Susretati je ministeri- 
jala germanskih, pa i latinskih. Na kraljevim dobrima ponajbolji 
izmegju njih jesu ljudi od oka, s imetkom svojim. Liti i ministe- 
rijali javljaju se i kod drugih varvara. Što se niske čeljadi tiče, cijene 
se najviše zlatari i srebrnari, jer udovoljavaju raskošnome sjaju go- 
spodara. Rodom su Rimljani ponajčešće. Robovi, kmetovi i liti uzlaze 
1 do slobode, do nezavisnog imuća, po gospodarevoj milosti; no dosta 
rijetko to dostizali, i ne će ni onda oni do čistine punopravnog poli- 
tičkog člana u narodu. već ako oslobogjeni obredom, izvršenim pred 
samim kraljem. U rimskom carstvu robovima, u opće. po vremenu 
bivalo sve lakše i lakše. Navlastito od IV vijeka dalje, preporukom 
crkve, poljske robove gospodari obično ne kreću sa zemlje, nego ih 
na njoj sa čitavom porodicom naseljavaju. Ti robovi, koji rade zemlju 
1 pasu marvu, malo po malo prelaze u mirniji položaj jednog serf 
de la gičbe, docnije u odmaknutom srednjemu vijeku. Doseljenjem 


! Testamentum s. Aredii abbatis, ap. Ruinart p. 1308—15. 


II. Franci prevlagjuju u Galiji. 285 





Germani tada zasta, ili se znatno umanji emancipacija ljudi. Jedva u 
X vijeku osvanuće posvuda onaj serf de la glebe; stoprvo u XIV 
olakšana će mu biti, po nekim krajevima, kmetska daća i rabota ; 
tek francuska revolucija uzdignuti će njega do ljudske jednakoprav- 
nosti. Pod Germanima okrutilo se čovječje osjećanje. S druge strane, 
roba u Franka gospodara ni u čemu više ne zaštićivao zakon rimski. 
Ovaj je vrijedio za Romane, a nije za Franke, kojima njihov zakon 
izručivaše roblje na milost i nemilost. Nemiline evo primjera. Franak 
Rauhing, pri veseloj večeri, nalazio zabave u tome, da gleda, kako 
mu sluga, što mu je voštanonmi svijećom svijetlio, ovu više puta 
gasi u list od gole svoje noge; jadnik bi plakao, a varvar udarao 
u grohotni smijeh, dok mu trgnutim mačem priječaše, da ni stope 
ne makne sa mjesta.! Istome ovome nečovjeku desi se jednom, da mu 
rob i ropkinja bez njegove dozvole odoše u crkvu, te se vjenčaše. 
Rauhingu bijesnome pop istrže zakletvu, e ih ne će razdružiti. Franak 
zbilja ih ne razdruži, već zajedno ih dade žive ukopati. Na glas 
toga nedjela dotrča pop, ali djevojka nagje se već ugušena.? Ovo se 
zgagjalo u soissonskom kotaru, tako reći pred kraljevim očima, pa 
niko ni mukaet! Robovima udarani su štapovi, do stotinu njih u 
slučajevima, gdje bi se samim prelaznim zatvorom kaznili slobodni 
ljudi." Čeljadetu robu, a i kmetu, nije bilo pristupa u sveštenički 
red (IIL A. e. 26), ne razriješe li se prije od svog ropskog ili kmet- 
skog položaja. Uz romansko bilo, dašto, i roblja germanskog. Po- 
menuta Aredijeva oporuka iznosi ih u većem broju s latinskim i 
grčkim, u manjem s germanskim imenima. 

U društvu rimsko-franačkom druga je nova pojava u tom, što je 
znatan razmak izmegju slobodna Franka i slobodna Rimljanina. Po 
krvnoj stepenici salijskog zakonika, gdje je udarena cijena čovječjem 
životu, Fransak prema Rimljaninu vrijedi dvaput toliko. Osvajač vija 
glavom nad osvojenikom, kao nad manjim čovjekom. Nego se ovo 
u megjusobnom općenju nekud izglagjuje postidnim obzirom Franka 
neuka prema obrazovanijemu Romanu. Ta je društveni običaj često 
jači od zakonske ustanove! Šta više, i sami zvanični spisi od ger- 
manske oblasti, pa i sami zakonici, zovu Germane ne lijepom donekle 
riječju ,Barbari“, dok odlikuju stare žitelje sa riječju ,Romani“. Uz 
to, s vremenom sve to većma ravni se razlika megju dva plemena 


1 Greg. Tur. 1. V, e. 3. 
2 Ib. 


š Mansi. T. IX, p. 738: Childeberti (I) regis constitutio de abo- 
lendis reliquiis idolatriae. 

uredbom kraljevske družine. Ova družina, valjda Tacitov comitatus, 
jeste preznamenita. Četa stražara oko visoke kakve osobe, oko vojnog 
zapovjednika, uobičaji se i u Istoku, gdje ih susretamo, u V i VI 
vijeku, pod imenom orzsmsrzi, uz oficire 802u9%90. Franački je kralj 
i vojskovogja svega naroda i četovogja. Vojskovogji svi su Franci i svi 
Rimljani obvezani na posluh vojnički, od dvanaeste godine u naprijed ; 
polažu svi za to prisegu: svakoga upornika stiže kazna po kra- 
ljeva ,bann-u“ (bannum-edietum, od bannan - zaprijetiti). Nego. kralj 
ima do sebe svoju kitu i četu, svoju družinu, koja će se ponovo 
njemu zakleti još svečanijom prisegom. Ta družina stoji u njegovoj 
trustis (od germanskoga ahd. trost, s trausti, okrilje i vjera, 
ako nije od keltskog trus - straža). Svi zaprisegnuti podanici jesu 
»leudes“ (neki vele od keltskog leudoni - zakleti se), no su ,leudes“ 
na osobiti način ti dvokratni kraljevski zakletnici, megju kojima od- 
skaču časnici, ,antrustiones“. Ovi potonji vrše dvorske čine, ili se 
šalju izvan dvora na upravu. Buduci drugari i pratioci kralja, ,,c0- 
mites“, stoje oni na visoko u ondašnjem društyu: prema slobodnu 
Franku njima je ucjena trostruka. Kraljevi antrustioni, pa 1 kraljevi 
drugovi za stolom, ,ćonvivae regis“, mogu da budu i Romani, isto 
kao i Franci. Pri zgodama seobe razlomljeno je germansko staro 
plemstvo, te će novo odsvakuda iskrsnuti s ovim komitima i či- 
novnicima kraljevskim. Već su na dogledu velikaši (optimates, pro- 
ceres), kojima su ti dvorani začetak i jezgra. Na porijeklo se tu 
vele ne gleda; čin vrše jednako i Franci i Romani. Ova ovaka mje- 
šovita aristokracija već je ugledna i posjedom, jer osim sopstvenog 
imanja (all - od) češće uživa i zemalja, : njoj pripuštenih iz fiska po 
kraljevoj milosti (beneficium, poslije fe - od, za vjeru dobro). Kad 
se upravni čin, pri slabljenju kraljevske moći, učini nasljedan i prione 
suverenstvo za zemlju, pa se uhvati, pomoću patronata, vjera u 
strogom rasporedu od nižih k višim dostojnicima, biti će to aristo- 
kracija feudnička, kojoj se pokret najprvi ukazuje jasno taman u 
franačkoj Galiji. | 

Salijski zakonik.! Čitavo društvo Hlodovegova vremena još se 
čistije ogleda u salijskom zakoniku. 

Rekosmo već, da Rimljani, i pored franačkog osvoja, zadržaše svoj 
zakon. Dakako, taj se zakon drži, u koliko ga ne mijenja, u metežu 
onih doba, nastali drugi pravni običaj, ili wa ne steže nova kakva 


1 Lex Salica, zum akademisehen Gebrauche herausgegeben und er- 
liutert von H. Gefieken. Leipzig, 1898. 

odluka kraljevske vlasti.! U to Franci, nepodvrženi rimskome zakonu, 
a sad u doticaju s rimskim ljudstvom, osjetiše potrebu, da i sami 
uobičajeno svoje pravo ispišu i donekud isprave. S reda ista se po- 
treba ukaza gotovo u svih Germana, pa nam otuda ,Leges Barba- 
rorum“. German ne osjeća rimski, te hoće, ma gdje bio, da mu se 
osobno sudi po njegovu adetu. Iz ove želje najavi se ,lhex Salica“, 
onda ,Lex Ribuaria“ ili ,Ripuaria“. Jednako učiniše Vizigoti i Bur- 
gundi, i učiniše plemena, Francima vazalna. Zakonici su napisani 
latinski, jer germanski jezici ne smatrahu se za zakonodavstvo pri- 
kladni.“ Uprkos latinskoj redakciji, od rimske misli malo šta imaju, 
ili ni malo, izuzmemo li vizigotski i burgundski. U opće, nisu drugo, 
već nasušne i nespretne knjižiće za najpreču potrebu varvarskog ži- . 
vota, naročito za obranu tijela krvninom i imetka globom. Glavno 
im je načelo naknada štete, jer germansko pravo malo ističe raz- 
liku izmegju namisli u zločinu i činjenicom zločina. S vremenom 
ipak išlo na bolje, jer u tu legislaciju ulaze i rimski nazori. Var- 
varski zakoni pišu se kroz VI i VII vijek, najviše. U salijskom za- 
koniku najdavniji je dio tako zvani ,Pactum Salicae“, u GD titula. 
Ima nekih, te ga stavljaju čak u vrijeme kralja Hloja (445—T), ali 
je vjerovatno, da se taj dio sastavi za vlade Hlodovegove, kad je za- 
početo zakonodavstvo i sa prvim novicama, ,capitularia“. Koji i kakav 
odbor složi ,Paetum Salicae“, izdade li ga kralj u sporazumu s na- 
rodnom skupštinom, ili sa prvacima, osporno je pitanje, premda o 
tome kazuju ,prologi“, koji su potonji. ,Lex Ribuaria“, u prvom 
svom zametku, djelo je austrazijskoga kralja Teuderika 1, sina Hlodo- 
vegova. Po vremenu, ovaj ripuarski zakonik svoje ustanove sve više 
i više izjednačuje. s onima salijskoga. Napisan je čistije, manje var- 
varski. 

Ništa jasnije ne odaje krutu surovost Franaka do njihovih zakona. 
Krivični su velikom većinom: gragjanskih ih je posve malo, buduci 
valjda ovo pripušteno slučaju i običaju. Poglavito na kragje i na silu 
obara se zakonik. Krade se mnogo koješta: svinje, goveda, bravi, 
kože, lovački i torni psi. kljusad, konji, košnice, tice, ribe, lagje, 
roblje: krade se iz kuće, u vrtu, u polju, u vinogradu, u šumi, na 


! Formulae antiquae ap. Ruinart, p. 1331: ,Lex romana edocet, et 
consuetudo pagi consentit, et Principalis potestas non prohibet“. 

ž U franačkome, za bolju upotrebu, nalaziti je pridanih izreka ger- 
manskih, što no ih sad zovu ,Malbergs-Glossen“. Jezik im je tako, 
ili nastran, ili iskvaren, da se do u zadnje doba dvoumilo, jesu li 
ono riječi franačko ili keltske, 


“ 

vodi, u mlinici, češće i sa prelomom. O svemu ovom zakon ide u 
potankosti, kako bi se udarila primjerena globa u dinarima i u so- 
lidima, od 1 do 45 i do 621), ovih, osim stvari vraćene uz kamatu. 
Česti su i puleži, izmegju kojih najopasnije opet otkupljuje globa od 021), 
sol. Tamnica ne spominje se, a malo kad usmrćenje, ovo osobito 
radi umorstva. Ako je u salijskom zakoniku rijetka smrtna kazna 
za slobodna čovjeka, to ne biva sa kakva humanitarnog obzira, već 
je to za to, što varvari ne daju, da zakon olako kidiše životu nji- 
hovu. Niti je u običaju druga koja pedipsa na tijelu slobodna čo- 
vjeka, te se malne sav krivični zakonik svodi na postupnu krvarinu, 
wer-geld, novac za čovjeka — +»rčr, novac namirni, što se u latinskom 
jeziku onog vremena zove compositio. Čak i za umorstvo životom 
svojim plaća (eomponit de vita) Franak istom onda, kad ni on, ni 
porodica, ni rod, ne smažu svotu, ili kad neposluhom postaje ,varg“ 
(wolf) u državi, koga svak slobodno može da utuče, kao vuka. Pra- 
vilo je, da se zločinstvo iskupljuje novcem ili dijelom svoje imovine, 
kao što ovo obično biva u narodi nekulturnih. Globa se plaća ošte- 
ćeniku, ili, gdje ga nestade, rodu ubijenoga, dok jedan dio nje pri- 
pada kralju, što se mir naruši, frtus, fredus. Strogo uzevši, do rod- 
bine je osveta i mirenje, a nije do države. Stepenica je ovaka. Ko 
ubije kraljevskog antrustiona, platiće do 600 zlatnih solida.! Život 
prosta slobodna Franka vrijedi 200 solida, dakle triput manje, nego li 
za družinara, za časnika u gospodarevu okrilju (in truste dominica). 
U opće, svaki čovjek. koji u kralja ima službu (servitium), bio Franak 
ili Rimljanin, bio lit ili kmet, bio i rob, ucjenjuje se trostruko spram 
drugog čovjeka staleža jednakog. Po vremenu izdižu se i ljudi u 
crkovnoj službi. Jednog je popa krv, kao i jednog kraljevskog vjer- 
nika; krv episkopova skače do 900 sol., dok je od 300 krv djako- 
nova. Na vojsci ko ubije slobodna, plaća 600 sol., ko antrustiona 
1,800; ista je krvnina za ovoga silom napadnuta u kući, ili i na- 
mišljeno umorena. I prosti Franak, kad ga ubiju provalom u kuću, 
ima dvostruku krvninu. A i na samoj gozbi, u kući, nije svagda mir ; 
Franci se svagjaju, krve se i plaćaju. Svijetli dugokosi Meroving stoji 
iznad svake ucjene; a niti je kažnjiva, redovnim kakvim putem, krv 
po njemu učinjena. Ako život slobodna Franka, ili drugog čovjeka, 
koga zaštićuje salijski zakon, važi 200 sol., a ono život slobodna 


1 To 300 volova. Osrednji vo kupuje se za 2 solida. Rimskomu 
zlatnom solidu znamo težinu iz I Sveske. Nego, poskoči mu kupovna 
moć, u ovo doba zabataljenoga rudarstva. Po prilici je deseterostruka 
prema sadašnjoj. Zlatni je solid vrijedio 40 srebrnih dinara ondašnjih. 

ropkinju. Ko slobodnu žensku zove bludnicom, plaća uvrjedu sa: 45 
sol. Stisne li joj ko ruku, globa je 15 sol.; ako mišiću, 30: još na 
više, 35; dotakne li se prsiju, 49. U ostalom, ovdje ga ne ulazi vi- 
teški obzir prema nježnome spolu, već se kažnjava očita putena na- 
mjera. Netankome osjećanju Franaka u svemu ovom dokaz je, da 
Franak iz prva nije nikako smatrao sebe obvezanim prema svojoj 
ženi; tek će crkva kratiti preljub muške glave. A za čeljad neslo- 
bodnu teška je i ovdje franačka ruka. Otmicu slobodne ženske lit i 
rob, ma bili i u kraljevskoj službi, plaćaju životom. Silovanje neslo- 
bodne ište globu od samih 15 sol., a:globa, kao naknada štete, ide 
gospodaru: Opet gospodar bere globu, u težem slučaju od G, u lakšem ' 
od 3 801:, učini :li ono tugji rob na ropkinji; ne plati li se za roba, 
ovaj se, "pri nastaloj smrti: ropkinje, škopi, a za manju posljedicu 
udara mu se do 300 batina. Rob, koji se druži sa slobodnom, pot- 
pada: smrti. Koja se slobodna ženska pak vjenča sa svojim robom, 
njoj :fisk.- plijeni cijelu imovinu, -pa ko od rogjaka nju ubije, ništa 
mu za to; globi se sa: 15 :sol., kogod je primi na konak, ili joj dade 
kruha; nesrećnica je ,varg“, izvan zakona; kako i onaj, koji odere 
pokopana: mrtvaca. U zakonima buja i praznovjerje. Žena može da 
čini čini drugoj ženi, kako ne bi poroda imala, pa to plaća ona sa 621/, 
80l.;' takogje plaća i ,maleficium“ bez štete; prosto vračanje nema 
još kazne. Obijedi li ko slobodnu, da je vještica, a ne može dokazati, 
potvoru će iskupiti sa 187"), sol. Reče li ko kome, da je nosač vješti- 
čina kotla; globa_mu je: 62" sol. Salijski zakonik ne samo postavlja, 
da zbilja ima vještica, već pripušta i to; e vještica može, .da svojim 
magjijama umori“i proždre čovjeka. . . 
* Ista nespretnost: mišljenja javlja se 1 u postupniku. Dokaze da 
podnese, red je optuženiku, više nego li tužitelju. Stvar: se preporna 
dokazuje, doduše, i sa svjedocima, pa krivo svjeđočanstvo potpada 
globi ođ 15 solsi jednakoj globi ružna potvora, da je ko krivo šsvje- 
dočio.“ Ali uz svjedoke, ,testes“, sudu prilaze pomoćnici zakletve, 
njuratores“: to: ponajviše čeljad od rođa i prijatelji, koji svojom pri- 
segom prittrgjuju prisegu tužitelja i optuženika. Ovoga i onoga vjero- 
dostojnost; iskrenost, juratoriti zajamčuju bez ličnog opažanja. Ako se 
pronagju > lažni; gubitak im je od samih: 5 sol. Po vrsti parnice broj: 
im se povećava! ili snizuje: "Tužitelj, po težini tužbe, polaže svoju: 
početna: zakletvu sa 6, 9 ili 12 pomoćnika. Sa 12 cijela je zakletva, 
sa 9 od tri četrrtine, sa 6 polovna. Tužitelj uz pomoćnike svoje 
sili - tužćnoga, da se pročisti; koji će to učiniti uz dvostruki broj 


vlastitih snkletnika. U važnijem poslu dosta je čudan: prizor: “kao 

ljeni i sa strane, hvaljeno im političko uregjenje. Dobrome glasu 
Franaka pomogoše dvije okolnosti, nama poznate. Vidjesmo, da se 
od svih Germana, naseljenih u carevini, oni razlučiše u dvome važ- 
nom: bili jedne vjere s Romanima i, prinzev zemalja sebi poglavito 
od fiska, Romane ne kinjili diobom baština. S toga mnogome savre- 
meniku Franci pričinjaju se bolji, nego u stvari što su. Nisu mrski 
ni samoj Bizantiji. Anastazije odlikova Hlodovega. A u drugoj poli 
VI vijeka pravnik i historik Agatije piše o Francima veoma laskavo: 
» Nisu. nomadi, kako mnogi varvari, već imaju ponajviše rimsku uredbu 
i iste zakone, i u opće drže se i pogodaba i braka i bogosluženja jedna- 
koga... Imaju i upravitelje i episkope po gradovima. .. Kano varvarski 
narod, meni se čini, da su po gradsku vrlo uregjeni, i da razlike 
(s nama) nije, osim jedine nošnje varvarske i jezika zasebnog“.! 

To političko uregjenje da gledamo izbliže. 

Stvori se Hlodovegu kraljevska vlast po gotovo neograničena. Prema 
ocu Hilderiku, kralju male cijene i dosta tanke slave u 'Fornacu, u 
franačkoj jednoj župi, drukčiji je vladar Hlodoveg, proširitelj Fran- 
cije na golemo, slavodobitnik narodni u tolikim kreševima. Kad Hil- 
deriku ne bijaše za kakav pothvat dostatna njegova ubojna družina, 
trebaše mu za krajinjenje polučiti pristanak narodne oružane skup- 
štine. O raspravljanju znamenitih posala na skupštini (ding), po obi- 
čaju Tacitovih Germana, mi za Hlodovega ništa ne čujemo. Da bi 
se na godišnjoj smotri vojske u martu pred narodom uglavili zakoni, 
nema nani svjedoka. Franački kralj raspolaže, kako se njemu svigja, 
narodnom vojskom i upravom zemaljskom, pa sam kroji i oglašava 
kratke naredbe, a i duže zakone. Ako mu je do savjeta, ponajčešće 
se savjetuje s prvacima oko sebe, svjetovnim i crkvenim. Neosporivu 
vladarevu zapovijed, ,bannum“, nose u svaki kraj, dostavljaju sva- 
kome licu, dvorski teklići, tako zvani ,sacebarones“, kao god gotski 
sajoni i carski agenti. Ubije li ko sacebarona, plaća isto, kao i za 
grofa, GOO sol., kad je sacebaron slobodan čovjek; nije li slobodan, 
skače, ipak ucjena njegovu životu do 8300 sol. Kraljevska vlast na 
rimskoj zemlji ojača vanredno, u Franaka i u drugih Germana, iz 
ovih uzroka. Seobom iz Germanije, otrenućem sa rogjene grude, 
oslabiše, dok se i ne razriješiše, veze rodova 1 porodica od starine, 
a, pošto upravo na tim vezama se osnivaše uredba vojena i politička, 
izblijedi, te se brzo i zaboravi, stara varvarska sloboda, bučna i anar- 
hična. Drugo je to, već i prije kazasmo, što franački kralj, širom 





1 L I, 0, 2. 

U mirno doba, ipak, dosta ga zabavlja sugjenje i redovno utjerivanje 
daća. Rješava parnice, što prizivom do njega dolaze; rješava ih od- 
lučnim svojim sudom, a može i parnicu sam zametnuti, odrediv su- 
dište; pače, prosto mu je, da sam kazni, koga hoće, i na imovini 
i na životu. Češće, nagje li se on, uz vijećnike, pri zamršenom sporu 
u neprilici, te ne zna, kako da sudi, odvaliti će sa sebe rasudu na 
Boga i parcima namijeniti bojište sudbeno.! Nego. je sabiranje po- 
reza i daća vladalački posao, koji najviše kralja otimlje. Svi dohoci, 
negda carski, sad su njegovi dohoci. Porezne knjige (capitularia) 
poglaviti su: njemu spisi, te leže u kraljevskoj riznici, što je u istu 
doba i arhiv. Vladaocu teku odasvud veliki prihodi, na osnovu na- 
gjenog i zadržanog sustava carskog porezovanja. Naosob placaju Ri- 
mljani, dakako uz olakšanje neko, pošto tu više nije razgranate biro- 
kracije nižeg carstva, koja gutaše novac. Nego se zgagja i to, da 
po koji lakomi vladar udara na Rimljane i novih nameta preteških, 
te se oni čak iseljavaju iz zemlje.2 Osim poreza, nalazi kralj omašnog 
prihoda u raznim globama, u zapljeni imovine osugjenikA, u carin- 
skim i tržnim daćama. Pa dobacuju i šume fiskalne i rudnici. Gdjegod 
i sami Franci, ako i ne daju poreza, prilažu svojevoljnih poklona. 
Putuje li kralj svečano, njemu i njegovima hranu prinosi narod. 
Znatan je vrlo kraljevski posjed u zemljama; taj raste zapljenama, 
no i tanča darivanjem družini. vjernika. Je li germansko koje pleme 
potčinjeno Francima, godišnji mu danak ide kralju. Uz sve ove pri- 
hode puna je blagajna franačkog vladaoca. U njegovoj riznici ima 
na hrpe zlatnog novca, pa svakojakog nakita zlatnog i srebrnog, 
posugja srebrnog, oružja, ruha mnogocjenog. Sjajem svega toga pase 
oči svoje varvarski kralj; pregleda i brižno čuva pusto blago, koje 
će žurbom pograbiti nasljednici. Da blago, milinu svoju, povećaju, 
Merovinzi su ponajčešće i lakomi. Iznosila im najviše zemljarina, pa 
će kušati njoj podvrći dobra erkovna i franačka, dakako uz živi otpor 
zanimanika. Već Hlodovegov sin, Hlotar, obori se na imovinu erkava, 
tražeći trećinu dohotka. I ako zle volje, svi episkopi potpisaše straš- 
nome Franku primljenu naredbu. Ne učini to Rimljanin Injuriozo, 
episkop u Touru. Pogje i svoj jad izjadi Hlotaru: ,Htjedneš li ti 
uzimati, što Bogu pripada, i Gospod će tebi brzo uzeti kraljestvo. 
Nepravda je velika, što sirotinja, koju bi ti iz tvojih ambara imao 


! Greg. Tur. 1. X, e. 10: ,rex campum dijudicat“, premda sudski 
dvoboj ,Lex Salica“ ne pominje. 
2 L. V, e. 28. 

fenzorom. Kotarsko uregjenje stiskuje općinu, kojoj sudbena nadlež- 
nost spada na stvari sporedne. Ipak municipija razpolaže domaćom 
rimskom milicom. Tek Bretoni, polunezavisni u Armorici, dok čuvaju 
svoj keltski jezik, drže se i svojih zakona sa zasebitim političkim 
uregjenjem. Slabije čuvaju jezik i običaje manje brojni Vaskoni, po- 
tomci Ibera, u davnini protegnutih od Pireneja i od mora do Loire 
i do Rodana. Grof, kad sudi, otvara poznati nam ,mallum“ (lat. 
conventus), zbor slobodnih Franaka i Rimljana, koji sami imaju 
pravo, da tu pristupe, kako su i sami, mimo lite i kmete, posjednici 
zemlje. Izmedju njih grof predsjedatelj odabira, uz privolu paraca, 
dobre ljude, već otprije pomenute ,rachinburge“, koji će presudu, kao 
porota, izreći. Priziv je na kralja. Na varošima (hundersehaften, vici) 
ima grof svoje zamjenike (vicarii comitis). Za manje vojne odjele 
i za manje posle ti su stotinici isto, što i grof za veće u cijeloj 
župi. U takom srezu iz prva sudio stotini sudac pučki, tako zvani 
»thungin“. Istisnu ga, čini se, kotarska novija uredba, udešena od 
kralja, te na njegovo sudsko mjesto dogje grofov zamjenik, oni sto- 
tinik ili centenar. 

< Stotinik zapovijeda vojenom stotinom svoga sreza, dok grof ima 
pod rukom svukoliku kotarsku ,scaru“. Ali kralj, kad je veći boj, 
poziva više ,skara“, kojima treba jedan vogja. Taj je vogja ,herizog“ 
(heerzog, lat“ dux). Gdje kralj sam glavom ne vodi vojsku, tu je 
takav herceg. Peminju se ipak franačke vojske, u kojima je do deset, 
šta više i do dvadeset ,,duces“.! U vojsci su ,duces“ stariji od ko- 
tarških ,comites“, pa i u samo mirno doba vigjamo neke vojvode, 
što paze na red u dva, tri i četiri kotara, te se i grofovi gdjekad 
natječu, da im se ovakovo vojvodstvo povjeri. Nego, hercezi u fra- 
načkoj zemlji nemaju stanovitih zasebnih područja: Francija nije sa- 
brana u kakove hercegovine, kao što je upravno razabrana u ,gaue“ 
iliti župe. Ako vojvoda ponegdje, naročito na granici, razpolaže voj- | 
nom silom dvaju triju li kotara, on se opet ne miješa, što mi znamo, 
u porezne i sudske posle grofova. Je li priziv od grofa, taj biva 
ravno na kralja, a ne na kojeg vojvodu. Ne vrše, dakle, vojvode -ni- - 
kakove političke vlasti; pače imade njih, kojima niti je doznačeno 
neprekidno područje vojno, već zapovijedaju razmetnutom snagom 
nesuvislih kotara.? Tek izuzetno naći je, koliko se čini, vojvodu upra- 
vitelja u Kampaniji. Naći će se i u krajini preko Jure, u Burgundiji, 


1 Greg. Tur. 1. X, e. 2; Fredeg. Chron. e. 78. 
*LIX,c. 1. ' o 

vlasti. Sva četiri glavna grada Reims, Soissons, Pariz i Orleans, otki- 
nuta su iz skorašnje rimske svojine Siagrijeve. Ponešto od svega 
ovoga moglo je lebditi u pameti tih kraljevskih mladića i njihovih 
savjetnika. Što se odbrane tiče, zbilja je vidjeti, da stojni gradovi 
braće Reims, Soissons, Pariz, Orl&čans, regjaju se ne daleko jedan 
od drugoga: tu je na okupu, protiv svake tugjinske nenadnje, glavna 
ubojna sila Franaka u Galiji. Ali iz načina podjele izilazi čisto tek 
dvoje. U Galiji, četiri brata dobivaju, od prilike, istu lijepu baštinu, 
pojednake dijelove. Drugo je ovo: za podesnu : državu, u pogledu: 
uprave. malo haju braća. Skrpljene su sa zemljišnim prekidom dr- 
žave Teuderikova i Hlotareva. A isprekidaće se razne oblasti pri 
diobama potonjih Merovinga tako, da čovjeku, gdje i gdje, nije bilo 
putovati za nekoliko kilom., a da iz jedne države ne upadne u drugu. 
Po gotova se svakome kralju podjednako htjelo sjevernih lovačkih šuma 
uz južne ubave krajeve s vinogradima i maslinicima. Čak i grad 
Pariz, što raste pučanstvonr i ugledom, dijeli se, kašto, na troje; 
bogata trgovačka Marseilla na dvoje. Za Merovinge preči je od dr- 
žavnoga posao privatni. Uvijek baca ih u veliku brigu razdioba kra- 
ljevskoga blaga i bogatih villa. Dašto su kraljevske ove villae sjaj- 
nije od onih u rukama gospode franačke i rimske. Nasred posjeda 
bijelio se dvorac, što ljepše ukrašen, kralju ugodno boravište. Okolo 
dvorca dizale se kuće dvorana, kraljevih drugara, Franaka i Rimljana, 
ljudi u ćrusti njegovoj. Podalje kuće i kućerice poslenika ili mini- 
sterial&_u kraljevoj nižoj službi. inače i ,fiscalini“, jer stoje na zemlji 
fiska. Ponajviše su u položaju lita ili kmetova, a ima ih svakojakih, 
od latinskoga i germanskoga roda; ima kuhača, pekara, konobara, 
tkalaca, kovača, zlatara, kožara, uz porodice svoje, koje takogje služe 
gospodaru, ,familiae dominicae“. Kad se k ovima pribroje težački 
kmetovi i težačko roblje sa čobanskim, što obragjuju zemlju u volli 
i pasu gojna stada, onda kraljevski dvorac, sve skupa, prikaznje se 
kao velika varoš. Svaka ,villa regia“ stajaše pod upravom jednog 
činovnika gospodareva, ,actor dominicus“, pa i vidjesmo, da se iz- 
megju više gospode već jarlja nadglednik svih villa i kraljevskog 
doma, majordom. U takovom boravištu ima svega na pregršti. Am- 
bari u dvorcu puni bijele šenice; spreme i podrumi ulja i vina miri- 
sava.! Veselilo kralja ovo obilje; veselilo ga posugje srebrno na gozbi. 
Razgaljivali ga službeni lakrdijaši.? U opće, uživači su ti Merovinzi, 

1 L. V, prol.; VII, c. 29. 

2 Barem ih Gregor pominje u dvoru suebijskih kraljeva u Galeciji 
(De virtutibus s. Martini IV, 7), doista manje lagodnih od franačkih. 

te ih mami više raskoš na selu, nego da ih priteže ozbiljna misao 
za upravni posao. Varvarsko grubo uživanje troši ih obično, dok se 
oni istroše. Jedno upada u oči pri ovim prvim Merovinzima, još 
prije žalosnog vremena kraljeva ljenivaca, 708 f6nćants: niko od 
njih ne dosegnu visoke starosti savremenih nekih vladara na Istoku, 
jednog Anastazija, ili Justina, ili Justinijana. Do krajne mjere se- 
bični i samoživi, a raskošni, oni rano propadaju. Naglo propadaju i za 
to, jer su naprasite i mrke ćudi. Izmegju njih rijetko ko ima pred 
očima državu, već svagjaju se, mraze se, srću u zločine iz ličnih 
uzroka. Pri razmiricama njihovim, ili čak i u ratu na izvanjskog 
neprijatelja, jaoh ti ga Galiji, kud kraljevi franački i njihovi vojnici 
prolaze! Na ovakom jednom hodu iz Champagne preko Metza u 
Italiju na Langobarde, uzdiše Gregor, da je vojska ,taku pljačku, 
toliko umorstava i pokolja na vlastitoj zemlji izvela, e bi čovjek 
rekao: to učini dušmanin“.! e, 
Zadnje vrijeme Burgundije. Četverovlagje braće teče mirno 
za prvih godina. Hlodehildini sinovi svi su još momci nejaki, a po- 
božna i poštovana majka kao da ih drži u nekom zaptu, i ako po- 
daleko od njih boravi u gradu Touru, kod mošti sveca Martina. Nego 
ta ista mati, nakon dvanaest godina, podignu sinove na Burgundiju. 
Ostavismo lukavoga staroga kralja Gundobada, gdje ni katolik, ni 
arijan, ševrda megju dvije vjere, dočim svoje rimske podanike blaži 
i miluje, izjednačujući ih posve sa Burgundima. Istom prevejanošću 
pomagao Franke u ratu protiv Vizigota 1 Ostrogota (507—10), a u. 
to sa legja stresao, valjda, danak, što mu bješe nametnuo Hlodoveg. 
Ovoga on preživje do 516, u kojoj ga godini naslijedi sin Sigismund: 
Prigrli Sigismund katoličku vjeru, javno je ispovijedajući. Još za oca 
živa, koji to dopusti, privede ga svojoj crkvi tada glasoviti episkop 
Avit, na veliko veselje katolika. Pomogla episkopu i revnosna Kare- 
tena, Gundobadova žena, Sigismundova mati, tada odana strogosti 
prihvaćenog monaškog života, u kom preminu god. 506. Obraćali 
se i Burgundi malo po malo nagovorom, bez očitog prisilja. Javljao 
se ipak u arijanskog klera dosta žestok otpor, ako katolički episkopi, 
saborskom naredbom od godine 517, zabranjuju svome kleru svako 
općenje s onim. Usteže se i državna. milost arijanima, čije crkve 
opadaju, dok katoličke niču. Koje crkve jednom oteše arijani, one 
su katolicima povraćene. Nešto podmuklog nezadovoljstva imalo biti 
megju Burgundima. Novi kralj, po rimsku izobražen, pripozna vr- 


I! LX,c. 38. 

sugjenju, nikakove razlike osobne, kako ono biva u Franaka. Krvnina 
za tjelesnu ozledu jednaka je i za varvara i za Romana. U zemlji 
je dvojaki zakon, germanski i rimski, ama germanski zakon ne gleda, 
ko je ko. Cijenom oba su naroda dotle izjednačena, da se izričito 
naglašava ,jedan puk od dva naroda“ u Burgundiji. Šta više, ,, Lex 
Burgundionuni“, na djelu primjenjuje se i na Burgunde i na Romane, 
kojima potonjim zasebno rimsko pravo sregjuje tek poneke odnose, 
naročito nasljedne i obiteljske. Ako varvarski zakonik glede posjeda 
i glede kazne u jedno obuhvata i Burgunde i Rimljane, ovima to 
nije na dosadu ili na teret, već na korist očitu. Ma da i nisu tu 
slomljene mnoge varvarske obike, mnogo koješta neprijatno, svakako 
manja im je hrapavost, nego u ,Lex Salica“. Pa u gdječemu i rim- 
ština provijava kroz taj zakonik. A prema salijskome napisan je 
jasnim, po gotovo pravilnim jezikom; ovdje misao iskače prozirna, 
tamo je u često mutna. U vrijeme Sigismundovo, puno primaknuće 
Burgunda _k Rimljanima izražava se i u tome, što zakon, kako 
to čini u Vizigota, ne sprječava njihov megjusobni brak. Vjera ih 
ujedini. 

Ako su dva naroda na jednakom položaju, nisu u njima ljudi jed- 
naki. Društveni je raspored, u svemu glavnome, onaj isti, koji vi- 
djesmo i u drugim zemljama na Zapadu: otmenici ili plemići, prosti 
slobodni ljudi, robovi uz kmetove. Ovo su tri najvidnija razreda u 
pučanstvu i burgunskom i rimskom, posmatrajući ga u krupno; no 
socialne razlike ističu se još i dalje. Megju samim slobodnima za- 
pravo tri su stepena: pomenuti otmenici ili plemići, ,optimates no- 
biles“, pa srednji ljudi, ,mediocres“,. pa manji, ,minores personae“, 
inače ,viliores“, ili ,leudes“. Višima prema nižima cijena je dvo- 
struka, jer ko, na primjer, izbije zub ,optimati Burgundioni vel Ro- 
mano nobili“, plaća 15 zlatnih sol., ko srednjemu, 10, ko manjemu, 5. 
I u salijskom zakoniku poznasmo raznu ucjenu za tri vrste slobodnih 
ljudi, ali baš pri tome očituje se osvajačka oštrina franačka prema 
blagosti burgundskoj: život jednoga Romana vrijedi za pola manje 
od života jednoga Franka, a prosti Franak triput manje od antru- 
stiona, kraljevskog vjernika. ,Lex Burgundionum“ otskače prema 
p Lex Salica“ i time, što ,wergeld“, (compositio,: satisfactio), dok se 
obilno : primjenjuje za tjelesne ozlede i štete, nikako se ne pripušta 
za ubistvo slobodna čovjeka, već ono kažnjava smrću. U ovome kod 
Burgunda, kao što i kod gotskih naroda, varvarska surovost ustuknu 
pred boljim rimskim nazorom. Odluku ovu zakonik kaže razložitom, 
,prationabilis“: Općenitu krvninu uspostaviće Franci, kruti varvari, 

kad sebi Burgundiju potčine. Nego i ako su Burgundi mekši od Fra- 
naka, te im običaje germanske još ponegdje prevuče pravo rimsko, 
opet u zakoniku ponajviše izbija oštra germanština. Gospodaru pušta 
se rob na milost i nemilost: može da ga ubije nekažnjeno. Robovi, 
dašto, često bježe, kad mogu, a zakon je ljut do okrutnosti proti bjek- 
cima. Odbjegloga roba ne smije se, pod teškom globom, ni primati 
na konak, ni kruha mu davati, ni puta mu kazati: ko bjekca pismom 
preporuči, izgubiće ruku, pa ma bio i slobodan čovjek; učini li to 
drugi rob, prije ruke odsječene, strada i kaznom od 300 batina. 
Rob, izbije li zub slobodnome, gubi ruku; zamlati li ga šakom, 100 
batina. Za svaku roblje podliježe batinama, do 100, ili 200, ili 300; 
najmanji je broj 50. Slobodan, ako krade snop žita, plaća trostruku 
cijenu toga; plaća samu cijenu gospodar za roba kradljivca, no ovaj 
ima opet 300 batina. Slobodan, koji siluje slobodnu, iskupljuje zločin 
globom, dok rob sa svojim životom; smrt i slobodnoj djevojci, koja 
se daje robu; ako je roditelji ne će kazniti ovako, robinja je fiska. 
Rob se cijeni na 25 sol., dobar konj na 10, kobila na 3, vo na 2, 
krava na 1. Ipak i robu može da poskače cijena, je li vješt poslu- 
žitelj,  »ministerialis“; ko njega ubije, plaća 60 sol. gospodaru, uz 
12 sol. globe fisku; je li orač ili svinjar, 30; kad je kolar, 40, 
kovač, 50, srebrnar, 100, zlatar majstor, čak i 200. Da rob ispo- 
vjedi zločinstvo, meće se na muke. Jednako i kmet, ,colonus“, kome 
se takogjer udaraju batine. Od roba slabo se kmet razlikuje, to i po 
rimskom pravu, a slabo i germanski lit. Ni Židovima nije dobro. 
Ako ko od njih na hristjanina navali pesnicom, nogom, štapom, bi- 
čem, kamenom, ili počupa_ mu kosu, gubi ruku, kad je ne iskupi 
sa TD sol. uvrijegjenome i 12 globe fisku; učini li to svešteniku, 
gubi glavu, a fisk plijeni mu imovinu. Iznad roblja ponešto se uz- 
diže libert, koji nije ipak čovjek sasma slobodan. Ko njemu izbije 
zub, plaća mu 3 sol., dok ko to čini robu, namiruje mu gospodara 
sa 2. Ovo o zubu iznosimo, eda se čisto raspoznadu mnoge staležne 
razlike u Burgundiji, gdje, isto kao i drugdje, germanska zaprema 
zemlje ne ublaži socialnu nevolju. Jedina crkva priskočiće u pomoć 
ništima i ubogima, u ova žalosna doba: ko roba ubije, izopćen je, 
po odredbi burgundskog erkovnog sabora od god. 517, koji progo- 
njenomu robu rastvara i azil hrama Božjega. Nego i zakon, nadahnu- 
ćem hristjanskim, stara se za nahode. 

Sam burgundski zakonik izričito nam svjedoči, da u tim tužnim 
danima čitavo društvo podivlja. Zakonodavac žali se gorko, što uče- 
stanim kragjama zločinaca nije nikako stati na kraj, pak zaoštrava 

kazne. Smrt i Burgundu i Romanu slobodnima, kad sebi primame 
te kradu tugjeg roba, ili kradu konja, kobilu, vola, kravu. Žena lu- 
peža, ne prokaže li odmah muža, smatra se sudionicom kragje i 
predaje se, kao robinja, oštećenome; istom. tvrdoćom zakona lišeni 
su slobode i sinovi iznad četrnaest godina. Ko u vinograd obdan 
ugje, da krade, plaća vlasniku 3 sol., sa 2 globe fisku: ugje li po 
noći i ubije ga čuvar vinograda, ovomu ništa za to; robu u 'prvom 
slučaju udara se do 300 batina, u drugome potpada smrti,: ili 150 
batina, ako ga gospodar otkupi. Manje će se kragje u svinjama, ov- 
cama, kozama, košnicama, naknaditi trostrukom vrijednošću ukradene 
životinje, osim globe od 12 sol.; robu lupežu 300 batina. Ko krade 
lovačkog sokola, tome će isti soko od slabine iskljuvati 6 unača mesa, 
ne plati li on G sol. vlasniku i globu od 2 sol. Nije varvarska lju- 
tina, no je surovost, gdje se odregjuje, da kradljivac lovačkog psa, 
mora ga pred svijetom poljubiti u zadnjicu, ne će li za to platiti 
vlasniku 5 sol. i globu od 2 sol.:U tadašnjih ljudi kragja ide pak upo- 
redo sa čestim usiljem. Smrt ubiocima trgovaca; smrt provalnicima 
kuće i efraktorima skrinje. Globi se, ko kuću napadne; gubi ruku, ko 
baštini (sors) pomakne megju, a život, ako je rob. Ko smakne 
napadača, rogjacima ovoga plaća polovicu vrijednosti njegova života, 
150 sol., kad je smaknut otmenik, 100, kad je srednji čovjek, 75, 
kad je manji. Plaćaju se i udari, vučenje za kosu, rane, srazmjerno 
položaju ozlegjenoga. Isto ovako i kad ko bez razloga sveže drugoga. 
Sila se zadijeva i o same žandare ili tekliće kraljevske, ,wittiscalci“ ; 
no svaka im se ozleda plaća trostruko. 

U zakoniku neka je vedrina u pogledu ženske glave, koja je bra- 
njena, no i tu ima varvarskog oblaka. U Burgunda ženska se čast 
pače štiti više, nego li u Franaka. Ko otme i obeščasti djevojku, plaća 
golemi novac: po težini djela, od tri do devet puta toliko, koliko 
bi iznosila cijena, kojom se, po germanskom običaju, ona imala ku- 
piti u roditelja; ako ne može platiti, ovi čine š njim, što im drago; 
ali ko siluje robinju, prost je s platom od 12 sol. gospodaru joj. 
Ženu, koja pobježe od muža, valja ugušiti u močvari; muž, koji se 
lakomisleno rastavi od žene, platiće samo kupovnu joj cijenu i 12 sol. 
globe. Ne plaća ništa preljubnici, magjionici i skvrniteljici grobova, 
koje se i osugjuju. Zatečene preljubnike, oboje treba usmrtiti; ako 
ko ubije tek jedno, plaća zanj cijenu života. Ko bez uzroka raščupa 
kosu slobodnoj ženskoj, dava joj 12 sol. i toliko globe ; libertkinji, 6; 
robinji, 3; rob za ono prvo ima 200 batina, za drugo, 100, za 


treće, 75. Što se ženskog nasljegja tiče, zakon je blaži nego u Fra- 

koja ne voljaše pastorka 1 često ga grgjaše. U neki svečani dan go- 
dine 522 ugleda Sigerik maćehu, obučenu u krasno odijelo pokojne 
Ostrogote, ojadi se i reče joj: ,Nije to dostojno, da se pleći tvojih 
dotakne pusto ruho moje majke, tvoje negda gospodarice !“' Ljuta 
kao zmija, Sigismundova žena govori mužu, i najposlije nagovori ga, 
e mu sin radi o glavi. Sigismund bio nagao i neoprezan, po ćudi. 
Kazivala maćeha, da oholi mladić teži i za kraljestvom u Italiji, 
gdje djedu mu Teoderiku nestajaše muške djece. Možda i klevetala, 
da se od Sigerika bojati i vjerskome novom prevratu. On i sestra 
mu, onda vjenčana franačkome kralju 'Veuderiku, bijahu istom poslije 
oca prešli u katolištvo, god. Đ17. Odlučiše ga smaknuti. Kako 
znamo, mnogo jeli i pili Burgundi, pa i kraljevska trpeza obilovala 
i sladokusnim jestivima i kapljama plemenitih vina. Jednog dana za 
stolom opi se mladić, i otac mu naredi, nek ide leći, na što dvije 
sluge zaspanog udaviše rupcem, omotanim oko vrata. Oca spopadne 
odmah teški bol, baci se sinu na mrtvo tijelo i rasplače se gorko. 
Ode k monasima u manastir u Agaunu (Saint-Maurice), što već bješe 
dao uvećati i poljepšati, to na podanku Bernardske Alpe, i proboravi 
tamo dugo u suzama i u postu, od Boga moleći oproštenje grješine. 
Na spomen sina u tom manastiru, već glasitome legendom pokolja 
tebanske legije i zapovjednika joj Mauricija, načini najveću zadužbinu 
onih doba, što dogje iz Istoka: viječnu psalmodiju. Crkveni hor pojao 
neprestano, dok bi monasi jedni druge izmjenjivali. Taj manastir 
pokajnik prebogato obdari zemljom. 

Ova se tragedija u davno okrvavljenoj kući burgundskih kraljeva 
zbila 522 god., a u nastajnoj godini Hlodehilda poziva svoje sinove 
na osvetu. 1z grada Toura raznosio se glas o Hlodehildinoj pobož- 
nosti, ali ovoj germanskoj svetici ni vrijeme, ni Bog, ne ublaži sa- 
svim duševni jad, ne izbrisa uspomenu groznih prizora, gdje joj po- 
giboše, otac, mati i braća, rukom Gundobada. Sigismund, Gundobadov 
sin, na stara nedjela u kući sad niže novo! Izričitog svjedočanstva 
nemamo, da je burgundski rat u svezi s umorstvom, počinjenim na 
Sigeriku ; ipak na to mišljenje vodi nas vrijeme, u koje Hlodehilda 
dogje u Pariz, da na oni rat sinove natjera. God. 523 sabra pred 
sebe Hlodomera, Hildeberta i Hlotara, i njima dobaci plamene riječi: 
» Tako se ja, mili moji, ne pokajala slatkog majčinog mlijeka, sjetite 
se sa gnjevom uvrjede mi nanesene, pa mudrom brigom osvetite smrt 
oca i matere moje!“?ž Četvrti kralj, 'Teuderik, ne bijaše tu: taj pa- 


1 Greg. Tur. |. III, e. 5. 
* L. III, 6. 6. 

megju Francima i Burgundima sam on iznese dobitak. Bez upotrebe 
oružja i bez muke, svojoj provenskoj krajini pripoji 523 god. neko- 
like gradove sjeverno od Durance, odvalivši ih k sebi od Burgundije, 
s voljnim ili nevoljnim pristankom kralja Godomara, ne znamo. Ovo 
sve opremi pametni mu vojskovogja “Tuluin, onamo odaslan. Nosio se 
Teoderik kao neki rimski car u Zapadu, pa svojoj povećanoj oblasti 
u južnoj Galiji, kazasmo već, povrati naslov iz starine: ,Praefectura 
Galliarum“ s prefektom, koji stolovaše u Arelati. Trebalo stati su- 
prot sile i obijesti franačke. Na umiješanje nagonio ga jednako i 
rodbinski osjećaj, pošto umoreni Sigerik bio mu unuk po ćeri Ostro- 
goti. Nego, bješe to zadnji blijesak slave Gota Teoderika, koji će 
preminuti dvije godine zatim. 

U dosta docnije vrijeme, kad se iz Justinijanove Bizantije nadvi 
crni oblak nad kraljevinom Ostrogota, franačka braća prihvatiše 
zgodu, da Burgundiju napokon unište, prekršiv mir š njom. Ko- 
načna navala otpočela je valjda god. D32. Sporazumni Hlotar i Hilde- 
bert pozvali Teuderika na zajedničku vojnu. Ovome ni sada nije se 
svigjao rat na srogjenog Godomara, pa se uztezao, sve dok mu nje- 
govi Franci zaprijetiše: ,Ako sa svojom braćom ne ćeš u Burgundiju, 
mi te puštamo, i š njima idemo“.' Jogune podanike, za plijenom 
pohlepne, smirio time, što s jednom četom, kako se čini, onamo 
opremi sina Teudeberta, a druge vojnike svoje natjera sam na Ar- 
verniju, koja nedavno, na lažni glas, da se je megju Torinzima 
on osužnjio, prigje Hildehertu. U bregovitoj Arverniji Rimljani se 
branili, kako mogli; no ih je mnogo okrenuto pod franački mač i 
mnogo ih zarobljeno, a pljačkalo se do site volje, i srebra i zlata, 
i rimskih odjeća i marve. U to, glavna sila Franaka prodrije u sje- 
vernu Burgundiju, opsjednu i ote Autun, slomivši Godomara, koji je 
uhvaćen, te odveden u tvrdi neki gradac. Čitava je Burgundija 
navijek podvržena, D34 god. O nezavisnu tu zemlju za više od triest 
godina udaralo valovlje franačko, dok je najposlije i raznese. Uz 
gotske svoje navike mnogo pitomiji Burgundi podlegoše njemačkim 
Francima, kakvim smjerom Božjega promisla u historiji zemlje, nije 
lako nama ljudima dokučiti. Mi shvaćamo tek ovo, da Burgundija, 
i ako prezgodno pribrana oko glavnoga svoga grada Lyona, pa bra- 
njena visokim Alpama s istoka, a i kosom Cevenna sa zapada, sta- 
jaše ipak neprijateljima na udarcu sa sjevera i s juga. Kad najposlije 
sila čitave Franačke na nju udari, nagje se ona sasma usamljena, 

presto. On i Hlotar na usta izaslanika zamoliše mater, da tri djeteta 
njima izruči na kraljestvo. Oveseljena Hlodehilda izaslanike počasti 
jelom i napitkom i opremi unuke. Kad ovi izigjoše, uhvaćeni su 
skupa s povorkom odgojitelja i poslužniki im, koji su rastavljeni od 
njih, i sve metnuto pod stražu. Od drva kralja poslan, bahne pred 
Hlodehildu Arkadije, senatorski Rimljanin iz Arvernije, noseći nožice 
i goli mač, s porukom, neka ona odabere po volji, ili ošišanje ili 
smrt djece. U silnoj uzbugjenosti izlane se baba: ,Volim ih gledati 
mrtve, nego li ošišane!“! Kad je taj odgovor dojavljen, ščepa Hlotar 
starije desetogodišnje dijete za ruku, hiti ga na tle i probode ga no- 
žem pod pazuliom. Vrisnu momčić. Na to baci se srednje dijete 
(bilo mu sedam godina) stricu Hildebertu ka koljenima, obavije se 
oko njih i plačan vapije: ,Ne daj, ćaćo premili, da i ja poginem, 
kao moj brat!“ Kanula suza niz lice Hildebertu, pa će moliti Hlo- 
tara, da se djetetu poštedi život, a on će njemu za to dati što mu 
drago. Cikne Hlotar bijesan: ,Da si ga odgurnuo od sebe, ako ne 
ćeš mjesto njega i sam poginuti! "Ti sve ovo osnova, a sad od je- 
dnom prevrćeš vjeru“. Hildebert oturi sinovče, kome Hlotar juri nož 
u rebra. Onda su posječeni svi djetinji odgojitelji 1 sluge. Krvnik 
Hlotar uzjaha konja i ode bez obzira iz Pariza, dok se Hildebert, 
kao zasramljen, povuče u pariska predgragja. Baštinu Hlodomerovu 
megju se oni raskrojiše na dijelove jednake. Rukama ubice nekako 
je izmaknuto, pomoću moćnih ljudi, treće dijete Hlodovald ; stričevi 
ga uzalud tražili. Odraste Hlodovald, i sam sebi ostriže kobnu dugu 
kosu, te se zapopi. Živio pobožno do oko god. 560, utemeljivši ma- 
nastir, što od njega sveca uze ime Saint-Cloud, a otud ime i sa- 
dašnjemu gradu u blizini Pariza. Mrtva tjelesa svojih dvaju unuka 
Hlodehilda postavi na jedini lijes, i isprati ih sama glavom, u spro- 
vodu najsvečanijem, do crkve sv. Petra, poslije Sainte-Geneviove, 
gdje ih složi u zajedničkoj raci. U crno zavijena, još umnoži od onda 
svoje milostinje, darove crkvama i molitve, ne hajući više ni za što 
drugo. Izbroji joj se dosta godina, sve do D44. Kad u Touru umrije, 
prenesena je, uz mnoge horove erkovnih pojača, u grad Pariz, i sa- 
hranjena do muža Hlodovega pod velikim oltarom one iste Petrove 
crkve, gdje spavahu i unučići, njeni milinci. la je tu nazočan bio 
i mladi Meroving, pop Hlodovald, niko ne veli; ali, za divno naše 
čudo, mirne duše u tu crkvu sprovedoše mater ojagjelu Hildebert i 
Hlotar.* Bogodušnu Hlotehildu, koja obrati Franke, opće mnijenje 
oglasi svetom Hlotildom. 


1! L. I, e. 18. 
LIV, ce. 1. 

dnevnom boju, te potjeraše Hermenefreda i vojsku mu do rijeke 
Unstruta. No mnogo stradali i Franci, pa prizvali u pomoć Sakse, 
s kojima zajedno biju zadnji presudni boj. Na brodu od rijeke na- 
trpa se toliko palih Toringa, da pobjednici pregjoše preko gomila 
kao preko nekog mosta. Taj se poraz od nekih bilježi u god. 531. 
Na južnom ratištu 1 Hlotar svlada Varne i Herule. Nego, jošte bo- 
raveći na neprijateljskoj zemlji, razigjoše se dva driga u ratu, dva 
brata Teuderik i Hlotar, zavagjena. Prvi radio o glavi. drugome.. 
Pozove ga u neku dvoranu na povjerljivi razgovor radi vruća posla, 
a u toj dvorani za jednim zastorom smjestio ljude s oružjem. Kako 
zastor ne dopirao tik do poda, Hlotar po iz dalje pripazi noge oru- 
žanih, pa ugje u dvoranu i sam s oružanom svojom pratnjom. Nagje 
se u zapari Teuderik i počeo govoriti o tome i tome, dok najposlije, 
da udobrovolji brata, pokloni mu velik srebrni pladanj, što ovaj primi 
sa zahvalom. No se brzo pokaja, požali se pred vjernicima, da bez 
razloga gubi svoje, i posla sina Teudeberta, neka od strica za se umoli 
onaj pladanj. Povrati ga Hlotar, ali se vrnu kući iz 'Toringije. ,U 
takovim prevarnim dosjetkama bijaše Teuderik veoma lukav“, opaža 
Gregor. To će reći, nemio i zlovaran kao Hlodoveg, no bez očeve 
veličine.! 
Pa se dosjeti Teoderik, na svoju, i dokrajčenju torinškoga rata. 
Poslije Hlotara izašao i on iz Toringije. Davši mu vjeru, tvrgju od 
kamena, zamolio k sebi na dogovore u Zilpich svladanoga, ali ne- 
slomljenoga Hermenefreda, koga počasti i obdari bogato. Jednog 
dana obojica šetali se po gradskim zidinama i razgovarali, kad li, 
od nepoznata čovjeka gurnut, strmoglavi se niz bedem Hermenefred 
i usljed pada ispusti dušu. Rašta to učini ono neznano čeljade, nije 
niko mogao da kaže, ali svak mislio, da je to Teuderikovo pletivo. 
Ovaj tada, po prilici u god. 582, poda se podvrže veći dio Toringije. 
Prostirali se Torinzi u ono doba na široko, naseljeni do Saksa, ri- 
puarskih Franaka i Alamanii, od donje Albe (Labe) do gornjeg Du- 
nava, i imajući na istoku Slavene za susjede. U ratu Saksi pomogoše 





! Navadnu zloću i nedjela u kućama germanskih kraljeva Jahn (Geseh. 
der Burg. 1 B. s. 136 i 180—8) pripisuje razvratnome općenju s Ri- 
mljanima i izgledu, podanu Germanima, od rimske raskvarene gospode. 
Ali je to tek njemačka patriotska tvrdnja. Kućne grozote izbijaju svuda, 
kako vidimo, i u Toringiji, usred Germanije, daleko od rimskoga svijeta, 
Tuče pak onu tvrdnju i prosto usporegjenje života bizantskih vladara 
s onim vladara zapadnih preko VI vijeka. Pa ne ćemo .ni to zaboraviti, 
da je Teuderik bio čisti Franak, rogjen od prve žene Hlodovegove. 

onda ne sniva o centralizaciji vlasti, niti se megju njemačkim ple- 
menima misli na jedinstvo zakonodavstva. Prevlast franačku ne će 
da priznadu sami Saksi, ovijani mnogobošci, i snažno joj se od- 
upiru. Jednu stranu sakske zemlje pritisnu, ne zna se pravo, da li 
Teuderik, ili sin mu, austrazijski Teudebert, ali, pod poznijim vlada- 
njem Hlotarovim, Saksi ustaju, i daju preteškog posla ovome kralju, 
koji ne može da ih sasma svlada, uza sve žestoko ponovljeno rato- 
vanje. Uini se, da mu je bilo zadovoljiti se s dankom od 500 krava 
godišnje, pa i to napusti treći nasljednik njegov. 

Vizigotski poraz u Septimaniji i franačko zalijetanje u 
Hispaniju. Dok se od Merovinga na sjeveru razarala Toringija, 
južni Franci pod Hildebertom navalili na Vizigote. Napadu dade 
povoda domaća razmirica poradi vjere megju dvije kraljevske kuće 
Merovingi i Balta, ali dublji je uzrok tražiti u tome, što i ovdje 
Baltama nestade zapleća u Amala 'Teoderika, već preminulog. Iza 
poraza na vogladenskom polju kralj Vizigota Amalarik, Alarikov sin, 
držao se svog djeda i tutora Teoderika, ka' i sjen tijela. Vizigotskoin 
državom, rekosmo, ravnaše iz Italije veliki ostrogotski vladar, sve 
do svoje smrti u god. 626. Ujedinjeni Vizigoti i Ostrogoti ovom se 
smrću opet razdvojiše pod dva Teoderikova unuka, ovi pod djetetom 
kraljem Atalarikom, oni pod Amalarikom, mladićem od dvaestičetiri 
godine. Rhona u Galiji bi megja dvjema državama. Blago Alarika, 
plijenitelja Rima, sa Solomunovim posugjem, koje Židovima ote Tito, 
vraćeno je iz Ravene Amalariku. Vizigoti više ne prinosili daća bla- 
gajni italskoj za uzdržavanje zajedničke vojske. Glede pripadnosti 
Got& jednoj ili drugoj kraljevini, odregjeno je, da Vizigot, koji je 
. vjenčao Ostrogotku, ili Ostrogot sa ženom Vizigotkom, može da sebi 
odahire postojbinu, koju najvoli.! Mnogi privedoše k sebi u svoje 
pleme žene, a mnogi idoše za ženama. Amalarik, videći moćne i 
bogate kraljeve u Franciji, zaprosi u njih sestru im Hlodehildu, 
Hlodovegovu ćer. Ali mlada ova neva, koja donese silnu prčiju, bude 
povodom omraze megju mužem i Merovinzima. Idući tragom djeda 
Teoderika i oca Alarika, Romanima štedio vjeru Amalarik, te su 
katolički episkopi u Hispaniji pod njegovom vladom god. 531 sabo- 
risali svoj drugi zemaljski sabor. Nego rekao bih, da su se Goti, 
u sredini Latina, ponosili svojim arijanstvom, smatranim, uz gotsku 
liturgiju, kao nekom narodnom vjerom. Već čusmo od Sidonija A poli- 
nara za revnu spoljašnju nabožnost vizigotskoga kralja Teoderika II, 


1 Procopii de Bello Goth. 1. I, e. 13. 


II. Franci prevlagjuju u Galiji. 8311 
koji ubi brata, a opet svaki u boga dan igjaše ranom zorom s po- 
povima na molitvu. Žarki arijan Amalarik htjede u svojoj obitelji 
jednodušnost u vjeri. Ispriječi mu se žena _Frankinja Hlodehilda, u 
čijoj duši bijaše usječeno vjerovanje nicejsko. Kad muž na lijepe ne 
mogao da je prikloni svome simbolu o 'Vrojstvu, Tati se varvarskog 
surovog grgjenja. Gdje bi išla u svoju crkvu rimsku, kraljevi ljudi 
bacali se na nju blatom i nečisti. Govorilo se, da kralj nju i tuče. 
Kašnje pričali historičaru Gregoru, da ona posla bratu Hildebertu 
znamen jedan, što vapijaše osvetu: rubae, ocrvenjen njenom krvlju: 
no i sam Gregor to pominje tek kao glasinu.! Planu Hildebert na 
uvrjede, nanesene sestri. God. 531 provali u Septimaniju, gdje Auna- 
larik stolovaše u gradu Narboni U boju pod gradom pobijegjeni su 
Vizigoti: pretežnije franačko konjaništvo razvrže gotske redove. Svla- 
dani Amalarik pogibe u Narboni. Brodovlje. stajalo u luci, spremno 
kralju na put i bijeg u Hispaniju u Barcinonu, pa je kralj već bio 
na tom da se ukrca na jednu lagju, kad se prisjeti, da je u palačnoj 
blagajni zaboravio uzeti mnogo drago kamenje. E bi sebi i to blago 
dohranio, vrnu se u palaču, no povratak k luci prepriječiše mu sami 
ozlojegjeni nanj Goti, po jednoj verziji vjerojatnijoj, po drugoj Franci, 
koji bi luku bili zauzeli. Dok je bježao k nekoj crkvi, probode ga 
nečije koplje i osta mrtav na mjestu, na trgu u Narboni.? Iz kućnog 
onog: trvenja ne iznese zdravu glavu niti Hlodehilda. Hoćaše i nju 
i veliko njeno blago brat Hildebert k sebi u dom primiti, ali nekako 
umrije na putu. Mrtvo joj tijelo preneseno je u Pariz i sahranjeno 
do grobnice oca Hlodovega. Hildebert ne podvrže Septimaniju, jer 
se gotovo svi tvrdi vizigotski gradovi u Galiji čvrsto odbraniše. Da- 
doše otpora i drugim Francima što sigjoše god. 938, vogjeni od 
mladih kraljevića, Tendeberta, sina Teuderikova, i Gunthramna, sina 
Hlotarova. Kao najčistiji dobitak ostade kralju Hildebertu pusti plijen, 
u kojem bijaše i arijanskog craovnog posugja: 60 kaleža, 15 plitica | 
i 20 kutija za evangjelja, sve to od suhoga zlata i posuto dragu- 
ljima, veli Gregor.* Ovo blago pobožni derač Hildebert porazdijeli 
megju bazilike i crkve svetaca u svojoj državi. 


! L. III, c. 10. 

2 Ovo nam se čini najpriličnija istina iz donekud suprotnih vijesti : 
Procop. B. G. 1. 1, e. 13; Greg. Tur. I. III, e. 10; Isid. Hisp. H. G. 
6. 40; Jord. e. 58. Što Fredegar (Epit. e. 42) kaže, da je Amalarik 
ubijen u Barcinoni, to je vijest i poznija i osamljena. 

3 L. III, e. 10. 

mitiše grdnim blagom: za jedan dan i za jednu noć on im napusti 
prelaz preko klanca, a potla pobi potragljivce, koji se ne spasoše 
Iz dvije čudne verzije, iz franačke i vizigotske, iscijediti je tek ovo. 
da silna vojna Franaka zape na dva mjesta, pred gradom Saragos- 
som i u ždrijelu pirenejskom. Zemlju amo od Pireneja Vizigoti već 
brane uspješno, i odbraniti će od Franaka. Hlotar zalud kovao novce 
s natpisom: ,Pobjeda nad Gotima“. 

Smrt Boetijeva, pa i Teoderikova. Pri napredovanju Franaka 
i nazadovanju Gota, više puta pripomenusmo nestadak Ostrogota Teo- 
derika. Uprijesmo u poremećenu ravnotežu, zbog te smrti, megju 
franačkom i gotskom moću. ,Dok življaše Teoderik, nikad Got ne 
ustupi Franku!“ sa sjetom, premda katolički duhovnik, opaža ostro- 
gotski pisac Jordanis,' gotovo savremen ovim dogagiajima. Sad idemo 
da vidimo završetak života velikoga Gota i nazadak moćne mu kra- 
ljevine, što caru Justinijanu dade povoda, da zavojšti na Vandale i 
na Gote za obnovljenje rimske cjelokupne imperije. 

Kazasmo svu Teoderikovu brigu, da izjednači i sljubi svoje Gote 
i Rimljane, pocijepane rodom i vjerom. Predano radio, za dugog 
vladanja, na tom, da megju katolicima i arijanima ne bude ni raz- 
mirice, ni zadjevice. Njegova vladalačka nepristranost u ovome po- 
gledu bijaše svagda tako uzvisita, e se moglo reći, da državna vaga 
u kraljevim rukama gotovo naginje k nicejskoj dogmi, prihvaćenoj 
od latinskog svijeta. Ali kralju arijanu i Gotu izjalovi se rad čitavog 
života. U zadnje njegove dane učinjen je prelom. Zbog vjere, pre- 
pletene s politikom, došlo se do užasa i do glasovite historijske tra- 
gedije, u kojoj zaglaviše prvaci rimski Boetije, Simah i papa Ivan 1. 
Mi već pripovjedismo * kako car Justin udari, po istočnoj carevini, 
u edikte i u progonstvo arijana, čega radi Teoderik god. 523 posla 
u Carigra1 Ivana uz četiri senatora s porukom, da će kralj biti ka-' 
tolicima u Italiji onakav, kakav bude car arijanima u Istoku. Dalje 
rekosmo, da Ivan i četiri senatora u Bizantu u samoj stvari ništa 
ne polučiše, nego od onog cara, gonitelja inovjeraca, i čašćeni i mi- 
lovani, poslanstvo izvršiše na prazno, pa ih kralj utamniči, čim se 
u drugoj godini vratiše u Ravenu. Vladalac u Italiji zače sumnju. 
Već car Anastazije, premda u religiji prevrtljiv, držao se prema 
njemu hladno, prigodom i neprijateljski; još veće neprijateljstvo kao 
da mu sad prijetilo iz Istoka od revniki za nicejsku vjeru, Justina 


le. 58. 
ž Na str. 118—9. 

kako bi Burgundi ,gledali pretanke sprave i divili se pronalascima 
starih“.! Kao što Kasiodor, mogao i Boetije, da vladaocu stane o 
bok, pošto niko živ sposobniji od njega. Prikupio bio sve znanje, a 
i tadašnju vještinu, pa je i pisac, drukčiji od Kasiodora: ne piše, kako 
ovaj, uvijeno i retorski razvlačeno. Ali čovjek čiste nauke ne težio 
za činima i kraljevskim ministarstvima. Njemu bješe dosta, da zgo- 
dom ispravi, svojim ličnim utjecajem, krivde kraljevskih činovnika, 
i rimskih i gotskih. I sad mislio doskočiti jadu, što no se spremao 
protiv utamničenog prijatelja Albina. Odletje ka kralju, koji se tada 
bavio u Veroni. Teoderik, koji prije nije smagao riječt, da rimski 
senat uzdiže,ž bio u onaj mah tvrdo uvjeren, da taj senat upire oči 
u Carigrad i (zotima radi o glavi, a da je Albin jedan od glavnih 
urotnika. Na saslušaju, u žestokom razgovoru, ponositi Rimljanin 
Boetije najposlije primijeti, da je i sam kriv i čitav senat, ako je 
kriv Albin. Oštru ovu primjedbu izvruu u dokaz priznanja krivice 
zlobni Ciprijan. Izvede i tri svjedoka, tri čovjeka zla glasa, koji pod- 
vališe Boetiju lažne listove, te je spraćen u zatvor, u Paviju. Sjedeći 
on tu nekoliko mjeseci, napisa, sebi na utjehu, čuveno djelo: De 
consolatione philosophiae. Subjektivnim maštanjem on ne gradi kakva 
nova filozofijskog sustava, što će, kao papirna kula, biti oboren 
čijom drugom klapom, već tanko ispituje ljudsku nezasluženu nevolju, 
viječni jecaj svjetskog bola, u prividnoj opreci s redom udešenim 
po pravednom i savršenom Bogu, pa antinomiju rješava providnošću 
nadzemne nagrade. Knjiga utješi njega, a vremenom na sve jezike 
prevedena, smiri mnogog patnika. Po zakonu valjalo tuženog sena- 
tora Boetija privesti senatu, da se pred njim obrani, ali ga nenazočna 
i nepreslušana senat na smrt osudi. Stidili se potresnog javnog pri- 
zora. Glasaše smrt i zapljenu dobara senatori, uprepašćeni gnjevom 
Teoderikovim. Praktičnjaci Kasiodorova kroja bojali se sebi; pakosnici 
Ciprijanove bagre podstrekavali. Kralj, poslije nekog premišljanja, 
potvrdi osudu. To bilo god. 625, ako ne yeć u prijašnjoj. Propade 
zatim rastuženi Simah, Boetijev tast, i on od ljudi najvigjenijih rodom, 
patricijatom i bogastvom, a odličan zaslugama i krepošću. Jedna ista 
godina vidje, predlogom kralja Teoderika i pristankom cara Justina, 
konzule Simaha i Boetija, oba zapadnjaka, koje bješe izuzetno. Odli- 
kovane su dvije dike čitavog carstva. Iz Rima dotjerali Simaha na 


1 Var. 1, 46. Jedna bijaše sunčana, a druga vodena ura. 


ž Mansi. T. VIII, p. 345, ep. Theodorici: ,Domitori orbis, praesuli 
et reparatori libertatis, senatui urbis Romae“. A 





324 Germanstvo u razvaljenoj carevini zapadnoj. 





belungenliedu“ iz XII vijeka, gdje je njegova osoba primaknuta ne- 
hronološki do Atile gospodara. 

Amalasuinta i njezino vladanje. Teoderik je imao tri ćeri, a 
nijednoga sina. Dvije starije, rogjene njemu u Panoniji od suložnice, 
bile pošle u tugje kuće, Teudigota za Alarika, Ostrogota za Sigis- 
munda. Od kraljevne Audeflede, sestre Hlodovegove, nagje mu se 
u Italiji, oko god. 498, Amalasuinta. Udade ovu svoju ćer, g. 515, 
za pristalog i pametnog mladića Eutarika od mlagje loze Amalovaca, 
odrasla, po čudnoj sreći, megju zapadnim Gotima. Amalovac Beri- 
mund, ne podnoseći gospodare Hune, pribježe, sa sinom Viterikom, 
vizigotskome kralju Teoderiku I, tajeći visoki svoj rod, da se ne za- 
mjeri, ,jer, kad bi se radilo o izboru kralja, ko bi zapostavio jednog 
Amala?“! Onome Viteriku bješe sin Eutarik, koji, vjenčavši Amala- 
suintu, ujedini dvije davno odvojene porodice drevnih Amala, već 
od narodnog postanka u vlasti megju Gotima. Vrlome Eutariku, mužu 
svoje Amalasuinte, Teoderik bez sumnje namjenjivao nasljegje. Njemu 
Gotu, te neprikladnu za rimski konzulat, izmoli mu ga iz Bizantije 
za godinu 519, i pruži mu srestva, da svijet zadivi igrama u Rimu 
i u Raveni, i nečuvenim obiljem konzulskog dara. Još poluči mu i 
to od ćara Justina, tada prijazna, da ga posini kroz oružje. Ali če- 
stitog mladog čovjeka, omiljela svima, iznenada pokosi smrt, 522 g. 
Ostavljao dvoje djece: muškića Atalarika od šest godina, i ćerku 
Matasuintu, kojoj poslije vanredni usud usudi, da preko volje bude 
žena ostrogotskom kralju Vitigu, a s voljom viteškome Germanu, 
sinovcu cara Justinijana. 

Pred smrt Teoderik odredi sebi za nasljednika svog unuka, sina 
Eutarikova i Amalasuintina. Prikaza Atalarika, momčića od nekih 
deset godina, dvorskim komitima i prvacima Gotima u Raveni, koji 
svi njemu se zakleše vjerom. Novome kralju zapriseže po tom senat 
i narod rimski. U svom pismu na senat Atalarik ističe svoje ama- 
lovsko koljeno i lakoću prelaza vlasti, ,e bi se reklo, da je izmije- 
njena odjeća, a ne kraljestvo. Toliki prvaci, glasiti mačem i savjetom, 
ne pomiješaše ni najmanjeg mrmoša, kako to katkad biva“.? Uze 
prisegu senata komit Sigismer, a na uzvrat taj komit i pratioci 
njegovi svečano, u ime kraljevo, položiše zakletvu, da će neprelomno 
prava rimska biti održana. Redom učinjeno je jednako kod Gota i 
Rimljana: u Italiji, Dalmaciji i Provenci. Nego, u mjesto djeteta vla- 


1 Jord. e. 33. 
2 Var. VIII, 2. 

male posjednike, na kmetove i na robove, i osugjuje ,bijes čestoga 
ubistva“. Ispriječio se isti edikt i na bludne nepodobštine. Ko na- 
pastuje tugjemu braku, ako je neženja, ne će se moći ni sam vjen- 
čati; ako je oženjen, njemu samom driješi se, na odmazdu, rogjeni 
brak ; uz to, jedan i drugi gubi polovicu imovine. Čudna to odredba! 
A sudbeno dokazani preljub kazniti će se, po Teoderikovu zakonu, 
smrću i unaprijed. Običaj germanski, znamo, nije dužio muža na 
vjeru; otud i potreba, da se zakon ponovi. Bigam gubi cijelo imanje. 
Kad ko oženjen uzme suložnicu, ako je ova slobodna, zajedno s dje- 
com postaje ropkinja zakonite žene; je li pak i prije bila ropkinja, 
izručuje se ženi na svakoju osvetu, osim ubistva. Brine se arijanka 
princeza i za neporočnost katoličkoga klera, kome preporučuje, da 
ne silazi na posle grube i svjetske, već da se bavi nebesnima.! 
Obratiće se, u zadnje svoje vrijeme, i samom papi Ivanu II (582—95), 
kako da se doskoči ambiciji i simoniji klerika, požudnih za vladi- 
čanstvima. 

Ova bistra i poštena ženska glava nutarnjim poslima ostrogotske 
države ravnala pametno, u duhu oca Teoderika, prije zadnje mu 
omraze s rimskim senatom. U svemu glavni joj savjetnik bio Ka- 
siodor, njezin ministar, kao što i očev. Teoderikova pravca držala se 
i u spoljašnjoj politici, ali žena, uz kralja dijete, nije mogla, uza 
svu svoju žilavost, da susjedima unaokolo, ili nametne, ili izvojšti 
mir, kako to učini slavom ovjenčani pobjednik Odovakrov. S istočnim 
carstvom odmah stupi u najprijaznije odnose, dok je Amalarik Ka- 
siodorovim perom pisao caru Justinu, ,eda bi mrzost legla u grob 
s pokojnicima“.* Još piše caru kretom misli i riječi, što ih ne bi 
upotrebio bio djed Teoderik: ,Nas kraljevski presto toliko ne uz- 
diže, koliko nas diči puna milost vaša... Vi ćete većma carovati u 
ovoj strani (Italiji), kad budete ljubazno sve i sva zapovijedali“. 
Naročito poslanstvo ponese ovo smjerno pismo u Carigrad. Nova 
vlada ipak znala, do potrebe, i krupnu koju dobacivati, ali to var- 
varima. Već u prvom svom početku prijeti ratom Hilderiku, kralju 
Vandala." U vandalskoj kraljevini Amalafreda, sestra Teoderikova, 
dade povoda velikoj smutnji, te bi pritvorena, još za života slavnog 
joj brata. Sada umrije u zatvoru, smaknuta. Na usta kralja, svog 
sina, tuži se gorko Amalasuinta na sudbinu tetke, jedne Amalovke, 
koja i ako kriva da podlegne smrti, imalo se ovo izvesti s pristan- 


1 Var. VIII, 24. 


2 Var. VIII, 1. 
3 Var. IX, 1. 

ako rimski izobražena, ipak dobra Gotkinja Amalasuinta u tom po- 
vodu primjećuje: ,Djeca roda rimskoga govore našim jezikom, a to 
je čisti znak, da će u buduće održati vjeru nama, čiji govor već 
prisvajaju“.! Ali u svačemu pomirljivo nastojanje kraljeve matere ne 
ugagjalo nimalo Gotima, oštrim, neotesanim, bez osjećanja gragjanske 
jednakosti i pravednosti. Krotila ih snažna ruka junaka Teoderika, 
no ih ne ukroti ženska ruka Amalasuintina, i ako čvrsta. Libili se 
oni od rimske kulture i glačine, pa im se ne svidje ni to, što imati 
dade kralja sina u školu rimskome gramatistu. Kraljevsko momče 
Atalarik tek prikazom lijepa tijela uvrglo se bilo u velikoga djeda.? 
Jednom, koje godine ne znamo, mati u spavaćoj sobi palače zateče 
sina, gdje nešto skrivi, i pljusne ga, na što on izbježe u hodnik, 
plačući. Raspalili se Goti, koji se tu desili, i stali surovo psovati, 
da je Amalasuinti do same brze smrti sinove, kako bi se za dru- 
goga muža udala i š njim vladala Gotima i Italiotima.* Slični pri- 
ušak mladome Waleskome princu od matere kraljice Viktorije za- 
vrijedi ovoj usklik publike, u društvu tananom. Megju krutim Go- 
tima sve se uzbuni na Amalasuintu. Pusta vika ni za što. Sabrali 
se, izišli pred nju otmenici Goti i žalili se, da se kralj ne odgaja 
ni dostojno, ni njima po volji; knjiga da je vrlo daleko od junaštva; 
kralju je starati se za viteško oružje i bataliti strah od učitelja; eno 
Teoderika, koji, niti čuvši za knjigu, preminu gospodar tolike zemlje 
i osvojitelj tugjeg kraljestva; pa Teoderik i branio gotskim sinovima, 
da idu gramatistu, veleći svakome, da ko se jednom bude pobojao 
biča učiteljskog, pobojaće se poslije ubojnog mača i koplja. Završili: 
»Ele, gospodarice, daj nek idu z Bogom ovi pedagozi, i Atalariku 
pridruži poneke vrsnike, koji će, Šš njim rastući u jeku jednakome, 
njega prignuti k vladavini po zakonu narodnom“.* Očito prijetila 
buna, te se Amalasuinta podvrže zahtjevima samosionih prvaka. Dotlen 
joj sin bio povjeren trojici postarijih Gota, razboritih i trjezmenih, 
koji su sada uz učitelja uklonjeni. U mjesto njih, odsele okružili 
Atalarika momci, ponešto stariji od njega, pa kad on doraste, raz- 
vrati se posve pijanstvom i ženama, po nutkanju tih svojih drugara. 


1 Cassiod. Var. VIII, 21. 

ž Pogagjamo li smisao jednoj zavijenoj izreci u pismu (Var. VIII, 
2), koja se odnosi na Atalarika. Kasiodorovo pero tu piše, da Teoderik 
pvivit in posteris, per quos plerumque et forma corporis redditur et 
vigor animi protelatur“. 

3 Procopii De Bello Goth. 1. I, e. 2. 

£ Ib. 

zarobljenika, poštegjenih zaradi otkupa visoka, bilo gledati i sena- 
torskih staraca i episkopa i kalugjerica, pored kola, natrpanih svako- 
jakim plijenom, čak i sa Božjih oltara. Više od dvije godine (407 —9) 
varvari žarili ovako i harali, tamo amo po nesrećnoj Galiji, gdje 
da takogje grabe prihvatiše zgodu i Alamani i Burgundi. A još ne- 
srećnija bi Hispanija, u koju potom prodriješe i iz koje više ne izi- 
gjoše ti Vandali, Alani i Suebi. Zapadne pirenejske klance braniše ju- 
nački, ali ne očuvaše dva brata iz senatorske kuće, Didim i Veranijan, 
sa četama svojih kmetova. Opet za pune dvije godine (409 - 11) razboj- 
nici se napljačkaše na pirenejskom poluostrvu, onda u dosta lijepom 
cvatu, jer ga sjeverni napadači donle nikad, za rimskog carstva, ne ozle- 
diše. Divlje srce oni iskališe tu do site volje. Tamanili, krali varvari 
posvuda u jadnoj zemlji. Od užasa varvarskog hispanski težaci malo 
sijali 1 još manje želi, pa buknu glad, a uz glad i kuga. Na mno- 
žiju nezakopanih lešina išlo zvjerinje: čopori vukova stali napadati 
i žive ljude. U tim danima čemera, pri raspu čitavog poretka i ži- 
vota rimskog, mnogi padoše u tromi mukli očaj i rekoše: nek se 
Božja vrši! Gatali neki, da se na Hispaniji ispunjava staro jedno 
proroštvo, koje je javljalo neminovnu srdžbu Božju.! 

Varvari se napokon nešto primiriše, kad vidješe, da i njih ždere 
kuga i glad. Odlučiše staniti se u zemlji, jednom stranom opustjeloj, 
a najvećom stranom podvrgnutoj, jer i mnogi tvrdi gradovi, da ih 
pokolj ne snagje, svojevoljno se pokoriše. Tri četiri li naroda megju 
se izžrijebaše Hispaniju. pak Alanima dopade središnji dio, Luzita- 
nija i Kartagenska; Suebima dio na sjevero-zapadu, Galecija; Van- 
dalima Asdinzima krajevi jugo-istočni, do Suebi; Vandalima Silinzima 
župna Betika na jugu (Andaluzija). Jedne od drugih Vandala rastav- 
ljahu Alani. Za onda još sebi svoji ostadoše Romani po Tarakonskoj, 
u porječju Hibera (Ebra). Ali od tih groznih varvara carstvo, kad 
se ono malko pribra, kanilo oprostiti hispansku dieeezu. Na divlje 
osvajače, nikakvom carskom dozvolom neovlaštene na posjed rimske 
zemlje, naturi druge varvare, svoje saveznike i gostove, naročito Vizi- 
gote. Goti i Vandali, premda od istog panja, bijahu već od davnine 
megju sobom omraženi. Još u V vijeku Vandali se sjećali, po kazi- 
vanju narodne pjesme,* kako ih negda, u sinje doba, kralj Gota Ge- 
berik maknu iz sjeverne domovine. Vizigoti se zalijetali iz Galije u 
Hispaniju, pa istriješe Vandale Silinge, slomiše Alane, potisnuše Van- 


1 Isid. Hisp. Wandalorum hist., 6. 72. 
2 Jorn. c. 31: ,. . memores ex relatione majorum suorum“. . 

dari da malo po malo popravljaju. Polomi se i duševna kultura, što 
evatijaše, usprkos afričke tjelesne mekoće i životnog razvrata; znatna 
kultura, koja crkvi dade visokih umnika, od Tertulijana do Augustina. 
Ovaj usred onog vihora sklopi tužne oči u opsjednutoj Hiponi. 
Satritelji Vandali zalegoše se u opustošenoj Africi po sreći gore 
pomenutog razdora inegju Aecijem i Bonifacijem, no i još više po 
vještini kralja im Genserika. Taj Vandal sposobnošću dizao se iznad 
svakog savremenog varvara, a stravom imao ime drugoga biča, kojim 
je Bog, mimo Huna Atilu, šibao ondašnji svijet. Prokopije ga kaže 
»od svih ljudi .najstrašnijim“.! Prirodni sin od robinje pregjašnjemu 
kralju Godegiselu, sehi prisvoji jedino zapovjedništvo megju Vanda- 
lima, smaknuvši premlada i malo vješta brata Gontara. sina zako- 
nite žene.ž Bio Genserik srednjega stasa, tovna tijela, i po padu 
s konja hramao jednom nogom. Prezirao Rimljane, njihovu nošnju, 
njihovu gizdu, prosvjetu i vjeru, budući sam arijan. Oštrome prezi- 
ratelju mrštile se bore po blijedome čelu; prepredenom lukavcu izila- 
zila iz usta riječ sustežna i izmjerena. Dublje promišljao, prije no 
što bi radio. Vidio čisto, da su njegov narod i on prosti upadači, 
varvari nesmireni s Rimom, pa, pored kratkotrajnih nagodaba za 
nevolju s ovim, radio, u predugoj svojoj vladavini, da mrženoj im- 
periji, navlastito zapadnoj joj poli, do glave dogje. Gdje nedostajahu 
glasovite njegove pobjede, na kopnu u Africi, onda na moru kod 
Kartagene i kod Kartage, tu pritjecaše diplomacija varvarska. Gnjev- 
ljiv, znao ipak tajati i varati. Niti zadana vjera, niti megjunarodno 
pravo tadašnje, ne susteže ga nikad nigdje. Iz čista mira nahrupi 
na nečuvanu Kartagu, njemu inače neosvojivu. Podmićivao, gdje 
mogao. Šurovao s Atilom; rovao sa svakim uporno, postojano, samo 
da se sve zamuti u Romaniji. Od Kartage, velikog trgovačkog grada 
sa žitom, vinom i južnim voćem, načini za grabioce Vandale, Alane 
i Maure neslomljivo gusarsko gnijezdo. 1z ovoga gladne orlušine ne 
davale mira primorjima i zapadne i istočne carevine, po Hispaniji, 
Italiji, Dalmaciji, zatim po Epiru i Heladi. Gusari bi odplovili svakog 
proljeća. Zaletješe se odavde na dvonedjeljnu punu pljačku Rima u 
godini 455, koja je u svjetskoj historiji izmegju najernjih ispisana. 
Genserik sve oplijeni u carskim dvorima, sve na drevnome slavnom 
kapitolu u Jupitrovu hramu, kome razruši polovicu krova, što bješe 


! De Bello Vand. 1. I, e. 3. 


2 Tako po verziji rimskoj, a po vandalskoj Gontara, zasužnjena u 
boju u Hispaniji, raspeše na križ drugi tamošnji Germani (Proc. ib.). 

diti i Anglo-Saksi, osvajači po Britaniji; docnije postupiće jednako i 
Langobardi po Italiji; ali Vandali kano da primeću i ljutu porugu 
neštegjenju Rimljana. Na latifundijama, što Genserik pridijeli si- 
novima svojim, Huneriku i Gensonu, unizi do kmestva i ropstva 
prijašnje visoke gazde reda senatorskog i kurijalnog, tako zvane 
»honorati“ (illustres, elarissimi, spectabiles). 'Takogjer i bogati po- 
sjednici, koji u prvi mah ne propadoše pod mačem vandalskim i 
čije baštine biše porazdijeljene megju druge Vandale, ostadoše kmetovi 
na zemlji, tuskoro svojoj, ako ne odabraše iseljenje. Da Rimljani iz 
Afrike isele, ugagjalo Genseriku, radi lakše odbrane svog naroda. 
Iz zemlje klete mnogi izigjoše i padoše u slobodne rimske krajeve 
tužni i plačni gosti, mameći i drugima suze zbog labavosti čovječje 
sreće. No gdjekoji koljenović, da rogjenu grudu ne napusti; gdjekoji 
episkop, da se od pastve svoje ne odijeli, odvaži se robovati. Viktor 
Vitski, koji je na svoje oči svu ovu tugu pratio, bolna srca uzdiše, 
govoreći o Genseriku: ,Drevnu slobodu i čisto rogjenih i plemenitih 
ljudi prometnu u ropstvo!“! Genserikovo pravilo, da sve baštine pri- 
padaju Vandalima, nije se ipak moglo do kraja izvesti. Zemlja bila 
preširoka, dok na njoj malina Vandalaš i Alana. Pološije oranice, 
vinogradi, maslinici, pašnjaci, pustoline, preostadoše Latinima slo- 
bodnim. Te malo vrijedne posjede Vandali ne podijeliše baštinskim 
užetom, ,funiculo haereditatis“?; ne uzeše porodicama svojim u alode 
(sortes, xAfpot), nepodvržene porezu. Nego i onakim Latinima zlo 
i naopako. Njihovoj slobodi tice ne pjevale. Od roda zemaljskog imali 
»donositi eraru toliko, da ništa ne ostajaše ljudima, koji polja svoja 
držahu“, kaže Prokopije. Na ovi način pod jarmom vandalskim ste- 
njali mahom svi Latini. U davnoj kuburi, odsad kao i dosad, dakako 
slijedili živjeti robovi i kmetovi, nagjeni od Vandala u Africi, i pri- 
držani, na otetim zemljama i kućama, u istom položaju. Ropska ne- 
volja bi pače veća sa varvarstva novih gospodara; veći, zbog rato- 
vanja, i broj roblja, dovedena i iz same Hispanije. Robu, a i litu, 
češće gospodar naznačio čak i ženu, koju će sebi uzeti. Staniše se 
Vandali posjednici naročito u Africi Prokonzularnoj, u Zeugitani, na 
krasnome zemljištu Kartage, tu sabrani do kralja, kao vojska svagda 
spremna. I kralj tu sebi odmjeri baštinu, po okolini grada Abare. 
Ali druga imovina kraljevske (Genserikove obitelji bijaše upravo 


! De Pers. Vand. |. 1, e. 4. Za djelo Victoris Vitensis De Perse- 
cutione Vandahica Libre V gledaj u I Svesci, na str. 249. 
2 [b. 
5 De Bello Vand. |. I, e. 5. 

ogromna: Bizacena, Getulija i dio Numidije. To sačinjavalo prečvrsto 
uporište kraljevu domu, kraljevoj moći. Na tom golemom prostoru 
nije koristovalo poništiti svaki posjed rimski. Mnogi Rimljanin, osrednji 
posjednik, pridrža zemlju svoju od starine, no s daćom kralju, ili 
članovima roda njegova. Vandalska otimačina rimskih zemalja bez 
sumnje se odmah otpoče provalom u Afriku (maja 429), nastavi se 
nakon pada preznamenite Kartage (oktobra 439) i koncu se savr- 
šenom dotjera poslije pljačke Rima (juna 455), kad Genserik smetnu 
svaki obzir. Poginu u to doba car Valentinijan II, koji je, ako i tra- 
ljavo, radio na obrani Afrike. 


Vandalsko osvajanje Afrike, osobito po padu Kartage, pratiše iz- 
uzetne strahote.! Udilj otvori se trka za pustim blagom afričkih 
Rimljana. (fenserik oglasi ukaz, neka svaki Rimljanin prokaže i do- 
nese što ima zlata, srebra, dragulji i mnogocjenog odijela. Dadoše 
i ne dadoše, kako ko. ,Što je ko više davao, zanj se mislilo da više 
ima“.* Zarediše muke. Nesretnicima bjesomučni varvari usta rastva- 
rali prečanicama, te bi usuli smradnoga kala, mora, octa, stelje svaka- 
kove. Bičevima ih udarali po čelu, po golijeni, po gnjatu. Na mu- 
kama, ili pod divljačkim lemanjem, neki pustiše dušu. Padali Rimljani 
i u putu na zatočenje; padali, natovareni kao magwci ili deve, a 
badani i tjerani ostanima gvozdenim. Stradalo muško i žensko, jako 
1 nejako, plemenito i neplemenito; ,pače, gdje se vigjala čast veća 
i dostojanstvo, ondje više bjesnila srdžba“.* 1z naručja materinskog 
trgana su čeda i razbijana o kamen. Gdje bi Vandali na neslomljive 
utvrde naišli, okolo njih mačem sjekli ljude, kako bi smrad od le- 
šina grad prisilio na predaju. Gradovi neki, razvaljeni, opustješe sa- 
svim; u drugima otanča žiteljstvo. Ode nevidom umjetnički sjaj, a 
i raskoš Afrike. U samoj Kartazi, stojnom gradu kralja vandalskog, 
do temelja srušeni su teatri; razrušena ulica, , Via Coelestis“, duga 
malone dvije rimske milje, mramorjem popločana i ukrašena hra- 
movima i peristilima ozloglašene ,Nebeske boginje“ i svih afričkih 


1 F. Papencordt, u svojoj lijepoj Geschichte der Wandalischen 
Hen schaft in Afrika, Berlin 1837, s. 174—5, u tom bijesu hoće da 
nagje Genserikovu osvetu protiv Bonifacija, koji, pozvavši Vandale, pre- 
krši im vjeru, na njih poslije ratujući. Nego, sama osveta ne istumači 
nam strahote. Sa srećom vandalskom, grozote se povećavaju. Što više 
napreduje kraljestvo, ,major coepit et superbia propagari“, veli Viktor 
(1. I, e. 5). 

ž Viet. De Pers. Vand. |. I, e. 2. 

$ Ib. 

bogova. U polju isti užas osvoja. Ni voćke ne bi se štedile, da se 
gonjeni, a nekud zaklonjeni Rimljani, ne prehrane. Viktor, očevidac 
ovih zala i punog rasula svoje domovine, piše: , Vandali, našavši 
smirenu i spokojnu provinciju, svuda krasnu zemlju u procvatu, bez- 
božnim četama navališe na svaki kraj, sve tamaneći požarom i' ubi- 
stvima“.! Sabranije, ali jednako sudi Prokopije: ,Libijce ovako za- 
desi svaka slika nesreće“.? 

Jagma za rimskim novcem i svima dragocjenostima splete se u 
Vandala sa žestokom mržnjom na katolike. Crkve svake, i moćnog 
svetitelja u njoj, obično se bojali varvari, pa ma bili i arijani. Vjere 
Arijeve držali su se i Vandali. Gdje i kako je prihvatiše, nije čisto 
saznati. Valjda se dali krstiti pri kraju IV vijeka, u istočnim stra- 
nama, posredovanjem Gota, čijim jezikom oni i govorahu. Nego, pri 
seobi, već u Galiji i u Hispaniji nasrtali na katolike, a u podvrgnutoj 
Africl oborili se na njih. Može biti, dai u ovome divljač udruženih 
Alana, koji su sada bez sumnje iz poganstva stali i oni u hristjan- 
stvo prelaziti, proizvede u Vandala bezbožni bijes. Afrička jerarhija 
bila, uz senatorski stalež, i velika posjednica lijepih zemalja, pa kanda i 
to uspali na nju Vandale. Za velike patnje katolika svjedoči nam Viktor, 
i sam udionik u njima. Sav jauk njegov nije nam ponoviti, ali pri- 
hvaćamo činjenice, od njega navedene. Naročito na tješnjem zem- 
ljištu Kartage, u Africi Prokonzularnoj, gdje bijahu većinom i na- 
seljeni, bjesnili Vandali. Visokog episkopa kartaškog, Quodvultdeus-a, 
s gomilom kartaških klerika, Genserik ukrca, lišene svega, ogoljene, 
na lagje trošne i pogibeljne, da ih kojekako preko mora prevezu 
onamo k ostrvima, gdje su i drugi rimski odličnici zatočeni. Desetak 
episkopa umriješe u prognanstvu, a zabranjeno je rediti njima na- 
sljednike. Koje katoličke bazilike nisu razorene, predate su episko- 
pima, prezviterima i djakonima arijanskim. Silovitom smrću poginuše 
pravovjerni episkopi Mansuet i Papinijan, ovaj mučen na cijelom 
tijelu usijanim lamama gvozdenim. Ne trpio Genserik spoljašnjih 
iskaza bogosluženja sebi mrskog; bez pojanja, dubokim mukom, bilo 
katolicima sprovoditi svoje mrtve. Nije ni pred očima trpio svešte- 
nika na zemlji, Vandalima dodijeljenoj u baštine (sortes). Kad jednom 
pred kralja, na šetnji na morskoj obali, izigjoše rimski uglednici, 
episkopi i svjetovnjaci, da ga zamole, neka bi radi prostog puka 
latinskog na onim baštinama dozvolio svešteničku službu, jedva ga 


IL ILe.1. 
2 De Bello Vand. 1. I, e. 5. 

vene pljačke velikoga Rima priteče pljačkašu Genseriku još i maurska 
konjica, iz berberskih poganskih plemena: pustaije k pustaijama. 
Da plijene, ukrcavaju se Mauri i na vandalske lagje, na kojima da- 
kako najviše veslaju, pod silu, ljudi niže ruke rimske. Za Genserika 
živa Mauri su pomoćnici Vandala; iza njegove smrti prodirati će 
oni na plijen u samu vandalsku državu, češće to, nego li nekad u 
rimsku, branjenu utvrgjenim gradovima. Ipak država, osnovana Gen- 
serikom, počiva dugo kao na tvrdu temelju. Stajala ona o sebi, od 
svijeta u prikrajku, dok nju čuvalo sa svih strana more i pustara, 
čuvala konjica i flota. Ostrva su se pokoravala tvrdoj ruci vandal- 
skih vojnih zapovjednika, sa gotovo neograničenom vlašću. 

Te i sve druge zapovjednike, kako u vojsci, tako i u političkoj 
upravi, imenovaše kralj Vandala i Alana, ,rex Vandalorum et Ala- 
norum“, čisto po svojoj volji. Osoriti su osvojitelji Vaudali i Alani; 
razlikuju se vandalskom nošnjom od sniženih Latina, kojima je ta 
nošnja zabranjena ; na pretek imaju baština, najljepših i najplodnijili, 
Latinima otetih; na vidjelo u njih izlaze, kao što u zapadnih Gota, 
tako zvani ,gardinge“, veliki to posjednici, vrsta nega nasljednog 
plemstva ; ali kralj jeste gospodar ničim neomegjen. I ovdje, na lik 
germanskih drugih većih država, na rimskoj zemlji obrazovanil:, 
apsolutno kraljestvo razastire, kao god nad Romanima osvvjenim, 
isto i nad Germanima osvojiteljima, široka svoja krila. Ove podvr- 
gava kralju vojskovostvo; one, što primljeni uzor carske vlasti, što 
osvoj. Plemstvo od starine, sebi svijesno, linja, iščezava, ljudskom 
svakojakom mijenom pri ratovanju i seobi; stvara se novo dvorsko 
zavisno. Rekao bih, šta više, da se kod Vandali gospodar razmeće 
u svemu i svačemu bezobzirno. Ima primjera, da je i najotmeniji 
po koji Vandal kraljevskim sudom izgubio slobodu, te, padši u rop- 
stvo, radio na kraljevu dobru posle najniže. Genserik liši Vandale 
svakog i najmanjeg utjecaja pri kraljevskom nasljegju. Oporučno na- 
redi, da će presto uvijek pripadati najstarijemu izmegju rogjak& od 
muškoga koljena u kući njegovoj. Istina, to je donekud dinastično 
pravo germansko; no je odregjen strogi seniorat po godinama, pa 
je spriječeno svako pritjecanje naroda pri raspri, pri utakmici u vla- 
dalačkom rodu. Od iskona vlada nad Vandalima ubojni, ponositi 
rod Asdinga, koji je jednog imena s narodom. Afriku osvojiše Van- 
dali Asdinzi. S uvedenjem seniorata Genserik je, po svoj prilici, 
imao pred očima veću sposobnost svojih nasljednika, od prestola 
oturivši maloljetne i mlagje; svakako hotio ukloniti nutarnje ratove 
zbog nasljestva, megju Germanima prečeste, a preopasne po Vandale, 

pravila, nigdje nikoga do dragoga Boga. Vandalskome kralju stoji 
uz bok doglavnik jedan, ,praepositus regni“. Titulira se sa ,magni- 
fecentia“. Dok nadzire tvornice oružja, poizručuje kraljeve zapovijedi; 
preko njega idu i prošnje gospodaru. Franački neki hroničar zove 
ga majordomom: mi bi ga sada zar zgodnije označili velikim vezi- 
rom: on skokom, kud gospodar okom. Pominju se dva takova pre- 
pozita, Heldik jedan, Kubad drugi, oba imena na golo varvarska. 
Vrijedno je pažnje, da ostali germanski vladari drže do sebe više : 
ili manje ininistara po rimskom uzoru, koji su prečesto Rimljani 
rodom, a vrli perom i znanjem. U vandalskoj kraljevini ministarstava 
onakovih nema, ili barem ne izilaze na javu. Znade se tek za no- 
tara, ,notarius regis“, yezuuxrevc, koji piše edikte i naredbe kra- 
ljeve, pak i onaj jedan, koji se napominje, ima vandalsko ime Vitarit. 
Doduše, u kraljevim dvorima posluje mnoštvo Rimljana i katolika, 
zbog osobite im vještine u koječemu: nose se po vandalsku, a kralj 
im pruža opskrbu; no su svi ti ljudi manje vigjeni od Vandala. 
Odlična Latinina u domu vandalskoga gospodara može da zadesi ne- 
nadnja. Genseriku prikloni se Sebastijan. zet glasovitom komitu Boni- 
faciju; toga ,pametnog savjetnika, juuaka u boju, kralj trebao savjete, 
dok se bojao njegova prisustva“ ;! pred svojim episkopima i dvora- 
nima pokuša, da ga arijanstvu privede, a kad ne uspje, ,druge vrste 
dokazom usmrti poslije“. Pod skute Genseriku još se uvukoše če- 
tvorica znamenitih Rimljana iz Hispanije, koje, čašćene od kralja, 
bolja sreća posluži; Ponajviše munja bi ošinula one Latine, koji osva- 
jačima bijahu pod očima i pod rukom. Odaljeni stajahu naprotiv kao 
u nekoj zavjetrini, na lik hristjanske raje poodmaknute od 'Turaka. 
Naglasismo već veličinu države: Zeugitana, Bizacena, Numidija, Maure- 
tanije, Tripolj, ostrva. Što onamo po Tripolju ili Manretanijama rade, 
kako žive osvojeni podanici, mala briga Vandale i kralja vandalskog. 
Stalo njima za latinskim poslima, tek ako je latinska daća dopre- 
mljena! Ova okolnost pomože Rimljanima u veliko. Vandali ih zaista 
ne poštediše, ali pustiše, da se u mnogome upravljaju po svoju. Kad 
nije progonstvo raspaljeno, oni izvan Prokonzularne biraju svoje epi- 
skope; u opće biraju u municipijama i svoje magistrate. U svakoj 
municipiji, ,civitas“, Latinima po rimsku sudi ,ordo“, to jest kurija 
uz gradsko poglavarstvo. Pominju se negdje i ,judices provinciarum“, 
dakle namjesnici. A nad čitavim rimskim sudstvom stajao ,prae- 
positus judiciis Romanis in regno Africae Vandalorum“, sa sjedištem 


1 Vict. de Pers. Vand. |. I, e. 6. 

Svojih pravnih običaja Vandali ne zapisaše. Zakonika njihova mi 
sad nemamo, pa je nama, u ovom pogledu, tek istegnuti nekoliko 
žica iz pasma vandalskih dogagjaja. Da se zemlja vandalska, naro- 
čito od osvojitelja gusto naseljena Zeugitana iliti krajina Prokonzu- 
larna, kao za vojsku, tako i za sugjenje, porazdijeli u oveće kotare 
pod grofovima Vandalima, to je vjerojatno. U manjim srezovima, 
za manje stvari, valjda sudili tisućnici i satnici. Latini ovdje, usred 
Vandala, dakako potpadali u svemu i sudu i kaznama germanskim. 
Prokopije nam općenitom riječju kaže, da su Vandali imali zakone, 
koje i Goti. Uz to kaže, opet neizvjesno, da je Gdenserik u onoj opo- 
ruei, gdje za presto opredijeli nasljedni red, takogje sredio koješta 
drugo. A i prije toga Genserik izda strogih naredaba protiv razvra- 
ćenosti jednog dijela afričkog pučanstva. Povlačili se po Africi raz- 
osobito privezivahu za bogoštovlje 'Tanit-ino, ,dea coelestis“. Hri- 
stjanstvo ne bijaše još uspjelo, da ono istrijebi. Kartažana, jali Fe- 
ničana, i po samom jeziku bilo još mnogo u Africi. Genserik zatvori 
bordele, natjera bludnice na udaju, protjera u pustoš adžuvane. I 
preljub kaznio bi se najstrožije. (zenserik je oštar krotitelj afričkog 
bluda, premda uživa po vandalsku, pa ga sa jedenja i tustilo osvoji. 
Uz svoje Vandale guma, i bolestan je na želucu.! Isti kralj zauzda 
bukače u cirku i u teatru. U kojem gradu do triput u jednoj godini 
nastane galama i tučnja, taj grad gubi za uvijek cirk ili teatar; ko 
od pozorišnih upravitelja to skrivi, nek ide na robiju u rudnik, ili 
nek se osakati, ili spali na lomači. Vandalski vladaoci navadno uda- 
raju kazne po germansku, no su u njih ove češće i kao izoštrene. 
Može biti, da im vanredna ljutina dolazi od _mnogog običaja, što 
prihvatiše od sarmatskih Alana, š njima stopljenih. Iz vandalskih 
lukova, na primjer, pada pokatkad i strijela otrovanih. Izvagja se 
smrtna kazna mačem, ognjem, bacanjem zvjerovima, rastrzanjem po 
konjma ili po zanošenim kvadrigama, davljenjem u vodi, osobito za 
ženske. 'Tjeraju u pjeskovitu pustoš k Maurima, meću na trošnu 
lagju u pučinu morsku. Za počinjeno umorstvo nema odkupne krv- 
nine, kao što je nema u opće kod gotskih naroda. Gdje se globa 
pripušta, ona je više puta u konjima, potrebitim Vandalu konjaniku. 
Siječe se Vandalu, za porugu, duga kosa germanska. Teže kažnje- 
nome čeljadetu, ženskom i muškom, ponajčešće katoličkoj Latiniji, 
guli se s pobacanim gvozdenim kvakama koža ili dio kože sa glave, 


! Sidonii Carm. V. 

Hunerika morila misao, da po (Genserikovu kućnom zakonu sta- 
rješinstva ne može s vremenom da ga sin Hilderik naslijedi. Uzeo 
s toga kidisati rodu kraljevskom, porodicama dvoje braće, preminulog 
Gensona i živog 'Teoderika. Za više od pet godina, valjda 479 — 84,1 
metnu on kroz to Vandale u veliku brigu i muku. Najprije ljuto 
govio obitelj brata Teoderika. Žestokoj i lukavoj ženi Teoderikovoj 
priši neko zločinstvo, radi čega pogubljena je mačem, pak joj pogubi 
i sina, najstarijega izmegju kraljevskih mladih bratučeda, knjigom 
obrazovana i pametna. Brata Teoderika otpravi bez ikoga sluge ili 
sluškinje u teško zatočenje, gdje uaskoro preminu, a kad umrije, 
protjera još dalje na magarcima preostalog mu sinčića i dvije odrasle 
ćeri. A plati ga strašno arijanski patrijar, Jokund, prijatelj i pomagač 
ovog doma. Nasred Kartage, na stepenicama tako zvanog novog trga, 
zgrnutome svijetu pred očima, spaljen je najviši episkop Vandala. Ode 
u ljuto zatočenje i najstariji Gdensonov sin, sa ženom. Naravno, ti 
kraljevići imali puno pristalica izmegju otmenijih Vandala. Zbog toga 
pristajanja ove obijedi Hunerik, pa mnogi dvorski _komit, mnogi 
dostojnik, nagje kaznu svoje predanosti i ljubavi u ognju ili pod 
mačem. Ne poštedje Hunerik niti one, koje mu preporuči umirući 
Genserik, te pod zakletvu on primi u zaštitu. Glava je odrubljena 
starcu Heldiku, ,prepozitu kraljevine“ za Genserika. Njegovu ženu 
dao krvnik sažeci nasred grada. Heldikov brat, Kamut, spase život, na 
molbu arijanskih episkopa, jer pobježe u crkvu arijansku, no ga kralj 
osudi na poljsku rabotu, uz sami kruh i vodu, i uz batine po jedan put 
u mjesecu. Postrada takogje više popova i djakona arijanskih, pre- 
datih zvjerinju ili ognju. Koja tjelesa osugjenikA ne bijahu uništena, 
vučena su po gradu do večeri, i tek onda, posredovanjem episkopa, 
puštena na ukop. 

Grozno progonstvo katolika. Nakon što posječe sve svojte, 
kojih se bojao, te utvrdi, kako mišljaše, kraljestvo sebi i sinu, obrnu 
se na katoličku crkvu, ,kano lav ričući“, veli Viktor,? očevidac svega 
onoga Hunerikova usilja nad Vandalima i još groznijega gonjenja 
katolik. Ovo progonstvo, koje se otpoče 483 god., spada megju naj- 
crnja, što ih pretrpje crkva. Po Viktoru, sve se to slutilo već na dvije 
godine prije. Neko vidje gumno, prepuno snoplja šeničnog; douja 
vijor, slama odletje, dok osta zrnje. Vidje drugi velikačku čudnu 


1 Viktor (1. II, e. 5) veli, da stradanje Vandala potraja više od pet 
godina, prije kazavši, da sama smrt (484) omete Hunerika u istrije- 
bljenju svih sinovaca. 

* De Pers. Vand. 1. II, ce. 6. 

imašaj se za kosu i poteži. Poneki s kosom i kožom iztrgnutom iz- 
guhiše oči; poneki u bolu izdahnuše ; ženske nakon toga vučene su 
po gradskim trgovima na ugled drugima, s telalom prethodnikom. 
Viktor ne zna, da bi ko radi tih muka bio vjeru prevjerio.! Katoli- 
cima u dvoru kralj ustegnu hranu i plaću, i na njih navali ra- 
botu u svom polju kod Utike, da tamo žanju u sunčanoj pripeci. 
Srega ogoljeni, drugi su bačeni na Sardiniju i u vandalski kraj na 
Siciliji. Niko, nije li Arijeve vjere, odsele ne smije da bude u kra- 
ljevu domu, ili u kraljevu kakvom poslu. Cistoću katoličkih duvna 
davao istraživati od Vandala i vandalskih primalja. Zatočeno je malne 
9,000 pripadnika klera. 

Car Zenon nekako, no svakako tromo, posredova svojim poslanikom 
za afričke katolike. Na Spasov dan, 19 maja 483 god., u prisustvu 
tog poslanika, oglasi kraljev notar, u crkvi pred Eugenijem, Hune- 
rikovu naredbu, kojom se sazivao, za prvi februara nastajne godine, 
crkovni sabor iz cijele vandalske Afrike. Sa Hunerikovim episkopima 
episkopi ,homousioni“ (istosućnici) imali raspravljati vjeru, te će se 
po svetom pismu vidjeti, koja je prava. Naredba kazivaše i to, da 
je već više puta bilo zabranjeno držati ,sastanke i mise na bašti- 
nama Vandala (in sortibus Vandalorum)“.2 Od tog sabora Eugen 
nije se nadao nikakvoj koristi. Poruči kralju, da se pozovu, pošto se 
radi o svjetskom poslu, episkopi iz svih prekomorskih krajeva. Ot- 
poruči mu kralj po Kubadu, ,prepozitu kraljevine“: ,Podvrzi meni 
sve zemlje, da sav svijet bude u mojoj vlasti, pa ću onda učiniti, 
kako kažeš“. Eugen Kubadu: ,To je kao reći čovjeku, da se vaz- 
duhom pronese i leti. Nego, ako kraljevska vlast našu vjeru, što je 
jedina i prava, želi razaznati, neka ona poruči svojim prijateljima, 
a i ja ću pisati mojoj braći, te će saepiskopi moji doći, koji će uz 
nas podobni biti vama dokazati zajedničku nam vjeru, osobito erkva 
rimska, što je glava sviju crkava“. Kubad: ,Dakle ti i kralj, go- 
spodar moj, jeste slični?“ — ,Nisam ja kralju sličan; ja tek iznosim 
predlog!“ završi Eugen ovaj napeti dvogovor.8 U svemu zli biljezi! 
Kralj, ljut kao ris, dade batinati neke episkope, i svakome arijanu 
zaprijeti, da ne jede za istim stolom sa homouzionom. Na domaku 
je saborni dan. Dolaze u Kartagu iz Afrike i vandalskih ostrva ka- 
tolički episkopi, neveseli, snuždeni, 466 ujih. Optuženi episkop Leto, 
srčan i vrlo učen, već dngo čamio u tamnici; sad je osugjen i spa- 

! LIL, e. 4. 


2LILe. 18. 
3_L. II, 6. 15. 

Su ,pravim poštovaocima Božjega veličanstva“, to jest arijanskim sve- 
štenicima. Za obraćenje homouzionima odregjen je rok do 1 juna. 

Ovako se gonilo u ona doha radi vjere. No rekosmo, da bahata 
vandalska surovost progonstvo zavštri. Kud se dohvati, ona sve pre- ' 
kinu, raskinu, iskrši. Vidjesmo do četiri stotine i po katoličkih epi- 
skopa, koji na kraljevu zapovijed dogjoše na sabor u Kartagu. 'Tužni 
i mučni, sad ne znali, šta da započnu. U njih doma crkva i imanje 
oteto; ovdje oduzeto im sve, odjeća na izmjenu, životinja, poslužnik, 
a i svakome da ih ugosti zabranjeno, pod prijetnjom spaljenja sa 
kućom. Prosjaci episkopi ostajali i verali se ispod bedema grada još 
za to, e se ne bi reklo, da oni izbjegavaju saborsko pretresanje. 
Dogodi se, da Hunerik tuda trže na šetnju. Pritrčali njemu, govo- 
reći: ,Pa zašto toliko nas muče? Za koja počinjena zločinstva stra- 
damo toliko? Ako smo na sahborisanje pozvani, zašto nas plijene ?“! 
Hunerik pogleda ih mrkim očima, i pusti na njih pratnju konjika, 
koji pregaziše mnoge, osobito starce i nemoćne. Jošte im se dogodi 
ovo drugo. Kraljevi odaslanici pozvaše ih u jednu zgradu na povjer- 
ljivi dogovor. Pokazaše im pismo, na koje da se zakunu, e će po 
smrti gospodarevoj zaželjeti sebi za kralja sina njegova Hilderika, 1 
da ne će poslati pisama u prekomorske krajeve, to jest u Bizantiju ; 
s tim, da će biti povraćeni svojim crkvama. Većina odluči zakleti 
ge, ,i pored božanstvene zabrane“, pastve svoje radi. Neki slutili 
vandalsku prevaru, i rekoše, da Gospod veli: ,Ne kunite se ni zašto!“ 
(Math. 34). Onima, koji prisegoše, zamijetili u isti mah poslanici, kako 
kralj, pošto oni ono učiniše uprkos evangjelskoj zapovijedi, ne da, 
da ikad svoju crkvu vide, pa ih osugjuje na kmestvo; drugima, što 
ne prisegoše, rečeno je, da zaziru od kraljeva sina, i s toga da su 
zatočeni s mjesta na Korziku, gdje će drva sjeći za kraljeve lagje.? 
Ovako ili onako, od episkopa zaglavi 88, dok po sreći umače 28 njih. 
Ostali, u njima i Eugen, živjeli u prognanstvu, očemereni kmetovi 
sužnji. Rijedak koji izmegju episkop i njihovih klerika, a ne mnogi 
ni u puku, podlegoše napasti. 

Unakrst zemlje, u svakome kraju, Vandali katolicima stali za vrat. 
U jedno doba odaslani su svukud gonitelji. Gotovo ne bilo mjesta, 
ne bilo kuće, gdje se ne čula tučnjava i jauk Latina; opornicima 
batine, mučenje, oganj; oprosta ni nejakome, ni odličniku, ni spolu. 
Vigjalo se žena plemenitih, zlostavljanih u goloti svijetu pred očima. 


1 Vict. de Pers. Vand. 1. IV, ce. 3. 
*>L.IV,e. 415. 

koga Gota Teoderika, koje pri časovitoj razmirici megju obojicom 
već navedosmo, veli se, da se svojih knjiga ne drži Trasamun- 
dova načitanost i mudrovanje.! Mudrovati će on o vjeri Arijevoj s ka- 
tolicima za dvaestisedam godina svog kraljevanja; mudrovati onda, 
kad ga arijanska revnost ne bude i na čine progonstva natjerivala. 
Trasamundu nikako ne išlo u glavu, da je ,Hrist jednak Bogu Ocu“, 
te se ispriječio na pravovjerne, što dosjetkama svoje tanke pameti, 
što težinom kraljevske svoje vlasti. Odmah udario pravcem od Gunta- 
mundova donekud protivnim. Kartaški arhijerej Eugen, perjanica i 
dika katolička, po drugi je put zatočen, u kojoj godini ne znamo, 
svakako ne daleko od početka kraljeva vladanja. Stavljeno je zapreka 
regjenju novih episkopa, pa kad se prekrši zabrana, otpravljeno je 
na Sardiniju valjda do 120 njih otpornih, to u god. 508, ako ne 
još i prije. Nego puka gruba sila ne bijaše najmilija jednome kralju, 
kome Prokopije pripisuje i ,velikodušje“.“ Ljude na svoju vjeru va- 
biti najvolio on pruženim mameem bogastva i časti, što bješe vješto 
i praktično, premda ne baš velikodušno. Prevjerio bi čeljad i na 
drugi način: zločincima propuštao kaznu, pa se ljubazan gradio, kao 
da i ne zna, što je ko skrivio za pregjašnje nicejske a onda prevr- 
nute religije. Kako bješe hitar i riječi žive, drage bi volje raspreo 
teološke razgovore sa svakim učenijim katolikom; slušaj toga po- 
zorno, strpljivo, odgovaraj mu i tanje i ljepše, pa reci: ,Eto tvoji 
razlozi nisu dostatni!“ Trasamundova bogoslovna sprema stavljaše 
u ne malu nepriliku pravovjernike, te pisahu zatočenim svojim epi- 
skopima, da ih pouče. Megju tima nagje se osobito jedan, koji kralja 
nadmudri. Bijaše to Fulgencije, od monaha rukopoložen 508 god. 
za episkopa u Ruspama, pa s toga zatočen. Svojim životom osta sve- 
jednako monah; ne htjede ni ljepše odjeće, ni boljeg jela; opasan 
kožnim pasom oko proste tunike, hodio obično bosonog i ljeti i zimi; 
s istom tunikom činodjejstvovaše, veleći: ,Pri žrtvi valja izmijeniti 
srce, prije nego li odijelo“. Dokle zdrav, nikad on ni vinopija, ni meso- 
jedac. Kad se pronese glas o ovome koliko poniznom, toliko i.mu- 
drom nicejanskom episkopu, 'Vrasamunda spopade želja, da ga čuje. 
Prevezoše ga sa Sardinije u Kartagu. Netom ovdje prispje, posla mu 
kralj pisanu svoju raspravu o nekim tačkama vjere; otpisa svetac, 


1 Cassiod. Var. V, 43: ,Ubi est, quod tanta leetione saginatus, alios 
solebas docere de moribus ?“ 

ž De Bello Vand. 1. I, e. 8. 

3 Ruinarti Commentartus Ilistoricus de Vandahca Persečutione, 
uz Viktorovo djelo. 

zadorica odmah dignuta popustljivošću vandalskog kralja; TPrasamund 
posla 'Teoderiku mnogocjenih zlatnih darova, ,koje ruka vraća, 
premda ih srce prima“ pisao potonji.! Ali, i uz kralja darovita i 
blistava, Vandali, premda jedne vjere i jednog govora sa Gotima, 
nisu ovima pocudni, ili barem nisu oni Teoderiku, koji ih Kasiodo- 
rovim perom krsti ,neprijateljima nenadnim i svirepim“,?* dašto oso- 
bito radi Genserikove uspomene. Ipak je Trasanund mirovao po- 
stojano sa svima. Imao je posla jedino s maurskim pustaijama, pri 
kraju vlade. Vandalska jedna vojska opremljena je u Tripolj na na- 
padnike Maure, vogjene od neznabožačkog poglavice Kabaona, a za- 
desi je nenadnja. Stajali manrski konjanici suprot konjanika vandal- 
skih. Kabaonu bile su pri ruci još i kamile, koje unaokolo svoje 
vojske postavi u razmacima, i razmake ispuni sa strijeleima bez konja. 
U sukobu vandalski se konji ispred kamila rasplašili u bijeg, te 
mnogi Vandali padoše, koje u okršaju, koje bježeći. U ovom rato- 
vanju Vandali pokazaše opet vjersku svoju nemilinu i surovost. Po 
TVripolju, uvedoše konje i drugo živo u katoličke crkve, cuškajući i 
lemajući sveštenike, dok ih silovali na posluge najniže. 

Trasanund umrije 26 maja D238, pet godina poslije Anastazija i 
tri godine prije Teoderika, sa čijim dugim vladanjima i njegovo leče 
kao uporedo. Na samrtnoj postelji, pozva k sebi svox zakonskog na- 
sljednika, Hunerikova sina Hilderika, i njemu uze zakletvu, da ne će, 
kad bude kralj, katolicima povratiti crkve, niti im dati polakšica.? 
Trasamund istraja do smrti svom dušom priljubljen arijanskoj svojoj 
vjeri. 

Hilderika zbaeuje Gelimer. Čudno je, da Hilderik, sin naj- 
ljućemu goniocu katolika, zaklinje se svome prethodniku na umoru, 
da on katolicima ne će ugagjati. To se čudo tumači time, što je 
Hilderik ležao majci Rimkinji na srcu. Bijaše sin Eudokiji, unuk 
caru u Rimu Valentinijanu 11. Novi vladar Vandali godinama bio 
dobrano odmakao, jer malo manje od po vijeka otragu otac Hunerik, 
kako znamo, krvavo radio za njegovo nasljestvo. Skroz blage ćudi 
i prijazan svima podanicima, starac želio dati odmah mira katolicima. 
Vezala ga zakletva, učinjena Trasamundu, no je tim obigje, što prije 
uzetog naslova kraljevskog pozva natrag zatočene sveštenike. Pučko 
neizmjerno veselje dočeka pobornika Fulgencija, vraćena u svoju 
eparhiju, gdje i preminu god. 533. Velika eparhija kartaška slobodno 

! Ib. 


ž Var. 1, 4. 
3 Vict. Tona. Chbron. a. 5283. 

tovnih, koje za srce ujedaše i ovo i ono, nalazio se Hilderik na 
opasnom položaju, bez obližnjega zapleća u Africi, od svijeta odvo- 
jenoj. Bio kao goloruk, što radi starosti, što sa blage ćudi. ,Ratni 
posao“, veli krepko Prokopije, ,nije hotio ni do ušiju da mu dogje“!; 
još krepče pretjerivali drugi, da mu nije možno bilo, niti da gleda 
mača. Imao, doduše, kršna junaka do sebe, svog srodnika, po pri- 
lici sinovca, Hoamera, kog nazivahu ,Ahilom Vandali“.? Ratovaše 
protiv neprijatelja kraljevine, naročito protiv uvijek dosadnih Maura. 
Kud dopirale maurske lagane konjičke čete, tuda pljačkale i žarile, 
po svom običaju, pak se dogodi, da u osmoj Hilderikovoj godini, 
s velikom silom, pod vogjom svojim Antalom, provalivši u Bizacenu, 
potukoše Hoamera u jednom boju. Prasnu na kralja dugo pridržani 
gnjev onih, koji se htjeli vraćati na stare običaje, na maticu van- 
dalsku. Iskoči osvetnik iz samoga kraljevskog roda, Gelimer, Gela- 
ridov sin, Gensonov unuk. Po starješinstvu prvi član Genserikove 
porodice iza Hilderika, bijaše ovome i budući nasljednik. Čudi na- 
opake i nemirne, lakom i nasrtljiv na tugje dobro, glasio se ipak 
megju Vandalima kao vrstan ratnik. Čini se, da pobjednike Maure 
on suspregnu, ili utiša. Koristeći se lasnoćom Hilderikovom, on već 
i otprije rabotao kojekako; sad upotrebi živu zgodu, da se i prestola 
dovine prije vremena. Vikao: Kakav je to kralj, koga tuku Mauri, 
dok izdaje Vandale caru Justinijanu!3 Vandali zbaciše Hilderika i 
priznaše za svog kralja Gelimera, valjda u augustu mjesecu 530. 
Kako to nije teklo bez otpora jedne manjine, Gelimer usmrti više 
odličnika i zaplijeni im imanje. Svrgnutoga Hilderika, Hoamera i 
Hoamerova brata, Evageja, dade u tamnicu. 

Gelimer mjerio i krojio srećno u taj mal, ali, da ono sašije, 
smetaće mu diplomacija, pa i oružje Justinijanovo. 


1 De Bello Vand. 1. I, e. 9. 
2 Ib. 
3 Ib. 

kraljestvo i očinji vid izgubiše; mir, uglavljen s Genserikom, ne će 
do slučaja biti preponom, da se uvrjeda po mogućnosti osveti, pošto 
se ne bi zavojštilo na (naredna) nasljednika kraljestva Genserikova“. 
Nabusiti i oholi Gelimer odgovori, kano vladar (52s0e9:) vladaru 
najednako, da narod Vandali svrže Hilderika, novotara protiv Gen- 
serikova doma, i pozva na kraljestvo onoga, koga već to ide po 
starještvu. , Dobro je“, nastavlja u pismu, ,da se svak bavi svojom 
vladom i da sebi ne prisvaja tugjih briga. Tako i tebi, koji kralje- 
stvo imaš, ne dolikuje se, da se u posle prtiš, što nisu tvoji. Budeš li 
ti skršio mir i išao na nas, mi ćemo te susresti silom, kojom mo- 
žemo, pozivajući se na zakletve, učinjene sa Zenonom, čije kraljestvo 
ti primi 1 držiš“. Cara, već ljuta na Gelimera, ovo pismo još više 
razljuti: rat je na dogledu. Odmah pobrinu se Justinijan, da s Per- 
zijom učini mir, koji je 1 sklopljen u jeseni D31. Strahovita buna 
Nika u januaru nastajne godine i zamašiti pothvat gragjenja Svete 
Sofije ne odvrnuše cara od tvrde mu nakane, da na Vandale zavojšti. 

Vijećanje u konzistoriji. Negdje u prvoj poli god. 533 izne- 
sena je stvar na vijećanje u palačnoj carevoj konzistoriji, gdje sjede 
prvi savjetnici, najmudrije glave upraviteljske. Iznebuši ih, barem 
.većinu njih, Justinijanova namisao. Sinu svakome pred očima van- 
dalska ljutina, polom Majorijanov, poraz Baziliskov. Jednom stotinom 
godina svagda nepobjedni ukazgše se ti razbijači, a nerazlomna kralje- 
vina njihova. Ko da kreće u vandalsko trnje, pa da se ne ubode? Mnoge, 
osobito pretorijskog prefekta i financijske nastojnike, bacao u brigu 
i erar, već zadužen velikim troškovima gragjenja i carevom podašnom 
rukom. Pretorijski prefekt bijaše poznati nam Jovan Kapadočanin, 
previjani oni praktičnjak, na koga mrzili Carigragjani, a opet iz nji- 

hove skorašnje bune zdrav isplivao. Smioni čovjek osmjeli se naj- 
žešće prigovarati caru: do Kartage da je pješaku hod za 140 dana, 
dok plovitelju treba cijela godina, kako bi iz Bizanta prispio do kraja 
Sredozemnog mora, te će red biti takogje za godinu dana iščekivati 
Vijesti iz vojničkog tabora; ako se i svlada Libija, nije je moći odr- 
žati sa Sicilijom i Italijom u rukama Ostrogota; zapne li pak stvar, 
eto s vandalskim mirom razvrgnutim opasnosti gotove po carevinu.! 
Razlaganje bistra savjetnika dojmi se Justinijana, "m koga otanča želja 
rata. Pak i vojnici bijahu utrugjeni perzijskim ratovanjem i malo 
voljni ,ići u krajeve, gdje sunce zapada“, da se s Vandalima i Ma- 
urima bore. Same vojskovogje bojale se odgovornosti za zamašito, 


! €. 10. 

uglednija, od 500 lagja sa 20.000 mornara, Egipćana, Jonjana, Ci- 
ličana, sa zapovjednikom Kalonimom iz Aleksandrije. U njoj brojala 
se 12 ubojna brza dromona, pokrivena na zaštitu vozara, a uz jedan 
red vesala. Megju vozarima nalazile se do 2,000 Carigragjana, veslači 
i soldati ujedno.! Kakva i kolika onda bijaše flota vandalska, strašna 
u prošlo vrijeme, nismo obaviješteni. 

Kroz to, na glasove prenapetih odnosa megju Bizantijom i novom 
vladavinom u Kartazi, komešalo se ponegdje u državi vandalskoj. 
Dosta goletna Tripolitanija ležala u krajnjem istoku s neruke, pa i 
uz rijetke Vandale. Javi se iz Tripolja ustanik Pudencije, vrlo vigjen 
Rimljanin, i od Vandala odvrže krajinu, obećavajući je caru, ako 
mu pošalje pomoći. To car i učini, opremivši tamo jedno vojeno 
odjeljenje pod Tatimutom, Slavenom po prilici. Od odmetnute Tri- 
politanije pažnju (Grelimerovu odvrati Goda, koji se pobuni na Sardi- 
niji. Bio Goda rodom Got, provrtan, odvažan i goleme tjelesne jačine. 
Njemu Gelimer bio povjerio veliko ostrvo, pod dužnošću godišnjega 
danka. I ovaj ustanik pisao caru, tražeći pomoći i pravdajući svoju 
nevjeru Gelimerovom okrutnošću prema rogjacima i podanicima. Kad 
dogje pomoć iz Carigrada, bizantski vogja zateče Godu već sa znako- 
vima i imenom kraljevskim, te i okružena gardom. Reče Goda vogji, 
da ga ne treba, no da su mu dobro došli grčki soldati, pa vogju 
otpravi, i o tome obavijesti cara, koji megjutim bijaše poslao još 
jednu četu vojnika. Na buntovnog Godu odasla Gelimer rogjenog 
brata Tzazona, sa 120 najbržih svojih lagja uz 5,000 ponajboljih 
vojnika. Sav je pozor vandalski okrenut na Sardiniju. Samo što Ge- 
limer, to najviše u god. 932, osveti se Rimljanima, ubivši mnoge nji- 
hove prvake i njima otevši imanja, koja ublagajni kraljevski tajnik 
Bonifacije, Rimljanin iz Afrike. 

O polovini juna mjeseca 533 složena je sva vojska i flota u Cari- 
gradu. Justinijan dao privesti obali pred svojom palačom pretorijski 
zapovjedni brod. Eufemije patrijar uzagje nanj, da molitvu učini, i 
ujedno u brod uvede soldata, skorašnjeg pokrštenika, to za dobru 
sreću od Boga. U putu, tri lagje vodilje, na jednoj od kojih nalazio 
se vojskovogja sa svojom tješnjom pratnjom, isticale crvena jedra 
po danu, dok obnoć izvješivale na katarkama svjetiljke. Dogje flota 
u Helespont u Abid, gdje Belizar odmah pokaza, kakav zapt on hoće. 


! U docnije vrijeme Konstantina Porfirogeneta dromon bi ukrcavao 
do kakvih 300 ljudi. Lagje Belizarove flote imaju tovar (Proc. De 
Bello Vand. 1. I, c. 11), što je, po današnjem računanju, od 750 ba- 
čava za najveće i od 126 za najmanje. 

osim Kartage, razori; prodre li se u luku grada Kartage, neprijatelju, 
s glavom izgubljenom, leglo sve. Sasvim protivnog mišljenja bio Belizar : 
vojnici ne vole mora, te je u pomorskom boju polom gotov ; neka i oluja 
lagje proguta, ostaje vojska, kojoj načinjen tabor s jamom i nasipom biti 
će tvrgja; smionima pobjeda dava živež i ostalo; zgoda je sada na ne- 
spremna neprijatelja, kome je u prilog, da se sabere, otezanje bilo kakvo. 
Shvatanjem svojim Belizar zanese vijeće. Vojska je iskreana i prilježnom 
brigom zapovjednika za tinji čas oko uregjen. Postavljeno je po pet 
strjelaca na svakoj lagji, a dromoui krstarili. Za divno čudo sviju, 
pod lopatoni kopača izbiše iz suhe zakorjele zemlje mlazovi žive vode, 
zdenci artezijski. Prihvati Belizar cestu, malo odaljenu od mora, koja 
vogjaše ka Kartazi. S premalenom vojskom po zemlji golemoj njemu 
trebalo oslona u afričkog, negda rimskog pučanstva, te držao stegu 
najstrožiju.  Vojnike neke, što u polju pobraše već zrelo voće, dade 
zdravo išibati. I onako, u njegovoj namisli, bude li sreće, čvrsta će 
ruka romejskog cara pasati u jedan zagrljaj sve Rimljane. Predstraža 
vojske sasma lako ugje u Silekt, prvi rimski grad na dohvatu, dan 
hoda tamo; na javnom zboru, episkop i mještani se obradovaše oslobo- 
gjenju i ključe gradskih vrata predadoše Belizaru. Ovaj pokušao mutiti 
i megju Vandalima. Kazivao njima, po zarobljenom i obilatim darom 
podmićenom kraljevskom panduru (znamo, da se u Gota zvao ,,saion“), 
e rat nije na Vandale, niti za to, da se mir Genserikov razdriješi, već 
je na krvoločnog tirana, da ga se skine. Šaptao svojima ovu poruku 
pandur, ali slabim uspjehom. Belizar hodio vrcem na Kartagu. Pred- 
straža od njegovih osobnih drugara pretjecaše vojsku razmakom od 
20 stadija,! kako bi javila neprijatelja; gotovo u istom razmaku ja- 
hahu Huni; ob desno štićaše more. Pored obale brzala vojska, dne- 
vnim hodom od 80 stadija. Urogjenici svuda se pokazivali, nudeći 
živež. Nocu vojska ili bi se utvrdila u predanoj varoši, ili u nači- 
njenom okolu, pa dogje ovako, prešav gradove Leptis i Hadrumet, 
do jednog perivoja vandalskoga kralja, na kakovih 16 ili 17 sati 
(350 stadija) hoda od Kartage. Ubavi perivoj bijaše ogroman; u 
njem plemeniti prepuni voćnjaci i žuber-vode. Sva se vojska na- 
hrani sazrelim voćem, a da se po gotovo i ne opazi, da je išta 
otrgnuto. , 

Decimo i ulazak u Kartagu. Šta je od Gelimera? Čuo u Her- 
mioni za strani napadaj, uskipio, pobjesnio vandalski. Namah posla 


1 Pošto je stadij od 125 koraka, ide ih 8 u rimsku milju. 20 sta- 
dija jeste od prilike sat hoda. 

otrča bjegunecima svojima u susret, ljuto ih prekori, zaustavi i svrsta 
ih ponovo, dotle Gelimer sigje polagano s glavice, pa se u ravni za- 
plaka i zajauka nad mrtvim tijelom brata Amate, i stroši vrijeme 
u njegov pokop. Ni časa ne časeći, napusti Belizar složene svoje 
vojnike na nebrižne Vandale, dok noć borce ne rastavi. Dan boja 
bio 15 septembra.! U prvi mrak pridogje pretečna straža sa ispod be- 
dema Kartage, pak dokasaše i Huni. Svi ovi pobjednici prenoćiše u 
Decimu. Sutradan prispje iz tabora i glavna vojska rimskih pješaka. 
Bitka kod Decima ispade krvava po Vandale, ali ih ne smlati. 
(telimer ne htje da se zatvori u Kartazi, čije utvrde bijahu dugim 
mirom zabataljene, a pučanstvo većinom latinsko, već uzmače k za- 
padu numidskom cestom, kako bi Vandale odasvud oko sebe okupio. U 
večer 14 septembra svakolika rimska vojska stiže pod bedeme grada 
Kartage 1 tu zastale, pri rastvorenim vratima. Istoga dana stiže i 
Hota, i ne usidri se u luci, kojoj su uklonjene verige, već tu blizu 
u zatonu, sada 'Vuniskom. Nustegnu Belizar i vojsku i brolovlje, da 
ne bude, pri plahome zagonu, pljačke i nereda. One noči veseli Kar- 
tažani svuda zapališe svjetiljke, dok Vandali, koji se nalažahu u 
gradu, utekoše u crkve. Bio dan sv. Ciprijana, pa su i u sjajnoj 
crkvi sveca užeženi svijetnjaci. Prirediše ih uoči svečanog dana i 
hram okitiše arijanski sveštenici, kad nuto sutra, mijenom ljudske 
zgode, oni mahom pobjegli, a sveštenići katolički u njemu slavu slavili. 
Ista trenutna mijena spase grčke trgovce. Camali u tmičnom zatvoru 
pod kraljevskom palačom; onog dana, gdje Amata ode na Decimo, 
došla Gelimerova zapovijed, da se smaknu; oslobodio ih sam tamničar 
u času, kad je rimska flota bila na vidiku. Dne 15 uljeze Belizar 
u grad, i š njim čitava vojska, uparagjena. Vojskovogja uzagje u 
kraljevsku palaču i sjede na presto vandalskih kraljeva. Dao spremiti 
objed u dvorani, gdje Gelimer gošćaše otimene Vandale; sad on 
gostio poglavite oficire svoje vojske. Kao jučer imao tu objedovati 
pobjedonosni Gelimer, a Rimljani jeli kraljeve jezbine i lijepu svaku 
gjakoniju, dok ih posluživala dvorska služinčad. Ali prava Belizarova 
slava sinu drugdje. U osvojeni grad bijaše običaj da vojnici ulaze 
bukom i rukom nasilnom. Ne ču-se tada ni psost, ni grožnja sol- 
datska: navadni promet u velikom gradu ne bi zaustavljen; dućani 
stajali otvoreni; soldati konačili po kućama, redovnom naznakom. 
Belizar obezbijedi i Vandale, rastrkane po crkvama. 








! Papeneordt Gesch. der wand. Herrschaft, s. 192. 

mogahu rastaviti, plačući i šuteći dugo. I drugi Vandali, oni iz 
Afrike i oni sa Sardinije, nagjoše se u mučaljivom bolnom zagrljaju. 
Prokopije ima sažalnu riječ: ,da je po čemu to motrio kogod i od 
samih neprijatelja, bilo bi mu se zar smililo na Vandale i na udes 
ljudski!“! Sve dotle nepolomni Vandali polomiše se; hrabreni Amata 
i Gibamund, unučad Genserikova, poklekoše! Lijepo da je i dotle 
pobijedio, ne bijaše onda spokojan niti Belizarije. Sjedinjena van- 
dalska vojska, ,brojem više nego deseterostruka“?, išla na Kartagu, 
kojoj pretrže veličajni vodovod, vidljiv i danas u njegovim ostacima. 
Uz to Gelimer rovao i u građu i izvan grada megju arijanima, pa 
i u samoj premalenoj rimskoj vojsci megju federatima. Štedio i te- 
žake u okolini, gdje boravljaše ženskinje i djeca vandalska. Podmiti 
dapače nevjerne Turane, ono 600 Huna, koji da će pri početku boja 
obrnuti oružje na Rimljane. Mekanom besjedom i darovima Belizar 
ih nekako primiri, pak Huni riješili se, na bojnome polju gledati, 
kud će da nagne pobjeda, a onda sa pobjednicima tjerati pobijegjene. 
Stiša ih donekud još jednim izgledom strogosti: nekog najopasnijeg 
urotnika dao, na glavici izvan grada, nabiti na kolac, po hunskom 
domaćem običaju. Nego imao vojskovogja govorom hrabriti svoje, da 
se ne plaše, ni velikoga broja, ni veličine vandalskih tjelesa: ta su 
Rimljani prijašnju pobjedu održali bez pješaka sa samom konjicom. 
I Vandali hrabrili se time, što su dobro znali, da im do napora i 
valjanosti mnogo stoji: ,djeca, žene i sve njihovo“, po riječi Geli- 
merovoj. 

Izvede Belizar svoje ljude iz Kartage, pa se dvije vojske jedna 
do druge nagjoše u ravni ,Tricameron“ (lat. valjda Tricamarum), 
posred koje tecijaše potok. Nije sada znati za mjesto, ali od Bule 
bliže ležaše Kartazi, 140 stadija od nje. Pored potoka na jednoj strani 
stade u tabor rimska vojska, na drugoj vandalska. U prostranome 
neutvrgjenom vandalskom taboru nalazile se i žene i djeca i bogato 
blago. Jednog dana, o polovini decembra, naumio Gelimer iznebušiti 
Rimljane: prije podne, oko ručanog doba, taman kad ovi gotovljahu 
ručak, maknu na njih vojsku. Svud lijetao Gelimer, zapovijedajući 
svojima, da se ljutim mačem biju, okaniv se koplja i svakog džilita; 
radilo se o njima, o kraljevini, o imenu vandalskom, o slavi Gense- 
rikovoj. U sredini vojske stajao hrabri Tzazon; Vandalima iza legja 





368 Pokušana restauracija cjelokupnoga carstva. 





njanika; imali ga goniti dan i noć i dovesti ili živa ili mrtva. Za 
pet dana i pet noći stade ih trka za (Gtelimerom, uo umače, dok slu- 
čajem jednim zaglavi vogja rimske čete i ova poposta, da ga po- 
grebe. I sam Belizar hodio na Gelimera, ali, gdje prispje do grada 
»Hippo Regius“, na deset dana od Kartage, uvidje, da bjegunca nije 
kud više uhititi. Gelimer bio se već dohvatio lomne i neprihodne - 
Papua-gore (Edug), na sjevernom kraju Numidije, gdje se nalažahu 
njemu sprijateljeni Mauri. U Hiponi dočepa se Belizar kraljevskoga 
blaga. Kralj ga povjerio svome tajniku Bonifaciju, da ga prebrzom 
lagjom u Hispaniju prenese, kud kanio i sam, izdade li ga posve 
sreća, pribjegnuti 'Veodisu ; oluja vrati lagju u luku hiponsku. Boni- 
faciju, što izruči blago, zajamčen je i život i vlastito imanje. U Hi- 
poni, i drugdje, takogje Vandalima, i otmenim i neotmenim, štedio 
se život, po Belizarovoj zapovijedi. Razoružani su i čuvani. Nalazili 
su se ponajviše u crkvama, tu sklonjeni od straha; sada su bez oružja 
stjerani u Kartagu, pod pažnju. Smeteni bijahu usred Rimljana, po 
prilici kao zvjerad, na koju se diže hajka odasvud. Brže zatim, u 
zimi nastajne godine D34, Belizar u Kartazi lati se posla daljeg osva- 
janja. Hoće unakrst da pokori cijelu Vandaliju, šiljajući svuda ko- 
horte. Oteta je Sardinija, gdje se ljudi pokoriše, čim je njima poka- 
zana Izazonova glava. U onaj mah pokori se i Korzika. Bahnuše 
rimski vojnici u prostranu Mauretaniju ća do Septa (Ceute) na Gadi- 
tanskom tijesnu, i utvrdiše se tu i drugdje, spram Maura. Osvojena 
su ostrva do Hispanije, Ebuza, Majorika i Minorika. Odio jedan voj- 
nika opremljen je i u Tripolitaniju Pudenciju i vogji Tatimutu u 
pomoć, koje Mauri potiskivahu. Htjede Belizar zaposjesti i Liilibej 
na Siciliji, znamenito uporište i za sami posjed Afrike. Bio grad ne- 
davno u vlasti vandalskoj, ali ga ne daše Ostrogoti, koji kazivahu, 
da ga Teoderik, poradi sestre, udate za Trasamunda, Vandalima 
ustupi tek na trgovačku upotrebu, no da je sad gotska čitava Sicilija. 
Posredovanjem Amalasuinte, riješenje spora pridržano je caru. Gla- 
varima gotskim na Siciliji bijaše Belizar pisao visoko otresito: ,Ne- 
mojte narodu Gota učiniti neprijateljem velikoga cara, koga ja vama 
želim sasvim prijazna. Već znate dobro, da će, tu tvrgjavu sebi prisva- 
jajući, nastati vama rat, ne samo zbog Lilibeja, nego i za sve, što 
vi prisvojeno držite, dok ništa nije vaše“.! Iz ovih riječi glasovitoga 
vojskovogje zveči poklič bojni na skori rat protiv Gota. 


! LI, e. 5. 

Ispred Gelimera, zaturena u brdske strane, pustio Belizar da preko 
zime stražu straži hrabri Herul Fara, sa svojom četom od neke če- 
tiri stotine. Fara prvom pokuša uspeti se na brdo, no je suzbijen 
gubitkom od 110 svojih vojnika. Riješi se onda na to, da Gelimera, 
uz sinovce, nećake i drugare plemiće, glagju prisili na predaju. Osku- 
dicu svega lakše trpjeli Mauri, u kraljevoj okolini. Bijahu vični trošnoj 
kolibi, nepogodi vremena, tvrdoj zemlji za postelju, piru i ječmu 
nesamlivenom ; ali to ne godilo raskošnim i sladokusnim Vandalima. 
Fara, znajući ovo, prijateljski pisa Gelimeru, e bi se predao: bolje 
s Belizarom zajedno služiti caru, nego li na toj nesrećnoj Papui vla- 
dati nad četom odrpanih Maura; car će, kako se glasa, uvesti njega 
u senat, udijeliti mu patricijsku čast i darovati veliku i lijepu lati- 
fundiju. Na pismo proplaka Gelimer, no odbi ponudu, žaleći se na 
cara, nepravedna neprijatelja. Pismeni svoj odgovor završio rije- 
čina: ,Zdravo, dragi Faro, a pošalji mi, molim te, jednu citaru, 
jedan hljeb i jednu spužvu“.! Listonoša rastumačio Fari, da kralj 
želi okusiti hljeba pečenog, spužvom ispirati bolesno jedno svoje oko, 
a citarom, kako je vješt citaraš, propjevati pjesmu žalobnu o svom 
udesu. Vandalu pritisnu dušu sjeta, jad germanski. Udovolji njega 
Fara. Preko sve zime, za tri mjeseca, ipak Gelimer patio na brdu, 
pa gledao, gdje mu rogjaci već podliježu nevolji, te jedan mladi mu 
nećak rve se sa momčetom maurskim o komad kruha, ispečena pod 
crepuljom. Crni glad prinudi ga pisati Fari, da se predaje uz jemeca 
Belizara, e će od cara polučiti ono njemu obećano. Preko svog oda- 
slanika iz Kartage dao Belizar zakletvu, a živo se veselio, što će 
Grelimera privesti Justinijanu. Vandalskoga kralja, sužnja, on prihvati u 
jednom od predgragja kartaških. Pred Belizarom udari Gelimer u 
grohotan smijeh; mislilo se, da mu se smutila pamet, no prijatelji 
njegovi rekoše, da on, pošto opade sa tolike visine, smatra sve ljudsko 
dostojno smijeha neobuzdanog. 

Sa svojim sužnjima, kraljem i gomilom otmenijih Vandala, kojima 
svima se dobrostiv ukaza, otplovi Belizar, negdje u promaknutom 
proljeću te godine 534, put Carigrada. Car pustio njemu na volju, 
ili će sam doći s Gelimerom i Vandalima, ili radije ostati u Africi, 
da je uredi. Vojskovogja odabra prvo tim više, što neke vogje, za- 
vidnici, potajno ga osvadiše caru, da u odaljenoj zemlji teži za pre- 
stolom, za tiranidom. Niti na kraj pameti nije mu to bilo, veli Pro- 
kopije, a i Justinijan o tome ni riječi, ili što prezre osvadu, ili što 

mu se ćutanje bolje svidjelo.! Uza sve podmuklo rovarenje, čeka Beli- 
zara u Carigradu slavlje nečuveno, po odredbi carevoj. Pa i zasluživao. 
Kraljevinu vandalsku, u jeku moći sa bogastva i vojske; grozovitu 
i dotle nepredobitnu kraljevinu Genserikovu, uz ondašnjega vladara 
preljuta, osorljiva, oštroumna, koji do vrenja podžeže domoljublje i 
strast vandalsku: tu državu Belizar za tri mjeseca skrši sa 19,000 
svoje vojske, naročito pak sa Đ,000 laganih konjanika, što maldane 
sav posao otrsiše, strijelom i džilitom nadbijajući mač i koplje van- 
dalsko. Ako slabost i obrlati, na bojnom polju, vladarevu plahu 
dušu, njegova braća i njegovi rogjaci, koji junački padoše, srčano 
predvođiše deset puta brojnije Vandale. U Bizantu ode Belizar u 
triumfu pješke, vodeći zarobljenike i sav plijen, po sredini grada, 
od svoje kuće do hipodroma, a u hipodromu do carskoga sjedala, do 
nogu Justinijana i Teodore. Svijetu pred oči izneseno blago bješe - 
svakovrsno, neizmjerno: prestola zlatnih, kočija mnogocjenih za van- 
dalske kraljice, hrpe dragog kamenja, zlatnih čaša, gozbenog i na- 
mještajnog posugja, srebra tisuće i tisuće talenata. Rimsko blago svjet- 
skog sadirača Genserika, ponajviše! Bilo gledati i one dragocjenosti, 
što ih Tito iznio iz hrama u Jerusalimu, pa Genserik iz Rima. Za- 
mijeti neki Židov, da će po novo biti nesreća, unese li se ono u 
carske dvore; zbog svetogrgja Genserik da zauze palaču Rimljana, 
a sada rimska vojska palaču Genserikovu. Dočuvši tu primjetbu, Ju- 
stinijan židovski pribor porazdijeli crkvama u Jerusalimu, iz kojih 
poslije otide nevidom, valjda u nastajnome vijeku za Heraklija, pljač- 
kom mazdejskih Perzijanaca. Dragulji vandalskih kraljeva blistaće 
Se potom u svečanoj kiti autokratora bizantskog. Pri triumfu, vodili 
Gelimera, obučena u kraljevsku purpuru, sve mu rogjake i Vandale 
najpristalije i stasa najvišega. Kad (ielimer u hipodromu sagleda cara 
na visokom prestolu i odasvud minoštvo puka, ne izreče riječi, osim 
ovih: ,Taština nad taštinama, sve je taština!“ Iza toga uzvika, što 
mu Se po Ekleziastu ote iz bolne prenapete duše, vandalski je oho- 
lica priveden do ispred prestola, gdje mu svukoše purpuru i prinu- 
diše ga metanisati pred carem, što učini i Belizar, kao molitelj za 
kralja, veli Prokopije.ž U Galaciji date su Gelimeru i njegovoj rod- 
bini zemlje dosta opsežne; no, po ugovoru s Belizarom, ne bude 
patricij, jer se kratio prevjeriti svoju arijansku vjeru. Djecu Hilde- 
rikovu car i carica podariše i velikim novcem; ta bijahu potomci 

je car radosno pozva, i u Epidamnu (Draču), na putu k Bizantu, 
dade za nju spremiti najljepšu kuću, ona nekim svojim vjernima 
naloži smrt pomenute trojice buntovnika. Uz to iz Ravene otplovi 
u Drač njena lagja, nakrcata sa 400 centenara zlata i s drugim bo- 
gastvom. Sva je trojica smaknuta, lagja je odazvana, i Amalasuinta 
osta u Raveni u prividno punoj moći. 


Ne stiša se nemir u narodu, a pridogje vandalski rat, koji ga i 
poveća. Rimskoj vojsci, kadno pristade na Siciliju, Amalasuinta bila u 
svemu pri ruci, a u to Belizarove pobjede, brze kao munja, zatorne 
po Vandale, prijetile i samim Gotima. Luka i tvrgjava Lilibej bijaše 
Bizantincima potrebita kao uporište na putu k Africi, a i prisvajali 
nju kano dio već osvojene vandalske kraljevine, dok Goti ne davali, 
jer da je odavno cijela Sicilija, te i Lilibej njihov. Toga radi pade, 
već znamo, i oštra grožnja iz usta Belizarovih, pa se i raznosila po 
gotskom narodu. A šta radi Amalasuinta? Eto pridrža caru riješenje 
ovog spora. Još jača trzavica, nego li pregjašnja, sad ponovo drma 
Gote: žena popušta, ta žena kobi sreću svog naroda! Dogje iz Bi- 
zanta u Ravenu senator Aleksandar, od Justinijana odaslan na pre- 
govore zbog Lilibeja i dviju drugih nesuglasica, što, naime, Goti 
napastovahu jednome carskom gradu na megji ilirskoj, i.što u Na- 
pulju prihvatiše desetoricu hunskih soldata, odbjeglih iz Afrike. Ale- 
ksandar Amalasuinti preda pismo s onim tužbama i sa zaključkom : 
»Tebi je promišljati, kud može ovo dospjeti“.! Poradi Gota, na ovu 
prijetnju regentkinja odgovori caru takogje pismom, da velikome 
caru nije dolično zapodjesti neprijateljsku raspru s djetetom sirotom ; 
da pri vandalskom ratu Rimljani od Gota imadoše slobodan put, 
živež i konje, čime poglavito vojna ona srecno ispade; bez prista- 
janja na Siciliju, da se flota rimska ne bi bila održala, pa sad, na 
uzvrat svega toga, ište se kukavni Lilibej, hridina jedna već po- 
odavno u gotskoj vlasti.2 Ovo se dešavalo javno, Gotima na oči. Ali 
potajno Amalasuinta obeća Aleksandru izručiti caru cijelu Italiju. 
Čisto vidjela, da ključa oko nje veliko nezadovoljstvo Got& i osvetom 
kipte rogjaci i stranka triju usmrćenih gotskih poglavara. Oslona 
nije imala ni u sina, od nje odvraćena; gledala ga, gdje vene, gdje 
se suši u marazmu sa beskrajne neurednosti.* Po drugi put ona po- 
misli, da joj jedini spas još ostaje bijeg u Bizantiju. 

Teodahat. Laka srca, u isto doba, Italiju predavala caru druga 
osoba, rodom najvigjenija megju Ostrogotima. Bijaše to Teodahat, 
sin od prvoga muža već pominjanoj Amalafredi, sestri Teoderikovoj, 
te bliži rogjak Amalasuintin. Zajedno s odaslanikom Aleksandrom 
krenuše put Italije dva episkopa, Hipatije u Efezu i Demetrije u 
Filipima, po nekome poslu dogme, da ga rasprave s arhijerejem u 
Rimu. Živio Teodahat u neskladu s Amalasuintom; možda je se 
bojao, svakako čeznuo i on za Bizantom. Dvojici episkopa izrazi tu 
svoju želju, kako bi je caru priopćili; ovome će on preručiti 'Tus- 
ciju, a car njemu u zamjenu dati senatorsko mjesto i blago. Moćan 
bio Teodahat po svoj Toskani, gdje malone sve latifundije dugim 
radom prikupi u svoje ruke. Tada u srednjim godinama, on već od 
mladosti ukaza se svagda lakom za posjedom zemalja: ,činila mu 
se kao nesreća imati susjeda“, krepkom svojom riječju kaže Proko- 
pije.! Divlju mu pohlepu davno krotio, no ne ukrotio, sam ujak 
Teoderik, u čijemu dvoru se rodio i odrastao. Od velikoga kralja 
dohranjeno nam je pismo, izmegju god. 507—11,* gdje skupcu pre- 
korava ,lakomost, koren sviju zala“; Teodahatovi ljudi ugrabiše po- 
sjed vigjenome Rimljaninu Domiciju, pa kralj nalaže, da se to gra- 
gjanskim sudbenim putem riješi. Uprkos lekciji, imao ujak da docnije 
još jednom piše nećaku,* kad baštinici dvoje odličnih Rimljana di- 
.goše tužbu pred kraljem, što im čeljad iz doma Teodahatova napa- 
stuje, tugje otimajući. U početku svoje regencije, Amalasuinta je za 
cijelo željela smiriti lakomca, pošto kralj Atalarik svom komitu pa- 
trimonija* zapovijeda, da izruči neke ,massae“, to jest oveće lati- 
fundije, plemenitome rogjaku 'Teodahatu, ,koga blagorogje nizašto 
ne nadimlje, već skromnost i smjerna razboritost“ krase. Nego, malo 
pomogoše i omašni dar i dvorski sav tamjan Kasiodorov. Teodahat 
gonio svoju, činio i dalje nasilja susjednim posjednicima i zakidao . 
zemlje samoga kraljevskog patrimonija, pa i Amalasuinta, kano i 
otac joj, podvrže sve gragjanskoj sudbenosti, te je morao vratiti oteto. 
S toga zamrzi on na nju iz dna duše.“ U ostalom, bio Teodahat 
neki veseljak ; priregjivao gozbina obilatih ; dočekljiv, rado otvarao 
gostima vrata od svoje kuće. Šta više? Izobražen u knjizi latinskoj 

i grčkoj, filozofirao po Platonu, u tromoj svojoj lagodnosti, nevještoj 
gotskome oružju. Bijaše jedan od varvarskih ljudi, ako i ne običnih, 
a ono ni posve rijetkih u ova doba, koji usvojiše svu spoljašnju 
civilizaciju: kora glatka, a pod korom nemilo surovo srece. 

Dogodi se neslućeno: Amalasuinta uze Teodahata za suvladara. 
Negdje o polovini god. D34, sin joj Atalarik, osamnaestoljetni mladić, 
bludom istrošen umrije. 'Veodohat, sestrić 'Teoderikov, bijaše njoj naj- 
bliži rogjak, ,od Ainalova plemena“, ,od Amalove krvi“.! Jeli bio 
Amal i po ocu, nije znano; no svakako po visokome rodu mogao 
sebi prisvajati kraljestvo megju Ostrogotima. Amalasuinta, voljna pri- 
držati vlast, promisli, da će joj rogjak, koga svega donle otimuše 
posao privatne tekovine i blaženo lasno življenje, biti za to srestvo 
najpodesnije. Pozva ga k sebi; dotadašnju svoju nesuglasicu š njim 
odbi na želju, da mu bude čist glas; izjavi mu, da ona njega već 
podavno uoči kao nasljednika bolesnomu sinu. Načini se Teodahat 
sasma smiren, pa, veli se, da se najvećim kletvama zakle, e će Amala- 
suinti ostaviti vlast prijašnju. Neosporno je barem to, da razna pisma, 
nama sačuvana od god. 34, izražavaju puni, svesrdni sklad izmegju 
dvojice suvladara. Piše Amalasuinta caru Justinijanu, da se po uslu- 
gama, njemu već učinjenim, tvrdo nada njegovu blagovoljenju, sada, 
kad ona na kraljestvo izvede obzirna i dobra savjetnika, ,čovjeka 
sebi združena bratskom vezom“.* Isto i 'Teodahat od cara, kome 
piše, očekuje onu prijaznost, koju već posjeduje ,svijetla gospoja, 
njegova sestra“.3 Javljajući rimskome senatu Teodahatov pristup 
na vladu, Amalasuinta, Kasiodorovim govorom, kitinom puste fra- 
zeologije, ne smaže dosta riječi, da mu vrline hvali: on Hamal, 
on strpljiv u neprilikama, umjeren pri sreći, svagda gospodar nad 
sobom, pa gostoljubiv 1 trjezmen ujedno, napredan naplatom Božjom 
u svome gazdovanju, učen u knjizi, čak i crkovnoj, što mu sve 
»vrsnu ćud divno krasi“.+ Jednako senatu novi suvladar uznosi Amala- 
suintu, njen neporočni život, njenu oštru pamet u poslu, njenu upravo 
kraljevsku riječ jezgrovitu i rješiteljnu, što se u više jezika razliježe; 
imali bi i filozofi, da šta nauče u nje." I Teodahatova žena, kraljica 
(dudeliva, piše, možda onda, 'Teodori augusti, ,e ne valja, da bude 

razdora megju kraljevinama rimskim“.! Što je pak najčudnije, ima- 
demo pred sobom kao nekoga preobraćena Teodahata: nalaže ljudima 
svoje kuće, da prema posjedima drugih budu čisto opazni, jer da 
sada on blagošću steže strogo svoje pravo, što je otprije isticao.? 

Smrt Amalasuintina. Ali bio to san ljetne noći. Dvorsku idilu, 
koju zače Amalasuinta, plati ova svojim životom, a da ne minu ni 
godina dana. Teodahat, prihvativši vlast, do skora uništi sve nadanje 
kraljičino. Bio pri ruci rogjacima, vrlo uglednim i brojnim, trojice 
ubijenih Gota, pa smaknu na prijeko neke od privrženika Amala- 
suintinih, a i nju brzo pritvori, 30 aprila 535 god. Ovi se dogagjaji 
tako naglo odmotaše, da gotski poslanici, vijesnici Teodahatova po- 
dignuća, još ne bijahu stigli u Bizant, dok se odaslanik carev Petar 
iz Bizanta uputio u Italiju s nalogom, da pregovara s privatnikom 
Teodahatom o predaji Voskane. 'Tesaloničanin Petar po Prokopiju, 
piseu gotskog rata, glasio se kao čovjek vrlo razuman, gladak i 
rječit,* kad tamo isti Prokopije u ,Hist. Are.“ priča nam, da je 
Petar, po tajnom nalogu Teodore, ljubomorne radi cara prema ple- 
menitoj Amalasuinti, ovu dao umoriti po Teodahatu. Nego Petar 
sreo u putu, u Apoloniji (Avloni), gotske poslanike sa viješću o 
Teodahatovu kraljestvu, i ustavio se za nove upute iz Carigrada ; > 
kad zatim prispje u Italiju, Amalasuinta je već usmrćena. Pogubi 
je Teodahat, izdajnički, nagovorom onih Gota osvetnika; nje žive 
bojali se. Bio nju dao čuvati u svojoj Toskani, na jednom ostrveu 
Volsinskog jezera (Bolsena) s tvrdim gracem. Jedan dan nesretnica 
ugje u kupelj prežarenu, gdje se namah sruši mrtva, ili je ubice 
tu udušiše, po drugoj vijesti. Njezina smrt ražalosti Itale, ai mnoge 
Gote. ,Ta žena u svačemu bila junačke kreposti“, ovim povođom 
piše za nju Prokopije." 

Zbog svrgnuća i umorstva Amalasuinte znao Teodahat, da će mu 
mučno biti sa carem u Bizantiji. Prije umorstva hotio cara uvjeriti, 
kako Amalasuinti nije ništa na žao učinjeno. Svome pismu priloži 
saglasno njeno pismo, njoj dašto iznugjeno, i opremi u Carigrad dva 
rimska senatora, Liberija i Opiliona, sa još nekima drugima, ne bi li 
ga pred Justinijanom očistili. Nego caru odaslanici, mimo Opiliona, 
sve kazaše po istini. Kad je pak i umorstvo počinjeno, svaljivao 

Teodahat svu krivnju na Gote, ali odaslanik Petar, iz Avlone sti- 
gavši već u Ravenu, reče i Teodakatu i Gotima u lice, da im je od 
cara očekati rat na život i smrt. 1 zbilja Justinijan se oglasi u Italiji, 
kako malo prije u Africi, pomagač i osvetnik svojih prijatelja. Otu- 
renoj, a živoj Amalasninti obeća pismom brzu pomoć, i tu svoju 
nakanu dostavi Gotima; mrtvu hoće da pokaje oružjem. Kukavni 
Teodahat zalud se činio, da nije ni u čem kriv. Od rasrgjenoga caru 
moli mir Teodahatu i senat rimski, na hartiji, gdje se prosiplju do- 
sjetke stila Kasiodorova. Retorskom prozopopejoni ovaj izvodi samu 
Romu, gdje caru kaže, kako joj senat raste i krasi se bogastvom i 
častima; pučanstvo je rimsko podvostručeno, u miru; nikada takoga 
kralja, urešena naukom i pobožnošću; nikada takog Amala, krepka 
i kreposna čovjeka, zadojena rimskim inlijekom, rimskom konverza- 
cijom uglagjena. ,Afrika“, završava, ,bi dostojna, da joj ti po- 
vratiš slobodu ; nije ljudsko, da ja slobodu gubim, što se nvijek vi- 
gjala pri meni“.! Treba znati, da se od žalosti prema Amalasuintinu 
udesu onda u Rimu nešto mutilo, pa 'Teodahat posla tamo odio 
svojih Gota, neka strogo pripaze na svako kretanje u velikom gradu. 

Justinijan započinje rat protiv Ostrogota. Ovo ovako uvi- 
janje ne pomože Teodahatu. Uz osvetu zločinstva, kome pade žrtvom 
tijesno sprijateljena Amalasuinta, gonilo Justinijana na rat još dvoje: 
revnost vjerska protiv arijan& i želja, da prisajedini carevini izguh- 
ljenu Italiju. Prilike su one iste, koje podstakoše ga na eto srećno 
dovršeni afrički rat. Kakogod Vandali u Africi, banili se i u Italiji 
varvari inovjerci; već vidno bilo, da većina (Goti, pored svega izmo- 
tavanja kralja Teodahata, hoće oštriju vladavinu prema Romanima 
i katolicima, nego li bješe Amalasuintina; milosna ova kraljica re- 
akcijom poginu u Italiji, kao što polu-Rimljanin kralj Hilderik u 
Africi. U drugom obličju, sa manje odvažnosti, Teodahat postao sušti 
Gelimer. Svoje bi nakane Justinijan brzo vršio, pa već u drugoj 
poli god. 635 zametnu rat na Teodahata. Mundu, magistru u Iliriku, 
dade zapovijed, da prodre u ostrogotsku Dalmaciju, pravcem na zna- 
meniti Solin, koji hrabri Mundo trkom ote, potukavši u susretaju 
Gote, rastresene i na malom broju u ovome kraju. Na drugo ratište, 
italsko, vodio vojsku s flotom proslavljeni Belizar. Ta vojska bila 
glavna, ali nipošto velika: 4,000 vojnika i federata, uz još dobre 
3,000 Izaurjana, nešto Huna i 200 do 300 Maura. Okiti se oko 
Belizara i jaka pratnja, ili tjelesna družina, njegovih izboritih dori- 

fora i hipaspista. Ipak vojska sva ne dosegnu 10,000 soldata. Be- 
lizar se pouzdavao u svoju sreću i vještinu, u nespremnost i ne- 
slogu (Gota, u pripomoć rimskog žiteljstva. Prečinjao se, da pored 
Sicilije ide s flotom put Kartage, a smjerao na Siciliju i na Italiju. 
Doplovivši, uze bez muke Katanu i Sirakuzu, bogatu, a slaho utvr- 
gjenu, gdje se sa stražom njemu predade Got Sinderik  Ote i tvrdi 
Panormo (Palermo), smještajući strijelce na katarke svojih lagja: 
katarke pokazale se više od gradskih bedema, te strijelci strijeljali 
na nižeg neprijatelja. Sva je Sicilija, onda još smatrana žitnicom 
Ttalije, podvrgnuta caru. Belizar, onogodišnji konzul, ušao svečano u 
Sirakuzu, 31 decembra 555, u posljednji dan svog konzulata, i tu, 
mješte u carigradskom senatu, položi svoju čast, bacajući zlatnih 
novaca svjetini, uz ogromni plijesak vojske i Sicilioti. 

Bijaše se carska diplomacija postarala, da Gote osami. Justinijan 
vdasla poslanike s pismom franačkim vladarima, sinovima Hlodove- 
govim, kojima izjasni razloge ratovanja protiv Got&: ovi carstvu silom 
ugrabiše Italiju i još mimo to caru nasnesoše teških uvrjeda; šalje 
njima na dar_ novca, a toga i više obećaje; poziva ih, da sudjeluju 
u ratu, ,koji“, piše, ,nama zajednički čini prava vjera, što arijanske 
vjere ne trpi, pa i mržnja jednih i drugih na Gote“.! Franački kra- 
ljevi drage volje obrekli pripomoć. Uz to hitri diplomat Petar, koga 
naviše upoznasmo, stao svakojako strašiti Teodahata. Ova plašivica, 
čuvši za izgubljenu Siciliju, skameni se: pred oči joj doletje Geli- 
merova sudbina. Potajno od sviju pregovarao Teodahat s Petrom u 
Raveni, i ugovorio, osim ustupa Sicilije, ovaku podregjenost caru: 
svake će mu godine šiljati zlatnu krunu od 300 libara; stavljaće mu 
na raspolaganje 3,000 gotskih vojnika, gdje mu ustreba; ne će imati 
vlasti, već carskom dozvolom, sveštenika, ili senatora, na smrt osu- 
diti, ili ublagajniti mu dobra, niti će bez cara izvesti koga na pa- 
tricijsko ili senatorsko dostojanstvo; u teatrima, u hipodromima i 
drugdje, narod će uzvikivati najprije caru, onda kralju Gota, pa i 
bronzani i drukčiji kip postavljaće se obojici, caru na desnoj, kralju 
na lijevoj strani. Potpisav ovi ugovor, 'Veodahat otpusti Petra. Nego, 
slabiću strava ispi pamet. Petar već bio na putu, kad ga pozva izne- 
buha natrag, te ga zapita, hoće li se caru svidjeti onaj ugovor, na 
što poslanik: ,Ja mislim, da hoće“ — ,Ali šta će biti, ako mu se pak 
ne svidje?“ priupita uplašeni Teodahat. ,Plemeniti gospodine, onda 
tebi red ratovati“ — ,A je li to pravedno, predragi poslaniče?“ — 


— 

nKako ne bi bilo pravedno, da svaki svome zanatu prione?“ — ,Pa 
šta će to reći?“ — , Tvoja je velika želja filozofirati, dok je Justi- 


nijanu do toga, da bude odličan car rimski“.! S nekim šiljkom iro- 
nije tanki Bizantinac i dalje dokazivao Teodahatu, kako njemu, sljed- 
beniku Platonove škole, nizašto se ne doliči liti krv ljudsku, dok je 
caru slobodno svojoj državi povratiti, što je carsko od starine. Pod 
dojmom zebnje svoje i Petrovih riječi, Teodabat, a š njim zajedno 
i žena mu, pismeno se zakleše, da će kraljevinu gotsku ustupiti Ju- 
stinijanu, uz naknadu baština s dohotkom godišnjim od najmanje 12 
centenara zlata, pa neka odredi čovjeka, kome da preda Italiju, no 
se i Petar morao zakleti, da ovo drugo pismo ne će prokazati, prije 
nego što car_ ne bude prvu pogodhu odbio. Prevažno drugo pismo 
povjereno je ujedno Petru i jednome pouzdaniku kraljevu, Rimlja- 
ninu Rustiku, svešteniku. Kad prispješe u Bizant, car im zabaci prvi 
ugovor. Iznesoše onda drugi, što Justinijana vrlo obradova. Otpisa 
Teodahatu, obećavajući mu, osim zatraženog, jošte rimske časti naj- 
više. Odmah opremi Petra natrag u Italiju, kome pridruži i dostoj- 
nika Atanazija, s nalogom, da iz kraljevskoga patrimonija odluče 
pogogjenu imovinu, i da o tome načine pismo i zakletvu. U isto 
doba imali sa Sicilije prizvati Belizara, o svemu obaviještena, neka 
brže prihvati od Teodahata kraljevsku palaču u Raveni i Italiju. 
Cijelu ovu osnovu uništi jedna nezgoda rimska u Dalmaciji, pri 
početku god. Đ36. Krenu na Solin oveća vojska gotska, kojoj s malom 
četom, da je uhodi, izigje na susret iz grada Mauricije, Mundov sin. 
Zametnu se živ okršaj; padoše prvi i bolji od Gota, a pade. i Mau- 
ricije sa svom rimskom četom. Na pusti glas sinove smrti, Mundo, 
bolom razgoropagjen, vrcem, onako bez reda, nasrnu na neprijatelja. 
Boj je očajan, Rimljani već odnose pobjedu, no Mundo sijeci i goni 
svukud kao mahnit, dok se ne sruši ranjen na mrtvo. Sa smrti ma- 
gistra, Rimljani, neuregjeni i bez vogje, razigjoše se, i obje vojske 
napustiše bojno polje. Goti mogli u Solin, ali, uz pretrpljeni teški 
gubitak, ne pouzdavali se radi nenaklonosti rimskih žitelja u gradu, 
kome i veći dio bedema bijaše razvaljen, pa se povukoše u grace 
naokolo. Car posla odmah u Ilirik Konstancijana, ,komita svete ko- 
njušnice“, neka, pribravši vojsku, povede je opet na Solin. U to još 
jedna vojska Gota, pod zapovijegju Gripe, prispje u Dalmaciju i ugje 
u Solin, dok Konstancijan svoje vojnike flotom prevožaše iz Epidamna 
u Epidauro (Cavtat), odakle na Lisu (Vis). Na tu vijest Gripa izigje 

stup i sa kopna i sa mora. Vojskovogja bio u zapari, a već i na 
tome, da opsjedanje napusti, kad li neki Izaurjanin, ušav od rado- 
znalosti u presječeni suhi vodovod, otkri po njemu podzemni put u 
grad. Dvadesetog dana opsade, kad se unoćalo, u jamu se uvali 
sa svjetiljkama 600 odabranih vojnika, koji s nategom, a i sa nešto 
bojazni, prodriješe, srećom neopaženi, do usred grada. Iz prorova se 
izvukoše, isjekoše čuvare dviju sjevernih kula, dadoše znak trubama, 
te na toj strani, vojska sa polja, već spremna, stala ljestvama uzla- 
ziti na bedem. Rasklopljena su i vrata, pa, dok se razdani, čitava 
vojska provali u grad. Učinjen je pokolj; po kućama plijeni se, robe 
se djeca i žene; osobito Huni ubijaju i po samim crkvama. Belizar, 
svud idući i vičući, da ono nije neprijatelj, već carski podanik, što 
se siječe, klanju učini kraj, a Napuljeima povrati žene i djecu. Po- 
štedi i same Gote, njih na broj preko 800, i pazio il ne manje od 
svojih vojnika. Nesrećnoga savjetnika Asklepiodota puk rastrže na 
komade; Pastoru udari kaplja, kad ugleda, da je grad uzet, i u taj 
mah izdahnu. 

Glas o padu Napulja potrese (Gote, koji bijahu oko Rima i u bli- 
zini. U Rimu tada prebivao i Teodahat. Njemu Goti, u Napulju 
opsjedani, krišom poručili za brzu pomoć, a on ne radio ništa, već 
o svome udesu upitivao vračare. Uhvati ga zebnja po novo, gdje ču, 
da se u Dalmaciji kolo sreće okrenu i da se Belizar sprema nanj 
sa Sicilije. Navali na senat rimski, da ga s carem svakako smiri ; 
ne izvedu li to, zaprijeti senatorima, da će na njih, na žene im i 
djecu, pasti smrtna osuda. Senatska je molba uručena rimskome epi-. 
skopu Agapetu I (5935—6), koji i onako crkvenim poslom  igjaše 
k caru; no Agapet se ne vrati, jer do brza umrije u Bizantu. Gotska 
vojska, na straži blizu Rima, bila na čudu sa donekud sumnjivog, 
a nejunačkog kralja, koji se ne miče, pa se živa pomami, kad joj 
dopade vijest o izgubljenom Napulju. Stajala u taboru, na ravni, ne 
daleko od Teracine. Sabrani i uspaljeni Goti, mjesto sinje kukavice, 
izaberu sebi drugoga vogju, u bojevima proslavljena Vitiga. Dignuće 
ga na štit. Njega kralj bio odredio vojsci za zapovjednika. Iz Rima, 
glavom bez obzira, Teodahat bježi k stolnoj Raveni, ali se naklopi - 
za njim u još bržu potjeru, danju i noću, Got Optaris, koga go- 
nila lična osveta. Hotio se vjeriti s djevojkom baštinicom, a lijepom, 
dok Teodahat, podmićen novcem, namijeni je drugome. Optaris, 
imajući i nalog od Vitiga, da mu zbačenog kralja privede živa ili 
mrtva, sustiže ga u bijegu, ,rinu ga nauznako i zakla ga kao 

vrnuo od bizantskog saveza, obećao masno: ostrogotsku oblast u 
južnoj Galiji i gotovih dvadeset centenara zlata. Čete Burgunda, Ala- 
mana, Suebi, poslušne Francima, već stale dodijavati Gotima u padskoj 
ravnici. Onu ponudu, s pristankom Goti, Vitig sad ponovi franačkim 
kraljevima, Hlodovegovim sinovima Hildebertu i Hlotaru, i unuku 
Veudebertu. Odoše k njima Vitigovi odaslanici. Uprkos pregjašnjemu 
ugovoru s Bizantijom, kraljevi se slakomiše na donesene žute solide, te 
ih podijeliše megju se, kao što podijeliše i Provencu, god. D317. Ništa 
za to, što Franci bijahu Gotima ,od starine neprijatelji“,! a niti za 
to, što se hvalisahu katoličkom nabožnošću protiv arijani. Obećaše 
oni tajno Vitigu i samu oružanu pripomoć. Ako ne baš glavom 
Franci, biti će pomoćnici narodi njima potčinjeni, naosob Alamani. 
Vitig pozva onda iz Galije, gdje mu više ne trebali, k sebi mnoge 
Gote, boju vješte i hrabre. A i odasvud sabirao i opremao vojnike, 
davajući im oružje i konje. : 
Ovako Germani u Zapadu, Goti i Nijemci, pristadoše u jedno kolo, 
i izjalovi se nastojanje Justinijanove diplomacije. Ipak ovaj ne ostupi 
od rata. Iz osvojenog Napulja Belizar će svoje oružje vrnuti na glavni 
Riu, koji će se i predati bez boja. Pri onom ratovanju, Rimljani, 
bojeći se nesreće, koja stiže Napuljee, željeli mirovati, to osobitim 
nagovorom episkopa im Silverija, pa primiše Belizarovu vojsku, dok 
puštali u isto doba, da gotska posada izilazi iz grada. Izigjoše 4,000 
(dota, smetenih u ogromnome gradu, kao na glavnji mravi, i ne znajući 
ispred Belizara šta da započnu. Ovaj ulazaše na jedna vrata, a oni ispa- 
doše na druga, hvatajući put k Raveni. Njihov vogja, Leuderis, posta- 
riji čovjek i u njima vrlo uvažen, postidje se svoje nedaće, te osta u 
Rimu, odakle ga Belizar posla caru s ključima gradskim. Bio dan 
deveti decembra 936, kad je Rim, nakon 60 godina germanske vla- 
davine, povraćen carstvu. Sjajno sunce slave granu Justinijanu, preko 
nade obnovitelju zapadne Romanije; ali bilo opet preteško čuvati 
trajno taj Rim nepolomljenom gotskom narodu na očima. Kad Belizar 
stao odmah utvrgjivati gradu zapuštene zidove cara Aurelijana i pred 
gradom dao kopati jamu duboku, Rimljani se nagjoše na čudu. Ležao 
Rim u ravni, izložen udaru odasvud; mučan mu saobraćaj putem 
mora, te i opskrba; bedemi razvedeni na golemo i nasrtačima pri- 
stupni. Ozlovoljene gragjane Belizar prinudi unijeti iz polja sve njima 
potrebno, dočim žito, dovezeno sa Sicilije, spremi u hambare. Uz to 
Kalabri i Apuli, nemajući Gota u svojim krajinama, sebe predadoše 

, Belizar ne bježi nikad, već ostaje, gdje je!“ bio bi pop odgovorio.! 
Ali pred navalom svega gotskog naroda Belizar čas dvoumio, šta 
da otpočne. Riješi se zadržati neprijatelja, dok bi od cara stigla po- 
jačanja, pa kanio smjelo se utaboriti blizu jednog mosta, 14 stadija 
(niti 8 kilom.) podalje od grada, gdje će prelaženje on ometati i 
otezati Gotima. U malo da tu ne zaglavi. Prestrašeni čuvari napu- 
stili kulu do mosta ispred silnog mnoštva Gota, koji već prešli 
vodu. Ništa ne znajući za to, Belizar sa hiljadom svojih konjanika 
tražio taboru podesno mjesto, došao do mosta i zapao megju Gote. 
Jahao vranca s bijelom prednjom glavom. Takome konju ime var- 
varsko bješe ,balan“, pa balan! balan! zaori megju Gotima, koji 
poznavahu  Belizarova ubojnoga konja. Kroz onu viku očajnički je 
nasrtaj i odbrana; Belizar siječe kad ovoga, kad onoga; iz kreševa 
iznese ga za čudo bez rane junaštvo njegovo i družine mu dorifora 
i hipaspista, njemu dušom predanih, koji pružahu pred njim štitove 
i oturivahu napadače. Mnogo ih pade, ali pogibe i do 1,000 Gota. 
Dotrkuju u to nove čete gotskih konjanika; Rimljani uzmiču na 
jednu glavicu i iz nova boj biju; bježe zatim k rimskim bedemima, 
uz gotsku pomamnu potjeru. Bio suton, a gradska vrata zaprta. Ne 
davali gragjani, da se otvore, pored svega zapomaganja i prijećenja 
bjegaca, jer se bojali provale Goti, tim više, što se prosu glas, da 
vojskovogja osta mrtav u junačkome boju. Belizar i njegovi, prešav 
jamu ispred grada, stiskivali se k bedemu jedan do drugoga, dok 
neprestano prilazeći Goti spremali se, da jamu pregaze. Spase Beli- 
zara zadnje očajno pregnuće: vikne svojima, da udare preko jame. 
U tmini i zbrci pomislili Goti, da je to svježa vojska iz grada, vrnuli 
se u bijeg, te je Belizar onda, pošto se žurno vrati k bedemu, pro- 
pušten u grad sa četom utrugjenom do zadnjeg umora, gotovo do 
izdisnja. Svrši se ovako u mrkloj noći boj, započet jutrom. Vrata 
ona krajnje viteške muke potad su prozvana ,Belizarova“.? 

Ovo bijaše tek pristup glasit još glasitijoj opsadi. Grad pun buke 
i pometnje, a već u istoj noći na vrata Salarska bahnu Vakis, gotski 
vogja, poslan od Vitiga. Na sav glas prekori Rimljane s nevjere i 
izdajstva, učinjena na Gotima i na rogjenoj italskoj grudi; ludo žele, 
da izmijene silu Gota sa silom Grka, koji nisu nizašto sposobni, da 
ih brane, i ,od kojih otprije nikoga oni ne vidješe doći u Italiju, 
osim trageda, mima i gusara“.5 Na ove riječi niko ni mukaet, te 

zapanjeni. Čutali i na žestoki prekor GotA radi izdajstva. Jedini Fi- 
delije, tu nedavno od Belizara postavljen za pretorijskog prefekta, 
usmjeli se izgrditi (Gote. 

Pri kuburi i strahu rimskih stanovnika, stezala briga i Belizara. 
Zrak mutan, olujan. (Gfoti znali, po dugom boravku u Romaniji, op- 
sjedati gradove. U osamnaesti dan opsade Vitig pregnu iz sve sile, 
da Rim otme nasrtajem. Ranim jutrom primaknute su bedemima 
sve obične sprave: drveni tornji, zidinama jednaki u visini i vu- 
čeni od volova; zidoderi, odasvud pokriveni kožama; u to i drvlja i 
svačega drugoga natrpavalo se i bacalo u jamu oko grada, da. se 
strojevima dade pristup. Na vrata i ova i ona krenule gomile Goti, 
strijeljajući. Po zagroženim stranama bedema Belizar nasuprot pona- 
mještao artileriju onog doba: baliste, od kojih metak s debelom strije- 
lom bio dvaput jači od običnog metka iz luka; onagre za hitanje 
krupnoga kamenja; iznad vrata drvene teške ,vukove“ (lupi) sa mno- 
gim šiljeima; vukovi turahu se dolje na neprijatelja, pa koji šiljak 
koga zahvati, taj je s mjesta usmrćen. Gragjani, zablehnuti, zurili u 
prizor. boja, koji eto otpočinje. Belizar prvu odape strijelu; pogodi 
nekoga Gota četovogju, koji se sruši, ranjen u vrat; odape i drugu, 
te obori i drugog neprijatelja. Stratega pozdravi urnebesni usklik 
puka rimskog, zbog dobre slutnje. Uputi Belizar svoje, da strije- 
ljaju na _volove ispod toranja; svi su volovi do brza ustrijeljeni i tor- 
njevi zastaloše. Vitig upravljao Gotima, pri nasrtajima na zidine i 
na razna vrata. Kod vrata , Aurelia“, na zapadnoj strani Rima, veli- 
čanstvena grobnica Hadrijanova od mramora sa Para, sada Castel 
Sant' Angelo, stajaše već odavna spojena, kao tvrgja, s tamošnjom 
zidinom grada, viša od nje. Sa spremom ljestava i strjeljiva, a obra- 
njeni velikim štitovima, Goti i onuda navališe, pa rimski vojnici, na 
nevolji, spopadoše prelijepe kamene kipove, čovječje i konjske. na 
glasovitom onom spomeniku, . otkinuše bogove i heroje i strovališe 
ih na napadače, koji su suzbijeni. Najžešći se boj rasplamtje na 
strani istočnoj kod vrata ,Praenestina“. Mjesto to bilo najslabije, na 
punoj ravni tla. Pritiskivao tu glavoni Vitig, a steče se tu najposlije sam 
cvijet rimske vojske s Belizarom. Ovaj se skrio i ućutao, pa iznebuha 
rastvori vrata, provali, smete i odagna neprijatelja. Dugu bježan 
gotsku i lom rasvijetli oganj zapaljenih napuštenih strojeva. I vrata 
»Salaria“, k sjeveru, jednako su rastvorena, te siječen neprijatelj, 
dok i ovdje plamahu strojevi. Huka, buka svuda; urnebes rimskih 
gragjana na bedemima hrabrio rimske vojnike u potjeri. Tek u po- 
maknuti suton prekinu se boj toga dana. Grdan bijaše gubitak Gota; 

vatae“, drugi ministar careve financije. Ovome vanrednome eunuhu 
iz Perzarmenije, čovjeku pameti preoštre i žive radinosti, usud usudi, 
da doenije gotski teški rat dovrši, ali bio tada Belizaru na smetnju. 
Dvije se rimske vojske združiše blizu grada Firma (Ferma). Megju 
Fermom i Riminom, u Auksimu (Osimo blizu Jakina), stajaše utvr- 
vjeno prejako gotsko odjeljenje, što mogaše Rimljane iza legja na- 
padnuti, te Belizar, prije no što će na sjever k Riminu, Vitigu u 
susretaj, ostavi pred Osimom do 1,000 vojnika. Rimska glavna vojska 
ispred gotske glavne bijaše još tako tanka, da u putu k Riminu, 
gdje se hrabreno branio opsjednuti Jovan, držala se brda. Na dan 
hoda od grada sprema se bitka, kad li Gote snagje čudo: u noći 
gledaju na strani mora, do grada, gdje plamaju, po Belizarevoj na- 
redbi, vatre u velikome broju, a s jutra eto na vidiku i grčka flota, 
gdje se suče lagja do lagje; preplašili se i udarili u divlji bijeg, 
sklonivši se iz napuštenog tabora u Ravenu. Kad se Belizar sastade 
s oslobogjenim Jovanom, pa njega i njegove ugleda blijede i u strašnoj 
rgji, reče mu, s nekim prekorom neumjesne_ mu smjelosti i nepo- 
sluha, da spas duguje Ildigeru, zapovjedniku flote. ,Ne [ldigeru, već 
Narsu, prefektu careva erara!“ uzvrati Jovan.! Puče tada razdor megju 
Narsom i Belizarom. Uz onoga bijahu Jovan i vogje, skoro došle 
Šš njim. Burgijali ovi, da se ministru, učesniku carevih tajana, ne 
pristoji slušati drugoga; da Narsa žele za zapovjednika vojnici ve- 
ćinom, do 10,000 njih, sa vogjama vrsnim; da nije časno, da se 
kaže, e sam Belizar podvrže Italiju. Narsu, koji i po godinama bijaše 
dosta stariji od mladoga vojskovogje, takvo govorenje golicalo uši, 
pa stao Belizarove nakane sujetiti, sad ovako, sad onako. Rasecjepa 
u vojsci bojao se Belizar, te iznese carevo pismo vogjama, da Narse 
nije u Italiju opremljen, kako bi vojsci zapovjedio, već da Belizar 
ostaje jedini vojskovogja : ,njemu da sljedujete, red je svima vama, 
našoj državi nauhar“.? Zadnji ovi stav Justinijanova pisma Narse 
tumačio na svoju neprirodnim, sofističnim načinom. Veljaše, da nije 
dužan pokoravati se Belizaru, kad je god državna korist po srijedi. 
Nesporazumljenje megju dvojicom dotlen došlo, da bi se Narse sa 
svojima utaborio nabaška. 

Milan razoren. Neslogu osjeti Milan, na svoj užas. Čusmo za 
odaslanike iz toga grada i ponudu, učinjenu Belizaru. Bio ovaj po- 
slao, na lagjama do Genue, a odatle suhim, u pomoć gragjanima, 


1 L.IIL ce. 18. 
2 Ib. 

Gotima u opće pribralo se žita, dok Bizantinci, vladajući morem, 
sa Sicilije i iz Kalabrije svojima dovažali potrebito preko Jakina. 
Glad morio i (ote, posagjene u pretvrdoj Fiesoli, braniku Toskane, 
opsjedanom od drugih rimskih vojnika. Kad se usov franački stro- 
vali u padsku ravnicu, Belizar se bojao za Fiesole, a časom i za 
cijelu svoju vojsku, izmučenu i neravnu grdnim gomilama novih 
napadača. Upravi pismo Teudebertu, žaleći se, što se Franci barem 
ne drže neutralnosti, i oružje podigoše ,na velikoga cara, koji bi 
mogao da ljutu nepravdu uzvrati“.! Nakon franačkoga odlaska, Osimo 
pade, jer Vitig zbog oskudice živeža nije mogao da izagje iz Ravene 
i u Picenu prehrani vojsku.? Goti iz Osima uvrstaše se u carsku 
vojsku, uz pogodbu da sebi zadrže polovicu svog blaga. Oni iz Fie- 
sole se predadoše još prije, takogje srvani glagju. I Gotima u Ra- 
veni, da od gladi bude mučno, sprječavao sad Belizar prevoz hrane 
preko donjega Pada, odredivši na to straženje naročite vojnike, što 
mu dogjoše iz Dalmacije, već podvrgnute. Iz Osima mače on onda 
vojsku na Ravenu, po prilici u jeseni god. 539. 

Nastupi pregovaranje. Već otprije, kad ono napustiše opsadu Rima, 
Vitig i gotski prvaci vijećali o raznim savezima i ogledali se za po- 
moćnicima u nevolji. Franke iskusili labave u obećanjima, pa ponu- 
dili golemi novac Vakisu, kralju Langobardi, za zajedničku vojnu ; 
no se Vakis ispriča, da je saveznik caru. Bistrom dosjetkom i po- 
gogjenom diplomatskom zamičlju, tad se obratiše kralju kraljeva, 
Kosroju. Tek u miru s velikom Perzijom moglo je rimsko carstvo 
da navali na Vandale, a sad na Gote. Bilo je Gotima raditi na tome, 
da carstvu sapnu desno krilo u Aziji. Već iz bizantske historije 
znamo, da je Kosroje odavna zlobio Justinijanu zbog zamoljenog i 
zakraćenog posinjenja po caru Justinu. Osvojenje Afrike oneveseli 
kralja i Perzijance. Žalili uglavljeni mir sa Bizantijom. Ipak, Kosroje 
svoje ljude odasla u Carigrad na diplomatsko čestitanje i na traženje, 
kao šalom, jednoga dijela od plijena afričkog, jer da i on, držeći 
mir, pripomože onoj pobjedi. A Justinijan zbilja nadari ga novcem. 


! L. I, e. 25. 

2 Pri toj opsadi Osima, Prokopije (1. II, e. 26) nagje za vrijedno, 
da zabilježi vanrednu jačinu jednog golemog Slovena u rimskoj vojsci. 
Za gustom čestom pritaja se Sloven, a kad vigjeni neki Got izagje iz 
tvrgjave po travu (opsagjenici već je jegjahu), onaj ga ščepa objeručke 
i živa ga privede Belizaru. Taj Got prokaza jednog špiona izmegju 
rimskih soldata, koga Goti kupiše blagom. Pripusti ga Belizar drugim 
soldatima. Njega spališe na očigled neprijatelja. 














400 Pokušana restauracija cjelokupnoga carstva. 





a ma 


no brzo na sve pristade, pa i sam tjerao Belizara, da carstvo pri- 
hvati. Da se nakon pregovaranja stvar i dovrši, gotski povjerenici 
dogjoše u tabor Belizaru, od koga u tajnosti primiše vjeru, da on 
nijednome Gotu ne će što na žao učiniti i da će odsele biti car 
(Sza0ev:) i Italioti i GotA ujedno. Zakleo se na sve drugo, što iskali 
povjerenici, no, što se carstva tiče, reče. da će to zaprisegnuti sa- 
mome Vitigu i prvacima gotskim. Krenu s onim poslanicima i sa 
svojom vojskom k Raveni, dok floti, nakrcanoj žita za gladnike, za- 
povjedi, da brže otplovi i u gradsku luku svrne. Na osvit godine 
540 Belizar uljeze, bez ičijeg otpora, u stojni grad Gota. 

Gledao Prokopije s nekim čudom, kako rimska vojska ulazi u Ra- 
venu i sebi pokorava Gote, još uvijek brojem i snagom mnogo jače 
od neprijatelja. Vidio Gotkinja, gdje ljudima pljuju u obraz, ili u 
njih upiru prstom, prekoravajući im kukavštiriu.! Bijahu od njih 
čule, da su Belizarovi vojnici velika tijela i mnoštvom pretežniji, a 
kad tamo eto sama malina njih, pa niski stasom. I Ostrogot Jordanis, 
govoreći o predaji Vitigovoj, čudi se, kako od jednom sruši se ,kra- 
ljestvo glasovito i prečvrsto, uz narod, koji je toliko dugo vladao“, 
i jedva nalazi uzrok u tome, što gotskoga kralja vrsnoćom natkri- 
liše car nm Bizantiji i njegov vojskovogja u Italiji.? Belizar stavi 
pod stražu Vitiga, ali opet njenu iskazivao spoljašnju čast. Naloži 
svima Gotima s ove strane Pada, da idu na svoje imanje u polju, 
što bi svakome sačuvano po ugovoru. U onaj isti mah oni rado 
odoše kući, tim više, što niti Belizar sam ikoga od njih liši pokret- 
noga blaga, niti dopusti, da ih plijene drugi. Svoje vojnike on ovako 
i obezbijedi. U trenutku slabosti i gladne tegobe, predadoše sebe i 
narod prvaci gotski: ali, sabrani u Raveni, Goti se mogli osvijestiti 
i napasti bizantsku vojsku, brojem slabiju. Nego u palači uze Belizar 
kraljevsko blago, koje će nositi caru. U vrijeme pada Ravene pade: 
i Cezena, jedina tvrgjava, koju Goti još držahu u Emiliji. Vijest o 
zauzeću Ravene ponuka sve Gote i po Veneciji, da grace predadu, 
te zapovjednici tih mjesta, primivši vjeru, dogju k Belizaru, pri 
kome i ostadoše. Ne dogje cigli Ildebad, vogja u Veroni, premda 
i on opremi odaslanike. Njegova se djeca po slučaju zatekla u Ra- 
veni, gdje su i čuvana. 

Slava u Carigradu. Negdje u god. 540, rimski slavodobitni 
vojskovogja ode iz Italije u Carigrad, hitno tamo pozvan od Justi- 


1 Ib. 
že, 60. 

bolje“.! Nije se u Bizantiji donle pamtjelo stratega, koji moću svog 
bogastva i silom svojih hipaspista i dorifora daleko odvoji, kao što Be 
lizar. Prije njega vojni magistri. Aspar za Leona 1, Ilus za Zenona, 
smatrani su tugji nametnici, a ne biše ravni ni umom, ni junaštvom. 
Pak srca osvajala i dobrota toga vanrednog Ilira ili Tračanina: sa 
svakim susretljiv. blag, kao da je kakav prost čovjek bez slave: voj- 
nicima podatljiv, kao niko drugi. osobito ranjenima i prodičenima. 
Nauzvrat vojnici ga ljubili ljubavlju neslomljivom: blagosiljali ga te- 
žaci, što nije davao, da im se, pri ratovanju, čini nasilje, ili da im 
se od obijesti žetva potre i sa drveća voće potrea: kupovalo se od 
seljaka po cijenu, udarenu od njih. Ove činjenice mi iznosimo po 
javnoj historiji Prokopijevoj. koji ne poriče ih ni u svojoj zlobnoj 
tajnoj historiji, premda mu je u ovoj očita težnja. da unizi i Beli- 
zara. Tolikome mužu ne pristajaše žena Antonina, kao ni Jozefina 
Bonapartu: a on toj ženi opet bio vjeran. Vandalke i Gotkinje za- 
sužnjene, piše Prokopije, a ,krasotom takve. kakove niko od ljudi 
ne ugleda“, on nikad ne pripusti k sebi. Nikad niko ne vidje Beli- 
zara pijana. Svome vojskovogji dinio se i car, bez sumnje. Ne odredi 
ma triumfa, rekosmo: ali, kad pregradi trijem svoje palače u Cari- 
gradu, u tom trijemu naslikana je ipak u mozaiku slava Belizarova : 
pred Justinijana, Teodoru i senatore vojskovogja nosi plijen i vodi 
sužnje. Senatorima napose car pokaza sve TVeoderikovo blago, i ako 
ga puku u prestolnici pred oči ne iznese. kako ono učini sa (ien- 
Serikovin. A dočeka vrlo prijazuo Vitiga 1 Matasuintu. Pošto se 
Vitig ostavi vjere arijanske, ne samo da mu podijeli lijepo imanje 
u Aziji, već ga načini senatorom i patricijem rimskim. 

Blistava je za Bizantiju godina Đ40, puna trinaesta Justinijanova 
vladanja, sedma afričkih 1 italskih pobjeda Belizarovih. Sija na naj- 
većoj visini careva zvijezda 1 vojskovogjina sreća. 


Ill. Zgode pri obnovljenom gotskom ratu. 


Zli biljezi u veličini Justinijanovoj. Na daleko razglasi se 
car, koji ispod germanskog pritiska istrže Afriku, Italiju, Dalinaciju 
i zapadni Ilirik. Kapitol slavni pročišćen je od varvari: u Kartazi 
Seipiond stoluje ponovo rimski prefekt pretorijski. Dotle izvršena djela 
silno se dojmiše pisaca. onoga vijeka. Mirnim naglaskom svog po- 
smatranja historijskog piše Prokopije: ,U vrijeme naše eto car Ju- 
stinijan, primajući republiku vrlo raslabljenu, učini je veličinom veću 


1 Ib. 

i mnogo sjajniju, izrenuvši iz nje varvare, što je odavna pritišnja- 
vahu“.! U jači naglasak, svojom ocjenom, udara Agatija: ,Car Italiju 
svu i Libiju podvrže, i, tako reći, prvi od careva u Bizantiji posta 
imperator i na riječi i na djelu“.2 I sam savremeni Got, Jordanis, 
crtajući susljedicu kraljevina i dobi, kaže prepuno za Justinijana, 
da ,je pokorio sebi gotovo sav svijet, što on dotad posjedovaše tek 
po uobrazilji“,* to jest nekako virtualno po historijskom pravu rim- 
skom. I zbilja činilo se, da je moćni car već na skoku, kako će 
rimskoj vlasti povratiti svukoliku razgrabljenu carevinu Honorijevu, 
što no riječ tada. On cilja na to, bez sumnje. U svojim ediktima, 
ne samo da je ,Alanicus“, ,Vandalicus“, ,Africanus“, već pobjed- 
ničke kitne naslove proteže na cijeli Zapad, na sve tamošnje Ger- 
mane: sebe naziva ,Gothieus“, ,Francieus“, , Germanicus“. Biti će 

,Alamanicus“. A što suzbija sjeverne varvare na liniji Dunava, po- 
nosi se, da je ,Anticus“, po Antima, jakoj ondašnjoj istočnoj grani 
slavenskoga svijeta, koji teži k jugu skupa sa hunskim plemenima. 
Po jednoj bježnoj pripomeni u Hist. Arc.* rekao bih, da je Justi- 
nijan neku pažnju svraćao i na već zatomljene Britane. Zamjera mu, 
naime, Prokopije, što on, dok siplje novac megju sve varvare, sjeća 
se i ljudi, u Britanijama naseljenih, za koje se prije nije ni čulo, a 
saznalo im se ime tek onda, kada iz cijeloga bijelog svijeta steče 
se svakojaka čeljad u Bizantu. 

Podiže Justinijan veličanstvenu gragjevinu rimske imperije, do- 
nekud obnovljene u njenoj cjelokupnosti. Kanio, po prigodi, i dalje 
tjerati svoj rad. Ali gragjevina ne dovrši se, jer joj bijahu već onda, 
četrdesetih godina, temelji rasklimani. 

Živo odmah upada u oči slavičnost toga imperatora. Stvar je to 
spoljašnja, no ipak znači, da pri onoj veličini, pri onome zlatu čiste 
slave ima i dosta laganoga šika. Pobožni Justinijan živi, kao osoba, 
vrlo trijezno i priprosto, ali nadjenuto je ime njegovo gradovima, 
valjda do dvadeset njih, dok je nekoliko mjesta prozvano po imenu 
ljubljene Teodore. Davnašnja glasovita Kartaga, oteta Vandalima, 
zvati će se ,Justinijana“. Na tanjurima, na posugju dvorskom, ime 
Justinijanovo svugdje urezano, svugdje uslikano. Dakako da su izne- 
sene preslavne pobjede nad Vandalima i nad Istočnim Gotima, te 
se i počelo skidati jaram germanski sa zapadne Romanije; istina, 


1 De Aedif. in pročm. 

ž L. V, e. 14. 

3. . ut hactenus vel imaginarie tenot“. 
£ e. 19. 

da se franačka jedna velika vojska u Italiji istroši, ali uza sve to 
preuranjen je naziv .Francicus“ i , Germanicus“. I takva hvasta 
raspaliće nustrazijskoga 'Teudeberta, koji će čitavu Njemačku uz- 
mutiti, jareći na cara narode po njoj. Carevu taštinu donekle ispri- 
čava to, što se on nalazi u Bizantiji, na domaku istočnoga svijeta. 
Kosroje se razbacivao kudikamo zvučnijim nazivljem, baš pišući 
»bratu“ Justinijanu. Kiti taj ovako: ,Starinski Kosroje, kralj kraljeva. 
gorostas gorostasa, od bogova obilježen“, uz koješta još. 

Od slavičnosti bijaše u Justinijana teže zlo slaba štednja državnoga 
novea. Što je sve veličajna i korisna, crkve, bolnice, tvrgjave, gra- 
dove, ceste, slavni car zidao, osnovao, izveo, to već istakosmo. Kod 
toga upravo vanrednoga rada posluži mu obilni novac, prištegjen 
kroz kakvih 40 godina pametne uprave Anastazijeve i Justinove, a 
pripomože za cijelo i sopstveno njegovo staranje za veći razvitak 
trgovine ij industrije. Nego troškovi rasli i rasli, te išli brzo u ogromno. 
Mi se, na primjer, današnji dan divimo Svetoj Sofiji u Carigradu, 
kako i Svetomu Petru u Rimu, a malo promišl;amo, koliko oba hrama 
stadoše krvavoga truda i muke ljudske. Za Svetu Sofiju to izričito 
opaža jedan Bizantinac. Veli, da za onu gragjevinu, i još druge hra- 
move, Justinijan riješi se, savjetovanjem svoga pretorijskog prefekta, 
ukinuti po gradovima plaće, starinom odregjene učiteljima logike i 
umjetnosti, pa da gradove po taj način savlada i unizi gruboća.! A 
dok bi za svoje zidanje, za dvorsko veličje, za mito i mnoge darove 
varvarima, za neprestano ratovanje, car češće spraskao novae i raz- 
vrgao koješta starinsko, dotle, nagonjen potrebom, utjecao bi se po- 
visivanju starih poreza ili izmišljanju novih. Pokraj svega vandal- 
skoga i gotskoga plijena, rat nije mogao da se uvijek hrani ratom. 
Jednom nestadak novca, kazuje isti Bizantinac, skloni cara čak i na 
to, da raskuje srebrni kip Teodozija I, koji mu postavi sin Arka- 
dije; teglio kip 7,400 libara. U tajnoj svojoj historiji? Prokopije 
iznoši 1 poneke cifre na dokaz, da je carev fiskalizam najposlije 
oštetio trgovinu i obrt. Kako se za Justinijana u veliko razvi indu- 
strija svile, to već na drugom mjestu kazasmo.?* Kad je i na ovaj 
proizvod povišen porez, trgovci, naravno, udariše mu i cijenu veću. 
Nego, car zakonom zabrani, da svila bude skuplja vd 8 zlatnih sol. 
po libru. S ovim prodavci su se našli na šteti. 'IFrgoveima, veli 


1 Zonarae 1. XIV, e. 16. 
> e. 25. 
3 Na str. 153—4. 

Prokopije, učini se apsurdno i nemoguće kupovati trg za veću cijenu, 
a prođavati ga za manju, te napustiše posao. Car okrenu onda u 
monopol: financijski ministar _ uze radnike, svilu proizvagjao sam i 
prodavao je neizmjerno skuplje, nego li otprije, po 6 sol. unču, a 
obojenu carskom bojom po 24, i više. Pregledati nije možno, jesu li 
ovo tačni brojevi u zlobnoj tajnoj historiji; no vjerujemo, da trgovci 
svilom mahom postradaše. Štetovala je i čeljad, koja je u mnogom 
gradu zaragjivala uz one trgovce, navlastito u Tiru i u Beritu, gdje 
je puk stjeran na prosjačku palicu, ili bježao u Perzijance. Po Pro- 
kopiju fisk obrnu u monopole mimo to još veći dio tržnih stvari, 
tako da trgovcima ostaše netaknuti sami dućani obične robe. Zahvati 
tisk i zakinu trgovinu u opce. Otprije lagje, što dolažahu u Bi- 
zant, plaćale nešto malo lukarine; sad su na oba tijesna, na Bosforu 
i na Helespontu, postavljeni carinarski uredi, te iziskivali carinu 
mnogo višu. Radi toga brodovlasnici tražili od trgovaca do trostruku 
brodarinu prema pregjašnjoj, a trgovci se naknagjivali škodom ku- 
paca. Po koji brodovlasnik, ne mogući ono izdržati, bio bi čak spalio 
svoju lagju. Napokon taknuta je i vrjednota zlatnoga novca. Nije se, 
doduše, u Bizantiji, kao gdjegod u Zapadu, segnulo za prostačkim 
i ubitačnim patvaranjem novca, ali po fiskalnoj nekakvoj pogodbi 
sa mjenjačima iliti bankirima, zlatnike bankiri razmjenjivali u novac 
sitni, odbijajući podanicima šesti dio čiste vrijednosti. 

Ovakom kuburom fiska, koja se već osjećala za srednjih godina 
Justinijanove vladavine, a za godina zadnjih kanda ukoči državu, 
innogo se drugo još izopačilo u javnoj upravi, usprkos uvigjavnosti, 
pobožnosti i skrbi careve za opće dobro. Učeni i iskreni Agatija, 
koji sam vidje blijede dane ostarjelog Justinijana, naglašava činov- 
ničke potonje zloupotrebe, dok caru hvali prvašnju veličinu.! Često 
nesavjesno poslovanje činovnikA bijaše do samog sustava uprave, sa 
visoka slabo nadzirane u golemoj državi i neprotresane na nijednoj 
redovnoj skupštini, kako više puta mi to primijetismo; ali i sam car 
doprinosio, da se cijela uprava pogorša. Justinijan trebao novca, trebao 
ga iz oka iz boka; pa gledao kroz prste na neurednosti svojih po- 
slovača, tek da se novac namakne. S toga strogi Evagrije, koji 
je gotovo savremenik, može da mu dobaci nenasitljivost blaga, i 
da njega kaže, pretjerano, ,tako lačnim na tugje, e je za novac prodao 
sve podanike oblasnićima i poreznicima“.? Priznaje mu Evagrije ,,ne- 


1 L. V, e. 14. 
2 TL. IV, e. 30. 

brojena djela pobožna i Bogu prijatna“, no dodava, ,kad tvorci to 
čine od svoga i iznose zadužbine svoje čiste“. Nije nam zaboraviti 
još jedno, naime, da uz činovnike malo obzirne, ili podmitljive, seoski 
prosti puk morao je mnogo trpjeti zbog javne rabote. Po rimskom 
običuju, rabotalo se na cestama i na utvrgjenjima besplatno, a ona- 
kovi činovnici odregjivali radnju po svom ćefu. 

Da je Justinijan na čelu uprave olako podnosio ministara s ru- 
kama prljavim, samo kad bi taki ministri bili vrlo sposobni i pro- 
nalazili mu srestva za pokriće ogromnih njegovih troškova, to mi 
već opazismo na ministru pravde, glasovitom Tribonijanu, a još više 
na Jovanu Kapadočaninu,!' pretorijskom prefektu i carevu doglavniku 
po tom činu najvećem. Na početku svoje vlade, zalud car bio po- 
novio odredbe, što već postojahu protiv zloupotreba u državnoj službi. 
Justinijan, ili ono donekle zaboravio, ili je birokracija bila moćnija 
od njega. Buna Nika prisili cara, da pomenutu dvojicu svrgne, no, 
istom je buna slomljena, a car ih povrati na pregjašnje mjesto. Tri- 
bonijan, čovjek vesele ćudi i sa svakim na riječi meden, poživje 
zatim dugo u činu. Istraja do god. 541 i surovi Jovan. Njegova 
pamet i vanredna domišljatost, uz nikad nikakovu obzirnost, rastva- 
rala caru novih izvora državnoga prihoda. Njega sruši tek dvorska 
spletka, koju ovdje kazujemo za čitaočev pogled u bizantske prilike 
i u psihu tadašnje čeljadi. Radi nabožna cara išao u crkvu hristjansku 
na molitve i na bdenja, ali ,na Boga nije nikad ni mislio“.? Na- 
protiv, znao bi čitati i po cijelu noć neka svoja ne sveta moljenja, 
obučen u svešteničku odjecu stare helenske vjere. Molio se, eda bi 
sebi očuvao carevu privrženost i od sebe otklonio svako zlo sa strane 
drugih ljudi. Općio s vračarima; vračao silno, bezbožno; oni njemu 
gatali i carstvo. U to, drzak do nesmotrenosti, caru obijedio Teodoru, 
ne pazeći na ,ljubav, koju neizmjernu car imaše k njoj“. Puče 
mržnja nezajaziva izmegju uvrijegjene carice i moćnoga ministra. 
Ud ovoga ne će da se Justinijan odijeli, a Jovan, bojeći se 'Feodore, 
Sebe okruži sa mnoštvom dorifora i hipaspista, koliko nijedan pre- 
fekt prije njega. Zategnute te odnose dokrajči ženska ruka. Sa ženom 
Antoninom Belizar stiže u Hizant, gdje je ostavi, idući na perzijski 
rat. Režao Jovan na Belizara ni za što drugo, već za to, što se bi- 
jaše nad svakoga proslavio. Bila Jovanu kći jedinica Eufemija, ocu 


1 Na str. 162—3. 
* Procopii De Bello Pers. 1. 1, e. 25. 
3 Ib. 


III. Zgode pri obnovljenom gotskom ratu. 407 


omiljena, mlado djevojče besprekorno, no neiskusno. Laskama nju 
sebi primami pletkašica Autonina, te jednog dana pred njom požali 
se na ćara, neharna Belizaru i na carevu upravu, što sve djevojka 
dokaza ocu. Tobožnje nezadovoljstvo Belizara, koji imaše naporuč 
vojnu silu, i Jovana, koji raspolagaše višom upravom carstva, kanda 
se nagjoše ujedno, pa Antonina i Jovan odrediše za zavjeru noćno | 
ročište, na imanju Belizarovu u nekome podgragju carigradskom. 
Antonina obavijesti o svemu Teodoru, a ova Justinijana. Oko ponoći, 
do jednog plota, Jovan i Antonina glasno razgovarali o uroti, dok 
tu blizu pritajani Narse i Mareel, vogja palačne straže, sve ono čuše. 
Četa carskih stražara, došla s vogjom, makne se, da urotnika uhiti, 
no na buku dotrče i Jovanovi dorifori i u galami ranjen je Marcel, 
dočim Jovan strugne u grad, te brže u crkvu. Misli Prokopije, da od 
Justinijana ne bi ništa bio pretrpio, da je u onaj mah predanj izišao. 
Dade vremena caričinoj mržnji, pa se morao zapopiti. Nesugjeni pop 
službe kakve crkvene ne izvrši, da sebi ne zapriječi povratak u vlast. 
Zaplijeniše veljem izdajniku imanje, od kojega ipak ne mali dio prepusti 
mu careva blagost. Lasno živio u Ciziku, gdje-se svadi s episkopom, 
koga ubiše neki mladići na trgu gradskom, kadno car odbi tužbu Ci- 
zičana na malo vrijednog pastira. Sumnja pade na Jovana, kao na 
začetnika umorstva. Iz senata doletješe istražioci, svezaše Jovana i, 
da iskaže, išibaše pa po golim legjima. Jasno ne izigje kriv, no mu 
je otet i preostali imetak. Negdašnji pretorijski prefekt, a i konzul, 
upisan u patricije, ukrean je u lagju put Egipta; nosio grubu ha- 
ljinu od nekoliko obola; vodioci prisiljavali ga, kud se god pristajalo, 
da se iskrea i moli milostinju hljeba. Proseci, stiže u Autinoopolj, 
gdje će u tamnici ispaštati kragje fiska, i svoje, taj dugogodišnji 
carski glavni ministar. Po smrti Teodorinoj vraćen je u Carigrad. 
Ako se je javna uprava, kako vidimo, ukazivala u mnogome bla- 
tava, od toga imala je štetu i sama vojska, a ovo bijaše zlo najteže 
po državu. Mi poznajemo sumnjičavi despotizam careva rimskih, koji 
nisu voljeli, da se gragjani u oružju vježbaju, već svu sreću države 
povjeravali stajaćoj vojsci. Činovničkom korupcijom i ta je vojska 
ozlegjena, naročito u posljednjim Justinijanovim godinama. Pripo- 
vijeda nam Agatija,' da dio poreza, odregjen za vojničku opskrbu, 
oblasnići često prouevjerivali, ili davali prekasno. Ustezala se ovako 
plata, otkidao se živež vojnicima. Zgagjalo se, da zanemareni vojnici 
zanemarivali i oni vježbu, pa i borbu, i rastresali se kud koji. Gdje- 

koji upravni vrhovnici, ili gdjekoji namjesnici, taj otkinuti vojni novac 
zadržali bi sebi, kao što rade potkraljevi kineski, ili bi ga stro- 
šili na ženskinje teatralno, na kočijaše, na kukavelje, tek hrabre i 
bijesne pri smutnjama i u borbi oko dviju boja u hipodromima. Pa i 
sam car, stareći, i na sve to većoj muci radi financije, zabatali vojsku. 
Nije mnogo pazio, što sve većma tančaju redovi vojnički. Zaboravi 
pri tom i negdašnje svoje obećanje, dok mu pameti sree obuzimala 
rimska veličina. Eno, opremivši zakonik, pisao biv pretorijskom prefektu, 
da srećni narod rimski tvrdo se naslanja na ovo dvoje, na zakone 
i na oružje, i da će tako ostati do vijeka. Po shemi nižega carstva, 
imalo biti stajaće vojske, za cjelokupnu carevinu, istočnu i zapadnu, 
645,000 na broj: u zadnje, Justinijan za istočnu carevinu, povećanu 
Afrikom, Italijom i čitavom Ilirijom, držao pod oružjem tek 150,000 
momaka, u sve. Najvolio onda, da se neprijatelji istaru megjusobno ; 
mitio, dijelio za to darove, gdje trebaše. Nego i taki način obrane 
stajao dosta troška, a nije ni koristio uvijek. Kazasmo, kako Justi- 
nijan utvrdi pomno granice u Europi i u Aziji, a i mnogi grad po 
zemlji unutra; no iz onih utvrda i iz onih gradova posade preslabe 
često ne smiju neprijatelju da se ispriječe, da ga zadrže. Pri težim 
opsadama i sami gragjani prihvaćaju oružje. Valjano se biju, ali 
onako po božjoj sreći, uz malu četu redovnih vojnika. Zbog vojske 
nedostatne, zamutiće se strasno u Africi, obnoviće se gotski rat, 
poluostrvo Hema planine postati če ponovo trkalište sjevernim var- 
varima, perzijski će ratovi biti traljavo vogjeni. 

Agatijina bilješka, da Justinijan veliko izvrši, ,budući mlad i 
jak“, a da tamo ,pod konac života, jer već bješe i ostario, učini se, 
kao da se okanio briga“,' premda u cjelini pogagja, ipak u nečemu 
prevršuje mjeru. Rekosmo, da je jedno neuklonivo zlo ležalo u već pri- 
mljenom sustavu svete jerarhije“, ili, što no danas riječ, nekontro- 
lirane birokracije. S druge strane, Justinijan nije kriv bijedama pri- 
rodnim, koje u njegovo doba, u nekim godinama, izoštriše patnju 
žitelja. do tuge i nevolje. Buknn strahovita kuga; učestaše potresi i 
u onako potresnom onom vijeku. Od god. 638, kada trešnja u no- 
vembru izbaci uplašene Carigragjane iz kuća na ulice, naročito na 
veliki tre Konstantinov, gdje po cijelu noć molili trizagij, pa do 
decembra god. D58, kad zatorni potres rasječe kubu svete Sofije i 
car o božiću i o teofaniji izigje, suužden, bez vijenca, podzemni tru- 
sovi na mahove straše stanovnike, osobito u stolnom gradu i u gra- 

dovima bližnjim. Ore se kuće i ljudi ginu. Najveći potres u Cari- 
gradu bješe upravo strašan. Desi se oko ponoći, kad ljudi počivahu. 
Kuće kamene i drvene rastavljale se, da vidiš nebo i zvijezde, i opet 
se sastavljale. Srušeno je mnogo njih, kamenih manje čvrstih, a po- 
najviše u donjem predjelu grada, na obali do lagja. Poginu množiua 
prostih ljudi; od senatorskog reda jedan. Plač i jauk; vazduh do 
zemlje sav zaprašen; grozu povećavaše tutanj iz zemne utrobe.! Osim 
užasa u Carigradu, sruši se dio Nikomedije, pade polovica Lizika. 
(zrozni potres jednom u crno zavi Palestinu, Feniciju, Siriju, Mezo- 
potamiju i do nje Arabiju. Božje strahote uvećava čovječja strast, 
a i tu nimalo ili malo ga ulazi Justinijan. Uspomena groznoga po- 
kolja pri buni Nika ne opameti Prazine i Venete. Ne potraja dugo, 
a dvije stranke se opet vrpoljile u Carigradu i po drugim gradovima, 
uz obične smutnje, požare i krvoproliće. Provaljuju u kuće protiv- 
nika, odnose, ubijaju. U gradu Ciziku pominje se čisti pravi boj iz- 
megju stranaka. U palestinskoj Cezareji, hineći stranearenje prazino- 
venetsko, Židovi i Samarjani napadaju hristjane. Ovo bilježe pisci 
sve do u potonje vrijeme Justinijanovo. I sama careva prisutnost u 
carigradskom hipodromu slabo pomaže; bijesne strančare zalud vn 
stišava, zalud šalje na njih, da ih obuzdaju, svoje ekskubitore, 1 
meće u haps ili na muke njihove kolovogje, kažnjava ih čak i smrću. 
Evagrije hoće, da je Justinijan u mnogome pogodovao svojoj stranci 
Veneta; jedan namjesnik Cilicije, pa i jedan _komit Orienta bili bi 
postradali, što smutljivce kazniše, ali odviše sumarno on to pominje, 
da bi mi jasno razabrati mogli, kako i u čemu je kriv Justinijan. 
A i sam Evagrije uz to kaže, da bi katkad car okrenuo i na drugu 
stranu, te pedipsao i gubio Venete.ž Svakako, pri najvećoj ovakovoj 
uzbuni, onoj od novembra 562 god., što uzmuti sav Carigrad za dva 
dana, Prazini su napadači i car se ukaza nepristran. Kad začu, da 
je galama u hipodromu, pogje tamo i sjede na Svoje sjedalo. Da 
bukače ukroti i odvoji, badava on posla u arenu Marina, komita 
ekskubilora, pa i kuropalata, svog nećaka i nasljednika Justina. U 
»parathra“, u konjske staje, sišli Veneti i zakvačili se sa Prazinima ; 
ovi njih kamenovali: vikali jedni i drugi, kao mahniti: ,Dede na 
srijedu! Venet nije nigdje! Prazin nije nigdje!“* Sutradan, u osvit 
nedjelje, Prazini provalili u društvena sijela Veneta; bacili oganj u 
dom gradskoga prefekta. Glavne razmetače stiže kazna careva; tad 
1 Agathiae 1. V, c. 3. 

bježe Prazini u erkvu sv. Eufemije, preko u Haleedonu, Veneti u 
crkvu Bogorodice, u Blahernama. Da Prazinima oprosti, žene i ma- 
tere njihove dovikivale caru, u samom hramu Božjem, kad bi god 
on pošao na molitvu. Odgonili ih batinama, jer se car na oprost ne 
prignu sve do božića. |Pri ovim smutnjama neki izlazili iz carevine, 
uskočivši u tugjinu. 

Nemiri u Africi. Malo prije uprijesmo u nedostatke stajaće vojske 
bizantijske kod inače ratobornog Justinijana. "Ta vojska, kad je dobro 
vogjena, razbija, na naše udivljenje, puste gomile varvara, no, kako 
je malena, a gdjegod, sa svoje raznolike sastavine, i nepouzdana, 
jedva može da caru očuva nove njegove. tekovine, skoro podvrgnute 
zemlje. To se pokaza u Africi, koja se, odmah nakon Belizarovih 
pobjeda, svakolika uzmiješa i za dlaku da se ne otcijepi od Bizantije. 
Pripojena je carevini istom god. 540, u vrijeme, o kome sad go- 
vorimo. 

Kad su ono slomljeni Vaudali, Justinijan uredi Afriku po rimsku. 
Namjesti u Kartazi pretorijskog prefekta i afričku diecezu podijeli u 
sedam ovećih provincija, sa namjesnicima po nazivu konzularnim 
u četiri, a s prostim presidima u tri. Po diecezi razmještene su i 
posade s dukama. Veliku će zemlju car, po svom običaju, obnavljati, 
gajiti i krasiti, podižući zdanja, utvrgjujući znatnije stare gradove, 
zigjući još novih gradova. Radostan je on, kao niko drugi. Klikuje 
u jednom svom zakonu, da svemogući Bog izvede čudo u onom 
vijeku nevigjeno, što Afrika za tinji čas steče slobodu, nakon deve- 
desetipet godina eto oproštena Vandala, dušmana koliko tjelesa, to- 
liko i duša. Nego, carevo veselje na brzo zamijeni briga i žalost. 
Raspali se golemi ustanak Maura po Bizaceni i po Numidiji, 50,000 
njih u prvom mahu. Mauri, veli Prokopije,! koji se megju njima 
našao, nit se boje Boga, niti im je od ljudi ikakav zazor ili sramota: 
kršiće zakletvu, napuštaće taoce, pa ma bili djeca ili braća njihovih 
knezova. Bijahu mnogobošci i poligami. ima ponajviše oskudnim 
konjičkim pustaijama služile u vojnom taboru ženske i načinjale im 
opkop i kolibe, timarile konje, hranile deve, oštrile oružje, to džilite 
i sablje; poneke od njih i snažnija djeca vrstali se i u same bojne 
redove. Maurske deve plašile kohjanike protivnika, ali svi Mauri na- 
ginjali k bijegu, dok ih ne bi sreća pri prvom okršaju poslužila. 
Držahu naročito Mauretaniju, a dosagjivahu u veliko Numidiji i 
Bizaceni, već u doba vandalsko. Sada, kad vidješe srušenu Van- 

daliju i malinu rimskih vojnika, kud kamo razdaleko posagjenih, 
stale njih zanositi vrele nade: kanili postati gospodari Afrike. Gora 
njima od vandalske činila se rimska uprava. Genserik u početku 
svoje vladavine bio uništio porezne knjige; car naredi, da se iz nova 
popišu. Podanici, a š njima i Mauri naseljeni, smatrali carski porez 
vrlo teretnim. Govorili svi Mauri, da ih car hoće za prijatelje i sa- 
veznike, ali bez nadarja i u gladi. Sapinjao ih strah od Belizara, 
no, kad čuše, da se vraća u Bizant, počeli nasrtati na rimske straže, 
muškarce ubijati, djecu i ženskinje odvoditi u ropstvo. Odlazeći iz 
Afrike, Belizar povjeri vojsku vrsnome vogji Solomunu, nebradatome 
eunuhu po jednoj nezgodi u djetinstvu. U prvom boju, u Bizaceni, 
Solomun, razbivši Maure, sasječe njih do 10,000; u drugom, još 
žešćem, do 50,000, po kazivanju. Njihove djece i ženskih zasužnjeno 
je toliko, da se maursko dijete prodavalo po cijenu janjeta. Ostaci 
se povukoše u Numidiju na kosu Aurazijsku k Jabdi, moćnome knezu 
sa više od 30,000 oružanih. Zastrašen je i Jabda. Ali onaj njegov 
Auresium (Aures) bijaše preloman i kao nepristupačan, a sa viso- 
ravni, natapanom potocima i rodnom tako, da se žito i voće iskazi- 
valo dvojinom veće, nego po ostaloj Africi. Išlo tobožnje proroštvo 
megju Maurima, koje im proricaše pogibiju od nebradata vojskovogje. 
Pobijedi ih eunuh Solomun, no praznovjernici velikom većinom još 
uvijek gledali mrko na Rimljane. U to minu zima godine 534. 

S proljeća godine zatim buknu buna rimskih vojnika, koja u malo 
da ne sruši carsku vlast u Africi. Iza vandalskoga poloma vojnici 
uzeli ćeri i žene Vandala sebi za žene. Ove stale podbadati muže, da 
posvoje svaki po jedno upražnjeno vandalsko imanje. Ta već kao Van- 
dalke one lijepo boravile na svojoj sors, na svojoj baštini, a sad da 
«budu tjerane sa nje! Po rimskome pravilu, sužnji i sve blago oplije- 
njeno pripadahu vojnicima, ali osvojena zemlja igjaše ili državnom 
eraru, ili carevu fisku. Južna zamamna Afrika opjani vojnike: rasku- 
ceni su Vandali, u mjesto njih okućiće se oni! Bunu podstače i 
drugi uzrok, vjerski. U rimskoj vojsci nalazila se neka tisuća arijana, 
osobito Herula i drugih varvara. Podjarivali ih vandalski sveštenici, 
koji tada o uskrsu ne mogahu da vrše Božju svoju službu. Inovjer- 
cima Justinijanova vladavina zabranjivala svaki bogoštovni iskaz, čak 
i krštenje i svete tajne Dodesi se još treće. Zarobljene Vandale, po- 
vedene u Bizantiju, car razvrsta u pet četa konjičkih, neka se bore, 
smještene po gradovima Azije, protiv Perzijanaca. Kakove četiri sto- 
tine njih, dok lagjama prispješe na Lezbo, prisiliše mornare, da za- 
jedre natrag k Peloponezu, odakle otploviše do pustošnog jednog 

kraja Numidije i uskočiše megju Maure, pomoćnici, dakako, svakoj 
sniutnji. Buntovni soldati u Kartazi skovaše zavjeru, da na dan uskrsni, 
u crkvi, ubiju Solomuna, što ipak ne izvedoše, pa se stali megju so- 
bom bručiti sa malodušnosti, čim je stvar prokazana. Mnogi izigjoše 
iz Kartage i pljačkali po selima; drugi se ucćutaše, no, čujući, što 
oni rade, peti dan slegoše se u cirk, tu opsovaše opominjača Solo- 
muna i druge oficire 1 rasuše se po gradu, plijeneći i ubijajući po ku- 
cama. Upokoji ih noć i pijanstvo. 

Buna plama. Na ravni Buli, usred Zeugitane ili Prokonzularne 
Afrike, soldati za vogju izvikuju jednog svog druga, Stotzu, vrlo 
okretna i odvažna. Iskupio oko Sebe do 8,000 buntovnika, a prizvao 
i Vandale, one povraćene s Istoka. i još druge, u Africi potajane ili 
zanemarene od riunske oblasti, njih u sve preko 1,000. Pribi se 
k njemu i mnoštvo robova. Ubavijestivši o dogagjajina vogje u Nu- 
midiji, Solomun, u noci pijane bune, bio se, uz histć&rika Prokopija, 
spasao iz Kartage k Belizaru na Siciliju. Ostale u glavnome gradu 
mali broj još vjernih vojnika s vogjom 'Veodorom. Stotza primače se 
Kartazi i Teodora pozva na predaju, da ne bude stete 1 krvi, a kad 
on to zakrati preko odaslanika, ubi ovoga i grad opsjednu. Kartaga 
već boćaše da rastvori vrata, kad eto Belizara sa Solomunom. Bilo 
u početku gotskoga rata. Hitnu se Belizar iz Sirakuze u Afriku sa 
samom stotinom svojih tjelesnih stražara, kako bi bunu ugušio. Čudno! 
On stiže pod noć, a kad u zoru opsjednici saznaše za njegov dolazak 
ispred grada, pobjegoše, napustiv opsadu. Sa koje 2,000 poslušnih 
vojnika Belizar će s mjesta bjekcima u stope, dok ih stiže kod Mem- 
bresa, 320 stadija od Kartage. U aboriše se 1 jedni i drugi, Stotzini 
ljudi kudikamo pretežniji. Prije boja Stotza potpali svoje govorom, 
da oni svojim pobjedama istegoše same muke, dočim drugi gospo- 
duju; čekaju njih iste napasti, naime, cio vijek u ratnim opasnostima, 
budu li po novo caru robovali: naprotiv, nadbiju li oni carevce, imati 
će život nezavisan i blažen u svemu. Ne uništi ih, ali ih svlada 1 
rasprša vještina Belizara, koji se vrati na Siciliju. Rastreseni, bježali 
u Numidiju. Tamošnji zapovjednik, Marcel, navali na Stotzu, koji se 
nalazio uz jednu četu. Sam samcat izigje Stotza pred suprotne sol- 
date. ,Suborci!“ viknu, ,zar se ne sjećate, da vam je odavno plaća 
ustegnuta? Neka drugi uvijek uživaju sva dobra iz pobjede, a vi, 
kano sluge, da samo slušate!“! Svi mu soldati usklikoše, dok se 

oficiri skloniše u crkru u gradu Gazofilima. Kad na vjeru iz nje iza- 
gjoše, Stotza dade ih posjeći. 

Mah veći zahvatila buna. U Afriku šalje car svog vrsnog sinovca, 
patricija Germana. Dogje sa nekoliko ljudi u Kartagu, i nagje se na 
položaju preopasnom. Pregledavši vojničke popise, uvidje, da tek tre- 
ćina vojnika vjerna ostade! Nego je German znao pogagjati u pravu 
žicu soldatima. Vjernima reče javno, da car njega posla, kako bi 
svakoj nepravdi i zloupotrebi doskočio. Imali ovi i rogjaka i prija- 
telja megju otpadnicima, pak njima nosili na znanje, kako je (German 
dobar. Neki se počeli vraćati, a German, primajući ih ljubazno, pružao 
im zaostalu platu, čak i za vrijeme same bune. Kad vojskovogja opazi, 
da mu je snaga prema neprijatelju jednaka, izigje iz Kartage na 
boj. Srtao u boj i Stotza, bojeći se još vece štete. Stadoše u tabor, 
39 stadija daleko od Kartage. Germanov govor soldatima oko sebe 
pravi je uzor vojničke jezgrovite rječitosti.! ,Car sabra vas u Bizant, 
dok tamo stigoste iz polja s torbom i jednim haljetkom, pa eto učini 
vas takove, da je sada do vas sreća rimska. Od vas sviju ja hoću 
da ištem jedno: neka niko preko uvjerenja ne ide s nama na ne- 
prijatelje. Ako je koga od vas volja u njihove redove, neka bez 
brige pregje u oko suprotni, čineći nam ovu samu uslugu, da javno, 
a ne krišoin, nama uvrjedu nanese. Ne htjedoh vam govoriti u Kar- 
tazi, već ovdje medju dvije vojske, taman za to, da nikome ne branim 
pribjeći po želji neprijatelju. Eto svakomu prosto iskazati raspoloženje 
svoje prema državi“. Uzbuni se na te riječi čitava vojska, kunući 
se caru kletvama najgroznijim. Stotza i njegovi nadali se odmetništvu: 
obje vojske za neko vrijeme stajale nepomične, dok Stotzina, videći, 
da se niko ne miče, razveza redove i pohrli u Numidiju, gdje im 
bijahu _ žene i blago. German za njom. Sustiže je, slabo svrstanu, 
na mjestu Sealaeveteres; do nje hiljade i hiljade Maura s očima 
razrogačenim. Bila se žestoka bitka. Stotza sa svojima najboljima 
nahrupi na konjičko desno krilo Germanove vojske, razbi ga, ote 
omu sve zastave, i već tiskao usplahirenu bližnju pješadiju, kadno 
German, u toj pogibelji, trže mač i sam povede dio vojske na su- 
protne joj buntovnike, slomi ih u ljutom kreševu i odmah u trku 
navali na Stotzu. Svi se izmiješali, i teško se raspoznavali vojnici 
jedne nošnje, jednog oružja, a u opće i jednog jezika. U krvavoj 
vrevi i zbrci Giermanu je proboden konj; palome junaku pridadoše 

drugog. Pobijediše carevci, koji još jednim mahom boja oteše ne- 
prijatelju i sami tabor. Hoćaše Stotza s gomilama Manr& obnoviti 
boj, ali i oni stali plijeniti oko i tjerati bjegunce. Stotzi, koji opet 
pribra mnoge, izjalovi se i taj zadnji pokušaj, pa sa malo Vandala 
uskoči u Mauretaniju, gdje oženi ćer nekoga tamošnjega kneza. Go- 
dinom 540 Justinijan pozva natrag Germaua i povjeri na novo Solo- 
muvu upravu Afrike. 

Mislilo se, da je tada Afrika napokon smirena i čvrsto pripojena 
Bizantiji, no i po drugi put sve se u njoj nzmuti, što ćemo na ovom 
mjestu, da ne bude pretrga, i pripovjediti. Za četiri godine Solomun 
upravljao inudro. Pročisti vojsku, opremajući sumnjive ili u Bizantiju, 
ili k Belizaru, i mjesto njih druge novačeći. Sve preostale Vandale. 
muško i žensko, maknu iz Afrike: obzida svaki grad. I ako s mukom, 
protjera Jabdu iz brdovitog Aunrazija u Mauretaniju, a i ovu, velikim 
dijelom, podvlasti caru. Uz to vršio se zakon tačno, i Afrika, uz 
obilje svojih prirodnih darova, napredovala na sreću svoju i egrstva. 
Preokrenu se ovo sa smrću Solomuna, koji pogibe u jednom okršaju 
s Maurima. Sinovcu mu Sergiju ear prepusti zemlju na upravu, od 
pošte prema odličnome stricu. Nerazborit i raspušten, mladi Sergije 
od sebe odbi vogje surovošću, vojnike mlohavošću, Afričane, ljubeći 
im ženske. Antala, maurski knez, donle vjeran Rimljanima i sa svo- 
jima naseljen u Bizaceni, pisa caru protiv Sergija uzalud, pa se 
odmetnu. Beskažnjeno razmetali se svi Mauri: bahnu iz Mauretanije 
Stotza. Sreća velika, što puslaije ne znadijalu opsjedati gradove ; ali 
žitelji u polju ostajali izlagani svakome nasilju; bježali u gradove, 
ili na Siciliju i druga ostrva, imućniji čak u Bizant. Sa nešto voj- 
nika car posla u Afriku vojnog magistra Areobinda, vigjenog sena- 
tora goiskog porijekla; Prejekta, kći Biglentije ili Vigilancije, careve 
sestre, bila mu žena. Areobind, čovjek bez vojničke sposobnosti, imao 
zapovijedati jednom polom vojske protiv Maur& u Bizaceni, Sergije 
drugom polom protiv onih u Numidiji. Dvije vogje radile nespora- 
zumno, a lošom srećom, te car odazva Sergija. Iio poginuo opasni 
Stotza u jednom dvoboju, kojim se u ova doba češće otpočinjaše 
boj: no iz rimske vojske iskoči Areobindu isto opasni suprotnik u 
Gontarisu. Ovi negdašnji vrlo vješti oficir u Solomunovoj tjelesnoj 
pratnji tada vodio vojničko odjeljenje u Numidiji, pleo s Antalom i 
Maurima, i njihovom pomoću namjeravao se zacariti u Africi, obećava- 
jući Antali posjed Bizacene uz blago. Maure on uputi na Kartagu, gdje- 
i Areobind pozva rimske čete, uz njih Gontarisa. Izdajstvo ovoga 
otkriveno je pred bedemima grada. Ipak Gontaris pridobi dio vojske, 

govoreći o tromoj kukavštini Areobindovoj, pa da kani kratiti platu 
soldatima i pobjeći na lagji iz luke, ostavljajući ih gladne ispred 
Mauri. Zametne se boj izmegju vjernih i nevjernih soldata na be- 
demu i ispod bedema Kartage, dok Areobind, gledajući, gdje se 
obilata krv lije, zgrozi se i ukloni k monasima u jednw crkvu kraj 
mora, u koju već bijaše, na onoj smutnji, otpremio i ženu 1 sestru | 
svoju. Naravno, nadvlada Gontaris. Zadatom vjerom izmami zaklonje- 
nika iz azila. Sa carem srogjeni zapovjednik Afrike izvali se na 
tle i tu dugo ostane pred Gontarisom, koji ga pozove k sebi u dr- 
žavnu palaču na večeru, počasti ga prvim mjestom za trpezom, a 
potom u noći, u jednoj sobi iste palače, dade ga smaknuti pri plaču 
i janku. Postupi tiran ipak časno s Areobindovom udovicom i sa 
sestrom; no od prve iznudi pismo na cara njaka, gdje veljaše, da 
je lijepo pažena i da muževljoj smrti nije kriv Gontaris. 

Afrika kano da je Justinijanu izgubljena. Bizantija, upletena u 
druge ratove, nije za onda imala snage, da kazni ustanike. Za Gon- 
tarisom  pristadoše i ostaci Stotzine vojske, 500 Rimljana i toliko 
Vandali uz nekolicinu Huna. Caru još vjeru držalo nešto vojnika 
po Bizaceni, koji se sabraše u Adrumet. Antala se razvrže s Gon- 
tarisom zbog neodržanih obećanja, ali ovaj, da ga se riješi, izlazio 
s vojskom iz Kartage, pomagan i od drugih Maura. Uz to Gontaris 
ubijao ljude sebi sumnjive, i ostavljao zapovijed u Kartazi, da se 
svi Grci (Lozo) bez ikakva: obzira smaknu. Na krvoliji iskrsnu 
osvetnik jedan rimski vogja, Artaban, od kraljevskih Arsacida u Ar- 
meniji, hrabar čovjek i presmion, nekad neprijatelj Rimljanima, sad 
megju Rimljanima prebjeg od Kosroja. Podhadao ga i sinovac Gre- 
gorije, da rimsku oblast ne pusti ,pod pijanim psetom“.! Dvojica 
pridružiše sebi u zavjeru još jednog istočnjaka, protektora u tira- 
novoj straži, Artasira, pa su i dalje pridobivena tri protektora. Na 
dan prije izlaska iz Kartage Gontaris priredi gozbu svojoj družini. 
U blagovaonici bile tri trpeze; za prvom ležao on, uz Artabana i 
još dvojicu; za dvima drugima odličnici Vandali; za stolovima ostalim 
gostili se manji časnici. Bješe običaj, da oko vogja na gozbi stoje 
dorifori, iliti protektori, s mačem o boku. Nakiti se vinom Gontaris, 
i veseo već davao protektorima jezbina, te neki izigjoše, da jedu. 
Artaban primakne se Gontarisu, kanda da će mu nešto kazati. udari 
ga kratkim mačem, donle skrivenim pod plaštom, i odsječe mu komad 
zatioka ujedno s prstima desne ruke, na koju se glavom oslanjaše ; 

poskokne ranjeni, a Artaban u lijevi mu bok utjera mač do balčaka. 
Izdahnu na postelji. U taj mal zavjernici gjipe na nespremne pro- 
tektore i njih posijeku, dok na buku i viku doleti Gregorije, koji 
s izbranom četom svojih Armenaca bio došao i smjestio se u palači, 
pod izlikom da čuva Artabana. Armenci poubijali Vandale tu, pak 
i u gradu po kućama Gontarisove znatnije pristaše, u snu zatečene. 
Po svoj Kartazi zaoriše se urnebesni uzvici caru Justinijanu. Ona 
noć povrati mu Afriku. Dogodilo se to u god. 546, devetnaestoj 
njegova vladanja. Propade (ioutaris nakon samih 36 dana od pre- 
uzete tiranide. Svuda proslavljali Artabana; spasena careva nećakinja 
dala mu veliko blago; car načini ga vojnim magistrom u Africi. 
Nego, on brzo zamoli povratak u Bizant, te ga zamijeni Jovan, koji 
prvim mahom potuče Maure u Bizaceni, drugim potučen je od njih, 
kad im pritekoše u pomoć saplemenici iz Tripolitanije, dok najzad, 
i sam pribravši sebi Mauri, smlavi neprijatelje, tjerajući ih do zadnjih 
megja u pustoš. Iza pohari i pokolja, sjedioci u Africi jednom odah- 
nuše, no zadosta prorijegjeni i osiromašeni. 

Četverogodišnji rat s Perzijom. Usred ovih afričkih dogagjaja 
vodio se za četiri godine rat s Perzijom, koja više od ičega sapinjaše 
istočnu carevinu u njenoj borbi protiv Germana i svih varvara. Za 
Agatiju Rimljani i Perzijanci jesu ,veliki i snagom jednaki narodi“, 
a Kosroje, tadašnji kralj kraljeva, pri dugoj vladavini taki, kakav 
ne bi se bio pokazao ,niti Kir, niti Darije, ni Kserkse“.! Agatija 
pretjeruje, ali iz riječi ovoga savremenika razabrati je silni dojam 
Kosrojeve moći na Bizantince i procijeniti grdnu smetnju otud Ju- 
stinijanovim osnovama. Ubitačnim ratom, što ga Kosroje otpoče go- 
dinom 540, glavna je pažnja bizantska skrenuta na istok, a kroz to 
obnoviće se, dok je Belizar pozvan iz Italije, borba sa Gotima. Smi- 
šljao Kosroje sad u sree pogoditi azijsku Romaniju. Okani se navadnog 
vojevanja po Mezopotamiji i u predjelima Kavkaza, te udari putem 
k Siriji i Ciliciji, globljavajući, paleći i ubijajući. Početak je učinjen 
s malenom Surom na Eufratu, blizu sirske megje; grad je spaljen 
i sa zemljom sravnjen. U Siriji, na cesti k Antiohiji, vatrom je uni- 
štena i Beroja, malne svakolika, premda gragjani platiše otkup. Na- 
. padač smjerao na bogatu Antiohiju, najveći grad u rimskoj Aziji. 
Antiohijani, ne pouzdavajnći se u obranu slabe vojske, kojekud ra- 
stresene po Istoku, odlučili velikim novcem iskupiti se u Kosroja, 
svegjer lakoma na blago. I zbilja bilo crno po Rimljane, nespremne: 

oglasi, da je preostalim Antiohijanima prost život. Povešće ih za- 
robljene preko Eufrata i utemeljiće njima grad ,Kosrojevu Antio- 
hiju“, na dan hoda od Ktezifona. Ove preseljene, i u njima kočijaše 
i muzikaše, on nekako zamilova. Uredi im hipodrom i kupalište. 

Trojica rimskih poslanika nalazila se svejednako u blizini kralja, 
jadajući i pregovarajući š njim. Da bude trajnoga mira, zatraži Ko- 
sroje izvjesnu svotu novca, godišnje. ,Dakle Perzijanci“, opaziše po- 
slanici, ,hoće imati Rimljane podložne danku?“ — ,Nipošto!“ reći 
će Kosroje, ,nego će Rimljani imati Perzijance odsele kao svoje voj- 
nike, davajući im odregjenu platu za poslugu, pošto vi i nekim Hu- 
nima i Saracenima pružate godišnji novac“.! Pogodiše se, da se 
Kosroju odmah isplati 6,000 libara zlata, a potom BOO svake godine; 
dok će naročiti carevi poslanici ovo utvrditi, kralj će se s vojskom 
vrnuti kući, primivši taoce za obećanje. Kroz to ode Kosroje do 
Sredozemnog mora, u Seleuciju, koju napustiše žitelji. Kupao se u 
moru; žrtvovao Suncu i bogovima drugim. Perzijska vojska krenu iz 
Antiohije na Apameju, koju kralj oglobi, odnoseći i iz crkve sve zlato 
i srebro. Zapovjedi, da se u hipodromu izvedu običajne trke; gledao ih 
radoznalo i obolo, a, čuvši, da Justinijan voli Venete, zaustavi prva 
pobjedna kola venetska, te istrčaše prazinska. Oglobljena je i manja 
Halkida. Da se blaga nagrca, vraćao se Kosroje iz Sirije drugim 
putem. Dade otkup Edesa u Mezopotamiji, neka se njoj polje uštedi. 
Stiže Kosroju Justinijanov list, kojim se prihvaćaše poslanički ugovor, 
ne zaista na diku već oslabljene carske države. Ali kad Kosroje, na 
onom svom povratku, nastavi plijenjenje po Mezopotamiji i opsjednu 
Dare uzalud, Justinijan radi tog nasrtaja zabaci ugovor. 

S proljeća god. 541 osvanu Belizar u Aziji. Sobom ne vodio nove 
rimske vojske, već nešto Gota. Kosroje snovao opet zamašnu osnovu. 
Bunili se na Bizantiju Lazi u Kolhidi, radi zloupotreba tamošnjega 
vojnog zapovjednika, duke Jovana Iziba. Bijahu Lazi, uz kralja svoga, 
rimski podložnici, ali oprošteni svake daće; čuvali za to Kavkaz od 
Hun&; trgovali Crnim morem s Rimljanima, kupujući im so i žito 
u zamjenu koža i roblja. Bezdušni Tzibo, ozidavši carevom dozvolom 
primorski grad Petru, sio tu kao u deračku akropolu, i od cijele 
trgovine napravi sebi monopol, uz cijene neobične. Potajno Lazi po- 
ručili Kosroju, da su spravni njemu potčiniti zemlju, obnovivši drevno 
prijateljstvo s Perzijom, o kome i pisani spomenici postoje na obje 
strane; oni će se riješiti tirana, dočim Perzija, sagradi li flotu, imati 
će maha na rimskome moru i hod slobodan do same careve palače 

u Bizantu; uz to, ako joj se ushtjedne, moći će svakom godinom 
od Kavkaza u Romaniju naturiti varvare. Kosroje krequ s velikom 
vojskom k zemlji Laza, čiji kralj Gubaz metanisa pred njim. Sa dosta 
svog gubitka Perzijanci zauzeše tvrgjavu Petru, pri obrani koje po- 
ginu 'Tzibo, ranjen u vrat. Kroz to Belizar pribra rimske rastrkane | 
i od svog posla otpagjene vojnike, spremi im dobro oružje, otrijezni 
ih od straha perzijskog, pak i sam iz Dara započe s navalnim ratom, 
prodirući u Perziju i ne hajući, gdje je, šta li radi Kosroje. Igjahu 
Šš njim i čete Arapa pod Aretom. Mače vojsku prema Nizibu, pre- 
tvrdom. braniku Perzije na megji, i načini sebi tabor na po puta 
k njemu. Odio jedan rimski, promaknut, a razvezan i bez oružja 
zbog ljetne sparine, napadoše iznenada Perzijanci iz grada, te raza- 
gnaše; po podignutoj prašini, Belizar dosjeti se opasnosti i otrča iz 
tabora u pomoć; Goti dugim i gustim svojim kopljima najprvi za- 
ustaviše neprijatelja,. koji je nagnan u biieg; iz okršaja ipak ovaj 
iznese jednu rimsku zastavu, što ju Nabed, kraljev doglavnik i za- 
povjednik u Nizibu, istače na bedemu, nakitivši je kuljenima za po- 
rugu. Navalom proslijedi Belizar. Ostaviv na stranu neosvojivi Nizib, 
ode naprijed za dan hoda, uze Sisauran, poravni ga sa zemljom, i 
Arape pod Aretom, uz 1,200 rimskih vojnika, većinom hipaspista 
iliti ličnih svojih protektora, napusti preko Tigra, da haraju po Asi- 
riji. Areta nakupi se silnog plijena. Nego ognjica, u zemlji vrućoj, 
po zadušnim kolibama, obuze mnoge, osobito Tračane, te Belizar 
povede natrag vojsku, amo od granice. Kosroje, kad začu za Beli- 
zarov napad preko Tigra, metnu posadu u Petri i pohrli u Perziju. 
Zimu zatim Belizar proveo u Carigradu, na poziv Justinijanov. Dok 
se zarobljeni Goti borahu u Istoku protiv Perzije, dotle Perzijanci, 
zarobljeni u Sisauranu, poslani su u Italiju, da boj biju s Gotima. 
Čudna slika, koja nam čisto prikazuje traljavo ustrojstvo vojske .u 
rimskoj. earevini. 

Treća navala Kosrojeva, proljećem god. 542, bila tako silna, da 
prema miriadama perzijskim slaba se mogla činiti, da je tu bila, 
čak i vojska od 100,000 rimskih vojnika.! Sa svojom grdnom silom 
namjeravao Kosroje ići pravce na Palestinu i saderati je, kao i prije 
Siriju. Kazivali mu, da su onamošnji žitelji puni novca; pričali mu 
o ogromnom blagu u riznici, u svetom Jerusalimu. Poslan od Ju- 
stinijana, Belizar poštanskim konjima pohita, bez pomoći ikakve svježih 
vojnika, u Eufrateziju, polaznu tačku Perzijske vojne. Što tamo nagje 

Perziji i Romaniji Trebao ga silno naročito Justinijan i zbog got- 
skoga rata, po novo raspaljena. Željaše car, da mu se mjesta, oteta 
na Kavkazu u Lazici, vrate, i da se time utvrdi tako zvani ,vječiti“ 
mir, ali Kosroje ne davaše, i pripusti primirje za pet godina, kako 
bi se onaj posao tobož po tenanu raspravio. A i za samo primirje 
zaiska 2,C00 lihara zlata, i uz to, na stanovito vrijeme, bizantskog 
ljekara Tribuna, koji ga već otprije izliječi od teške bolesti. Nastupi 
ovako, nakon dugih pregovora, aprilom godine 45, mirovanje ne- 
slavno i labavo s Perzijom. Klica novome ratu ostajaše Kolhida 
s Lazima. 

Kuga po svijetu. Spomenusmo kugu, kroz izložene ratne doga- 
gjaje. Kuga, što onda obagje kulturno čovječanstvo, ubraja se u naj- 
strahovitije, poput razglašene atenske za peloponeskog rata, ili one 
o polovini XIV vijeka poslije Hrista. I za ovu bizantsku moriju imamo 
savremene svjedoke, Prokopija,! koji se u Bizantu nalazio za njena 
najvećeg bjesnila, pak Evagrija,? koji sao dijete hodio u gramatičku 
školu u Antiohiji, kad od nje obolje i ozdravi. Tuži se Evagrije, 
da ie takova, ,kakva ne bi prije čuvena, te da ta popase cijelu 
zemlju“, trajući na mahove, dok on piše, već od 52 godine. U An- 
tiohiji pojavi se četiri puta. Zametnu se kuga prvom u nilskoj dolini, 
u egipatskom gradu Peluziju, ili južnije u Etiopiji, odakle ode u 
svijet putem Palestine, a buknu 542 god. groznom žestinom u na- 
pučenom Carigradu. U nečemu bila slična Tukididovoj, u gdječemu 
1 neslična. Nekima udarala u glavu: krvavile se oči, nadimali se 
obrazi, dok bi sišla u grkljan; drugima davala srdobolju; još dru- 
gima bi se ispele micine (buboni), uz silnu vrućicu; sa šenutom 
pameću ljudi za dva tri dana izdisali, buncajući; ponekim umrlima 
ostajalo tijelo čitavo, kao da i patili nisu. Na razne i nerazumljive 
načine čeljad bi se okužila: ko boravkom ili tek pristupom u kuću 
okuženu, ko nasred' ulice ili trga. Neki, jedan i do dva puta ozdra- 
vljeni, trećom pogiboše, dočim mnogomu ne naškodi ni doticaj kuž- 
nika, a niti samog mrtvaca. Poneki, u očaju za izgubljenom djecom 
ili svojadi, htjedoše svakako i sami umrijeti, no bolest ih se ne do- 
taknu. Nije kuga harala u izvjesno doba godine, već kakogdje, ili 
zimi, ili s proljeća, ili ljeti, ili u mrtvoj jeseni. Ovako po Evagriju. 
Na to nadodaje Prokopije, da boleština ne poštedi ni otoka, ni pe- 
ćine, ni vrška od planine. Počinjaše u primorjima, otkud bi se širila 

dalje u suhu zemlju. Očitova se u Carigradu sredinom proljeća, gdje 
potraja kroz četiri, bjesneći za tri mjeseca. Ljude, bez razlike dobi 
i spola, iznebuha napadala drhtava vrućica, neke prenute iza sna, 
neke na šetnji, neke za poslom. Isti dan, ili sutra, a i kašnje, izišla 
bi micina u babušini, pod pazuhom, iza ušiju. Padali gdjekoji. u pro- 
duženo mrtvilo, gdjekoji u bijesno mahnitanje, misleći na ubice, 
trčući groznom vikom. Kuga morila užasno. Bilo dana uz 5,000 
mrtvih, pa i do preko 10,000 njih. Prekinulo bi se tada svako trgovanje ; 
radnici napuštali zanate; nabavljati sebi kruha bijaše premučno, prava 
sreća, te i neki bolesnici skapaše od gladi. Gladinja u gradu, gdje 
svašta obilovalo! U početku pokopavalo se, no u brzo nasta potpuna 
zbrka. Za siromašne pogrebe car davao novca, šiljao i pomoćnih 
vojnika iz svoje palače; koliko mogao, nadzirao sve to njegov refe- 
rendar Teodor, visoki činovnik za odgovore privatnim molbama. Nego 
se grobnice prepuniše; pokopavalo se onda kojekako i kojekud, u 
svakom kraju okolo grada, u starim tornjima, otkrivši im krovove, 
ili na pustom mjestu, vozeći na lagjama natrpane lešine. Na ulicama 
«bilo gledati same nosače mrtvih. Pogdjekoja mrtva tjelesa ležala ipak 
za više dana nesahranjena. Pri ovolikom jadu, pri crnim ovakim 
prilikama, nije čudo, da se mnogima mnogo šta i utvaralo. Jednima 
ukazivala se kuga u podobi ljudskoj; tek da ona koga udari, eto 
bolest. Zatvarali se drugi u kućama, a vrata ne otvarali na glas znanca, 
ni prijatelja, u strahu, da ih to zove demon kakav. Bježalo se i u 
“crkve. Gdjekoji vigjali u snu, kako kuga na njih ide, ili joj slušali 
muklu riječ, da su već zapisani u broj onih, kojima je umrijeti. U 
čeljadi raskalašenoj druga pojava psihična. Unizi ih i upokori ih 
kuga, no, kad minu, mahom se bacili u dublju vrtaču tjelesnih na- 
slada. Računa se nekako, da kuga u XIV vijeku umori do drije 
trećine žitelja u Europi. Može biti, da i ona u vijeku VI zatrije 
svijet u jednakom razmjeru. ,U malo od nje ne istrijebi se ljudsko 
pokoljenje“, kaže Prokopije. | 
Kuga ugje u Perziju, a uvuče se i megju varvare, ali u crno zavi 
osobito istočnu carevinu, pa joj umanji i snagu pri nastavku got- 
skoga rata. Što je po Bizantiji više bjesnila, to je do većega prometa 
trgovačkoga tamo, do lagodnijih puteva morem i suhim, kojima se 
ona vukla od grada do grada. Obolestio se u Carigradu i sam Ju- 
stinijan, bez sumnje za to, što se njegova palača ne zatvori, već se 
pobrinu za bolesnike, dok iz nje izlažahu i dolažahu carski soldati 
ukopnici. Kad se na caru pojavi kužna micina, nasta u gradu i veća 
žalost ; svaki odličnik položi hlamidu, noseći prostu odjeću. Cijenilo 

se, da car kugu ne će preboljeti. O Justinijanovoj preteškoj bolesti 
dopade brzo glas vojsci Belizarovoj, u Istoku suprot Perzije najbroj- 
nijoj, te i najmoćnijoj u državi. Naravski, govorilo se o carevu na- 
sljegju, pošto nikakvim stalnim zakonom, a niti adopcijom ne bijaše 
dotle o tome ništa odregjeno, pa se neki oficiri izlanuše, da ne će 
cara kakvagod iz dvora primiti. Preko očekivanja Justinijan ozdravi. 
Na drsku riječ u vojsci planu dvor, naosob carica Teodora, na koju 
kanda je ono govorenje i smjeralo. Oficiri bacali krivnju jedan na 
drugoga; bilo i takvih, koji su svaljivali krivnju na Belizara i na 
njegova doglavnika Buzu, konzulara i vojnog magistra u UOrientu. 
Zametnu se parnica za velju izdaju, a u nju se umiješa Teodora. 
Buza zapade u podzemnu tamnicu carske palače za dvije godine i 
četiri mjeseca. Belizara car svrže sa zapovjedništva vojske protiv Per- 
zije, te prvi put očito posumnja na svog velikog vojskovogju. I zbilja, 
da Justinijan _preminu, ko pozvaniji, ko dostojniji carstva, uprkos 
drukčijoj odredbi dvora, do azijskog zapovjednika, do proslavljenoga 
pobijeditelja Vandala, Gota i tuskoro Perzijanaca? Belizarovi zlohnici, 
a imao ih, mogli sad kazati, da je nešto motao već onda, kad u 
Kartazi sjednu na vandalski presto,! kad u Raveni dopusti, da ga 
oglase kraljem Gota i gospodarom Lialiot4. Bijedili ga sa čežnje za 
tiranidom. Znalo se, da se on u Italiji nećao carstva, ali tek za Ju- 
stinijana živa, po riječi njegovoj. Car mu dignu pratnju ličnih dru- - 
gara, dorifore i množinu hipaspista. ,Privatnik, stupao Belizar okolo 
po Carigradu, gotovo usamljen, vazda zamišljen i sjetan, bojeći se 
smrti nenadne, prizor to čemeran i pojava nevjerovatna“, bilježi Pro- 
kopije u svojoj Hist. Arc.2 Kad jednog dana u dvoru car i carica 
njega ponajgore primiše, pa prezre ga i najniža dvorska čeljad, junak, 
u trenutku slaboće, očaja i promisli, da ga već čeka smrt. Satrven, 
pogje kući. Uobražavao sehi, da mu eto stiže čas zadnji, kad li bahne 
caričin glasnik s pismom, koje mu obećaje oprost, ako se sa ženom 
izmiri. Od prekorne Antonine, tada, po tugjem kazivanju, sa: kojih 
60 godina, bio se rastavio. Muž pade njoj ka koljenima, je li nam 
povjerovati neopranom jeziku Prokopija, revnog lovitelja pogrdnih 
anegdota. Povraćena je Belizaru velika mu imovina, što ju uzaptiše ; 
no je opet od nje pridržano u carskoj blagajni grdna svota od 3,000 
libara zlata. Do 10,000 libara bio bi vojskovogja namakao sebi kroz 


1! Po Hist. Arc. (6. 18) i sam car tada zače prvu sumnju; no ova 
tvrdnja ne čini se opravdana tokom ondašnjih dogagjaja. 

rodom Hun, kome na krštenju kumova car. Koustantin se iskupi sa 
1,000 solida. 

Valjda na glas, kako Bugari lijepo šićare, upadoše u Romaniju 
i Huni, po prilici Kutriguri. Amo su od Dunava 540 god., kad Belizar 
vogjaše iz Italije zasužnjenog Vitiga, uoči rata perzijskog. Bugari 
već slomili rimske posade na sjevernoj strani poluostrva, pa hunski 
čopori sada trčali svuda. Megju Ilirima popljačkaše do 32 varoši, 
u Halcidici zauzeše grad Kasandriju, negda Potideju, provališe utvrde 
Herzoneza, pregjoše tijesno megju Sestom i Abidom, plijeneći i na 
obali azijskoj. Drugim mahom oplijeniše Tesale, udariše na Termo- 
pilske utvrde, i, premda krvavo suzbijeni, ipak nagjoše stazu, do- 
hvatajući ubijanjem i pljačkom gotovo svaki kraj Helade, osim Pelo- 
poneza. Ogromna je šteta. ogromno zatiranje ili odvogjenje ljudi. 
Huni vratili se kući, nakreani plijena, a uz 120,000 zarobljenika. 
Va zatorna trknja proširi se od Jonskog zaliva, pa sve do predgragja 
Bizanta. To u godini carigradskog slavlja nad otetom Ravenom! 

Ustanak Gota pod Ildibadom i Erarikom. Obranu Tracije i 
Ilirije sapinjahu ratovi i smutnje u Istoku, u Africi i u Italiji, kud 
je caru bilo šiljati najveće svoje vojske. Već u onoj god. 240 ustajali 
Goti. Ostavismo ili, gdje u početku godine saginju se pred mačem 
Belizara i ovoga puštaju u Ravenu, misleći, da će on u Italiji carsku 
vlast preuzeti, te biti njima kralj. Kad Belizaru stiže od cara zapo- 
vijed, da pogje na Perziju, još tvrgje držahu, da junak nepobjediv 
ne će nikako vjeri prema Justinijanu zapostaviti kraljestvo Italije. 
Nego se do skora razuvjeriše, gledajući, u proljeću, njegovo ozbiljno 
opremanje na put. Belizar vodio sa sobom dosta Gota, pa se i svi 
bojali, da će ih sa ženama i djecom potom preseliti u Istok, u tu- 
gjinu, da se tamo s Perzijancima biju. Prava matica gotska bijaše 
u padskoj ravnici, te se Goti vigjeniji onda sabraše u Paviju k Uraji, 
nama poznatom satritelju grada Milana, Vitigovu nećaku. Š njim se 
izjadiše očemereni, mnogi sa suzom na oku, i. rekoše mu, nudeći 
mu kraljestvo: ,Učinićemo, kao što valja, kakovo junaštvo, ako tebe 
budemo imali prvim vogjom pregaoštvu“.! Čast odbi Uraja, i predloži 
Ildibada, drugoga gotskog junaka, sestrića Teodisu, tadašnjemu kralju 
Vizigota. Nadao se Uraja, da će i "Veodisa i Zapadne Gote tim pri- 
vući k ratovanju. Drugdje kazasmo, da Ildibad, zapovjednik u Veroni, 
preko svog odaslanika pokori se Belizaru, ali da glavom on ne dogje 
u Ravenu. Iz Verone sad ode u Paviju, gdje ga kraljevskom pur- 

purom odjenuše. Nego, ta iskrsnuta kraljevina, pravo rekavši, okru- 
živala se oko samoga tvrdoga grada Pavije. S pristankom onamošnjih 
Gota, Ildibad još pokuša Belizara s pula svrnuti. Njegovi ljudi bah- 
nuše u Ravenu s predlogom, da će netom izabrani kralj purpuru 
položiti pred nogama Belizaru, ,kralju Gota i Italiota“. Rimski vojsko- 
vogja uzvrati im, ,da nikad lje, za živa cara Justinijana, on carsko 
ime prisvajati ne će“.! Iz gotskih usta tad palo i krupnih. Prekoriše 
Belizara, kao kršitelja vjere, zadate Gotima; nazvaše ga ,pravim 
robom“, koga ,nije stid, da, u mjesto kraljestva, odabira sebi slu- 
ženje“. 

S odlaskom Belizara, straženje Italije povjereno je raznim vogjama 
i Konstancijanu, koji, po carevu nalogu, iz pokorene Dalmacije stiže 
u Ravenu. Vogje hile izmegju sebe jednake, malo sporazumne i stale | 
plijeniti. Po izgledu zapovjednika plijenili Italiote i soldati. A _na 
veće zlo Italije dogje iz Bizanta Aleksandar, logotet. 'Taj visoki raču- 
narski činovnik baratao ovdje gore, nego li u Carigradu, gdje mu 
dadoše pridjevak Škarica (bziiĐiwv) za to, što je škarom znao zlatne 
novće obrezivati tako vješto, da bi i smanjeni sačuvali oblik svoj 
okrugli. Koristio on time i eraru i sebi. Obogaćivao se erar još više 
drugom njegovom mudrolijom. Zakidao, koliko mogao, platu soldatima, 
a i umanjivao njihov broj; pribavljao ovako caru velika novčana sre- 
stva, ali vojska počela spadati na niže grane, pa i pridržani soldati 
na neko prosjaštvo, onda i na zanemarenje zanata, uz nagon k pljački. 
Tek se logotet namjesti u Raveni, osjeti ga Italija 1 porezovnici u 
njoj. Napravi račune po svoju. Dužio podanike za nečesove zaostatke 
prema državnoj. blagajni, čak od vremena kralja Teoderika, dok u 
isto doba ,vojnicima nagragjivao rane i pogibelji nevjerovatnim sitni- 
čarenjem u računima“.? Zalazili soldati, tražeći plijena; gdjekoji od- 
metali se i u Gote k Ildibadu. Iz početka ovaj imao do sebe jednu 
samu hiljadu svojih Gota, no brzo ojača, osobito prilaženjem suna- 
rodnika od naokolo po ravnici Pada. Da ne bi još većma ojačao, 
izagje nanj rimski vogja Vitalije, čiji je odio gotovo uništen u že- 
stokom okršaju kod Tarvisia (Trevisa). Bijeg iznese iz poloma Vitalija 
i Teodimunda, sina Mauricijeva, unuka Mundova. Ime 1lidibadovo 
razglasi se ća do cara. 

Dotle pokunjeni Goti kao da nagjoše svog pravog vogju. Nego 
ne istraja .kraljestvo Ildibadu više od jedne godine, do proljeća 541. 


3 L. III, e. 1. 

Pokosi ga ženska zadorica i po njoj osveta germanska. Bogati Uraja 
imao ženu, krasnu nad svima varvarkinjama. Jednog dana pogje ova 
u kupalište u brojnoj pratnji i s velikom gizdom na sebi, zastade 
tu u prostoj opravi ženu Ildibadovu, kraljicu, pogleda je i ne po- 
kloni joj se. lIdibad ne bijaše došao do kraljevskoga blaga, te mu 
sva kuća na tanko uregjena. Uvrijegjena žena u suzama prigje mužu, 
ištući osvetu. Ildibad obijedi Uraju, da kani k neprijatelju, i potom 
umori ga prevarno, na očito nezadovoljstvo Gota. Omrazu, u koju 
pade Ildibad, opet upotrebi za ličnu svoju osvetu jedan od kraljevih 
dorifora, Vilas, rodom Gepid; dočim se ovaj nalazio daleko pred 
neprijateljem, kralj lijepu zaručnicu njegovu uda za drugoga. U neki 
dan Ildibad častio gozbom prvake Gote; sjedio za trpezom na po- 
stelji, a uz njega, po običaju, stajali dorifori, oficiri iz družine; prigne 
se, da uzme rukom jestivo; u taj tren udari ga Vilas mačem po 
zatioku tako, da glava pade na sto, dok prsti od ruke još držali ono 
jelo. Grozoviti prizor uprepasti svakoga nazočna. 

U nastalom metežu megju Gotima iskoči kralj jedan Rug, Erarik. 
Vidjesmo Ruge pridružene Gotima, kad Teoderik zarati na Odovakra. 
U Italiji se naseliše uz Gote, dobivši i oai svoje baštine. Zajedno 
s Gotima igjahu na vojsku, no, premda gotskoga govora, ženjahu 
se samo izmegju sebe, da čistom natragom djece sebi čuvaju ple- 
mensko ime. U tom tješnjem krugu Ruga bio Erarik vrlo ugledan 
i moćan. Ali taj kralj, naprečac od svojih podignut, ne svigjao se 
Gotima. I trom se pokazivao, ništa ne radeći. Sazva Gote i predloži 
im, da se caru odašalje poslanstvo s molbom za mir uz pogodbu, 
da Gotima bude prepuštena zemlja sjeverno od Pada. To bijaše već 
Vitigova ponuda Justinijanu. pa predlog i sad narod usvoji. Nego, 
kroz osobne svoje pouzdanike Erarik predavao caru cijelu Italiju, 
samo da ga upiše u palricije i dade mu velikog posjeda. U to, s Ru- 
gom koji su bili Goti najnezadovoljniji, željeli sebi za kralja Ildiba- 
dova sinovca, mladoga 'Totilu, tadašnjega zapovjednika u Trevisu. 
Odmah po stričevoj smrti, Totila poručio bio Konstancijanu u Raveni, 
da će grad predati pod neke uslove, koji su prihvaćeni, te urečen i 
dan predaje. Stigoše sada Totili gotski izaslanici. Prokaza im ugovor 
s Rimljanima i reče im, da prihvaća kraljestvo, ako smaknu Erarika 
prije dana, odregjena za pomenutu predaju. I zbilja Goti iz prevare 
ubiše Ruga, negdje u jeseni god. Đ41, nakon pet mjeseci preslaboga 
> kraljevanja. 

Prvi uspjesi kralja Totile. Mimo svako nadanje novi će kralj, 
mlagjani Totila, u Italiji razgrijati malne slegjeno ostrogatsko ognjište, 

gradova. Pobirao državne poreze, prisvajao i dohotke sa zemlje po- 
sjednika, ali štedio ljude, pa ne dopuštao, da se niti ženskima što na 
žao učini. Dok se Totila gradio gospodarom Italije, dotle car gubio 
redovne poreze i rastao njegov dug prema italskoj vojsci. Čuvši za 
sve ove nezgode, Justinijan, i ako Bizantiju gušila kuga, opremi 
flotu s vojskom Tračana i Armenaca uz nekoliko Huna, postavivši 
joj na čelo Maksimina, koga odredi Italiji za pretorijskog prefekta, 
sa zadatkom, da bude nad tamošnjim nesložnim vogjama i da voj- 
nicima namakne potrebno. Ali Maksimin, po zvanju činovnik, bio 
neodlučan i malo vješt vojničkome poslu: izdangubi u Epiru. U to 
pristade na Siciliju, poslan od cara, pravi jedan vogja, Demetrije, 
koji već bijaše vojevao s Belizarom. Da pomogne Napulju, pri onom 
zadocnenju Maksimina, sabra mnogo lagja, krcatih hrane, no po go- 
tovo bez soldata; kanio neprijatelja rasplašiti od obsjedanog Napulja, 
te otplovi u luku rimsku, da iz Rima uzme vojnike, koji odbiše 
poziv. Ode ipak s flotom na Napulj, no Totila, saznavši, da je to 
flota štura, navali na nju sa nekoliko svojih brzih dromona, i svu- 
koliku je uništi. Na čamcu s mukom se spase Demetrije. Opet pred 
Napuljem, zimska oluja god. 543 upropasti i drugu flotu, onu s voj- 
skom. Š njom Maksimin napokon bio doplovio u Sirakuzu, gdje ta- 
kogjer oklijevao, dok, na zapomaganje već ogladnjelih Napuljaca i 
na prijetnju carevu, sam se ne mače, već nju posla tamo pod drugim 
vogjama, megju kojima se nalazio i skoro spaseni Demetrije. Kad 
vijor zahvati brodove i zanese ih na obalu raspršane, pa nasukane 
pred taborom Gota, ovi mahom uzlazi na njih, .kolji i utapaj Ri- 
mljane pri žalu i u moru uzburkanom. Umakuu tek mali broj lagja. 
Osužnji se i sam Demetrije. Sužnju oko vrata Totila zamota konopac, 
privede ga k bedemu i zapovjedi, da kaže opsagjenicima, kako od 
cara nema im više pomoći. Bijahu Napuljci dosta stradali pri opsadi 
Belizarovoj, pa i jedan dio njih na glasu, da s Gotima prijateljuju, 
no pred Demetrijevim jadom smutiše se vrlo i zajecaše. Njima do- 
hrljenim na krunište zidina nudio kralj svoju zakletvu, da nikome, 
pa ni posadi, ne će niko kidisati. Glad stezao gragjane; ipak, radi 
vjere caru, zaiskaše mjesec dana odgode za predaju, ne bi li im pri- 
spjela pomoć. ,Eto vam i tri mjeseca!“ podviknu im 'Totila.' Pre- 
daše se i prije mjesečnog roka, nekako oko marta 543. 

Totilino čovještvo ne zasija se nigdje toliko, kao kod ove predaje. 
Da se ne bi gladnici upropastili, jelom natrpavajući želudac, zabrani 

rastvoriti odmah gradska vrata, a onima izlaziti iz grada; pružalo 
im se jesti obazrivom štednjom. Vojnicima od posade, koji ne volješe 
Gotima se pridružiti, pusti, da odaberu kud hoće; šta više, dade im 
konje i podvoze, pak su od nekoliko Got& ispraćeni do Rima. Pravo 
opaža Prokopije: ,Uhvaćenicima pokaza filantropiju, neobičnu i ne- 
prijatelju i varvarinu“.' Radi opreza samo razvali dobar dio napulj- 
skih gradskih zidina. A štedio Rimljane svugdje. Moralnu vrlinn, 
dakako ujedno i političku majstoriju mladoga kralja, osvjetljuje naj- 
bolje ova zgoda. Glasit u boju jedan Got, dorifor iliti časnik u 
njegovoj družini, silova djevojku nekog Rimljanina iz Kalabrije. Otac 
ga optuži kralju ; dorifor pripozna zločinstvo, te je metnut u pritvor. 
Stekoše se najodličniji varvari i odoše Totili, da čovjeku izmole oprost. 
Kralj ih potsjeti na nevaljalog Teodahata, na nepravedno življenje 
pregjašnje, što im, po pedipsi Božjoj, razlomi silu ogromnu konja i 
oružja i rasu im bezbrojno bogastvo, a na sadašnji napredak i nenadnu 
sreću, pošto dovoljno okajaše grijehe ove. ,Ja cijenim“, reče, ,da 
je isto griješiti i zapriječiti kaznu grješnika“.? Dao pogubiti skvrni- 
telja i sve njegovo dobro namijenio silovanoj. Tradicija o životu sv. 
Benedikta, zabilježena krajem VI vijeka, pripisuje Totilinu potonju 
pitomost svečevu dojmu na dotle oštroga Gota. Benedikta bio bi To- 
tila posjetio B42 god., pred njim kleknuvši u čuvenoin njegovu ma- 
nastiru na Montecassinu. Pohod arijanskoga kralja u katoličkoga 
svetitelja nije nam zabaciti, pošto znamo, da varvarski germanski 
vladaoci u opće, kao i sami bizantski, smjerno osluškivahu moćnu 
riječ svakoga bogomoljea na glasu. A Benedikt, koji je boravio u 
blizini Napulja, bio već izišao na veliko ime, u starosti od kakvih 
šezdeset godina; preminuti će godinu dvije zatim. Čuo za cijelo To- 
tila, kako veliki pobožnik, djakon ili pop Benedikt, gdje ozida sebi 
bogomolju, tu otragu nekih trinaest godina nagje poganike oko Apo- 
lonova svetišta u gaju, Apolona razlomi, hram sruši i poganike obrati. 
Znao i to, kako posnik okupi oko sebe, i u još dvanaest manastira, 
četu drugih posnika, koji nikad mesa ne jegjahu, kopahu svojim 
rukama za sedam sati na dan zemlju, krčahu šume, oživljavahu pu- 
stoline, uz to vezani zavjetom čistoće, siromaštva i posluha. Pak još 
bogodavno čitali i pisali dva sata svaki dan ti monasi u srednjoj 
Italiji, potom u svemu Zapadu, kome će donekud rastjerati maglu- 
štinu pod olovnim nebom prve pole srednjega vijeka. Ali da je istom 

Benedikt Totilu pripitomio, ne slaže se sa pripovijedanjem  savre- 
menog Prokopija, koji ovoga prikazuje, tokom cijela života, obično pra- 
vedna i čovjekoljubiva, bilo to iz korisnoga razbora, bilo po nekoj 
rogjenoj dobroti. Pa kao što prije, tako i poslije sastanka sa svecem, 
javljala se pokatkad u njemu ratnička ljutina, a i žica Gota osvetljiva. 
Jedan primjer toga imamo i sada, pri opsadi Napulja. Demetrije sa 
Krfa, vješt i smion pomorski oficir, sa bedema. svakojakim psovkama 
ružio Totilu. U polomu prve flote zarobiše ga Goti. Ozlojegjeni kralj 
dade mu odrezati jezik i ohje ruke, i pusti ga onako osakaćena. 

.'Totili, porazitelju rimskih vogja u Italiji, osvojitelju znatnoga Na- 
pulja i gospodaru svekolike otvorene zemlje, nestajalo još posjeda 
ovećeg broja tvrdih gradova, naročito stojnih Rima i Ravene. Piše 
rimskome senatu, a pismo izruči, neka ga nose u Rim, nekolicini. 
otpuštenih zarobljenika. Spominjao dobročinstva Teoderikova i Amala- 
suintina, pa nastavljao ljutom ironijom, pače žagrenim sarkazmom: 
pSto se tiče kreposti Grka spram podanika, vi ćete-je znati, ili za 
nju čuvši, ili je iskusivši... Kakvi vam oni dopadoše gosti i prijatelji, 
kanda razumjeste, ako se ponešto sjećate računa Aleksandrovih. Pro- 
puštam govoriti o soldatima i o vogjama soldata, blagošću kojih i 
velikodušjem vi se već okorististe. Njima zato i posli prolaze ovako 
povoljno. Neka od vas niko ne misli, da ja ove grdnje dobacujem 
od mladenačke hvaste, ili da ja, kao poglavica varvara, objesnije 
besjedim. Ja ne kažem, da je djelo našega junaštva, što njih svla- 
dasmo, već tvrdim, da plaćaju nepravdu, na vama učinjenu“.! Pismo 
radi suštine, a i samog zgodnog oblika, bješe opasno. Jovan, sestrić 
Vitalijanov, onda vojnički zapovjednik u Rimu, zabrani, da se Totili 
odgovori. Ovaj ipak pisao svejednako, obričući kletvama, da Rimlja- 
nima Goti ne će ni u čemu napastovati. Pisma bi na javu osvanula 
iz jutra, pribijena u noći na mjestima najposjećenijim, čijom rukom 
ne zna se. Posumnjaše na sveštenike arijanske, pa su bačeni van 
grada. Grgjenje od Totile peklo tim više stalež vojnički, što se ono 
osnivalo na cijeloj istini. Carsko nesrećno novačenje svakakovih dobro- 
voljaca uvlačilo u rimske redove i kalaša i grabilaca, naročito Huna 
i Herula, kano uteklih s koca i konopca; razmetali se oni bludom i 
kragjom, kad se god ne bi osjećala čvrsta ruka zapovjednikova. A 
1 same vogje rimske, nestatkom Belizarovim, ponižene u boju i uko- 
pane u tvrdim gradovima, razbijale vrijeme dosadno, držeći ljubaz- 
nice i čineći gozbe. Itale tištahu obje vojske, gotska, harajući u 

nevolju Italije i rimske vojske bez plate, bez. volje, a strašno uma- 
njene: ,i ovo, gospodaru“, kazivao, ,dobro upamti, da veći dio onih, 
koji za te vojevahu, neprijatelju odbjegoše“.! Zaklinjao i preklinjao, 
da mu se pošlje novih četa, osobito pridržane mu tamo dorifore i 
hipaspiste, a uz to i novca potrebita. Nosio pismo u Carigrad jedan 
od boljih vogja u Italiji, znani nam nećak Vitalijanov Jovan, koji 
se tvrdo zakle Belizaru, da će se k vojsci vratiti sa pojačanjima. 
Nego Jovan oženi u Bizantu ćer (zermana, careva sinovca, i zapusti 
stvar pri veselju pira. 

Vojskovogja je u zapari. (Godinom Đ45 izgubi u Picenu Fermo i 
Ascoli, u Toskani Spolet i Assisi. Krenu 'Totila na Rim, dok manjom 
vojskom Got& dao opsjedati Piacenzu, glavni grad u Emiliji, koji se 
u ovoj krajini još jedini držao. Oskudica živeža za rimske gradove, 
i soldate u njima, javljala se svuda. Gotski kralj, puštajući, da težaci 
širom Italije obragjuju zemlju neuznemireni, pobirao od njih državni 
porez, po prilici glavarinu, a i same dace, u naravi ili u novcu, go- 
spodarima. Tim opskrbljivao sebe masno i pritiskivao ljuto gragjane. 
U drugu ruku, raspolažući znatnom napuljskom lukom i Eolskim 
ostrvcima, davao vlastitim šajkama loviti žitne lagje, što dolažahu 
sa Sicilije. Počeo gladovati i Rim i Piacenza. Na glas pogibelji, 
Belizar riješi sa ne čajati duže, prikovan u Raveni po savjetu svog 
druga, magistra Vitalija. Kako je soldata trebovao silno, pogje glavom 
iz Ravene, dalmatinskom obalom, do u Drač, da otud opet piše caru, 
neka se pomoćna vojska požuri. Tu jedva jednom sa svojih svatova 
u dvoru prispijevao Jovan s vojnicima varvarskim i rimskim. Car bio 
poslao i ka knezovima Herula nekoga Narsa eunuha, kako bi divljake 
niz dlaku gladio i privolio na rat u Italiji. Nagovornom riječju eunuha 
mnogi Heruli za njim dogjoše u Traciju, gdje zimovali, da s pro- 
ljeća odu k Belizaru, kome malo pomoći pružiše, no znamenitu dosta 
carevini. Biva, u svom putu Heruli nabasaše na veliko mnoštvo Slo- 
vena. Iza lanjskih Huna spustili se i ovi preko Dunava, plijeneći i 
odvodeći iz Romanije silu zasužnjenoga pučanstva. Iznenada napadnuti, 
premda brojem jači, pustiše roblje plijenitelji. Jedan odio u Drač 
okupljenih vojnika posla Belizar u rimsku luku, da s njenom po- 
sadom, i u dogovoru s posadom Rima, ispadnu na Gote opsjedače. 
Stajao u Rimu sa 3,000 soldata vogja Besa, porijeklom svojim jedan 
od onih Gota, odavna naseljenih u Traciji, koji ostaše u zemlji i 
ne idoše u Italiju s Teoderikom. Iz nepouzdanja, ili što se bojao 

osvete svojih saplemenika, zapadne li u njihove ruke, on ni petom 
ne šenu, kad iz rimske luke izigje na ravno polje ĐOO momčadi ; 
izigjoše ovi i po drugi put, no većim dijelom izginuše, dočekani nu 
zasjedi od 'Totile, o provali obaviještena po jednom odbjegu. Ne bi 
srećnije ni brodovlje sa živežem, što ga episkop Vigilije sa Sicilije, 
gdje rimska crkva posjedovaše golemih latifundija, opremi u rimsku 
luku. 'Taj papa, koga Belizar bio nametnuo mjesto Silverija, isticao 
se kao gorljiv pristaša Bizantinaca, pa, putujući u Bizant, i nalazeći 
se na Sicilije, ono žito sabra za ogladnjeli Rim. Regbi, da se dvije 
stranke, carska i gotska, onda svagjale u potištenom gradu; kad 
papa na putnoj lagji silazio niz Tiber, jedni molili za blagosov, drugi 
bacali se na njega kamenicama. Patricije Ceteg, prvak u senatu, su- 
mnjičen sa šurovanja s Gotima, izljeze iz Rima. Pomenute brodove, 
krcate žita, Goti uhvatiše i sasjekoše sve ljude na njima, osim je- 
dnoga episkopa, imenom Valentina, kog privedoše 'Totili. Ispitivao 
ga 'Totila, pa nabrekne nanj, da laže, i dade mu odsjeći obje ruke. 

Osvanu godina 546, čemerna po gragjane u Piacenzi i u Rimu. 
Glad natjera poneke u Piacenzi, da se hrane i ljudskim mesom, te 
se grad predade Gotima. Belizar nije blizu da priskoči u pomoć: 
skupljao u Draču soldate. Vojska u Italiji bijaše svejednako neznatna, 
neizvježbana, ni u jednom pogledu ravna brojnoj i Totilom već oso- 
koljenoj gotskoj. Rimski vojskovogja visio na tankoj grani, što po- 
većim svakim kretanjem mogla da se izlomi. U to i Rim morio sve 
to veći glad. Ode k 'Totili djakon Pelagije, da u ime grada zaište 
primirje na nekoliko dana i predaju da obeća, ne prispije li pripomoć. 
Taj djakon, već onda na glasu megju Italiotima, s vremenom postaće 
papa. Skorice vratio se bio iz Uarigrada, gdje poslovaše kao Vigilijev 
apokrizar, poslanik; car ga žarko zavolje i podari ga mnogim bla- 
gom; toga dio ponajveći on razdijeli megju rimsku sirotinju, čime 
slavi imena prida i jačega glasa. Kralj gotski primi ga preljubazno, 
ali mu odmah, govoreći prvi, osječe, da troje ne smije zatražiti: 
oprost ikome Sikeliotu, poštedu bedemi Rima grada i povratak ro- 
bova, pribjeglih Gotima, te sada vojuju uz njih. Sicilija bila bogata 
žitnica Rima, milovana već od 'Teoderika, a ipak s veseljem odmet- 
nuta k Belizaru, kako ovaj do nje doplovi. Na svakoga tamošnjega 
ostrvljanina kivni bili Goti. Pelagije ne poluči ništa, pa reče Totili: 
»Ja se eto kanim muljenja u tebe, a upravljam poslanstvo svoje Bogu, 
koji običaje gnjeviti se na oholite preziratelje smjerne molbe“.' Rimljani 

već ne znali, šta da rade od gladi; kumili vogje, Besu i Konona, da 
im pribave malo jela, ili da ih posijeku, ili da ih puste o sebi. 
Bijeda ib nagoni, da ruše moralnu vezu s novim Rimom, da se od 
Grka luće. U nevolji svojoj kazivali: ,nisu ni Romeji, niti š njima 
(Grcima) srogjeni, niti jednakih ustanova državnih, pa niti primiše, 
u početku, od dobre volje carevu vojsku u grad, već bili u prve pro- 
tivnici“,.! Tješio ih Besa skorim dolaskom Belizarovim. No učini se 
glad grozna. Bogati kupovali žita od vojnika, od njihova obroka, po 
1 zlatnih solida! medimno (Đ1, 60 lit.); vo prodavao se po ĐO sol.; 
crknuti konj, jelo izbrano; svjetina hranila se kuhanom koprivom, 
prilično obilaton oko bedema i usred ruševina. Kad kupcima isteče 
novac, kupovalo se komadima pokućstva, iznesenim na trg. Nestalo 
i pasa i miševa. Izmršani, problijegjeni, mnogi se ukazivali kao aveti 
neke: nekoji i ubijali sami sebe, ili padali mrtvi na zemlju. Rimljanin 
jedan imao petero djece; djeca se priviše očinoj odjeći, tražeći hrane: 
pritaja on neizmjernu tugu, krenu š njima ćutke, kao da će im jela 
dobaviti, na _ most tiberski i baci se sunovrat u vodu, na očigled 
djece i drugoga svijeta. Vogje najposlije dopustiše, da izlazi, ko hoće, 
plativši novac izlaska. Izišli gotovo svi, no mnogi umirali, ili u putu, 
ili na lagji, ili hvatao ih neprijatelj i sjekao. 

Pa čemu svi ti jadi velikoga grada? 'Taman ničemu. Rim čekao 
i čekao pomoći, ali je ne dočekao. Ipak strategična osnova Beliza- 
rova bijaše pametna, no tugjom krivnjom ne izvede se. S jednim 
dijelom u Draču sastavljene vojske otplovi on u Otranto, tu ko- 
načno rastjera opsjedače (dote, a računao, da ce s pogodnim vje- 
trom za pet dana stići u Porto, luku rimsku, i Rimu pružiti pomoc. 
S drugom vojskom Jovan imao, hodeći iz Otranta, pročistiti od Gota 
južnu Italiju, suhim putem k Rimu, najduže za četrdeset dana hoda. 
Jovan iz prva vršio lijepo nalog; pobijao onuda Gote i mekanom be- 
sjedom pridobivao caru Kalabre, Bručane, Iukane. Odličnik Tulijan, 
moćan megju Bručanima i Lukanima, govorio Jovanu, da ovi ,nisu 
od dobre volje pristali za varvarima i arijanima, no radi protivničke 
sile, pa i zbog kinjenja carevih vojnika“2, i da će opet, kao što i 
prije, caru davati porez. Nego Jovan, premda smion i hrabren vogja, 
ustuknu, ne zna se čisto zašto, pred četom od 300 Gota, što ih 
Totila posla u Kapuu, da krišom sljeduju Jovanu u njegovu hodu na 
Rim. Uzmače ovaj megju Bručane i Lukane, dok ga Belizar najvećom 

skom. U gradu ne bi bilo ostalo nego 500 duša. Goti sjekli, koga 
susretali, no u sve od vojnika pade 26, od puka 60. Kako Totila 
u Petrovu crkvu uljezaše, djakon Pelagije na susret mu dogje, držeći 
u rukama Hristovo evangjelje (za 2612). ,Poštedi ljude tvoje, go- 
spodaru!“ procvilje djakon. Rugao mu se Totila: ,Ha sada, Pelagije, 
prilaziš, kumeći“. Opominjao se kletvenoga priziva Pelagijeva na 
Boga osvetnika. ,Eto dolazim, pošto Bog odredi, da budem tebi 
sluga. Daj poštedi odslije tebi sluge, gospodaru!“ ponovi crkovni 
čovjek.! Zapovjedi kralj, da Goti dalje ne ubijaju, ali pustio, da plijene 
po volji, sebi pridržavajući najskupocjenje. Nagje mnogo u domovima 
senatorskim, a osobito u Besinu stanu: taj ,zli demon sabra Totili 
bezbožne dobitke“, veli Prokopije. Žiteljstvo rimsko sruši sasvim ova 
opsada. Gragjani, pa i sami ljudi iz senata, spali na to, da ištu, 
obučeni u halje robovske i težačke, kruha ili drugo nužno od ne- 
prijatelja; obilazili kuće, kucali na vrata, hrane moleći. Prosila i 
Rusticijana, udova Boetijeva, kći Simahova. Velika gospoja, silna 
obogatašica, imovinu svoju bila razdala oskudnicima. Htjeli je Goti 
sad umoriti, tužeći je, što darom mnogoga novca skloni vogje voj- 
ničke, da strovale kipove Teoderika, za osvetu očeve i muževlje smrti. 
Nju izbavi Totila. Sačuva od uvrjede i silovanja gotskog svaku žensku, 
te ga taj obzir proslavi. Sutradan, iza zauzeća grada, kralj pozva 
Gote pred sebe, i njima stavi na dušu pravdu Boga, sklad megju- 
sobni i štednju Rimljana, odsad podanika. Pripomenu im, kako negda, 
u vrijeme zloće, do 200,000 Gota, lijepo oboružanih i bogatih, pod- 
leže 1,000 Grka, pa opet i ovi, najposlije 20,000 njih, podlegoše iz 
prva jednoj šaci Gota, žalosnih i golorukih. Sazva potom i senat 
rimski, kome drža govor, ,kakav dolikuje, kad ljut gospodar grdi 
sužnje“.? Istače dobročinstva i Teoderikova i Atalarikova prema ra- 
čunima i bičevima grčkih račundžija, logoteta; pitao srdito, šta igda 
Goti, uz Romane odrasli, ovima skriviše, šta li car Justinijan dobra 
igda njima učini; prikaza im četvoricu Izaurjana, koji mu Rim iz- 
ručiše, i nekoga Herodijana, koji mu preda Spolet; tima, izjednače- 
nim s Gotima, obeća časti, opornicima zaprijeti ropstvo. Cutali rimski 
patriciji;: Pelagije molio milost. Kralj otpusti senat, s posljednjom 
riječju primirnom. 

Početkom god. 547 Totila, gospodar Rima, šalje poslanike za mir 
caru, Pelagija i rimskog odvjetnika Teodora. Priveza ih teškom za- 

Cijelo ostade mramorje, spomenici veličajnoga Rima, najvećim dije- 
lom onda još neprelomljeni uvrjedama ljudi i vremena. Nego Rim bude 
samotan, mukao, bez eigle duše. Totila ga raseli. Proste gragjane, 
što su se s obiteljima bili vratili, otpravi u Kampaniju; senatore uze 
k sebi. Napravivši tabor na zapadu, u Algidu blizu grada, i tu smje- 
stivši, suprot Belizara u Portu, ojaču vojsku, išao s ostatkom k jugu 
na Jovana, koji ispred sile uzmače u Otranto. Po zapovijedi 'Toti- 
linoj, senatori do njega naložili seljacima po Lukaniji, da se oružja 
progju i svak da se vrati svome plugu. Tulijan se uklonio; osamljeni 
Anti pribrali se k Jovanu. Ovaj mogao tek da obezbijedi važni 'Ta- 
rent, na koji gledahu Kalabri, voljni, da se od Goti odmeću. Spolet, 
poviše Rima, pregje u rimske ruke. Nego 'Totila, u cjelini uspjevši 
u donjoj Italiji, već kretao na Ravenu, puštajući pod stražom u Kam- 
paniji rimske senatore. Nakon stojnoga Rima i stojna Ravena mo- 
rala se vratiti Gotima. Zače tad Belizar poduzeće ,smiono tako, 
da se iz prva privigjalo kao ludost na golo“.! Sa jednom hiljadom 
vojnika već bio pošao da razgleda opustjeli Rim, pri tom zapao u 
gotsku zasjedu i iz nje se izbavio. Ostaviv malu posadu u Portu, sa 
svom svojom vojskom zaletje se iz nova u grad i zapremi ga. Po- 
valjeni treći dio bedema za kratko vrijeme nije bilo zidati. Mjesto 
toga, on složi razasuto kamenje, onako naprečac bez kreča, bez po- 
regjaja, usadi\ši s polja mnogo kolje. Svi vojnici, radeći žurno, posao 
izvršiše kroz dvaestipet dana. Jama naokolo bila tu otprije. TVežnja 
k zavičaju pribra u grad barem one Rimljane, koji se nalažahu ra- 
spršani po okolini. Hranu njima i soldatima na mnogim lagjama 
rijekom dao dovesti Belizar. Kad puče glas o Belizarovu nenadnom 
radu, 'Totila mahom svrnu na Rim i stiže podanj još prije, nego su 
gradu, uz premalo radnika, izragjena vrata. Bilo to s proljeća. Noću 
Goti stadoše u tabor do Rima, a već sutra, u rogjaj sunca, srditi i 
bučni, stupali oko bedema. Na vratima Belizar postavio vojnike svoje 
ponajhrabrije. Učini se žestoka bitka. Nadali se Goti, da će prvom 
vikom grad oteti, pa, kad nailaze na otpor najživlji, upiru goropadno. 
Od jutra do mrkle noći traje boj: Rimljani gagjaju sa visoka, a, 
izvan reda osokoljeni i samom opasnošću, nasrtačima nanose golemi 
gubitak. Ponešto okrijepi noć izmorene i jedne i druge. Sutradan 
Totila napadnu opet svom snagom ; jednako, branili se Rimljani, a 
već i provaljivali, nadbijajući. Padoše mnogi od najjunačnijih Gota ; 
poraste im broj ranjenih. Za više dana vidali ove; ispravljali i oružje, 

motale mu se u glavi velike osnove. Bijaše, veli zanj Agatija,! , pre- 
smion i smutljivac, i preko mjere zanesen za opasnim poduzećima“. 

Iskrsnu on kao neki pobornik svih Germana, i svojim odaslani- 
cima počeo varvare, širom Germanije, osobito Gepide i Langobarde, 
mutiti i podstrekavati na Bizantiju. Ovoj, zapletenoj u predugom got- 
skom ratu, bilo je onda vrlo mučno na liniji Dunava, gdje već vi- 
djesmo, pri donjem toku rijeke, napadače hunske, hugarske i sla- 
venske, dok gore, na srednjoj rijeci, ili napadali, ili vrebali Germani. 
Gepidi, držeći najveći dio Dacije, pak i Sirmij, uzalud od cara ne- 
davno otet Gotima, podjarmiše tamošnje Romane, i zagonjahu se od- 
onud, premda carski plaćenici, na plijen jošte u dalju rimsku oblast. 
Car bi im za to uskratio platu vojničku, no i ovo pomagalo slabo. 
Ista neprilika s Langobardima. Plaćao ear i ove saveznike, odredivši 
im mjesta amo od Dunava po Panoniji, Gepidima na lijevo; no je- 
dnako, unatoč savezništvu, trčarali čak do Drača, robeći Dalmate i 
Mire. Justinijan smjesti i Herule, sebi saveznike protiv Ostrogota, davši 
im krajinu oko Singiduna (Biograda); pa dok išli na vojsku i služili 
cara. dotle neodoljivim varvarskim nagonom pljačkali i po Iliriku i 
po Traciji. Mala korist Bizantiji. što su se ovi varvari, kano var- 
vari, megju sobom često svagjali, osobito Gepidi i Langobardi. Po- 
tonjima vladao sada Auduin, onima Torisin, i ljuta kavga izmegju 
jednih i drugih ražesti se toliko, da sebi odrediše ročište za boj, 
kroz to moleći cara za pripomoć, svaki naročitim svojim poslanstvom. 
Pred carem uzajmice grdili se poslanici, psovkama iz pune torbe 
varvarske. Langobardi kazivali za Gepide, da se grade prijatelji Ri- 
mljanima, a na djelu su pakosnici i ovijane nevjere; čude im se 
bezobraštini; Gepidi su puki arijani, dok Langobardi. odavna već 
misle o Bogu jednako, kao i car. Nasuprot o Langobardima govorili 
Gepidi, da su ono lupeži, kavgadžije i u opće drzoviti, premda ih 
Gepidi kudikamo nadmašuju i brojem ljudi i junaštvom.? Justinijan 
pomislio, pomoću Langobarda, kojima pridruži više od 10,000: konja- 
nika svojih, pa čak i Jovana iz Italije, utući opasnije Gepide, to 
arijansko gotsko pleme. Možda povjerova u tvrdnju langobardskih 
poslanika o čistini njihove hristjanske vjere, dočim potonja historija 
iznosi Langobarde, provalnike u Italiji, ponajviše pogane i arijane. 
Od Herula 1,000 svrsta se u rimske redove, a 3,000 megju Ge- 
pide. Ove Herule Rimljani razbiše, no kad: čuše Gepidi, da carska 

vojska ide na njih, namiriše s Langobardima, koji ostaviše cara na 
cjedilu. 

Ovom prilikom Gepidi napustiše Ildiga, prisvajača kraljestva megju 
Langobardima. Bio prasinovac negdašnjemu kralju Vakisu, i sa ra-: 
zdora s ovim uskok megju Slovenima. Poslije smrti Vakisa i sina 
mu djeteta Valdara, zakralji se Auduin, skrbnik ovome. Kad se mržnja 
megju Gepidima i Langobardima zaoštri do rata na vidiku, lldig, 
sa svojom langobardskom družinom i sa mnogim Slovenima, prigje 
Gepidima, koji se nadahu njega privesti k vladi. Sada izmireni Au- 
duin zatraži od Torisina izručenje Ildiga. Ovaj uskoči onda opet u Slo- 
vene s družinom i sa još nekoliko Gepida. Otuda pogje k Totili u 
Italiju, vodeći vojsku, dašto velikom većinom slovensku, od kakovih 
6,000 momaka. Srazi se u Veneciji s jednom četom rimskom i ra- 
zagna je, no, ne znamo zašto, vrnu se natrag, pregje Dunavo i ode 
opet u: Slovene, tamo od rijeke.! 

Svojoj brojnoj Njemčadiji pridružiti gomile tih Germana, a možda 
i hunske hordije sa četama Slavena, provaliti svom silom u Traciju 
i udariti na sam Carigrad, bio naum kralja Teuderika. Rastrganu 
imperiju kanio podijeliti poglavito megju Franke i sebi savezne Gote, 
što kome dopadne. Naravski, franački imao je biti dio veći. Svoje 
Franke smatrao on kudikamo bolje i čuvenije od Got&, svoj dom 
merovinški viši od svake kuće tadašnjih vladara gotskih. 'Totila bio 
ili njemu ili drugome Merovingu zaprosio ćer, ali je odbijen s od- 
govorom, da u Italiji još nije kralj onaj, koji, imajući Rim, ne održa 
ga. Nego, da pokuša napadaj na Carigrad, spriječi Teudeberta prijeka 
smrt u prvoj poli god. 548. Poginu od divljega bika, koji nanj bahnu 
iz gnste šume; dočeka ga kopljem, no bik nasrnu na stablo, za koje 
se onaj skloni, izvali ga, i grana debela utuče kralja. Ponesen kući, 
.izdahnu dan isti.2 Namjeravano poduzeće 'Teudebertovo savremeni Bi- 
zantinac3 označuje vratolomnim, kao što i obijesnim i arogantnim ; | 
bio: bi nastradao, veli, nabasavši na rimske vojske. Da li bi Franka 
bile zaustavile te vojske, mi ne možemo za izvjesno reći, ali je cijela 
prilika misliti, da bi se varvarske gomile bile slomile o bedeme ne- 
osvojivoga Carigrada. 

Radi goleme osnove, kojom se titrao, vrijedno je, da historija dobro 
upamti toga Teudeberta. Onom osnovom ukazuje se u Zapadu nadmoć 


1! LII, e. 35. 

2 Ovako Agatija (1. I, 6. 4); no može biti i bolja verzija Gregorova 
(1. III, 6. 36), da on umrije od slaboće, nakon duge bolesti. 

8 Agathiao l. 1, c. 4. : 

franačkoga naroda, koja će istrajati i pored sve slabosti potonjih 
Merovinga. A povlači na se pažnju i sam Teudebert lično, kao tip 
svog roda merovinškog i svog plemena franačkog. Čusmo,! kako 
ga Gregor hvali; bio i vrlo darežljiv prema sveštenstvu i sirotinji. 
Ali već u početku svoje vladavine, 5317 g., diže se sa svojim stricem 
Hildebertom na drugoga strica Hlotara s nakanom, da ga pogube i 
oblast mu otmu. Ti Merovinzi svagda braća nebraća! Pred silnijom 
voiskom umače Hlotar sa svojima u šumu, negdje pokraj donje Seine, 
i posječenim drvećem zakrči, kako mogao, prelaze. Opkolili ga ipak 
neprijatelji, i ne bilo mu spasa, kad li sutradan, u zoru, stušti se 
vrijeme strahovito; nebo je u plamenu, grmi, sijeva, grad tuče 
štitove; konji se rasplašili na daleko. Mjesto, gdje se nalazio Hlotar, 
olujina ne zahvati, pa Hildebert i Teudebert promisliše, da je ona od 
Boga i od svetoga Martina, što onako igjahu na krv svoju. Taman 
svecu u Touru molila se Hlodehilda i cijelu noć pred, onim danom 
bdila kod njegove rake, e bi napast uklonio sa doma Merovinga.? 
Niti svojim privatnim životom taj dom vele ne prodiči pobožni Teude- 
bert, koji je inače uvijek častio episkope u svojoj državi. Već-kao 
mladić u južnoj Galiji zaljubi se u krasnu Rimkinju Deoteriju, tugju 
ženu, i uze je k sebi. A kad se kći Deoterijina iz prvog braka zadjevojči, 
kralj nekako zapazi i nju, čega se bojeći mati, metnu ćer, navalice, 
govorilo se, u nosiljku uz bijesne bikove, te je srušiše dolje u vodu 
sa jednog mosta u gradu Verdunu. Zbog Deoterije Teudebert otezao 
za sedam godina svoje vjenčanje s kraljevnom Langobartkinjom Visi- 
gardom, koju bio zavjerio, dok najposlije Franci se uzmutili, što 
nju zapostavlja, pa ga prisiliše, da se od Rimljanke rastavi. Od nje 
nagje mu se Teudebald, onda malo dijete. Deoterijin sin naslijedi 
oca, na franačkom prestolu Austrazije; no, već od rogjenja slabić 
tijelom, preminu sedam godina potom, 559. Obratno od oca, posve 
malo je radišan taj posljednji Meroving prve austrazijske loze. 


Belizarovi zadnji napori u Italiji. Polom kroz krvavi tro- 
struki nasrtaj na beleme Rima grada ležao dugo Gotima na duši. 
Pokunjene Gote uspravljao, kojekako hrabrio neslomljivi 'Totila. Ču- 
desnu pobjedu Belizarovu okrsti paradoksalnom; dodesi se pukom 
srećom. ,'Ta to je svojstvo samoga Boga nikad ne padati!“ veljaše 
za sebe i Gote.5 Dva takmaca nastaviše rat, ali na sitno, sa zasje- 


1 Na str. 394. 
ž Greg. Tur. |. III, c. 28. 
š Procopii De Bello Goth. 1. III, e. 25. 

Nila izli se visoka preko 18 lakata, te se nije, po svoj nižoj dolini, 
posijalo; u Tebaidi učinjena je sjetva, ali udari uspor i sjemenje na 
većoj strani istruhnu. 1 veći dio živoga propade, sa nestatka krme: 
ljudstvo bi u ljutoj nevolji, a državna blagajna bez prinosa obilne 
daće egipatske. Zimi, u Bizantu i u drugim mjestima, strašili ljude 
žestoki potresi, svi noćni, no na sreću bez žrtava. 

Najposlije Belizaru dozlogrdila sva ta italska vojna. Dosadilo mu ono 
vrljanje, kao da bježi, iz jednoga u drugi grad primorski, čekajući 
zgode, što se ne pružahu, pomoći, što ne dolažahu. Osjećao, da mu 
kroz četverogodišnje ratovanje, naporno i junačko, no sveosve ne- 
uspješno, potamnje donekle i bojna slava: ostajao samo po sudu 
znalaca majstor vanredan u ratu. A pratilo ga više nije, u Italiji 
izmučenoj, niti proslavljeno ime čovjeka pitoma, vojskovogje oba- 
zriva i svakome milosna. Od ljute nevolje oglobio i Ravenjane i Si- 
cilijane; govoreno je, da je za se globila i žena mu Antonina. Ova 
petljarica i živa domišljanka god. D48 iz muževljega tabora otišla u 
Carigrad, da se u dvoru glavom pobrine za oveće vojeno pojačanje, 
potrebito mužu. Računala na svoje tijesno prijateljstvo s caricom Teo- 
dorom. Ove dvije žene bijahu već otprije na tom, da dvije kuće, 
carevu i Belizarovu, rodbinskom vezom privežu : Joanina, Belizarova 
jedinica od. Antonine, zaruči se, po osobitoj caričinoj želji, s Ana- 
stazijem, unukom 'Teodori i Justinijanu, takogje po ćeri im jedinoj. 
Ali, kad Antonina stiže u Bizant, ne zateče živu caricu. Teodora, 
postojano vjerna druga Justinijanu za više od dvaestijedne godine, 
umrije u junu 548, ,pobožno usnuvši“.! Čini se, da je ponese rak, 
raspružen po svemu tijelu. Čim carica preminu, Antonina razvrže 
one zaruke, pravo ne znamo zašto, premda se dvoje mladenaca za- 
voljelo veoma i za osam mjeseci bilo pod jednim krovom. Videći, 
da u dvoru nisu ni orni, ni voljni, u Italiju poslati prave vojske, 
Antonina podnese caru molbu muža, e bi ga razriješio od italskog 
zapovjedništva. Godinom 549 Belizar vrati se u Carigrad, no nipošto u 
nemilosti carevoj. Iz svega izlazi, kad se sve hladno promotri, bez 
predudešene mrzosti protiv Justinijana, rekoh izlazi, da je car, i 
pored prelaznih nesuglasica, Belizaru vjerovao. Ovaj potad, za više 
godina, osta u častima, u bogastvu, i vigjen u dvoru, pače postavljen 
od cara, koji se unj pouzdavao, na povjerljivo mjesto poglavara 
carske garde. Želio ga Justinijan do sebe i radi perzijskog rata, što 
se opet od Kosroja spremao, i ako u taj ne će Belizar ići, sa kojeg 
uzroka, i to ne znamo. 


1 Theoph. Chron. A. M. 6040. 

Artabanova urota. Dvojaki nazori Prokopijevi, prvi u javnim 
njegovim knjigama, drugi u tajnoj historiji, od vajkada pomutiše 
sugjenje o dvoru cara Justinijana. Uz oprečna svjedočanstva, mnijenje 
pristrano u jednom ili drugom pravcu, navlastito pak mnijenje ne- 
povoljno i pokudno, potegnu se do u naša doba. Artabanova urota, 
za koju je Prokopije prisiljen navesti mnogo činjenica,! može nam 
poslužiti, da dublje poglede bacimo u oni svakojako razglašeni dvor, 
a i da zavirimo, pri svjetlosti samih činjenica, u dno duše Justini- 
janove. Radilo se o nečem zamašitom, o ugroženu prestolu i životu 
carevu. Mi dobro poznajemo Artabana, vojskovogju u Africi, ubicu 
tirana Gontarisa.? Izbavitelja, restauratora afričke dieceze, dočeka u 
Carigradu slava od puka, koji se divio njegovim djelima. Zavolje ga 
i za to, što bješe lijep, stasa visoka, ćudi slobodne i kratka osječita 
govora. I car ga častio u velike; načini ga vojnim magistrem ,in 
praesenti“, ujedno vogjom federat4, i upisa ga megju počasne kon- 
zule. Ali puna sreća proslavljenoga Artabana zadjede se o smetnju 
jednu. Zarko željaše oženiti carevu nećakinju, Prejektu, koja se i 
zavjeri š njim, od harnosti, što joj osveti smrt muža Areobinda i 
oprosti je ložnice Gontarisove, njoj na dogledu. Uz taku ženidbu 
blistala se Artabanu pred očima i neka nada carstva, s vremenom ; 
bio slavan, omiljen, moćan, kao vogja federata. Možda njega, Arsa- 
cida, zanosila i mašta u prošlost, kad pradjedovi njegovi kraljevahu 
u velikoj Partiji. Nego, Artaban imaše ženu u Armeniji, vjenčanu 
već u ranoj mladosti, a odavna zapuštenu zbog neke pogrješke. Ta- 
jala se ona dugo kod kuće, dok joj muž slabo prolazio, ali, netom 
se proslavi i posta velik, dogje k njemu, mimo očekivanje, u Cari- 
grad. Bilo ovo u posljednje doba carice Teodore. Carica, ,kojoj bi- 
jaše prirodno uvijek pomagati ženama nesrećnim“, ne odobri oni 
razvod braka i nametnu Artabanu, pokraj sve mrske volje njegove, 
prvu ženu. Prejekta je udata za Jovana, sina Pompeju, onesrećenom 
nećaku cara Anastazija. Razjedio se Artaban. Govoraše. da njemu, 
pošto. toliko dobra učini Rimljanima, ne bi prosto, da oženi, koju 
on hoće i koja njega hoće, već mu do vijeka naprtiše premrsku 
drugaricu. Kad umrije carica, pusti ponovo ženu. S ovim uporedo 
sluči se i nešto drugo. Carev sinovac, German, koga mi znamo ta- 
kogjer iz Afrike, gdje se i on proslavi, imao brata Boraida, knji 
tuskoro preminu, ostavljajući djeci Germanovoj najveći dio svog imetka. 


_— 

ga čista pravda iistina. Odvrati Germanu: , Ako koju stvar ja ne ispitam 
potanko, nije moj običaj, ili da nju vjerujem, ili da je caru prijavim“. 
Hoće, da on sam, ili koji njegov pouzdanik, na svoje uši dočuje Argakove 
riječi. Takov jedan pouzdanik Marcelov, prokušane iskrenosti, pritaja se 
u kući Germanovoj, u blagovaonici iza jednog zastora, kad Hanarang, 
mjesto sumnjičava Arsaka, pogje na urotni razgovor. Kazano je tu, 
kako treba sačekati Belizara iz Italije, pak onda, dok je u kasnu večer 
u palači na saslušaju kod cara, s bodežima provalivši, ujedno i cara 
i njega pogubiti, jer, bude li German zacaren za Belizara živa, ovaj 
će skupiti po Traciji vojsku, kojoj urotnici ne će moći odoljeti. I 
poslije ovoga, govora još oklijevao Marcel, bojeći se upropastiti možda 
nedužna Artabana, no German, da se sumnji ukloni, izvijesti o 
svemu Buzu i Konstancijana, caru prijatelje. Kad prispje glas, malo 
dana zatim,: da je Belizar blizu Carigrada, i sam Marcel prokaza 
caru urotu. Valjda gledao na slavnoga vojskovogju kao na pomoć- 
nika protiv Artabana, vogje federata. Car ljude oko Artabana dade 
u pritvor, i nekima od magistrata povjeri proučavanje parnice. Sve 
je na vidjelo izneseno i u spise razgovijetno uneseno. Sazva onda 
car senatore u palaču u auditoriju, gdje su pročitane ispovijedi. Po- 
vučeni su u optužbu i German i Justin, no razbiše sumnju svjedo- 
čanstvom Marcela i njegova pouzdanika, pa i samog Konstancijana 
i Buze. Senat odriješi Germana i sina mu. Ipak dva magistrata 
izoštravala cara, koji bijaše rasrgjen na sinovca, radi dugog tajanja. 
Svi stajali zapanjeni i ćutali. Marcel uze na se svu krivnju odgo- 
gjene prijave, i pronese se glas toga čovjeka, kreposna i u nevolji 
ljutoj, dok Justinijan, što mi znamo, niti riječju ne prekori pitomo 
djelo. A ni Artabanu, i svima urotnicima, nije drugo učinjeno, 
već što su pridržani u zatvoru, ali pristojnom, bez kinjenja. U ta- 
dašnjem varvarskom Zapadu za cijelo ne bi napasnici vladareva Žži- 
vota ovako prošli. Niti se cijela svjetska historija sjeća čestih pri- 
mjera jednakog postupanja, kao što ovo Justinijanovo. 

Totila pobjednik. Ueka Slovene na carstvo. 'Totili je široko 
polje s Belizarovim odlaskom sa ratišta, u početku g. D49. Već svrnuo. 
bio pažnju i na Dalmaciju, Ostrogotima od više vremena izgubljenu. 
U dalmatinske krajeve posla Ilaufa, varvarina, otprije srčana i pod- 
uzetna oficira u družini Belizarovoj, pa zasužnjena u Italiji, i sad 
privržena Totili. Stiže s lagjama i s mnogom vojskom u Muikur 
(Makarsku), k istoku od Solina, pomiješa se sa žiteljima, gradeći se 
Rimljaninom i drugarom Belizara, dok na jedared povadi mač i na- 


turi svoje na onamošnju čeljad, zabezeknutu. Kud dohvatao, ubijao, 

plijeneći sve. Krenu otud na drugo primorsko mjesto, Laureatu (do 
Omiša?), gdje takogje posječe, što nagje, i zatim u toj luci razbi 
i ulovi rimske dromone s vojnicima, što ih nanj opremio Klaudijan, 
zapovjednik u Solinu. S lagjama punim plijena i hrane, Ilaufovi Goti 
vratiše se k 'Totili. 

Pominje se u god. 549 jedna, toliko čudna, koliko i strašna pro- 
vala Slovena, koji opljačkaše Traciju i Ilirik. Prokopije ne zna za 
izvjesno kazati, ali čuo reći, da ih Totila velikim novcem natjera 
na Rimljane, kako car ne bi mogao, spriječen, ratovati na Gote.! 
Misliti nam je, da Sloveni, taj zapadni veliki dio slavenskoga svijeta, 
spustivši se s ove strane Dnjestra i od Karpati k jugu, već se raza- 
stirahu, s donjim svojim ogrankom, do Dunava, po današnjoj Ru- 
muniji, imajući susjede Gepide na lijevoj i Bugare na desnoj strani. 
Justinijan davao obično godišnji novac kralju Gepida i kralju Lango- 
barda, tobožnjim saveznicima carstva; davao ga, u to ime, i kanima 
bugarskim i hunskim, pa ih donekud time zauzdavao, ali Slovenima 
i Antima, rascijepanim na plemena, rastrojenim bez kraljeva i kana 
u punoj anarkiji njihovih župa, nije caru lako bilo pružati iste da- 
rove. Totili pošlo za rukom časom pridobiti neki broj Slovena. Re- 
kosmo čudnom tu provalu. Pregjoše same 3,000 Slovena Dunav bez 
zapreke, pak onda i Hebar (Maricu), amo od Balkanskih klanaca, 
gdje se oni odvojiše u dvije čete. Jača brojila 1,800 momaka. S obje 
čete sraziše se vogje rimske, prikupivši po Traciji i po Iliriku voj- 
nike. Bijahu ovi brojniji, a i hrabri, ipak, preko svakog očekivanja, 
Sloveni ih vrnuše u ružni bijeg i mnoge ih sasjekoše. Askad, jedan 
vogja, osužnji se; sa legja njega živa Sloveni odriješe remene i potom 
baciše ga u vatru. Goropad izuzetna pomami ove varvare. I jedna i 
druga četa ubijala u susretaju sve živo, ne štedeći dob ikakvu. A 
ne voljeli smicati mačem ili kopljem, po običaju, već na koce nabi- 
jali, ili četiri debela drva u zemlju udarali, za njih vezali nesrećnike 
rukama i nogama, te toljagama ih mlatili po glavi, ,kao pseta, ili 
zmije ili koju sličnu zvjerad“.? Još druge s govedima i ovcama, što. 
ih plijenioci ne mogli sobom voditi, tjerali u kolibe, u kuće, i sve 
spaljivali. Poharaše ovako mjesta otvorena po Traciji i po Iliriji, a 
i opsadom uzeše mnogi gradac, što otprije ne učiniše, ,jer ovi var- 
vari niti pokušaše ikad protrčati zemlju rimsku, pače niti se ikad 
prije ovog doba prikazaše s vojskom, prelazeći Istar“.* Varvarska 

pohara protegnu se do mora. Pade Toper, primorski grad u Traciji, 
na dvanaest dana hoda od Carigrada. Jedna od dviju četa, ona što 
usmrti Asbada, ratnom varkom izmami dalje od grada vojničku po- 
sadu, isječe je u zasjedi, pa dogje pod gradske bedeme. Na opsje- 
dače Toperani lijevali vrelo ulje i smolu, i kamenje bacali, dok ih 
varvari, najposlije, mnoštvom strijela odvrnuše sa kruništa, prisloniše 
ljestve i grad zauzeše. Mahom pogubiše sve muškarce, 19,000 na 
broj; djecu i ženske zarobiše. Sloveni vrnuli se kući, odvodeći tisuće 
i tisuće robova. Na svršetku, dvije čete donekle i štedile, ,kao već 
opijene silnom krvlju“, veli Prokopije.! 

Ratovanje na svakoj strani, u Italiji, u Dalmaciji, na Dunavu i 
protiv Perzije, s kojom petogodišnje primirje sad isteče, po gotovo 
oblomi krila carevini. Svu svoju vojsku Totila povede na Rim, valjda 
u aprilu 5649 god. Prije odlaska Belizar povjerio stražu grada Dio- 
genu, časniku iz svoje družine, veoma razboritu i hrabru. Goti češće 
puta suzbijani su od grada, te se opsjedanje odugovlači. Unutar be- 
dema Diogen dao sijati šenicu, no, kad Totila uze rimsku luku, Porto, 
osjećala se ipak oskudica hrane. S pomoću, kroz to, car docnio, kao 
što i prije za Belizara. Onda po drugi put, u toj godini 549, pod- 
legnu Rim Totili, a opet izdajom Izaurjana. 'Tužili se ovi, da ih car 
od više godina ne plaća, pa nekoliko njih, čujući prvašnje Izaurjane, 
grada izdajnike, gdje se hvastaju s primljenoga blaga, potajno ugo- 
vore s Totilom, da će noću otvoriti vrata sv. Pavla i pripustiti Gote. 
Dok sa dva čamca na Tiberu gotski trubači trube, eda Rimljanima 
pažnju odvrate i zabune ih, dotle sva gotska vojska ulazi na ona 
vrata i siječe, koga sreta. Malo izmače rimskih vojnika, pošto i izvan 
grada upadoše u zasjede, postavljene od Totile. Diogen, ranjen, jedva 
s malinom dohvati tvrgju u blizini, Centumecellae (Civitavecchia). 
Četa jedna uletje trkom u grobnicu Hadrijanovu, odbi snažno sutradan, 
u pamik zore, napadače Gote, i odluči srnuti u smrt s oružjem u 
ruci, čineći ispadom što veći pokolj od neprijatelja, te se zagrliše i 
izljubiše, kad li Totila im poruči, da mogu, položiv oružje, ili zdravi 
natrag u Bizant s obvezom, e ne će više na Gote vojevati, ili pri- 
držati sve svoje, vrstajući se u gotsku vojsku. Odabraše potonje, sra- 
meći se ići onako u Carigrad, a i ozlovoljeni, što im blagajna duguje 
platu odavna. Još drugi vojnici, koje tri stotine na broj, što izbjegoše 
u gradske crkve, primivši od Totile vjeru, pristupili k njemu. Razvaliti 
Rim više ne mislio kralj Gota. Pozva natrag gragjane, senatore i 
nižu čeljad, pobrinu se za dovoz hrane, riječju naseli grad, što bijaše 

jednom raselio. Držao i konjske utrke u cirku. Kano da se smatrao 
već stalnim kraljem Gota i Italiot&. Ima sada od Totile novaca sre- 
brnih, na kojima je ime ,Baduila“, s likom njegovim. Glava je ovjen- 
čana diademom. 

Spremao se i na Siciliju, prigotovivši malih lagja 400. Ulovi i 
carsku flotu velikih lagja s tovarom i momčagju, što Justinijan u 
ovo doba posla s istoka. Ipak gledao Totila, da se s carstvom na- 
miri. Ode Justinijanu njegov poslanik, Rimljanin Stefan, s običnom 
ponudom gotskoga savezništva i mira. Car niti pripusti k sebi posla- 
nika. Čuvši to, uloži Totila u sicilski rat. Nego, prije želio riješiti 
se Diogena i Civitavecehie. Tamošnjim rimskim vojnicima poručio, 
da car po očevidnim dokazima nije više podoban kraju privesti rat, 
da je gotska pobjeda neminovna; otporuči Diogen, da predaja može 
biti tek onda pristojna, ako se dade rok čekanju pripomoći; prista 
na tako odregjeno vrijeme Totila, te je izmijenjeno uzajmice talaca 
triest. Kralj se uputi na Siciliju. Silom uzalud pokuša oteti Reggio, 
ali uze Taranto. Goti, ostavljeni u Picenu, izdajom dostali se Rimina, 
Raveni na domaku; Perugia u Toskani već otprije pala. U okolini 
stojne Ravene rvali se Goti i Rimljani, s lošijom srećom ovih. Kad 
se najposlije predade Reggio, opsjednut i glagju prisiljen, Totila 
s dijelom vojske pregje na Siciliju, Gotima toliko omraženu. Zaskoči 
Messinu, koja se obrani, ali se posada u njoj potom ućuta, kao i 
posade po drugim gradovima, te Goti harali malne čitavu Siciliju. 

Na kobne glasove iz Italije Justinijan časom mislio dati Belizaru 
zamjenika Germana, svog viteškog sinovca. Na deset godina otraga 
upoznasmo Germana u Africi; spomenusmo ga i malo otprije, pri 
Artabanovoj uroti. Prokopije, u opće rodu Justinijanovu ne vele pri- 
jazan, nema što da zabavi ovomu odličniku. Zanj kaže: ,bio čovjek 
junačan i velik pregalac, izvrstan vojskovogja i vještak sam po sebi 
raditi“.! Ozbiljan, koliko i pravedan, ipak u svojoj kući svaki dan 
rado gostio prijatelje; zaimao i veliki novac bez kamate. Zazirao od 
partajskoga života bizantskog, kome, već znamo, nisu se otimali 
mnogi uglednici, pa ni sami oblasnici. Ako u meku sumnju upade 
prilikom Artabanova posla, vidjesmo ga na posljetku sasvim  proči- 
šćena. Imao pak zetom nama znanog Jovana, koji je njemu mogao biti, 
bolje nego Belizaru, vrstan pomagač. Ali car predomisli se, 1 na zapo- 
vjedništvo italsko odredi Liberija, Rimljanina patricija, stara čovjeka. 
Je li ovaj oni isti Liberije, koji se svojim razborom odlikova, služeći 

već pod Odovakrom i Teoderikom,! careva nakana imala biti ta, da 
mu pridobije, kao neki posrednik, Gote. A čini se, da Justinijan nije 
mnogo ni volio Germana: carev sinovac tuskoro je osumnjičen ; ko jamči, 
da sad ne teži za gospodarstvom u dalekom Zapadu? No, starčina 
Liberije ne bješe za ratni posao, te ga car na Siciliji brže zamijeni 
s Artabanom. Pizme u Justinijana nije nikad opaziti, te ovaj sko- 
rašnji urotnik, oprošten tamnice, ode, da Totilu zaustavi. Car mu 
sve oprosti. Kud će više? imenova ga vojnim magistrom po Traciji. 
U isti mah, vraćajući se na prvu zamisao, riješi se Justinijan, da 
sinoveu namijeni vrhovno zapovjedništvo u Italiji. 

Pripremao se (zerman za vojnu godine 550. Njemu car ne dade 
mnogo soldata, no mu izruči poveći novac, da po Traciji i Iliriji 
unovači vojsku i pohiti u Italiju. Dopusti mu, da iz kataloga ko- 
njičkih izluči sebi i neki broj vojnika, posagjenih po Traciji. Slo- 
bodno vojskovogji dignuti i Herule. Zanosila Germana slava, kako 
bi nadbio Totilu, kao nekad Stotzu, 1 poslije Afrike povratio carstvu 
Italiju. Sabra silu momaka ratobornih, nizašto ne štedeći ni svog 
novca, koji on preko carskoga u to uloži u svoti još većoj. Trčale 
k njemu družine drugih rimskih vogja, vješti dorifori i hipaspisti, 
pa i čete varvara, naseljenih do Dunava, primamljene, što slavom, 
što novcem njegovim. Kralj Langobarda obeća mu 1,000 svojih ljudi, 
teškim oklopom pokrivenih. Vodio German sa sobom zeta Jovana i 
sinove Justina i Justinijana. Na vijesti o pripremi Germanovoj uspla- 
hiriše se Goti u Italiji. Slavno već odavna bješe ime careva sinovca, 
a uz one vijesti proturivahu se i silnije glasine. Bojali se Goti i 
ljuljali se, ne znajući pravo, šta da rade. Uz Germana nalazila se 
Matasuinta, sada njegova žena: udovac German vjenča nju, udovicu 
Vitigovu. Gdjekojim Gotima bilo teško boriti se protiv muža joj, 
protiv nje, unuke velikog Teoderika i odvjetka jedinog od glasovite 
loze Amalovaca. Uz to rimski vojnici, koji preko volje i od volje 
svoje vojevahu zajedno s Gotima, stali poručivati Germanu, da će 
se, čim ga vide u Italiji, njemu pridružiti. Vojnici u Raveni ohrabrili 
se. Drugi, raspršani, sastavljali se u Istri, da tu sačekaju Germanovu 
vojsku. Diogenu u Civitavecechi istekao rok za predaju, ali zanijekao, 
da je sad vlastan to učiniti, pošto je pomoć blizu. 

German se još nahodio u Iliriji, u Serdici (Sofiji), svojim spre- 
manjem zabavljen, kadno god. 550, s proljeća, množina Slovena, 
kolika otprije nikad, prešavši Dunav, bahnu, putem Morave, pred 

Naisso (Niš). Lanjska beskažnjena pljačka nameči varvare, da u 
mnogo većem broju provale. Od zasužnjenih ponekih Slovena do- 
znalo se, da idu na Tesaloniku (Solun), a od zasužnjenih Rimljana čuli 
Sloveni, da je German u Sofiji. (iermanovo ime i megju njima se 
raznosilo, već odavna, jer pri početku svoje vlade bio Justinijan Ger- 
mana postavio za magistra vojnog u Traciji. Anti, susjedi Slovena, 
upadoše onda ispreko Dunava, u velikim gomilama, u rimsku zemlju ; 
mladi ih magistar potuče do nogu tako, da se malo njih spase, i 
odonda ugje on u priču kod svih Slavena. Sad prekinuše Sloveni - 
hod na Solun, i krenuše na stranu u Dalmaciju, prevalivši sve ilirske 
planine. Uginjali se Germanu, kome od uznemirena cara dogje nalog, 
da pripazi na njih. Oprošten od ove brige, German već dao zapo- 
vijed, «da se sva vojska do dva dana makne k Italiji, kad obolje i 
naglo umrije. S junakom: leže u grob sve pusto nadanje bizantsko 
i radovanje italsko. Ožalosti se car. Odregjenjem novim imao da 
vodi vojsku u Italiju Germanov zet, Jovan, s Germanovim drugim 
sinom, Justinijanom, nego ovi, budući godina već odmaknuta i ne- 
majući dosta lagja za brzu plovidbu preko Jadrana, riješiše se pre- 
zimiti u Dalmaciji, u Solinu. Nenadnja zateče i vojskovogju Arta- 
bana. Otplovirši s Kefalonije, napade ga oluja u blizini Kalabrije i 
uništi mu, ili mu razbaca kud kamo lagje; na jednoj, što, lišena 
katarke, prista na Maltu, jedva se sam spase. Na Siciliji, bio se 
provukao Liberije sa svojom flotom kroz Gote opsjedače u luku 
grada Sirakuze; no se ne održa i krišom odbježe u Palermo. 'Totila 
u to oplijeni još ljuće Siciliju, otimljući po njoj sve vrijedno, konje, 
žito i ostale plodove, i ukrcavajući to na svoje brodove. Mače se 
potom sa ostrva rimskoj vojsci iz Dalmacije na susretaj, kako bi 
odbranio gotsko ženskinje i djecu u izloženoj ravnini Pada. Na Si- 
Giliji ostavio posade u četiri tvrda mjesta. 

Dok je Jovan stajao s vojskom u Dalmaciji, dotle Sloveni, pojačani 
sa još drugim ispreko Dunava varvarima, protrčavali slobodno, po 
nestatku Germana, rimsku oblast. Podijeliše se u tri pljačkaške go- 
mile, bez straha zimujući kao na zemlji svojoj. Opremi car na njih 
znatnu vojsku sa raznim vogjama, megju kojima bijahu Konstancijan i 
Justin Germanov, svi pod zapovjedništvom palačnog eunuha, Shola- 
stika. Jednu gomilu varvarsku, natrpanu mnoštvom sužanja, životinja 
i ostaloga blaga, vojska nagje kod Hadrianopolja. Sloveni se utaboriše 
na brdu, Rimljani u ravnici, pa, trpeći ovi radi tanke hrane, sale- 
tješe vogje, da hoće boja, no su u žestokome boju grdno polomljeni. 
Mnogi vojnici, ponajbolji, padoše; vogje s drugima jedva umakoše ; 

izgubljena je Konstancijanova zastava. Na široko harajući, pobjednici 
stigoše do pred zidinu Anastazijevu, tek obilati dan hoda daleko od 
Carigrada. Malo zatim Rimljani, prikupljeni, idući varvarima u stope, 
prihvate zgodu, te napadnu jedan dio njih, posijeku i zastavu dobiju 
natrag. Ostali Sloveni odoše kući s plijenom. 

I opet rat s Perzijom. Uko pedesetih godina, u naponu 'To- 
tiline snage, nizale su se tako, jedna do druge, varvarske provale 
ispreko Dunava u Romaniju. To dade povoda Kosroju, da opet za- 
vojšti na carevinu. Znajući za bizantske neprilike u Italiji i čujući, 
da varvari, oni onamo lijevo od Meotide, prolijeću malne slobodno 
preko carskih zemalja, promisli, e je i njemu hora za napadaj, tim 
više, što bijaše već na omaku petogodišnje primirje od god. 549. 
Isprike rata nadavale se po sebi: običajne razmirice izmegju arapskih 
šeika Alamundara i Arete na južnoj megji i komešanje na Kavkazu, 
na megji sjevernoj. Iznova vrzale se Kosroju po glavi veličajne osnove. 
Od posljednjega rata držaše on megju Lazima u Kolhidi primorsku 
tvrgjavu Petru. Bila mu nakana tu Kolhidu, slabo poslušnu, sebi sa- 
svim podvrći; do Kolhide pritvrditi gospostvo svoje i u Iberiji, takogje 
nemirnoj; otud, na južnoj strani Kavkaza, odbijati lasno Hune, ili ih 
dozivati, kakokad, sa kavkaskoga sjevera; napokon, sa zaplećem Kol- 
hide, zalijetati se, do prigode, suhim i morem, u sve rimske krajine 
do Euksina, pokoriti po sreći Kapadoke, bližnje Galate, onda i Bi- 
tine, pa zaskočiti i uzeti sam Carigrad.! 

Poslije rimskoga uzmaka iz Kolhide žitelji po njoj zazirahu od 
perzijskih gospodara unatoč tome, što ih sami pozvaše. Lazi, nase- 
ljeni u Kolhidi na desnoj strani rijeke Fazide, bijahu revni hristjani, 
a Perzijanci ne manje revni mazdejci, pa se košahu obostrani običaji 
i vjerski obredi, osobito mazdejska ženidba izmegju najbližih rogjaka 
i izlaganje mrtvih ljelesa zvijerima. Uvećavaše nezadovoljstvo i eko- 
nomska nevolja. Ne imajući ni žita, ni vina, ni soli, Lazi to otprije 
na lagjama uvažali iz bizantskog primorja, u zamjenu svojih suro- 
vina i roblja. Zakrknu ovo trgovanje. Ljutina obuze Laze, što čujući 
Kosroje, namjeravao njih iseliti, smaknuvši im kralja Gubaza, sebi 
vazala, i naseliti tamošnju zemlju sa Perzijancima i drugima. Četi 
od 8300 izbranih vojnika, onamo poslatih, ne ispade za rukom iz 
prevare pogubiti Gubaza, kome je cijela stvar prokazana. Lazi i 
njihov kralj, sin jedne Bizantinke, onda se utekoše Justinijanu, mo- 
leći oprost za pregjašnje odmetnuće. S vjerskoga i političkoga razloga 

car radosno prihvati iz nova Laze, posla im vojsku od 7,000, koja 
će, združena s ljudima Guhazovim i sa 1,000 pomoćnika 'Tzana, op- 
sjedati Petru, znamenitu tvrgjavu na živcu kamenu, ispruženu u 
more. Iz te tvrgjave, svim i svačim opskrbljene, posada perzijska 
vladaše zemljom Laza. Opsjedanje Petre, god. 549—951, činjenica 
je najslavnija u ovome ratu, po iskazanom junaštvu na obje strane. 
Čuvalo iz prva tvrgjavu 1,500 Perzijanaca, koji sve dotlg, dok u 
Kolhidu stiže pod Mermerojem pomoćna velika vojska od preko 
30,000, odbraniše je vanrednom ustrajnošću. Od junačke posade, kad. 
je oslobogjena uzmakom Lazi i Rimljana, nagje Mermeroje tek 190 
još čitavih, 390 ranjenih i bolestnih: sui ostali bijahu izginuli. lDa 
opsjedačima prikriju svoju malinu, opsjednuti postavljali do sebe, 
uprkos truhležnom vonju, lešine palih drugova. Iz lomne i oskudne 
Kolhide povuče se vojska perzijska, ali je u Petri ostavljena nova 
posada od 3,000, a 2,000 u zemlji. Ove potonje gotovo 'sve istriješe 
gorštaci Lazi s Rimljanima, 

Ti se dogadjaji desili u god. 549, a odniah na godinu potom pro- 
vali u Kolhidu opet velika sila perzijska pod vrlim. vojskovogjom 
Horijanom. Uz Perzijance vojevali i nekako srodni im Alani, sa sje- 
verne strane Kavkaza. Zametnu se boj, najviše strijeljanjem ; strijele 
perzijske i alanske gušće lijetale od lazijskih i rimskih, no je Horijan 
ustrijeljen na mrtvo u zatiljak, pa bude pobjeda rimska uz veliki 
gubitak Perzijanaca, koji se kući razbjegoše. Kavkaska plemena, 
Abasci i Apsili, kolebala se amo tamo, jer im dosagjivalo rimsko 
oporezivanje; Rimljani ili ih nadbiše, ili smiriše. God. BB1 ponovi 
se rimski nasrtaj na Petru. Na mjesto dotadašnjega zapovjednika, 
mladoga Dagisteja, optužena caru i svrgnuta, vodio vojsku Besa, 
magistar po Armeniji, koga mi vidjesmo osramoćena u Rimu, za 
Belizara. Javno mnijenje u Bizantu pokudi cara i podsmjehnu se 
njegovoj odluci, što šalje na tako teški rat toga prljavog starca, ali 
Besa ispra ljagu presjajnim ličnim junaštvom. Bilo u Petri 2,800 
perzijskih vojnika; opsjedatelja rimskih 6,000. Kad je zidoderom 
bedem na nekoj strani raskliman, Besa, čovjek od prevaljenih sedam- 
deset godina, a s krupnim tijelom, obuče oklop i prvi uzigje na 
ljestvi prislonjenoj. Uzlazili i njegovi vojnici, Perzijanci suzbijali, dok 
se surva Besa. Na prolomu bedema vika, lomot oružja, sipnja, umor 
u svakoga; neprijatelji se stječu oko paloga zapovjednika; zbijaju se i 
štitovima povrh njega napravljaju branu dorifori mu, dok ga izvu- 
koše ispod hitaca. Bio pri svijesti, i zapovjedi uzmak, ali, tek što 
se na noge uspravi, opet povede svoje k bedemu i opet on uzlazi 

na ljestvi. Nakon dužeg bijesnog boja Petra je oteta. Jošte živih 
perzijskih vojnika zarobljeno je 130, od kojih samo 18 neranjenih ; 
500 drugih zatvori se u akropoli, na ponovljenu ponudu ne htje se 
nipošto predati i pusti, da ih Rimljani, na čudo svoje veliko, tu 
žive spale. I od rimskih vojnika imalo ko ostade bez rane. Radi 
Petre borili su se Rimljani i Perzijanci junaštvom, koje u ovo doba 
valjda nigdje ne bi. Kosroje ne će još napustiti Kolhidu ili Laziku. 
Njegov vrsni vojskovogja Mermeroje, premda star i uštapljenih nogu, 
velikom majstorijom kretao po brdovitoj zemlji vojsku, potpomaganu 
i od Huna Sabeira ispreko Kavkaza, i držao, usprkos ponekih gubi- 
taka, najveći i najrodniji kraj Lazike. Ne bijaše mu ravan Besa, 
koga opet obrlati srebroljublje, te smatrao najprečim poslom pobirati 
daće po Pontu i Armeniji. Zbog zadnjeg junaštva car ga iznosio, 
a on cara se ne bojao, pošto Justinijanu ,bio običaj praštati oblasni- 
cima mnoge grjehove, i s toga se oni često nalažahu u krivdi i pri- 
vatnoj i javnoj protiv države“.! 

Čudno je, da kroz ove zgode rat megju Perzijom i Bizantijom 
zapravo objavljen nije. Pregovaralo se o produženju primirja. Justi- 
nijan_ posla Kosroju svog oficijskog magistra, patricija Petra, dok 
Kosroje za poslanika odredi [sdigunu, plemića neiskazane arogancije. 
Pratila ga žena, djeca i brat s gomilom čeljadi, kao s malom voj-: 
skom, 500 po izbor ljudi. Stajala uz njega i dva druga velika ple- 
mića sa zlatnim vijencem na glavi. Pripušten u Dare, neosvojivu 
rimsku tvrgjavu u Mezopotamiji, radio na tom, dašto u sporazumu 
sa svojim kraljem, da noću potpali grad, koji će u metežu požara 
zauzeti bližnja perzijska posada iz Niziba, ali se izjalovi vjerolomna 
namisao, dokazana od jednog prebjega. Kad prispje u Carigrad 1 
caru uruči pismo i Kosrojove darove, Justinijan ga počasti tankom 
prijaznošću i darovima još većim, trošeći u to do 10 centenara zlata. 
I on i njegov tumač pozivani su na carski sto, o čemu donle, po 
obredniku dvorske etikete, ne bilo spomena. Mrmljali Carigragjani. 
A 1 zbilja kićeno i jogunasto ono poslanstvo kazalo se isprazno sa- 
svim. lsdiguna ni riječi o pravom poslu; u ime Kosrojevo, upitivao 
cara za lijepo zdravlje. Boravio on ovako na rimskoj zemlji za deset 
mjeseci, dok prekaljeni njegov kralj mislio izvagjati, stvarati činjenica, 
fats accomplis, na štetu ljuljuškanih Rimljana. Ali zamašne osnove 
Kosrojeve ne uspješe, kao što vidjesmo. Napokon se došlo, g. DĐI, 
do drugoga primirja od pet godina. Car ga trebovao silno radi To- 
tilina rata, pa dade Isdiguni za Kosroja 26 centenara zlata. Ni na 

jednoj strani ništa se ne promijeni; uglavljeno je, da će se spor o 
Lazici, pa i drugi spor_o Saracenima na arapskoj megji, naravnati 
kroz vrijeme onoga primirja. Takovu pogodbu ne odobravalo javno 
mnijenje bizantsko: ostajahu Perzijanci u prodolima, u ponajboljim 
krajevima Lazike, Crnome moru, a i Carigradu, na dohvatu, pak i 
pomenuta isplata novca činjaše se kao neki danak. Gubaz, kralj Laza, 
ne će za živu glavu pred Kosrojem metanisati, ali ovaj kušao, taman 
s rimskim blagom, utvrgjivati se u Kolhidi. 

Polutansko ovakovo stanje, ni odlučna rata, ni čista mira, zbog 
Kolhide traje još za nekoliko godina i smeta Justinijanovoj Bizantiji. 
Ukupnim Kosrojevim ratovanjem naneseno je ogromnih šteta carevini, 
ali ni Perziji ne bi otud vidne koristi, već i sama izgubi silu ljudi 
1 svojega blaga. Za to mnogi Perzijanci ,u potaji grgjahu Kosroja 
1 nazivahu ga satriteljem perzijskog naroda“.! Jednom, iz kavkaskih 
urvina i uvala vrativši se trudom istrgani, urotiše se protiv njegova 
života; na vrijeme on saznao to i laskavo ublažio perzijske aristo- 
krate. Nego bi taj mudri kralj, taj ,an6šarvan“, pravednik, prigodom 
kaznio nemilice. Vojskovogju Nakoragana, u lazičkom ratu nasljed- 
nika Mermeroju, dao, što upropasti vojsku, odrijeti živa, i oguljenu 
mu kožu nagnjesti, neka bude na jednom brijegu izvješena, vjetru 
na udaru, strašilo svakome. U ovo prvo doba ratovanja po Lazici, 
ukaza se Kosrojeva okrutnost još i na sinu prvencu Anatozadu, makar 
nevrijednome. Uz ostala bezakonja, Anatozad kvario i očeve žene, 
pa ga otac zatočio sedam dana hoda daleko od Ktezifona, u mjesto 
inače lijepo. Kosroje, premda nadživje Justinijana, bio često boležljiv, 
te pokatkad molio cara, da mu dozvoli k sebi pozvati i glasovitog 
bizantskog ljekara, Tribuna iz Palestine, koga on nagragjivaše u 
veliko. Pri jednoj težoj bolesti uz prisutna Tribuna, sin mislio, e 
otac ozdraviti ne će, i uzeo se razmetati kraljevskom vlašću. Kad 
se Kosroje oporavi, Anatozad diže oružje nanj, no je nadbijen u 
boju i zarobljen. Prvorogjenome sinu, kako ga ne bi naslijedio, kralj 
ošteti oči: ne oslijepi ga, već usjalom gvozdenom iglom grdno mu 
nakazi vegje, što bješe dovoljno za izključenje njegovo, pošto Zoroa- 
strov zakon ne trpljaše na prestolu čovjeka ozlegjena. Ovo se dogodi 
DD0. Pripovijeđati manje dogagjaje na Kavkazu ne bi vrijedilo. Na- 
ravski, vojske perzijske i rimske utamaniše i onako malo rodnu Kol- 
hidu; rimski vojni upravitelji ne biše blage ruke; kralj Gubaz nji- 
hovom rukom pogibe. Na posljetku Perzijancima, a i samom Ko- 

sroju, dotuži ono ratovanje, što je i njima ispijalo snagu, pak do 
stalnoga mira dogjoše kralj kraljeva i car u god. 961. Rimljanima 
ostane Kolhida, uz naknadu godišnjega dara Perziji. Baš preslavno 
ovo ne bješe po Justinijana; no i Kosroje, čija se kraljevina prosti- 
rala od Eufrata do indijske megje, pa od Jaksarta (Sir-Darje) do u 
Arabiju, uza sve napore i sopstvenu upornost, ne poluči svrhu ono- 
likih žrtava. Un se ne dohvati EHuksinskoga mora. | 
Narse i Totila. S primirjem od god. PBI izmegju dvaju carstava, 
bizantskog i perzijskog, Justinijan, skinuvši s vrata istočni rat, cijelu 
pažnju obrati na Italiju. Što se spreme tiče, već je od Germana bilo 
mnogo nčinjeno; sad se učini i više. Gore kazasmo, da German 
preminu iznenada god. 550 u Serdici, uoči svojega hoda k Zapadu. 
Vojsku mu preuze zet Jovan, te š njom zimovao u Solinu. S go- 
dinom 551 u Italiji nadali mu se otud, kadno njemu stiže od cara 
nalog, da u Solinu pričeka novog vrhovnog zapovjednika Narsa. Što . 
autokrator povjeri vojsku starome eunuhu od preturenih sedamdeset 
godina, a ne povjeri je vještome Jovanu, ili glasovitome Belizaru 
ponovo, bijaše zagonetno svima u Bizantu.! Nagagjalo se, da on to 
učini s toga, što vogje italske ne bi se potpuno pokoravale Jovanu ; 
Belizara pak da je želio imati pri ruci, u svojstvu stratega na Istoku. 
Stoji, da je onda Belizar u časti velikoj: vogja je carskih tjelesnih 
stražara. Bilo patricija i konzula, stvorenih prije njega; ipak junaku 
iz poštovanja svi ustupali prvo mjesto, a to caru godilo. Mi zaba- 
cujemo mišljenje, da pri imenovanju Narsa ulazi ga careva ili ne- 
milina, ili podozrenje na Belizara. Do tri puta Justinijan dade voj- 
skama zapovjednike euinuhe, što ih on izbliza poznavao u dvoru, a 
dvaput nagje u njima taman pravog čovjeka, to u Solomonu i u 
Narsu. A znao i to, da već od vremena prve italske vojne Beliza- 
rove podzapovjednik Jovan pazio se s eunuhom. Bio ovaj star i na 
vidu nikakav, malen i suh, ali oštre pronicave pameti, preiskusan u 
novčanom poslu, iskusan i u ratnom. Perzarmenac, on ne usvoji bi- 
zantsku kulturu, ali, u dugom svom vijeku, prometao se kroz ljude 
i prilike, pa znao razložiti lijepo i u govoru pronaći riječ podesnu. 
Bogodušnome caru, kome svagda ukaza odanost, svigjao se možda 
i za to, što bi vanredno častio svece i Mariju. 'Irijeznome vještaku 
bilo opet i do ljudske pomoći najobilatije. Ustisa oko cara, sebi pri- 
klona, i dobi velikog novca, kako bi složio vojsku, još veću od Ger- 
manove. Iz Carigrada, pa iz sela Tracije i Ilirije, pribra mnogo 

drugih vojnika; Auduin, kralj Langobarda, unajmi mu 2,500 bi— 
ranih svojih momaka, uz više od 8.000 ratnih im poslužitelja; do— 
trčaše preko 3,000 Herula, strijelaca konjika, njemu već privrženila 
u Italiji u vrijeme njegove zavagje s Belizarom. Vodio herulsku jednu 
četu Herul junak Arut, od djetinstva svog priljubljen rimskome ži- 
votu, muž ćeri Mauricija, sina Mundova; Asbad, takogje junački 
mladić, vodio 400 svojih Gepida. Uz ove Rimljane i Germane vigjalo 
se i Huna _i odbjega perzijskih, ovi pod rukoin Kabada, unuka po 
sinu Zami negdašnjega kralja Kabada, te sinovac Kosroju. Zajedno 
sa Jovanovom bila to vojska velika, jača vd gotske Totiline. Po pri- 
lici, prema dvima trećinama rimskim jedna se trećina u njoj sahra 
od svakojakih varvara, osobito Germana. Narse ne štedio blaga, pa 
vogje i soldati svake dlake natjecali se, da služe pod njim. 

Narsov put bijaše k Jovanu, u Solinu. Nego, progje mu godina bI, 
a da ne stupi u doticaj s Gotima. Bavio se, kupeći vojnike, i za 
neko vrijeme ustavio se u Filipopolju u Traciji, jer mu Huni, upali 
ispreko Dunava, presijecnli puteve. Već opazismo, da u lomu got- 
skog rata sjeverni varvari, gotovo svake godine, nekažnjeno prelijeću 
Hemsko poluostrvo i vraćaju se doma s plijenom. Kad Huni odoše, 
dio njih k Tesalonici, dio k Bizantu, Narse ne obazre se na ono 
četovanje, već maknu naprijed, dok polagano stiže u Solin. 

Totila kroz to radio žilavo. Starao se za dalje naseljivanje Rima, 
koji je on smatrao svojim. Prizva unj još druge stanovnike i poneke 
senatore izmegju onih zatočenih u Kampaniji, nalažući im skrb za 
grad. A_i skrbili se, koliko mogli, jer rimski su gragjani, veli Pro- 
kopije,! kao niko, ljubitelji svoga grada, kome do danas najvećim 
dijelom dohraniše gragjevine i umjetnine. Ali u opće ti senatori, 
za trajanja ovog rata gotskom konfiskacijom lišeni svojih latifundija 
po Italiji i svog bogastva, a do skora opet upropašćeni provalom 
Langobarda, bili i biće nemoćni jadnici. Pri neimaštini senatora i sve 
to ljućem siromaštvu preostaloga žiteljstva, Rim će nečujno, malo po 
malo, odložiti sjajnu odoru svoju, najljepše urese, namaknute iz He- 
lade. Prokopije još gledao kipove NFidijine i lLizipove i Mironove; 
sve će to brzo izjesti vrijeme i kubura. Bolje, nego u restauraciji 
Rima, uspje Totila u drugome. Složiv flotu od 300 dugih brzih lagja 
i ukrcav na ujih Gote, dao pljačkati Kerkiru i Epir i u onamošnjim 
vodama loviti grčke brodove, izmegju kojih neke s hranom za Nar- 
sovu vojsku. Druga flota zapremi bez otpora Korsiku i Sardiniju, a 

kad iz Afrike stiže rimska pomorska pomoć, te stade opsjedati Ka- 
rales (Cagliari), odbijena je. 

Nego, prije ovog uspješnog krstarenja po moru, ne ispade za 
rukom Totili pothvat jedan, zamašit u strategičnom pogledu. Na Ja- 
dranskom moru, sa strane italske, od Otranta sve do sjevernog kraja, 
ciglo uporište floti bizantskoj bijaše Ankona. Držeći Ankonu, Goti 
mogahu spriječiti ulaz u Italiju Narsovoj vojsci, koja, kako ćemo 
vidjeti, imala se puta prihvatiti morskom obalom, radi Franaka u 
Veneciji. A bilo reda, da se i hrana vojsci i krma konjima dovozi 
s lagjama. Posla Totila jednu vojsku na grad, dok opremi i 47 
dugih lagja, da ga stisnu s mora. Jovan po carevoj zapovijedi čekao 
Narsa u Solinu, ali, kad je obaviješten o pogibelji Ankone, maknu 
se iz svog mjesta sa najboljim vojnicima, ukrcatim na 38 lagja, 
kojima se u današnjem Šibeniku pridruži još 12. Otplovi k Sinigagli 
blizu Jakina. Sraziše se dvije flote, gotska sa evijetom vojnika opsjedača 
na njoj. Prvi napali Goti. Bila se bitka prežestoka, slična kopnenoj. 
Zakvačivala se. prova o provu, lijetale strijele, najhrabreniji čelo i 
čelo ukrštavali mačeve i koplja sa paluba, kao u polju. Ovako iz 
početka, no brzo varvari, pomorstvu nevješti, neumjesno razmicali 
svoje lagje, ili ih jednu na drugu zbijali; stade ih graja, učini se 
zbrka, dok se katarke preplećale, a vesla lomila, oturajući. Sve su 
lagje potonule ili su ulovljene, osim 11 njih, što ih sami Goti, iskrcati 
i umakli u Osimo, spališe, da ne zapadnu neprijatelju u ruke. Jovan 
se vrati u Solin. Napokon i Artaban pročisti Siciliju od Gota. 

Sreća pokazivala se zamjenita, kad tamo, kad amo. Oteža rat i 
Gotima; vogje njihovih posada u Tarantu i Aherontidi, u južnoj 
Italiji, stupiti će u pregovore s Grcima. Uzalud Totila svejednako 
nudio mir caru. Već od dugog vremena njegovi česti poslanici razla- 
gali u Bizantu, kako Franci drže velik dio Italije, padsku ravninu, 
a po Italiji ostaloj zbog rata ponestaje ljudstva; voljni su Goti Ri- 
mljanima ustupiti Siciliju i Dalmaciju, koje same ostajahu još ne- 
ozlegjene, nezatrte; za opustjelu svoju krajinu Goti, carstvu u svemu 
poslušni, davati će daću godišnju. Totilu i njegovu čeljad vezivala 
ljubav za italsku rogjenu grudu, ali Justinijan ,mrzio na ime Gota 
i nakan bio istjerati ih sasvim iz rimske države“.! Po carevoj tvrdoj 
volji, morao njih sada napokon slomiti Narse s najjačom vojskom, 
što donle iz Bizantije ode k Italiji. Cara ne skrenu ni ponovljena 
provala Sloven& u slabo obranjeni Ilirik. Slovene propustili Gepidi, 

prevozeći ih preko Dunava, sa strane Sirmija, uz cijenu veliku, pla- 
ćenu u zlatnom novcu za svaku glavu. Vrlo mnogo lilo slovenskih 
derača, protiv kojih složena je jedna rimska vojska, znatno manja, 
pod sinovima Germanovim i drugim vogjama. Dok Rimljani njima 
tek sljedovali, loveći stražnje, gdjekoje ubijajući i gdjekoje žive ša- 
ljući u Carigrad, dotle varvari nemilo. harali, punili ceste lešinama 
i odvodili silu sužanja. Nezaustavljeni, vratiše se kući s plijenom. 
Mjesto Slovena, preko rijeke izmaknutih, platiše Gepidi propustioci. 
Na ove se makoše Langobardi, kao carevi saveznici, i u žestokom 
boju hametom ih potukoše. Kralj Langobarda Auduin posla neke 
od svoje družine, da caru veselu vijest jave i da se žale, što carska 
vojska, tu blizu, ne bi u pomoći. Justinijan radio najviše o tome, 
da jedne na druge nabaci varvare, ostajući nekako u savezu i sa 
Langobardima i sa Gepidima. I osim pohare Slovena, veselje svako 
oteše Bizantiji užasni potresi u Heladi, te godine 551. Na mnogom 
mjestu prosjede se zemlja. U moru, megju Tesalijom i Beotijom, 
uzdignu se plima, što se daleko na kopno strovali, brišući sela, pa, 
kad valovje ustuknu i zastade dugo, moglo se, tako vele, ići po suhu 
s ostrvea na ostrvce. Tuda je poništeno osam gradova. 

Ranim proljećem god. Đ52 Narse krenu vojsku iz Solina put Ra- 
vene. Kad dogje na megju Venecije, od onamošnjih franačkih po- 
sada zaiska slobodan prelaz. Malo venetskih mjesta još se držalo u 
gotskim rukama; obala bila rimska, ali sve ostalo već poodavno pri- 
tisnuše Franci austrazijski. Tadašnjemu njihovu kralju, mladome 
Teudebaldu, bio Justinijan poslao senatora Leoncija, koji se potužio 
na prekršeno savezništvo s Bizantijom, na neovlašten prisvoj carske 
zemlje i na odustajanje od rata na Gote, nasljedne dušmane Fran- 
cima. Teudebald dao odgovor, da Franci sad prijateljuju s Gotima, 
od kojih i od kralja im Totile primiše onu ustupljenu zemlju. Opremio 
zatim u Carigrad Leudarda i još trojicu, kako bi se sav taj posao 
raspravio i rasudio. Uragjeno nije ništa, i prepriječi se Narsu na- 
predovanje. Franci u Veneciji iznosili za izliku, da ovaj u vojsci 
vodi sa sobom Langobarde, najmrže im neprijatelje. Časom vojsko- 
vogja rimski nagje se na čudu. Franci ne davali, dočim do njih 
Goti s preljutim ratnikom Tejom, kome Totila povjeri straženje u 
gornjoj Italiji, iz tvrde Verone zakrčivali sve prohode natrpanim 
drvljem, jamama, vodom napuštenom, i stajali na opazu, da Rimljane 
zaskoče, kad bi gdjekud pokušali provaliti. U drugu ruku, Narsu 
nestajalo dovoljnih lagja, e bi toliku svoju vojsku morem prevezao. 
Totilina taka strategija činila se savršena: s glavnom vojskom nalazio 

se on u sredini Italije, kako bi odmah otrčao k onoj obali, kud bi 
Narse s malim brojem lagja doplovio na postepeno iskrcavanje. Ri- 
mljanima pomože Jovan, produženim svojim boravkom vješt svemu 
obrisu italskoga tla. Savjetova, neka vojska ide po Veneciji tik do 
mora; na svakom ušću onamošnjih rijeka složiše čamce, na lik pon- 
tona; preko njih, ona stiže zdrava i čitava u Ravenu. ,Smiješano 
mnoštvo varvara !“ za tu vojsku prezirno kazivali Goti.! Odonud Narse 
pravcem pogje tražiti glavnoga neprijatelja, Totilu, nigdje se ne 
ustavljajući, niti opsadom kojeg grada, niti preponom kakvom na 
cesti Flaminijevoj; utvrgjenja obišao bi. I sam Totila izigje njemu 
u susret. Čuvši za nenadnu u Veneciji, stade do Rima, čekajući 
Tejinu vojsku, a, kad svoje sabra, osim 2,000 zadocnjelih konjanika, 
pregazi i bez ovih Toskanu do Apenina, gdje stade u oko do nekog 
sela Tagine, negdje megju sadašnjim Gubbiem i Matelicom. Malo 
potom Narse prispje blizu toga mjesta, na jednu ravan s drevnim 
mogilama galskim, tobož od Kamilova vremena, i utabori vojsku na 
100 stadija daleko od Totiline. 

Vogji Gota vojskovogja rimski odmah poruči, neka položi oružje. 
S malom svojom vojskom, na brzu ruku sabranom, da Totila ne 
može odoljeti moći rimske države. Bijaše to poziv po gotovo na 
bezuvjetnu predaju. Izaslanicima ponosno odgovori Totila, da je Ri- 
mljanima prije svega boj biti. Na to izaslanici: ,Onda, krasni go- 
spodine, odredi dan boju“. — ,Rvaćemo se do osam dana bez od- 
vlake!“ osječe Totila.2 Sutradan bahne ovaj k rimskoj vojsci, ne 
dalje od dva metka sa strijelom. Hitrim onim odgovorom mislio 
Totila prevariti Narsa i Rimljane zaskočiti iznebuha; ali šegavi starac 
posumnja o prevari i držao vojsku spremnu. Na ravni dizala se mala 
glavica, taktično važna, jer se sa nje moglo strijeljati na niže po- 
loženog neprijatelja, pa i na jedinu stazu, što vogjaše Rimljanima 
iza legja. Kad se već smrklo, Narse, prestižući, dao to mjesto, u 
gluho doba noći, zaposjesti od 50 rimskih pješaka izbranih, a, kad 
osvanuo dan i ono spazio Totila, hotio po što po to otud oturiti 
malu kitu. Izuzetnim pregaoštvom ova suzbi do tri konjičke čete, 
izasebice na nju bačene. I drugo se dogodi, od zle kobi po Gote. 
Junačina Koka, rimski odbjeg k 'Totili, do pred rimsku vojsku ispao 
na konju, izazivajući ma koga suprotnika na dvoboj; pogubi ga jedan 
od Narsovih dorifora, Armenac Anzalas. Stajale dvije vojske u re- 

dovima predubokim. Rimska jača, rasporedi se ovako: držali lijevo 
krilo s ponajboljim Rimljanima Narse i Jovan, oslanjajući se na 
glavicu; smješteni su ostali Rimljani na desnom Krilu; u sredini 
Langobardi, Heruli i svi drugi varvari, kojima Narse naredi, da 
sjašu, ,kako ne bi imali zgodu lakoga bijega, kad bi popustili ili 
nevaljalštinom, ili izdajom“.! Na dva krila svega bilo pješaka strije- 
laca kakovih 8,000. Do sebe Narse postavi u trokutu 1,600 konja- 
nika, 500 za slučajuu pripomoć, 1,000, da neprijateljskim pješacima 
za legja zagju. Prije sukoba obilazio eunuh redove, pokazujući voj- 
nicima nagrade junaštvu, narukvice, ogrlice, žvala zlatna, sve obje- 
šeno na kopljima; uz to grdio Totilu i Gote, ,lupeže, davnašnje 
robove bjegunce velikoga cara, koji mogoše za neko vrijeme razboj- 
nički rimsku državu uzmutiti, uzevši iz prostadije sebi tirana“.? 
Ozbiljnim riječima Totila sokolio svoje, nešto prepadnute pred broj- 
nijom i vještijom rimskom vojskom, veleći, da se radi o očajnom 
boju, o boju posljednjem. , Mislim“, reče, ,da nakon ove bitke ne će 
više trebati govora; dan će jedan sasvim riješiti ovaj rat“.3 Čuvši, 
da su već na domaku pomenute 2,000 još odsutnih gotskih konja- 
nika, cijelo jutro otezao s bojem do njibova dolaska. Kralj bio pod 
oružjem, u mnogo zlato okovanim, pa njega dičio i ukras purpure. 
Trateći vrijeme, jer Narse ne napadao, već nepomično čekao napad, 
Totila hotio neprijatelju pokazati, kakav li je on sam, jašući na konju 
vitezu. Junačkoj raznoj igri već od djetinstva naučen, igrao konja 
svakojako, bacao daleko u vis koplje i rukom ga dohvatao po srijedi; 
legao bi nauznako, nagnuo bi se strmo na stranu, čas desno, čas 
lijevo. Pred obje vojske dugo se ovako razigrao i razdžilitao. Da 
ugrabi još vremena, poruči Narsu, e želi š njim govoriti; Narse mu 
otporuči, da šalu zbija. Prispješe kroz to, u ručano doba, 2,000 išče- 
kivanih Gota. 


Totila povuče se pod svoj šator i zapovjedi, da vojska, odloživ 
oružje, uzme ručak. Potom je opet mahom naoruža i naprečac je 
povede na neprijatelja. Imajući konjicu pretežitiju, zamislio u že- 
stokom smionom trku njom navaliti na rimske pješake iznenagjene, 
prodrijeti u sredinu neprijateljske vojske i ovu rasjeći. Konjicima je 
naloženo, da ne strijeljaju, već da brže udaraju kopljem. Ako bi 
vrnuti bili, duboka pješadija, stojeći iza njih, primiće ih u svoje 


1 L. IV, e. 81. 
* LL. IV, c. 30. 
3 Ib. 


IH. Zgode pri obnovljenom gotskom ratu. 465 


vrste, pa će združeni ponoviti juriš. Nego Narse bio na oprezu; 
koješta nenadno očekivao opet od Totile, i dao zapovijed, za one 
stavše, da niko pancira ne svuče, niti gjema uzme konju; vojnici, 
održani u redovima, nešto založili. Odjuri bahata konjica. Dva rimska 
. krila svrnuše odmah u široki razmak, učinjen megju konjicom i pje- 
šadijom gotskom. Strijeljajući neprestano otud i odovud, rimska vojska 
opkoli Gote konjanike, mnogi od kojih poginuše, još prije no što do- 
stigoše suprotne pješake. (ardno zlostavljeni, dogjoše Goti do boja blizu 
i hrabro se držali; jednako hrabro borili se Rimljani i njihovi var- 
varski saveznici. Kad nagmnu dan, prvi već uzmicahu, kao zablehnuti 
mnoštvom i redom rimskim. A puni ih polom snagje, ulazeći zbr- 
kani megju svoje pješake; poneke od ovih potriješe, zgaziše, niti 
sami mogoše dušom dahnuti; noć se uhvati, te se megjusobno sjekli. 
Bježe, a potjera rimska siječe nesmiljeno. Koji se Goti, ili rimski 
vojnici odbjezi, predadoše, i oni su zatim ponajviše posječeni. Pade 
6,000 Gota, valjda polovica im vojske. Spase se od njih, koga po- 
služi sreća, ili brzina konja jal nogu. 

Bila noć duboka. Bježao i Totila, u pratnji same petorice, a za 

njima sustopice Gepid Asbad s nekima od rimske vojske, ne znajući, 
= da je tu kralj. Ovoga Asbad već kopljem dohvatao, kad gotski momak, 
od domaćih Totilinih, zaviče: ,Pašče jedno, ti ulažeš na gospodara!“! 
Prepoznatoga Totilu svom snagom tad udari Asbad, koji je u oni 
mah i sam u nogu ranjen od Gota Skipuara. Radi Asbada ustavili 
se gonitelji, dok Goti dalje odjahali s kraljem onesviještenim. Pre- 
trčavši 84 stadija, dogjoše u neko mjesto Kapre, gdje stali vidati 
Totili ranu, no on preminu malo zatim. Tu ga žurno pogreboše i 
udaljiše se. Za njegovu smrt saznaše Rimljani istom od jedne Gotkinje, 
koja im pokaza grob. Sumnjajući o vijesti, otkopaše Totilino tijelo, 
gledaše ga dugo, opet zakopaše i stvar prijaviše Narsu. Uz ovu 
verziju iznosi i drugu Prokopije, koji nije više očevidac, jer se u 
Narsovoj vojsci nije nalazio, pa pripovijeda po samom tugjem kazi- 
vanju. Pričalo se, dakle, u nečemu i drukčije o boju i o Totilinoj 
smrti. Totila u kreševu bio bi pogogjen nasumce od jedne strijele 
rimske ; smrtno ranjen, od teškog bola on istupi iz reda, što njegovi 
videći, protrnuše i nagoše u bijeg. Praćen od nekolicine, kralj dojaha 
do Kapra, gdje se počeo onesvješćivati i pri vidanju rane dušu iz- 
dahnuo. Bitka kod Tagini, koja za jedno popodne i jednu večer 
sruši gospodara Italije, pobjednika kroz više od deset dugih godina, 

dogodi se u junu 592. I oni pisci bizantski, koji na kratko pripo- 
vijedaju, bilježe znamenitu godinu, gdje Narse posla Justinijanu okr- 
vavljeno odijelo Totilino i kapu njegovu, dragim kamenjem potkićenu. 

Teja. Dok Narse ne prestajao pripisivati Bogu i Bogorodici svoju 
pobjedu, dotle on upravljao pametno prema prilikama. Najpreči mu. 
bude posao oprostiti Italiju i sebe od što većega broja odasvud pri- 
kupljenih najamnika varvarskih. Langobardi, bajagi saveznici, ubijali, 
palili zgrade, na koje bi nabasali, silovali ženske čak u crkvama. 
Pruživši im veliki novac, Narse ih otpremi kući, a da ne bi u putu 
jednaka zločinstva počinili, dade ih po rimskim vojnicima ispratiti 
sve do granice carskoj državi. Na povratku oni vojnici imali nalog, 
da opsjednu Veronu, ali se Franci u Veneciji uzrujaše, grad sebi 
prisvajajući, te se Rimljani posla okaniše. Padska ravnina još osta- 
jala franačka i gotska. Koji se Goti spasoše iz boja kod Tagina, 
oni, sklonjeni u Paviju, sad postaviše za kralja Teju, najvigjenijeg 
svog ratnika, desno krilo Totili pri zadnjim bojevima. Našavši u 
Paviji položeno kraljevsko blago, Teja namislio njim primamiti Franke 
k čistome savezu s Gotima. Odmah poslao odaslanike Merovingu 
Teudebaldu u Austraziju, no ne će oni ništa postići, jer Nijemci 
ne bijahu voljni ratovati ni za gotsku, ni za rimsku korist, već za 
svoju vlastitu, za posjed Italije. Dotlen Narse krenu iz Toskane na 
Rim, ostavivši dio jedan vojske, da čuva zagroženu liniju rijeke Pada. 
Gotska posada u Rimu, čuvši da se Narsova vojska primiče, spre- 
mala se na što jači otpor. Čitav opseg bedema Goti, dakako, nisu 
mogli da brane drukčije, već onako po zgodi i na sreću božju, pak 
se oni naročito utvrdili u grobnici Hadrijanovoj, od koje već 'Totila 
napravi prečvrsti gradac, prizidavši ga jednoj strani istih bedema. 
Naravski, niti vojska Narsova ne dostajaše, da cio Rim opkoli. Uči- 
njeno je nekoliko nasrtaja, i Goti svegjer pritjecali na obranu. Na- 
pokon jednog dana, kada, nije nam znati, Narse navali na tri mjesta 
sa trima ojačim odjelima, pa, dok se Goti svakom rastavljenom odjelu 
odupirali, četvrta četa rimska prisloni ljestve na neku stranu zidina, 
posve lišenu branilaca. Uspeše se, ugjoše u grad i vrata rastvoriše. 
Zbjegoše se Goti, koje u gradac Hadrijanov, koje izvan Rima u Porto. 
Kad Narse svu vojsku povede na Hadrijanov spomenik, uplašeni za- 
klonjenici se predadoše, uz jamstvo sačuvana života. Rim je ovako uzet 
po peti put u ovome ratu. Vojskovogja pokloni caru u Bizantu ključe 
osvojene prestolnice zapadnoga carstva. | 

Šlo je rimštini povraćen, to Rim preskupo plati. Na gragjane i 
na preostatak senatske gospode svališe se novi jadi. Gotima, koji se 

više ne nadali držati Italiju, ugje u dušu očajnički bijes. Iz grada 
bježeći, klali u putu koga susretali od Rimljana; klali i sami var- 
vari, stojeći u rimskoj službi, mnogoga, koji se u grad vraćao. Još 
drugdje zlo i naopako. Goti po utvrdama Kampanije, pretraživ svako 
mjesto tamo, uliše senatore i patricije. Kad 'Iotila ode Narsu u 
susret, iz pojedinih gradova bio uzeo k sebi do tri stotine djece 
otmene i tijelom prikladne, i opremio ih kao taoce, preko Pada; 
taj vajni cvijet gospodske nejači sad pokosi Teja, davši ih sve po- 
gubiti. Žalost do žalosti u patničkoj Italiji ! 

Bizantskim vojnicima predavala su se uz to razna mjesta: Porto 
do Rima, pa Nepi i Pietra Pertusa u "Toskani. Opkoljavali oni Ta- 
ranto, Civitaveeehiu, Kumu. Opsjedanje ovoga potonjega pretvrdog 
grada u Kampaniji baci wu brigu Teju. Bio 'Totila tu sahranio, uz 
kraljevske znakove, još veće blago, nego li u Paviji, a čuvao to sve 
njegov brat, Aligern.! Na vijest, da je Kuma u opasnosti, a ne na- 
dajući se već ničemu od Franaka, maknu se 'Teja iz gornje u srednju 
Italiju. Koliko je sabranih Gota vodio, nije znano, pa niti to, kad 
on nastupi taj smioni hod. Bilo na razmaku god. 652—8, pri pro- 
ljeću D938, po prilici. Da Teji spriječi put, Narse odredi u Toskanu 
hitroga Jovana, ali gotski kralj stramputičenjem mnogim i dugim, 
pak obalom Jadranskoga mora, bahinu u Kampaniju, prevalivši bez 
ičijeg otpora Abručko gorje. Čim to sazna, krenu i Narse u Kam- 
paniju, pošto sabra sve odjele vojske svoje. Na južnom podanku 
Vezuva, gdje izvori slatke vode načinjaju do Nocere rječicu Drakon 
(Sarno), stadoše dvije vojske, svaka u svoj ok6 na suprotnom brijegu, 
veoma strmu. Čarkali se, strijeljali se Goti i Rimljani za dva mje- 
seca; ni jedni, ni drugi ne će da preduzmu preteški nasrtaj na vi- 
soku obalu rječice. U moru napuljskom Goti držali pretežnije bro- 
dovlje, koje živežem opskrbljivalo vojsku; no izdajom Gota zapovjednika 
te lagje dogjoše Narsu u ruke. Gotska vojska poče gladovati, dok 
rimskoj prilazila hrana sa Sicilije i iz drugih krajeva. Tada Teja 
pomjesti tabor na najbliže brdo, a Narse za njim. Ni krme konjima, 
ni sebi jela Goti ne nagjoše ni tu, pa promisliše, da im je bolje pogi- 
nuti u boju, nego li glagju. Umiliti se neprijatelju nije, valjda, kud 
bilo nakon pokolja učinjenih: trista dječinih žrtava u Paviji vikalo 
osvetu protiv Teje. Boj je užasan. Opisuje ga Prokopije, na kraju 
svoje gotske historije,2 svečanom, gotovo epskom pompom izvodeći 

1 Po Agatiji (1. 1, e. & i 20), Aligern, Fredigernov sin, nije Totili, 


već Teji brat najmladji. 
2? L. IV, G. 3Đ. 

pred nas junaka 'Yeju. ,Eto ispričaću boj“, veli, ,vrijedan čitavog 
spomena, i ljudskim rsom, koji tada pokaza "Teja, nizašto manji 
prema bojevima glasitih heroja. Gotima poda junačko srce očajanje, 
a i Rimljani, premda vigjahu ljude do kraja očajne, pregnuše svom 
silom, srameći se ustupati pred manjim brojem, te i ovi i oni krutom 
snagom nasrnuše na čovjeka do sebe, jedni idući u smrt, drugi slavu 
tražeći“. Ova bitka kod Vezuva, bijena valjda u ranom proljeću 658, 
otpoče iz jutra. Goti nahrupiše iznenada, pustivši konje. Svi stadoše 
u duboku falangu ; isto i Rimljani, no, iznebušeni, nemaše kad, da 
se svrstaju u prave redove pod vogjama, već borili se onako po 
sreći. Prvi pred falangom, svima na vidiku, rvao se Teja s kopljem 
i velikim štitom, uz nekoliko svojih drugara. Kad ga ugledaše, pre- 
mnogi od najsrčanijih rimskih vojnika udarili nanj, ko džilitom, ko 
kopljem, cijeneći, padne li kralj, da će se boj brzo riješiti. Niko 
njega ne potisnu sa poprišta. Udare Teja primaše štitom, a sam 
naglo udarajući, gdje jednog, gdje drugog nasrtača obaraše. Ubo- 
denim strjeljirom i kopljima neprijateljskim načička mu se više puta 
štit, te bi ga davao jednome od drugara, novi prihvatajući. On se 
borio ovako cijeli treći dio dneva; ne obrnuo se nikad, ,niti za prst 
uzmakao, već stajao sa štitom, kao da je zemlji prikovan, ubijajući 
desnicom, a ljevicom suzbijajući“. Pri zadnjoj izmjeni štita, oteščalog 
sa dvanaest udarenih kopalja, za čas otkri prsa, i u taj tren njega na 
mrtvo pogodi rimski džilit. Glavu mu odsječenu na motku natakoše, 
pronoseći je obima vojskama na pogledu. Goti ipak nastaviše boj do 
noći. Uprkos sve to većem klanju nijedna strana, razljućena mržnjom, 
ne uzmicala. Prenoćiše pod oružjem, i u osvit opet se pobiše, a opet: 
do mraka i taj drugi dan. Neki prvaci gotski napokon poručiše Narsu, 
kako oni eto već vide, e im je borba sa samim Bogom ; hoće borbu 
prekinuti, ne za to, da služe caru, već da žive po svom zakonu, 
odlazeći megju druge varvare, i sobom noseći, kao poputninu, oni 
novac, što ko drži u pokladi po raznim gracima Italije. Jovan na- 
govori Narsa, da po volji učini borcima, koji će inače i dalju štetu 
Rimljanima nanijeti, jer smrti predani. 

Provala Alamana i Franaka u Italiju. Bitkom kod Vezuva 
strovaljena je, a da se više ne pridigne, kraljevina Ostrogota, no 
svojim patnjama Italija ne vidje još kraja. Sprema se strahoviti na- 
padaj iz Franačke. Mudri Narse uz to mirio zemlju. Svima Gotima, 
koji nisu bili na boju kod Vezuva, nudio opstanak u Italiji s odr- 
žanom baštinom, budu li caru vjerni podanici. Mnogi to prihvatiše 
i kojekud se raspršaše, da dobiju sebi imanje. Koji se ne pokoriše, 

još braneći se u utvrdama, od onih uzeo Narse čistiti Italiju. Megju 
utvrgjenim mjestima najznamenitija bijaše Kuma, na strmenitom 
brijegu do mora, sa kraljevskim gotskim blagom, uz pregaoca ču- 
vara Aligerna. Paladije, jedan od prvih vogja rimskih, ode na Kumu, 
no hudom srećom, te izgubi život. Aligern odapinjaše strijele iz svog 
luka takom snagom, da ih Rimljani već raspoznavahu po brzini i fijuku; 
takova jedna strijela, puštena s visine bedema, probi Paladiju štit i 
pancir, i na smrt ga rani. Ipak Aligern poslije stao se misliti, šta 
će i kuda će, pri razvaljenoj kraljevini. Ne svigjalo mu se franačko 
gospostvo tada na dogledu; cijenio, da će Franci, nadvladaju li, lišiti 
Gote zakona njihovih i svoje im kraljeve nametnuti. Pogje u luku 
ravensku k Narsu, kome očitova, da se od franačke varvarštine žaca, 
pa predaje mu Kumu s kraljevskim svim blagom, stupajući sam u 
rimsku službu i gragjanstvo. Još prije ove predaje sa padske ravnice 
dolazili Narsu mutni neugodni glasovi. Tamošnji Goti obraćali se 
Francima. Na vezuvskom polju jedna hiljada nepomirljivih gotskih 
vojnika ne htje prihvatiti gore pomenutu pogodbu s Rimljanima, te 
izmače u gornju Italiju k Paviji i drugim mjestima preko Pada. 
Valjda su ovi Goti podbadali druge onamo na dalju borbu i na pri- 
zivanje Franaka. Odaslaše poslanstvo najbližemu i najmoćnijemu Mero- 
vingu, austrazijskome Teudebaldu. Njemu i njegovim prvacima iz- 
megju ostaloga rekoše: ako Rimljani sav gotski rod odmaknu, do 
skora će oni doći i na Franke; pozvaće se i na Marija i na veći 
dio careva, kako bi bajagi ,posjede svojih pradjedova sebi natrag 
vrnuli“; eto u Gota primjer, što su oni kadri učiniti, dok veći dio 
naroda ubiše, a žensko i djecu bogatih neštedimice vrgoše u roblje; 
Franci, ako se odvaže na rat i zemlje otete vrate Gotima, imaće 
prijatelje za susjede, silu plijena od Rimljana svladanih i još tome 
pridatak gotski.! Boležljivi i neratoborni Teudebald, koji će na dvije 
godine zatim umrijeti, odbi poziv, ali ponuda masna dobitka i plijena 
uzbudi dušu mnogim Austrazijancima i svima Alamanima, tu na 
megji lijepe Italije. 

Alamani bijahu pod rukom austrazijskih vladara, no u koječemu 
sebi svoji. Njima upravljale onda dvije vojvode iz vlastitoga naroda, 
braća Leutaris i Bucelin, već od Teudeberta na to odregjena. Dva 
brata, i pored kraljeve zlovolje, sabraše vojsku od 15,000 momaka, 
koje Alaman&, koje Franaka, borci to varvarski, no izboriti. Ljute 
poganije alamanske tek se dotaklo bilo novo franačko hristjanstvo, 

surovo i ono. Alamani, u opće, još štovali neka drveta i struje 
rijeka ; držali svete humce i šume; bogovima žrtvovali konje i druge 
životinje, odsijecajući im glavu. Svi ti Nijemci alamanskog i fra- 
načkog imena sa Retskih Alpa padoše u ravno polje Padsko, u neko 
doba god. 653. Hvalili se pouzdano i jogunasto. Kazivali, ,da se 
čude Gotima što onako strepe pred čovuljkom bez muške prilike, 
mekoputnim ložničarom, uzgojenim u polutami (dvorskoj)“.! Taj sobar 
oko ložnice bio im Narse, dakako. 

Čuvši Narse, da se silne gomile varvarA već valjaju amo od Pada, 
svrnu svu svoju pažnju k sjeveru. Veći dio vojske pod Jovanom i 
Artabanom i još drugim vogjama odvoji, neka čuvaju prelaze Ape- 
nin i Alamanima stanu na put, dok sam čistio Toskanu od Gota. 
Ovdje mu se graci predadoše; tek Lucca oduprije se uporno. Nego, 
Apeninski prelazi nisu očuvani. Vogja Fulkaris sa svojim Herulima, 
unatoč Narsovoj uputi, prodrije smiono ludo do Parme, gdje ta 
prednja straža rimske vojske ugazi u neprijateljsku zasjedu i slo- 
mljena je; Fulkaris ne htjede ostati živ, srameći se onako izići pred 
Narsa, i s mačem u ruci dočeka potjeru i smrt. Nakon te pobjede 
mnogi Goti, dotle neodlučni, pohrliše u varvarske redove i uvećaše 
im silu. Jovan uzmače s vojskom do Faenze prema Raveni. Narse, 
koji opsjedaše Luecu, koju će sada i uzeti, ne odobri oni uzmak, 
već s nekom pripomoću ohrabri Jovanovu vojsku, pa će se ova opet 
kretati put Parme i čarkati se s Alamanima. No već bila zima na 
domaku, korisna po sjeverne varvare, jer im sprječavala bolesti po 
taborima u žarkoj Italiji. Narse razdrobi cijelu vojsku, razmjestivši 
joj odjele po tvrgjim mjestima, neka tu prezime. Dade im ročište u 
Rimu na proljeće godine, koja ide. Sam se povuče u Ravenu sa 
četiri stotine, što stražara, što činovnika i poslužnika svojih. 

U to Alamani i Franci bahato stupali k jugu. Dok prolazili na 
cesti ispred Cesene, Aligern, koji se tuskoro privrgao bio carstvu, 
pope se na gradski bedem, pak ružio Franke i dovikivao im, da 
uzalud jure naprijed po svršenom poslu; sve blago, sve insignije 
gotskih gospodara Rimljani već drže u rukama; praznoj čaši mo- 
litve nema! Franci vracali mu psovke i grdili ga, nazivajući ga iz- 
dajicom roda. Provalnici strašno plijenili i davili. Franci barem štedili 
crkve, ali neznabošci Alamani otimali škropionike, kaleže od suhoga 
zlata, osveštano posugje svakakovo; potkopavali crkve ili otkrivali 
im krovove; sukrvica ležala po svetištima.? Iz grada Rimina, gdje 

se časom desio, Narse, sa 300 svojih na konju, zaskoči gomilu od 
2,000 takovih razbijača i gotovo polovicu njih utuče, ali ogromna 
hordija srljala naprijed. Oplijeniše rimsko polje. Samniju na megji 
razdvojiše se. Dok Leutaris s manjom vojskom krenuo lijevo preko 
Apulije i Kalabrije, dotle Bucelin udario putem desno u Kampaniju 
i Lukaniju. Kad se prvi natrpao plijena, ljetom god. ĐD4 hoćaše 
kući i poručio ovo bratu: ali Bucelin, mimo pljačku, gledao i na 
drugo. Bio se svojim pristašama gotskim obvezao zakletvom, da će 
biti njihov: ovi mu laskali obećanjem, da će ga sebi dignuti za 
kralja; kočoperio se već, kao kakav vladar u Italiji. Pozva brata u 
pomoć, što mu ovaj i obreče: vojska tek što kući spremi plijen, 
vratiće se. Ni vratila se, ni došla doma. U putu, u Picenu, prorijedi 
je rimski napadaj, te izgubi zarobljenike uz koješta drugo ugrabljeno, 
pak udari na nju morija, dok stignu preko Pada u Veneciju. Od 
ognjice polegoše ljudi gomilama i pomriješe. Priča se za Leutarisa,! 
da u bolesti sigje s pameti. Spopade ga bijes, kao u mahnitaša ; 
njegovim tijelom tresla golema trzavica; čas se naginjao, čas padao 
na tle, kad na jednu, kad na drugu stranu; valjao očima groznim, 
izvijao duboke jauke, ustima pjenom oblivenim pregrizao sebi meso. 

Iščeznu tako sa vida lijevo krilo napadača. Nego je Bucelin još 
imao vojsku mnogo veću od rimske. Lijuto poharavši zemlju sve do 
Sicilskoga mora, vratio se u Kampaniju, idući pravcem na Rim. 
Bijaše već nastupila jesen. Narse dao iz tamošnjega polja izgoniti 
sav živež, pa varvari, budući u oskudici druge hrane, stali brati 
grožgje, jesti ga i rukama praviti slatki mast, odašta ih napadne 
grdna lijavica. Pogiboše mnogi, ali Bucelinu ostajalo još 30,000 
vojske prema 18,000 rimskih soldata. Ove Narse bio brižljivo vježbao 
preko zime, i š njima sad izigje na neprijatelja u Kampaniji, koga 
nagje tvrdo utahorena do Casilina ili Volturna blizu Kapue. Na su- 
protnoj strani rijeke stade u tabor i Narse. Za nekoliko dana iz 
tabora izilazile dvije vojske 1 gledale se, ne zamećući boja. S ono- 
likom vojskom Rimljani, za dugotrajnog gotskog rata, ne raspolagali 
nikad prije na polju otvorenom; no varvari mnogo ih nadmašivali 
brojem, pa, i ako nešto slabije oružani, hvastali se franačkim juna- 
štvom. Franačka im bila i sprema: mač o boku, a glavno im dvo- 
sječna sjekira, uz ,angon“, osrednje veličine džilit, sav obložen lanom 
željeznom i sa preopasnim kvakama na vršku: ni lukova, ni praće, 
ni lagana drugog strjeljiva; u opće niti pancira, ni golijenaka, a 

rijetke kacige; sve ljuti, hitri pješak, sa posve malo konjice. Kao 
što Narse, koji je vrebao zgodu, oklijevao i Bucelin, možda očeku- 
jući pripomoć brata, za čiju pogibiju znao nije. Svakako radilo se o 
velikom, o posjedu konačnom zemilje italske. ,Srva utvrgjena mjesta 
po Italiji pazila obazrivo i napeto, ne znajući, kome da se privole“, 
primjećuje Agatija.! A i Bucelin kazivao svojima: ,Ili ćemo Italiju 
pridržati, radi koje zapravo i dogjosmo, ili je nama svima bez slave 
ovdje izumirati“.? Gonjeni potrebom hrane varvari se zalijetali na 
sve to smjelije čarke oko rimskog tabora, doklen to Narsu dogrdi i 
prvi napadne. Opći je boj, premda vrači alamanski gatali, da u taj 
dan bogovi ne će rvanje nasporiti. Alamani i Franci, svi složeni u 
obliku čuna poput slova A, veli Agatija,* to jest u taktičnom redu, 
kod varvara uobičajenom, što se latinski zvao ,caput porci“, složeni 
sa rtom sprijeda i štitovima kano ozidani, navališe goropadno. Lako 
prodriješe kroz prve vrste u sredinu neprijatelja, ali se oko njih sa- 
više dva konjička krila rimske vojske. Odasvud strijeljan i bijen čun 
se razlomi; varvari, u metežu, padaju, motaju se i kose megju sobom, 
skaču u rijeku. Izginuše gotovo svi. Kaže se, da od ovih Alamana 
i Franaka ugleda opet otadžbinu sama petorica njih. Agatija misli, 
da ,pobjeda tako sjajna i jasna, i preopuna toliko, u doba prijašnja 
valjda nikome ne ispade za rukom“.* Pod pametnim Narsom pametno 
i hrabro boriše se rimski vojnici, uz njih Aligern i Herul Sinduald, 
vogja jedne čete Herul4. Ovi, u prvom kreševu ozlovoljeni i ne po- 
uzdani, najposlije i sami upriješe u polom drugih varvara. Od Ri- 
mljana tek 80, veli se, bilo je usmrćeno, oni, što izdržaše prvi udar. 
Vojska pokupi sve oružje i u neprijateljskom taboru sav pusti plijen, 
zapjeva pean i vrati se u Rim, uznoseći Narsa. Nego, velika pobjeda 
kao da opjani soldate. Došli ovjenčani, pak od veselja, od nerazbora, 
stali ,izmjenjivati štite i kacige s ploskama vina i s citarom“. Opa- 
metiće njih Narse, koji ih sazva na zbor, razloži im, kako su Franci 
narod prevelik i u oružju silno izvješten, te mogu, razdraženi pora- 
zom, i opet silaziti, pa reče i to: ,Vi rimski ljudi, ljaga je za vas, 
što vi osjećale, kao i varvari, i što ih pameću toliko ne nadvisujete, 
koliko hrabrošću“.5 Otrijezni se vojska. 

Kako je dobro Narse unaprijed vidio, bilo još borbe s Francima 
i s ostacima Ostrogota. Srušena je gotska kraljevina; od grabilaca 
alamanskih i franačkih, tako reći, ni piličnik ne uteče; ali trebalo 
dugog rada okretnome i srčanome vojnom magistru i patriciju Narsu, 
dok kraju dotjera osvojenje čitave Italije. No o svemu tome mi 
smo slabo obaviješteni, a ponajviše po suhim bilješkama ljetopisaca, 
ili poznijih, ili odaljenih. Čini se, da je Narsu najmučnije bilo u 
god. Đ55, to nastajna godina poslije Bucelinova poraza. Franci u 
padskom porječju, možda pomoženi od Franaka ispreko Alpa, potu- 
koše Rimljane, dok najposlije podlegoše iznova Narsu, koji od njih 
pročisti, regbi, sasvim Italiju, kada, nije pod izvjesno kazati. Dade 
mu posla i po koji otkidak ostrogotskog naroda, osobito megju go- 
dinama 554—95. Do 7,000 Gota okupi se u Samniju i zatvori se 
u Kampsama (Consi), jakoj tvrgjavi. Gotima zapovijedao jedan oštri 
Hun Utrigur, Ragnaris. S proljeća god. ĐĐ5 sam Narse pogje na 
njih. Zaište Hun s Narsom lični sastanak, da š njim besjedi o uslo- 
vima predaje, a kad ne dogjoše do sporazuma, odapne, brijegom 
uzlazeći k tvrgjavi, strijelu na rimskog zapovjednika; promaši ga, 
dok strijele pratilaca Narsovih, izbačene na uzvrat, prosviriše vjero- 
lomea. Na dva dana zatim umrije, i Goti se predaše, te su odvezeni 
u Bizant. Susretamo docnije gotskoga grofa Gudina, koji se od ear- 
stva odmeće i, združen s Frankom Amingom, bori se uzalud pri 
rijeci Ećavi. Još docnije, 5683 god., pominje se rimski osvoj gradova 
Verone i Brescie. Nekako oko god. 565, Herul Sinduald, za koga 
se veli, da potjecaše od jedne porodice onih Herula, što se već s Odo- 
vakrom namjestiše u Italiji, vjeru kršeći, drznu se sebi prisvajati čak 
1 kraljevsko ime. Narse ga svlada i dade objesiti. Stanka u Italiji 
Ostrogotima više nema. Ovdje iščezoše sasvim, velikom većinom istrti 
dugotrajnim ratovanjem, pa i deportacijom u Istok. Omanji broj njih, 
koji navlaš iz padske ravnice na stranu iseliše, ode u današnji Tirol, 
po iztraživanju najnovijem. 'Tu dopriniješe utisnuti jezično germansko 
obilježje ljudima širokih pleća i kratka stasa od plemena retskog iliti 
etrurskog, s kojima se stopiše. 


IV. Potonje doba Justinijanovo. 


Djelomična obnova carevine. Justinijan pobra napokon plod 
neslomljive svoje upornosti i vjerske mržnje na Gote. Pobjednik u 
Africi i Italiji, on se ponosio kao car i u Zapadu. Carstvo zapadno 
mogao lako da namijeni i drugoj osobi, na priliku svome viteškom: 
sinoveu Germanu, ili slavnome vojskovogji Belizaru. U svijetu rim- 

škom onakovo dvojako carstvo bijaše redovno već od vremena podjele 
megju Teodozijeve sinove; ali Justinijan najvolje sam vladati, kano 
u Istoku, tako i u Zapadu. Pri svršetku gotskoga rata, nakon 'Tejine 
propasti, oglasi, 13 augusta ĐĐ4 god., naredbu sudnu, ,sanetio pra- 
gmatica“, kojom uvagjaše svoj zakonik un Italiju. Taj edikt, poslan 
pretorijskom prefektu Antiohu i vojnom magistru Narsu, sregjivao 
zakonsko stanje tamo. Izrično je ukinuto sve, što odredi uzurpator 
Totila; mimo ostalo, ovaj pripustio bio brak megju slobodnima i 
robljem, pa i sa ženskima, vezanim zavjetom čistoće. Priznata je 
ipak valjanost odredbama Atalarikovim, biva Amalasuintinim, uz to 
i Teodahatovim, učinjenim s pristankom rimskoga senata. U spolja- 
šnjem vidu izvedena je sada puna restauracija starinskog reda. Čitavi 
javni i privatni život kao da su opet čistom rimštinom protkani: 
rimski jeste car, vojska, republika, zakoni, uprava; po zvaničnom 
stilu minuše vremena ,neiskazane gotske svireposti“. Obnavlja se 
Milan, uz još druge razorene gradove; povraćene su largicije; škole 
se uregjuju za gramatiku, retoriku i pravo; goji se i ljekarstvo. 
Pobožni starčina Narse, sjedeći ponajviše u Raveni, katkad i u Rimu, 
bdije nad Italijom, dok pod njegovim očima pretorijski prefekt ru- 
kuje upravom po bizantskom uzoru. Više je crkava, ispražnjeno od 
arijanskih Gota, vrnuto katolicima. Raste ugled rimskom episkopu 
i episkopima ostalim. Ovi sa svjetovnjacima uglednijim sastaju se na 
zbor po municipijama i pokrajinama, te nekako nadgledavaju upra- 
vitelje i činovnike, osobito niže. To ima biti lijek proti korupciji. 
Sve je ovako u brazdi prijašnjoj, sve na tenanu u Italiji, carstvu 
povraćenoj. 

Za cijelo velika većina Itala dočeka radosno Bizantince, istočne 
Romeje, i poželje njihovu vladavinu. Bijahu to oslobodioci, koji njima 
skinuše jaram Germana neprijatnih, jeretika omraženih. Ljudi slični 
Kasiodoru, tada na strani i još u životu, koji se vladavini Gota srcem 
privrgoše, sačinjavali manjinu. Ako je ltalima dosta tijesno s poreznim 
sustavom Bizanta; ako se Rimljani, u čami najljućih dana opsade, 
dok prekipi čaša patnje, glasno žale i kažu, da ne pripadaju ni got- 
skoj, ni romejskoj stranci, ta je žaoba tek prelazna; izvija je časovita 
nevolja. U Italiji svijet u opće raduje se, što on stoji pod imperijom 
i car neposredno opet vlada. Ali to zadovoljstvo bi plaćeno preskupo. 
Ubavo apeninsko poluostrvo, puno prirodne milote i uz do donle | 
jošte uvijek kao neki ogromni muzej svjetskih umjetnina, zlostaviše 
i nagrdiše do zla boga tužne mijene gotskoga za tolike godine pro- 
duženoga rata. Da se Italija posve poništi i bude varvarska, preostaje . 

Joj skori dolazak Langobarda. Tokom gotskog ratovanja umjetnine 
su zapuštene, ozlegjene, razbacahe; gradovima srušeni zidovi: velle 
razmetnute i polje zabataljeno, potrto; mačem, gladinjom i bolestima, 
u svakoj krajini, ili prorijegjeno, ili do strašnog nazatka umanjeno 
pučanstvo, koje k tome i podivlja razvraćenošću rata i popucanjem 
društvene i državne stege. A da se navrši mjera Božje srdžbe i 
malne prevrši ona ljudske patnje, pridogjoše i slučajne nesreće: kuga, 
potresi, olujine. 

Krvavo bijući se s Gotima u Italiji, Justinijan je ciljao i na Gote 
u Španiji. Proširena rimska carevina dohvataše i njih iz afričkoga 
kraja, iz Mauretanije. Da dugi preteški rat Totilin ne ispi snagu 
Bizantiji, prilika je misliti, da bi Justinijan bio istrijebio uz Istočne 
takogjer i Zapadne Gote, megju kojima razdor domaći davao lijepu 
zgodu bizantskom osvajanju po Španiji, kako je pruži u Africi i u 
Italiji. Sukobi se s carem već kralj Teodis (531—48), za koga vizi- 
gotskog vladara kazasmo, da bijaše Ostrogot, a ujak Ildibadu, stricu 
Totilinu.! Bio bi jamačno Teodis odmah pomagao Ostrogotima, da 
njega ne spriječi mučno mu namještanje na prestolu netom izumrlih 
Balta i neprijateljstvo Franaka. Od ovih imao braniti Septimaniju u 
Galiji, pa i samu Španiju sjevernu. Ipak nagje priliku, da se koje- 
kako oduži prema braći ostrogotskoj. (zodinom 545 dade preko Gi- 
braltarskog tijesna prevesti jednu vojsku u Afriku. Išla ova na Septis 
(Ceutu), koji utvrgjeni grad u vizigotskoj vlasti bijahu Grci na kojih 
pet godina prije oteli. Nego vojsku u Africi stiže nedaća: presjekoše 
Joj saobraćaj sa Španijom, te se natrag ne spase niti cigla gotska 
glava. Do ovog poloma 'Teodisovo vladanje od sedamnaest godina 
bilo i srećno i pametno. Premda se našao u oštroj opreci s Justini- 
janom i sa carstvom se borio, ni u čemu on ne uznemiri katolike, čiji 
episkopi slobodno se sastadoše na sabor u Toledu, da stegu u svojoj 
crkvi srede. Stari kralj poginu od ubilačke ruke. Što ubilea na to 
navede, ili ko njega na to potakne; nismo izviješteni, ali čovjek neki 
već podavno učinio se lugjak, pak jednom u kraljevskoj palači bijesan 
nasrne maćem na Teodisa i probode ga. Ogreznut u svojoj krvi, 
umirući kralj, veli se, vruće molio, da krvniku bude oprošteno .? 
. Stara nevjera, poznati nam Teodisklo,* ili 'Veodegisel (D48—9), dao 
sebe podignuti na štit, dok možda i naručio ono umorstvo. Poginu 
izdajom i on nakon same jedne godine i tri mjeseca svoga bezvlagja. 

1 Na str. 420 i 428. 

ž Isid. Hisp. hist. Goth. e. 43. 

3 Na str. 319 -—20. 

Njemu vladanje bilo uživanje pošto poto, svakidanja razuzdana za- 
bava. Najvolio tugje žene, pak i samih gotskih prvaka, nekima od 
kojih spravljao zamke. Protiv Teodiskla ugovorena je opća zavjera. 
Gostio se on veselo, neke noći u Sevilli, sa družinom, kad se od- 
jednom sve voštane svijeće u dvorani utruuše i povagjeni neprija- 
teljski mačevi izhodoše ga.! Za kralja razvikaše Agilu (049—954), 
no je i taj silovito vladao i potirao narod, barem romanski. 

Uz ovake vladaoce i ovako megjusobno trvenje sa čestim promje- 
nama na prestolu, nije čudo, da Ostrogotima u teškoj borbi vizigotska 
kakva pomoć nigdje se ne javlja. Ipak kod Agile nešto nam je 
istaknuti. On postaje kralj u god. 549, kad nemoćni i ozlovoljeni 
Belizar povlači se sa gotskoga ratišta u Italiji. Spominje se za Agilu, 
da je stao katolicima prezirati vjeru nicejsku.? Valjda je ovo u svezi 
sa pobjednim napredovanjem 'Totile. Kad se pak ne dugo zatim s To- 
tilom u koštac uhvatio Narse, diže se i na Agilu, u trećoj godini 
njegova vladanja, buna u južnoj Kordubi, po prilici poduprta i od 
Roman& katolika. Buntovnici potukoše jednu kraljevu vojsku i po- 
gubiše joj zapovjednika, kraljeva sina. U Atanagildu, gotskom veli- 
kašu, ustanici nagjoše sebi vojvodu, takmaca Agili, koji uzmače u 
Emeritu (Meridu), k sjeveru. Nego Agilina stranka najposlije pokaza 
se jača. Obrati se onda Atanagild k caru, moleći pomoć. Justinijan, 
koji bijaše gotovo dokrajčio gotski rat u Italiji, žurno prihvati pru- 
ženu zgodu gotskog razmira na pirenejskom poluostrvu, ne bi li se 
dokopao i Hispanije. Doplovi tamo iz Afrike bizantsko brodovlje sa 
soldatima, pod zapovjedništvom patricija Liberija. Atanagildovi Goti, 
udruženi s Rimljanima, slomiše, u ljutom boju kod Seville, vojsku 
Agilinu. Opet se ovaj iz Andaluzije povuče k sjeveru, ali ga njegovi 
ubiše, te svi Goti prihvatiše kralja Atanagilda (554—6T). I zbog) 
toga mu se pokoriše, što gledali, kako njima, pri domaćoj raspri, 
propada gotska djedovina. Po čitavoj južnoj Hispaniji uzeli, naime, 
Romeji osvajati zemlju za cara, dakako s radosnim pristankom La- 
tina. Pripade caru sve primorje unaokolo, od Carthage Spartarie 
(Kartagene) do preko Ossonobe (Fara), u Algarvi današnjega Portu- 
gala. Pomoću tlote, bijaše to strategična baza za prodiranje u polu- 
ostrvo pirenejsko. S juga iz Afrike osvojiće ga docnije i Arapi. Ali * 
Atanagild omete osnove Justinijanu. Čim posta sam gospodar nad 
svima Vizigotima, razvrže se sa saveznicima dojakošnjim i otpoče 


1 Greg. Tur. 1. III, c. 30. 
ž Isid. Hisp. hist. Goth. e. 45. 

rat za gotsku prevlast u Hispaniji. Stade ga, doduše, velikih i dugih 
napora, dok Gotima povrati tek nekoliko od otetih gradova, niti sam 
ne vidje kraja dugotrajnome ratu s Romejima; no i Justinijan naigje 
na neotklonivu prepreku svojoj težnji za daljnjom restauracijom im- 
perije. A i u svakom drugom pogledu starao se Atanagild, kako bi 
carevo oružje zaustavio. Njegova skrb, za trinaestogodišnjeg vladanja, 
popravi, što iskrivi usilnost Teodiskla i Agile. "Toledo na rijeci Tagu, 
u pravoj sredini Španije, bude pod njim stojni tvrdi grad vizigotskih 
kraljeva. Spokojno će tu preminuti. Gledao, da i same Latine od 
carstva odvoji 1 sebi privrgne; š njima bio blag, pače prosu se glas, 
da je u potaji katolik. Svakako dopusti, da mu se ceri, kasnije raz- 
glašena Brunihilda i Galesvinta, pokatoliče, prije no što će se vjen- 
čati s Merovinzima, sinovima Hlotarovim. On imao puni mir sa 
strane Franaka, to u godinama zadnjim Hlodovegovih sinova i u 
prvim godinama Hlodovegovih unuka. Gotima skrivi teško Atanagild, 
što u njihovu zemlju pozva tugjina; ali, što se prvi izmegju vizi- 
gotskih vladara nekako osloni na Franke, istome tugjinu spriječi 
nalet na Germane. 

Franci ujedinjeni. Nego, sve da i padoše Vizigoti, Justinijan, 
radeći na obnavljanju cjelovite carevine, bio bi nagraisao na Franke 
u Galiji. Franci, sa svojim širokim i dubokim zaplećem u Njemačkoj, 
stajali napram Bizantiji kao nepomična hridina. Što dvaput u ova 
doba postradaše u Italiji, time je posve malo odbijeno od goleme 
Sile njihove. Oni pod svojim imenom okupljaju na Rajni i vežu u 
jedan svežanj nebrojene gomile Nijemaca, kojima u davnini nije moglo 
da glave dogje niti visoko carstvo rimsko. Historik Agatija franački 
narod ocjenjuje visoko. Šta više? Ti će Franci na dva vijeka i po 
doenije, upravo spram Bizantije, podignuti sebi u prilog novu za- 
padnu rimsku carevinu, uz obilježje njemačkoga naroda. 

Jakosti mnogobrojnih Franaka malo ili nimalo ne smetaju nasta- 
vljena čuda i pokori u domu Merovinga. Hlotaru, valjda najlošijemu 
od svih Hlodovegovih sinova, sugjeno je bilo, da kroz tri posljednje 
godine (658—61) svog života drži sve franačke oblasti ujedinjene. , 
Vidjesmo, da u god. 555 s Teudebaldom ugasi se kuća austrazijskih 
Merovinga. Ko zna Franke i njihove kraljeve, nalazi, da je posve pri- 
rodno, što se odmah radi Teudebaldove ostavštine posvadiše, premda 
oba u dobi već odmaknutoj, dva brata, Hildebert i Hlotar. Ovaj ne | 
davao Austraziju tik svoje oblasti, a onaj prisvajao nju sebi kao ba- 
štinu, pošto, neimajući djece, bio posinio Teudeberta, oca Teudebaldu, 
te smatrao ove rogjake za tješnju svojad. Najposlije popusti Hildebert, 


478 Pokušana restauracija cjelokupnoga carstva. 





budući bez svoga muškoga podmlatka, a i onako već slab s tijelom 
opalim i prosutim, dočim još čilome Hlotaru, uz četvero ili petero 
odraslih sinova, tek se ukazivale prve staračke bore na licu.! Pa 
bijaše Hildebert i ćudi prilično mirne i sklone nekoj pobožnosti. 
Proslavi se megju braćom, zigjući sv. Vincencu veličajnu crkvu, po- 
slije imenovanu po sv. Germanu (Saint-Germain), u kojoj, počevši 
od njega, biše pokopani mnogi: Merovinzi. Crkvu resili mramorni 
stupovi i krasio sjajni krov od pozlačenoga bakra, rijetka to gragje- 
vina nova u tadašnjem Zapadu ; no cijenili u njoj, kano blago naj- 
veće, svečevu stolu, iliti petrahilj. Bio se Hildebert nekako o sveca 
ogriješio u Španiji, opsjedajući 542 god. Saragozu, pa može biti da 
on sagradi hram, kao zadužbinu za nanesenu uvredu moćnome Vin- 
cencu. Varvari u opće, a Merovinzi napose, crkve gradeći, ili ih 
bogato darujući, mišljahu ponajviše na germanski ,wergeld“, s kojim 
da se počinjene grješine i nedjela naplate moćnijim svetiteljima i 
Bogu. Kad Hildebert god. 658 umrije, Hlotar zavlada čitavom Fran- 
cijom. 1 on činio zadužbina, a imao i rašta. Poznate su nam stra- 
hote njegove na Hlodomerovoj djeci. Što se tiče bračnoga života, 
niže se kod ovoga Merovinga žena do žene, sedmero njih, za koje 
nas vrela izvješćuju. Imenuju se: Gunteuka, udovica brata mu Hlodo- 
mera, Hunsina, Ingunda i Aregunda, dvije sestre, Radegunda (sve- 
tica), Vuldetrada, udovica prasinovca Teudebalda, i još neka suložnica. 
Ovaku gotovo poligamsku slobodu nije sprječavao salijski zakonik, 
niti germanski običaj, ali se episkopi uzrujaše na ženidbu prastrica 
s udovom prasinovca, pa se Hlotar razbrači s Vuldetradom, koja uz 
dvije svoje ćerke izagje iz zemlje i uda se potom za Agilolfinga 
Garibalda, vojvodu nad Bajoarima. Hlotarova pak slika usavršava se 
još jednim potezom historijske kičice. Od Hunsine imao sina Hramna. 
Dade mu Arverniju na upravu, još za živa Hildeberta, koji sinovca 
poduprije u buntovnom nastojanju, da onu pokrajinu od oblasti Hlo- 
tarove sasvim otcijepi. Kad Hildebert preminu, nevrijedni sin nagje 
se čelo i čelo s ocem, koji mu oprosti. Nego onaj rovao iznova, i 
kad mu dogje do gusta, pobježe god. D59, sa ženom i sa ćerima, u 
Armoriku megju Bretone k vojvodi njihovu Honoveru, onda neza- 
visnu od Franaka. Razjareni Hlotar, sad gospodar cjelokupne Fran- 
cije, diže vojsku i glavom ode na Hramna i na Bretone, koji su 
god. 560 svladani u boju, gdje im pade i vojvoda. Iza poraza gledao 
Hramno, kako bi se s porodicom spasio k moru na lagju, no ga pri 

morskoj obali sustigne franačka potjera. Grozni otac, kad to sazna, 
zapovjedi, da tamo u jednoj kolibi za klupu privežu sina; koliba je 
spaljena, a u njoj i Hramnova žena i djeca. Uputio se Hlotar k crkvi 
sv. Martina, ne bi li ga svetitelj oprostio krivde za počinjeno ne- 
djelo. Umrije brzo, godinu zatim. Blizu Compendija (Compičgne), 
na velikom jesenskom lovu, što kod Franaka bijaše najmilija godišnja 
zabava, spopade ga teška vrućica. Bilo mu 65 godina života, a kra- 
ljevanja Đ1. Na samrtnom odru antrustionima oko sebe govoraše: 
»Vaj! Šta vi mislite, kakav li je taj kralj nebeski, koji kraljeve tako 
velike mori?“! 

Sve teže prilike u Bizantiji. Potčiniti carstvu ove Franke, 
brojne i moćne, nije mogao Justinijan. Makar bili mnogi od Mero- 
ving& na odmet, hili i krvavi zlikovci kao Hlotar, oni svagda dižu 
glavu spram Bizantije. Niti same Vizigote, već oslabljene, ne raz- 
vrže Justinijan. On tek to poluči, da slomi Gote i stuče Franke u 
Italiji. Održa slavu nad jednima i nad drugima, no uz grdno napi- 
ranje ekonomske čitave snage rimskoga carstva i sa strašnim gu- 
bitkom domaćega i tugjega ljudstva. Nutarnje teške prilike, koje već 
istakosmo,“ postaju još teže na omaku Justinijanova vladanja. Bizan- 
tija u malo da se ne složi pod bremenom svojih pobjeda i nevolja 
sa starim carem, kano u drugo doba Francuska u zadnjim godi- 
nama staroga kralja Louis-a XIV, iz prva toliko proslavljenog. Samo 
što je i ovdje po nas mučno razabirati čistu istinu po iskazivanju 
svjedoka Prokopija, čija je Historia Arcana glavni izvor za jade u 
Justinijanovoj vladavini. Nije uvijek lako lučiti ono, što Prokopiju 
iz iskrene duše izlazi, videći bijedu carstva, od onoga, što mu se 
po pukoj mržnji iz pera cijedi. 

Taj naš svjedok ponajjače upire na ogromno zatiranje ljudskoga 
roda po ratovima, vogjenim bez prekida, kad. tamo kad amo, za 
predugoga careva vladanja. Kao kolom naokolo da se okretao nepre- 
stani rat. Opaska Prokopijeva u opće pogagja. Vojevalo se gotovo 
bez prestanka, a neprimirljivo, izuzetnom upornošću protiv Gota u 
Italiji, te je Italija, vidjesmo, upropašćena do vijeka. Zatorni su po- 
veći svi ratovi starinski, pak i tadašnji, jer u pučanstvu s borcima 
propadaju i mnogi neborci, a tamani se, kako javno, tako i privatno 
imanje, preko svake mjere i potrebe. Da u čemu steže, ne ima tu 
megjunarodnoga prava; oprost života i imetka biva tek po religiji, 

po pitomijem ličnom osjećaju i po očevidnoj koristi. Nego, Prokopije 
pravi strahovitih računa.! Uzima za primjer vandalski rat, koji bi- 
jaše, i uza sve susljedne pobune, mnogo manje dug od gotskoga, pa 
veli: ,Kad bi kogod ustvrdio, da je u Libiji izginulo petsto miriada 
ljudi, ne mislim, da bi još rekao dovoljno prema stvari“. Kako bi 
mu čisto ispao ovi ponešto čudni broj od 5,000,000, Prokopije iznosi 
do 160,000 oružanih Vandala, ili tada ili kašnje istrtih, onda na- 
stavlja: ,ženskinju njihovu i djeci i služinčadi ko će pogoditi broj?“ 
Zatim pribraja mnoštvo poginulih ratara i trgovaca, i još veće mnoštvo 
nenaseljenih Maura, koji zaglaviše sa ženama i porodom. U pameti 
su mu jošte i vojnici i mornari rimski, koje ,pokri zemlja“. Ovo 
nabrajanje hoće da bude tačno, ali nije, a vidi se, da je i u rije- 
čima nekako naduhano. Ipak ćemo povjerovati Prokopiju, da je nakon 
ubitačnog tog rata sjeverna Afrika još jednom, iza vandalskog osvoja, 
prorijegjena bila u broju žitelja; po krajevima nekim moglo se 
»dugim putem hoditi, a da teško bude, i kano vrijedno opaske, su- 
sretati čovjeka“. Još gore bilo po Italiji; ,sve ovo, govoreći u opće, 
prazno je sasvim od ljudi, neke od kojih utamani rat, neke bolest 
i glad, što sljeduju iza rata“. Justinijanov kudilac spominje uz to 
nasrtaje Huna, Slovena i Anta, koji malne svake godine upadali u 
Iliriju i Traciju, te pri svakoj provali ,cijeni, da je bilo više od 
dvadeset mirijada (200,000) Rimljana, koje onuda pomlaćenih, koje 
zarobljenih, tako da je gotovo po svoj toj zemlji nastala pustoš Skita“. 
Da slika ljudskog poloma bude još ernja, ne zaboravlja ni napadače 
Saracene, niti čeljad, strošenu bijesom stranaka, kroz zasjede, dvo- 
boje, okršaje, u svakome gradu carevine, za triestidvije godine Ju- 
stinijanova vladanja, to jest do godine 559, kadno pisac sastavlja 
svoje bilješke. Nisu, dakako, ispuštena ni tri perzijska rata. Izilazi 
ovako žrtava na goleme milione i milione.* Ali je čitavo sračuna- 
vanje skovano na nakovnju mržnje, jer Prokopije tome pridaje žrtve 
kuge, ,što ponese dobru polovicu preostalog ljudstva“, pa i žrtve 
potresa, gdje ga Justinijan ni u što ne ulazi. A sve je izmjereno na 
krupnoj vazi. Čisto je tek toliko, da se ratni sjaj Justinijanov isplati 
preobilatom krvlju prolivenom. 

Čisto je i drugo. Justinijanovo potrajno ratovanje i pusto zidanje, 
uz potrese i kugu strahovitu, najposlije poremetiše sasvim državnu 
financiju. Državi teretno breme činile i težim, s godine na godinu, 

sve to veće daće, plaćane varvarima i Perziji. A varvarske trknje, 
barem one Huni, Slovena i Anta, ne sprječavale se. Doduše, carevo 
gragjenje, koje nikad ne prestaje, jer nam se još u šezdesetim go- 
dinama spominje veličanstveni most uz pet lukova, prebačen na 
rijeci Sangariju u Bitiniji, na injesto dotadašnjega mosta drvenoga;! 
rekoh, ono gragjenje, osim javne koristi, pomaže u veliko neimuć- 
nome radničkome staležu u puku, no povišenim porezima pada teško 
i na legja imucnijima. Rastu do nesnosnosti porezi izravni i neizravni, 
navlastito prvi, po financijskom sustavu onih doba. Zakida se, naime, - 
nekretnina tako, da posjednicima zemlje državni cenzitori (suwmnrzi, 
DoroWira) postadoše na posljetku pravi bauci. Mi već znamo logoteta 
u Italiji, Aleksandra Škaricu. Fisk bijaše i lačan i neumoljiv. Na 
primjer, u Africi, nakon osvoja, što je bilo bolje od zemlje, ubla- 
gajni se. Veli Prokopije,? da Justinijan kroz triestidvije godine vla- 
danja nikad ništa ne oprosti manjim porezovnicima, to unatoč pra- 
starom običaju careva rimskih ; s toga da je bilo mnogima napustiti 
svoju zemlju, neka ide ili sikofantima, ili fisku. Napuštala se zemlja 
i u drugom povodu. Neprijatelji često otimali i harali pojedine gra- 
dove; u takom slučaju car Anastazije porez opraštao za sedam go- 
dina, dok Justinijan olakšicu tek za godinu dozvoljavao; razbjegli, 
a poslije vraćeni kmetovi, ostavili bi grudu, što ih više nije mogla 
prehranjivati. Na posjednike navali i drugo zlo, tako zvana žmBoXr, 
pridatak. Kuga opusti nnoge kuće i čitava sela, te i polje s po- 
sjednicima i kmetovima. Da se erar ne bi na državnom porezu oštetio, 
odregjeno je, da se ispražnjena zemlja priklopi zemlji susjeda, koji 
će i za parlog, za šikarje, porez plaćati. Primijenjena je čmBoMi i 
na crkovno imanje. Još jedna nevolja pritisnu posjednike, svvovr; 
annona. Poveći dio od onoga, što sada soldatima pruža vojna in- 
tendanca, njima davali onda posjednici. Uz česte Justinijanove ra- 
tove, ta annona izjedala čeljad u polju. Nije li bilo dovoljno hrane 
1 krme za vojničku momčad i konje na prolazu, hajde kupuj i dovozi 
iz drugog mjesta, a čak i iz duge pokrajine, ono, što se ište, pak 
više puta ne primeći to po čistoj potrebi, već po volji vojnih inten- 
danata, yoonyo, koji mjere po svoju. Vojnički tabor bješe bič. ,S toga 
svima gospodarima zemlje presječeni su živci“, kaže Prokopije. Po- 
sjednike kuća pak tištala tera. Jednom, nagje se nastanjeno u Bizan- 
tiji do 10,000 varvara; kućni gospodari, ne samo da biše lišeni svojih 

udobnosti, nego njima i drukčije s hrapavim sustanarima svakojako 
dogusti. Ovako Prokopije. Nego i carevi zakoni kano da potvrgjuju 
njegovu optužbu protiv Justinijana. Već zakon od aprila 585 nalaže 
namjesnicima strogost: neka ugje strah i trepet, ne samo u zločince, 
već i u prevarne dužnike fiska. Zakon od juna 545 zaoštrava fiskalno 
postupanje suprot posjednika: izmegju ostaloga odregjeno je, da niti 
crkovni azil ne smije štititi dužnika. Zadirao fisk i u imovinu ljudi 
bogatijih jednim zakonom .o nasljegju u staležu senatorskom i kuri- 
jalnom. Otprije, kad bi koji senator umro bez muške djece, četvrti 
dio njegove ostavštine pripao bi kurijalnom redu dotične municipije, 
dok bi sve drugo naslijedili baštinici; po novom zakonu, sami če- 
tvrti dio imali nasljednici, a ostalo fisk i senat. "Toga radi Belizar, 
prebogati senator, budući bez muškog odvjetka, veci dio svog po- 
sjeda ne ostavi ćeri i ženi, već uze ga car. 

Nevolja u zadnjim godinama nagna Justinijana i na povišenje ne- 
izravnih poreza, pak i na svakojake druge doskočice. Dosjetljivih i 
provrtnih fiskalnih savjetnika on držao svagda do sebe, nekad Jo- 
vana Kapadočanina, sada ponajčešće Petra Barsama, dvaput komita 
largicija i dvaput pretorijskog prefekta, prvim zanimanjem bankira, 
Semićanina iz Sirije. Po sudu Prokopijevu, taj financir_ ,bi najviše 
kriv velikih nesreća svima“.! Njega pisao krivi izričito zbog uma- 
njenih largicija puku i sniženog zlatnog novca, koji je inače, na 
viku općinstva, povracen prvoj vrijednosti. Nego, biće Barsam začetnik 
još mnogoj majstoriji financijskoj. Čini se, da carske largicije pre- 
stadoše u svakom gradu, a što se njih tiče, evo dva primjera uki- 
nutog običaja starinskog, na štetu puka. Već Dioklecijan bijaše usta- 
novio, neka se oskudnicima u Aleksandriji svake godine razdaje žita 
u velikoj količini; to je žito (milion medimna) sad vrnuto eraru. 
Tako 1 tri same hiljadice medimna, što su se godišnje, prema od- 
redbi kralja Teoderika, udjeljivale siromasima u okolini brama sv. 
Petra u Rimu, logotet Aleksandar njima zakrati, a Justinijan ono 
potvrdi. Gladnoj carevoj blagajni dolazile dakle dobro i same ma- 
lenkosti. S toga nije čudo, da je štednja gdjegod oštećivala čak | 
najvažniju javnu službu. Poremećeno je općenje i promet poštanski. 
Prijašnji carevi urediše brzu državnu poštu, kako bi po glasnicima 
čim prije saznali, što neprijatelj na strani snuje, što li rade namje- 
snici, što se zbiva u municipijama, pa i za to, da se bez odvlačenja 
i opasnosti dovoze daće. Za put, što lagani putnik može za dan 

prevaliti, postaviše i do osam stanica, a nigdje manje od pet, i u 
svakoj stanici po četrdeset konja i toliko konjušara. Poštari, upotre- 
bljavajući vrsne konje, jedne za drugima, za jedan dan, do potrebe, 
pretrčavali put od deset dana hoda. Ovaku poštu Justinijan sačuva 
netaknutu do u Perziju, ali po ostalom Istoku, sve do Egipta. broj 
stanica umanji do cigle jedne s nekoliko magaraca, na mjesto konja. 
Wkinu po gotovo i sve kamile, mnoštvo kojih otprije postojaše za . 
vojnički podvoz, da se ne bi težaci opteretili. I činovnicima bi težak 
Justinijan. Oni u prestolnici, brojni dakako, bivali su promicani po 
seniumu iliti starosti službe, dok bi stupili u najviši činovni razred 
s lijepon platom, u koju se ulagalo do sto centenara zlata godišnje. 
Bila to nagrada njima u stare dane, i željkovana pripomoć njihovim 
obiteljima. Tu posljednju veću platu car prekrati malne sasvim, sa 
štetom državnog posla, vršena nehajno od ozlovoljenih činovnika. 
Ljekarima i učiteljima liberalnih disciplina oteto je jelo, što im se 
otprije davalo iz erara; no im je do skora povraćeno, po jednoj 
vijesti. 

Najnezgodnija bijaše raznovrsna štednja pri vojsci. Već kazasmo, 
da Justinijan vojsku umanji na 150,000 momaka, ne mogući je uz- 
državati na redovnom broju od kakovih 800,000, što po shemi imalo 
nje biti u istočnoj carevini. Snižen je broj prezentnih vojnika najviše 
ovom doskočicom vojničkih logoteta iliti računara, što oni iz kataloga 
ne brisahu pale soldate, pa tim uštegjeni novac igjaše Justinijanu 
za druge njegove potrebe. Još drukčije logoteti pazili na fiskalnu 
korist: ne unapregjivali soldate, po starosti službe, iz nižega u viši 
platežni razred; u opće, vojni kvestori, :yoprroi, ne plaćali ih tačno, 
na rokove zabilježene; platom otezali osobito s vojnicima ,limitanei“, 
na granici perzijskoj, dunavskoj, arapskoj, otezali čak za četiri i pet 
godina. Bio carski običaj, da se svake pete godine pruža dar sva- 
kome vojniku; Justinijanova vlada taj običaj ne dodrža. Car stao 
prodavati vojništvo u gardi, dočim neki od stražara u palači šiljani 
su na vojsku, tamo nenagjeni po godinama sposobni, lišeni pasa i 
neki stjerani na prosjački štap. Bar ovako zlobni Prokopije nagriza 
Justinijana.! Vojnicima na taj način slomi se volja i srčanost, pače 
napast goni ih i u samo odmetništvo, kako to češće vidjesmo u 
Africi i pri gotskom ratu u Italiji. 

Pod pritiskom državnim na svima stranama javlja se skupoća po 
Carevini. Carine otežale. Ugovorom od god. 562 s Perzijom, pobirala 

se ,ad valorem“ desetina na svakoj tržnoj robi. Nego, otežali navla- 
stito carski monopoli, koji su protegnuti na stvari najpotrebitije, pa 
i na sami kruh. Fisk ovako prisvoji sebi velik dio dućana, a mnoga 
roba poskupi za cijenu trostruku. Sto se kruha tiče, car pobirao na 
tome do tri centenara zlata svake godine, nesnosan ovo teret za 
radnike i sirotinju, a kruh uz to bijaše glotan, vrste najlošije, kako 
se obično zgagja pri monopolima. Nadzirati pomno zakupnike nije 
se dalo, te se puštalo, da oni izvuku korist, koju hoće. Suviše pa- 
dale globe i zapljene s učestanim tužbama i osudama zbog nezna- 
boštva iliti politeizma, jeresi, pederastije ,- svetogrdnog ljubakanja, 
strančarenja, pobune, uvrede veličanstva. Pretorijski prefekt mogao 
da svake u boga godine caru prilaže, mimo običnih poreza, jošte 
do trideset centenara zlata, a i više. ,Življenje“, kaže Prokopije, ! 
,»Pijaše svima bez veselja; ljudi se jedino bavili o bijedama, patnjama, 
O prevršenoj mjeri najnovijih nesreća, bavili se u razgovoru kod 
kuće, na čaršijama, u hramovima“. Može biti, da Prokopije u ovom 
ljutom pripovijedanju ponešto iskrivi ili po svoju išara, ali i savre- 
menici, kao Evagrije i Agatija, pa 1 Menandar Protektor, prigovaraju, 
ili oštrini vladavine unutrašnje, ili malaksalosti prema vanjskom nepri- 
jatelju, za potonjih Justinijanovih godina. U maju god. 556, kadno 
car, na svoj rogjen dan, u prisustvu perzijskih“ poslanika gledaše 
igre, carigradski puk u hipodromu zavika: ,Gospodaru, kruha gradu!“ 
Jeftino bilo vino, slanina i drugo jelo, ali oskudijevala šenica i ječam.? 
Navališe vikači i na dom gradskog prefekta Muzonija. Kažnjeni su, 
no tim nije: doskočeno punoj oskudici, što, zaoštrena monopolom, 
potraja za tri mjeseca. 

Huni pod Carigradom. Poradi snižene vojske stiže Justinijana, 
toga pobjednika Vandala, Alamana i Gota, velika vojna bruka. (Go- 
dine 999 Huni bahnuše do ispred bedema prestolnoga grada. Ono 
umanjene vojske stajalo, u golemim razmacima, rastrkano posvuda, 
od Mezopotamije do Hispanije, od Kavkaza do Arabije, do egipatske 
Tebe i do Saharske pustoši, pa poluostrvo Hema bilo bez dovoljne 
obrane. Strašni potres, koji u dece. 558 rasječe kubu sv. Sofije, ra- 
zvali i jedan dio Anastazijeve zidine, branika do Carigrada protivu 
varvara. Verala sei kuga, što će s proljeća god. 559 po drugi put 
u prestolnići moriti ljude na tisuće, osobito momke i mladiće. Stroga 
zima izmegju Đ58—9 bješe uz to sledila Dunavo na način, da ovo 

pružaše obezbijegjeni prelaz i konjima i teškim kolima. Pri ovakoj 
mnogoj nevolji Carigrada, na jauk umirućih i na vonj lešina, sletješe 
se u pusta jata sjeverni grabioci, izmegju njih glavni Huni Kutriguri, 
bod vodstvom Zabergana, čije je ime po prilici sastavljeno od ,Zaber“ i 
»Kan“ — poglavica. [znosio ovaj kao razlog provali, što car mimo 
njega časti i daruje krvnog mu neprijatelja Sandila, kana drugih 
Huna Utrigura. Upali Kutriguri svladaše i zarobiše vojnog magistra 
Sergija 1 stratega Edermu, sina kubikularu Kalopodiju, nama poznatu 
iz bune Nika. Prevalivši klance Hema planine varvari se dohvatiše 
triju drumova od Hadrianopolja dalje, te se razdijeliše u tri buljuka. 


Išao jedan k jugu na bogati Herzones, otkud se nadao da će se - 


moci prevesti u Abid, u krajinu jednako bogate Azije: drugi svrnuo 
k jugozapadu prema Heladi; treći, vojska: to od 7,000 konjanika, 
hrlio na Carigrad preko zidine Anastazijeve, koju nagje razlomljenu 
i bez posade. Pljačkaši sabraše grdni plijen uz mnoštvo roblja, ha- 
rajući strašno. Što sve uradiše ti Turani, odvratno je kazati. Vukli 
nemilo plemenitih i neporočnih ženskih, ,silovanih služiti beskraj- 
nome bludu“ njihovu!; skvrnili djevice, otete manastirima; žene u 
porogjaju morale ostavljati čeda u pustolini, plijen psima i ticama. 
Ove se grozote zgagjale i u samoj okolici carskoga grada. Iz svih 
crkava u toj okolici povezene su na kolima u grad dragocjenosti i 
pobožni darovi, ili je na lagje ono ukrcano i otpremljeno preko na 


kopno azijsko, da od grabljivih ruka bude još dalje. Strava je u 


Carigradu, trzavica u puku, koja zahvati i same otmenike, pametnije; 
komešaju se po ulivama; mnogome već privigja se glad u gradu opsje- 
dnutom, prolom bedemi, palež, pokolj. Izloženi dio zidina sa Zlatnim 
Vratima, na strani kopna, uzeli čuvati vojnici; no to bila carska 
garda, udešena za dnevnu i noćnu službu u palači. Takih vojnika, 
»sholari“, moglo biti do neke 3,000 njih, sjajnih u paradi, a slabih 
pod oružjem, osim protektor, to otkako Zenon gardu iskvari, po- 
činjući primati u nju nesposobne, dok se učini i dražba, po većem 
novcu, za mjesto u sholi. U ovaku obranu malo pouzdanje gradu i 


ni u čemu zapreka neprijatelju, koji se bijaše utaborio u varoši Me- 


lantiadi na Propontidi, izmegju Anastazijeve zidine i Carigrada, na 
jedan konjanički hod od ovoga. Garda, kojoj se udruži mnogo gru- 
gjana, izigje na Hune, ali je polomljena. Za nekoliko dana Huni se 
utrkivali slobodno do ispred Carigrada. Sav senat bio na straži ugra- 
zenih_bedema. 


—_—————— 

U svojoj velikoj neprilici ear povjeri samome Belizaru obranu 
grada. Za slavnog vojskovogju kaže se, da bješe ,već slomljen sta- 
rošću“.! Po svoj prilici preuranjena je njemu malaksalost tijela na- 
porima preko tolikih godina premučnoga vojevanja. Nego se junak 
uspravi, pomladi se, i pod pancirom i kacigom ,priuze svu spodobu, 
sebi uobičajenu od djetinstva“. Pokaza odmali prvašnju svoju smio- 
nost, nerastavljenu od vještine i razbora. Izagna k sebi sve konje u 
Carigradu, carske, hipične i svačije. Brzo uredi nekakovu malu vojsku, 
kojoj bila jezgra nešto više od 300 hrabrih i snažnih veterana iz 
njegovih zapadnih bojeva. Pridruži im seljaka, pribjeglih ispred var- 
vara u grad, i nešto gragjana, pa tu vojsku izvede u polje, gdje im 
načini tabor sa širokom jamom, dok, garda i drugi gragjani čuvali 
bedeme. Davao noću zapaliti mnoge vatre po polju, kako bi Hune 
o broju svojih prevario, te se oni ućutali, ali se do skora dosjetili, 
da je u taboru malo momčadi prema njihovoj, i oblijetali iznova. 
Napade te odbijajući srećno, htjeli u taj mah na Hune Belizarovi voj- 
nici, no ih vojskovogja suzdrža opomenom, da su ,varvari, premda 
hrabrošću mnogo niži, opet jači brojem“.ž Vrehbao na zgodu, koja i 
dogje. Namjesti zasjedu od 200 svojih hipaspista na konju, pa kad 
jednom protrčali hunski konjanici, do 2,000 njih, uhvati ih megju 
onim zasjedačima i svojim taborom ; iz ovoga izlete Rimljani s bukom 
i vikom, na čelu im Belizar _sam, sijekući: Huni, nenadnjom sme- 
teni, dadu se u bijeg, ostavljajući 400 palih, dočim ne padne nijedan 
od Rimljana, a tek neki su ranjeni. U tom lomu bio i sam Zabergan, 
koji se takogje bijegom spase u svoj oko, pa tim zabuni vojsku. 
Čula se urljava i jauk varvarski, dok od velike žalosti noževima, po 
hunskom običaju, porezivali sebi obraze. Digoše tabor iz Melantiade 
i uzmakoše. Čoravo progjoše i dvije druge varvarske hordije. Koja 
je išla na Herzonez, onu uništi German, Dorotejev sin. Herzonesko 
poluostrvo branjaše na prevlaci zidina, Justinijanom vrlo utvrgjena, 
te German suzbijao sa onog branika sve nasrtaje varvara. Ovi onda 
pokušali vratolomno poduzeće: sabraše silu trstika, složiše, povezaše, 
napraviše ne manje od 150 splatova. U gluho doba noći na svaki 
se splat ukrcaše po četiri čovjeka, ne bi li morem obišli zidinu i 
prodrli u Herzonez. (ierman, za to saznavši, sakri u zasjedi svojih 
20 tovarnih lagja s oružanima, a kad se Huni izvezoše, napade na 
njih, te ih do cigloga utopi na nezgrapnim lagjicama. Iza nekoliko 

dana navali i na varvare ispred branika, već potresene onom ne- 
srećom, mnoge pogubi, i ako jače brojem: no njega, koji se borio 
u prvima, pogodi u stegno hunska strijela. German, na mrtvo ra- 
njen, istraja u boju, dok ga veliki bol ne svlada. Za ovim vrsnim 
mladićem žali Agatija,! kao za nekom izgubljenom nadom Rimljana. 
Bio Ilir iz Bederiane, rodnog mjesta Justinijanova, čije mezimče 
bude. Dijete osmoljetno car dao dovesti u Bizant, gdje ono izuči 
gramatiku, filozofiju i latinsku nastavu. Mladiću, izišlom iz škole, 
izbijala istom nausnica, kad se junaštvom i razborom proslavi i pade 
na braniku Herzoneza. Ne uspje niti treća hunska hordija, opremljena 
na Heladu. Zaustavi je zid u klancu termopilskom, gdje je suzbi 
rimska posada, pa nju na uzmaku prorijediše ustali seljaci u Tesaliji. 

Što Belizar onako hitro potisnu od grada Zabergana, Carigragjani 
stali njega uzvisivati, kovati ga u zvijezde na svojim sastancima. 
Hotio Belizar za Hunima u potjeru, i bio bi ih, po prilici, još grgje 
potukao, ali mu car zapovjedi, da se vrati u grad. Što je puk uz- 
dizao staroga junaka, to ,ujede za srce mnoge u vlasti; bijedili čo- 
vjeka kao ponosita i pučkom milošću razmažena, te i obraćena k dru- 
gim nadama“.? Očito je, da junak imao zavidnika i neprijatelja u 
dvoru, i da Justinijan, možda starošću nekako sumnjičav, na njihove 
podvale sada donekle pazio. Svakako ne počasti vojskovogju po punoj 
zasluzi. Zbunjeni Huni hrlili k dugome zidu Anastazijevu, no gdje 
čuše, da je Belizar odazvan, odmah otegnuše svoj hod i ostaše amo 
od zida do uskrsa.* Svetkovavši pashu, ostarjeli car, s mnoštvom 
gragjana i sa soldatima, ode glavom u Selimbriju na popravak zidine 
Anastazijeve, te je varvari pregjoše natrag. Dade car načiniti na 
Dunavu lagja sa dvije krme, dirpvuvzi, na kojima, prenosom krmila, 
prova se pretvaraše u krmu, pak Huni, bojeći se, da im se uzmak 
preko rijeke ne spriječi, napokon se okaniše vrljanja po poluostrvu 
Hema, i, svikoliki se sabravši, u augustu ostaviše poplijenjenu Ro- 
maniju. Vodili sa sobom sužanja i prijetili, da će ih sve poklati, 
ako im se ne da novca i slobodna prelaza preko rijeke. Oboje do- 
zvoli ear, pa ih propusti njegov nećak, kuropalat Justin, koji je bio 
poslan na stražu Dunava. Po jednoj vijesti potonjoj," uz Hune pljač- 
kaše nalazilo se 1 Slovena. 

1 L. V, e. 21. 

> LV. e. 20. 

Javno mnijenje u Bizantu osudi strogo Justinijana poradi onog 
popuštanja, ali potlašnje prilike dadoše pravo caru, primjećuje A ga- 
tija.! Oni Huni Kutriguri tražili od cara isti novac, što ga on davac 
Hunima Utrigurima. Car odmah pisao Sandilu, kanu Utrigura, kako 
se Zabergan hvali, da je on bolji od njega i od Utrigura da su ju- 
načniji Kutrienri, koje Rimljani mogoše uništiti, no volješe im dati 
utrigurski novac; ako su zbilja junaci Utriguri, neka sada uzmu taj 
novac; carstvo će stupiti u savezništvo s pobjednicima, a ne s po- 
bijegjenima. Kad tumač pročita to pismo Sandilu, ovaj čisto da po- 
bjesni: mahom sa svojima narupi u zemlju Kutriguri, zarobi im 
djecu i žene, pa otkasa u susret pljačkašima, koji se vracali iz 'Ira- 
cije, mnogo njih posječe i ote im novac i sav plijen. Odarna carska 
prekaljena diplomacija podjarivaše jedno na drugo ova dva hunska 
plemena najmoćnija i megju sobom u prvom susjedstvu, rijekom 
Donom i Azovskim morem razmegjena. Varvarima, a napose Hunima, 
dobacivalo se masnih komada, da se glože kao paščud. U pedesetim 
godinama, na jedno desetoljeće prije ovog sudara spominje se još 
veći poraz Kutrigura po Utrigurima, ,iz čije ljute svagje iskoči sreća 
rimska“.? I krvila se strašno i ružila se svakojakim pogrdama dva 
plemena. Kadno ear, nakon onog prvog poloma Kutrigura, pri- 
hvati 2,000 njih sa ženama i djecom, kao stražu u Traciji, Sandil 
preko svojih odaslanika nije smagao dosta psovaka, da se na Kutrigu- 
rima iskali. Nije se nikako mogao utješiti, što te ,prljave vucibatine“ 
sad uživaju na zemlji rimskoj, gdje im je slobodno, pošto svačir 
izobiluje, šenicu kupovati, pjančevati u podrumima, sebi probirati smok 
svakojaki, pohagjati čak i kupelji, noseći odjeća i tankih i šarovitih 
i zlatom izvezenih: sve ovo oni uživaju dotle, dokle jadni Utriguri 
kubure u zavičajnim nevoljama, na zemlji neplodnoj. I poslije go- 
dine 959 Utriguri i Kutriguri nastaviše megjusobno klanje, sporeći 
ovako moć drugih Turana. Zamijeniti će ove prave Hune Avari, koji 
se već javljaju po stepama južne Rusije i primaju k sebi ostatke 
hunskih strošenih plemena. ,Puče svakom pred očima“, veli Aga- 
tija,* ,careva uvigjavnost i mudrost“, dok je puštao, da se Huni 
taru; ali su opet Avari kao Huni uskrsnuti, te ih baš ovako češće 
nazivlju u manje izviještenom Zapadu. Još prije no što sa vida išče- 
znuše Utriguri i Kutriguri, dogjoše nenadno, god. 958, k caru u 
Bizant avarski odaslanici, nudeći, za novčanu nagradu i zemlju u 

Maloj Skitiji i Meziji, svoje savezništvo. Strčali se Carigragjani. da 
gledaju one čudne ljude neprijatna obličja. istog žutog soja kao i 
Huni. s dugom kosom ostrag, pantljikama vezann i pripletenu. a 
s nošnjom hunskom u ostalome. U nastajnoj periodi historije ti ne- 
mili zamjenici Huna davati će Bizantiji jos težega posla. Doenije 
mislilo se u Carigradu, da je zlu avarskom najviše kriva predrugo- 
jačena ponosna politika Justinijanova nasljednika, cara Justina II. 
Tvrdilo se. da bi Justinijan, duže živeći, kako hutrigure i Utrigure. 
bio upropastio i Avare, dirajući u taštinm varvar 1 iznošenim darom 
uzbugjujuci lačnost njihovu i mržnju megjusobnu: na, dara tebi, koga 
ja cijenim prvim, ali eno drugi drži, da je on prvi, pak on hoće dar: 
ela, pokaži. ko si ti! S avarskim razbijanjem, u drugoj poli VI i prvoj 
poli VII vijeka, skopčana je kroz zgode i nezgode, seoba južnih Sla- 
vena u onda rastvorenu Romaniju na poluostrvu Hema planine, kadno 
padoše utvrde na liniji Dunava. Na Dunavu i na Savi Avari će za- 
premiti mjesta satrtih (Gepida. 

Urote protiv cara. 'Vamo do tri godine nakon slave iznesene 
svojom pobjelom nad Kutrigurima, pade Belizar u veliku carevu 
nemilost zbog jedne urote. T u potonje svoje vrijeme, u staračkim 
godinama. Justinijan je vladao čvrstom rukom i autoritetom punim, 
koji počivaše u vrlo uvaženoj njegovoj osobi i u visini njegove svagda 
žive sposobnosti. Ali prilike u carevini, kako već kazasmo, bijahu 
teške: tištali nameti svakojaki: bez prekida, negdje ratovanje, negdje 
pljačka varvarska; zlo van kuće, gore kod kuće. Po gradovima Bi- 
zantije, najskoli u Carigradu, prostirala se sumorna zlovolja, duševna 
neka omara, u kojoj, kod živčane napetosti, bilo lako da niču urote 
i da se prosiplju lažne vijesti o caru i o carevoj palači. Jednoga 
petka, 9 sept. 660 god., iz jutra se raznese glas po Carigradu, da 
je Justinijan preminuo. Naime, spopade cara žestoka glavobolja, pak, 
pošto njemu nije pripušten nijedan senator, svijet pomisli, da je već 
mrtav. Nasta čitava galama. Razuzdani ,demi“, to jest nemirniji i 
lošiji ljudi u dvije stranke, stadoše pljačkati po pekarnama, te nigdje 
više nije bilo naći kupovnog kruha, a da neprilika bude veća, lije- 
vala kiša kao iz kabla. Vijećao senat i, obaznavši istinu, posla grad- 
skog prefekta, neka naredi, da se za carevo zdravlje svuda po gradu 
užegu svijeće, čime se zabuna utiša. Car ozdravi. Onda Eugenije, 
bivši prefekt, optuži dva viša činovnika, dva kuratora fiska, da na- 
umiše, s pristankom tadašnjega gradskog prefekta Geroncija, načiniti 
carem jednog otmenika "Teodora; tužba je ispitana, a, kad se ne 
dokaza, Eugenije plati klevetu gubitkom kuće, dok se sam zakloni 
u crkvu. 

Ovo bio tek lažni glas, zlobna podvala, o nečijoj čežnji za pre- 
stolom, ali se prava urota skova protiv careva života u god. 562. 
U subotu na večer, dne 25 novembra, odredili urotnici ubiti cara, 
navalivši nanj u trikliniju, prije no što će ustati sa večere. Splete 
Se Zavjera u krugu, što no riječ. danas, visoke financije. Glavni 
udionici bili Marcel bankir, Ablabije, otprije mjenjač, i Sergije, nećak 
liskalnomu kuratoru Eteriju. Bankiri, rpzsežirz, 1 upravitelji tiska 
nalazili se, po svoj prilici, i oni na mukama zbog visokih tražbina 
Justinijanovih, pa im dogustilo, te se htjeli riješiti cara, sada narodu 
u opće malo mila. Čeljad u njihovoj službi, naročito stranci Indi, 
postavljeni u blizini carske palače i po zgodnim mjestima u gradu, 
imali su, nakon careva ubistva, podignuti bunu u puku. Urotnici, 
dakako, tražili oslona i u nekih uglednijiu osoba, za koje su mogli 
misliti, da su sklone pothvatu. Ablabije povjeri stvar negdašnjemu 
konzulu Euzebiju, komitu federati iliti varvarskih soldata, pa i negda- 
šnjemu komitu ,rei privatae“ iliti ministru financijskom, Jovanu, 
tada logotetu. Nego ovi dvoru dokazaše urotu. Dok u palaču ulazili, 
Marcel s nožem i Ablabije s mačem, ustavljeni su; Marcel u taj 
mah ubi sam sebe, udarivši se do triput svojim nožem. Treći, Ser- 
gije, izmače i pobježe u Blaherne u jednu crkvu, ali je izbačen otud, 
kao atentator na cara, i podvržen ispitu. Iskaza ovaj, (vijest je u 
savremena Malale!), da su za urotu znali bankiri Izak, pouzdanik 
Belizarov, i Vit, pa i Belizarov intendantni oficir, Pavao. Pritvoreni 
su i predani Prokopiju, gradskome prefektu, od koga i još trojice 
vigjenijih lica, megju njima i sam ministar pravde iliti kvestor Kon- 
stantin, sastavljeno je istražno povjerenstvo. Ispitani, okriviše? Beli- 
zara i prokazaše još neke, koji pobjegoše. U urotu ne ulazio Belizar 
ni malo ni vele, ali, slučajnim sutjecajem okolnosti, mnogi su zna- 
kovi bili protiv njega. Opterećivali ga pomenuti iskazi, pak i to, što 
nije spominjano ime kakva drugog protucara; a da ko od vojsko- 
vogje, nedavno proslavljena jošte obranom Carigrada, dostojniji pre- 
stola? Justinijanovu opstanku čisto bi zaprijećeno do dvaput donle, 
bunom Nika i Artabanovom zavjerom:; eto njemu i treća ozbiljna 
napast! Nije nam ni to zaboraviti. da već od vremena vandalskoga 
rata podmetalo se vojskovogji, da teži za nečim višim, i da se protiv 
njega u careve uši koješta tiskalo. Dne 5 decembra car pozva Beli- 
zara u ,silentium“ (a0evrov), najsvečanije tajno vijeće od prvaka 
senatora uz carigradskog patrijara, gdje su pročitani svi spisi par- 

! LL. XVIII. 

ž Ib. 





492 Pokušana restauracija cjelokupnoga carstva. 


Agatija pak pod oči nam podnosi Justinijana pravedna. Cara stroga sebi 
i drugima, cara bogoljubna, još dugo poslije njegove smrti uzvisuju 
prvosveštenici u Zapadu i u Istoku. U VII vijeku papa Agaton hvali 
njega u veliko; u vijeku X bizantski patrijar Jovan pominje ga u 
liturgiji i meće ga nekako u svece. I ako nije baš kao svetac uvr- 
sten ni u jednom menologiju, a ono opet hristjanski jerarsi s du- 
bokim poštovanjem ga se sjetiše. Nego, za nepatvorenu pobožnost 
Justinijanovu, za njegovu iskrenost u poslu vjere, valjda je najjače 
svjedočanstvo jednoga savremenog protivnika. Megju carem-i eari- 
gradskim patrijarom Eutihijem nasta, kako ćemo sad vidjeti, teška 
megjusobica, te patrijar postrada. Patrijarov privrženik, pop Eustra- 
tije, opisa, odmah nakon careve smrti, ono stradanje,* pa o caru 
progonitelju piše ovako: ,Vi svi znate, koji se opominjete revnosti 
blagopokojnoga Justinijana, kako se noću i danju svrh svega vsta- 
loga starao za to, da sa svima jereticima raspravlja i raspituje raz- 
loge, gdje on ponajviše izigje pobjednik, njih pobijajući nagovormim 
i dokaznim razlaganjem i navodima iz Pisma“. 

Zbog prečvrste nama poznate sveze megju vjerskim i državnim 
zakonom tadašujim, gdje ni vjera, ni država, nisu mogle da svaka 
na svom polju radi i o sebi postoji, bio red i caru bogoslovijom se 
baviti. Ali Justinijan, po svojoj ćudi i po prirogjenoj radinosti, kao god 
u sve drugo, tako i u teološko raspravljanje upirao do kraja. Spo- 
sobnost i obična njegova sprema pratila ga i ovdje. Dva najdarovi- 
tija vladara onog vremena, Justinijan i Kosroje, kano da su se ho- 
tjela duševnim radom i visokim posiatranjem svijeta megju sobom 
* natjecati, no pravcem različitim. Onome zanosila pamet teologija, 
ovome filozofija. Govorilo se u Carigradu, da je Kosroje dopro do 
vrhunca u spoznaji filozofične helenske misli, da zna dobro čitavog 
Aristotela, da je pun Platona, uz to da je tanki geometari prirodo- 
slovac, te prirodi da istražuje tajne. Megjutim po sudu Agatije, vrlo 
izviještena o stvarima Perzije, ono javno mnijenje bizantsko pretje- 
rivalo je učenost Kosrojevu.? Po Agntiji Kosroje, već od malena 
razigran dvorskom gizdom, pristupačan svačjem laskanju, ljut i krut 
osjećajem, tek od zabave zalazio u mudroslovna pitanja. Pred njim 
mogli su se i nezvani prodavati za mudrace. S plaštem i u vidu 


! Magm et Beatissimi  Eutychit, patriarchae Constantinopola- 
tam, Vita et Conversatio, scripta ab Eustratio presbytero, humilha 
cjus discipulo. Patrol. Graecae T. LXXXVIII (pars post.), Parisiis 1865, 
c. 33. 

? LII, c. 28. 


IV. Potonje doba Justinijanovo. 493 


filozofa, prevari ga neki pustolov Uranije, rodom Sirac, prosti br- 
bljavac i pijani čankoliz, koga on zavolje i dade mu silno blago. 
»nazvavši mage, besjedio š njim o postanju i o prirodi, hoce li ovaj 
svijet biti bez konca, i kakovim je cijeniti jedinstveno počelo sviju. 
strari“.ž Primi ga k svojoj trpezi, nazdravi mu čašom, on kralj kra- 
ljeva, što nikad drugima ne učini, te se kleo, da takog čovjeka još 
ne vidje. Drugačiji bijaše Justinijan. U noćnoj tihoći, bez ikakove 
straže i sjaja carskog, sam s episkopima mirno razbirao dogme i 
sam prevrtao stručne knjige. Mirnoću svog razglabanja teoloških tan- 
čina preporučivao episkopima satradnicima, hvaleći se, što on nekad 
strpljivom blagom besjedom preokrenu na pravo mišljenje taman epi- 
skopa jednog. 

Justinijan je mnogo držao do svoje naučne spokojnosti i teološke 
vještine, ali teologija, ta rajska vila njegova, ipak uznemiri ga, a i 
on po njoj uznemiri svijet, osobito u najposljednjim danima svog 
života. Car bogoslov kositi će se žestoko s prvosveštenicima, toliko 
u Zapadu, koliko u Istoku. Iz početka, carevom skrblju, sve bilo 
tiho, sve u sklopu, barem na površini dogmatičnoga tadašnjega vjero- 
vanja. Što pravovjerni car, po bizantskoj metodi, štiti jedinstvo vjere, 
za to hvali ga javno mnijenje, i opće te pohvale mi čujemo odjek 
u Prokopijevim riječima o Justinijanu: , Našavši, gdje se mišljenje 
o Bogu ljulja i u gdječemu luta, on zatvori staze, što su vodile 
k bludnjama, i učini, te sve počinu na jednom samom temelju tvrde 
vjere“.% Justinijan bio svagda svvodirve, to jest sinoda haleedonskoga 
iskreni branilac, i pazio, da bude vjera jedinstvena na osnovu pri- 
hvaćenog riješenja na ovome četvrtom vaseljenskom saboru Nego, 
carica Teodora, i. ne opirući se javno visokome suprugu, krišom ro- 
vala protiv saboru, milujući ispovjednike jedne same naravi u Hristu 
Bogu. Koliko mogla, radila naročito na tome, da budu birani patri- 
jari, od kojih je. očekivala neku štednju vjere monofizita. Tako se i 
postarala, da Silverija, papu u Rimu, osumnjičena, kako znamo, sa 
pristranosti prema Gotima, zamijeni, Antonine ružnim. pletkama i 
Belizara nasiljem, Vigilije, sasma privržen carstvu i štićenik njezin.“ 
Isto i u Carigradu, nakon patrijara Epifanija (520—3G6) ona proturi 
Antima za nasljednika mu, no ga vidje u istoj.godini zbačena zbog 
očite jeresi eutihianske. Njegovo mjesto zauze Mena (936—D2). Go- 
vorkalo se, da Justinijan popušta ljubljenoj ženi, ali u istinu njemu 

tek stajalo do toga, da halcedonski sabor dogje do sveopćeg pri- 
znanja i tim da se poluči jedinstvo vjere u jedinstvenoj državi. U' 
Istoku kretala se još jednako u dubini pučanstva jaka struja mono- 
fizitska, te protivna haleedonskoj dogmi, pa car, nagovoren od dvo- 
jice omiljenih mu episkopa, Teodora Askide i Domicijana, pomisli, 
da će se željeno jedinstvo postignuti, ako, ne dirajući u dogmu hal- 
cedonsku o dvije naravi u Hristu, bude monofizitima podana jedna 
spoljašnja zadovoljština. Sabor haleedonski, naime, osugjujući Eutiha, 
ne bijaše anatemisao tri episkopa, kolovogje u Nestorijevoj jeresi, 
Teodora, Nestoriju učitelja, Ibasa i Teodoreta. Spisi ovih Nestorije- 
vaca, monofizitima vele zazornih, zvali se rpix zepx)xwx, tria capitula. 
Ve tri tačke, i njihove autore, 544 god. osudi episkopski sinod pod 
patrijarom Menom u Carigradu, i Justinijan ono potvrdi svojim 
ediktom. Uz to car cijenio, da će time pridobiti sebi i Origeniste, 
mnogobrojne megju monasima u Istoku, i koje on nedavno bijaše 
takogjer osudio. Origenisti ni na koga nisu se toliko ljutili, koliko 
na autore pomenutih triju tačaka, žestoke protivnike velikoga Ori- 
gena, u 1lI vijeku teologa i filozofa u Aleksandriji. Carevi savjetnici 
u dvoru, Teodor Askida i Domicijan, prije no što postaše episkopi, 
bijahu monasi, odani Origenovoj nauci. Sada imali zadovoljstvo i na- 
zrijevali svoju pobjedu u anatemi, bačenoj na onu trojicu. S osudom 
triju capitula car, u ostalom, nipošto netražio srednji neki pravac, 
kano Zenon sa henotikom, već bio u dobroj vjeri, da će se sada svi 
prikloniti haleedonskoj dogmi i teći sve mirno. 

Prevari se ljuto. Nesporazumljenje izmegju pravovjeraca i mono- 
fizita nije izglagjeno, već se izrodi novi strastveni spor o ,tria ca- 
pitula“, koji se zatalasa na široko. U Istoku pomenuti edikt Justi- 
nijanov od god. 544 kako tako progje, premda potpuno ne udovolji 
ni same monofizite; ali u Zapadu svijet se uzbuni. U Zapadu u 
tanke tančine istočne ljudi rado ne zalazili, pa se mislilo, da se 
onom osudom nešto odbija od vrijednosti halcedonskoga sabora, koji 
ona tri autora poštedi i oblo ne izreče, da su anatemnici. Papa Vi- 
gilije nagje se na čudu. Ovaj častohlepni sveštenik bijaše se, još za 
živa Silverija, milošću carice Teodore dokopao rimske stolice, na 
kojoj je smatran zakonitim arhijerejem tek iza Silverijeve smrti. 
(dod. 545, pozvan, dogje u Carigrad, radi raspre za ,tria capitula“. 
Iz prva od dvora u velike čašćen, upade brzo u nemilost, poglavito 
caričinu, jer se. ustezao potpisati carev edikt. Ispred gnjeva dvorskog 
ukloni se u crkvu i prihvati se oltara mučenika Sergija; vučen je 
otolen, a kako se čvrsto držao oltarskih stupova i bio golem tijelom, 

izvrnuo stupove. Svezan konopcem, vogjen je po ulicama carigrad- 
skim. Svoje nasilje okaja Justinijan i Vigiliju povrati milost.! Spor 
se u to odugovlači, i smutnja. Dok su čašćeni i nagragjivani episkopi, 
koji osugjivahu ,capitula“, dotle oni protivnog mnijenja bi se za- 
točili, ili su bježali, te umirali po skrovištima. '"Taka lomljava trajala 
desetak godina. Najposlije Justinijan učini joj kraj, sazvavši 533 g. 
u Carigrad opći sabor, koji je peti vaseljenski. Car upita sabrane 
episkope, šta oni sude o ,tria capitula“ 1 o njihovim autorima. Sabor 
ih anatemisa, pak onda i Origena, a izrazi se nepovoljno o Vigili- 
jevu otezanju s jasnim odgovorom, premda istače želju ,jedinstva 
s apostolskom stolicom  presvete crkve starijega Rima“. Vigilije ne 
pogje u Carigrad, sjećajući se valjda još živo nemilog postupanja 
pregjašnjeg, ali na godinu zatim pristade na saborske zaključke. Nego, 
čitavo nastojanje Justinijanovo, praćeno onolikom smutnjom, izjalovi 
se. Monofiziti nisu ni za pedalj ortodoksiji bliže primaknuti, dok u 
Zapadu potraja dugo uzrujanost protivu vaseljenskog petog sabora. 
Osuda triju ,capitula“ bolno se dojmi sveštenika, osobito u Kartazi, 
Akvileji i Milanu. 

Ne samo jalova, no i kriva ukaza se careva teologija u još jednom 
poslu, koji ga čitava zaokupi u najzadnjim godinama njegova života. 
Teodora bijaše već umrla, pa ipak car, kao za nje žive, ako ne i 
više, preo bogoslovno predivo, raspravljav neutrudno, slagao na har- 
tiji, druge poučavao živom riječju. Kad bi mu gdjegod pošlo za ru- 
kom tankim razlaganjem uvjeriti po kojeg jeretika, pobožni car pri- 
pisivao to i vrućim svojim molitvama k Bogu. Ali pri teološkom 
razbiranju, nastavljenu za toliko vremena, najposlije i sam Justinijan 
lupnu o jeres. Car uvijek žudio pridobiti crkvi, ovako ili onako, 
brojne monofizite. Ovi u licu Hrista naglašavali božanstvo, pak i 
car očitova, da tijelo Gospodnje ne bijaše podvrženo prirodnim doj- 
movima (r%%9:); još prije muke, onako kao što i poslije nje, da bijaše 
neraspadljivo (ž02970v), a nikad neizmijenjeno, otkako se Božjoj 
naravi prisajedini. Jeresne ovake misli pristanici zvali se ,aphtharto- 
dokete“. Čini se, da ovu novu ideju bogoslovnu ne zače Justinijan, 
već da ona buknu u glavi gore pomenutog Origenista, episkopa 
Teodora Askide, dvorskog savjetnika careva. To mišljenje, ispisano 
na hartiji, priopći car bizantskom patrijaru Kutihiju (552—82), koji 
ga ne primi, nazirući u njem -novotariju. Justinijanu bijaše privržen 
Eutihije, ali mu preča savjest. Rogjen god. Đ12 u Frigiji, bio došao 

iz Apameje, kao poslanik onamošnjega mitropolita. u Carigrad na eku- 
menični sabor, gdje se velikom učenošću istače toliko, da Justinijan 
tog mladog arhimandrita od četrdeset godina htjede odinali za patrijara, 
na mjesto ouda preminulog Mene. Blaga dusa odrazivala se Eutihiju 
i u samom licu: sve mu tijelo pristalo, a kasnije, pod staračkom 
kitinom, kosu i brada snježane bjeloće. Nagovarao cara uzalud, da 
se mahne rgjava posla, pa, kad vod. DGO ne htje potpisati carev 
edikt o neraspadljivosti, dok je nekog dana činodjejstvovao u crkvi. 
tribun sa soldatima provali u patrijaršijski dom. Svržen je u aprilu 
i povraćen u Apameju u manastir, te patrijaršiju zapremi Jovan II 
(969D—77). Ovo nasilje kosnu se nemilo carigradskog puka, koji će, 
po Jovanovoj smrti, zamoliti od vladara Justina i Tiberija povratak 
svetoga čovjeka. Eutihije umrije istom god. 582. X 

U posljednjoj onoj godini svoga života Justinijan vec bio na tome, 
da sa patriaršijske stoljee. makne i drugog kreposnika, Anastazija. 
episkopa u Antiohiji. Dok je caro silovao episkope. da pristanu na 
njegov edikt, dotle se ovi potpisu uklanjali, pozivajući se na mnijenje 
Anastazijevo: što on bude rekao, onako 1 jeste u oerkvi. Glasio se 
Anastazije sa visoke učenosti u svetim knjigama: uz to bio volje 
neslomljive, u važnom rječit, u trici šutljiv, a životom neporočan 
i u sitnicama. U pismu k caru iskaza mu čisto, da s pravoga puta 
skrenu. S Anastazijem se saglasiše gotovo svi episkopi, a uporni 
car spremao izagnanje i ovoga patrijara, kad  ,nevidovno ranjen, 
zaključi vijek ovdje“. Niti oštra ova riječ nije dostatna Evagriju,! 
savremenom piscu crkovne historije, već grmi dalje: , Justinijan, 
sve i sva ispunivši uzbunom i smutnjama, i platu za to primivši 
pri koneu života, preseli se u dubinu na tamošnju kaznu“.?. Očito 
je, da bijaše na dogledu novo talasanje strasti vjerske, dok bi se 
po autokratoru, ,spoljašnjen episkopu“, sa čina pravi episkopi po- 
skidali; ali opet i sam vjerskom strašću preteče Evagrije sugjenje 
Božje o caru čestita života, koji je bogoslov zbog nerazdružne erkovne 
i državne vlasti po državnom sustavu u ona doba. 

Star veoma, prevalivši osamdesetu godinu svoga vijeka i trideseti- 
devetu svoje vlade, duboko upamćene svjetskom historijom, Justinijan 
umrije, iza vreve tolikih dogagjaja, o polovini novembra 969 godine. 

! L. IV, e. 41. 

